সূচীপত্র

1. Suggested eBook Reader

2. Acknowledgment

3. About Contributor

4. অর্থশাস্ত্র ০১

5. অর্থশাস্ত্র ০২

6. অর্থশাস্ত্র ০৩

7. অর্থশাস্ত্র ০৪

8. অর্থশাস্ত্র ০৫

9. অর্থশাস্ত্র ০৬

10. অর্থশাস্ত্র ০৭

11. অর্থশাস্ত্র ০৮

12. অর্থশাস্ত্র ০৯

13. অর্থশাস্ত্র ১০

14. অর্থশাস্ত্র ১১

15. অর্থশাস্ত্র ১২

16. অর্থশাস্ত্র ১৩

17. অর্থশাস্ত্র ১৪

18. অর্থশাস্ত্র ১৫

19. শেষ পৃষ্ঠা

Landmarks

1. সূচীপত্র

Recommended

eBook Reader

📖

🔹 Android 🔹

📱

Lithum

🔸 Desktop 🔸

🖥

Calibre

🔹 Apple 🔹

🍏

iBooks

Acknowledgment

💛

করোনা প্রকোপের লকডাউনে বসে পাইথন শেখার প্রক্রিয়ায় বানানো বইগুলি।

Inspired from makeyourlifeeasier @ Github & many more @ StackOverflow.

For any ideas/suggestions on books, you would like to get implemented go to @bongboi or @boibongo_bot

This Book is scraped from public domain maintained by eBanglaLibrary. No intention for copyright infringement.

eBanglaLibrary

🔸Contributor🔸

This ebook is auto generated by using python. Some parts may be broken. If you find such please improve and submit or report to telegram.

🔸Disclaimer🔸

⚠️

Tele Boi Copyright Disclaimer Under Section 107 of the Copyright Act 1976: allowance is made for "fair use" for purposes such as criticism, commenting, news reporting, teaching, scholarship, and research. Fair use is a use permitted by copyright statute that might otherwise be infringing. Non-profit, educational or personal use tips the balance in favour of fair use.

🌏 The content of the book is publically available in the website eBanglaLibrary.

🔥 Do Not redistribute in a commercial way.

✅ Please buy the hardcopy of the books to support your favourite authors.

অর্থশাস্ত্র ০১

কৌটিলীয অর্থশাস্ত্রং – ০১

01.1.02 তস্যাযং প্রকরণাধিকরণসমুদ্দেশঃ

01.1.03a বিদ্যাসমুদ্দেশঃ, বৃদ্ধসমুদ্দেশঃ, ইন্দ্রিযজযঃ, অমাত্য উত্পত্তিঃ, মন্ত্রিপুরোহিত উত্পত্তিঃ, উপধাভিঃ শৌচাশৌচজ্ঞানং অমাত্যানাং, –

01.1.03b গূঢপুরুষপ্রণিধিঃ, স্ববিষযে কৃত্যাকৃত্যপক্ষরক্ষণং, পরবিষযে কৃত্যাকৃত্যপক্ষ উপগ্রহঃ,

01.1.03ch মন্ত্রাধিকারঃ, দূতপ্রণিধিঃ, রাজপুত্ররক্ষণং, অপরুদ্ধবৃত্তং, অপরুদ্ধে বৃত্তিঃ, রাজপ্রণিধিঃ, নিশান্তপ্রণিধিঃ, আত্মরক্ষিতকং, , ইতি বিনযাধিকারিকং প্রথমং অধিকরণম্

01.1.04a জনপদনিবেশঃ, ভূমিচ্ছিদ্রাপিধানং, দুর্গবিধানং, দুর্গনিবেশঃ, সম্নিধাতৃনিচযকর্ম, সমাহর্তৃসমুদযপ্রস্থাপনং, অক্ষপটলে গাণনিক্যাধিকারঃ,

01.1.04b সমুদযস্য যুক্তাপহৃতস্য প্রত্যানযনং, উপযুক্তপরীক্ষা, শাসনাধিকারঃ, কোশপ্রবেশ্যরত্নপরীক্ষা, আকরকর্মান্তপ্রবর্তনং, অক্ষশালাযাং সুবর্ণাধ্যক্ষঃ

01.1.04ch বিশিখাযাং সৌবর্ণিকপ্রচারঃ, কোষ্ঠাগারাধ্যক্ষঃ, পণ্যাধ্যক্ষঃ, কুপ্যাধ্যক্ষঃ, আযুধাধ্যক্ষঃ, তুলামানপৌতবং,

01.1.04d দেশকালমানং, শুল্কাধ্যক্ষঃ, সূত্রাধ্যক্ষঃ, সীতাধ্যক্ষঃ, সুরাঽধ্যক্ষঃ, সূনাধ্যক্ষঃ, গণিকাঽধ্যক্ষঃ,

01.1.04e নাব্ঽধ্যক্ষঃ, গোঽধ্যক্ষঃ, অশ্বাধ্যক্ষঃ, হস্ত্য্ঽধ্যক্ষঃ, রথাধ্যক্ষঃ, পত্ত্য্ঽধ্যক্ষঃ, সেনাপতিপ্রচারঃ, মুদ্রাঽধ্যক্ষঃ, বিবীতাধ্যক্ষঃ, সমাহর্তৃপ্রচারঃ,

01.1.04f গৃহপতিকবৈদেহকতাপসব্যঞ্জনাঃ প্রণিধযঃ, নাগরিকপ্রণিধিঃ ইত্যধ্যক্ষপ্রচারো দ্বিতীযং অধিকরণম্

01.1.05a ব্যবহারস্থাপনা, বিবাদপদনিবন্ধঃ, বিবাহসম্যুক্তং, দাযবিভাগঃ, বাস্তুকং, সমযস্য অনপাকর্ম, ঋণাদানং, ঔপনিধিকং, দাসকর্মকরকল্পঃ,

01.1.05b সম্ভূয সমুত্থানং, বিক্রীতক্রীতানুশযঃ, দত্তস্য অনপাকর্ম, অস্বামিবিক্রযঃ, স্বস্বামিসম্বন্ধঃ, সাহসং, বাক্পারুষ্যং, দণ্ডপারুষ্যং, দ্যূতসমাহ্বযং, প্রকীর্ণকং – ইতি, ধর্মস্থীযং তৃতীযং অধিকরণম্

01.1.06a কারুকরক্ষণং, বৈদেহকরক্ষণং, উপনিপাতপ্রতীকারঃ, গূঢাজীবিনাং রক্ষা, সিদ্ধব্যঞ্জনৈর্মাণবপ্রকাশনং, শঙ্কারূপকর্মাভিগ্রহঃ,

01.1.06b আশুমৃতকপরীক্ষা, বাক্যকর্মানুযোগঃ, সর্বাধিকরণরক্ষণং

01.1.06ch একাঙ্গবধনিষ্ক্রযঃ, শুদ্ধশ্চিত্রশ্চ দণ্ড কল্পঃ, কন্যাপ্রকর্ম, অতিচারদণ্ডাঃ – ইতি কণ্টকশোধনং চতুর্থং অধিকরণম্

01.1.07 দাণ্ডকর্মিকং, কোশাভিসংহরণং, ভৃত্যভরণীযং, অনুজীবিবৃত্তং, সমযাচারিকং, রাজ্যপ্রতিসন্ধানং, একাইশ্বর্যং – ইতি যোগবৃত্তং পঞ্চমং অধিকরণম্

01.1.08 প্রকৃতিসম্পদঃ, শমব্যাযামিকং – ইতি মণ্ডলযোনিঃ ষষ্ঠং অধিকরণম্

01.1.09a ষাড্গুণ্যসমুদ্দেশঃ, ক্ষযস্থানবৃদ্ধিনিশ্চযঃ, সংশ্রযবৃত্তিঃ, সমহীনজ্যাযসাং গুণাভিনিবেশঃ, হীনসন্ধযঃ, বিগৃহ্য আসনং, সন্ধায আসনং, বিগৃহ্য যানং, সন্ধায যানং,

01.1.09b সম্ভূয প্রযাণং, যাতব্যামিত্রযোরভিগ্রহচিন্তা, ক্ষযলোভবিরাগহেতবঃ প্রকৃতীনাং, সামবাযিকবিপরিমর্শঃ,

01.1.09ch সংহিত প্রযাণিকং, পরিপণিতাপরিপণিতাপসৃতাঃ সন্ধযঃ, দ্বৈধীভাবিকাঃ সন্ধিবিক্রমাঃ, যাতব্যবৃত্তিঃ, অনুগ্রাহ্যমিত্রবিশেষাঃ,

01.1.09d মিত্রহিরণ্যভূমিকর্মসন্ধযঃ, পার্ষ্ণিগ্রাহচিন্তা, হীনশক্তিপূরণং, বলবতা বিগৃহ্য উপরোধহেতবঃ, দণ্ড উপনতবৃত্তং,

01.1.09e দণ্ড উপনাযিবৃত্তং, সন্ধিকর্ম, সমাধিমোক্ষঃ, মধ্যমচরিতং, উদাসীনচরিতং, মণ্ডলচরিতং – ইতি ষাড্গুণ্যং সপ্তমং অধিকরণম্

01.1.10 প্রকৃতিব্যসনবর্গঃ, রাজরাজ্যযোর্ব্যসনচিন্তা, পুরুষব্যসনবর্গঃ, পীডনবর্গঃ, স্তম্ভবর্গঃ, কোশসঙ্গবর্গঃ, মিত্রব্যসনবর্গঃ – ইতি ব্যসনাধিকারিকং অষ্টমং অধিকরণম্

01.1.11a শক্তিদেশকালবলাবলজ্ঞানং, যাত্রাকালাঃ, বল উপাদানকালাঃ, সম্নাহগুণাঃ, প্রতিবলকর্ম, পশ্চাত্ কোপচিন্তা, বাহ্যাভ্যন্তরপ্রকৃতিকোপপ্রতীকারাঃ

01.1.11b ক্ষযব্যযলাভবিপরিমর্শঃ, বাহ্যাভ্যন্তরাশ্চাপদঃ, দুষ্যশত্রুসম্যুক্তাঃ, অর্থানর্থসংশযযুক্তাঃ, তাসাং উপাযবিকল্পজাঃ সিদ্ধযঃ – ইত্যভিযাস্যত্ কর্ম নবমং অধিকরণম্

01.1.12 স্কন্ধাবারনিবেশঃ, স্কন্ধাবারপ্রযাণং, বলব্যসনাবস্কন্দকালরক্ষণং, কূটযুদ্ধবিকল্পাঃ, স্বসৈন্য উত্সাহনং, স্ববলান্যবলব্যাযোগঃ, যুদ্ধভূমযঃ, পত্ত্য্ঽশ্বরথহস্তিকর্মাণি, পক্ষকক্ষ উরস্যানাং বলাগ্রতো ব্যূহবিভাগঃ, সারফল্গুবলবিভাগঃ, পত্ত্য্ঽশ্বরথহস্তিযুদ্ধানি, দণ্ডভোগমণ্ডলাসংহতব্যূহব্যূহনং, তস্য প্রতিব্যূহস্থাপনং – ইতি সাঙ্গ্রামিকং দশমং অধিকরণম্

01.1.13 ভেদ উপাদানানি, উপাংশুদণ্ডাঃ – ইতি সঙ্ঘবৃত্তং একাদশং অধিকরণম্

01.1.14 দূতকর্ম, মন্ত্রযুদ্ধং, সেনামুখ্যবধঃ, মণ্ডলপ্রোত্সাহনং, শস্ত্রাগ্নিরসপ্রণিধযঃ, বীবধাসারপ্রসারবধঃ, যোগাতিসন্ধানং, দণ্ডাতিসন্ধানং, একবিজযঃ – ইত্যাবলীযসং দ্বাদশং অধিকরণম্

01.1.15 উপজাপঃ, যোগবামনং, অপসর্পপ্রণিধিঃ, পর্যুপাসনকর্ম, অবমর্দঃ, লব্ধপ্রশমনং – ইতি দুর্গলম্ভ উপাযঃ ত্রযোদশং অধিকরণম্

01.1.16 পরবলঘাতপ্রযোগঃ, প্রলম্ভনং, স্ববল উপঘাতপ্রতীকারঃ – ইত্যৌপনিষদিকং চতুর্দশং অধিকরণম্

01.1.17 তন্ত্রযুক্তযঃ – ইতি তন্ত্রযুক্তিঃ পঞ্চদশং অধিকরণম্

01.1.18 শাস্ত্রসমুদ্দেশঃ পঞ্চদশাধিকরণানি স-অশীতিপ্রকরণশতং স-পঞ্চাশদ্ঽধ্যাযশতং ষট্শ্লোকসহস্রাণি ইতি

01.1.19ab সুখগ্রহণবিজ্ঞেযং তত্ত্বার্থপদনিশ্চিতম্ |

01.1.19chd কৌটিল্যেন কৃতং শাস্ত্রং বিমুক্তগ্রন্থবিস্তরম্ ( ইতি)

Chapt | Section.1: Enumeration of the sciences

i) Establishing (the necessity of) philosophy

01.2.01 আন্বীক্ষিকী ত্রযী বার্ত্তা দণ্ডনীতিশ্চ ইতি বিদ্যাঃ

01.2.02 ত্রযী বার্ত্তা দণ্ড নীতিশ্চ ইতি মানবাঃ

01.2.03 ত্রযী বিশেষো হ্যান্বীক্ষিকী ইতি

01.2.04 বার্ত্তা দণ্ডনীতিশ্চ ইতি বার্হস্পত্যাঃ

01.2.05 সংবরণমাত্রং হি ত্রযী লোকযাত্রাবিদ ইতি

01.2.06 দণ্ডনীতিরেকা বিদ্যা ইত্যৌশনসাঃ

01.2.07 তস্যাং হি সর্ববিদ্যাঽঽরম্ভাঃ প্রতিবদ্ধা ইতি

01.2.08 চতস্র এব বিদ্যা ইতি কৌটিল্যঃ

01.2.09 তাভির্ধর্মার্থৌ যদ্ বিদ্যাত্ তদ্ বিদ্যানাং বিদ্যাত্বম্

01.2.10 সাঙ্খ্যং যোগো লোকাযতং চ ইত্যান্বীক্ষিকী

01.2.11 ধর্মাধর্মৌ ত্রয্যাং অর্থানর্থৌ বার্ত্তাযাং নযানযৌ দণ্ডনীত্যাং বলাবলে চ এতাসাং হেতুভিরন্বীক্ষমাণা লোকস্য উপকরোতি ব্যসনেঽভ্যুদযে চ বুদ্ধিং অবস্থাপযতি প্রজ্ঞাবাক্যক্রিযাবৈশারদ্যং চ করোতি

01.2.12ab প্রদীপঃ সর্ববিদ্যানাং উপাযঃ সর্বকর্মণাম্ |

01.2.12chd আশ্রযঃ সর্বধর্মাণাং শশ্বদ্ আন্বীক্ষিকী মতা ( ইতি)

Chapt | Section.1, (ii) Establishing (the necessity of) the Vedic Lore

01.3.01 সাম.ঋগ্যজুর্বেদাঃ ত্রযঃ ত্রযী

01.3.02 অথর্ববেদ ইতিহাসবেদৌ চ বেদাঃ

01.3.03 শিক্ষা কল্পো ব্যাকরণং নিরুক্তং ছন্দোবিচিতির্জ্যোতিষং ইতি চাঙ্গানি

01.3.04 এষ ত্রযীধর্মশ্চতুর্ণাং বর্ণানাং আশ্রমাণাং চ স্বধর্মস্থাপনাদ্ ঔপকারিকঃ

01.3.05 স্বধর্মো ব্রাহ্মণস্য অধ্যযনং অধ্যাপনং যজনং যাজনং দানং প্রতিগ্রহশ্চ

01.3.06 ক্ষত্রিযস্যাধ্যযনং যজনং দানং শস্ত্রাজীবো ভূতরক্ষণং চ

01.3.07 বৈশ্যস্যাধ্যযনং যজনং দানং কৃষিপাশুপাল্যে বণিজ্যা চ

01.3.08 শূদ্রস্য দ্বিজাতিশুশ্রূষা বার্ত্তা কারুকুশীলবকর্ম চ

01.3.09 গৃহস্থস্য স্বধর্মাজীবঃ তুল্যৈরসমান.ঋষিভির্বৈবাহ্যং ঋতুগামিত্বং দেবপিত্র্ঽতিথিপূজা ভৃত্যেষু ত্যাগঃ শেষভোজনং চ

01.3.10 ব্রহ্মচারিণঃ স্বাধ্যাযো অগ্নিকার্যাভিষেকৌ ভৈক্ষব্রতিত্বং আচার্যে প্রাণান্তিকী বৃত্তিঃ তদ্ঽভাবে গুরুপুত্রে স-ব্রহ্মচারিণি বা

01.3.11 বানপ্রস্থস্য ব্রহ্মচর্যং ভূমৌ শয্যা জটাঽজিনধারণং অগ্নিহোত্রাভিষেকৌ দেবতাপিত্র্ঽতিথিপূজা বন্যশ্চাহারঃ

01.3.12 পরিব্রাজকস্য জিত ইন্দ্রিযত্বং অনারম্ভো নিষ্কিঞ্চনত্বং সঙ্গত্যাগো ভৈক্ষব্রতং অনেকত্রারণ্যে চ বাসো বাহ্যাভ্যন্তরং চ শৌচম্

01.3.13 সর্বেষাং অহিংসা সত্যং শৌচং অনসূয আনৃশংস্যং ক্ষমা চ

01.3.14 স্বধর্মঃ স্বর্গাযানন্ত্যায চ

01.3.15 তস্যাতিক্রমে লোকঃ সঙ্করাদ্ উচ্ছিদ্যেত

01.3.16ab তস্মাত্ স্বধর্মং ভূতানাং রাজা ন ব্যভিচারযেত্ |

01.3.16chd স্বধর্মং সন্দধানো হি প্রেত্য চ ইহ চ নন্দতি

01.3.17ab ব্যবস্থিতার্যমর্যাদঃ কৃতবর্ণাশ্রমস্থিতিঃ |

01.3.17chd ত্রয্যাঽভিরক্ষিতো লোকঃ প্রসীদতি ন সীদতি ( ইতি)

Chapt | iii) Establishing (the necessity of) Economics, and (iv) the Science of Politics

01.4.01 কৃষিপাশুপাল্যে বণিজ্যা চ বার্তা, ধান্যপশুহিরণ্যকুপ্যবিষ্টিপ্রদানাদ্ ঔপকারিকী

01.4.02 তযা স্বপক্ষং পরপক্ষং চ বশীকরোতি কোশদণ্ডাভ্যাম্

01.4.03 আন্বীক্ষিকী ত্রযী বার্ত্তানাং যোগক্ষেমসাধনো দণ্ডঃ, তস্য নীতির্দণ্ড নীতিঃ, অলব্ধলাভার্থা লব্ধপরিরক্ষণী রক্ষিতবিবর্ধনী বৃদ্ধস্য তীর্থে প্রতিপাদনী চ

01.4.04 তস্যাং আযত্তা লোকযাত্রা

01.4.05 তস্মাল্লোকযাত্রাঽর্থী নিত্যং উদ্যতদণ্ডঃ স্যাত্

01.4.06 ন হ্যেবংবিধং বশ উপনযনং অস্তি ভূতানাং যথা দণ্ডঃ | ইত্যাচার্যাঃ

01.4.07 ন ইতি কৌটিল্যঃ

01.4.08 তীক্ষ্ণদণ্ডো হি ভূতানাং উদ্বেজনীযো ভবতি

01.4.09 মৃদুদণ্ডঃ পরিভূযতে

01.4.10 যথাঽর্হদণ্ডঃ পূজ্যতে

01.4.11 সুবিজ্ঞাতপ্রণীতো হি দণ্ডঃ প্রজা ধর্মার্থকামৈর্যোজযতি

01.4.12 দুষ্প্রণীতঃ কামক্রোধাভ্যাং অবজ্ঞানাদ্ বা বানপ্রস্থপরিব্রাজকান্ অপি কোপযতি, কিংঽঙ্গ পুনর্গৃহস্থান্

01.4.13 অপ্রণীতঃ তু মাত্স্যন্যাযং উদ্ভাবযতি

01.4.14 বলীযান্ অবলং হি গ্রসতে দণ্ডধরাভাবে

01.4.15 স তেন গুপ্তঃ প্রভবতি ইতি

01.4.16ab চতুর্বর্ণাশ্রমো লোকো রাজ্ঞা দণ্ডেন পালিতঃ |

01.4.16chd স্বধর্মকর্মাভিরতো বর্ততে স্বেষু বর্ত্মসু ( ইতি)

Chapt | Section.2: Association with elders

01.5.01 তস্মাদ্ দণ্ডমূলাঃ তিস্রো বিদ্যাঃ

01.5.02 বিনযমূলো দণ্ডঃ প্রাণভৃতাং যোগক্ষেমাবহঃ

01.5.03 কৃতকঃ স্বাভাবিকশ্চ বিনযঃ

01.5.04 ক্রিযা হি দ্রব্যং বিনযতি নাদ্রব্যম্

01.5.05 শুশ্রূষা শ্রবণগ্রহণধারণবিজ্ঞান ঊহাপোহতত্ত্বাভিনিবিষ্টবুদ্ধিং বিদ্যা বিনযতি ন ইতরম্

01.5.06 বিদ্যানাং তু যথাস্বং আচার্যপ্রামাণ্যাদ্ বিনযো নিযমশ্চ

01.5.07 বৃত্তচৌলকর্মা লিপিং সঙ্খ্যানং চ উপযুঞ্জীত

01.5.08 বৃত্ত উপনযনঃ ত্রযীং আন্বীক্ষিকীং চ শিষ্টেভ্যো বার্ত্তাং অধ্যক্ষেভ্যো দণ্ডনীতিং বক্তৃপ্রযোক্তৃভ্যঃ

01.5.09 ব্রহ্মচর্যং চ ষোডশাদ্ বর্ষাত্

01.5.10 অতো গোদানং দারকর্ম চাস্য

01.5.11 নিত্যশ্চ বিদ্যাবৃদ্ধসম্যোগো বিনযবৃদ্ধ্য্ঽর্থং, তন্মূলত্বাদ্ বিনযস্য

01.5.12 পূর্বং অহর্ভাগং হস্ত্য্ঽশ্বরথপ্রহরণবিদ্যাসু বিনযং গচ্ছেত্ |

01.5.13 পশ্চিমং ইতিহাসশ্রবণে

01.5.14 পুরাণং ইতিবৃত্তং আখ্যাযিক উদাহরণং ধর্মশাস্ত্রং অর্থশাস্ত্রং চ ইতি ইতিহাসঃ

01.5.15 শেষং অহোরাত্রভাগং অপূর্বগ্রহণং গৃহীতপরিচযং চ কুর্যাত্, অগৃহীতানাং আভীক্ষ্ণ্যশ্রবণং চ

01.5.16 শ্রুতাদ্দ্ হি প্রজ্ঞা উপজাযতে প্রজ্ঞাযা যোগো যোগাদ্ আত্মবত্তা ইতি বিদ্যানাং সামর্থ্যম্

01.5.17ab বিদ্যাবিনীতো রাজা হি প্রজানাং বিনযে রতঃ |

01.5.17chd অনন্যাং পৃথিবীং ভুঙ্ক্তে সর্বভূতহিতে রতঃ ( ইতি)

Chapt | Section.3: Control over the senses, (i) Casting out the group of six enemies

01.6.01 বিদ্যা বিনযহেতুরিন্দ্রিযজযঃ কামক্রোধলোভমানমদহর্ষত্যাগাত্ কার্যঃ

01.6.02 কর্ণত্বগ্ঽক্ষিজিহ্বাঘ্রাণ ইন্দ্রিযাণাং শব্দস্পর্শরূপরসগন্ধেষ্ববিপ্রতিপত্তিরিন্দ্রিযজযঃ, শাস্ত্রানুষ্ঠানং বা

01.6.03 কৃত্স্নং হি শাস্ত্রং ইদং ইন্দ্রিযজযঃ

01.6.04 তদ্ বিরুদ্ধবৃত্তিরবশ্য ইন্দ্রিযশ্চাতুরন্তো অপি রাজা সদ্যো বিনশ্যতি

01.6.05 যথা দাণ্ডক্যো নাম ভোজঃ কামাদ্ ব্রাহ্মণকন্যাং অভিমন্যমানঃ স-বন্ধুরাষ্ট্রো বিননাশ, করালশ্চ বৈদেহঃ

01.6.06 কোপাজ্ জনমেজযো ব্রাহ্মণেষু বিক্রান্তঃ, তালজঙ্ঘশ্চ ভৃগুষু

01.6.07 লোভাদ্ ঐলশ্চাতুর্বর্ণ্যং অত্যাহারযমাণঃ, সৌবীরশ্চাজবিন্দুঃ |

01.6.08 মানাদ্ রাবণঃ পরদারান্ অপ্রযচ্ছন্, দুর্যোধনো রাজ্যাদ্ অংশং চ

01.6.09 মদাদ্ দম্ভোদ্ভবো ভূতাবমানী, হৈহযশ্চার্জুনঃ

01.6.10 হর্ষাদ্ বাতাপিরগস্ত্যং অত্যাসাদযন্, বৃষ্ণিসঙ্ঘশ্চ দ্বৈপাযনং ইতি

01.6.11ab এতে চান্যে চ বহবঃ শত্রুষড্বর্গং আশ্রিতাঃ |

01.6.11chd স-বন্ধুরাষ্ট্রা রাজানো বিনেশুরজিত ইন্দ্রিযাঃ

01.6.12ab শত্রুষড্বর্গং উত্সৃজ্য জামদগ্ন্যো জিত ইন্দ্রিযঃ |

01.6.12chd অম্বরীষশ্চ নাভাগো বুভুজাতে চিরং মহীম্ ( ইতি)

Chapt | ii) The life of a sage-like king

01.7.01 তস্মাদ্ অরিষড্বর্গত্যাগেন ইন্দ্রিযজযং কুর্বীত, বৃদ্ধসম্যোগেন প্রজ্ঞাং, চারেণ চক্ষুঃ, উত্থানেন যোগক্ষেমসাধনং, কার্যানুশাসনেন স্বধর্মস্থাপনং, বিনযং বিদ্যা উপদেশেন, লোকপ্রিযত্বং অর্থসম্যোগেন বৃত্তিম্

01.7.02 এবং বশ্য ইন্দ্রিযঃ পরস্ত্রীদ্রব্যহিংসাশ্চ বর্জযেত্, স্বপ্নং লৌল্যং অনৃতং উদ্ধতবেষত্বং অনর্থ্যসম্যোগং অধর্মসম্যুক্তং অনর্থসম্যুক্তং চ ব্যবহারম্

01.7.03 ধর্মার্থাবিরোধেন কামং সেবেত, ন নিহ্সুখঃ স্যাত্

01.7.04 সমং বা ত্রিবর্গং অন্যোন্যানুবদ্ধম্

01.7.05 একো হ্যত্যাসেবিতো ধর্মার্থকামানাং আত্মানং ইতরৌ চ পীডযতি

01.7.06 অর্থ এব প্রধান ইতি কৌটিল্যঃ

01.7.07 অর্থমূলৌ হি ধর্মকামাবিতি

01.7.08 মর্যাদাং স্থাপযেদ্ আচার্যান্ অমাত্যান্ বা, য এনং অপায স্থানেভ্যো বারযেযুঃ, ছাযানালিকাপ্রতোদেন বা রহসি প্রমাদ্যন্তং অভিতুদেযুঃ

01.7.09ab সহাযসাধ্যং রাজত্বং চক্রং একং ন বর্ততে |

01.7.09chd কুর্বীত সচিবাংঃ তস্মাত্ তেষাং চ শৃণুযান্ মতম্ ( ইতি)

Chapt | Appointment of ministers

01.8.01 সহাধ্যাযিনো অমাত্যান্ কুর্বীত, দৃষ্টশৌচসামর্থ্যত্বাত্ ইতি ভারদ্বাজঃ

01.8.02 তে হ্যস্য বিশ্বাস্যা ভবন্তি ইতি

01.8.03 ন ইতি বিশালাক্ষঃ

01.8.04 সহক্রীডিতত্বাত্ পরিভবন্ত্যেনম্

01.8.05 যে হ্যস্য গুহ্যসধর্মাণঃ তান্ অমাত্যান্ কুর্বীত, সমানশীলব্যসনত্বাত্

01.8.06 তে হ্যস্য মর্মজ্ঞভযান্নাপরাধ্যন্তি ইতি

01.8.07 সাধারণ এষ দোষঃ ইতি পারাশরাঃ

01.8.08 তেষাং অপি মর্মজ্ঞভযাত্ কৃতাকৃতান্যনুবর্তেত

01.8.09ab যাবদ্ভ্যো গুহ্যং আচষ্টে জনেভ্যঃ পুরুষাধিপঃ |

01.8.09chd অবশঃ কর্মণা তেন বশ্যো ভবতি তাবতাম্

01.8.10 য এনং আপত্সু প্রাণাবাধযুক্তাস্বনুগৃহ্ণীযুঃ তান্ অমাত্যান্ কুর্বীত, দৃষ্টানুরাগত্বাত্ ইতি

01.8.11 ন ইতি পিশুনঃ

01.8.12 ভক্তিরেষা ন বুদ্ধিগুণঃ

01.8.13 সঙ্খ্যাতার্থেষু কর্মসু নিযুক্তা যে যথাঽঽদিষ্টং অর্থং সবিশেষং বা কুর্যুঃ তান্ অমাত্যান্ কুর্বীত, দৃষ্টগুণত্বাত্ ইতি

01.8.14 ন ইতি কৌণপদন্তঃ

01.8.15 অন্যৈরমাত্যগুণৈরযুক্তা হ্যেতে

01.8.16 পিতৃপৈতামহান্ অমাত্যান্ কুর্বীত, দৃষ্টাবদানত্বাত্

01.8.17 তে হ্যেনং অপচরন্তং অপি ন ত্যজন্তি, সগন্ধত্বাত্

01.8.18 অমানুষেষ্বপি চ এতদ্ দৃশ্যতে

01.8.19 গাবো হ্যসগন্ধং গোগণং অতিক্রম্য সগন্ধেষ্বেবাবতিষ্ঠন্তে ইতি

01.8.20 ন ইতি বাতব্যাধিঃ

01.8.21 তে হ্যস্য সর্বং অবগৃহ্য স্বামিবত্ প্রচরন্তি

01.8.22 তস্মান্নীতিবিদো নবান্ অমাত্যান্ কুর্বীত

01.8.23 নবাঃ তু যমস্থানে দণ্ডধরং মন্যমানা নাপরাধ্যন্তি ইতি

01.8.24 ন ইতি বাহুদন্তী পুত্রঃ

01.8.25 শাস্ত্রবিদ্ অদৃষ্টকর্মা কর্মসু বিষাদং গচ্ছেত্

01.8.26 তস্মাদ্ অভিজনপ্রজ্ঞাশৌচশৌর্যানুরাগযুক্তান্ অমাত্যান্ কুর্বীত, গুণপ্রাধান্যাত্ ইতি

01.8.27 সর্বং উপপন্নং ইতি কৌটিল্যঃ

01.8.28 কার্যসামর্থ্যাদ্দ্ হি পুরুষসামর্থ্যং কল্প্যতে

01.8.29ab সামর্থ্যশ্চ বিভজ্যামাত্যবিভবং দেশকালৌ চ কর্ম চ |

01.8.29chd অমাত্যাঃ সর্ব এব এতে কার্যাঃ স্যুর্ন তু মন্ত্রিণঃ ( ইতি)

Chapt | Appointment of counsellors and chaplain

01.9.01 জানপদো অভিজাতঃ স্ববগ্রহঃ কৃতশিল্পশ্চক্ষুষ্মান্ প্রাজ্ঞো ধারযিষ্ণুর্দক্ষো বাগ্মী প্রগল্ভঃ প্রতিপত্তিমান্ উত্সাহপ্রভাবযুক্তঃ ক্লেশসহঃ শুচির্মৈত্রো দৃঢভক্তিঃ শীলবলারোগ্যসত্ত্বযুক্তঃ স্তম্ভচাপলহীনঃ সম্প্রিযো বৈরাণাং অকর্তা ইত্যমাত্যসম্পত্

01.9.02 অতঃ পাদার্ঘগুণহীনৌ মধ্যমাবরৌ

01.9.03 তেষাং জনপদ্ঽভিজনং অবগ্রহং চাপ্ততঃ পরীক্ষেত, সমানবিদ্যেভ্যঃ শিল্পং শাস্ত্রচক্ষুষ্মত্তাং চ, কর্মারম্ভেষু প্রজ্ঞাং ধারযিষ্ণুতাং দাক্ষ্যং চ, কথাযোগেষু বাগ্মিত্বং প্রাগল্ভ্যং প্রতিভানবত্ত্বং চ, সংবাসিভ্যঃ শীলবলারোগ্যসত্ত্বযোগং অস্তম্ভং অচাপলং চ, প্রত্যক্ষতঃ সম্প্রিযত্বং অবৈরত্বং চ

01.9.04 প্রত্যক্ষপরোক্ষানুমেযা হি রাজবৃত্তিঃ

01.9.05 স্বযং দ্র্ষ্টং প্রত্যক্ষম্

01.9.06 পর উপদিষ্টং পরোক্ষম্

01.9.07 কর্মসু কৃতেনাকৃতাবেক্ষণং অনুমেযম্

01.9.08 যৌগপদ্যাত্ তু কর্মণাং অনেকত্বাদ্ অনেকস্থত্বাচ্চ দেশকালাত্যযো মা ভূদ্ ইতি পরোক্ষং অমাত্যৈঃ কারযেত্ ইত্যমাত্যকর্ম |

01.9.09 পুরোহিতং উদিত উদিতকুলশীলং স-অঙ্গে বেদে দৈবে নিমিত্তে দণ্ডনীত্যাং চাভিবিনীতং আপদাং দৈবমানুষীণাং অথর্বভিরুপাযৈশ্চ প্রতিকর্তারং কুর্বীত

01.9.10 তং আচার্যং শিষ্যঃ পিতরং পুত্রো ভৃত্যঃ স্বামিনং ইব চানুবর্তেত

01.9.11ab ব্রাহ্মণেন এধিতং ক্ষত্রং মন্ত্রিমন্ত্রাভিমন্ত্রিতম্ |

01.9.11chd জযত্যজিতং অত্যন্তং শাস্ত্রানুগমশস্ত্রিতম্ ( ইতি)

Chapt | Ascertainment of the integrity or the absence of integrity of ministerbymeans of secret tests

01.10.01 মন্ত্রিপুরোহিতসখঃ সামান্যেষ্বধিকরণেষু স্থাপযিত্বাঽমাত্যান্ উপধাভিঃ শোধযেত্

01.10.02 পুরোহিতং অযাজ্যযাজনাধ্যাপনে নিযুক্তং অমৃষ্যমাণং রাজাঽবক্ষিপেত্

01.10.03 স সত্ত্রিভিঃ শপথপূর্বং একৈকং অমাত্যং উপজাপযেত্ – অধার্মিকো অযং রাজা, সাধু ধার্মিকং অন্যং অস্য তত্কুলীনং অপরুদ্ধং কুল্যং একপ্রগ্রহং সামন্তং আটবিকং ঔপপাদিকং বা প্রতিপাদযামঃ, সর্বেষাং এতদ্ রোচতে, কথং বা তব ইতি

01.10.04 প্রত্যাখ্যানে শুচিঃ | ইতি ধর্ম উপধা

01.10.05 সেনাপতিরসত্প্রগ্রহেণাবক্ষিপ্তঃ সত্ত্রিভিরেকৈকং অমাত্যং উপজাপযেত্ লোভনীযেনার্থেন রাজবিনাশায, সর্বেষাং এতদ্ রোচতে, কথং বা তব ইতি

01.10.06 প্রত্যাখ্যানে শুচিঃ | ইত্যর্থ উপধা

01.10.07 পরিব্রাজিকা লব্ধবিশ্বাসাঽন্তঃপুরে কৃতসত্কারা মহামাত্রং একৈকং উপজপেত্ – রাজমহিষী ত্বাং কামযতে কৃতসমাগম উপাযা, মহান্ অর্থশ্চ তে ভবিষ্যতি ইতি

01.10.08 প্রত্যাখ্যানে শুচিঃ | ইতি কাম উপধা

01.10.09 প্রহবণনিমিত্তং একো অমাত্যঃ সর্বান্ অমাত্যান্ আবাহযেত্

01.10.10 তেন উদ্বেগেন রাজা তান্ অবরুন্ধ্যাত্

01.10.11 কাপটিকশ্চাত্র পূর্বাবরুদ্ধঃ তেষাং অর্থমানাবক্ষিপ্তং একৈকং অমাত্যং উপজপেত্ – অসত্ প্রবৃত্তো অযং রাজা, সাধ্বেনং হত্বাঽন্যং প্রতিপাদযামঃ, সর্বেষাং এতদ্ রোচতে, কথং বা তব ইতি

01.10.12 প্রত্যাখ্যানে শুচিঃ | ইতি ভয উপধা

01.10.13 তত্র ধর্ম উপধাশুদ্ধান্ ধর্মস্থীযকণ্টকশোধনেষু কর্মসু স্থাপযেত্, অর্থ উপধাশুদ্ধান্ সমাহর্তৃসম্নিধাতৃনিচযকর্মসু, কাম উপধা শুদ্ধান্ বাহ্যাভ্যন্তরবিহাররক্ষাসু, ভয উপধাশুদ্ধান্ আসন্নকার্যেষু রাজ্ঞঃ

01.10.14 সর্ব উপধাশুদ্ধান্ মন্ত্রিণঃ কুর্যাত্

01.10.15 সর্বত্রাশুচীন্ খনিদ্রব্যহস্তিবনকর্মান্তেষু উপযোজযেত্

01.10.16ab ত্রিবর্গভযসংশুদ্ধান্ অমাত্যান্ স্বেষু কর্মসু |

01.10.16chd অধিকুর্যাদ্ যথা শৌচং ইত্যাচার্যা ব্যবস্থিতাঃ

01.10.17ab ন ত্বেব কুর্যাদ্ আত্মানং দেবীং বা লক্ষ্যং ঈশ্বরঃ |

01.10.17chd শৌচহেতোরমাত্যানাং এতত্ কৌটিল্যদর্শনম্

01.10.18ab ন দূষণং অদুষ্টস্য বিষেণ ইবাম্ভসশ্চরেত্ |

01.10.18chd কদাচিদ্দ্ হি প্রদুষ্টস্য নাধিগম্যেত ভেষজম্

01.10.19ab কৃতা চ কলুষাবুদ্ধিরুপধাভিশ্চতুর্বিধা |

01.10.19chd নাগত্বাঽন্তং নিবর্তেত স্থিতা সত্ত্ববতাং ধৃতৌ

01.10.20ab তস্মাদ্ বাহ্যং অধিষ্ঠানং কৃত্বা কার্যে চতুর্বিধে |

01.10.20chd শৌচাশৌচং অমাত্যানাং রাজা মার্গেত সত্ত্রিভিঃ ( ইতি)

Chapt | Appointment of persons in secret service

01.11.01 উপধাভিঃ শুদ্ধামাত্যবর্গো গূঢপুরুষান্ উত্পাদযেত্ কাপটিক উদাস্থিতগৃহপতিকবৈদেহকতাপসব্যঞ্জনান্ সত্ত্রিতীষ্ক্ণরসদভিক্ষুকীশ্চ

01.11.02 পরমর্মজ্ঞঃ প্রগল্ভশ্ছাত্রঃ কাপটিকঃ

01.11.03 তং অর্থমানাভ্যাং প্রোত্সাহ্য মন্ত্রী ব্রূযাত্ – রাজানং মাং চ প্রমাণং কৃত্বা যস্য যদ্ অকুশলং পশ্যসি তত্ তদানীং এব প্রত্যাদিশ ইতি

01.11.04 প্রব্রজ্যা প্রত্যবসিতঃ প্রজ্ঞাশৌচযুক্ত উদাস্থিতঃ

01.11.05 স বার্ত্তাকর্মপ্রদিষ্টাযাং ভূমৌ প্রভূতহিরণ্যান্তেবাসী কর্ম কারযেত্

01.11.06 কর্মফলাচ্চ সর্বপ্রব্রজিতানাং গ্রাসাচ্ছাদনাবসথান্ প্রতিবিদধ্যাত্

01.11.07 বৃত্তিকামাংশ্চ উপজপেত্ – এতেন এব বেষেণ রাজার্থশ্চরিতব্যো ভক্তবেতনকালে চ উপস্থাতব্যম্ ইতি

01.11.08 সর্বপ্রব্রজিতাশ্চ স্বং স্বং বর্গং এবং উপজপেযুঃ

01.11.09 কর্ষকো বৃত্তিক্ষীণঃ প্রজ্ঞাশৌচযুক্তো গৃহপতিকব্যঞ্জনঃ

01.11.10 স কৃষিকর্মপ্রদিষ্টাযাং ভূমৌ – ইতি সমানং পূর্বেণ

01.11.11 বাণিজকো বৃত্তিক্ষীণঃ প্রজ্ঞাশৌচযুক্তো বৈদেহকব্যঞ্জনঃ

01.11.12 স বণিক্কর্মপ্রদিষ্টাযাং ভূমৌ – ইতি সমানং পূর্বেণ

01.11.13 মুণ্ডো জটিলো বা বৃত্তিকামঃ তাপসব্যঞ্জনঃ

01.11.14 স নগরাভ্যাশে প্রভূতমুণ্ডজটিলান্তেবাসী শাকং যবমুষ্টিং বা মাসদ্বিমাসান্তরং প্রকাশং অশ্নীযাত্, গূঢং ইষ্টং আহারম্

01.11.15 বৈদেহকান্তেবাসিনশ্চ এনং সমিদ্ধযোগৈরর্চযেযুঃ

01.11.16 শিষ্যাশ্চাস্যাবেদযেযুঃ – অসৌ সিদ্ধঃ সামেধিকঃ ইতি

01.11.17 সমেধাশাস্তিভিশ্চাভিগতানাং অঙ্গবিদ্যযা শিষ্যসংজ্ঞাভিশ্চ কর্মাণ্যভিজনে অবসিতান্যাদিশেত্ – অল্পলাভং অগ্নিদাহং চোরভযং দূষ্যবধং তুষ্টিদানং বিদেশপ্রবৃত্তিজ্ঞানং, ইদং অদ্য শ্বো বা ভবিষ্যতি, ইদং বা রাজা করিষ্যতি ইতি

01.11.18 তদ্ অস্য গূঢাঃ সত্ত্রিণশ্চ সম্পাদযেযুঃ

01.11.19 সত্ত্বপ্রজ্ঞাবাক্যশক্তিসম্পন্নানাং রাজভাগ্যং অনুব্যাহরেত্, মন্ত্রিসম্যোগং চ ব্রূযাত্

01.11.20 মন্ত্রী চ এষাং বৃত্তিকর্মভ্যাং বিযতেত

01.11.21 যে চ কারণাদ্ অভিক্রুদ্ধাঃ তান্ অর্থমানাভ্যাং শমযেত্, অকারণক্রুদ্ধাংঃ তূষ্ণীং দণ্ডেন, রাজদ্বিষ্টকারিণশ্চ

01.11.22ab পূজিতাশ্চার্থমানাভ্যাং রাজ্ঞা রাজ উপজীবিনাম্ |

01.11.22chd জানীযুঃ শৌচং ইত্যেতাঃ পঞ্চসংস্থাঃ প্রকীর্তিতাঃ ( ইতি)

Chapt | Appointment of roving spies Rules for secret servants

01.12.01 যে চাপ্যস্মবন্ধিনো অবশ্যভর্তব্যাঃ তে লক্ষণং অঙ্গবিদ্যাং জম্ভকবিদ্যাং মাযাগতং আশ্রমধর্মং নিমিত্তং অন্তরচক্রং ইত্যধীযানাঃ সত্ত্রিণঃ, সংসর্গবিদ্যাং চ

01.12.02 যে জনপদে শূরাঃ ত্যক্তাত্মানো হস্তিনং ব্যালং বা দ্রব্যহেতোঃ প্রতিযোধযেযুঃ তে তীক্ষ্ণাঃ

01.12.03 যে বন্ধুষু নিহ্স্নেহাঃ ক্রূরা অলসাশ্চ তে রসদাঃ

01.12.04 পরিব্রাজিকা বৃত্তিকামা দরিদ্রা বিধবা প্রগল্ভা ব্রাহ্মণ্যন্তঃপুরে কৃতসত্কারা মহামাত্রকুলান্যভিগচ্ছেত্

01.12.05 এতযা মুণ্ডা বৃষল্যো ব্যাখ্যাতাঃ ইতি সঞ্চারাঃ |

01.12.06 তান্ রাজা স্ববিষযে মন্ত্রিপুরোহিতসেনাপতিযুবরাজদৌবারিকান্তর্বংশিকপ্রশাস্তৃ

সমাহর্তৃসম্নিধাতৃপ্রদেষ্টৃনাযকপৌরব্যাবহারিককার্মান্তিকমন্ত্রিপরিষদ্ঽধ্যক্ষদণ্ড

দুর্গান্তপালাটবিকেষু শ্রদ্ধেযদেশবেষশিল্পভাষাঽভিজনাপদেশান্ ভক্তিতঃ

সামর্থ্যযোগাচ্চাপসর্পযেত্

01.12.07 তেষাং বাহ্যং চারং ছত্রভৃঙ্গারব্যজনপাদুকাসনযানবাহন উপগ্রাহিণঃ তীক্ষ্ণা বিদ্যুঃ

01.12.08 তং সত্ত্রিণঃ সংস্থাস্বর্পযেযুঃ

01.12.09 সূদারালিকস্নাপকসংবাহকাস্তরককল্পকপ্রসাধক উদকপরিচারকা রসদাঃ

কুব্জবামনকিরাতমূকবধিরজডান্ধচ্ছদ্মানো নটনর্তকগাযনবাদকবাগ্জীবনকুশীলবাঃ

স্ত্রিযশ্চাভ্যন্তরং চারং বিদ্যুঃ

01.12.10 তং ভিক্ষ্ক্যঃ সংস্থাস্বপ্রযেযুঃ

01.12.11 সংস্থানাং অন্তেবাসিনঃ সংজ্ঞালিপিভিশ্চারসঞ্চারং কুর্যুঃ

01.12.12 ন চান্যোন্যং সংস্থাঃ তে বা বিদ্যুঃ

01.12.13 ভিক্ষুকীপ্রতিষেধে দ্বাহ্স্থপরম্পরা মাতাপিতৃব্যঞ্জনাঃ শিল্পকারিকাঃ কুশীলবা দাস্যো

বা গীতপাঠ্যবাদ্যভাণ্ডগূঢলেখ্যসংজ্ঞাভির্বা চারং নির্হরেযুঃ

01.12.14 দীর্ঘরোগ উন্মাদাগ্নিরসবিসর্গেণ বা গূঢনির্গমনম্

01.12.15 ত্রযাণাং একবাক্যে সম্প্রত্যযঃ

01.12.16 তেষাং অভীক্ষ্ণবিনিপাতে তূষ্ণীন্দণ্ডঃ প্রতিষেধঃ

01.12.17 কণ্টকশোধন উক্তাশ্চাপসর্পাঃ পরেষু কৃতবেতনা বসেযুরসম্পাতিনশ্চারার্থম্

01.12.18 ত উভযবেতনাঃ

01.12.19ab গৃহীতপুত্রদারাংশ্চ কুর্যাদ্ উভযবেতনান্ |

01.12.19chd তাংশ্চারিপ্রহিতান্ বিদ্যাত্ তেষাং শৌচং চ তদ্বিধৈঃ

01.12.20ab এবং শত্রৌ চ মিত্রে চ মধ্যমে চাবপেচ্চরান্ |

01.12.20chd উদাসীনে চ তেষাং চ তীর্থেষ্বষ্টাদশস্বপি

01.12.21ab অন্তর্গৃহচরাঃ তেষাং কুব্জবামনপণ্ডকাঃ |

01.12.21chd শিল্পবত্যঃ স্ত্রিযো মূকাশ্চিত্রাশ্চ ম্লেচ্ছজাতযঃ

01.12.22ab দুর্গেষু বণিজঃ সংস্থা দুর্গান্তে সিদ্ধতাপসাঃ |

01.12.22chd কর্ষক উদাস্থিতা রাষ্ট্রে রাষ্ট্রান্তে ব্রজবাসিনঃ

01.12.23ab বনে বনচরাঃ কার্যাঃ শ্রমণাটবিকাদযঃ |

01.12.23chd পরপ্রবৃত্তিজ্ঞানার্থাঃ শীঘ্রাশ্চারপরম্পরাঃ

01.12.24ab পরস্য চ এতে বোদ্ধব্যাঃ তাদৃশৈরেব তাদৃশাঃ |

01.12.24chd চারসঞ্চারিণঃ সংস্থা গূঢাশ্চাগূঢসংজ্ঞিতাঃ

01.12.25ab অকৃত্যান্ কৃত্যপক্ষীযৈর্দর্শিতান্ কার্যহেতুভিঃ |

01.12.25chd পরাপসর্পজ্ঞানার্থং মুখ্যান্ অন্তেষু বাসযেত্ ( ইতি)

Chapt | keeping a watch over the seducible and non-seducible parties in ones own territorয্

01.13.01 কৃতমহামাত্রাপসর্পঃ পৌরজানপদান্ অপসর্পযেত্

01.13.02 সত্ত্রিণো দ্বন্দ্বিনঃ তীর্থসভাপূগজনসমবাযেষু বিবাদং কুর্যুঃ

01.13.03 সর্বগুণসম্পন্নশ্চাযং রাজা শ্রূযতে, ন চাস্য কশ্চিদ্ গুণো দৃশ্যতে যঃ পৌরজানপদান্ দণ্ডকরাভ্যাং পীডযতি ইতি

01.13.04 তত্র যেঽনুপ্রশংসেযুঃ তান্ ইতরঃ তং চ প্রতিষেধযেত্

01.13.05 মাত্স্যন্যাযাভিভূতাঃ প্রজা মনুং বৈবস্বতং রাজানং চক্রিরে

01.13.06 ধান্যষড্ভাগং পণ্যদশভাগং হিরণ্যং চাস্য ভাগধেযং প্রকল্পযাম্-আসুঃ

01.13.07 তেন ভৃতা রাজানঃ প্রজানাং যোগক্ষেমাবহাঃ

01.13.08 তেষাং কিল্বিষং অদণ্ডকরা হরন্ত্যযোগক্ষেমাবহাশ্চ প্রজানাম্

01.13.09 তস্মাদ্ উঞ্ছষড্ভাগং আরণ্যকাঽপি নির্বপন্তি – তস্য এতদ্ ভাগধেযং যোঽস্মান্ গোপাযতি ইতি

01.13.10 ইন্দ্রযমস্থানং এতদ্ রাজানঃ প্রত্যক্ষহেডপ্রসাদাঃ

01.13.11 তান্ অবমন্যমানান্ দৈবোঽপি দণ্ডঃ স্পৃশতি

01.13.12 তস্মাদ্ রাজানো নাবমন্তব্যাঃ

01.13.13 ইত্যেবং ক্ষুদ্রকান্ প্রতিষেধযেত্

01.13.14 কিংবদন্তীং চ বিদ্যুঃ

01.13.15 যে চাস্য ধান্যপশুহিরণ্যান্যাজীবন্তি, তৈরুপকুর্বন্তি ব্যসনেঽভ্যুদযে বা, কুপিতং বন্ধুং রাষ্ট্রং বা ব্যাবর্তযন্তি, অমিত্রং আটবিকং বা প্রতিষেধযন্তি, তেষাং মুণ্ডজটিলব্যঞ্জনাঃ তুষ্টাতুষ্টত্বং বিদ্যুঃ

01.13.16 তুষ্টান্ ভূযোঽর্থমানাভ্যাং পূজযেত্

01.13.17 অতুষ্টাংঃ তুষ্টিহেতোঃ ত্যাগেন সাম্না চ প্রসাদযেত্

01.13.18 পরস্পরাদ্ বা ভেদযেদ্ এনান্, সামন্তাটবিকতত্কুলীনাপরুদ্ধেভ্যশ্চ

01.13.19 তথাঽপ্যতুষ্যতো দণ্ডকরসাধনাধিকারেণ জনপদবিদ্বেষং গ্রাহযেত্

01.13.20 বিবিষ্টান্ উপাংশুদণ্ডেন জনপদকোপেন বা সাধযেত্

01.13.21 গুপ্তপুত্রদারান্ আকরকর্মান্তেষু বা বাসযেত্ পরেষাং আস্পদভযাত্

01.13.22 ক্রুদ্ধলুব্ধভীতমানিনঃ তু পরেষাং কৃত্যাঃ

01.13.23 তেষাং কার্তান্তিকনৈমিত্তিকমৌহূর্তিকব্যঞ্জনাঃ পরস্পরাভিসম্বন্ধং অমিত্রাটবিকসম্বন্ধং বা বিদ্যুঃ

01.13.24 তুষ্টান্ অর্থমানাভ্যাং পূজযেত্ |

01.13.25 অতুষ্টান্ সামদানভেদদণ্ডৈঃ সাধযেত্

01.13.26ab এবং স্ববিষযে কৃত্যান্ অকৃত্যাংশ্চ বিচক্ষণঃ |

01.13.26chd পর উপজাপাত্ সম্রক্ষেত্ প্রধানান্ ক্ষুদ্রকান্ অপি ( ইতি)

Chapt | Winning over the seducible and non-seducible parties in the enemy territorয্

01.14.01 কৃত্যাকৃত্যপক্ষ উপগ্রহঃ স্ববিষযে ব্যাখ্যাতঃ, পরবিষযে বাচ্যঃ

01.14.02 সংশ্রুত্যার্থান্ বিপ্রলব্ধঃ, তুল্যকারিণোঃ শিল্পে বা উপকারে বা বিমানিতঃ, বল্লভাবরুদ্ধঃ,

সমাহূয পরাজিতঃ, প্রবাস উপতপ্তঃ, কৃত্বা ব্যযং অলব্ধকার্যঃ, স্বধর্মাদ্ দাযাদ্যাদ্ বা উপরুদ্ধঃ,

মানাধিকারাভ্যাং ভ্রষ্টঃ, কুল্যৈরন্তর্হিতঃ, প্রসভাভিমৃষ্টস্ত্রীকঃ, কারাভিন্যস্তঃ,

পর উক্তদণ্ডিতঃ, মিথ্যাঽঽচারবারিতঃ, সর্বস্বং আহারিতঃ, বন্ধনপরিক্লিষ্টঃ, প্রবাসিতবন্ধুঃ

ইতি ক্রুদ্ধবর্গঃ

01.14.03 স্বযং উপহতঃ, বিপ্রকৃতঃ, পাপকর্মাভিখ্যাতঃ, তুল্যদোষদণ্ডেন উদ্বিগ্নঃ, পর্যাত্তভূমিঃ, দণ্ডেন উপনতঃ, সর্বাধিকরণস্থঃ, সহসা উপচিতার্থঃ, তত্কুলীন উপাশংসুঃ, প্রদ্বিষ্টো রাজ্ঞা, রাজদ্বেষী চ – ইতি ভীতবর্গঃ

01.14.04 পরিক্ষীণঃ, অন্যাত্তস্বঃ, কদর্যঃ, ব্যসনী, অত্যাহিতব্যবহারশ্চ – ইতি লুব্ধবর্গঃ

01.14.05 আত্মসম্ভাবিতঃ, মানকামঃ, শত্রুপূজাঽমর্ষিতঃ, নীচৈরুপহিতঃ, তীক্ষ্ণঃ, সাহসিকঃ, ভোগেনাসন্তুষ্টঃ – ইতি মানিবর্গঃ

01.14.06 তেষাং মুণ্ডজটিলব্যঞ্জনৈর্যো যদ্ভক্তিঃ কৃত্যপক্ষীযঃ তং তেন উপজাপযেত্

01.14.07 যথা মদান্ধো হস্তী মত্তেনাধিষ্ঠিতো যদ্ যদ্ আসাদযতি তত্ সর্বং প্রমৃদ্নাতি, এবং অযং অশাস্ত্রচক্ষুরন্ধো রাজা পৌরজানপদবধাযাভ্যুত্থিতঃ, শক্যং অস্য প্রতিহস্তিপ্রোত্সাহনেনাপকর্তুং, অমর্ষঃ ক্রিযতাম্ ইতি ক্রুদ্ধবর্গং উপজাপযেত্

01.14.08 যথা লীনঃ সর্পো যস্মাদ্ ভযং পশ্যতি তত্র বিষং উত্সৃজতি, এবং অযং রাজা জাতদোষাশঙ্কঃ ত্বযি পুরা ক্রোধবিষং উত্সৃজতি, অন্যত্র গম্যতাম্ ইতি ভীতবর্গং.উপজাপযেত্

01.14.09 যথা শ্বগণিনাং ধেনুঃ শ্বভ্যো দুহ্যতে ন ব্রাহ্মণেভ্যঃ, এবং অযং রাজা সত্ত্বপ্রজ্ঞাবাক্যশক্তিহীনেভ্যো দুহ্যতে নাত্মগুণসম্পন্নেভ্যঃ, অসৌ রাজা পুরুষবিশেষজ্ঞঃ, তত্র গম্যতাম্ ইতি লুব্ধবর্গং.উপজাপযেত্

01.14.10 যথা চণ্ডাল উদপানশ্চণ্ডালানাং এব উপভোগ্যো নান্যেষাং, এবং অযং রাজা নীচো নীচানাং এব উপভোগ্যো ন ত্বদ্বিধানাং আর্যাণাং, অসৌ রাজা পুরুষবিশেষজ্ঞঃ, তত্র গম্যতাম্ ইতি মানিবর্গং উপজাপযেত্

01.14.11ab তথা ইতি প্রতিপন্নাংঃ তান্ সংহিতান্ পণকর্মণা |

01.14.11chd যোজযেত যথাশক্তি স-অপসর্পান্ স্বকর্মসু

01.14.12ab লভেত সামদানাভ্যাং কৃত্যাংশ্চ পরভূমিষু |

01.14.12chd অকৃত্যান্ ভেদদণ্ডাভ্যাং পরদোষাংশ্চ দর্শযন্ ( ইতি)

Chapt | The topic of counsel

01.15.01 কৃতস্বপক্ষপরপক্ষ উপগ্রহঃ কার্যারম্ভাংশ্চিন্তযেত্

01.15.02 মন্ত্রপূর্বাঃ সর্বারম্ভাঃ

01.15.03 তদ্.উদ্দেশঃ সংবৃতঃ কথানাং অনিহ্শ্রাবী পক্ষিভিরপ্যনালোক্যঃ স্যাত্ |

01.15.04 শ্রূযতে হি শুকসারিকাভির্মন্ত্রো ভিন্নঃ, শ্বভিরপ্যন্যৈশ্চ তির্যগ্যোনিভিরিতি

01.15.05 তস্মান্ মন্ত্র উদ্দেশং অনাযুক্তো ন উপগচ্ছেত্

01.15.06 উচ্ছিদ্যেত মন্ত্রভেদী

01.15.07 মন্ত্রভেদো হি দূতামাত্যস্বামিনাং ইঙ্গিতাকারাভ্যাম্

01.15.08 ইঙ্গিতং অন্যথাবৃত্তিঃ

01.15.09 আকৃতিগ্রহণং আকারঃ

01.15.10 তস্য সংবরণং আযুক্তপুরুষরক্ষণং আকার্যকালাদ্ ইতি

01.15.11 তেষাং হি প্রমাদমদসুপ্তপ্রলাপাঃ, কামাদিরুত্সেকঃ, প্রচ্ছন্নোঽবমতো বা মন্ত্রং ভিনত্তি

01.15.12 তস্মাদ্ আদ্রক্ষেন্ মন্ত্রম্

01.15.13 মন্ত্রভেদো হ্যযোগক্ষেমকরো রাজ্ঞঃ তদ্ঽঅযুক্তপুরুষাণাং চ

01.15.14 তস্মাদ্ গুহ্যং একো মন্ত্রযেত ইতি ভারদ্বাজঃ

01.15.15 মন্ত্রিণাং অপি হি মন্ত্রিণো ভবন্তি, তেষাং অপ্যন্যে

01.15.16 সা এষা মন্ত্রিপরম্পরা মন্ত্রং ভিনত্তি

01.15.17ab তস্মান্নাস্য পরে বিদ্যুঃ কর্ম কিঞ্চিচ্চিকীর্ষিতম্ |

01.15.17chd আরব্ধারঃ তু জানীযুরারব্ধং কৃতং এব বা

01.15.18 ন একস্য মন্ত্রসিদ্ধিরস্তি ইতি বিশালাক্ষঃ

01.15.19 প্রত্যক্ষপরোক্ষানুমেযা হি রাজবৃত্তিঃ

01.15.20 অনুপলব্ধস্য জ্ঞানং উপলব্ধস্য নিশ্চিতবলাধানং অর্থদ্বৈধস্য সংশযচ্ছেদনং একদেশদৃষ্টস্য শেষ উপলব্ধিরিতি মন্ত্রিসাধ্যং এতত্

01.15.21 তস্মাদ্ বুদ্ধিবৃদ্ধৈঃ সার্ধং অধ্যাসীত মন্ত্রম্

01.15.22ab ন কঞ্চিদ্ অবমন্যেত সর্বস্য শৃণুযান্ মতম্ |

01.15.22chd বালস্যাপ্যর্থবদ্বাক্যং উপযুঞ্জীত পণ্ডিতঃ |

01.15.23 এতন্ মন্ত্রজ্ঞানং, ন এতন্ মন্ত্ররক্ষণম্ ইতি পারাশরাঃ

01.15.24 যদ্ অস্য কার্যং অভিপ্রেতং তত্প্রতিরূপকং মন্ত্রিণঃ পৃচ্ছেত্ – কার্যং ইদং এবং আসীত্, এবং বা যদি ভবেত্, তত্ কথং কর্তব্যম্ ইতি

01.15.25 তে যথা ব্রূযুঃ তত্ কুর্যাত্

01.15.26 এবং মন্ত্র উপলব্ধিঃ সংবৃতিশ্চ ভবতি ইতি

01.15.27 ন ইতি পিশুনঃ

01.15.28 মন্ত্রিণো হি ব্যবহিতং অর্থং বৃত্তং অবৃত্তং বা পৃষ্টা অনাদরেণ ব্রুবন্তি প্রকাশযন্তি বা

01.15.29 স দোষঃ

01.15.30 তস্মাত্ কর্মসু যে যেষ্বভিপ্রেতাঃ তৈঃ সহ মন্ত্রযেত

01.15.31 তৈর্মন্ত্রযমাণো হি মন্ত্রসিদ্ধিং গুপ্তিং চ লভতে ইতি

01.15.32 ন ইতি কৌটিল্যঃ

01.15.33 অনবস্থা হ্যেষা

01.15.34 মন্ত্রিভিঃ ত্রিভিশ্চতুর্ভির্বা সহ মন্ত্রযেত

01.15.35 মন্ত্রযমাণো হ্যেকেনার্থকৃচ্ছ্রেষু নিশ্চযং নাধিগচ্ছেত্

01.15.36 একশ্চ মন্ত্রী যথা ইষ্টং অনবগ্রহশ্চরতি

01.15.37 দ্বাভ্যাং মন্ত্রযমাণো দ্বাভ্যাং সংহতাভ্যাং অবগৃহ্যতে, বিগৃহীতাভ্যাং বিনাশ্যতে

01.15.38 তত্ ত্রিষু চতুষু বা কৃচ্ছ্রেণ উপপদ্যতে

01.15.39 মহাদোষং উপপন্নং তু ভবতি

01.15.40 ততঃ পরেষু কৃচ্ছ্রেণার্থনিশ্চযো গম্যতে, মন্ত্রো বা রক্ষ্যতে

01.15.41 দেশকালকার্যবশেন ত্বেকেন সহ দ্বাভ্যাং একো বা যথাসামর্থ্যং মন্ত্রযেত alterNative views approved

01.15.42 কর্মণাং আরম্ভ উপাযঃ পুরুষদ্রব্যসম্পদ্ দেশকালবিভাগো বিনিপাতপ্রতীকারঃ কার্যসিদ্ধিরিতি পঞ্চাঙ্গো মন্ত্রঃ

01.15.43 তান্ একৈকশঃ পৃচ্ছেত্ সমস্তাংশ্চ

01.15.44 হেতুভিশ্চ এষাং মতিপ্রবিবেকান্ বিদ্যাত্

01.15.45 অবাপ্তার্থঃ কালং নাতিক্রামযেত্

01.15.46 ন দীর্ঘকালং মন্ত্রযেত, ন তেষাং পক্ষীযৈর্যেষাং অপকুর্যাত্

01.15.47 মন্ত্রিপরিষদং দ্বাদশামাত্যান্ কুর্বীত ইতি মানবাঃ

01.15.48 ষোডশ ইতি বার্হস্পত্যাঃ

01.15.49 বিংশতিম্ ইত্যৌশনসাঃ

01.15.50 যথাসামর্থ্যং ইতি কৌটিল্যঃ

01.15.51 তে হ্যস্য স্বপক্ষং পরপক্ষং চ চিন্তযেযুঃ

01.15.52 অকৃতারম্ভং আরব্ধানুষ্ঠানং অনুষ্ঠিতবিশেষং নিযোগসম্পদং চ কর্মণাং কুর্যুঃ

01.15.53 আসন্নৈঃ সহ কর্মাণি পশ্যেত্

01.15.54 অনাসন্নৈঃ সহ পত্ত্রসম্প্রেষণেন মন্ত্রযেত

01.15.55 ইন্দ্রস্য হি মন্ত্রিপরিষদ্.ঋষীণাং সহস্রম্

01.15.56 স তচ্চক্ষুঃ

01.15.57 তস্মাদ্ ইমং দ্ব্য্ঽক্ষং সহস্রাক্ষং আহুঃ

01.15.58 আত্যযিকে কার্যে মন্ত্রিণো মন্ত্রিপরিষদং চাহূয ব্রূযাত্

01.15.59 তত্র যদ্ভূযিষ্ঠা ব্রূযুঃ কার্যসিদ্ধিকরং বা তত্ কুর্যাত্

01.15.60 কুর্বতশ্চ

01.15.60ab নাস্য গুহ্যং পরে বিদ্যুশ্ছিদ্রং বিদ্যাত্ পরস্য চ |

01.15.60chd গূহেত্ কূর্ম ইবাঙ্গানি যত্ স্যাদ্ বিবৃতং আত্মনঃ

01.15.61ab যথা হ্যশ্রোত্রিযঃ শ্রাদ্ধং ন সতাং ভোক্তুং অর্হতি |

01.15.61chd এবং অশ্রুতশাস্ত্রার্থো ন মন্ত্রং শ্রোতুং অর্হতি ( ইতি)

Chapt | Rules for the envoয্

01.16.01 উদ্বৃত্তমন্ত্রো দূতপ্রণিধিঃ

01.16.02 অমাত্যসম্পদা উপেতো নিসৃষ্টার্থঃ

01.16.03 পাদগুণহীনঃ পরিমিতার্থঃ

01.16.04 অর্ধগুণহীনঃ শাসনহরঃ

01.16.05 সুপ্রতিবিহিতযানবাহনপুরুষপরিবাপঃ প্রতিষ্ঠেত

01.16.06 শাসনং এবং বাচ্যঃ পরঃ, স বক্ষ্যত্যেবং, তস্য ইদং প্রতিবাক্যং, এবং অতিসন্ধাতব্যং, ইত্যধীযানো গচ্ছেত্

01.16.07 অটব্য্ঽন্তপালপুররাষ্ট্রমুখ্যৈশ্চ প্রতিসংসর্গং গচ্ছেত্

01.16.08 অনীকস্থানযুদ্ধপ্রতিগ্রহাপসারভূমীরাত্মনঃ পরস্য চাবেক্ষেত

01.16.09 দুর্গরাষ্ট্রপ্রমাণং সারবৃত্তিগুপ্তিচ্ছিদ্রাণি চ উপলভেত

01.16.10 পরাধিষ্ঠানং অনুজ্ঞাতঃ প্রবিশেত্

01.16.11 শাসনং চ যথা উক্তং ব্রূযাত্, প্রাণাবাধেঽপি দৃষ্টে

01.16.12 পরস্য বাচি বক্ত্রে দৃষ্ট্যাং চ প্রসাদং বাক্যপূজনং ইষ্টপরিপ্রশ্নং গুণকথাসঙ্গং আসন্নং আসনং সত্কারং ইষ্টেষু স্মরণং বিশ্বাসগমনং চ লক্ষযেত্ তুষ্টস্য, বিপরীতং অতুষ্টস্য

01.16.13 তং ব্রূযাত্ – দূতমুখা হি রাজানঃ, ত্বং চান্যে চ

01.16.14 তস্মাদ্ উদ্যতেষ্বপি শস্ত্রেষু যথা উক্তং বক্তারো দূতাঃ

01.16.15 তেষাং অন্তাবসাযিনোঽপ্যবধ্যাঃ, কিং অঙ্গ পুনর্ব্রাহ্মণাঃ

01.16.16 পরস্য এতদ্ বাক্যম্

01.16.17 এষ দূতধর্মঃ ইতি

01.16.18 বসেদ্ অবিসৃষ্টঃ পূজযা ন উত্সিক্তঃ

01.16.19 পরেষু বলিত্বং ন মন্যেত

01.16.20 বাক্যং অনিষ্টং সহেত

01.16.21 স্ত্রিযঃ পানং চ বর্জযেত্

01.16.22 একঃ শযীত

01.16.23 সুপ্তমত্তযোর্হি ভাবজ্ঞানং দৃষ্টম্

01.16.24 কৃত্যপক্ষ উপজাপং অকৃত্যপক্ষে গূঢপ্রণিধানং রাগাপরাগৌ ভর্তরি রন্ধ্রং চ প্রকৃতীনাং তাপসবৈদেহকব্যঞ্জনাভ্যাং উপলভেত, তযোরন্তেবাসিভিশ্চিকিত্সকপাষণ্ডব্যঞ্জন উভযবেতনৈর্বা

01.16.25 তেষাং অসম্ভাষাযাং যাচকমত্ত উন্মত্তসুপ্তপ্রলাপৈঃ পুণ্যস্থানদেবগৃহচিত্রলেখ্যসংজ্ঞাভির্বা চারং উপলভেত

01.16.26 উপলব্ধস্য উপজাপং উপেযাত্

01.16.27 পরেণ চ উক্তঃ স্বাসাং প্রকৃতীনাং প্রমাণং নাচক্ষীত

01.16.28 সর্বং বেদ ভবান্ ইতি ব্রূযাত্, কার্যসিদ্ধিকরং বা

01.16.29 কার্যস্যাসিদ্ধাবুপরুধ্যমানঃ তর্কযেত্ – কিং ভর্তুর্মে ব্যসনং আসন্নং পশ্যন্, স্বং বা ব্যসনং প্রতিকর্তুকামঃ, পার্ষ্ণিগ্রাহং আসারং অন্তঃকোপং আটবিকং বা সমুত্থাপযিতুকামঃ, মিত্রং আক্রন্দং বা ব্যাঘাতযিতুকামঃ, স্বং বা পরতো বিগ্রহং অন্তঃকোপং আটবিকং বা প্রতিকর্তুকামঃ, সংসিদ্ধং বা মে ভর্তুর্যাত্রাকালং অভিহন্তুকামঃ, সস্যপণ্যকুপ্যসঙ্গ্রহং দুর্গকর্ম বলসমুদ্দানং বা কর্তুকামঃ, স্বসৈন্যানাং বা ব্যাযামস্য দেশকালাবাকাঙ্ক্ষমাণঃ, পরিভবপ্রমাদাভ্যাং বা, সংসর্গানুবন্ধার্থী বা, মাং উপরুণদ্ধি ইতি

01.16.30 জ্ঞাত্বা বসেদ্ অপসরেদ্ বা

01.16.31 প্রযোজনং ইষ্টং অবেক্ষেত বা

01.16.32 শাসনং অনিষ্টং উক্ত্বা বন্ধবধভযাদ্ অবিসৃষ্টোঽপ্যপগচ্ছেত্, অন্যথা নিযম্যেত

01.16.33ab প্রেষণং সন্ধিপালত্বং প্রতাপো মিত্রসঙ্গ্রহঃ |

01.16.33chd উপজাপঃ সুহৃদ্ভেদো গূঢদণ্ডাতিসারণম্

01.16.34ab বন্ধুরত্নাপহরণং চারজ্ঞানং পরাক্রমঃ |

01.16.34chd সমাধিমোক্ষো দূতস্য কর্ম যোগস্য চাশ্রযঃ

01.16.35ab স্বদূতৈঃ কারযেদ্ এতত্ পরদূতাংশ্চ রক্ষযেত্ |

01.16.35chd প্রতিদূতাপসর্পাভ্যাং দৃশ্যাদৃশ্যৈশ্চ রক্ষিভিঃ ( ইতি)

Chapt | Guarding against princes

01.17.01 রক্ষিতো রাজা রাজ্যং রক্ষত্যাসন্নেভ্যঃ পরেভ্যশ্চ, পূর্বং দারেভ্যঃ পুত্রেভ্যশ্চ

01.17.02 দাররক্ষণং নিশান্তপ্রণিধৌ বক্ষ্যামঃ

01.17.03 পুত্ররক্ষণং তু

01.17.04 জন্মপ্রভৃতি রাজপুত্রান্ রক্ষেত্

01.17.05 কর্কটকসধর্মাণো হি জনকভক্ষা রাজপুত্রাঃ

01.17.06 তেষাং অজাতস্নেহে পিতর্যুপাংশুদণ্ডঃ শ্রেযান্ ইতি ভারদ্বাজঃ

01.17.07 নৃশংসং অদুষ্টবধঃ ক্ষত্রবীজবিনাশশ্চ ইতি বিশালাক্ষঃ

01.17.08 তস্মাদ্ একস্থানাবরোধঃ শ্রেযান্ ইতি

01.17.09 অহিভযং এতদ্ ইতি পারাশরাঃ

01.17.10 কুমারো হি বিক্রমভযান্ মাং পিতাঽবরুণদ্ধি ইতি জ্ঞাত্বা তং এবাঙ্কে কুর্যাত্

01.17.11 তস্মাদ্ অন্তপালদুর্গে বাসঃ শ্রেযান্ ইতি

01.17.12 ঔরভ্রং ভযং এতদ্ ইতি পিশুনঃ

01.17.13 প্রত্যাপত্তের্হি তদ্ এব কারণং জ্ঞাত্বাঽন্তপালসখঃ স্যাত্

01.17.14 তস্মাত্ স্ববিষযাদ্ অপকৃষ্টে সামন্তদুর্গে বাসঃ শ্রেযান্ ইতি

01.17.15 বত্সস্থানং এতদ্ ইতি কৌণপদন্তঃ

01.17.16 বত্সেন ইব হি ধেনুং পিতরং অস্য সামন্তো দুহ্যাত্

01.17.17 তস্মান্ মাতৃবন্ধুষু বাসঃ শ্রেযান্ ইতি

01.17.18 ধ্বজস্থানং এতদ্ ইতি বাতব্যাধিঃ

01.17.19 তেন হি ধ্বজেনাদিতিকৌশিকবদ্ অস্য মাতৃবান্ধবা ভিক্ষেরন্

01.17.20 তস্মাদ্ গ্রাম্য সুখেষ্বেনং অবসৃজেত্

01.17.21 সুখ উপরুদ্ধা হি পুত্রাঃ পিতরং নাভিদ্রুহ্যন্তি ইতি

01.17.22 জীবন্মরণং এতদ্ ইতি কৌটিল্যঃ

01.17.23 কাষ্ঠং ইব ঘুণজগ্ধং রাজকুলং অবিনীতপুত্রং অভিযুক্তমাত্রং ভজ্যেত

01.17.24 তস্মাদ্ ঋতুমত্যাং মহিষ্যাং ঋত্বিজশ্চরুং ঐন্দ্রাবার্হস্পত্যং নির্বপেযুঃ

01.17.25 আপন্নসত্ত্বাযাঃ কৌমারভৃত্যো গর্ভভর্মণি প্রসবে চ বিযতেত

01.17.26 প্রজাতাযাঃ পুত্রসংস্কারং পুরোহিতঃ কুর্যাত্

01.17.27 সমর্থং তদ্বিদো বিনযেযুঃ

01.17.28 সত্ত্রিণাং একশ্চ এনং মৃগযাদ্যূতমদ্যস্ত্রীভিঃ প্রলোভযেত্ পিতরি বিক্রম্য রাজ্যং গৃহাণ ইতি

01.17.29 তং অন্যঃ সত্ত্রী প্রতিষেধযেত্ ইত্যাম্ভীযাঃ

01.17.30 মহাদোষং অবুদ্ধবোধনং ইত্ কৌটিল্যঃ

01.17.31 নবং হি দ্রব্যং যেন যেনার্থজাতেন উপদিহ্যতে তত্ তদ্ আচূষতি

01.17.32 এবং অযং নববুদ্ধির্যদ্ যদ্ উচ্যতে তত্ তত্শাস্ত্র উপদেশং ইবাভিজানাতি

01.17.33 তস্মাদ্ ধর্ম্যং অর্থ্যং চাস্য উপদিশেন্নাধর্ম্যং অনর্থ্যং চ

01.17.34 সত্ত্রিণঃ ত্বেনং তব স্মঃ ইতি বদন্তঃ পালযেযুঃ

01.17.35 যৌবন উত্সেকাত্ পরস্ত্রীষু মনঃ কুর্বাণং আর্যাব্যঞ্জনাভিঃ স্ত্রীভিরমেধ্যাভিঃ শূন্যাগারেষু রাত্রাবুদ্বেজযেযুঃ

01.17.36 মদ্যকামং যোগপানেন উদ্বেজযেযুঃ

01.17.37 দ্যূতকামং কাপটিকৈরুদ্বেজযেযুঃ

01.17.38 মৃগযাকামং প্রতিরোধকব্যঞ্জনৈঃ ত্রাসযেযুঃ

01.17.39 পিতরি বিক্রমবুদ্ধিং তথা ইত্যনুপ্রবিশ্য ভেদযেযুঃ – অপ্রার্থনীযো রাজা, বিপন্নে ঘাতঃ, সম্পন্নে নরকপাতঃ, সঙ্ক্রোশঃ, প্রজাভিরেকলোষ্টবধশ্চ ইতি

01.17.40 বিরাগং বেদযেযুঃ

01.17.41 প্রিযং একপুত্রং বধ্নীযাত্

01.17.42 বহুপুত্রঃ প্রত্যন্তং অন্যবিষযং বা প্রেষযেদ্ যত্র গর্ভঃ পণ্যং ডিম্বো বা ন ভবেত্

01.17.43 আত্মসম্পন্নং সৈনাপত্যে যৌবরাজ্যে বা স্থাপযেত্

01.17.44 বুদ্ধিমান্ঽঅহার্যবুদ্ধির্দুর্বুদ্ধিরিতি পুত্রবিশেষাঃ

01.17.45 শিষ্যমাণো ধর্মার্থাবুপলভতে চানুতিষ্ঠতি চ বুদ্ধিমান্

01.17.46 উপলভমানো নানুতিষ্ঠত্যাহার্যবুদ্ধিঃ

01.17.47 অপাযনিত্যো ধর্মার্থদ্বেষী চ ইতি দুর্বুদ্ধিঃ

01.17.48 স যদ্যেকপুত্রঃ পুত্র উত্পত্তাবস্য প্রযতেত

01.17.49 পুত্রিকাপুত্রান্ উত্পাদযেদ্ বা

01.17.50 বৃদ্ধঃ তু ব্যাধিতো বা রাজা মাতৃবন্ধুকুল্যগুণবত্সামন্তানাং অন্যতমেন ক্ষেত্রে বীজং উত্পাদযেত্

01.17.51 ন চ একপুত্রং অবিনীতং রাজ্যে স্থাপযেত্

01.17.52ab বহূনাং একসম্রোধঃ পিতা পুত্রহিতো ভবেত্ |

01.17.52chd অন্যত্রাপদ ঐশ্বর্যং জ্যেষ্ঠভাগি তু পূজ্যতে

01.17.53ab কুলস্য বা ভবেদ্ রাজ্যং কুলসঙ্ঘো হি দুর্জযঃ |

01.17.53chd অরাজব্যসনাবাধঃ শশ্বদ্ আবসতি ক্ষিতিম্ ( ইতি)

Chapt | The conduct of a prince in disfavour

Behaviour towards a prince in disfavour

01.18.01 বিনীতো রাজপুত্রঃ কৃচ্ছ্রবৃত্তিরসদৃশে কর্মণি নিযুক্তঃ পিতরং অনুবর্তেত, অন্যত্র প্রাণাবাধকপ্রকৃতিকোপকপাতকেভ্যঃ

01.18.02 পুণ্যে কর্মণি নিযুক্তঃ পুরুষং অধিষ্ঠাতারং যাচেত্

01.18.03 পুরুষাধিষ্ঠিতশ্চ সবিশেষং আদেশং অনুতিষ্ঠেত্

01.18.04 অভিরূপং চ কর্মফলং ঔপাযনিকং চ লাভং পিতুরুপনাযযেত্

01.18.05 তথাঽপ্যতুষ্যন্তং অন্যস্মিন্ পুত্রে দারেষু বা স্নিহ্যন্তং অরণ্যাযাপৃচ্ছেত

01.18.06 বন্ধবধভযাদ্ বা যঃ সামন্তো ন্যাযবৃত্তির্ধার্মিকঃ সত্যবাগ্ঽবিসংবাদকঃ প্রতিগ্রহীতা মানযিতা চাভিপন্নানাং তং আশ্রযেত

01.18.07 তত্রস্থঃ কোশদণ্ডসম্পন্নঃ প্রবীরপুরুষকন্যাসম্বন্ধং অটবীসম্বন্ধং কৃত্যপক্ষ উপগ্রহং চ কুর্যাত্

01.18.08 একচরঃ সুবর্ণপাকমণিরাগহেমরূপ্যপণ্যাকরকর্মান্তান্ আজীবেত্

01.18.09 পাষণ্ডসঙ্ঘদ্রব্যং অশ্রোত্রিয উপভোগ্যং বা দেবদ্রব্যং আঢ্যবিধবাদ্রব্যং বা গূঢং অনুপ্রবিশ্য সার্থযানপাত্রাণি চ মদনরসযোগেনাতিসন্ধাযাপহরেত্

01.18.10 পারগ্রামিকং বা যোগং আতিষ্ঠেত্

01.18.11 মাতুঃ পরিজন উপগ্রহেণ বা চেষ্টেত

01.18.12 কারুশিল্পিকুশীলবচিকিত্সকবাগ্জীবনপাষণ্ডচ্ছদ্মভির্

বা নষ্টরূপঃ তদ্ব্যঞ্জনসখশ্ছিদ্রেষু প্রবিশ্য রাজ্ঞঃ শস্ত্ররসাভ্যাং

প্রহৃত্য ব্রূযাত্ – অহং অসৌ কুমারঃ, সহভোগ্যং ইদং রাজ্যং, একো

নার্হতি ভোক্তুং, যে কামযন্তে মাং ভর্তুং তান্ অহং দ্বিগুণেন

ভক্তবেতনেন উপস্থাস্যামি ইতি ইত্যপরুদ্ধবৃত্তম্ |

01.18.13 অপরুদ্ধং তু মুখ্যপুত্রাপসর্পাঃ প্রতিপাদ্যানযেযুঃ, মাতা বা প্রতিগৃহীতা

01.18.14 ত্যক্তং গূঢপুরুষাঃ শস্ত্ররসাভ্যাং হন্যুঃ

01.18.15 অত্যক্তং তুল্যশীলাভিঃ স্ত্রীভিঃ পানেন মৃগযযা বা প্রসঞ্জযিত্বা রাত্রাবুপগৃহ্যানযেযুঃ

01.18.16ab উপস্থিতং চ রাজ্যেন মদ্.ঊর্ধ্বং ইতি সান্ত্বযেত্ |

01.18.16chd একস্থং অথ সম্রুন্ধ্যাত্ পুত্রবাংঃ তু প্রবাসযেত্ ( ইতি)

Chapt | Rules for the king

01.19.01 রাজানং উত্থিতং অনূত্তিষ্ঠন্তে ভৃত্যাঃ

01.19.02 প্রমাদ্যন্তং অনুপ্রমাদ্যন্তি

01.19.03 কর্মাণি চাস্য ভক্ষযন্তি

01.19.04 দ্বিষদ্ভিশ্চাতিসন্ধীযতে |

01.19.05 তস্মাদ্ উত্থানং আত্মনঃ কুর্বীত

01.19.06 নালিকাভিরহরষ্টধা রাত্রিং চ বিভজেত্, ছাযাপ্রমাণেন বা

01.19.07 ত্রিপৌরুষী পৌরুষী চতুর্ঽঙ্গুলা নষ্টচ্ছাযো মধ্যাহ্ন ইতি চত্বারঃ পূর্বে দিবসস্যাষ্টভাগাঃ

01.19.08 তৈঃ পশ্চিমা ব্যাখ্যাতাঃ

01.19.09 তত্র পূর্বে দিবসস্যাষ্টভাগে রক্ষাবিধানং আযব্যযৌ চ শৃণুযাত্

01.19.10 দ্বিতীযে পৌরজানপদানাং কার্যাণি পশ্যেত্

01.19.11 তৃতীযে স্নানভোজনং সেবেত, স্বাধ্যাযং চ কুর্বীত

01.19.12 চতুর্থে হিরণ্যপ্রতিগ্রহং অধ্যক্ষাংশ্চ কুর্বীত

01.19.13 পঞ্চমে মন্ত্রিপরিষদা পত্ত্রসম্প্রেষণেন মন্ত্রযেত, চারগুহ্যবোধনীযানি চ বুধ্যেত

01.19.14 ষষ্ঠে স্বৈরবিহারং মন্ত্রং বা সেবেত

01.19.15 সপ্তমে হস্ত্য্ঽশ্বরথাযুধীযান্ পশ্যেত্

01.19.16 অষ্টমে সেনাপতিসখো বিক্রমং চিন্তযেত্

01.19.17 প্রতিষ্ঠিতেঽহনি সন্ধ্যাং উপাসীত

01.19.18 প্রথমে রাত্রিভাগে গূঢপুরুষান্ পশ্যেত্

01.19.19 দ্বিতীযে স্নানভোজনং কুর্বীত, স্বাধ্যাযং চ

01.19.20 তৃতীযে তূর্যঘোষেণ সংবিষ্টশ্চতুর্থপঞ্চমৌ শযীত

01.19.21 ষষ্ঠে তূর্যঘোষেণ প্রতিবুদ্ধঃ শাস্ত্রং ইতিকর্তব্যতাং চ চিন্তযেত্

01.19.22 সপ্তমে মন্ত্রং অধ্যাসীত, গূঢপুরুষাংশ্চ প্রেষযেত্

01.19.23 অষ্টমে ঋত্বিগ্ঽঅচার্যপুরোহিতস্বস্ত্যযনানি প্রতিগৃহ্ণীযাত্, চিকিত্সকমাহানসিকমৌহূর্তিকাংশ্চ পশ্যেত্

01.19.24 সবস্তাং ধেনুং বৃষভং চ প্রদক্ষিণীকৃত্য উপস্থানং গচ্ছেত্

01.19.25 আত্মবলানুকূল্যেন বা নিশাঽহর্ভাগান্ প্রবিভজ্য কার্যাণি সেবেত

01.19.26 উপস্থানগতঃ কার্যার্থিনাং অদ্বারাসঙ্গং কারযেত্

01.19.27 দুর্দর্শো হি রাজা কার্যাকার্যবিপর্যাসং আসন্নৈঃ কার্যতে

01.19.28 তেন প্রকৃতিকোপং অরিবশং বা গচ্ছেত্

01.19.29 তস্মাদ্ দেবতাঽঽশ্রমপাষণ্ডশ্রোত্রিযপশুপুণ্যস্থানানাং বালবৃদ্ধব্যাধিতব্যসন্য্ঽনাথানাং স্ত্রীণাং চ ক্রমেণ কার্যাণি পশ্যেত্, কার্যগৌরবাদ্ আত্যযিকবশেন বা

01.19.30ab সর্বং আত্যযিকং কার্যং শৃণুযান্নাতিপাতযেত্ .

01.19.30chd কৃচ্ছ্রসাধ্যং অতিক্রান্তং অসাধ্যং বাঽপি জাযতে

01.19.31ab অগ্ন্য্ঽগারগতঃ কার্যং পশ্যেদ্ বৈদ্যতপস্বিনাম্ .

01.19.31chd পুরোহিতাচার্যসখঃ প্রত্যুত্থাযাভিবাদ্য চ

01.19.32ab তপস্বিনাং তু কার্যাণি ত্রৈবিদ্যৈঃ সহ কারযেত্ .

01.19.32chd মাযাযোগবিদাং চৈব ন স্বযং কোপকারণাত্

01.19.33ab রাজ্ঞো হি ব্রতং উত্থানং যজ্ঞঃ কার্যানুশাসনম্ .

01.19.33chd দক্ষিণা বৃত্তিসাম্যং তু দীক্ষা তস্যাভিSএচনম্

01.19.34ab প্রজাসুখে সুখং রাজ্ঞঃ প্রজানাং চ হিতে হিতম্ .

01.19.34chd নাত্মপ্রিযং হিতং রাজ্ঞঃ প্রজানাং তু প্রিযং হিতম্

01.19.35ab তস্মান্নিত্য উত্থিতো রাজা কুর্যাদ্ অর্থানুশাসনম্ |

01.19.35chd অর্থস্য মূলং উত্থানং অনর্থস্য বিপর্যযঃ

01.19.36ab অনুত্থানে ধ্রুবো নাশঃ প্রাপ্তস্যানাগতস্য চ .

01.19.36chd প্রাপ্যতে ফলং উত্থানাল্লভতে চার্থসম্পদম্ ( ইতি)

Chapt | Regulation for the royal residence

01.20.01 বাস্তুকপ্রশস্তে দেশে সপ্রাকারপরিখাদ্বারং অনেককক্ষ্যাপরিগতং অন্তঃপুরং কারযেত্

01.20.02 কোশগৃহবিধানেন মধ্যে বাসগৃহং, গূঢভিত্তিসঞ্চারং মোহনগৃহং তন্মধ্যে বা বাসগৃহং, ভূমিগৃহং বাঽঽসন্নচৈত্যকাষ্ঠদেবতাঽপিধানদ্বারং অনেকসুরুঙ্গাসঞ্চারং তস্য উপরি প্রাসাদং গূঢভিত্তিসোপানং সুষিরস্তম্ভপ্রবেশাপসারং বা বাসগৃহং যন্ত্রবদ্ধতলাবপাতং কারযেত্, আপত্প্রতীকারার্থং আপদি বা

01.20.03 অতোঽন্যথা বা বিকল্পযেত্, সহাধ্যাযিভযাত্

01.20.04 মানুষেণাগ্নিনা ত্রিরপসব্যং পরিগতং অন্তঃপুরং অগ্নিরন্যো ন দহতি, ন চাত্রান্যোঽগ্নির্জ্বলতি, বৈদ্যুতেন ভস্মনা মৃত্সম্যুক্তেন করকবারিণাঽবলিপ্তং চ

01.20.05 জীবন্তীশ্বেতামুষ্ককপুষ্পবন্দাকাভিরক্ষীবে জাতস্যাশ্বত্থস্য প্রতানেন গুপ্তং সর্পা বিষাণি বা ন প্রভবন্তি

01.20.06 মযূরনকুলপৃষত উত্সর্গঃ সর্পান্ ভক্ষযতি

01.20.07 শুকঃ সারিকা ভৃঙ্গরাজো বা সর্পবিষশঙ্কাযাং ক্রোশতি

01.20.08 ক্রৌঞ্চো বিষাভ্যাশে মাদ্যতি, গ্লাযতি জীবঞ্জীবকঃ, ম্রিযতে মত্তকোকিলঃ, চকোরস্যাক্ষিণী বিরজ্যেতে

01.20.09 ইত্যেবং অগ্নিবিষসর্পেভ্যঃ প্রতিকুর্বীত

01.20.10 পৃষ্ঠতঃ কক্ষ্যাবিভাগে স্ত্রীনিবেশো গর্ভব্যাধিসংস্থা বৃক্ষ উদকস্থানং চ

01.20.11 বহিঃ কন্যাকুমারপুরম্

01.20.12 পুরস্তাদ্ অলঙ্কারভূমির্মন্ত্রভূমিরুপস্থানং কুমারাধ্যক্ষস্থানং চ

01.20.13 কক্ষ্যান্তরেষ্বন্তর্বংশিকসৈন্যং তিষ্ঠেত্

01.20.14 অন্তর্গৃহগতঃ স্থবিরস্ত্রীপরিশুদ্ধাং দেবীং পশ্যেত্

01.20.15 দেবীগৃহে লীনো হি ভ্রাতা ভদ্রসেনং জঘান, মাতুঃ শয্যাঽন্তর্গতশ্চ পুত্রঃ কারূষম্

01.20.16 লাজান্ মধুনা ইতি বিষেণ পর্যস্য দেবী কাশিরাজং, বিষদিগ্ধেন নূপ্রেণ বৈরন্ত্যং, মেখলামণিনা সৌবীরং, জালূথং আদর্শেন, বেণ্যাং গূঢং শস্ত্রং কৃত্বা দেবী বিদূরথং জঘান

01.20.17 তস্মাদ্ এতান্যাস্পদানি পরিহরেত্

01.20.18 মুণ্ডজটিলকুহকপ্রতিসংসর্গং বাহ্যাভিশ্চ দাসীভিঃ প্রতিষেধযেত্

01.20.19 ন চ এনাঃ কুল্যাঃ পশ্যেযুঃ, অন্যত্র গর্ভব্যাধিসংস্থাভ্যঃ

01.20.20 রূপাজীবাঃ স্নানপ্রঘর্ষশুদ্ধশরীরাঃ পরিবর্তিতবস্ত্রালঙ্কারাঃ পশ্যেযুঃ

01.20.21 অশীতিকাঃ পুরুষাঃ পঞ্চাশত্কাঃ স্ত্রিযো বা মাতাপিতৃব্যঞ্জনাঃ স্থবিরবর্ষধরাভ্যাগারিকাশ্চাবরোধানাং শৌচাশৌচং বিদ্যুঃ, স্থাপযেযুশ্চ স্বামিহিতে,

01.20.22ab স্বভূমৌ চ বসেত্ সর্বঃ পরভূমৌ ন সঞ্চরেত্ .

01.20.22chd ন চ বাহ্যেন সংসর্গং কশ্চিদ্ আভ্যন্তরো ব্রজেত্

01.20.23ab সর্বং চাবেক্ষিতং দ্রব্যং নিবদ্ধাগমনির্গমম্ .

01.20.23chd নির্গচ্ছেদ্ অভিগচ্ছেদ্ বা মুদ্রাসঙ্ক্রান্তভূমিকম্ ( ইতি)

Chapt | Concerning the protection of (the kings) own person

01.21.01 শযনাদ্ উত্থিতঃ স্ত্রীগণৈর্ধন্বিভিঃ পরিগৃহ্যতে, দ্বিতীযস্যাং কক্ষ্যাযাং কঞ্চুক উষ্ণীষিভির্বর্ষধরাভ্যাগারিকৈঃ, তৃতীযস্যাং কুব্জবামনকিরাতৈঃ, চতুর্থ্যাং মন্ত্রিভিঃ সম্বন্ধিভির্দৌবারিকৈশ্চ প্রাসপাণিভিঃ

01.21.02 পিতৃপৈতামহং সম্বন্ধানুবদ্ধং শিক্ষিতং অনুরক্তং কৃতকর্মাণং চ জনং আসন্নং কুর্বীত, নান্যতোদেশীযং অকৃতার্থমানং স্বদেশীযং বাঽপ্যপকৃত্য উপগৃহীতম্

01.21.03 অন্তর্বংশিকসৈন্যং রাজানং অন্তঃপুরং চ রক্ষেত্

01.21.04 গুপ্তে দেশে মাহানসিকঃ সর্বং আস্বাদবাহুল্যেন কর্ম কারযেত্

01.21.05 তদ্ রজা তথৈব প্রতিভুঞ্জীত পূর্বং অগ্নযে বযোভ্যশ্চ বলিং কৃত্বা

01.21.06 অগ্নের্জ্বালাধূমনীলতা শব্দস্ফোটনং চ বিষযুক্তস্য, বযসাং বিপত্তিশ্চ

01.21.07a অন্নস্য ঊষ্মা মযূরগ্রীবাভঃ শৈত্যং আশু ক্লিষ্টস্য ইব বৈবর্ণ্যং স-উদকত্বং অক্লিন্নত্বং চ

01.21.07b ব্যঞ্জনানাং আশু শুষ্কত্বং চ ক্বাথধ্যামফেনপটলবিচ্ছিন্নভাবো গন্ধস্পর্শরসবধশ্চ

01.21.07ch দ্রবেষু হীনাতিরিক্তচ্ছাযাদর্শনং ফেনপটলসীমন্ত ঊর্ধ্বরাজীদর্শনং চ

01.21.07d রসস্য মধ্যে নীলা রাজী, পযসঃ তাম্রা, মদ্যতোযযোঃ কালী, দধ্নঃ শ্যামা, মধুনঃ শ্বেতা, দ্রব্যাণাং আর্দ্রাণাং আশু প্রম্লানত্বং উত্পক্বভাবঃ ক্বাথনীলশ্যাবতা চ

01.21.07e শুষ্কাণাং আশু শাতনং বৈবর্ণ্যং চ,

01.21.07f কঠিনানাং মৃদুত্বং মৃদূনাং চ কঠিনত্বং, তদ্ঽভ্যাশে ক্ষুদ্রসত্ত্ববধশ্চ,

01.21.07g আস্তরণপ্রবরণানাং ধ্যামমণ্ডলতা তন্তুরোমপক্ষ্মশাতনং চ,

01.21.07h লোহমণিমযানাং পঙ্কমলোপদেহতা স্নেহরাগগৌরবপ্রভাববর্ণস্পর্শবধশ্চ – ইতি বিষযুক্তস্য লিঙ্গানি

01.21.08 বিষপ্রদস্য তু শুষ্কশ্যাববক্ত্রতা বাক্সঙ্গঃ স্বেদো বিজৃম্ভণং চাতিমাত্রং বেপথুঃ প্রস্খলনং বাক্যবিপ্রেক্ষণং আবেগঃ কর্মণি স্বভূমৌ চানবস্থানং ইতি

01.21.09 তস্মাদ্ অস্য জাঙ্গুলীবিদো ভিষজশ্চাসন্নাঃ স্যুঃ

01.21.10 ভিষগ্ভৈষজ্যাগারাদ্ আস্বাদবিশুদ্ধং ঔষধং গৃহীত্বা পাচকপেষকাভ্যাং আত্মনা চ প্রতিস্বাদ্য রাজ্ঞে প্রযচ্ছেত্

01.21.11 পানং পানীযং চাউষধেন ব্যাখ্যাতম্

01.21.12 কল্পকপ্রসাধকাঃ স্নানশুদ্ধবস্ত্রহস্তাঃ সমুদ্রং উপকরণং অন্তর্বংশিকহস্তাদ্ আদায পরিচরেযুঃ

01.21.13 স্নাপকসংবাহকাস্তরকরজকমালাকারকর্ম দাস্যঃ প্রসিদ্ধশৌচাঃ কুর্যুঃ, তাভিরধিষ্ঠিতা বা শিল্পিনঃ

01.21.14 আত্মচক্ষুষি নিবেশ্য বস্ত্রমাল্যং দদ্যুঃ, স্নানানুলেপনপ্রঘর্ষচূর্ণবাসস্নানীযানি চ স্ববক্ষোবাহুষু চ

01.21.15 এতেন পরস্মাদ্ আগতকং ব্যাখ্যাতম্

01.21.16 কুশীলবাঃ শস্ত্রাগ্নিরসক্রীডাবর্জং নর্মযেযুঃ

01.21.17 আতোদ্যানি চ এষাং অন্তঃ তিষ্ঠেযুঃ, অশ্বরথদ্বিপালঙ্কারাশ্চ

01.21.18 আপ্তপুরুষাধিষ্ঠিতং যানবাহনং আরোহেত্, নাবং চাপ্তনাবিকাধিষ্ঠিতম্

01.21.19 অন্যনৌপ্রতিবদ্ধাং বাতবেগবশাং চ ন উপেযাত্

01.21.20 উদকান্তে সৈন্যং আসীত

01.21.21 মত্স্যগ্রাহবিশুদ্ধং উদকং অবগাহেত

01.21.22 ব্যালগ্রাহবিশুদ্ধং উদ্যানং গচ্ছেত্

01.21.23 লুব্ধকশ্বগণিভিরপাস্তস্তেনব্যালপরাবাধভযং চললক্ষ্যপরিচযার্থং মৃগারণ্যং গচ্ছেত্

01.21.24 আপ্তশস্ত্রগ্রাহাধিষ্ঠিতঃ সিদ্ধতাপসং পশ্যেত্, মন্ত্রিপরিষদা সহ সামন্তদূতম্

01.21.25 সম্নদ্ধোঽশ্বং হস্তিনং বাঽঽরূঢঃ সম্নদ্ধং অনীকং পশ্যেত্

01.21.26 নির্যাণেঽভিযানে চ রাজমার্গং উভযতঃ কৃতারক্ষং শস্ত্রিভির্দণ্ডিভিশ্চাপাস্তশস্ত্রহস্তপ্রব্রজিতব্যঙ্গং গচ্ছেত্

01.21.27 ন পুরুষসম্বাধং অবগাহেত

01.21.28 যাত্রাসমাজ উত্সবপ্রহবণানি চ দশবর্গিকাধিষ্ঠিতানি গচ্ছেত্

01.21.29ab যথা চ যোগপুরুষৈরন্যান্ রাজাঽধিতিষ্ঠতি .

01.21.30chd তথাঽযং অন্যাবাধেভ্যো রক্ষেদ্ আত্মানং আত্মবান্ ( ইতি)

অর্থশাস্ত্র ০২

কৌটিলীয অর্থশাস্ত্রং – ০২

Book | The activityof the head of departments

Chapt | Sec, 19: Settlement of the countryside

02.01.01 ভূতপূর্বং অভূতপূর্বং বা জনপদং পরদেশাপবাহনেন স্বদেশাভিষ্যন্দবমনেন বা নিবেশযেত্

02.01.02 শূদ্রকর্ষকপ্রাযং কুলশতাবরং পঞ্চকুলশতপরং গ্রামং ক্রোশদ্বিক্রোশসীমানং অন্যোন্যারক্ষং নিবেশযেত্

02.01.03 নলীশৈলবনভৃষ্টিদরীসেতুবন্ধশমীশাল্মলীক্ষীরবৃক্ষান্ অন্তেষু সীম্নাং স্থাপযেত্

02.01.04 অষ্টশতগ্রাম্যা মধ্যে স্থানীযং, চতুহ্শতগ্রাম্যা দ্রোণমুখং, দ্বিশতগ্রাম্যাঃ কার্বটিকং, দশগ্রামীসঙ্গ্রহেণ সঙ্গ্রহং স্থাপযেত্

02.01.05 অন্তেষ্বন্তপালদুর্গাণি জনপদদ্বারাণ্যন্তপালাধিষ্ঠিতানি স্থাপযেত্

02.01.06 তেষাং অন্তরাণি বাগুরিকশবরপুলিন্দচণ্ডালারণ্যচরা রক্ষেযুঃ

02.01.07a ঋত্বিগ্ঽঅচার্যপুরোহিতশ্রোত্রিযেভ্যো ব্রহ্মদেযান্যদণ্ডকরাণ্যভিরূপদাযাদকানি প্রযচ্ছেত্

02.01.07b অধ্যক্ষসঙ্খ্যাযকাদিভ্যো গোপস্থানিকানীকস্থচিকিত্সকাশ্বদমকজঙ্ঘাকারিকেভ্যশ্চ বিক্রযাধানবর্জানি

02.01.08 করদেভ্যঃ কৃতক্ষেত্রাণ্যৈকপুরুষিকাণি প্রযচ্ছেত্

02.01.09 অকৃতানি কর্তৃভ্যো নাদেযানি

02.01.10 অকৃষতাং আছিদ্যান্যেভ্যঃ প্রযচ্ছেত্

02.01.11 গ্রামভৃতকবৈদেহকা বা কৃষেযুঃ

02.01.12 অকৃষন্তো বাঽবহীনং দদ্যুঃ

02.01.13 ধান্যপশুহিরণ্যৈশ্চ এতান্ অনুগৃহ্ণীযাত্

02.01.14 তান্যনু সুখেন দদ্যুঃ

02.01.15 অনুগ্রহপরিহারৌ চ এতেব্ভ্যঃ কোশবৃদ্ধিকরৌ দদ্যাত্, কোশ উপঘাতকৌ বর্জযেত্

02.01.16 অল্পকোশো হি রাজা পৌরজানপদান্ এব গ্রসতে

02.01.17 নিবেশসমকালং যথাঽঽগতকং বা পরিহারং দদ্যাত্

02.01.18 নিবৃত্তপরিহারান্ পিতা ইবানুগৃহ্ণীযাত্

02.01.19 আকরকর্মান্তদ্রব্যহস্তিবনব্রজবণিক্পথপ্রচারান্ বারিস্থলপথপণ্যপত্তনানি চ নিবেশযেত্

02.01.20 সহ উদকং আহার্য উদকং বা সেতুং বন্ধযেত্

02.01.21 অন্যেষাং বা বধ্নতাং ভূমিমার্গবৃক্ষ উপকরণানুগ্রহং কুর্যাত্, পুণ্যস্থানারামাণাং চ

02.01.22 সম্ভূযসেতুবন্ধাদ্ অপক্রামতঃ কর্মকরবলীবর্দাঃ কর্ম কুর্যুঃ

02.01.23 ব্যযকর্মণি চ ভাগী স্যাত্, ন চাংশং লভেত

02.01.24 মত্স্যপ্লবহরিতপণ্যানাং সেতুষু রাজা স্বাম্যং গচ্ছেত্

02.01.25 দাসাহিতকবন্ধূন্ অশৃণ্বতো রাজা বিনযং গ্রাহযেত্

02.01.26 বালবৃদ্ধব্যসন্য্ঽনাথাংশ্চ রাজা বিভৃযাত্, স্ত্রিযং অপ্রজাতাং প্রজাতাযশ্চ পুত্রান্

02.01.27 বালদ্রব্যং গ্রামবৃদ্ধা বর্ধযেযুরা ব্যবহারপ্রাপণাত্, দেবদ্রব্যং চ

02.01.28 অপত্যদারং মাতাপিতরৌ ভ্রাতৄন্ অপ্রাপ্তব্যবহারান্ ভগিনীঃ কন্যা বিধবাশ্চাবিভ্রতঃ শক্তিমতো দ্বাদশপণো দণ্ডঃ, অন্যত্র পতিতেভ্যঃ, অন্যত্র মাতুঃ

02.01.29 পুত্রদারং অপ্রতিবিধায প্রব্রজতঃ পূর্বঃ সাহসদণ্ডঃ, স্ত্রিযং চ প্রব্রাজযতঃ

02.01.30 লুপ্তব্যাযামঃ প্রব্রজেদ্ আপৃচ্ছ্য ধর্মস্থান্

02.01.31 অন্যথা নিযম্যেত

02.01.32 বানপ্রস্থাদ্ অন্যঃ প্রব্রজিতভাবঃ, সজাতাদ্ অন্যঃ সঙ্ঘঃ, সামুত্থাযিকাদ্ অন্যঃ সমযানুবন্ধো বা নাস্য জনপদং উপনিবিশেত

02.01.33 ন চ তত্রারামা বিহারার্থা বা শালাঃ স্যুঃ

02.01.34 নটনর্তকগাযনবাদকবাগ্জীবনকুশীলবা ন কর্মবিঘ্নং কুর্যুঃ

02.01.35 নিরাশ্রযত্বাদ্ গ্রামাণাং ক্ষেত্রাভিরতত্বাচ্চ পুরুষাণাং কোশবিষ্টিদ্রব্যধান্যরসবৃদ্ধির্ভবতি

02.01.36ab পরচক্রাটবীগ্রস্তং ব্যাধিদুর্ভিক্ষপীডিতম্ .

02.01.36chd দেশং পরিহরেদ্ রাজা ব্যযক্রীডাশ্চ বারযেত্

02.01.37ab দণ্ডবিষ্টিকরাবাধৈ রক্ষেদ্ উপহতাং কৃষিম্ .

02.01.37chd স্তেনব্যালবিষগ্রাহৈর্ব্যাধিভিশ্চ পশুব্রজান্

02.01.38ab বল্লভৈঃ কার্মিকৈঃ স্তেনৈরন্তপালৈশ্চ পীডিতম্ .

02.01.38chd শোধযেত্ পশুসঙ্ঘৈশ্চ ক্ষীযমাণং বণিক্পথম্

02.01.39ab এবং দ্রব্যদ্বিপবনং সেতুবন্ধং অথাকরান্ .

02.01.39chd রক্ষেত্ পূর্বকৃতান্ রাজা নবাংশ্চাভিপ্রবর্তযেত্ ( ইতি)

Chapt | Disposal of non-agricultural land

02.2.01 অকৃষ্যাযাং ভূমৌ পশুভ্যো বিবীতানি প্রযচ্ছেত্

02.2.02 প্রদিষ্টাভযস্থাবরজঙ্গমানি চ ব্রহ্মসোমারণ্যানি তপস্বিভ্যো গোরুতপরাণি প্রযচ্ছেত্

02.2.03 তাবন্মাত্রং একদ্বারং খাতগুপ্তং স্বাদুফলগুল্মগুচ্ছং অকণ্টকিদ্রুমং উত্তানতোযাশযং দান্তমৃগচতুষ্পদং ভগ্ননখদংষ্ট্রব্যালং মার্গযুকহস্তিহস্তিনীকলভং মৃগবনং বিহারার্থং রাজ্ঞঃ কারযেত্

02.2.04 সর্বাতিথিমৃগং প্রত্যন্তে চান্যন্মৃগবনং ভূমিবশেন বা নিবেশযেত্

02.2.05 কুপ্যপ্রদিষ্টানাং চ দ্রব্যাণাং এক একশো বনানি নিবেশযেত্, দ্রব্যবনকর্মান্তান্ অটবীশ্চ দ্রব্যবনাপাশ্রযাঃ

02.2.06 প্রত্যন্তে হস্তিবনং অটব্য্ঽঅরক্ষং নিবেশযেত্

02.2.07 নাগবনাধ্যক্ষঃ পার্বতং নাদেযং সারসমানূপং চ নাগবনং বিদিতপর্যন্তপ্রবেশনিষ্কাসং নাগবনপালৈঃ পালযেত্

02.2.08 হস্তিঘাতিনং হন্যুঃ

02.2.09 দন্তযুগং স্বযংমৃতস্যাহরতঃ সপাদচতুষ্পণো লাভঃ

02.2.10 নাগবনপালা হস্তিপকপাদপাশিকসৈমিকবনচরকপারিকর্মিকসখা হস্তিমূত্রপুরীষচ্ছন্নগন্ধা ভল্লাতকীশাখাপ্রচ্ছন্নাঃ পঞ্চভিঃ সপ্তভির্বা হস্তিবন্ধকীভিঃ সহ চরন্তঃ শয্যাস্থানপদ্যালেণ্ডকূলঘাত উদ্দেশেন হস্তিকুলপর্যগ্রং বিদ্যুঃ

02.2.11 যূথচরং একচরং নির্যূথং যূথপতিং হস্তিনং ব্যালং মত্তং পোতং বন্ধমুক্তং চ নিবন্ধেন বিদ্যুঃ

02.2.12 অনীকস্থপ্রমাণৈঃ প্রশস্তব্যঞ্জনাচারান্ হস্তিনো গৃহ্ণীযুঃ

02.2.13 হস্তিপ্রধানং বিজযো রাজ্ঞঃ

02.2.14 পরানীকব্যূহদুর্গস্কন্ধাবারপ্রমর্দনা হ্যতিপ্রমাণশরীরাঃ প্রাণহরকর্মাণো হস্তিনঃ

02.2.15ab কালিঙ্গাঙ্গরজাঃ শ্রেষ্ঠাঃ প্রাচ্যাশ্চেদিকরূষজাঃ .

02.2.15chd দাশার্ণাশ্চাপরান্তাশ্চ দ্বিপানাং মধ্যমা মতাঃ

02.2.16ab সৌরাষ্ট্রিকাঃ পাঞ্চনদাঃ তেষাং প্রত্যবরাঃ স্মৃতাঃ .

02.2.16chd সর্বেষাং কর্মণা বীর্যং জবঃ তেজশ্চ বর্ধতে ( ইতি)

Chapt | Construction of forts

02.3.01 চতুর্দিশং জনপদান্তে সাম্পরাযিকং দৈবকৃতং দুর্গং কারযেত্, অন্তর্দ্বীপং স্থলং বা নিম্নাবরুদ্ধং ঔদকং, প্রাস্তরং গুহাং বা পার্বতং, নিরুদকস্তম্বং ইরিণং বা ধান্বনং, খঞ্জন উদকং স্তম্বগহনং বা বনদুর্গম্

02.3.02 তেষাং নদীপর্বতদুর্গং জনপদারক্ষস্থানং, ধান্বনবনদুর্গং অটবীস্থানং আপদ্যপসারো বা

02.3.03 জনপদমধ্যে সমুদযস্থানং স্থানীযং নিবেশযেত্, বাস্তুকপ্রশস্তে দেশে নদীসঙ্গমে হ্রদস্যাবিশোষস্যাঙ্কে সরসঃ তটাকস্য বা, বৃত্তং দীর্ঘং চতুর্ঽশ্রং বা বাস্তুবশেন বা প্রদক্ষিণ উদকং পণ্যপুটভেদনং অংসপথবারিপথাভ্যাং উপেতম্

02.3.04 তস্য পরিখাঃ তিস্রো দণ্ডান্তরাঃ কারযেত্ চতুর্দশ দ্বাদশ দশ ইতি দণ্ডান্ বিস্তীর্ণাঃ, বিস্তারাদ্ অবগাঢাঃ পাদ ঊনং অর্ধং বা, ত্রিভাগমূলাঃ, মূলচতুর্ঽশ্রা বা, পাষাণ উপহিতাঃ পাষাণ ইষ্টকাবদ্ধপার্শ্বা বা, তোযান্তিকীরাগন্তুতোযপূর্ণা বা সপরিবাহাঃ পদ্মগ্রাহবতীশ্চ

02.3.05 চতুর্দণ্ডাপকৃষ্টং পরিখাযাঃ ষড্দণ্ড উচ্ছ্রিতং অবরুদ্ধং তদ্দ্বিগুণবিষ্কম্ভং খাতাদ্ বপ্রং কারযেদ্ ঊর্ধ্বচযং মঞ্চপৃষ্ঠং কুম্ভকুক্ষিকং বা হস্তিভির্গোভিশ্চ ক্ষুণ্ণং কণ্টকিগুল্মবিষবল্লীপ্রতানবন্তম্

02.3.06 পাংসুশেষেণ বাস্তুচ্ছিদ্রং রাজভবনং বা পূরযেত্

02.3.07a বপ্রস্য উপরি প্রাকারং বিষ্কম্ভদ্বিগুণ উত্সেধং ঐষ্টকং দ্বাদশহস্তাদ্ ঊর্ধ্বং ওজং যুগ্মং বা আ চতুর্বিংশতিহস্তাদ্ ইতি কারযেত্

02.3.07b রথচর্যাসঞ্চারং তালমূলং মুরজকৈঃ কপিশীর্ষকৈশ্চাচিতাগ্রম্

02.3.08 পৃথুশিলাসংহতং বা শৈলং কারযেত্, ন ত্বেব কাষ্টমযম্

02.3.09 অগ্নিরবহিতো হি তস্মিন্ বসতি

02.3.10 বিষ্কম্ভচতুর্ঽশ্রং অট্টালকং উত্সেধসমাবক্ষেপসোপানং কারযেত্ ত্রিংশদ্দণ্ডান্তরং চ

02.3.11 দ্বযোরট্টালকযোর্মধ্যে সহর্ম্যদ্বিতলাং অধ্যর্ধাযাযামাং প্রতোলীং কারযেত্

02.3.12 অট্টালকপ্রতোলীমধ্যে ত্রিধানুষ্কাধিষ্ঠানং স-অপিধানচ্ছিদ্রফলকসংহতং ইন্দ্রকোশং কারযেত্

02.3.13 অন্তরেষু দ্বিহস্তবিষ্কম্ভং পার্শ্বে চতুর্গুণাযামং দেবপথং কারযেত্

02.3.14 দণ্ডান্তরা দ্বিদণ্ডান্তরা বা চর্যাঃ কারযেত্, অগ্রাহ্যে দেশে প্রধাবনিকাং নিষ্কিরদ্বারং চ

02.3.15 বহির্জানুভঞ্জনীশূলপ্রকরকূপকূটাবপাতকণ্টকপ্রতিসরাহিপৃষ্ঠতালপত্ত্রশৃঙ্গাটকশ্বদংষ্ট্রার্গল উপস্কন্দনপাদুকাম্বরীষ উদপানকৈঃ প্রতিচ্ছন্নং ছন্নপথং কারযেত্

02.3.16 প্রাকারং উভযতো মেণ্ঢকং অধ্যর্ধদণ্ডং কৃত্বা প্রতোলীষট্তুলাঽন্তরং দ্বারং নিবেশযেত্ পঞ্চদণ্ডাদ্ এক উত্তরং আঽষ্টদণ্ডাদ্ ইতি চতুর্ঽশ্রং ষড্ভাগং আযামাদ্ঽধিকং অষ্টভাগং বা

02.3.17 পঞ্চদশহস্তাদ্ এক উত্তরং আঽষ্টাদশহস্তাদ্ ইতি তল উত্সেধঃ

02.3.18 স্তম্ভস্য পরিক্ষেপঃ ষড্ঽঅযামো, দ্বিগুণো নিখাতঃ, চূলিকাযাশ্চতুর্ভাগঃ

02.3.19 আদিতলস্য পঞ্চভাগাঃ শালা বাপী সীমাগৃহং চ

02.3.20 দশভাগিকৌ দ্বৌ প্রতিমঞ্চৌ, অন্তরং আণীহর্ম্যং চ

02.3.21 সমুচ্ছ্রযাদ্ অর্ধতলে স্থূণাবন্ধশ্চ

02.3.22 অর্ধবাস্তুকং উত্তমাগারং, ত্রিভাগান্তরং বা, ইষ্টকাঽববদ্ধপার্শ্বং, বামতঃ প্রদক্ষিণসোপানং গূঢভিত্তিসোপানং ইতরতঃ

02.3.23 দ্বিহস্তং তোরণশিরঃ

02.3.24 ত্রিপঞ্চভাগিকৌ দ্বৌ কপাটযোগৌ

02.3.25 দ্বৌ পরিঘৌ

02.3.26 অরত্নিরিন্দ্রকীলঃ

02.3.27 পঞ্চহস্তং আণিদ্বারম্

02.3.28 চত্বারো হস্তিপরিঘাঃ

02.3.29 নিবেশার্ধং হস্তিনখম্

02.3.30 মুখসমঃ সঙ্ক্রমঃ সংহার্যো ভূমিমযো বা নিরুদকে

02.3.31 প্রাকারসমং মুখং অবস্থাপ্য ত্রিভাগগোধামুখং গোপুরং কারযেত্

02.3.32 প্রাকারমধ্যে বাপীং কৃত্বা পুষ্করিণীদ্বারং, চতুঃশালং অধ্যর্ধান্তরং সাণিকং কুমারীপুরং, মুণ্ডহর্ম্যদ্বিতলং মুণ্ডকদ্বারং, ভূমিদ্রব্যবশেন বা নিবেশযেত্

02.3.33 ত্রিভাগাধিকাযামা ভাণ্ডবাহিনীঃ কুল্যাঃ কারযেত্

02.3.34ab তাসু পাষাণকুদ্দালাঃ কুঠারীকাণ্ডকল্পনাঃ .

02.3.34chd মুষুণ্ঢীমুদ্গরা দণ্ডাশ্চক্রযন্ত্রশতঘ্নযঃ

02.3.35ab কার্যাঃ কার্মারিকাঃ শূলা বেধনাগ্রাশ্চ বেণবঃ .

02.3.35chd উষ্ট্রগ্রীব্যোঽগ্নিসম্যোগাঃ কুপ্যকল্পে চ যো বিধিঃ ( ইতি)

Chapt | Lay-out of the fortified citয্

02.4.01 ত্রযঃ প্রাচীনা রাজমার্গাঃ ত্রয উদীচীনা ইতি বাস্তুবিভাগঃ

02.4.02 স দ্বাদশদ্বারো যুক্ত উদকভ্রমচ্ছন্নপথঃ

02.4.03 চতুর্দণ্ডান্তরা রথ্যাঃ

02.4.04 রাজমার্গদ্রোণমুখস্থানীযরাষ্ট্রবিবীতপথাঃ সম্যানীযব্যূহশ্মশানগ্রামপথাশ্চাষ্টদণ্ডাঃ

02.4.05 চতুর্দণ্ডঃ সেতুবনপথঃ, দ্বিদণ্ডো হস্তিক্ষেত্রপথঃ, পঞ্চারত্নযো রথপথঃ, চত্বারঃ পশুপথঃ, দ্বৌ ক্ষুদ্রপশুমনুষ্যপথঃ

02.4.06 প্রবীরে বাস্তুনি রাজনিবেশশ্চাতুর্বর্ণ্যসমাজীবে

02.4.07 বাস্তুহৃদযাদ্ উত্তরে নবভাগে যথা উক্তবিধানং অন্তঃপুরং প্রান্মুখং উদন্মুখং বা কারযেত্

02.4.08 তস্য পূর্ব উত্তরং ভাগং আচার্যপুরোহিত ইজ্যাতোযস্থানং মন্ত্রিণশ্চাবসেযুঃ, পূর্বদক্ষিণং ভাগ্ং মহানসং হস্তিশালা কোষ্ঠাগারং চ

02.4.09 ততঃ পরং গন্ধমাল্যরসপণ্যাঃ প্রসাধনকারবঃ ক্ষত্রিযাশ্চ পূর্বাং দিশং অধিবসেযুঃ

02.4.10 দক্ষিণপূর্বং ভাগং ভাণ্ডাগারং অক্ষপটলং কর্মনিষদ্যাশ্চ, দক্ষিণপশ্চিমং ভাগং কুপ্যগৃহং আযুধাগারং চ

02.4.11 ততঃ পরং নগরধান্যব্যাবহারিককার্মান্তিকবলাধ্যক্ষাঃ পক্বান্নসুরামাংসপণ্যা রূপাজীবাঃ তালাবচরা বৈশ্যাশ্চ দক্ষিণাং দিশং অধিবসেযুঃ

02.4.12 পশ্চিমদক্ষিণং ভাগং খর উষ্ট্রগুপ্তিস্থানং কর্মগৃহং চ, পশ্চিম উত্তরং ভাগং যানরথশালাঃ

02.4.13 ততঃ পরং ঊর্ণাসূত্রবেণুচর্মবর্মশস্ত্রাবরণকারবঃ শূদ্রাশ্চ পশ্চিমাং দিশং অধিবসেযুঃ

02.4.14 উত্তরপশ্চিমং ভাগং পণ্যভৈষজ্যগৃহং, উত্তরপূর্বং ভাগং কোশো গবাশ্বং চ

02.4.15 ততঃ পরং নগররাজদেবতালোহমণিকারবো ব্রাহ্মণাশ্চ উত্তরাং দিশং অধিবসেযুঃ

02.4.16 বাস্তুচ্ছিদ্রানুশালেষু শ্রেণীপ্রপণিনিকাযা আবসেযুঃ

02.4.17 অপরাজিতাপ্রতিহতজযন্তবৈজযন্তকোষ্ঠান্ শিববৈশ্রবণাশ্বিশ্রীমদিরাগৃহাণি চ পুরমধ্যে কারযেত্

02.4.18 যথা উদ্দেশং বাস্তুদেবতাঃ স্থাপযেত্

02.4.19 ব্রাহ্মাইন্দ্রযাম্যসৈনাপত্যানি দ্বারাণি

02.4.20 বহিঃ পরিখাযা ধনুঃশতাপকৃষ্টাশ্চৈত্যপুণ্যস্থানবনসেতুবন্ধাঃ কার্যাঃ, যথাদিশং চ দিগ্দেবতাঃ

02.4.21 উত্তরঃ পূর্বো বা শ্মশানভাগো বর্ণ উত্তমানাং, দক্ষিণেন শ্মশানং বর্ণাবরাণাম্

02.4.22 তস্যাতিক্রমে পূর্বঃ সাহসদণ্ডঃ

02.4.23 পাষণ্ডচণ্ডালানাং শ্মশানান্তে বাসঃ

02.4.24 কর্মান্তক্ষেত্রবশেন কুটুম্বিনাং সীমানং স্থাপযেত্

02.4.25 তেষু পুষ্পফলবাটান্ ধান্যপণ্যনিচযাংশ্চানুজ্ঞাতাঃ কুর্যুঃ

02.4.26 দশকুলীবাটং কূপস্থানম্

02.4.27 সর্বস্নেহধান্যক্ষারলবণগন্ধভৈষজ্যশুষ্কশাকযবসবল্লূরতৃণকাষ্ঠলোহচর্মাঙ্গারস্নাযুবিষবিষাণবেণুবল্কলসারদারুপ্রহরণাবরণাশ্মনিচযান্ অনেকবর্ষ উপভোগসহান্ কারযেত্

02.4.28 নবেনানবং শোধযেত্

02.4.29 হস্তিঽশ্বরথপাদাতং অনেকমুখ্যং অবস্থাপযেত্

02.4.30 অনেকমুখ্যং হি পরস্পরভযাত্ পর উপজাপং ন উপৈতি

02.4.31 এতেনান্তপালদুর্গসংস্কারা ব্যাখ্যাতাঃ

02.4.32ab ন চ বাহিরিকান্ কুর্যাত্ পুরে রাষ্ট্র উপঘাতকান্ .

02.4.32chd ক্ষিপেজ্ জনপদে চ এতান্ সর্বান্ বা দাপযেত্ করান্ ( ইতি)

Chapt | The work of store-keeping by the director of stories

02.5.01 সম্নিধাতা কোশগৃহং পণ্যগৃহং কোষ্ঠাগারং কুপ্যগৃহং আযুধাগারং বন্ধনাগারং চ কারযেত্

02.5.02 চতুর্ঽশ্রাং বাপীং অন্-উদক উপস্নেহাং খানযিত্বা পৃথুশিলাভিরুভযতঃ পার্শ্বং মূলং চ প্রচিত্য সারদারুপঞ্জরং ভূমিসমং ত্রিতলং অনেকবিধানং কুট্টিমদেশস্থানতলং একদ্বারং যন্ত্রযুক্তসোপানং ভূমিগৃহং কারযেত্

02.5.03 তস্য উপরি উভযতোনিষেধং স-প্রগ্রীবং ঐষ্টকং ভাণ্ডবাহিনীপরিক্ষিপ্তং কোশগৃহং কারযেত্, প্রাসাদং বা

02.5.04 জনপদান্তে ধ্রুবনিধিং আপদ্ঽর্থং অভিত্যক্তৈঃ কারযেত্

02.5.05a পক্ব ইষ্টকাস্তম্ভং চতুঃশালং একদ্বারং অনেকস্থানতলং বিবৃতস্তম্ভাপসারং উভযতঃ পণ্যগৃহং কোষ্ঠাগারং চ

02.5.05b দীর্ঘবহুশালং কক্ষ্যাবৃতকুড্যং অন্তঃ কুপ্যগৃহং, তদ্ এব ভূমিগৃহযুক্তং আযুধাগারং

02.5.05ch পৃথগ্ধর্মস্থীযং মহামাত্রীযং বিভক্তস্ত্রীপুরুষস্থানং অপসারতঃ সুগুপ্তকক্ষ্যং বন্ধনাগারং কারযেত্

02.5.06 সর্বেষাং শালাঃ খাত উদপানবর্চস্নানগৃহাগ্নিবিষত্রাণমার্জারনকুলারক্ষাস্বদৈবতপূজনযুক্তাঃ কারযেত্

02.5.07 কোষ্ঠাগারে বর্ষমানং অরত্নিমুখং কুণ্ডং স্থাপযেত্

02.5.08 তত্জাতকরণাধিষ্ঠিতঃ পুরাণং নবং চ রত্নং সারং ফল্গু কুপ্যং বা প্রতিগৃহ্ণীযাত্

02.5.09 তত্র রত্ন উপধাবুত্তমো দণ্ডঃ কর্তুঃ কারযিতুশ্চ সার উপধৌ মধ্যমঃ, ফল্গুকুপ্য উপধৌ তত্ চ তাবত্ চ দণ্ডঃ

02.5.10 রূপদর্শকবিশুদ্ধং হিরণ্যং প্রতিগৃহ্ণীযাত্

02.5.11 অশুদ্ধং ছেদযেত্

02.5.12 আহর্তুঃ পূর্বঃ সাহসদণ্ডঃ

02.5.13 শুদ্ধং পূর্ণং অভিনবং চ ধান্যং প্রতিগৃহ্ণীযাত্

02.5.14 বিপর্যযে মূল্যদ্বিগুণো দণ্ডঃ

02.5.15 তেন পণ্যং কুপ্যং আযুধং চ ব্যাখ্যাতম্

02.5.16 সর্বাধিকরণেষু যুক্ত উপযুক্ততত্পুরুষাণাং পণাদিচতুষ্পণপরমাপহারেষু পূর্বমধ্যম উত্তমবধা দণ্ডাঃ

02.5.17 কোশাধিষ্ঠিতস্য কোশাবচ্ছেদে ঘাতঃ

02.5.18 তদ্বৈযাবৃত্যকরাণাং অর্ধদণ্ডাঃ

02.5.19 পরিভাষণং অবিজ্ঞাতে

02.5.20 চোরাণাং অভিপ্রধর্ষণে চিত্রো ঘাতঃ

02.5.21 তস্মাদ্ আপ্তপুরুবাধিষ্ঠিতঃ সম্নিধাতা নিচযান্ অনুতিষ্ঠেত্

02.5.22a বাহ্যং অভ্যন্তরং চাযং বিদ্যাদ্ বর্ষশতাদ্ অপি .

02.5.22b যথা পৃষ্টো ন সজ্জেত ব্যযে শেষে চ সঞ্চযে ( ইতি)

Chapt | section 24 The setting up of revenue by the administration

02.6.01 সমাহর্তা দুর্গং রাষ্ট্রং খনিং সেতুং বনং ব্রজং বণিক্পথং চাবেক্ষেত

02.6.02 শুল্কং দণ্ডঃ পৌতবং নাগরিকো লক্ষণাধ্যক্ষো মুদ্রাঽধ্যক্ষঃ সুরা সূনা সূত্রং তৈলং ঘৃতং ক্ষারঃ সৌবর্ণিকঃ পণ্যসংস্থা বেশ্যা দ্যূতং বাস্তুকং কারুশিল্পিগণো দেবতাঽধ্যক্ষো দ্বারবহিরিকাঽঽদেযং চ দুর্গম্

02.6.03 সীতা ভাগো বলিঃ করো বণিক্ নদীপালঃ তরো নাবঃ পত্তনং বিবিচিতং বর্তনী রজ্জুশ্চোররজ্জুশ্চ রাষ্ট্রম্

02.6.04 সুবর্ণরজতবজ্রমণিমুক্তাপ্রবালশঙ্খলোহলবণভূমিপ্রস্তররসধাতবঃ খনিঃ

02.6.05 পুষ্পফলবাটষণ্ডকেদারমূলবাপাঃ সেতুঃ

02.6.06 পশুমৃগদ্রব্যহস্তিবনপরিগ্রহো বনম্

02.6.07 গোমহিষং অজাবিকং খর উষ্ত্রং অশ্বাশ্বতরং চ ব্রজঃ

02.6.08 স্থলপথো বারিপথশ্চ বণিক্পথঃ

02.6.09 ইত্যাযশরীরম্

02.6.10 মূল্যং ভাগো ব্যাজী পরিঘঃ ক্ল্প্তম্( ক্লৃপ্তম্) রূপিকং অত্যযশ্চাযমুখম্

02.6.11 দেবপিতৃপূজাদানার্থং, স্বস্তিবাচনং, অন্তঃপুরং, মহানসং, দূতপ্রাবর্তিমং, কোষ্ঠাগারং, আযুধাগারং, পণ্যগৃহং, কুপ্যগৃহং, কর্মান্তো, বিষ্টিঃ, পত্তিঽশ্বরথদ্বিপপরিগ্রহো, গোমণ্ডলং, পশুমৃগপক্ষিব্যালবাটাঃ, কাষ্ঠতৃণবাটাশ্চ ইতি ব্যযশরীরম্

02.6.12 রাজবর্ষং মাসঃ পক্ষো দিবসশ্চ ব্যুষ্টং, বর্ষাহেমন্তগ্রীষ্মাণাং তৃতীযসপ্তমা দিবস ঊনাঃ পক্ষাঃ শেষাঃ পূর্ণাঃ, পৃথগ্ঽধিমাসকঃ, ইতি কালঃ

02.6.13 করণীযং সিদ্ধং শেষং আযব্যযৌ নীবী চ

02.6.14 সংস্থানং প্রচারঃ শরীরাবস্থাপনং আদানং সর্বসমুদযপিণ্ডঃ সঞ্জাতং – এতত্ করণীযম্

02.6.15 কোশার্পিতং রাজহারঃ পুরব্যযশ্চ প্রবিষ্টং পরমসংবত্সরানুবৃত্তং শাসনমুক্তং মুখাজ্ঞপ্তং চাপাতনীযং – এতত্ সিদ্ধম্

02.6.16 সিদ্ধিকর্মযোগঃ দণ্ডশেষং আহরণীযং বলাত্কৃতপ্রতিষ্টব্ধং অবমৃষ্টং চ প্রশোধ্যং – এতত্শেষং, অসারং অল্পসারং চ

02.6.17 বর্তমানঃ পর্যুষিতোঽন্যজাতশ্চাযঃ

02.6.18 দিবসানুবৃত্তো বর্তমানঃ

02.6.19 পরমসাংবত্সরিকঃ পরপ্রচারসঙ্ক্রান্তো বা পর্যুষিতঃ

02.6.20 নষ্টপ্রস্মৃতং আযুক্তদণ্ডঃ পার্শ্বং পারিহীণিকং ঔপাযনিকং ডমরগতকস্বং অপুত্রকং নিধিশ্চান্যজাতঃ

02.6.21 বিক্ষেপব্যাধিতান্তরারম্ভশেষং চ ব্যযপ্রত্যাযঃ

02.6.22 বিক্রিযে পণ্যানাং অর্ঘবৃদ্ধিরুপজা, মান উন্মানবিশেষো ব্যাজী, ক্রযসঙ্ঘর্ষে বার্ধবৃদ্ধিঃ – ইত্যাযঃ

02.6.23 নিত্যো নিত্য উত্পাদিকো লাভো লাভ উত্পাদিক ইতি ব্যযঃ

02.6.24 দিবসানুবৃত্তো নিত্যঃ

02.6.25 পক্ষমাসসংবত্সরলাভো লাভঃ

02.6.26 তযোরুত্পন্নো নিত্য উত্পাদিকো লাভ উত্পাদিক ইতি ব্যযঃ

02.6.27 সঞ্জাতাদ্ আযব্যযবিশুদ্ধা নীবী, প্রাপ্তা চানুবৃত্তা চ

02.6.28ab এবং কুর্যাত্ সমুদযং বৃদ্ধিং চাযস্য দর্শযেত্ .

02.6.28chd হ্রাসং ব্যযস্য চ প্রাজ্ঞঃ সাধযেচ্চ বিপর্যযম্ ( ইতি)

Chapt | The topic of accounts in the records and audit office

02.7.01 অক্ষপটলং অধ্যক্ষঃ প্রান্মুখং উদন্মুখং বা বিভক্ত উপস্থানং নিবন্ধপুস্তকস্থানং কারযেত্

02.7.02 তত্রাধিকরণানাং সঙ্খ্যাপ্রচারসঞ্জাতাগ্রং, কর্মান্তানাং দ্রব্যপ্রযোগবৃদ্ধিক্ষযব্যযপ্রযামব্যাজীযোগস্থানবেতনবিষ্টিপ্রমাণং, রত্নসারফল্গুকুপ্যানাং অর্ঘপ্রতিবর্ণকমানপ্রতিমান উন্মানাবমানভাণ্ডং, দেশগ্রামজাতিকুলসঙ্ঘানাং ধর্মব্যবহারচরিত্রসংস্থানং, রাজ উপজীবিনাং প্রগ্রহপ্রদেশভোগপরিহারভক্তবেতনলাভং, রাজ্ঞশ্চ পত্নীপুত্রাণাং রত্নভূমিলাভং নির্দেশ উত্পাতিকপ্রতীকারলাভং, মিত্রামিত্রাণাং চ সন্ধিবিগ্রহপ্রদানাদানং নিবন্ধপুস্তকস্থং কারযেত্

02.7.03 ততঃ সর্বাধিকরণানাং করণীযং সিদ্ধং শেষং আযব্যযৌ নীবীং উপস্থানং প্রচারং চরিত্রং সংস্থানং চ নিবন্ধেন প্রযচ্ছেত্

02.7.04 উত্তমমধ্যমাবরেষু চ কর্মসু তজ্জাতিকং অধ্যক্ষং কুর্যাত্, সামুদযিকেষ্ববক্লৃপ্তিকম্( অবকৢপ্তিকম্) যং উপহত্য রাজা নানুতপ্যেত

02.7.05 সহগ্রাহিণঃ প্রতিভুবঃ কর্ম উপজীবিনঃ পুত্রা ভ্রাতরো ভার্যা দুহিতরো ভৃত্যাশ্চাস্য কর্মচ্ছেদং বহেযুঃ

02.7.06 ত্রিশতং চতুঃপঞ্চাশত্ চাহোরাত্রাণাং কর্মসংবত্সরঃ

02.7.07 তং আষাঢীপর্যবসানং ঊনং পূর্ণং বা দদ্যাত্

02.7.08 করণাধিষ্ঠিতং অধিমাসকং কুর্যাত্

02.7.09 অপসর্পাধিষ্ঠিতঞ্চ প্রচারম্

02.7.10 প্রচারচরিত্রসংস্থানান্যনুপলভমানো হি প্রকৃতঃ সমুদযং অজ্ঞানেন পরিহাপযতি, উত্থানক্লেশাসহত্বাদ্ আলস্যেন, শব্দাদিষ্বিন্দ্রিযার্থেষু প্রসক্তঃ প্রমাদেন, সঙ্ক্রোশাধর্মানর্থভীরুভাযেন, কার্যার্থিষ্বনুগ্রহবুদ্ধিঃ কামেন, হিংসাবুদ্ধিঃ কোপেন, বিদ্যাদ্রব্যবল্লভাপাশ্রযাদ্ দর্পেণ, তুলামানতর্কগণিতান্তর উপধানাত্ লোভেন

02.7.11 তেষাং আনুপূর্ব্যা যাবান্ অর্থ উপঘাতঃ তাবান্ এক উত্তরো দণ্ডঃ ইতি মানবাঃ

02.7.12 সর্বত্রাষ্টগুণঃ ইতি পারাশরাঃ

02.7.13 দশগুণঃ ইতি বার্হস্পত্যাঃ

02.7.14 বিংশতিগুণঃ ইত্যৌশনসাঃ

02.7.15 যথাঽপরাধং ইতি কৌটিল্যঃ

02.7.16 গাণনিক্যানি আষাঢীং আগচ্ছেযুঃ

02.7.17 আগতানাং সমুদ্রপুস্তকভাণ্ডনীবীকানাং একত্রাসম্ভাষাঽবরোধং কারযেত্

02.7.18 আযব্যযনীবীনাং অগ্রাণি শ্রুত্বা নীবীং অবহারযেত্

02.7.19 যচ্চাগ্রাদ্ আযস্যান্তরপর্ণে নীব্যাং বর্ধেত ব্যযস্য বা যত্ পরিহাপযেত্, তদ্ অষ্টগুণং অধ্যক্ষং দাপযেত্

02.7.20 বিপর্যযে তং এব প্রতি স্যাত্

02.7.21 যথাকালং অনাগতানাং অপুস্তকভাণ্ডনীবীকানাং বা দেযদশবন্ধো দণ্ডঃ

02.7.22 কার্মিকে চ উপস্থিতে কারণিকস্যাপ্রতিবধ্নতঃ পূর্বঃ সাহসদণ্ডঃ

02.7.23 বিপর্যযে কার্মিকস্য দ্বিগুণঃ

02.7.24 প্রচারসমং মহামাত্রাঃ সমগ্রাঃ শ্রাবযেযুরবিষমমন্ত্রাঃ

02.7.25 পৃথগ্ভূতো মিথ্যাবাদী চ এষাং উত্তমং দণ্ডং দদ্যাত্

02.7.26 অকৃতাহোরূপহরং মাসং আকাঙ্ক্ষেত

02.7.27 মাসাদ্ ঊর্ধ্বং মাসদ্বিশত উত্তরং দণ্ডং দদ্যাত্

02.7.28 অল্পশেসলেখ্যনীবীকং পঞ্চরাত্রং আকাঙ্ক্ষেত

02.7.29 ততঃ পরং কোশপূর্বং অহোরূপহরং ধর্মব্যবহারচরিত্রসংস্থানসঙ্কলননির্বর্তনানুমানচারপ্রযোগৈরবেক্ষেত

02.7.30 দিবসপঞ্চরাত্রপক্ষমাসচাতুর্মাস্যসংবত্সরৈশ্চ প্রতিসমানযেত্

02.7.31 ব্যুষ্টদেশকালমুখ উত্পত্তিঽনুবৃত্তিপ্রমাণদাযকদাপকনিবন্ধকপ্রতিগ্রাহকৈশ্চাযং সমানযেত্

02.7.32 ব্যুষ্টদেশকালমুখলাভকারণদেযযোগপ্রমাণাজ্ঞাপক উদ্ধারকবিধাতৃকপ্রতিগ্রাহকৈশ্চ ব্যযং সমানযেত্

02.7.33 ব্যুষ্টদেশকালমুখানুবর্তনরূপলক্ষণপ্রমাণনিক্ষেপভাজনগোপাযকৈশ্চ নীবীং সমানযেত্

02.7.34 রাজার্থে কারণিকস্যাপ্রতিবধ্নতঃ প্রতিষেধযতো বাঽঽজ্ঞাং নিবন্ধাদ্ আযব্যযং অন্যথা নীবীং অবলিখতো দ্বিগুণঃ

02.7.35 ক্রমাবহীনং উত্ক্রমং অবিজ্ঞাতং পুনর্.উক্তং বা বস্তুকং অবলিখতো দ্বাদশপণো দণ্ডঃ

02.7.36 নীবীং অবলিখতো দ্বিগুণঃ

02.7.37 ভক্ষযতোঽষ্টগুণঃ

02.7.38 নাশযতঃ পঞ্চবন্ধঃ প্রতিদানং চ

02.7.39 মিথ্যাবাদে স্তেযদণ্ডঃ

02.7.40 পশ্চাত্প্রতিজ্ঞাতে দ্বিগুণঃ, প্রস্মৃত উত্পন্নে চ

02.7.41ab অপরাধং সহেতাল্পং তুষ্যেদ্ অল্পেঽপি চ উদযে .

02.7.41chd মহা উপকারং চাধ্যক্ষং প্রগ্রহেণাভিপূজযেত্ ( ইতি)

Chapt | Recovery of revenue misappropriated by state employees

02.8.01 কোশপূর্বাঃ সর্বারম্ভাঃ

02.8.02 তস্মাত্ পূর্বং কোশং অবেক্ষেত

02.8.03 প্রচারসমৃদ্ধিশ্চরিত্রানুগ্রহশ্চোরনিগ্রহো যুক্তপ্রতিষেধঃ সস্যসম্পত্ পণ্যবাহুল্যং উপসর্গপ্রমোক্ষঃ পরিহারক্ষযো হিরণ্য উপাযনং ইতি কোশবৃদ্ধিঃ

02.8.04 প্রতিবন্ধঃ প্রযোগো ব্যবহারোঽবস্তারঃ পরিহাপণং উপভোগঃ পরিবর্তনং অপহারশ্চ ইতি কোশক্ষযঃ

02.8.05 সিদ্ধীনাং অসাধনং অনবতারণং অপ্রবেশনং বা প্রতিবন্ধঃ

02.8.06 তত্র দশবন্ধো দণ্ডঃ

02.8.07 কোশদ্রব্যাণাং বৃদ্ধিপ্রযোগাঃ প্রযোগঃ

02.8.08 পণ্যব্যবহারো ব্যবহারঃ

02.8.09 তত্র ফলদ্বিগুণো দণ্ডঃ

02.8.10 সিদ্ধং কালং অপ্রাপ্তং করোতি অপ্রাপ্তং প্রাপ্তং বা ইত্যবস্তারঃ

02.8.11 তত্র পঞ্চবন্ধো দণ্ডঃ

02.8.12 ক্লৃপ্তম্( কৢপ্তম্) আযং পরিহাপযতি ব্যযং বা বিবর্ধযতি ইতি পরিহাপণম্

02.8.13 তত্র হীনচতুর্গুণো দণ্ডঃ

02.8.14 স্বযং অন্যৈর্বা রাজদ্রব্যাণাং উপভোজনং উপভোগঃ

02.8.15 তত্র রত্ন উপভোগে ঘাতঃ, সার উপভোগে মধ্যমঃ সাহসদণ্ডঃ, ফল্গুকুপ্য উপভোগে তচ্চ তাবত্ চ দণ্ডঃ

02.8.16 রাজদ্রব্যাণাং অন্যদ্রব্যেনাদানং পরিবর্তনম্

02.8.17 তদ্ উপভোগেন ব্যাখ্যাতম্

02.8.18 সিদ্ধং আযং ন প্রবেশযতি, নিবদ্ধং ব্যযং ন প্রযচ্ছতি, প্রাপ্তাং নীবীং বিপ্রতিজানীত ইত্যপহারঃ

02.8.19 তত্র দ্বাদশগুণো দণ্ডঃ

02.8.20 তেষাং হরণ উপাযাশ্চত্বারিংশত্

02.8.21a পূর্বং সিদ্ধং পশ্চাদ্ অবতারিতং, পশ্চাত্ সিদ্ধং পূর্বং অবতারিতং, সাধ্যং ন সিদ্ধং, অসাধ্যং সিদ্ধং, সিদ্ধং অসিদ্ধং কৃতং, অসিদ্ধং সিদ্ধং কৃতং, অল্পসিদ্ধং বহু কৃতং, বহুসিদ্ধং অল্পং কৃতং, অন্যত্ সিদ্ধং অন্যত্ কৃতং, অন্যতঃ সিদ্ধং অন্যতঃ কৃতং,

02.8.21b দেযং ন দত্তং, অদেযং দত্তং, কালে ন দত্তং, অকালে দত্তং, অল্পং দত্তং বহু কৃতং, বহু দত্তং অল্পং কৃতং, অন্যদ্ দত্তং অন্যত্ কৃতং, অন্যতো দত্তং অন্যতঃ কৃতং,

02.8.21ch প্রবিষ্টং অপ্রবিষ্টং কৃতং, অপ্রবিষ্টং প্রবিষ্টং কৃতং, কুপ্যং অদত্তমূল্যং প্রবিষ্টং, দত্তমূল্যং ন প্রবিষ্টং

02.8.21d সঙ্ক্ষেপো বিক্ষেপঃ কৃতঃ, বিক্ষেপঃ সঙ্ক্ষেপো বা, মহাঽর্ঘং অল্পার্ঘেণ পরিবর্তিতং, অল্পার্ঘং মহাঽর্ঘেণ বা

02.8.21e সমারোপিতোঽর্ঘঃ, প্রত্যবরোপিতো বা, সংবত্সরো মাসবিষমঃ কৃতঃ, মাসো দিবসবিষমো বা, সমাগমবিষমঃ, মুখবিষমঃ, কার্মিকবিষমঃ

02.8.21f নির্বর্তনবিষমঃ, পিণ্ডবিষমঃ, বর্ণবিষমঃ, অর্ঘবিষমঃ, মানবিষমঃ, মাপনবিষমঃ, ভাজনবিষমঃ – ইতি হরণ উপাযাঃ

02.8.22 তত্র উপযুক্তনিধাযকনিবন্ধকপ্রতিগ্রাহকদাযকদাপকমন্ত্রিবৈযাবৃত্যকরান্ এক একশোঽনুযুঞ্জীত

02.8.23 মিথ্যাবাদে চ এষাং যুক্তসমো দণ্ডঃ

02.8.24 প্রচারে চাবঘোষযেত্ অমুনা প্রকৃতেন উপহতাঃ প্রজ্ঞাপযন্তু ইতি

02.8.25 প্রজ্ঞাপযতো যথা উপঘাতং দাপযেত্

02.8.26 অনেকেষু চাভিযোগেষ্বপব্যযমানঃ সকৃদ্ এব পর উক্তঃ সর্বং ভজেত

02.8.27 বৈষম্যে সর্বত্রানুযোগং দদ্যাত্

02.8.28 মহত্যর্থাপহারে চাল্পেনাপি সিদ্ধঃ সর্বং ভজেত

02.8.29 কৃতপ্রতিঘাতাবস্থঃ সূচকো নিষ্পন্নার্থঃ ষষ্ঠং অংশং লভেত, দ্বাদশং অংশং ভৃতকঃ

02.8.30 প্রভূতাভিযোগাদ্ অল্পনিষ্পত্তৌ নিষ্পন্নস্যাংশং লভেত

02.8.31 অনিষ্পন্নে শারীরং হৈরণ্যং বা দণ্ডং লভেত, ন চানুগ্রাহ্যঃ

02.8.32ab নিষ্পত্তৌ নিক্ষিপেদ্ বাদং আত্মানং বাঽপবাহযেত্ .

02.8.32chd অভিযুক্ত উপজাপাত্ তু সূচকো বধং আপ্নুযাত্ ( ইতি)

Chapt | Inspection of the Rork of officers

02.9.01 অমাত্যসম্পদা উপেতাঃ সর্বাধ্যক্ষাঃ শক্তিতঃ কর্মসু নিযোজ্যাঃ

02.9.02 কর্মসু চ এষাং নিত্যং পরীক্ষাং কারযেত্, চিত্তানিত্যত্বাত্ মনুষ্যানাম্

02.9.03 অশ্বসধর্মাণো হি মনুষ্যা নিযুক্তাঃ কর্মসু বিকুর্বতে

02.9.04 তস্মাত্ কর্তারং করণং দেশং কালং কার্যং প্রক্ষেপং উদযং চ এষু বিদ্যাত্

02.9.05 তে যথাসন্দেশং অসংহতা অবিগৃহীতাঃ কর্মাণি কুর্যুঃ

02.9.06 সংহতা ভক্ষযেযুঃ, বিগৃহীতা বিনাশযেযুঃ

02.9.07 ন চানিবেদ্য ভর্তুঃ কঞ্চিদ্ আরম্ভং কুর্যুঃ, অন্যত্রাপত্প্রতীকারেভ্যঃ

02.9.08 প্রমাদস্থানেষু চ এষাং অত্যযং স্থাপযেদ্ দিবসবেতনব্যযদ্বিগুণম্

02.9.09 যশ্চ এষাং যথাঽঽদিষ্টং অর্থং সবিশেষং বা করোতি স স্থানমানৌ লভেত

02.9.10 অল্পাযতিশ্চেত্ মহাব্যযো ভক্ষযতি

02.9.11 বিপর্যযে যথাঽঽযতিব্যযশ্চ ন ভক্ষযতি ইত্যাচার্যাঃ

02.9.12 অপসর্পেণ এব উপলভ্যেত ইতি কৌটিল্যঃ

02.9.13 যঃ সমুদযং পরিহাপযতি স রাজার্থং ভক্ষযতি

02.9.14 স চেদ্ অজ্ঞানাদিভিঃ পরিহাপযতি তদ্ এনং যথাগুণং দাপযেত্

02.9.15 যঃ সমুদযং দ্বিগুণং উদ্ভাবযতি স জনপদং ভক্ষযতি

02.9.16 স চেদ্ রাজার্থং উপনযত্যল্পাপরাধে বারযিতব্যঃ, মহতি যথাঽপরাধং দণ্ডযিতব্যঃ

02.9.17 যঃ সমুদযং ব্যযং উপনযতি স পুরুষকর্মাণি ভক্ষযতি

02.9.18 স কর্মদিবসদ্রব্যমূল্যপুরুষবেতনাপহারেষু যথাঽপরাধং দণ্ডযিতব্যঃ

02.9.19 তস্মাদ্ অস্য যো যস্মিন্ন্ অধিকরণে শাসনস্থঃ স তস্য কর্মণো যাথাতথ্যং আযব্যযৌ চ ব্যাসসমাসাভ্যাং আচক্ষীত

02.9.20 মূলহরতাদাত্বিককদর্যাংশ্চ প্রতিষেধযেত্

02.9.21 যঃ পিতৃপৈতামহং অর্থং অন্যাযেন ভক্ষযতি স মূলহরঃ

02.9.22 যো যদ্ যদ্ উত্পদ্যতে তত্ তদ্ ভক্ষযতি স তাদাত্বিকঃ

02.9.23 যো ভৃত্যাত্মপীডাভ্যাং উপচিনোত্যর্থং স কদর্যঃ

02.9.24 স পক্ষবাংশ্চেদ্ অনাদেযঃ, বিপর্যযে পর্যাদাতব্যঃ

02.9.25 যো মহত্যর্থসমুদযে স্থিতঃ কদর্যঃ সম্নিধত্তেঽবনিধত্তেঽবস্রাবযতি বা – সম্নিধত্তে স্ববেশ্মনি, অবনিধত্তে পৌরজানপদেষু, অবস্রাবযতি পরবিষযে – তস্য সত্ত্রী মন্ত্রিমিত্রভৃত্যবন্ধুপক্ষং আগতিং গতিং চ দ্রব্যাণাং উপলভেত

02.9.26 যশ্চাস্য পরবিষযে সঞ্চারং কুর্যাত্ তং অনুপ্রবিশ্য মন্ত্রং বিদ্যাত্

02.9.27 সুবিদিতে শত্রুশাসনাপদেশেন এনং ঘাতযেত্

02.9.28 তস্মাদ্ অস্যাধ্যক্ষাঃ সঙ্খ্যাযকলেখকরূপদর্শকনীবীগ্রাহক উত্তরাধ্যক্ষসখাঃ কর্মণি কুর্যুঃ

02.9.29 উত্তরাধ্যক্ষা হস্তিঽশ্বরথারোহাঃ

02.9.30 তেষাং অন্তেবাসিনঃ শিল্পশৌচযুক্তাঃ সঙ্খ্যাযকাদীনাং অপসর্পাঃ

02.9.31 বহুমুখ্যং অনিত্যং চাধিকরণং স্থাপযেত্

02.9.32ab যথা হ্যনাস্বাদযিতুং ন শক্যং জিহ্বাতলস্থং মধু৭ বা বিষং বা .

02.9.32chd অর্থঃ তথা হ্যর্থচরেণ রাজ্ঞঃ স্বল্পোঽপ্যনাস্বাদযিতুং ন শক্যঃ

02.9.33ab মত্স্যা যথাঽন্তঃ সলিলে চরন্তো জ্ঞাতুং ন শক্যাঃ সলিলং পিবন্তঃ .

02.9.33chd যুক্তাঃ তথা কার্যবিধৌ নিযুক্তা জ্ঞাতুং ন শক্যা ধনং আদদানাঃ

02.9.34ab অপি শক্যা গতির্জ্ঞাতুং পততাং খে পতত্রিণাম্ .

02.9.34chd ন তু প্রচ্ছন্নভাবানাং যুক্তানাং চরতাং গতিঃ

02.9.35ab আস্রাবযেচ্চ উপচিতান্ বিপর্যস্যেচ্চ কর্মসু .

02.9.35chd যথা ন ভক্ষযন্ত্যর্থং ভক্ষিতং নির্বমন্তি বা

02.9.36ab ন ভক্ষযন্তি যে ত্বর্থান্ন্যাযতো বর্ধযন্তি চ .

02.9.36chd নিত্যাধিকারাঃ কার্যাঃ তে রাজ্ঞঃ প্রিযহিতে রতাঃ ( ইতি)

Chapt | On edicts

02.10.01 শাসনে শাসনং ইত্যাচক্ষতে

02.10.02 শাসনপ্রধানা হি রাজানঃ, তন্মূলত্বাত্ সন্ধিবিগ্রহযোঃ

02.10.03 তস্মাদ্ অমাত্যসম্পদা উপেতঃ সর্বসমযবিদ্ আশুগ্রন্থশ্চারুঽক্ষরো লেখনবাচনসমর্থো লেখকঃ স্যাত্

02.10.04 সোঽব্যগ্রমনা রাজ্ঞঃ সন্দেশং শ্রুত্বা নিশ্চিতার্থং লেখং বিদধ্যাত্ দেশাইশ্বর্যবংশনামধেয উপচারং ঈশ্বরস্য, দেশনামধেয উপচারং অনীশ্বরস্য

02.10.05ab জাতিং কুলং স্থানবযঃশ্রুতানি কর্ম.ঋদ্ধিশীলান্যথ দেশকালৌ .

02.10.05chd যৌনানুবন্ধং চ সমীক্ষ্য কার্যে লেখং বিদধ্যাত্ পুরুষানুরূপম্

02.10.06 অর্থক্রমঃ সম্বন্ধঃ পরিপূর্ণতা মাধুর্যং ঔদার্যং স্পষ্টত্বং ইতি লেখসম্পত্

02.10.07 তত্র যথাবদ্ অনুপূর্বক্রিযা প্রধানস্যার্থস্য পূর্বং অভিনিবেশ ইত্যর্থক্রমঃ

02.10.08 প্রস্তুতস্যার্থস্যানুপরোধাদ্ উত্তরস্য বিধানং আসমাপ্তেরিতি সম্বন্ধঃ

02.10.09 অর্থপদাক্ষরাণাং অন্যূনাতিরিক্ততা হেতু.উদাহরণদৃষ্টান্তৈরর্থ উপবর্ণনাঽশ্রান্তপদতা ইতি পরিপূর্ণতা

02.10.10 সুখ উপনীতচারুঽর্থশব্দাভিধানং মাধুর্যম্

02.10.11 অগ্রাম্যশব্দাভিধানং ঔদার্যম্

02.10.12 প্রতীতশব্দপ্রযোগঃ স্পষ্টত্বং ইতি

02.10.13 অকারাদযো বর্ণাঃ ত্রিষষ্টিঃ

02.10.14 বর্ণসঙ্ঘাতঃ পদম্

02.10.15 তচ্চতুর্বিধং নামাখ্যাত উপসর্গনিপাতাশ্চ ইতি

02.10.16 তত্র নাম সত্ত্বাভিধাযি

02.10.17 অবিশিষ্টলিঙ্গং আখ্যাতং ক্রিযাবাচি

02.10.18 ক্রিযাবিশেষকাঃ প্রাদয উপসর্গাঃ

02.10.19 অব্যযাশ্চাদযো নিপাতাঃ

02.10.20 পদসমূহো বাক্যং অর্থপরিসমাপ্তৌ

02.10.21 একপদাবরঃ ত্রিপদপরঃ পরপদার্থানুপরোধেন বর্গঃ কার্যঃ

02.10.22 লেখপরিসংহরণার্থ ইতিশব্দো বাচিকং অস্য ইতি চ

02.10.23ab নিন্দা প্রশংসা পৃচ্ছা চ তথাঽঽখ্যানং অথার্থনা .

02.10.23chd প্রত্যাখ্যানং উপালম্ভঃ প্রতিষেধোঽথ চোদনা

02.10.24ab সান্ত্বং অভ্যুপপত্তিশ্চ ভর্ত্সনানুনযৌ তথা .

02.10.24chd এতেষ্বর্থাঃ প্রবর্তন্তে ত্রযোদশসু লেখজাঃ

02.10.25 তত্রাভিজনশরীরকর্মণাং দোষবচনং নিন্দা

02.10.26 গুণবচনং এতেষাং এব প্রশংসা

02.10.27 কথং এতদ্ ইতি পৃচ্ছা

02.10.28 এবম্ ইত্যাখ্যানম্

02.10.29 দেহি ইত্যর্থনা

02.10.30 ন প্রযচ্ছামি ইতি প্রত্যাখ্যানম্

02.10.31 অননুরূপং ভবতঃ ইত্যুপালম্ভঃ

02.10.32 মা কার্ষীঃ ইতি প্রতিষেধঃ

02.10.33 ইদং ক্রিযতাম্ ইতি চোদনা

02.10.34 যোঽহং স ভবান্, যন্ মম দ্রব্যং তদ্ ভবতঃ ইত্যুপগ্রহঃ সান্ত্বম্

02.10.35 ব্যসনসাহায্যং অভ্যুপপত্তিঃ

02.10.36 সদোষং আযতিপ্রদর্শনং অভিভর্ত্সনম্

02.10.37 অনুনযঃ ত্রিবিধোঽর্থকৃতাবতিক্রমে পুরুষাদিব্যসনে চ ইতি

02.10.38ab প্রজ্ঞাপনাজ্ঞাপরিদানলেখাঃ তথা পরীহারনিসৃষ্টিলেখৌ .

02.10.38chd প্রাবৃত্তিকশ্চ প্রতিলেখ এব সর্বত্রগশ্চ ইতি হি শাসনানি

02.10.39ab অনেন বিজ্ঞাপিতং এবং আহ তদ্ দীযতাং চেদ্ যদি তত্ত্বং অস্তি .

02.10.39chd রাজ্ঞঃ সমীপে বরকারং আহ প্রজ্ঞাপনা এষা বিবিধা উপদিষ্টা

02.10.40ab ভর্তুরাজ্ঞা ভবেদ্ যত্র নিগ্রহানুগ্রহৌ প্রতি .

02.10.40chd বিশেষেণ তু ভৃত্যেষু তদ্ঽঅজ্ঞালেখলক্ষণম্

02.10.41ab যথাঽর্হগুণসম্যুক্তা পূজা যত্র উপলক্ষ্যতে .

02.10.41chd অপ্যাধৌ পরিদানে বা ভবতঃ তাবুপগ্রহৌ

02.10.42ab জাতের্বিশেষেষু পরেষু চৈব গ্রামেষু দেশেষু চ তেষু তেষু .

02.10.42chd অনুগ্রহো যো নৃপ্তের্নিদেশাত্ তজ্জ্ঞঃ পরীহার ইতি ব্যবস্যেত্

02.10.43ab নিসৃষ্টিস্থাঽঽপনা কার্যকরণে বচনে তথা .

02.10.43chd এষ বাচিকলেখঃ স্যাদ্ ভবেন্নৈসৃষ্টিকোঽপি বা

02.10.44ab বিবিধাং দৈবসম্যুক্তাং তত্ত্বজাং চৈব মানুষীম্ .

02.10.44chd দ্বিবিধাং তাং ব্যবস্যন্তি প্রবৃত্তিং শাসনং প্রতি

02.10.45ab দৃষ্ট্বা লেখং যথাতত্ত্বং ততঃ প্রত্যনুভাষ্য চ .

02.10.45chd প্রতিলেখো ভবেত্ কার্যো যথা রাজবচঃ তথা

02.10.46ab যত্র ঈশ্বরাংশ্চাধিকৃতাংশ্চ রাজা রক্ষা উপকারৌ পথিকার্থং আহ .

02.10.46chd সর্বত্রগো নাম ভবেত্ স মার্গে দেশে চ সর্বত্র চ বেদিতব্যঃ

02.10.47 উপাযাঃ সাম উপপ্রদানভেদদণ্ডাঃ

02.10.48 তত্র সাম পঞ্চবিধং – গুণসঙ্কীর্তনং, সম্বন্ধ উপাখ্যানং, পরস্পর উপকারসন্দর্শনং, আযতিপ্রদর্শনং, আত্ম উপনিধানং ইতি

02.10.49 তত্রাভিজনশরীরকর্মপ্রকৃতিশ্রুতদ্রব্যাদীনাং গুণগ্রহণং প্রশংসা স্তুতির্গুণসঙ্কীর্তনম্

02.10.50 জ্ঞাতিযৌনমৌখস্রৌবকুলহৃদযমিত্রসঙ্কীর্তনং সম্বন্ধ উপাখ্যানম্

02.10.51 স্বপক্ষপরপক্ষযোরন্যোন্য উপকারসঙ্কীর্তনং পরস্পর উপকারসন্দর্শনম্

02.10.52 অস্মিন্ন্ এবং কৃত ইদং আবযোর্ভবতি ইত্যাশাজননং আযতিপ্রদর্শনম্

02.10.53 যোঽহং স ভবান্, যন্ মম দ্রব্যং তদ্ ভবতা স্বকৃত্যেষু প্রযোজ্যতাম্ ইত্যাত্ম উপনিধানম্ | ইতি

02.10.54 উপপ্রদানং অর্থ উপকারঃ

02.10.55 শঙ্কাজননং নির্ভর্ত্সনং চ ভেদঃ

02.10.56 বধঃ পরিক্লেশোঽর্থহরণং দণ্ডঃ | ইতি

02.10.57 অকান্তির্ব্যাঘাতঃ পুনর্.উক্তং অপশব্দঃ সম্প্লব ইতি লেখদোষঃ

02.10.58 তত্র কালপত্ত্রকং অচারুবিষং অবিরাগাক্ষরত্বং অকান্তিঃ

02.10.59 পূর্বেণ পশ্চিমস্যানুপপত্তির্ব্যাঘাতঃ

02.10.60 উক্তস্যাবিশেষেণ দ্বিতীযং উচ্চারণং পুনর্.উক্তম্

02.10.61 লিঙ্গবচনকালকারকাণাং অন্যথাপ্রযোগোঽপশব্দঃ

02.10.62 অবর্গে বর্গকরণং চাবর্গক্রিযা গুণবিপর্যাসঃ সম্প্লবঃ | ইতি

02.10.63ab সর্বশাস্ত্রাণ্যনুক্রম্য প্রযোগং উপলভ্য চ .

02.10.63chd কৌটিল্যেন নর ইন্দ্রার্থে শাসনস্য বিধিঃ কৃতঃ ( ইতি)

Chapt | Examination of the precious articles to be received into the treasurয্

02.11.01 কোশাধ্যক্ষঃ কোশপ্রবেশ্যং রত্নং সারং ফল্গুং কুপ্যং বা তজ্জাতকরণাধিষ্ঠিতঃ প্রতিগৃহ্ণীযাত্

02.11.02 তাম্রপর্ণিকং পাণ্ড্যকবাটকং পাশিক্যং কৌলেযং চৌর্ণেযং মাহেন্দ্রং কার্দমিকং স্রৌতসীযং হ্রাদীযং হৈমবতং চ মৌক্তিকম্

02.11.03 শুক্তিঃ শঙ্খঃ প্রকীর্ণকং চ যোনযঃ

02.11.04 মসূরকং ত্রিপুটকং কূর্মকং অর্ধচন্দ্রকং কঞ্চুকিতং যমকং কর্তকং খরকং সিক্তকং কামণ্ডলুকং শ্যাবং নীলং দুর্বিদ্ধং চাপ্রশস্তম্

02.11.05 স্থূলং বৃত্তং নিস্তলং ভ্রাজিষ্ণু শ্বেতং গুরু স্নিগ্ধং দেশবিদ্ধং চ প্রশস্তম্

02.11.06 শীর্ষকং উপশীর্ষকং প্রকাণ্ডকং অবঘাটকং তরলপ্রতিবদ্ধং চ ইতি যষ্টিপ্রভেদাঃ

02.11.07 যষ্টীনাং অষ্টসহস্রং ইন্দ্রচ্ছন্দঃ

02.11.08 ততোঽর্ধং বিজযচ্ছন্দঃ

02.11.09 চতুষ্ষষ্টিরর্ধহারঃ

02.11.10 চতুষ্পঞ্চাশদ্ রশ্মিকলাপঃ

02.11.11 দ্বাত্রিংশদ্ গুচ্ছঃ

02.11.12 সপ্তবিংশতির্নক্ষত্রমালা

02.11.13 চতুর্বিংশতিরর্ধগুচ্ছঃ

02.11.14 বিংশতির্মাণবকঃ

02.11.15 ততোঽর্ধং অর্ধমাণবকঃ

02.11.16 এত এব মণিমধ্যাঃ তন্মাণবকা ভবন্তি

02.11.17 একশীর্ষকঃ শুদ্ধো হারঃ

02.11.18 তদ্বত্শেষাঃ

02.11.19 মণিমধ্যোঽর্ধমাণবকঃ

02.11.20 ত্রিফলকঃ ফলকহারঃ, পঞ্চফলকো বা

02.11.21 সূত্রং একাবলী শুদ্ধা

02.11.22 সা এব মণিমধ্যা যষ্টিঃ

02.11.23 হেমমণিচিত্রা রত্নাবলী

02.11.24 হেমমণিমুক্তাঽন্তরোঽপবর্তকঃ

02.11.25 সুবর্ণসূত্রান্তরং সোপানকম্

02.11.26 মণিমধ্যং বা মণিসোপানকম্

02.11.27 তেন শিরোহস্তপাদকটীকলাপজালকবিকল্পা ব্যাখ্যাতাঃ

02.11.28 মণিঃ কৌটোমালেযকঃ পারসমুদ্রকশ্চ

02.11.29 সৌগন্ধিকঃ পদ্মরাগোঽনবদ্যরাগঃ পারিজাতপুষ্পকো বালসূর্যকঃ

02.11.30 বৈডূর্যং উত্পলবর্ণঃ শিরীষপুষ্পক উদকবর্ণো বংশরাগঃ শুকপত্ত্রবর্ণঃ পুষ্যরাগো গোমূত্রকো গোমেদকঃ

02.11.31 ইন্দ্রনীলো নীলাবলীযঃ কলাযপুষ্পকো মহানীলো জম্ব্ব্ঽঅভো জীমূতপ্রভো নন্দকঃ স্রবন্মধ্যঃ

02.11.32 শুদ্ধস্ফটিকো মূলাটবর্ণঃ শীতবৃষ্টিঃ সূর্যকান্তশ্চ | ইতি মণযঃ

02.11.33 ষড্ঽশ্রশ্চতুর্ঽশ্রো বৃত্তো বা তীব্ররাগঃ সংস্থানবান্ অছঃ স্নিগ্ধো গুরুরর্চিষ্মান্ অন্তর্গতপ্রভঃ প্রভাঽনুলেপী চ ইতি মণিগুণাঃ

02.11.34 মন্দরাগপ্রভঃ স-শর্করঃ পুষ্পচ্ছিদ্রঃ খণ্ডো দুর্বিদ্ধো লেখাকীর্ণ ইতি দোষাঃ

02.11.35 বিমলকঃ সস্যকোঽঞ্জনমূলকঃ পিত্তকঃ সুলভকো লোহিতাক্ষো মৃগাশ্মকো জ্যোতীরসকো মালেযকোঽহিচ্ছত্রকঃ কূর্পঃ প্রতিকূর্পঃ সুগন্ধিকূর্পঃ ক্ষীরবকঃ শ্শুক্তিচূর্ণকঃ শিলাপ্রবালকঃ পুলকঃ শুক্লপুলক ইত্যন্তরজাতযঃ

02.11.36 শেষাঃ কাচমণযঃ

02.11.37 সভারাষ্ট্রকং তজ্জমারাষ্ট্রকং কাস্তীররাষ্ট্রকং শ্রীকটনকং মণিমন্তকং ইন্দ্রবানকং চ বজ্রম্

02.11.38 খনিঃ স্রোতঃ প্রকীর্ণকং চ যোনযঃ

02.11.39 মার্জারাক্ষকং শিরীষপুষ্পকং গোমূত্রকং গোমেদকং শুদ্ধস্ফটিকং মূলাটীবর্ণং মণিবর্ণানাং অন্যতমবর্ণং ইতি বজ্রবর্ণাঃ

02.11.40 স্থূলং গুরু প্রহারসহং সমকোটিকং ভাজনলেখি তর্কুভ্রামি ভ্রাজিষ্ণু চ প্রশস্তম্

02.11.41 নষ্টকোণং নিরাশ্রি পার্শ্বাপবৃত্তং চাপ্রশস্তম্

02.11.42 প্রবালকং আলকন্দকং বৈবর্ণিকং চ, রক্তং পদ্মরাগং চ করটগর্ভিণিকাবর্জং ইতি

02.11.43 চন্দনং সাতনং রক্তং ভূমিগন্ধি

02.11.44 গোশীর্ষকং কালতাম্রং মত্স্যগন্ধি

02.11.45 হরিচন্দনং শুকপত্ত্রবর্ণং আম্রগন্ধি, তার্ণসং চ

02.11.46 গ্রামেরুকং রক্তং রক্তকালং বা বস্তমূত্রগন্ধি

02.11.47 দৈবসভেযং রক্তং পদ্মগন্ধি, জাপকং চ

02.11.48 জোঙ্গকং রক্তং রক্তকালং বা স্নিগ্ধং, তৌরূপং চ

02.11.49 মালেযকং পাণ্ডুরক্তম্

02.11.50 কুচন্দনং রূক্ষং অগুরুকালং রক্তং রক্তকালং বা

02.11.51 কালপর্বতকং রক্তকালং অনবদ্যবর্ণং বা

02.11.52 কোশাগারপর্বতকং কালং কালচিত্রং বা

02.11.53 শীত উদকীযং পদ্মাভং কালস্নিগ্ধং বা

02.11.54 নাগপর্বতকং রূক্ষং শৈবলবর্ণং বা

02.11.55 শাকলং কপিলম্ | ইতি

02.11.56 লঘু স্নিগ্ধং অশ্যানং সর্পিঃস্নেহলেপি গন্ধসুখং ত্বগ্ঽনুসার্যনুল্বণং অবিরাগ্যুষ্ণসহং দাহগ্রাহি সুখস্পর্শনং ইতি চন্দনগুণাঃ

02.11.57 অগুরু জোঙ্গকং কালং কালচিত্রং মণ্ডলচিত্রং বা

02.11.58 শ্যামং দোঙ্গকম্

02.11.59 পারসমুদ্রকং চিত্ররূপং উশীরগন্ধি নবমালিকাগন্ধি বা | ইতি

02.11.60 গুরু স্নিগ্ধং পেশলগন্ধি নির্হার্যগ্নিসহং অসম্প্লুতধূমং বিমর্দসহং ইত্যগুরুগুণাঃ

02.11.61 তৈলপর্ণিকং অশোকগ্রামিকং মাংসবর্ণং পদ্মগন্ধি

02.11.62 জোঙ্গকং রক্তপীতকং উত্পলগন্ধি গোমূত্রগন্ধি বা

02.11.63 গ্রামেরুকং স্নিগ্ধং গোমূত্রগন্ধি

02.11.64 সৌবর্ণকুড্যকং রক্তপীতং মাতুলুঙ্গগন্ধি

02.11.65 পূর্ণকদ্বীপকং পদ্মগন্ধি নবনীতগন্ধি বা

02.11.66 ভদ্রশ্রিযং পারলৌহিত্যকং জাতীবর্ণম্

02.11.67 আন্তরবত্যং উশীরবর্ণম্

02.11.68 উভযং কুষ্ঠগন্ধি চ | ইতি

02.11.69 কালেযকঃ স্বর্ণভূমিজঃ স্নিগ্ধপীতকঃ

02.11.70 ঔত্তরপর্বতকো রক্তপীতকঃ ইতি সারাঃ |

02.11.71 পিণ্ডক্বাথধূমসহং অবিরাগি যোগানুবিধাযি চ

02.11.72 চন্দনাগুরুবচ্চ তেষাং গুণাঃ

02.11.73 কান্তনাবকং প্রৈযকং চ উত্তরপর্বতকং চর্ম

02.11.74 কান্তনাবকং মযূরগ্রীবাভম্

02.11.75 প্রৈযকং নীলপীতশ্বেতলেখাবিন্দুচিত্রম্

02.11.76 তদ্.উভযং অষ্টাঙ্গুলাযামম্

02.11.77 বিসী মহাবিসী চ দ্বাদশগ্রামীযে

02.11.78 অব্যক্তরূপা দুহিলিতিকা চিত্রা বা বিসী

02.11.79 পরুষা শ্বেতপ্রাযা মহাবিসী

02.11.80 দ্বাদশাঙ্গুলাযামং উভযম্

02.11.81 শ্যামিকা কালিকা কদলী চন্দ্র উত্তরা শাকুলা চারোহজাঃ

02.11.82 কপিলা বিন্দুচিত্রা বা শ্যামিকা

02.11.83 কালিকা কপিলা কপোতবর্ণা বা

02.11.84 তদ্ উভযং অষ্টাঙ্গুলাযামম্

02.11.85 পরুষা কদলী হস্তাযতা

02.11.86 সা এব চন্দ্রচিত্রা চন্দ্র উত্তরা

02.11.87 কদলীত্রিভাগা শাকুলা কোঠমণ্ডলচিত্রা কৃতকর্ণিকাঽজিনচিত্রা বা | ইতি

02.11.88 সামূরং চীনসী সামূলী চ বাহ্লবেযাঃ

02.11.89 ষট্ত্রিংশদ্ঽঙ্গুলং অঞ্জনবর্ণং সামূরম্

02.11.90 চীনসী রক্তকালী পাণ্ডুকালী বা

02.11.91 সামূলী গোধূমবর্ণা | ইতি

02.11.92 সান্তিনা নলতূলা বৃত্তপৃচ্ছা চৌদ্রাঃ

02.11.93 সাতিনা কৃষ্ণা

02.11.94 নলতূলা নলতূলবর্ণা

02.11.95 কপিলা বৃত্তপুচ্ছা চ ইতি চর্মজাতযঃ |

02.11.96 চর্মণাং মৃদু স্নিগ্ধং বহুলরোম চ শ্রেষ্ঠম্

02.11.97 শুদ্ধং শুদ্ধরক্তং পক্ষরক্তং চাবিকং, খচিতং বানচিত্রং খণ্ডসঙ্ঘাত্যং তন্তুবিচ্ছিন্নং চ

02.11.98 কম্বলঃ কৌচপকঃ কুলমিতিকা সৌমিতিকা তুরগাস্তরণং বর্ণকং তলিচ্ছকং বারবাণঃ পরিস্তোমঃ সমন্তভদ্রকং চাবিকম্

02.11.99 পিচ্ছিলং আর্দ্রং ইব চ সূক্ষ্মং মৃদু চ শ্রেষ্ঠম্

02.11.100 অষ্টপ্রোতিসঙ্ঘাত্যা কৃষ্ণা ভিঙ্গিসী বর্ষবারণং অপসারক ইতি নৈপালকম্

02.11.101 সম্পুটিকা চতুর্ঽশ্রিকা লম্বরা কটবানকং প্রাবরকঃ সত্তলিকা ইতি মৃগরোম

02.11.102 বাঙ্গকং শ্বেতং স্নিগ্ধং দুকূলম্

02.11.103 পৌণ্ড্রকং শ্যামং মণিস্নিগ্ধম্

02.11.104 সৌবর্ণকুড্যকং সূর্যবর্ণং মণিস্নিগ্ধ উদকবানং চতুর্ঽশ্রবানং ব্যামিশ্রবানং চ

02.11.105 এতেষাং একাংশুকং অধ্যর্ধদ্বিত্রিচতুর্ঽংশুকং ইতি

02.11.106 তেন কাশিকং পৌণ্ড্রকং চ ক্ষৌমং ব্যাখ্যাতম্

02.11.107 মাগধিকা পৌণ্ড্রিকা সৌবর্ণকুড্যকা চ পত্ত্র ঊর্ণা

02.11.108 নাগবৃক্ষো লিকুচো বকুলো বটশ্চ যোনযঃ

02.11.109 পীতিকা নাগবৃক্ষিকা

02.11.110 গোধূমবর্ণা লৈকুচী

02.11.111 শ্বেতা বাকুলী

02.11.112 শেষা নবনীতবর্ণা

02.11.113 তাসাং সৌবর্ণকুড্যকা শ্রেষ্ঠা

02.11.114 তযা কৌশেযং চীনপট্টাশ্চ চীনভূমিজা ব্যাখ্যাতাঃ

02.11.115 মাধুরং আপরান্তকং কালিঙ্গং কাশিকং বাঙ্গকং বাত্সকং মাহিষকং চ কার্পাসিকং শ্রেষ্ঠম্ | ইতি

02.11.116 অতঃ পরেষাং রত্নানাং প্রমাণং মূল্যলক্ষণম্ |

02.11.117 জাতিং রূপং চ জানীযান্নিধানং নবকর্ম চ

02.11.118 পুরাণপ্রতিসংস্কারং কর্ম গুহ্যং উপস্করান্ |

02.11.119 দেশকালপরীভোগং হিংস্রাণাং চ প্রতিক্রিযাম্ ( ইতি)

Chapt | Starting ore mines and factories

02.12.01 আকরাধ্যক্ষঃ শুল্বধাতুশাস্ত্ররসপাকমণিরাগজ্ঞঃ তজ্জ্ঞসখো বা তজ্জাতকর্মকর উপকরণসম্পন্নঃ কিট্টমূষাঙ্গারভস্মলিঙ্গং বাঽঽকরং ভূতপূর্বং অভুতপূর্বং বা ভূমিপ্রস্তররসধাতুং অত্যর্থবর্ণগৌরবং উগ্রগন্ধরসং পরীক্ষেত

02.12.02 পর্বতানাং অভিজ্ঞাত উদ্দেশানাং বিলগুহ উপত্যকালযনগূঢখাতেষ্বন্তঃ প্রস্যন্দিনো জম্বূচূততালফলপক্বহরিদ্রাভেদগুড( গূড? ) হরিতালমনঃশিলাক্ষৌদ্রহিঙ্গুলুকপুণ্ডরীকশুকমযূরপত্ত্রবর্ণাঃ সবর্ণ উদকোষধিপর্যন্তাশ্চিক্কণা বিশদা ভারিকাশ্চ রসাঃ কাঞ্চনিকাঃ

02.12.03 অপ্সু নিষ্ঠ্যূতাঃ তৈলবদ্বিসর্পিণঃ ষঙ্কমলগ্রাহিণশ্চ তাম্ররূপ্যযোঃ শতাদ্ উপরি বেদ্ধারঃ

02.12.04 তত্প্রতিরূপকং উগ্রগন্ধরসং শিলাজতু বিদ্যাত্

02.12.05 পীতকাস্তাম্রকাঃ তাম্রপীতকা বা ভূমিপ্রস্তরধাতবো ভিন্না নীলরাজীবন্তো মুদ্গমাষকৃসরবর্ণা বা দধিবিন্দুপিণ্ডচিত্রা হরিদ্রাহরীতকীপদ্মপত্ত্রশৈবলযকৃত্প্লীহানবদ্যবর্ণা ভিন্নাশ্চুঞ্চুবালুকালেখাবিন্দুস্বস্তিকবন্তঃ সুগুলিকা অর্চিষ্মন্তঃ তাপ্যমানা ন ভিদ্যন্তে বহুফেনধূমাশ্চ সুবর্ণধাতবঃ প্রতীবাপার্থাঃ তাম্ররূপ্যবেধনাঃ

02.12.06 শঙ্খকর্পূরস্ফটিকনবনীতকপোতপারাবতবিমলকমযূরগ্রীবাবর্ণাঃ সস্যকগোমেদকগুডমত্স্যণ্ডিকাবর্ণাঃ কোবিদারপদ্মপাটলীকলাযক্ষৌমাতসীপুষ্পবর্ণাঃ স-সীসাঃ সাঞ্জনা বিস্রা ভিন্নাঃ শ্বেতাভাঃ কৃষ্ণাঃ কৃষ্ণাভাঃ শ্বেতাঃ সর্বে বা লেখাবিন্দুচিত্রা মৃদবো ধ্মাযমানা ন স্ফুটন্তি বহুফেনধূমাশ্চ রূপ্যধাতবঃ

02.12.07 সর্বধাতূনাং গৌরববৃদ্ধৌ সত্ত্ববৃদ্ধিঃ

02.12.08 তেষাং অশুদ্ধা মূঢগর্ভা বা তীক্ষ্ণমূত্রক্ষরভাবিতা রাজবৃক্ষবটপীলুগোপিত্তরোচনামহিষখরকরভমূত্রলেণ্ডপিণ্ডবদ্ধাঃ তত্প্রতীবাপাঃ তদ্ঽবলেপা বা বিশুদ্ধাঃ স্রবন্তি

02.12.09 যবমাষতিলপলাশপীলুক্ষারৈর্গোক্ষীরাজক্ষীরৈর্বা কদলীবজ্রকন্দপ্রতীবপো মার্দবকরঃ

02.12.10ab মধুমধুকং অজাপযঃ স-তৈলং ঘৃতগুডকিণ্বযুতং স-কন্দলীকম্ |

02.12.10chd যদ্ অপি শতসহস্রধা বিভিন্নং ভবতি মৃদু ত্রিভিরেব তন্নিষেকৈঃ

02.12.11 গোদন্তশৃঙ্গপ্রতীবাপো মৃদুস্তম্ভনঃ

02.12.12 ভারিকঃ স্নিগ্ধো মৃদুশ্চ প্রস্তরধাতুর্ভূমিভাগো বা পিঙ্গলো হরিতঃ পাটলো লোহিতো বা তাম্রধাতুঃ

02.12.13 কাকমোচকঃ কপোতরোচনাবর্ণঃ শ্বেতরাজিনদ্ধো বা বিস্রঃ সীসধাতুঃ

02.12.14 ঊষরকর্বুরঃ পক্বলোষ্ঠবর্ণো বা ত্রপুধাতুঃ

02.12.15 খরুম্বঃ পাণ্ডুরোহিতঃ সিন্দুবারপুষ্পবর্ণো বা তীক্ষ্ণধাতুঃ

02.12.16 কাকাণ্ডভুজপত্ত্রবর্ণো বা বৈকৃন্তকধাতুঃ

02.12.17 অচ্ছঃ স্নিগ্ধঃ স-প্রভো ঘোষবান্ শীতঃ তীব্রঃ তনুরাগশ্চ মণিধাতুঃ

02.12.18 ধাতুসমুত্থং তজ্জাতকর্মান্তেষু প্রযোজযেত্

02.12.19 কৃতভাণ্ডব্যবহারং একমুখং, অত্যযং চান্যত্র কর্তৃক্রেতৃবিক্রেতৄণাং স্থাপযেত্

02.12.20 আকরিকং অপহরন্তং অষ্টগুণং দাপযেদ্ অন্যত্র রত্নেভ্যঃ

02.12.21 স্তেনং অনিসৃষ্ট উপজীবিনং চ বদ্ধং কর্ম কারযেত্, দণ্ড উপকারিণং চ

02.12.22 ব্যযক্রিযাভারিকং আকরং ভাগেন প্রক্রযেণ বা দদ্যাত্, লাঘবিকং আত্মনা কারযেত্

02.12.23 লোহাধ্যক্ষঃ তাম্রসীসত্রপুবৈকৃন্তকারকূটবৃত্তকংসতাললোহকর্মান্তান্ কারযেত্, লোহভাণ্ডব্যবহারং চ

02.12.24 লক্ষণাধ্যক্ষশ্চতুর্ভাগতাম্রং রূপ্যরূপং তীক্ষ্ণত্রপুসীসাঞ্জনানাং অন্যতমমাষবীজযুক্তং কারযেত্ – পণং অর্ধপণং পাদং, অষ্টভাগং ইতি, পাদাজীবং তাম্ররূপং – মাষকং অর্ধমাষকং কাকণীং অর্ধকাকণীং ইতি

02.12.25 রূপদর্শকঃ পণযাত্রাং ব্যাবহারিকীং কোশপ্রবেশ্যাং চ স্থাপযেত্

02.12.26 রূপিকং অষ্টকং শতং, পঞ্চকং শতং ব্যাজীং, পারীক্ষিকং অষ্টভাগিকং, শতং, পঞ্চবিংশতিপণং অত্যযং চ অন্যত্রকর্তৃক্রেতৃবিক্রেতৃপরীক্ষিতৃভ্যঃ

02.12.27 খন্য্ঽধ্যক্ষঃ শঙ্খবজ্রমণিমুক্তাপ্রবালক্ষারকর্মান্তান্ কারযেত্, পণনব্যবহারং চ

02.12.28 লবণাধ্যক্ষঃ পাকমুক্তং লবণভাগং প্রক্রযং চ যথাকালং সঙ্গৃহ্ণীযাদ্, বিক্রযাচ্চ মূল্যং রূপং ব্যাজীং চ

02.12.29 আগন্তুলবণং ষড্ভাগং দদ্যাত্

02.12.30 দত্তভাগবিভাগস্য বিক্রযঃ, পঞ্চকং শতং ব্যাজীং রূপং রূপিকং চ

02.12.31 ক্রেতা শুল্কং রাজপণ্যচ্ছেদানুরূপং চ বৈধরণং দদ্যাত্, অন্যত্র ক্রেতা ষট্ছতং অত্যযং চ

02.12.32 বিলবণং উত্তমং দণ্ডং দদ্যাদ্, অনিষৃষ্ট উপজীবী চান্যত্র বানপ্রস্থেভ্যঃ

02.12.33 শ্রোত্রিযাঃ তপস্বিনো বিষ্টযশ্চ ভক্তলবণং হরেযুঃ

02.12.34 অতোঽন্যো লবণক্ষারবর্গঃ শুল্কং দদ্যাত্

02.12.35ab এবং মূল্যং চ ভাগং চ ব্যাজীং পরিঘং অত্যযম্ |

02.12.35chd শুল্কং বৈধরণং দণ্ডং রূপং রূপিকং এব চ

02.12.36ab খনিভ্যো দ্বাদশবিধং ধাতুং পণ্যং চ সংহরেত্ |

02.12.36chd এবং সর্বেষু পণ্যেষু স্থাপযেন্ মুখসঙ্গ্রহম্

02.12.37ab আকরপ্রভঃ কোশঃ কোশাদ্ দণ্ডঃ প্রজাযতে |

02.12.37chd পৃথিবী কোশদণ্ডাভ্যাং প্রাপ্যতে কোশভূষণা ( ইতি)

Chapt | Superintendent of gold in the Rorkshop

02.13.01 সুবর্ণাধ্যক্ষঃ সুবর্ণরজতকর্মান্তানাং অসম্বন্ধাবেশনচতুঃশালাং একদ্বারাং অক্ষশালাং কারযেত্

02.13.02 বিশিখামধ্যে সৌবর্ণিকং শিল্পবন্তং অভিজাতং প্রাত্যযিকং চ স্থাপযেত্

02.13.03 জাম্বূনদং শাতকুম্ভং হাটকং বৈণবং শৃঙ্গশুক্তিজং জাতরূপং রসবিদ্ধং আকর উদ্গতং চ সুবর্ণম্

02.13.04 কিঞ্জল্কবর্ণং মৃদু স্নিগ্ধং অনাদি ভ্রাজিষ্ণু চ শ্রেষ্ঠং, রক্তপীতকং মধ্যমং, রক্তং অবরম্

02.13.05 শ্রেষ্ঠানাং পাণ্ডু শ্বেতং চাপ্রাপ্তকম্

02.13.06 তদ্ যেনাপ্রাপ্তকং তচ্চতুর্গুণেন সীসেন শোধযেত্

02.13.07 সীসান্বযেন ভিদ্যমানং শুষ্কপটলৈর্ধ্মাপযেত্

02.13.08 রূক্ষত্বাদ্ ভিদ্যমানং তৈলগোমযে নিSএচযেত্

02.13.09 আকর উদ্গতং সীসান্বযেন ভিদ্যমানং পাকপত্ত্রাণি কৃত্বা গণ্ডিকাসু কুট্টযেত্, কদলীবজ্রকন্দকল্কে বা নিSএচযেত্

02.13.10 তুত্থ উদ্গতং গৌডিকং কাম্বুকং চাক্রবালিকং চ রূপ্যম্

02.13.11 শ্বেতং স্নিগ্ধং মৃদু চ শ্রেষ্ঠম্

02.13.12 বিপর্যযে স্ফোটনং চ দুষ্টম্

02.13.13 তত্সীসচতুর্ভাগেন শোধযেত্

02.13.14 উদ্গতচূলিকং অচ্ছং ভ্রাজিষ্ণু দধিবর্ণং চ শুদ্ধম্

02.13.15 শুদ্ধস্য একো হারিদ্রস্য সুবর্ণো বর্ণকঃ

02.13.16 ততঃ শুল্বকাকণ্য্.উত্তরাপসারিতা আচতুঃসীমান্তাদ্ ইতি ষোডশ বর্ণকাঃ

02.13.17 সুবর্ণং পূর্বং নিকষ্য পশ্চাদ্ বর্ণিকাং নিকষযেত্

02.13.18 সমরাগলেখং অনিম্ন উন্নতে দেশে নিকষিতং, পরিমৃদিতং পরিলীঢং নখান্তরাদ্ বা গৈরিকেণাবচূর্ণিতং উপধিং বিদ্যাত্

02.13.19 জাতিহিঙ্গুলুকেন পুষ্পকাসীসেন বা গোমূত্রভাবিতেন দিগ্ধেনাগ্রহস্তেন সংস্পৃষ্টং সুবর্ণং শ্বেতীভবতি

02.13.20 স-কেসরঃ স্নিগ্ধো মৃদুর্ভাজিষ্ণুশ্চ নিকষরাগঃ শ্রেষ্ঠঃ

02.13.21 কালিঙ্গকঃ তাপীপাষাণো বা মুদ্গবর্ণো নিকষঃ শ্রেষ্ঠঃ

02.13.22 সমরাগী বিক্রযক্রযহিতঃ

02.13.23 হস্তিচ্ছবিকঃ সহরিতঃ প্রতিরাগী বিক্রযহিতঃ

02.13.24 স্থিরঃ পরুষো বিষমবর্ণশ্চাপ্রতিরাগী ক্রযহিতঃ

02.13.25 ছেদশ্চিক্কণঃ সমবর্ণঃ শ্লক্ষ্ণো মৃদুর্ভাজিষ্ণুশ্চ শ্রেষ্ঠঃ

02.13.26 তাপো বহির্ঽন্তশ্চ সমঃ কিঞ্জল্কবর্ণঃ কুরণ্ডকপুষ্পবর্ণো বা শ্রেষ্ঠঃ

02.13.27 শ্যাবো নীলশ্চাপ্রাপ্তকঃ

02.13.28 তুলাপ্রতিমানং পৌতবাধ্যক্ষে বক্ষ্যামঃ

02.13.29 তেন উপদেশেন রূপ্যসুবর্ণং দদ্যাদ্ আদদীত চ

02.13.30 অক্ষশালাং অনাযুক্তো ন উপগচ্ছেত্

02.13.31 অভিগচ্ছন্ন্ উচ্ছেদ্যঃ

02.13.32 আযুক্তো বা সরূপ্যসুবর্ণঃ তেন এব জীযেত

02.13.33 বিচিতবস্ত্রহস্তগুহ্যাঃ কাঞ্চনপৃষতত্বষ্টৃতপনীযকারবো ধ্মাযকচরকপাংসুধাবকাঃ প্রবিশেযুর্নিষ্কসেযুশ্চ

02.13.34 সর্বং চ এষাং উপকরণং অনিষ্ঠিতাশ্চ প্রযোগাঃ তত্র এবাবতিষ্ঠেরন্

02.13.35 গৃহীতং সুবর্ণং ধৃতং চ প্রযোগং করণমধ্যে দদ্যাত্

02.13.36 সাযং প্রাতশ্চ লক্ষিতং কর্তৃকারযিতৃমুদ্রাভ্যাং নিদধ্যাত্

02.13.37 ক্ষেপণো গুণঃ ক্ষুদ্রকং ইতি কর্মাণি

02.13.38 ক্ষেপণঃ কাচার্পণাদীনি

02.13.39 গুণঃ সূত্রবানাদীনি

02.13.40 ঘনং সুষিরং পৃষতাদিযুক্তং ক্ষুদ্রকং ইতি

02.13.41 অর্পযেত্ কাচকর্মণঃ পঞ্চভাগং কাঞ্চনং দশভাগং কটুমানম্

02.13.42 তাম্রপাদযুক্তং রূপ্যং রূপ্যপাদযুক্তং বা সুবর্ণং সংস্কৃতকং, তস্মাদ্ রক্ষেত্

02.13.43 পৃষতকাচকর্মণঃ ত্রযো হি ভাগাঃ পরিভাণ্ডং দ্বৌ বাস্তুকং, চত্বারো বা বাস্তুকং ত্রযঃ পরিভাণ্ডম্

02.13.44 ত্বষ্টৃকর্মণঃ শুল্বভাণ্ডং সমসুবর্ণেন সম্যূহযেত্

02.13.45 রূপ্যভাণ্ডং ঘনং সুষিরং বা সুবর্ণার্ধেনাবলেপযেত্

02.13.46 চতুর্ভাগসুবর্ণং বা বালুকাহিঙ্গুলুকস্য রসেন চূর্ণেন বা বাসযেত্ |

02.13.47 তপনীযং জ্যেষ্ঠং সুবর্ণং সুরাগং সমসীসাতিক্রান্তং পাকপত্ত্রপক্বং সৈন্ধবিকযা উজ্জ্বালিতং নীলপীতশ্বেতহরিতশুকপত্ত্রবর্ণানাং প্রকৃতির্ভবতি

02.13.48 তীক্ষ্ণং চাস্য মযূরগ্রীবাভং শ্বেতভঙ্গং চিমিচিমাযিতং পীতচূর্ণিতং কাকণিকঃ সুবর্ণরাগঃ

02.13.49 তারং উপশুদ্ধং বা – অস্থিতুত্থে চতুঃ সমসীসে চতুঃ শুষ্কতুত্থে চতুঃ কপালে ত্রির্গোমযে দ্বিরেবং সপ্তদশতুত্থাতিক্রান্তং সৈন্ধবিকযা উজ্জ্বালিতম্

02.13.50 এতস্মাত্ কাকণ্য্.উত্তরমাদ্ বিমাষাদ্ ইতি সুবর্ণে দেযং, পশ্চাদ্ রাগযোগঃ, শ্বেততারং ভবতি |

02.13.51 ত্রযোঽংশাঃ তপনীযস্য দ্বাত্রিংশদ্ভাগশ্বেততারং ঊর্চ্ছিতাঃ তত্ শ্বেতলোহিতকং ভবতি

02.13.52 তাম্রং পীতকং করোতি

02.13.53 তপনীযং উজ্জ্বাল্য রাগত্রিভাগং দদ্যাত্, পীতরাগং ভবতি

02.13.54 শ্বেততারভাগৌ দ্বাবেকঃ তপনীযস্য মুদ্গবর্ণং করোতি

02.13.55 কালাযসস্যার্ধভাগাভ্যক্তং কৃষ্ণং ভবতি

02.13.56 প্রতিলেপিনা রসেন দ্বিগুণাভ্যক্তং তপনীযং শুকপত্ত্রবর্ণং ভবতি

02.13.57 তস্যারম্ভে রাগবিশেষেষু প্রতিবর্ণিকাং গৃহ্ণীযাত্

02.13.58 তীক্ষ্ণতাম্রসংস্কারং চ বুধ্যেত

02.13.59 তস্মাদ্ বজ্রমণিমুক্তাপ্রবালরূপাণাং অপনেযিমানং চ রূপ্যসুবর্ণভাণ্ডবন্ধপ্রমাণানি চ

02.13.60ab সমরাগং সমদ্বন্দ্বং অসক্তপৃষতং স্থিরম্ |

02.13.60chd সুপ্রমৃষ্টং অসম্পীতং বিভক্তং ধারণে সুখম্

02.13.61ab অভিনীতং প্রভাযুক্তং সংস্থানং অধুরং সমম্ |

02.13.61chd মনোনেত্রাভিরামং চ তপনীযগুণাঃ স্মৃতাঃ ( ইতি)

Chapt | Activity of the goldsmitH in the market-highRaয্

02.14.01 সৌবর্ণিকঃ পৌরজানপদানাং রূপ্যসুবর্ণং আবেশনিভিঃ কারযেত্

02.14.02 নির্দিষ্টকালকার্যং চ কর্ম কুর্যুঃ, অনির্দিষ্টকালং কার্যাপদেশম্

02.14.03 কার্যস্যান্যথাকরণে বেতননাশঃ, তদ্দ্বিগুণশ্চ দণ্ডঃ

02.14.04 কালাতিপাতনে পাদহীনং বেতনং তদ্দ্বিগুণশ্চ দণ্ডঃ

02.14.05 যথাবর্ণপ্রমাণং নিক্ষেপং গৃহ্ণীযুঃ তথাবিধং এবার্পযেযুঃ

02.14.06 কালান্তরাদ্ অপি চ তথাবিধং এব প্রতিগৃহ্ণীযুঃ, অন্যত্র ক্ষীণপরিশীর্ণাভ্যাম্

02.14.07 আবেশনিভিঃ সুবর্ণপুদ্গললক্ষণপ্রযোগেষু তত্তজ্ জানীযাত্

02.14.08 তপ্তকলধৌতকযোঃ কাকণিকঃ সুবর্ণে ক্ষযো দেযঃ

02.14.09 তীক্ষ্ণকাকণী – রূপ্যদ্বিগুণঃ – রাগপ্রক্ষেপঃ, তস্য ষড্ভাগঃ ক্ষযঃ

02.14.10 বর্ণহীনে মাষাবরে পূর্বঃ সাহসদণ্ডঃ, প্রমাণহীনে মধ্যমঃ, তুলাপ্রতিমান উপধাবুত্তমঃ, কৃতভাণ্ড উপধৌ চ

02.14.11 সৌবর্ণিকেনাদৃষ্টং অন্যত্র বা প্রযোগং কারযতো দ্বাদশপণো দণ্ডঃ

02.14.12 কর্তুর্দ্বিগুণঃ স-অপসারশ্চেত্

02.14.13 অনপসারঃ কণ্টকশোধনায নীযেত

02.14.14 কর্তুশ্চ দ্বিশতো দণ্ডঃ পণচ্ছেদনং বা

02.14.15 তুলাপ্রতিমানভাণ্ডং পৌতবহস্তাত্ ক্রীণীযুঃ

02.14.16 অন্যথা দ্বাদশপণো দণ্ডঃ

02.14.17 ঘনং সুষিরং সম্যূহ্যং অবলেপ্যং সঙ্ঘাত্যং বাসিতকং চ কারুকর্ম

02.14.18 তুলাবিষমং অপসারণং বিস্রাবণং পেটকঃ পিঙ্কশ্চ ইতি হরণ উপাযাঃ

02.14.19 সম্নামিন্যুত্কীর্ণিকা ভিন্নমস্তক উপকণ্ঠী কুশিক্যা সকটুকক্ষ্যা পরিবেল্যাঽযস্কান্তা চ দুষ্টতুলাঃ

02.14.20 রূপ্যস্য দ্বৌ ভাগাবেকঃ শুল্বস্য ত্রিপুটকম্

02.14.21 তেনাকরোদ্ গতং অপসার্যতে তত্ত্রিপুটকাপসারিতম্

02.14.22 শুল্বেন শুল্বাপসারিতং, বেল্লকেন বেল্লকাপসারিতং, শুল্বার্ধসারেণ হেম্না হেমাপসারিতম্

02.14.23 মূকমূষা পূতিকিট্টঃ করটুকমুখং নালী সন্দংশো জোঙ্গনী সুবর্চিকালবণং তদ্ এব সুবর্ণং ইত্যপসারণমার্গাঃ

02.14.24 পূর্বপ্রণিহিতা বা পিণ্ডবালুকা মূষাভেদাদ্ অগ্নিষ্ঠাদ্ উদ্ধ্রিযন্তে

02.14.25 পশ্চাদ্ বন্ধনে আচিতকপত্ত্রপরীক্ষাযাং বা রূপ্যরূপেণ পরিবর্তনং বিস্রাবণং, পিণ্ডবালুকানাং লোহপিণ্ডবালুকাভির্বা

02.14.26 গাঢশ্চাভ্যুদ্ধার্যশ্চ পেটকঃ সম্যূহ্যাবলেপ্যসঙ্ঘাত্যেষু ক্রিযতে

02.14.27 সীসরূপং সুবর্ণপত্ত্রেণাবলিপ্তং অভ্যন্তরং অষ্টকেন বদ্ধং গাঢপেটকঃ

02.14.28 স এব পটলসম্পুটেষ্বভ্যুদ্ধার্যঃ

02.14.29 পত্ত্রং আশ্লিষ্টং যমকপত্ত্রং বাঽবলেপ্যেষু ক্রিযতে

02.14.30 শুল্বং তারং বা গর্ভঃ পত্ত্রাণাং সঙ্ঘাত্যেষু ক্রিযতে

02.14.31 শুল্বরূপং সুবর্ণপত্ত্রসংহতং প্রমৃষ্টং সুপার্শ্বং, তদ্ এব যমকপত্ত্রসংহতং প্রমৃষ্টং তাম্রতাররুপং চ উত্তরবর্ণকঃ

02.14.32 তদ্ উভযং তাপনিকষাভ্যাং নিহ্শব্দ উল্লেখনাভ্যাং বা বিদ্যাত্

02.14.33 অভ্যুদ্ধার্যং বদরাম্লে লবণ উদকে বা সাদযন্তি ইতি পেটকঃ

02.14.34 ঘনে সুষিরে বা রূপে সুবর্ণমৃন্মালুকাহিঙ্গুলুককল্পো বা তপ্তোঽবতিষ্ঠতে

02.14.35 দৃঢবাস্তুকে বা রূপে বালুকামিশ্রং জতু গান্ধারপঙ্কো বা তপ্তোঽবতিষ্ঠতে

02.14.36 তযোঃ তাপনং অবধ্বংসনং বা শুদ্ধিঃ

02.14.37 স-পরিভাণ্ডে বা রূপে লবণং উল্কযা কটুশর্করযা তপ্তং অবতিষ্ঠতে

02.14.38 তস্য ক্বাথনং শুদ্ধিঃ

02.14.39 অভ্রপটলং অষ্টকেন দ্বিগুণবাস্তুকে বা রূপে বধ্যতে

02.14.40 তস্যাপিহিতকাচকস্য উদকে নিমজ্জত একদেশঃ সীদতি, পটলান্তরেষু বা সূচ্যা ভিদ্যতে

02.14.41 মণযো রূপ্যং সুবর্ণং বা ঘনসুষিরাণাং পিঙ্কঃ

02.14.42 তস্য তাপনং অবধ্বংসনং বা শুদ্ধিঃ | ইতি পিঙ্কঃ

02.14.43 তস্মাদ্ বজ্রমণিমুক্তাপ্রবালরূপাণাং জাতিরূপবর্ণপ্রমাণপুদ্গললক্ষণান্যুপলভেত

02.14.44 কৃতভাণ্ডপরীক্ষাযাং পুরাণভাণ্ডপ্রতিসংস্কারে বা চত্বারো হরণ উপাযাঃ – পরিকুট্টনং অবচ্ছেদনং উল্লেখনং পরিমর্দনং বা

02.14.45 পেটকাপদেশেন পৃষতং গুণং পিটকাং বা যত্ পরিশাতযন্তি তত্পরিকুট্টনম্

02.14.46 যদ্দ্বিগুণবাস্তুকানাং বা রূপে সীসরূপং প্রক্ষিপ্যাভ্যন্তরং অবচ্ছিন্দন্তি তদ্ অবচ্ছেদনম্

02.14.47 যদ্ ঘনানাং তীক্ষ্ণেন উল্লিখন্তি তদ্ উল্লেখনম্

02.14.48 হরিতালমনঃশিলাহিঙ্গুলুকচূর্ণানাং অন্যতমেন কুরুবিন্দচূর্ণেন বা বস্ত্রং সম্যূহ্য যত্ পরিমৃদ্নন্তি তত্ পরিমর্দনম্

02.14.49 তেন সৌবর্ণরাজতানি ভাণ্ডানি ক্ষীযন্তে, ন চ এষাং কিঞ্চিদ্ অবরুগ্ণং ভবতি

02.14.50 ভগ্নখণ্ডঘৃষ্টানাং সম্যূহ্যানাং সদৃশেনানুমানং কুর্যাত্

02.14.51 অবলেপ্যানাং যাবদ্ উত্পাটিতং তাবদ্ উত্পাট্যানুমানং কুর্যাত্

02.14.52 বিরূপাণাং বা তাপনং উদকপেষণং চ বহুশঃ কুর্যাত্

02.14.53 অবক্ষেপঃ প্রতিমানং অগ্নির্গণ্ডিকা ভণ্ডিকাধিকরণী পিঞ্ছঃ সূত্রং চেল্লং বোল্লনং শির উত্সঙ্গো মক্ষিকা স্বকায ঈক্ষা দৃতিরুদকশরাবং অগ্নিষ্ঠং ইতি কাচং বিদ্যাত্

02.14.54 রাজতানাং বিস্রং মলগ্রাহি পরুষং প্রস্তীনং বিবর্ণং বা দুষ্টং ইতি বিদ্যাত্

02.14.55ab এবং নবং চ জীর্ণং চ বিরূপং চাপি ভাণ্ডকম্ |

02.14.55chd পরীক্ষেতাত্যযং চ এষাং যথা উদ্দিষ্টং প্রকল্পযেত্ ( ইতি)

Chapt | Superintendent of the magashin

02.15.01 কোষ্ঠাগারাধ্যক্ষঃ সীতারাষ্ট্রক্রযিমপরিবর্তকপ্রামিত্যকাপমিত্যকসংহনিকান্যজাতব্যযপ্রত্যায উপস্থানান্যুপলভেত্

02.15.02 সীতাঽধ্যক্ষ উপনীতঃ সস্যবর্ণকঃ সীতা

02.15.03 পিণ্ডকরঃ ষড্ভাগঃ সেনাভক্তং বলিঃ কর উত্সঙ্গঃ পার্শ্বং পারিহীণিকং ঔপাযনিকং কৌষ্ঠেযকং চ রাষ্ট্রম্

02.15.04 ধান্যমূল্যং কোশনির্হারঃ প্রযোগপ্রত্যাদানং চ ক্রযিমম্

02.15.05 সস্যবর্ণানাং অর্ঘান্তরেণ বিনিমযঃ পরিবর্তকঃ

02.15.06 সস্যযাচনং অন্যতঃ প্রামিত্যকম্

02.15.07 তদ্ এব প্রতিদানার্থং আপমিত্যকম্

02.15.08 কুট্টকরোচকসক্তুশুক্তপিষ্টকর্ম তজ্জীবনেষু তৈলপীডনমৌদ্রচাক্রিকেষ্বিক্ষূণাং চ ক্ষারকর্ম সংহনিকা

02.15.09 নষ্টপ্রস্মৃতাদিরন্যজাতঃ

02.15.10 বিক্ষেপব্যাধিতান্তরারম্ভশেষং চ ব্যযপ্রত্যাযঃ

02.15.11 তুলামানান্তরং হস্তপূরণং উত্করো ব্যাজী পর্যুষিতং প্রার্জিতং চ উপস্থানম্ | ইতি

02.15.12 ধান্যস্নেহক্ষারলবণানাং ধান্যকল্পং সীতাঽধ্যক্ষে বক্ষ্যামঃ

02.15.13 সর্পিস্তৈলবসামজ্জানঃ স্নেহাঃ

02.15.14 ফাণিতগুডমত্স্যণ্ডিকাখণ্ডশর্করাঃ ক্ষারবর্গঃ

02.15.15 সৈন্ধবসামুদ্রবিডযবক্ষারসৌবর্চল উদ্ভেদজা লবণবর্গঃ

02.15.16 ক্ষৌদ্রং মার্দ্বীকং চ মধু

02.15.17 ইক্ষুরসগুডমধুফাণিতজাম্ববপনসানাং অন্যতমো মেষশৃঙ্গীপিপ্পলীক্বাথাভিষুতো মাসিকঃ ষাণ্মাসিকঃ সাংবত্সরিকো বা চিদ্ভিটোর্বারুক ইক্ষুকাণ্ডাম্রফলামলকাবসুতঃ শুদ্ধো বা শুক্তবর্গঃ

02.15.18 বৃক্ষাম্লকরমর্দাম্রবিদলামলকমাতুলুঙ্গকোলবদরসৌবীরকপরূষকাদিঃ ফলাম্লবর্গঃ

02.15.19 দধিধান্যাম্লাদির্দ্রবাম্লবর্গঃ

02.15.20 পিপ্পলীমরিচশৃঙ্গিবেরাঽজাজীকিরাততিক্তগৌরসর্ষপকুস্তুম্বুরুচোরকদমনকমরুবকশিগ্রুকাণ্ডাদিঃ কটুকবর্গঃ

02.15.21 শুষ্কমত্স্যমাংসকন্দমূলফলশাকাদি চ শাকবর্গঃ

02.15.22 ততোঽর্ধং আপদ্ঽর্থং জানপদানাং স্থাপযেদ্, অর্ধং উপযুঞ্জীত

02.15.23 নবেন চানবং শোধযেত্

02.15.24 ক্ষুণ্ণঘৃষ্টপিষ্টভৃষ্টানাং আর্দ্রশুষ্কসিদ্ধানাং চ ধান্যানাং বৃদ্ধিক্ষযপ্রমাণানি প্রত্যক্ষীকুর্বীত

02.15.25 কোদ্রবব্রীহীণাং অর্ধং সারঃ, শালীনাং অর্ধভাগ ঊনঃ, ত্রিভাগ ঊনো বরকাণাম্

02.15.26 প্রিযঙ্গূণাং অর্ধং সারো নবভাগবৃদ্ধিশ্চ

02.15.27 উদারকঃ তুল্যঃ, যবা গোধূমাশ্চ ক্ষুণ্ণাঃ, তিলা যবা মুদ্গমাষাশ্চ ঘৃষ্টাঃ

02.15.28 পঞ্চভাগবৃদ্ধির্গোধূমঃ, সক্তবশ্চ

02.15.29 পাদ ঊনা কলাযচমসী

02.15.30 মুদ্গমাষাণাং অর্ধপাদ ঊনা

02.15.31 শৌম্ব্যানাং অর্ধং সারঃ, ত্রিভাগ ঊনো মসূরাণাম্

02.15.32 পিষ্টং আমং কুল্মাষাশ্চাধ্যর্ধগুণাঃ

02.15.33 দ্বিগুণো যাবকঃ, পুলাকঃ, পিষ্টং চ সিদ্ধম্

02.15.34 কোদ্রববরক উদারকপ্রিযঙ্গূণাং ত্রিগুণং অন্নং, চতুর্গুণং ব্রীহীণাং, পঞ্চগুণং শালীনাম্

02.15.35 তিমিতং অপরান্নং দ্বিগুণং, অর্ধাধিকং বিরূঢানাম্

02.15.36 পঞ্চভাগবৃদ্ধির্ভৃষ্টানাম্

02.15.37 কলাযো দ্বিগুণঃ, লাজা ভরুজাশ্চ

02.15.38 ষট্কং তৈলং অতসীনাম্

02.15.39 নিম্বকুশাম্রকপিত্থাদীনাং পঞ্চভাগঃ

02.15.40 চতুর্ভাগিকাঃ তিলকুসুম্ভমধূক ইঙ্গুদীস্নেহাঃ

02.15.41 কার্পাসক্ষৌমাণাং পঞ্চপলে পলং সূত্রম্

02.15.42 পঞ্চদ্রোণে শালীনাং দ্বাদশাঢকং তণ্ডুলানাং কলভভোজনং, একাদশকং ব্যালানাং, দশকং ঔপবাহ্যানাং নবকং সাম্নাহ্যানাং, অষ্টকং পত্তীনাং, সপ্তকং মুখ্যানাং, ষট্কং দেবীকুমারাণাং, পঞ্চকং রাজ্ঞাং, অখণ্ডপরিশুদ্ধানাং বা তুঅণ্ডুলানাং প্রস্থঃ

02.15.43 তণ্ডুলানাং প্রস্থঃ চতুর্ভাগঃ সূপঃ সূপষোডশো লবণস্যাংশঃ চতুর্ভাগঃ সর্পিষঃ তৈলস্য বা একং আর্যভক্তং পুংসঃ

02.15.44 ষড্ভাগঃ সূপঃ অর্ধস্নেহং অবরাণাম্

02.15.45 পাদ ঊনং স্ত্রীণাম্

02.15.46 অর্ধং বালানাম্

02.15.47 মাংসপলবিংশত্যা স্নেহার্ধকুডুবঃ পলিকো লবণস্যাংশঃ ক্ষারপলযোগো দ্বিধরণিকঃ কটুকযোগো দধ্নুশ্চার্ধপ্রস্থঃ

02.15.48 তেন উত্তরং ব্যাখ্যাতম্

02.15.49 শাকানাং অধ্যর্ধগুণঃ, শুষ্কাণাং দ্বিগুণঃ, স চৈব যোগঃ

02.15.50 হস্ত্য্ঽশ্বযোঃ তদ্ঽধ্যক্ষে বিধাপ্রমাণং বক্ষ্যামঃ

02.15.51 বলীবর্দানাং মাষদ্রোণং যবানাং বা পুলাকঃ, শেষং অশ্ববিধানম্

02.15.52 বিশেষো ঘাণপিণ্যাকতুলা, কণকুণ্ডকং দশাঢকং বা

02.15.53 দ্বিগুণং মহিষ উষ্ট্রাণাম্

02.15.54 অর্ধদ্রোণং খরপৃষতরোহিতানাম্

02.15.55 আঢকং এণকুরঙ্গাণাম্

02.15.56 অর্ধাঢকং অজ এডকবরাহাণাং, দ্বিগুণং বা কণকুণ্ডকম্

02.15.57 প্রস্থোদনঃ শুনাম্

02.15.58 হংসক্রৌঞ্চমযূরাণাং অর্ধপ্রস্থঃ

02.15.59 শেষাণাং অতো মৃগপশুপক্ষিব্যালানাং একভক্তাদ্ অনুমানং গ্রাহযেত্

02.15.60 অঙ্গারাংঃ তুষান্ লোহকর্মান্তভিত্তিলেপ্যানাং হারযেত্

02.15.61 কণিকা দাসকর্মকরসূপকারাণাং, অতোঽন্যদ্ ঔদনিকাপূপিকেভ্যঃ প্রযচ্ছেত্

02.15.62 তুলামানভাণ্ডং রোচনীদৃষন্মুসল উলূখলকুট্টকরোচকযন্ত্রপত্ত্রকশূর্পচালনিকাকণ্ডোলীপিটকসম্মার্জন্যশ্চ উপকরণানি

02.15.63 মার্জকরক্ষকধরকমাযকমাপকদাযকদাপকশলাকাপ্রতিগ্রাহকদাসকর্মকরবর্গশ্চ বিষ্টিঃ

02.15.64ab উচ্চৈর্ধান্যস্য নিক্ষেপো মূতাঃ ক্ষারস্য সংহতাঃ |

02.15.64chd মৃত্কাষ্ঠকোষ্ঠাঃ স্নেহস্য পৃথিবী লবণস্য চ ( ইতি)

Chapt | Director of trade

02.16.01 পণ্যাধ্যক্ষঃ স্থলজলজানাং নানাবিধানাং পণ্যানাং স্থলপথবারিপথ উপযাতানাং সারফল্গ্ব্ঽর্ঘান্তরং প্রিযাপ্রিযতাং চ বিদ্যাত্, তথা বিক্ষেপসঙ্ক্ষেপক্রযবিক্রযপ্রযোগকালান্

02.16.02 যচ্চ পণ্যং প্রচুরং স্যাত্ তদ্ একীকৃত্যার্ঘং আরোপযেত্

02.16.03 প্রাপ্তেঽর্ঘে বাঽর্ঘান্তরং কারযেত্

02.16.04 স্বভূমিজানাং রাজপণ্যানাং একমুখং ব্যবহারং স্থাপযেত্, পরভূমিজানাং অনেকমুখম্

02.16.05 উভযং চ প্রজানাং অনুগ্রহেণ বিক্রাপযেত্

02.16.06 স্থূলং অপি চ লাভং প্রজানাং ঔপঘাতিকং বারযেত্

02.16.07 অজস্রপণ্যানাং কাল উপরোধং সঙ্কুলদোষং বা ন উত্পাদযেত্

02.16.08 বহুমুখং বা রাজপণ্যং বৈদেহকাঃ কৃতার্ঘং বিক্রীণীরন্

02.16.09 ছেদানুরূপং চ বৈধরণং দদ্যুঃ

02.16.10 ষোডশভাগো মানব্যাজী, বিংশতিভাগঃ তুলামানং, গণ্যপণ্যানাং একাদশভাগঃ

02.16.11 পরভূমিজং পণ্যং অনুগ্রহেণাবাহযেত্

02.16.12 নাবিকসার্থবাহেভ্যশ্চ পরিহারং আযতিক্ষমং দদ্যাত্

02.16.13 অনভিযোগশ্চার্থেষ্বাগন্তূনাং, অন্যত্র সভ্যা উপকারিভ্যঃ

02.16.14 পণ্যাধিষ্ঠাতারঃ পণ্যমূল্যং একমুখং কাষ্ঠদ্রোণ্যাং একচ্ছিদ্রাপিধানাযাং নিদধ্যুঃ

02.16.15 অহ্নশ্চাষ্টমে ভাগে পণ্যাধ্যক্ষস্যার্পযেযুঃ – ইদং বিক্রীতং, ইদং শেষম্ ইতি

02.16.16 তুলামানভাণ্ডং চার্পযেযুঃ

02.16.17 ইতি স্ববিষযে ব্যাখ্যাতম্

02.16.18 পরবিষযে তু – পণ্যপ্রতিপণ্যযোরর্ঘং মূল্যং চাগময্য শুল্কবর্তন্যাঽঽতিবাহিকগুল্মতরদেযভক্তভাগব্যযশুদ্ধং উদযং পশ্যেত্

02.16.19 অসত্যুদযে ভাণ্ডনির্বহণেন পণ্যপ্রতিপণ্যানযনেন বা লাভং পশ্যেত্

02.16.20 ততঃ সারপাদেন স্থলব্যবহারং অধ্বনা ক্ষেমেণ প্রযোজযেত্

02.16.21 অটব্য্ঽন্তপালপুররাষ্ট্রমুখ্যৈশ্চ প্রতিসংসর্গং গচ্ছেদ্ অনুগ্রহার্থম্

02.16.22 আপদি সারং আত্মানং বা মোক্ষযেত্

02.16.23 আত্মনো বা ভূমিং প্রাপ্তঃ সর্বদেযবিশুদ্ধং ব্যবহরেত

02.16.24 বারিপথে বা যানভাগকপথ্য্ঽদনপণ্যপ্রতিপণ্যার্ঘপ্রমাণযাত্রাকালভযপ্রতীকারপণ্যপত্তনচারিত্রাণ্যুপলভেত

02.16.25ab নদীপথে চ বিজ্ঞায ব্যবহারং চরিত্রতঃ |

02.16.25chd যতো লাভঃ ততো গচ্ছেদ্ অলাভং পরিবর্জযেত্ ( ইতি)

Chapt | Director of forest produce

02.17.01 কুপ্যাধ্যক্ষো দ্রব্যবনপালৈঃ কুপ্যং আনাযযেত্

02.17.02 দ্রব্যবনকর্মান্তাংশ্চ প্রযোজযেত্

02.17.03 দ্রব্যবনচ্ছিদ্রাং চ দেযং অত্যযং চ স্থাপযেদ্ অন্যত্রাপদ্ভ্যঃ

02.17.04 কুপ্যবর্গঃ – শাকতিনিশধন্বনার্জুনমধূকতিলকসালশিংশপাঽরিমেদরাজাদনশিরীষখদিরসরলতালসর্জাশ্বকর্ণসোমবল্ককুশাম্রপ্রিযকধবাদিঃ সারদারুবর্গঃ

02.17.05 উটজচিমিযচাপবেণুবংশসাতিনকণ্টকভাল্লূকাদির্বেণুবর্গঃ

02.17.06 বেত্রশীকবল্লীবাশীশ্যামলতানাগলতাঽঽদির্বল্লীবর্গঃ

02.17.07 মালতীমূর্বাঽর্কশণগবেধুকাঽতস্য্ঽঅদির্বল্কবর্গঃ

02.17.08 মুঞ্জবল্বজাদি রজ্জুভাণ্ডম্

02.17.09 তালীতালভূর্জানাং পত্ত্রম্

02.17.10 কিংশুককুসুম্ভকুঙ্কুমানাং পুষ্পম্

02.17.11 কন্দমূলফলাদিরৌষধবর্গঃ

02.17.12 কালকূটবত্সনাভহালাহলমেষশৃঙ্গমুস্তাকুষ্ঠমহাবিষবেল্লিতকগৌরার্দ্রবালকমার্কটহৈমবতকালিঙ্গকদারদকাঙ্কোলসারক উষ্ট্রকাদীনি বিষাণি, সর্পাঃ কীটাশ্চ ত এব কুম্ভগতাঃ বিষবর্গঃ

02.17.13 গোধাসেরকদ্বীপ্য্.ঋক্ষশিংশুমারসিংহব্যাঘ্রহস্তিমহিষচমরসৃমরখড্গগোমৃগগবযানাং চর্মাস্থিপিত্তস্নায্ব্ঽক্ষিদন্তশৃঙ্গখুরপুচ্ছানি, অন্যেষাং বাঽপি মৃগপশুপক্ষিব্যালানাম্

02.17.14 কালাযসতাম্রবৃত্তকংসসীসত্রপুবৈকৃন্তকারকূটানি লোহানি

02.17.15 বিদলমৃত্তিকামযং ভাণ্ডম্

02.17.16 অঙ্গারতুষভস্মানি, মৃগপশুপক্ষিব্যালবাটাঃ কাষ্ঠতৃণবাটাশ্চ | ইতি

02.17.17ab বহিরন্তশ্চ কর্মান্তা বিভক্তাঃ সার্বভাণ্ডিকাঃ |

02.17.17chd আজীবপুররক্ষাঽর্থাঃ কার্যাঃ কুপ্য উপজীবিনা ( ইতি)

Chapt | Superintendent of the armourয্

02.18.01 আযুধাগারাধ্যক্ষঃ সাঙ্গ্রামিকং দৌর্গকর্মিকং পরপুরাভিঘাতিকং চ যন্ত্রং আযুধং আবরণং উপকরণং চ তজ্জাতকারুশিল্পিভিঃ কৃতকর্মপ্রমাণকালবেতনফলনিষ্পত্তিভিঃ কারযেত্, স্বভূমিষু চ স্থাপযেত্

02.18.02 স্থানপরিবর্তনং আতপপ্রবাতপ্রদানং চ বহুশঃ কুর্যাত্

02.18.03 ঊষ্ম উপস্নেহক্রিমিভিরুপহন্যমানং অন্যথা স্থাপযেত্

02.18.04 জাতিরূপলক্ষণপ্রমাণাগমমূল্যনিক্ষেপৈশ্চ উপলভেত

02.18.05 সর্বতোভদ্রজামদগ্ন্যবহুমুখবিশ্বাসঘাতিসঙ্ঘাটীযানকপর্জন্যকবাহু.ঊর্ধ্ববাহ্ব্ঽর্ধবাহূনি স্থিতযন্ত্রাণি

02.18.06 পাঞ্চালিকদেবদণ্ডসূকরিকামুসলযষ্টিহস্তিবারকতালবৃন্তমুদ্গরগদাস্পৃক্তলাকুদ্দালাস্ফাটিম উত্পাটিম উদ্ঘাটিমশতঘ্নিত্রিশূলচক্রাণি চলযন্ত্রাণি

02.18.07 শক্তিপ্রাসকুন্তহাটকভিণ্ডিপালশূলতোমরবরাহকর্ণকণযকর্পণত্রাসিকাদীনি চ হুলমুখানি

02.18.08 তালচাপদারবশার্ঙ্গাণি কার্মুককোদণ্ডদ্রূণা ধনূংষি

02.18.09 মূর্বাঽর্কশনগবেধুবেণুস্নাযূনি জ্যাঃ

02.18.10 বেণুশরশলাকাদণ্ডাসননারাচাশ্চ ইষবঃ

02.18.11 তেষাং মুখানি ছেদনভেদনতাডনান্যাযসাস্থিদারবাণি

02.18.12 নিস্ত্রিংশমণ্ডলাগ্রাসিযষ্টযঃ খড্গাঃ

02.18.13 খড্গমহিষবারণবিষাণদারুবেণুমূলানি ত্সরবঃ

02.18.14 পরশুকুঠারপট্টসখনিত্রকুদ্দালক্রকচকাণ্ডচ্ছেদনাঃ ক্ষুরকল্পাঃ

02.18.15 যন্ত্রগোষ্পণমুষ্টিপাষাণরোচনীদৃষদশ্চাশ্মাযুধানি

02.18.16 লোহজালিকাপট্টকবচসূত্রকঙ্কটশিংশুমারকখড্গিধেনুকহস্তিগোচর্মখুরশৃঙ্গসঙ্ঘাতং বর্মাণি

02.18.17 শিরস্ত্রাণকণ্ঠত্রাণকূর্পাসকঞ্চুকবারবাণপট্টনাগ উদরিকাঃ পেটীচর্মহস্তিকর্ণতালমূলধমনিকাকপাটকিটিকাঽপ্রতিহতবলাহকান্তাশ্চাবরণাণি

02.18.18 হস্তিরথবাজিনাং যোগ্যাভাণ্ডং আলঙ্কারিকং সম্নাহকল্পনাশ্চ উপকরণানি

02.18.19 ঐন্দ্রজালিকং ঔপনিষদিকং চ কর্ম

02.18.20ab কর্মান্তানাং চ – ইচ্ছাং আরম্ভনিষ্পত্তিং প্রযোগং ব্যাজং উদ্দযম্ |

02.18.20chd ক্ষযব্যযৌ চ জানীযাত্ কুপ্যানাং আযুধ ঈশ্বরঃ ( ইতি)

Chapt | Standardization of Rights and measures

02.19.01 পৌতবাধ্যক্ষঃ পৌতবকর্মান্তান্ কারযেত্

02.19.02 ধান্যমাষা দশ সুবর্ণমাষকঃ, পঞ্চ বা গুঞ্জাঃ

02.19.03 তে ষোডশ সুবর্ণঃ কর্ষো বা

02.19.04 চতুষ্কর্ষং পলম্

02.19.05 অষ্টাশীতির্গৌরসর্ষপা রূপ্যমাষকঃ

02.19.06 তে ষোডশ ধরণং, শৌম্ব্যানি বা বিংশতিঃ

02.19.07 বিংশতিতণ্ডুলং বজ্রধরণম্

02.19.08 অর্ধমাষকঃ মাষকঃ দ্বৌ চত্বারঃ অষ্টৌ মাষকাঃ সুবর্ণো দ্বৌ চত্বারঃ, অষ্টৌ সুবর্ণাঃ দশ বিংশতিঃ ত্রিংশত্ চত্বারিংশত্ শতং ইতি

02.19.09 তেন ধরণানি ব্যাখ্যাতানি

02.19.10 প্রতিমানান্যযোমযানি মাগধমেকলশৈলমযানি যানি বা ন উদকপ্রদেহাভ্যাং বৃদ্ধিং গচ্ছেযুরুষ্ণেন বা হ্রাসম্

02.19.11 ষডঙ্গুলাদ্ ঊর্ধ্বং অষ্টাঙ্গুল উত্তরা দশ তুলাঃ কারযেত্ লোহপলাদ্ ঊর্ধ্বং একপল উত্তরাঃ, যন্ত্রং উভযতঃশিক্যং বা

02.19.12 পঞ্চত্রিংশত্পললোহাং দ্বিসপ্তত্য্ঽঙ্গুলাযামাং সমবৃত্তাং কারযেত্

02.19.13 তস্যাঃ পঞ্চপলিকং মণ্ডলং বদ্ধ্বা সমকরণং কারযেত্

02.19.14 ততঃ কর্ষ উত্তরং পলং পল উত্তরং দশপলং দ্বাদশ পঞ্চদশ বিংশতিরিতি পদানি কারযেত্

02.19.15 তত আশতাদ্ দশ উত্তরং কারযেত্

02.19.16 অক্ষেষু নান্দীপিনদ্ধং কারযেত্

02.19.17 দ্বিগুণলোহাং তুলাং অতঃ ষণ্ণবত্য্ঽঙ্গুলাযামাং পরিমাণীং কারযেত্

02.19.18 তস্যাঃ শতপদাদ্ ঊর্ধ্বং বিংশতিঃ পঞ্চাশত্ শতং ইতি পদানি কারযেত্

02.19.19 বিংশতিতৌলিকো ভারঃ

02.19.20 দশধারণিকং পলম্

02.19.21 তত্পলশতং আযমানী

02.19.22 পঞ্চপলাবরা ব্যাবহারিকী ভাজন্যন্তঃপুরভাজনী চ

02.19.23 তাসাং অর্ধধরণাবরং পলং, দ্বিপলাবরং উত্তরলোহং, ষড্ঽঙ্গুলাবরাশ্চাযামাঃ

02.19.24 পূর্বযোঃ পঞ্চপলিকঃ প্রযামো মাংসলোহলবণমণিবর্জম্

02.19.25 কাষ্ঠতুলা অষ্টহস্তা পদবতী প্রতিমানবতী মযূরপদাধিষ্ঠিতা

02.19.26 কাষ্ঠপঞ্চবিংশতিপলং তণ্ডুলপ্রস্থসাধনম্

02.19.27 এষ প্রদেশো বহ্ব্ঽল্পযোঃ

02.19.28 ইতি তুলাপ্রতিমানং ব্যাখ্যাতম্

02.19.29 অথ ধান্যমাষদ্বিপলশতং দ্রোণং আযমানং, সপ্তাশীতিপলশতং অর্ধপলং চ ব্যাবহারিকং, পঞ্চসপ্ততিপলশতং ভাজনীযং, দ্বিষষ্টিপলশতং অর্ধপলং চান্তঃপুরভাজনীযম্

02.19.30 তেষাং আঢকপ্রস্থকুডুবাশ্চতুর্ভাগাবরাঃ

02.19.31 ষোডশদ্রোণা খারী

02.19.32 বিংশতিদ্রোণিকঃ কুম্ভঃ

02.19.33 কুম্ভৈর্দশভির্বহঃ

02.19.34 শুষ্কসারদারুমযং সমং চতুর্ভাগশিখং মানং কারযেত্, অন্তঃশিখং বা

02.19.35 রসস্য তু সুরাযাঃ পুষ্পফলযোঃ তুষাঙ্গারাণাং সুধাযাশ্চ শিখামানং দ্বিগুণ উত্তরা বৃদ্ধিঃ

02.19.36 স-পাদপণো দ্রোণমূল্যং আঢকস্য পাদ ঊনঃ, ষণ্মাষকাঃ প্রস্থস্য, মাষকঃ কুডুবস্য

02.19.37 দ্বিগুণং রসাদীনাং মানমূল্যম্

02.19.38 বিংশতিপণাঃ প্রতিমানস্য

02.19.39 তুলামূল্যং ত্রিভাগঃ

02.19.40 চতুর্মাসিকং প্রাতিবেধনিকং কারযেত্

02.19.41 অপ্রতিবিদ্ধস্যাত্যযঃ স-পাদঃ সপ্তবিংশতিপণঃ

02.19.42 প্রাতিবেধনিকং কাকণীকং অহরহঃ পৌতবাধ্যক্ষায দদ্যুঃ

02.19.43 দ্বাত্রিংশদ্ভাগঃ তপ্তব্যাজী সর্পিষঃ, চতুঃষষ্টিভাগঃ তৈলস্য

02.19.44 পঞ্চাশদ্ ভাগো মানস্রাবো দ্রবাণাম্

02.19.45 কুডুবার্ধচতুর্ঽষ্টভাগানি মানানি কারযেত্

02.19.46 কুডুবাশ্চতুর্ঽশীতির্বারকঃ সর্পিষো মতঃ

02.19.47 চতুঃষষ্টিঃ তু তৈলস্য পাদশ্চ ঘটিকাঽনযোঃ

Chapt | Measures of space and time

02.20.01 মানাধ্যক্ষ্যো দেশকালমানং বিদ্যাত্

02.20.02 অষ্টৌ পরমাণবো রথচক্রবিপ্রুট্

02.20.03 তা অষ্টৌ লিক্ষা

02.20.04 তা অষ্তৌ যূকা

02.20.05 তা অষ্টৌ যবমধ্যঃ

02.20.06 অষ্টৌ যবমধ্যা অঙ্গুলম্

02.20.07 মধ্যমস্য পুরুষস্য মধ্যমাযা অনুগুল্যা মধ্যপ্রকর্ষো বাঽঙ্গুলম্

02.20.08 চতুর্ঽঙ্গুলো ধনুর্গ্রহঃ

02.20.09 অষ্টাঙ্গুলা ধনুর্মুষ্টিঃ

02.20.10 দ্বাদশাঙ্গুলা বিতস্তিঃ, ছাযাপৌরুষং চ

02.20.11 চতুর্দশাঙ্গুলং শমঃ শলঃ পরীরযঃ পদং চ

02.20.12 দ্বিবিতস্তিররত্নিঃ প্রাজাপত্যো হস্তঃ

02.20.13 স-ধনুর্গ্রহঃ পৌতববিবীতমানম্

02.20.14 স-ধনুর্মুষ্টিঃ কুষ্কুঃ কংসো বা

02.20.15 দ্বিচত্বারিংশদ্ঽঙ্গুলঃ তক্ষ্ণঃ ক্রাকচনিককিষ্কুঃ স্কন্ধাবারদুর্গরাজপরিগ্রহমানম্

02.20.16 চতুষ্পঞ্চাশদ্ঽঙ্গুলঃ কূপ্যবনহস্তঃ

02.20.17 চতুর্ঽশীত্য্ঽঙ্গুলো ব্যামো রজ্জুমানং খাতপৌরুষং চ

02.20.18 চতুর্ঽরত্নির্দণ্ডো ধনুর্নালিকা পৌরুষং চ গার্হপত্যম্

02.20.19 অষ্টশতাঙ্গুলং ধনুঃ পথিপ্রাকারমানং পৌরুষং চাগ্নিচিত্যানাম্

02.20.20 ষট্কংসো দণ্ডো ব্রহ্মদেযাতিথ্যমানম্

02.20.21 দশদণ্ডো রজ্জুঃ

02.20.22 দ্বিরজ্জুকঃ পরিদেশঃ

02.20.23 ত্রিরজ্জুকং নিবর্তনং একতঃ

02.20.24 দ্বিদণ্ডাধিকো বাহুঃ

02.20.25 দ্বিধনুঃসহস্রং গোরুতম্

02.20.26 চতুর্গোরুতং যোজনম্

02.20.27 ইতি দেশমানম্

02.20.28 কালমানং অত ঊর্ধ্বম্

02.20.29 তুটো লবো নিমেষঃ কাষ্ঠা কল্লা নালিকা মুহূর্তঃ পূর্বাপরভাগৌ দিবসো রাত্রিঃ পক্ষো মাস ঋতুরযনং সংবত্সরো যুগং ইতি কালাঃ

02.20.30 দ্বৌ তুটৌ লবঃ

02.20.31 দ্বৌ লবৌ নিমেষঃ

02.20.32 পঞ্চনিমেষাঃ কাষ্ঠাঃ

02.20.33 ত্রিংশত্কাষ্ঠাঃ কলাঃ

02.20.34 চত্বারিংশত্কলাঃ নালিকা

02.20.35 সুবর্ণমাষকাশ্চত্বারশ্চতুর্ঽঙ্গুলাযামাঃ কুম্ভচ্ছিদ্রং আঢকং অম্ভসো বা নালিকা

02.20.36 দ্বিনালিকো মুহূর্তঃ

02.20.37 পঞ্চদশমুহূর্তো দিবসো রাত্রিশ্চ চৈত্রে চাশ্বযুজে চ মাসি ভবতঃ

02.20.38 ততঃ পরং ত্রিভির্মুহূর্তৈরন্যতরঃ ষণ্মাসং বর্ধতে হ্রসতে চ ইতি

02.20.39 ছাযাযাং অষ্টপৌরুষ্যাং অষ্টাদশভাগশ্ছেদঃ, ষট্পৌরুষ্যাং চতুর্দশভাগঃ, ত্রিপৌরুষ্যাং অষ্টভাগঃ, দ্বিপৌরুষ্যাং ষড্ভাগঃ, পৌরুষ্যাং চতুর্ভাগঃ, অষ্টাঙ্গুলাযাং ত্রযো দশভাগাঃ, চতুর্ঽঙ্গুলাযাং ত্রযোঽষ্টভাগাঃ, অচ্ছাযো মধ্যাহ্ন ইতি

02.20.40 পরাবৃত্তে দিবসে শেষং এবং বিদ্যাত্

02.20.41 আষাঢে মাসি নষ্টচ্ছাযো মধ্যাহ্নো ভবতি

02.20.42 অতঃ পরং শ্রাবণাদীনাং ষণ্মাসানাং দ্ব্য্ঽঙ্গুল উত্তরা মাঘাদীনাং দ্ব্য্ঽঙ্গুলাবরা ছাযা ইতি

02.20.43 পঞ্চদশাহোরাত্রাঃ পক্ষঃ

02.20.44 সোমাপ্যাযনঃ শুক্লঃ

02.20.45 সোমাবচ্ছেদনো বহুলঃ

02.20.46 দ্বিপক্ষো মাসঃ

02.20.47 ত্রিংশদ্ঽহোরাত্রঃ কর্মমাসঃ

02.20.48 স-অর্ধঃ সৌরঃ

02.20.49 অর্ধন্যূনশ্চান্দ্রমাসঃ

02.20.50 সপ্তবিংশতির্নাক্ষত্রমাসঃ

02.20.51 দ্বাত্রিংশদ্ বলমাসঃ

02.20.52 পঞ্চত্রিংশদ্ অশ্ববাহাযাঃ

02.20.53 চত্বারিংশদ্ধস্তিবাহাযাঃ

02.20.54 দ্বৌ মাসাবৃতুঃ

02.20.55 শ্রাবণঃ প্রৌষ্ঠপদশ্চ বর্ষাঃ

02.20.56 আশ্বযুজঃ কার্ত্তিকশ্চ শরত্

02.20.57 মার্গশীর্ষঃ পৌষশ্চ হেমন্তঃ

02.20.58 মাঘঃ ফাল্গুনশ্চ শিশিরঃ

02.20.59 চৈত্রো বৈশাখশ্চ বসন্তঃ

02.20.60 জ্যেষ্ঠামূলীয আষাঢশ্চ গ্রীষ্মঃ

02.20.61 শিশিরাদ্যুত্তরাযণম্

02.20.62 বর্ষাদি দক্ষিণাযনম্

02.20.63 দ্ব্য্ঽযনঃ সংবত্সরঃ

02.20.64 পঞ্চসংবত্সরো যুগম্ | ইতি

02.20.65ab দিবসস্য হরত্যর্কঃ ষষ্টিভাগং ঋতৌ ততঃ |

02.20.65chd করোত্যেকং অহশ্ছেদং তথা এব একং চ চন্দ্রমাঃ

02.20.66ab এবং অর্ধতৃতীযানাং অব্দানাং অধিমাসকম্ |

02.20.66chd গ্রীষ্মে জনযতঃ পূর্বং পঞ্চাব্দান্তে চ পশ্চিমম্ ( ইতি)

Chapt | Collector of chostums and tolls

02.21.01 শুল্কাধ্যক্ষঃ শুল্কশালাং ধ্বজং চ প্রান্মুখং উদন্মুখং বা মহাদ্বারাভ্যাশে নিবেশযেত্

02.21.02 শুল্কাদাযিনশ্চত্বারঃ পঞ্চ বা সার্থ উপযাতান্ বণিজো লিখেযুঃ – কে কুতস্ত্যাঃ কিযত্পণ্যাঃ ক্ব চাভিজ্ঞানং মুদ্রা বা কৃতা ইতি

02.21.03 অমুদ্রাণাং অত্যযো দেযদ্বিগুণঃ

02.21.04 কূটমুদ্রাণাং শুল্কাষ্টগুণো দণ্ডঃ

02.21.05 ভিন্নমুদ্রাণাং অত্যযো ঘটিকাস্থানে স্থানম্

02.21.06 রাজমুদ্রাপরিবর্তনে নামকৃতে বা স-পাদপণিকং বহনং দাপযেত্

02.21.07 ধ্বজমূল উপস্থিতস্য প্রমাণং অর্ঘং চ বৈদেহিকাঃ পণ্যস্য ব্রূযুঃ এতত্প্রমাণেনার্ঘেণ পণ্যং ইদং কঃ ক্রেতা ইতি

02.21.08 ত্রিরুদ্ধ উষিতং অর্থিভ্যো দদ্যাত্

02.21.09 ক্রেতৃসঙ্ঘর্ষে মূল্যবৃদ্ধিঃ স-শুল্কা কোশং গচ্ছেত্

02.21.10 শুল্কভযাত্ পণ্যপ্রমাণ মূল্যং বা হীনং ব্রুবতঃ তদ্ অতিরিক্তং রাজা হরেত্

02.21.11 শুল্কং অষ্টগুণং বা দদ্যাত্

02.21.12 তদ্ এব নিবিষ্টপণ্যস্য ভাণ্ডস্য হীনপ্রতিবর্ণকেনার্ঘাপকর্ষণে সারভাণ্ডস্য ফল্গুভাণ্ডেন প্রতিচ্ছাদনে চ কুর্যাত্

02.21.13 প্রতিক্রেতৃভযাদ্ বা পণ্যমূল্যাদ্ উপরি মূল্যং বর্ধযতো মূল্যবৃদ্ধিং রাজা হরেত্, দ্বিগুণং বা শুল্কং কুর্যাত্

02.21.14 তদ্ এবাষ্টগুণং অধ্যক্ষস্যচ্ | ছাদযতঃ

02.21.15 তস্মাদ্ বিক্রযঃ পণ্যানাং ধৃতো মিতো গণিতো বা কার্যঃ, তর্কঃ ফল্গুভাণ্ডানাং আনুগ্রাহিকাণাং চ

02.21.16 ধ্বজমূলং অতিক্রান্তানাং চাকৃতশুল্কানাং শুল্কাদ্ অষ্টগুণো দণ্ডঃ

02.21.17 পথিক উত্পথিকাঃ তদ্ বিদ্যুঃ

02.21.18 বৈবাহিকং অন্বাযনং ঔপাযিকং যজ্ঞকৃত্যপ্রসবনৈমিত্তিকং দেব ইজ্যাচৌল উপনযনগোদানব্রতদীক্ষাঽঽদিষু ক্রিযাবিশেষেষু ভাণ্ডং উচ্ছুল্কং গচ্ছেত্

02.21.19 অন্যথাবাদিনঃ স্তেযদণ্ডঃ

02.21.20 কৃতশুল্কেনাকৃতশুল্কং নির্বাহযতো দ্বিতীযং একমুদ্রযা ভিত্ত্বা পণ্যপুটং অপহরতো বৈদেহকস্য তচ্চ তাবচ্চ দণ্ডঃ

02.21.21 শুল্কস্থানাদ্ গোমযপলালং প্রমাণং কৃত্বাঽপহরত উত্তমঃ সাহসদণ্ডঃ

02.21.22 শস্ত্রবর্মকবচলোহরথরত্নধান্যপশূনাং অন্যতমং অনির্বাহ্যং নির্বাহযতো যথাঽবঘুষিতো দণ্ডঃ পণ্যনাশশ্চ

02.21.23 তেষাং অন্যতমস্যানযনে বহিরেব উচ্ছুল্কো বিক্রযঃ

02.21.24 অন্তপালঃ স-পাদপণিকাং বর্তনীং গৃহ্ণীযাত্ পণ্যবহনস্য, পণিকাং একখুরস্য, পশূনাং অর্ধপণিকাং ক্ষুদ্রপশূনাং পাদিকাং, অংসভারস্য মাষিকাম্

02.21.25 নষ্টাপহৃতং চ প্রতিবিদধ্যাত্

02.21.26 বৈদেশ্যং সার্থং কৃতসারফল্গুভাণ্ডবিচযনং অভিজ্ঞানং মুদ্রাং চ দত্ত্বা প্রেষযেদ্ অধ্যক্ষস্য

02.21.27 বৈদেহকব্যঞ্জনো বা সার্থপ্রমাণং রাজ্ঞঃ প্রেষযেত্

02.21.28 তেন প্রদেশেন রাজা শুল্কাধ্যক্ষস্য সার্থপ্রমাণং উপদিশেত্ সর্বজ্ঞখ্যাপনার্থম্

02.21.29 ততঃ সার্থং অধ্যক্ষোঽভিগম্য ব্রূযাত্ ইদং অমুষ্যাং উষ্য চ সারভাণ্ডং ফল্গুভাণ্ডং চ, ন নিহূহিতব্যং, এষ রাজ্ঞঃ প্রভাবঃ ইতি

02.21.30 নিহূহতঃ ফল্গুভাণ্ডং শুল্কাষ্টগুণো দণ্ডঃ, সারভাণ্ডং সর্বাপহারঃ

02.21.31ab রাষ্ট্রপীডাকরং ভাণ্ডং উচ্ছিন্দ্যাদ্ অফলং চ যত্ |

02.21.31chd মহা উপকারং উচ্ছুল্কং কুর্যাদ্ বীজং চ দুর্লভম্ ( ইতি)

Chapt | Tariff of duties and tolls

02.22.01 বাহ্যং আভ্যন্তরং চাতিথ্যম্

02.22.02 নিষ্ক্রাম্যং প্রবেশ্যং চ শুল্কম্

02.22.03 প্রবেশ্যানাং মূল্যপঞ্চভাগঃ

02.22.04 পুষ্পফলশাকমূলকন্দবাল্লিক্যবীজশুষ্কমত্স্যমাংসানাং ষড্ভাগং গৃহ্ণীযাত্

02.22.05 শঙ্খবজ্রমণিমুক্তাপ্রবালহারাণাং তজ্জাতপুরুষৈঃ কারযেত্ কৃতকর্মপ্রমাণকালবেতনফলনিষ্পত্তিভিঃ

02.22.06 ক্ষৌমদুকূলক্রিমিতানকঙ্কটহরিতালমনঃশিলাঽঞ্জনহিঙ্গুলুকলোহবর্ণধাতূনাং চন্দনাগুরুকটুককিণ্বাবরাণাং চর্মদন্তাস্তরণপ্রাবরণক্রিমিজাতানাং আজ এডকস্য চ দশভাগঃ পঞ্চদশভাগো বা

02.22.07 বস্ত্রচতুষ্পদদ্বিপদসূত্রকার্পাসগন্ধভৈষজ্যকাষ্ঠবেণুবল্কলচর্মমৃদ্ভাণ্ডানাং ধান্যস্নেহক্ষারলবণমদ্যপক্বান্নাদীনাং চ বিংশতিভাগঃ পঞ্চবিংশতিভাগো বা

02.22.08 দ্বারাদেযং শুল্কং পঞ্চভাগঃ আনুগ্রাহিকং বা যথাদেশ উপকারং স্থাপয্তেত্

02.22.09 জাতিভূমিষু চ পণ্যানাং বিক্রযঃ

02.22.10 খনিভ্যো ধাতুপণ্যাদানে ষট্ছতং অত্যযঃ

02.22.11 পুষ্পফলবাটেভ্যঃ পুষ্পফলাদানে চতুষ্পঞ্চাশত্পণো দণ্ডঃ

02.22.12 ষণ্ডেভ্যঃ শাকমূলকন্দাদানে পাদ ঊনং দ্বিপঞ্চাশত্পণো দণ্ডঃ

02.22.13 ক্ষেত্রেভ্যঃ সর্বসস্যাদানে ত্রিপঞ্চাশত্পণঃ

02.22.14 পণোঽধ্যর্ধপণশ্চ সীতাঽত্যযঃ

02.22.15ab অতো নবপুরাণাং দেশজাতিচরিত্রতঃ |

02.22.15chd পণ্যানাং স্থাপযেচ্শুক্লং অত্যযং চাপকারতঃ ( ইতি)

Chapt | Superintendent of yarns (and textiles)

02.23.01 সূত্রাধ্যক্ষঃ সূত্রবর্মবস্ত্ররজ্জুব্যবহারং তজ্জাতপুরুষৈঃ কারযেত্

02.23.02 ঊর্ণাবল্ককার্পাসতূলশণক্ষৌমাণি চ বিধবান্যঙ্গাকন্যাপ্রব্রজিতাদণ্ডপ্রতিকারিণীভী রূপাজীবামাতৃকাভির্বৃদ্ধরাজদাসীভির্ব্যুপরত উপস্থানদেবদাসীভিশ্চ কর্তযেত্

02.23.03 শ্লক্ষ্ণস্থূলমধ্যতাং চ সূত্রস্য বিদিত্বা বেতনং কল্পযেত্, বহ্ব্ঽল্পতাং চ

02.23.04 সূত্রপ্রমাণ জ্ঞাত্বা তৈলামলক উদ্বর্তনৈরেতা অনুগৃহ্ণীযাত্

02.23.05 তিথিষু প্রতিমানদানৈশ্চ কর্ম কারযিতব্যাঃ

02.23.06 সূত্রহ্রাসে বেতনহ্রাসো দ্রব্যসারাত্

02.23.07 কৃতকর্মপ্রমাণকালবেতনফলনিষ্পত্তিভিঃ কারুভিশ্চ কর্ম কারযেত্, প্রতিসংসর্গং চ গচ্ছেত্

02.23.08 ক্ষৌমদুকূলক্রিমিতানরাঙ্কবকার্পাসসূত্রবানকর্মান্তাংশ্চ প্রযুঞ্জানো গন্ধমাল্যদানৈরন্যৈশ্চাউপগ্রাহিকৈরারাধযেত্

02.23.09 বস্ত্রাস্তরণপ্রাবরণবিকল্পান্ উত্থাপযেত্

02.23.10 কঙ্কটকর্মান্তাংশ্চ তজ্জাতকারুশিল্পিভিঃ কারযেত্

02.23.11 যাশ্চানিষ্কাসিন্যঃ প্রোষিতা বিধবা ন্যঙ্গাঃ কন্যকা বাঽঽত্মানং বিভৃযুঃ তাঃ স্বদাসীভিরনুসার্য স-উপগ্রহং কর্ম কারযিতব্যাঃ

02.23.12 স্বযং আগচ্ছন্তীনাং বা সূত্রশালাং প্রত্যুষসি ভাণ্ডবেতনবিনিমযং কারযেত্

02.23.13 সূত্রপরীক্ষাঽর্থমাত্রঃ প্রদীপঃ

02.23.14 স্ত্রিযা মুখসন্দর্শনেঽন্যকার্যসম্ভাষাযাং বা পূর্বঃ সাহসদণ্ডঃ, বেতনকালাতিপাতনে মধ্যমঃ, অকৃতকর্মবেতনপ্রদানে চ

02.23.15 গৃহীত্বা বেতনং কর্মাকুর্বত্যা অঙ্গুষ্ঠসন্দংশং দাপযেত্, ভক্ষিতাপহৃতাবস্কন্দিতানাং চ

02.23.16 বেতনেষু চ কর্মকরাণাং অপরাধতো দণ্ডঃ

02.23.17 রজ্জুবর্তকৈর্বর্মকারৈশ্চ স্বযং সংসৃজ্যেত

02.23.18 ভাণ্ডানি চ বরত্রাদীনি বর্তযেত্

02.23.19ab সূত্রবল্কমযী রজ্জুর্বরত্রা বৈত্রবৈণবীঃ |

02.23.19chd সাম্নাহ্যা বন্ধনীযাশ্চ যানযুগ্যস্য করযেত্ ( ইতি)

Chapt | Director of agriculture

02.24.01 সীতাঽধ্যক্ষঃ কৃষিতন্ত্রশুল্ববৃক্ষাযুর্বেদজ্ঞঃ তজ্জ্ঞসখো বা সর্বধান্যপুষ্পফলশাককন্দমূলবাল্লিক্যক্ষৌমকার্পাসবীজানি যথাকালং গৃহ্ণীযাত্

02.24.02 বহুহলপরিকৃষ্টাযাং স্বভূমৌ দাসকর্মকরদণ্ডপ্রতিকর্তৃভির্বাপযেত্

02.24.03 কর্ষণযন্ত্র উপকরণবলীবর্দৈশ্চ এষাং অসঙ্গং কারযেত্, কারুভিশ্চ কর্মারকুট্টাকমেদকরজ্জুবর্তকসর্পগ্রাহাদিভিশ্চ

02.24.04 তেষাং কর্মফলবিনিপাতে তত্ফলহানং দণ্ডঃ

02.24.05 ষোডশদ্রোণং জাঙ্গলানাং বর্ষপ্রমাণং, অধ্যর্ধং আনূপানাং দেশবাপানাং, অর্ধত্রযোদশাশ্মকানাং, ত্রযোবিংশতিরবন্তীনাং, অমিতং অপরান্তানাং হৈমন্যানাং চ, কুল্যাঽঽবাপানাং চ কালতঃ

02.24.06 বর্ষত্রিভাগঃ পূর্বপশ্চিমমাসযোঃ, দ্বৌ ত্রিভাগৌ মধ্যমযোঃ – সুষমারূপম্

02.24.07 তস্য উপলধির্বৃহস্পতেঃ স্থানগমনগর্ভাধানেভ্যঃ শুক্র উদযাস্তমযচারেভ্যঃ সূর্যস্য প্রকৃতিবৈকৃতাচ্চ

02.24.08 সূর্যাদ্ বীজসিদ্ধিঃ, বৃহস্পতেঃ সস্যানাং স্তম্বকারিতা, শুক্রাদ্ বৃষ্টিঃ | ইতি

02.24.09ab ত্রযঃ সপ্তাহিকা মেঘা অশীতিঃ কণশীকরাঃ |

02.24.09chd ষষ্টিরাতপমেঘানাং এষা বৃষ্টিঃ সমা হিতা

02.24.10ab বাতং আতপযোগং চ বিভজন্ যত্র বর্ষতি |

02.24.10chd ত্রীন্ করীষাংশ্চ জনযংঃ তত্র সস্যাগমো ধ্রুবঃ

02.24.11 ততঃ প্রভূত উদকং অল্প উদকং বা সস্যং বাপযেত্

02.24.12 শালিব্রীহিকোদ্রবতিলপ্রিযঙ্গু.উদারকবরকাঃ পূর্ববাপাঃ

02.24.13 মুদ্গমাষশৈম্ব্যা মধ্যবাপাঃ

02.24.14 কুসুম্ভমসূরকুলত্থযবগোধূমকলাযাতসীসর্ষপাঃ পশ্চাদ্বাপাঃ

02.24.15 যথা.ঋতুবশেন বা বীজবাপাঃ

02.24.16 বাপাতিরিক্তং অর্ধসীতিকাঃ কুর্যুঃ, স্ববীর্য উপজীবিনো বা চতুর্থপঞ্চভাগিকাঃ

U2.24.17 যথা ইষ্টং অনবসিতভাগং দদ্যুঃ, অন্যত্র কৃচ্ছ্রেভ্যঃ

U2.24.18 স্বসেতুভ্যো হস্তপ্রাবর্তিমং উদকভাগং পঞ্চমং দদ্যুঃ, স্কন্ধপ্রাবর্তিমং চতুর্থং, স্রোতোযন্ত্রপ্রাবর্তিমং চ তৃতীযং, চতুর্থং নদীসরস্তটাককূপ উদ্ধাটম্

U2.24.19 কর্ম উদকপ্রমাণেন কৈদারং হৈমনং গ্রৈষ্মিকং বা সস্যং স্থাপযেত্

U2.24.20 শাল্য্ঽঅদি জ্যেষ্ঠং, ষণ্ডো মধ্যমঃ, ইক্ষুঃ প্রত্যবরঃ

02.24.21 ইক্ষবো হি বহ্ব্ঽঅবাধা ব্যযগ্রাহিণশ্চ

02.24.22 ফেনাঘাতো বল্লীফলানাং, পরীবাহান্তাঃ পিপ্পলীমৃদ্বীক ইক্ষূণাং, কূপপর্যন্তাঃ শাকমূলানাং, হরণীপর্যন্তা হরিতকানাং, পাল্যো লবানাং গন্ধভৈষজ্য উশীরহ্রীবেরপিণ্ডালুকাদীনাম্

02.24.23 যথাস্বং ভূমিষু চ স্থাল্যাশ্চানূপ্যাশ্চোষধীঃ স্থাপযেত্

02.24.24 তুষারপাযনমুষ্ণশোষণং চাসপ্তরাত্রাদ্ ইতি ধান্যবীজানাং, ত্রিরাত্রং বা পঞ্চরাত্রং বা কোশীধান্যানাং, মধুঘৃতসূকরবসাভিঃ শকৃদ্যুক্তাভিঃ কাণ্ডবীজানাং ছেদলেপো, মধুঘৃতেন কন্দানাং, অস্থিবীজানাং শকৃদ্ঽঅলেপঃ, শাখিনাং গর্তদাহো গোঽস্থিশকৃদ্ভিঃ কালে দৌহ্র্দং চ

02.24.25 প্ররূঢাংশ্চাশুষ্ককটুমত্স্যাংশ্চ স্নুহিক্ষীরেণ পাযযেত্

02.24.26ab কার্পাসসারং নির্মোকং সর্পস্য চ সমাহরেত্ |

02.24.26chd ন সর্পাঃ তত্র তিষ্ঠন্তি ধূমো যত্র এষ তিষ্ঠতি

02.24.27 সর্বজীজানাং তু প্রথমবাপে সুবর্ণ উদকসম্প্লুতাং পূর্বমুষ্টিং বাপযেদ্, অমুং চ মন্ত্রং ব্রূযাত্ – প্রজাপতযে কাশ্যপায দেবায চ নমঃ সদা | সীতা মে ঋধ্যতাং দেবী বীজেষু চ ধনেষু চ

02.24.28 ষণ্ডবাটগোপালকদাসকর্মকরেভ্যো যথাপুরুষপরিবাপং ভক্তং কুর্যাত্, স-পাদপণিকং চ মাসং দদ্যাত্

02.24.29 কর্মানুরূপং কারুভ্যো ভক্তবেতনম্

02.24.30 প্রশীর্ণং চ পুষ্পফলং দেবকার্যার্থং ব্রীহিযবং আগ্রযণার্থং শ্রোত্রিযাঃ তপস্বিনশ্চাহরেযুঃ, রাশিমূলং উঞ্ছবৃত্তযঃ

02.24.31ab যথাকালং চ সস্যাদি জাতং জাতং প্রবেশযেত্ |

02.24.31chd ন ক্ষেত্রে স্থাপযেত্ কিঞ্চিত্ পলালং অপি পণ্ডিতঃ

02.24.32ab প্রাকারাণাং সমুচ্ছ্রযান্ বলভীর্বা তথাবিধাঃ |

02.24.32chd ন সংহতানি কুর্বীত ন তুচ্ছানি শিরাংসি চ

02.24.33ab খলস্য প্রকরান্ কুর্যান্ মণ্ডলান্তে সমাশ্রিতান্ |

02.24.33chd অনগ্নিকাঃ স-উদকাশ্চ খলে স্যুঃ পরিকর্মিণঃ ( ইতি)

Chapt | Controller of spiritual liquors

02.25.01 সুরাঽধ্যক্ষঃ সুরাকিণ্বব্যবহারান্ দুর্গে জনপদে স্কন্ধাবারে বা তজ্জাতসুরাকিণ্বব্যবহারিভিঃ কারযেদ্, একমুখং অনেকমুখং বা বিক্রযক্রযবশেন বা

02.25.02 ষট্শতং অত্যযং অন্যত্র কর্তৃক্রেতৃবিক্রেতৄণাং স্থাপযেত্

02.25.03 গ্রামাদ্ অনির্ণযণং অসম্পাতং চ সুরাযাঃ, প্রমাদভযাত্ কর্মসু ঞ্জির্দিষ্টানাং, মর্যাদাতিক্রমভযাদ্ আর্যাণাং, উত্সাহভযাচ্চ তীষ্ক্ণানাম্

02.25.04 লক্ষিতং অল্পং বা চতুর্ভাগং অর্ধকুডুবং কুডুবং অর্ধপ্রস্থং প্রস্থং বা ইতি জ্ঞাতশৌচা নির্হরেযুঃ

02.25.05 পানাগারেষু বা পিবেযুরসঞ্চারিণঃ

02.25.06 নিক্ষেপ উপনিধিপ্রযোগাপহৃতানাং অনিষ্ট উপগতানাং চ দ্রব্যাণাং জ্ঞানার্থং অস্বামিকং কুপ্যং হিরণ্যং চ উপলভ্য নিষ্কেপ্তারং অন্যত্র ব্যপদেশেন গ্রাহযেদ্, অতিব্যযকর্তারং অনাযতিব্যযং চ

02.25.07 ন চানর্ঘেণ কালিকাং বা সুরাং দদ্যাদ্, অন্যত্র দুষ্টসুরাযাঃ

02.25.08 তাং অন্যত্র বিক্রাপযেত্

02.25.09 দাসকর্মকরেভ্যো বা বেতনং দদ্যাত্

02.25.10 বাহনপ্রতিপানং সূকরপোষণং বা দদ্যাত্

02.25.11 পানাগারাণ্য্ঽনেককক্ষ্যাণি বিভক্তশযনাসনবন্তি পান উদ্দেশানি গন্ধমাল্য উদকবন্তি ঋতুসুখানি কারযেত্

02.25.12 তত্রস্থাঃ প্রকৃত্য্ঽউত্পত্তিকৌ ব্যযৌ গূঢা বিদ্যুঃ, আগন্তূংশ্চ

02.25.13 ক্রেতৄণাং মত্তসুপ্তানাং অলঙ্কারাত্ছাদনহিরণ্যানি চ বিদ্যুঃ

02.25.14 তন্নাশে বণিজঃ তচ্চ তাবচ্চ দণ্ডং দদ্যুঃ

02.25.15 বণিজশঃ তু সংবৃতেষু কক্ষ্যাবিভাগেষু স্বদাসীভিঃ পেশলরূপাভিরাগন্তূনাং বাস্তব্যানাং চার্যরূপাণাং মত্তসুপ্তানাং ভাবং বিদ্যুঃ

02.25.16 মেদকপ্রসন্নাসবারিষ্টমৈরেযমধূনাম্

02.25.17 উদকদ্রোণং তণ্ডুলানাং অর্ধাঢকং ত্রযঃ প্রস্থাঃ কিণ্বস্য ইতি মেদকযোগঃ

02.25.18 দ্বাদশাঢকং পিষ্টস্য পঞ্চ প্রস্থাঃ কিণ্বস্য ক্রমুকত্বক্ফলযুক্তো বা জাতিসম্ভারঃ প্রসন্নাযোগঃ

02.25.19 কপিত্থতুলা ফাণিতং পঞ্চতৌলিকং প্রস্থো মধুন ইত্যাসবযোগঃ

U2.25.20 পাদ্ঽধিকো জ্যেষ্ঠঃ পাদহীনঃ কনিষ্ঠঃ

U2.25.21 চিকিত্সকপ্রমাণাঃ প্রত্যেকশো বিকারাণাং অরিষ্টাঃ

U2.25.22 মেষশৃঙ্গীত্বক্ক্বাথাভিষুতো গুডপ্রতীবাপঃ পিপ্পলীমরিচসম্ভারঃ ত্রিফলাযুক্তো বা মৈরেযঃ

U2.25.23 গুডযুক্তানাং বা সর্বেষাং ত্রিফলাসম্ভারঃ

U2.25.24 মৃদ্বীকারসো মধু

u2.25.25 তস্য স্বদেশো ব্যাখ্যানং কাপিশাযনং হারহূরকং ইতি

U2.25.26 মাষকলনীদ্রোণমামং সিদ্ধং বা ত্রিভাগাধিকতণ্ডুলং মোরটাদীনাং কার্ষিকভাগযুক্তং কিণ্ববন্ধঃ

02.25.27 পাঠালোঘ্রতেজোবত্য্.এলাবালুকমধুকমধুরসাপ্রিযঙ্গুদারুহরিদ্রামরিচপিপ্পলীনাং চ পঞ্চকার্ষিকঃ সম্ভারযোগো মেদকস্য প্রসন্নাযাশ্চ

02.25.28 মধুকনির্যূহযুক্তা কটশর্করা বর্ণপ্রসাদনী চ

02.25.29 চোচচিত্রকবিলঙ্গগজপিপ্পলীনাং চ কার্ষিকঃ ক্রমুকমধুকমুস্তালোধ্রাণাং দ্বিকার্ষিকশ্চাসবসম্ভারঃ

02.25.30 দশভাগশ্চ এষাং বীজবন্ধঃ

02.25.31 প্রসন্নাযোগঃ শ্বেতসুরাযাঃ

02.25.32 সহকারসুরা রস উত্তরা বীজ উত্তরা বা মহাসুরা সম্ভারিকী বা

02.25.33 তাসাং মোরটাপলাশপত্তূরমেষশৃঙ্গীকরঞ্জক্ষীরবৃক্ষকষাযভাবিতং দগ্ধকটশর্করাচূর্ণং লোঘ্রচিত্রকবিলঙ্গপাঠামুস্তাকলিঙ্গযবদারুহরিদ্র ইন্দীবরশতপুষ্পাপামার্গসপ্তপর্ণনিম্বাস্ফোতকল্কার্ধযুক্তং অন্তর্নখো মুষ্টিঃ কুম্ভীং রাজপেযাং প্রসাদযতি

02.25.34 ফাণিতঃ পঞ্চপলিকশ্চাত্র রসবৃদ্ধির্দেযঃ

02.25.35 কুটুম্বিনঃ কৃত্যেষু শ্বেতসুরাং, ঔষধার্থং বারিষ্টং, অন্যদ্ বা কর্তুং লভেরন্

02.25.36 উত্সবসমাজযাত্রাসু চতুর্ঽহঃ সৌরিকো দেযঃ

02.25.37 তেষ্বননুজ্ঞাতানাং প্রহবনান্তং দৈবসিকং অত্যযং গৃহ্ণীযাত্

02.25.38 সুরাকিণ্ববিচযং স্ত্রিযো বালাশ্চ কুর্যুঃ

02.25.39 অরাজপণ্যাঃ পঞ্চকং শতং শুল্কং দদ্যুঃ, সুরকামেদকারিষ্টমধুফলাম্লাম্লশীধূনাং চ

02.25.40ab অহ্নশ্চ বিক্রযং জ্ঞাত্বা ব্যাজীং মানহিরণ্যযোঃ |

02.25.40chd তথা বৈধরণং কুর্যাদ্ উচিতং চানুবর্তযেত্ ( ইতি)

Chapt | Supervisor of (animal-)slaughter

02.26.01 সূনাঽধ্যক্ষঃ প্রদিষ্টাভযানাং অভযবনবাসিনাং চ মৃগপশুপক্ষিমত্স্যানাং বন্ধবধহিংসাযাং উত্তমং দণ্ডং কারযেত্, কুটুম্বিনাং অভযবনপরিগ্রহেষু মধ্যমম্

02.26.02 অপ্রবৃত্তবধানাং মত্স্যপক্ষিণাং বন্ধবধহিংসাযাং পাদ ঊনসপ্তবিংশতিপণং অত্যযং কুর্যাত্, মৃগপশূনাং দ্বিগুণম্

02.26.03 প্রবৃত্তহিংসানাং অপরিগৃহীতানাং ষড্ভাগং গৃহ্ণীযাত্, মত্স্যপক্ষিণাং দশভাগং বাঽধিকং, মৃগপশূনাং শুল্কং বাঽধিকম্

02.26.04 পক্ষিমৃগাণাং জীবত্ ষড্ভাগং অভযবনেষু প্রমুঞ্চেত্

02.26.05 সামুদ্রহস্ত্য্ঽশ্বপুরুষবৃষগর্দভাকৃতযো মত্স্যাঃ সারসা নাদেযাঃ তটাককুল্যা উদ্ভবা বা ক্রৌঞ্চ উত্ক্রোশকদাত্যূহহংসচক্রবাকজীবঞ্জীবকভৃঙ্গরাজচকোরমত্তকোকিলমযূরশুকমদনশারিকা বিহারপক্ষিণো মঙ্গল্যাশ্চান্যেঽপি প্রাণিনঃ পক্ষিমৃগা হিংসাবাধেভ্যো রক্ষ্যাঃ

02.26.06 রক্ষাঽতিক্রমে পূর্বঃ সাহসদণ্ডঃ

02.26.07 মৃগপশূনাং অনস্থিমাংসং সদ্যোহতং বিক্রীণীরন্

02.26.08 অস্থিমতঃ প্রতিপাতং দদ্যুঃ

02.26.09 তুলাহীনে হীনাষ্টগুণম্

02.26.10 বত্সো বৃষো ধেনুশ্চ এষাং অবধ্যাঃ

02.26.11 ঘ্নতঃ পঞ্চাশত্কো দণ্ডঃ, ক্লিষ্টঘাতং ঘাতযতশ্চ

02.26.12 পরিশূনং অশিরঃপাদাস্থি বিগন্ধং স্বযংমৃতং চ ন বিক্রীণীরন্

02.26.13 অন্যথা দ্বাদশপণো দণ্ডঃ

02.26.14ab দুষ্টাঃ পশুমৃগব্যালা মত্স্যশ্চাভযচারিণঃ |

02.26.14chd অন্যত্র গুপ্তিস্থানেভ্যো বধবন্ধং অবাপ্নুযুঃ ( ইতি)

Chapt | Superintendent of courtesans

02.27.01 গণিকাঽধ্যক্ষো গণিকাঽন্বযাং অগণিকাঽন্বযাং বা রূপযৌবনশিল্পসম্পন্নাং সহস্রেণ গণিকাং কারযেত্, কুটুম্বার্ধেন প্রতিগণিকাম্

02.27.02 নিষ্পতিতাপ্রেতযোর্দুহিতা ভগিনী বা কুটুম্বং ভরেত, মাতা বা প্রতিগণিকাং স্থাপযেত্

02.27.03 তাসাং অভাবে রাজা হরেত্

02.27.04 সৌভাগ্যালঙ্কারবৃদ্ধ্যা সহস্রেণ বারং কনিষ্ঠং মধ্যমং উত্তমং বাঽঽরোপযেত্ ছত্রভৃঙ্গারব্যজনশিবিকাপীঠিকারথেষু চ বিশেষার্থম্

02.27.05 সৌভাগ্যভঙ্গে মাতৃকাং কুর্যাত্

02.27.06 নিষ্ক্রযশ্চতুর্বিংশতিসাহস্রো গণিকাযাঃ, দ্বাদশসাহস্রো গণিকাপুত্রস্য

02.27.07 অষ্টবর্ষাত্ প্রভৃতি রাজ্ঞঃ কুশীলবকর্ম কুর্যাত্

02.27.08 গণিকাদাসী ভগ্নভোগা কোষ্ঠাগারে মহানসে বা কর্ম কুর্যাত্

02.27.09 অবিশন্তী সপাদপণং অবরুদ্ধা মাসবেতনং দদ্যাত্

02.27.10 ভোগং দাযমাযং ব্যযং আযতিং চ গণিকাযা নিবন্ধযেত্, অতিব্যযকর্ম চ বারযেত্

02.27.11 মাতৃহস্তাদ্ অন্যত্র অভরণন্যাসে সপাদচতুষ্পণো দণ্ডঃ

02.27.12 স্বাপতেযং বিক্রযং আধানং বা নযন্ত্যাঃ সপাদপঞ্চাশত্পণঃ পণোঽর্ধপণচ্ছেদনে

02.27.13 অকামাযাঃ কুমার্যা বা সাহসে উত্তমো দণ্ডঃ, সকামাযাঃ পূর্বঃ সাহসদণ্ডঃ

02.27.14 গণিকাং অকামাং রুন্ধতো নিষ্পাতযতো বা ব্রণবিদারণেন বা রূপং.উপঘ্নতঃ সহস্রং দণ্ডঃ

02.27.15 স্থান্বিশেষেণ বা দণ্ডবৃদ্ধিঃ আনিষ্ক্রযদ্বিগুণাত্

02.27.16 প্রাপ্তাধিকারং গণিকাং ঘতযতো নিষ্ক্রযত্রিগুণো দণ্ডঃ

02.27.17 মাতৃকাদুহিতৃকারূপদাসীনাং ঘাতে উত্তমঃ সাহসদণ্ডঃ

02.27.18 সর্বত্র প্রথমেঽপরাধে প্রথমঃ, দ্বিতীযে দ্বিগুণঃ, তৃতীযে ত্রিগুণঃ, চতুর্থে যথাকামী স্যাত্

02.27.19 রাজাজ্ঞযা পুরুষং অনভিগচ্ছন্তী গণিকা শিফাসহস্রং লভীত, পঞ্চসহস্রং বা দণ্ডঃ

02.27.20 ভোগং গৃহীত্বা দ্বিষত্যা ভোগদ্বিগুণো দণ্ডঃ

02.27.21 বসতিভোগাপহারে ভোগং অষ্টগুণং দদ্যাদ্ অন্যত্র ব্যাধিপুরুষদোষেভ্যঃ

02.27.22 পুরুষং ঘ্নত্যাশ্চিতাপ্রতাপেঽপ্সু প্রবেশনং বা

02.27.23 গণিকাভরণং অর্থং ভোগং বাঽপহরতোঽষ্টগুণো দণ্ডঃ

02.27.24 গণিকা ভোগং আযতিং পুরুষং চ নিবেদযেত্

02.27.25 এতেন নটনর্তকগাযনবাদকবাগ্জীবনকুশীলবপ্লবকসৌভিকচারণানাং স্ত্রীব্যবহারিণাং স্ত্রিযো গূঢাজীবাশ্চ ব্যাখ্যাতাঃ

02.27.26 তেষাং তূর্যং আগন্তুকং পঞ্চপণং প্রেক্ষাবেতনং দদ্যাত্

02.27.27 রূপাজীবা ভোগদ্বযগুণং মাসং দদ্যুঃ

02.27.28 গীতবাদ্যপাঠ্যনৃত্যনাট্যাক্ষরচিত্রবীণাবেণুমৃদঙ্গপরচিত্তজ্ঞানগন্ধমাল্যসম্যূহনসংবাদনসংবাহনবৈশিককলাজ্ঞানানি গণিকা দাসী রঙ্গ উপজীবিনীশ্চ গ্রাহযতো রাজমণ্ডলাদ্ আজীবং কুর্যাত্

02.27.29 গণিকাপুত্রান্ রঙ্গ উপজীবিনাং চ মুখ্যান্নিষ্পাদযেযুঃ, সর্বতালাবচরাণাং চ

02.27.30ab সংজ্ঞাভাষাঽন্তরজ্ঞাশ্চ স্ত্রিযঃ তেষাং অনাত্মসু |

02.27.30chd চারঘাতপ্রমাদার্থং প্রযোজ্যা বন্ধুবাহনাঃ ( ইতি)

Chapt | Controller of shipping

02.28.01 নাব্ঽধ্যক্ষঃ সমুদ্রসম্যাননদীমুখতরপ্রচারান্ দেবসরোবিসরোনদীতরাংশ্চ স্থানীযাদিষ্ববেক্ষেত

02.28.02 তদ্বেলাকূলগ্রামাঃ ক্লৃপ্তং দদ্যুঃ

02.28.03 মত্স্যবন্ধকা নৌকাভাটকং ষড্ভাগং দদ্যুঃ

02.28.04 পত্তনানুবৃত্তং শুল্কভাগং বণিজো দদ্যুঃ, যাত্রাবেতনং রাজনৌভিঃ সম্পতন্তঃ

02.28.05 শঙ্খমুক্তাগ্রাহিণো নৌভাটকং দদ্যুঃ, স্বনৌভির্বা তরেযুঃ

02.28.06 অধ্যক্ষশ্চ এষাং খন্য্ঽধ্যক্ষেণ ব্যাখ্যাতঃ

02.28.07 পত্তনাধ্যক্ষনিবদ্ধং পণ্যপত্তনচারিত্রং নাব্ঽধ্যক্ষঃ পালযেত্

02.28.08 মূঢবাতাহতা নাবঃ পিতা ইবানুগৃহ্ণীযাত্

02.28.09 উদকপ্রাপ্তং পণ্যং অশুল্কং অর্ধশুল্কং বা কুর্যাত্

02.28.10 যথানির্দিষ্টাশ্চ এতাঃ পণ্যপত্তনযাত্রাকালেষু প্রেষযেত্

02.28.11 সম্যাতীর্নাবঃ ক্ষেত্রানুগতাঃ শুল্কং যাচেত্

02.28.12 হিংস্রিকা নির্ঘাতযেত্, অমিত্রবিষযাতিগাঃ পণ্যপত্তনচারিত্র উপঘাতিকাশ্চ

02.28.13 শাসকনির্যামকদাত্রর্অশ্মিগ্রাহক উত্সেচকাধিষ্ঠিতাশ্চ মহানাবো হেমন্তগ্রীষ্মতার্যাসু মহানদীষু প্রযোজযেত্, ক্ষুদ্রিকাঃ ক্ষুদ্রিকাসু বর্ষাস্রাবিণীষু

02.28.14 বাধতীর্থাশ্চ এতাঃ কার্যা রাজদ্বিষ্টকারিণাং তরণভযাত্

02.28.15 অকালেঽতীর্থে চ তরতঃ পূর্বঃ সাহসদণ্ডঃ

02.28.16 কালে তীর্থে চানিষৃষ্টতারিণঃ পাদ ঊনসপ্তবিংশতিপণঃ তরাত্যযঃ

02.28.17 কৈবর্তকাষ্টতৃণভারপুষ্পফলবাটষণ্ডগোপালকানাং অনত্যযঃ, সম্ভাব্যদূতানুপাতিনাং চ সেনাভাণ্ডপ্রযোগাণাং চ স্বতরণৈঃ তরতাং, বীজভক্তদ্রব্য উপস্করাংশ্চানূপগ্রামাণাং তারযতাম্

02.28.18 ব্রাহ্মণপ্রব্রজিতবালবৃদ্ধব্যাধিতশাসনহরগর্ভিণ্যো নাব্ঽধ্যক্ষমুদ্রাভিঃ তরেযুঃ

02.28.19 কৃতপ্রবেশাঃ পারবিষযিকাঃ সার্থপ্রমাণা বা প্রবিশেযুঃ

02.28.20 পরস্য ভার্যাং কন্যাং বিত্তং বাঽপহরন্তং শবিত্তং বাঽপহরন্তং শঙ্কিতং আবিগ্নং উদ্ভাণ্ডীকৃতং মহাভাণ্ডেন মূর্ধ্নি ভারেণাবচ্ছাদযন্তং সদ্যোগৃহীতলিঙ্গিনং অলিঙ্গিনং বা প্রব্রজিতং অলক্ষ্যব্যাধিতং ভযবিকারিণং গূঢসারভাণ্ডশাসনশস্ত্রাগ্নিযোগং বিষহস্তং দীর্ঘপথিকং অমুদ্রং চ উপগ্রাহযেত্

02.28.21 ক্ষুদ্রপশুর্মনুষ্যশ্চ সভারো মাষকং দদ্যাত্, শিরোভারঃ কাযভারো গবাশ্বং চ দ্বৌ, উষ্ট্রমহিষং চতুরঃ, পঞ্চ লভুযানং, ষড্ গোলিঙ্গং, সপ্ত শকটং, পন্যভারঃ পাদম্

02.28.22 তেন ভাণ্ডভারো ব্যাখ্যাতঃ

02.28.23 দ্বিগুণো মহানদীষু তরঃ

02.28.24 ক্লৃপ্তং আনূপগ্রামা ভক্তবেতনং দদ্যুঃ

02.28.25 প্রত্যন্তেষু তরাঃ শুল্কং আতিবাহিকং বর্তনীং চ গৃহ্ণীযুঃ, নির্গচ্ছতশ্চামুদ্রদ্রব্যস্য ভাণ্ডং হরেযুঃ, অতিভারেণাবেলাযাং অতির্থে তরতশ্চ

02.28.26 পুরুষ উপকরণহীনাযাং অসংস্কৃতাযাং বা নাবি বিপন্নাযাং নাব্ঽধ্হ্যক্ষো নষ্টং বিনষ্টং বাঽভ্যাবহেত্

02.28.27ab সপ্তাহবৃত্তাং আষাঢীং কার্ত্তিকীং চান্তরা তরঃ |

02.28.27chd কার্মিকঃ প্রত্যযং দদ্যান্নিত্যং চাহ্নিকং আবহেত্ ( ইতি)

Chapt | Superintendent of cattle

02.29.01 গোঽধ্যক্ষো বেতন উপগ্রাহিকং করপ্রতিকরং ভগ্ন উত্সৃষ্টকং ভাগানুপ্রবিষ্টকং ব্রজপর্যগ্রং নষ্টং বিনষ্টং ক্ষীরঘৃতসঞ্জাতং চ উপলভেত

02.29.02 গোপালকপিণ্ডারকদোহকমন্থকলুব্ধকাঃ শতং শতং ধেনূনাং হিরণ্যভৃতাঃ পালযেযুঃ

02.29.03 ক্ষীরঘৃতভৃতা হি বত্সান্ উপহন্যুঃ | ইতি বেতন উপগ্রাহিকম্

02.29.04 জরদ্গুধেনুগর্ভিণীপষ্ঠৌহীবত্সতরীণাং সমবিভাগং রূপশতং একঃ পালযেত্

02.29.05 ঘৃতস্যাষ্টৌ বারকান্ পণিকং পুচ্ছং অঙ্কচর্ম চ বার্ষিকং দদ্যাত্ | ইতি করপ্রতিকরঃ

02.29.06 ব্যাধিতান্যঙ্গাঽনন্যদোহীদুর্দোহাপুত্রঘ্নীনাং চ সমবিভাগং রূপশতং পালযন্তঃ তজ্জাতিকং ভাগং দদ্যুঃ | ইতি ভগ্ন উত্ষৃষ্টকম্

02.29.07 পরচক্রাটবীভযাদ্ অনুপ্রবিষ্টানাং পশূনাং পালনধর্মেণ দশভগং দদ্যুঃ | ইতি ভাগানুপ্রবিষ্টকম্

02.29.08 বত্সা বত্সতরা দম্যা বহিনো বৃষা উক্ষাণশ্চ পুঙ্গবাঃ, যুগবাহনশকটবহা বৃষভাঃ সূনামহিষাঃ পৃষ্টস্কন্ধবাহিনশ্চ মহিষাঃ, বত্সিকা বত্সতরী পষ্টহুহী গর্ভিণী ধেনুশ্চাপ্রজাতা বন্ধ্যাশ্চ গাবো মহিষ্যশ্চ, মাসদ্বিমাসজাতাঃ তাসাং উপজা বত্সা বত্সিকাশ্চ

02.29.09 মাসদ্বিমাসজাতান্ অঙ্কযেত্

02.29.10 মাসদ্বিমাসপর্যুষিতং অঙ্কযেত্

02.29.11 অঙ্কং চিহ্নং বর্ণং শৃঙ্গান্তরং চ লক্ষণং এবং উপজা নিবন্ধযেত্ | ইতি ব্রজপর্যগ্রম্

02.29.12 চোরহৃতং অন্যযূথপ্রবিষ্টং অবলীনং বা নষ্টম্

02.29.13 পঙ্কবিষমব্যাধিজরাতোযাহারাবসন্নং বৃক্ষতটকাষ্ঠশিলাঽভিহতং ঈশানব্যালসর্পগ্রাহদাবাগ্নিবিপন্নং বিনষ্টম্

02.29.14 প্রমাদাদ্ অভ্যাবহেযুঃ

02.29.15 এবং রূপাগ্রং বিদ্যাত্

02.29.16 স্বযং হন্তা ঘাতযিতা হর্তা হারযিতা চ বধ্যঃ

02.29.17 পরপশূনাং রাজাঙ্কেন পরিবর্তযিতা রূপস্য পূর্বং সাহসদণ্ডং দদ্যাত্

02.29.18 স্বদেশীযানাং চোরহৃতং প্রত্যানীয পণিতং রূপং হরেত্

02.29.19 পরদেশীযানাং মোক্ষযিতাঽর্ধং হরেত্

02.29.20 বালবৃদ্ধব্যাধিতানাং গোপালকাঃ প্রতিকুর্যুঃ

02.29.21 লুব্ধকশ্বগণিভিরপাস্তঃ তেনাব্যালপরাবাধভযং ঋতুবিভক্তং অরণ্যং চারযেযুঃ

02.29.22 সর্পব্যালত্রাসনার্থং গোচরানুপাতজ্ঞানার্থং চ ত্রস্নূনাং ঘণ্টাতূর্যং চ বধ্নীযুঃ

02.29.23 সমব্যূঢতীর্থং অকর্দমগ্রাহং উদকং অবতারযেযুঃ পালযেযুশ্চ

02.29.24 স্তেনব্যালসর্পগ্রাহগৃহীতং ব্যাধিজরাঽবসন্নং চাবেদযেযুঃ, অন্যথা রূপমূল্যং ভজেরন্

02.29.25 কারণমৃতস্যাঙ্কচর্ম গোমহিষস্য, কর্ণলক্ষণং অজাবিকানাং, পুচ্ছং অঙ্কচর্ম চাশ্বখর উষ্ট্রাণাং, বালচর্মবস্তিপিত্তস্নাযুদন্তখুরশৃঙ্গাস্থীনি চাহরেযুঃ

02.29.26 মাংসং আর্দ্রং শুষ্কং বা বিক্রীণীযুঃ

02.29.27 উদশ্বিত্শ্ববরাহেভ্যো দদ্যুঃ

02.29.28 কূর্চিকাং সেনাভক্তার্থং আহরেযুঃ

02.29.29 কিলাটো ঘাণপিণ্যাকক্লেদার্থঃ

02.29.30 পশুবিক্রেতা পাদিকং রূপং দদ্যাত্

02.29.31 বর্ষাশরদ্ধেমন্তান্ উভযতঃকালং দুহ্যুঃ, শিশিরবসন্তগ্রীষ্মান্ এককালম্

02.29.32 দ্বিতীযকালদোগ্ধুরঙ্গুষ্ঠচ্ছেদো দণ্ডঃ

02.29.33 দোহনকালং অতিক্রামতঃ তত্ফলহানং দণ্ডঃ

02.29.34 এতেন নস্যদম্যযুগপিঙ্গনবর্তনকালা ব্যাখ্যাতাঃ

02.29.35 ক্ষীরদ্রোণে গবাং ঘৃতপ্রস্থঃ, পঞ্চভাগাধিকো মহিষীণাং, দ্বিভাগাধিকোঽজাবীনাম্

02.29.36 মন্থো বা সর্বেষাং প্রমাণম্

02.29.37 ভূমিতৃণ উদকবিশেষাদ্দ্ হি ক্ষীরঘৃতবৃদ্ধির্ভবতি

02.29.38 যূথবৃষং বৃষেণাবপাতযতঃ পূর্বঃ সাহসদণ্ডঃ, ঘাতযত উত্তমঃ

02.29.39 বর্ণাবরোধেন দশতী রক্ষা

02.29.40 উপনিবেশদিগ্বিভাগো গোপ্রচারাদ্ বলান্বযতো বা গবাং রক্ষাসামর্থ্যাচ্চ

02.29.41 অজাবীনাং ষণ্মাসিকীমূর্ণাং গ্রাহযেত্

02.29.42 তেনাশ্বখর উষ্ট্রবরাহব্রজা ব্যাখ্যাতাঃ

02.29.43 বলীবর্দানাং নস্যাশ্বভদ্রগতিবাহিনাং যবসস্যার্ধভারঃ তৃণস্য দ্বিগুণং, তুলা ঘাণপিণ্যাকস্য, দশাঢকং কণকুণ্ডকস্য, পঞ্চপলিকং মুখলবনাং, তৈলকুডুবো নস্যং প্রস্থঃ পানং, মাংসতুলা, দধ্নশ্চাঢকং, যবদ্রোণং মাষাণাং বা পুলাকঃ, ক্ষীরদ্রোণং অর্ধাঢকং বা সুরাযাঃ স্নেহপ্রস্থঃ ক্ষারদশপলং শৃঙ্গিবেরপলং চ প্রতিপানম্

02.29.44 পাদ ঊনং অশ্বতরগোখরাণাং, দ্বিগুণং মহিষ উষ্ট্রাণাম্

02.29.45 কর্মকরবলীবর্দানাং পাযনার্থানাং চ ধেনূনাং কর্মকালতঃ ফলতশ্চ বিধাদানম্

02.29.46 সর্বেষাং তৃণ উদকপ্রাকাম্যম্

02.29.47 ইতি গোমণ্ডলং ব্যাখ্যাতম্

02.29.48ab পঞ্চ.ঋষভং খরাশ্বানাং অজাবীনাং দশ.ঋষভম্ |

02.29.48chd শত্যং গোমহিষ উষ্ট্রাণাং যূথং কুর্যাচ্চতুর্বৃষম্ ( ইতি)

Chapt | Superintendent of horses

02.30.01 অশ্বাধ্যক্ষঃ পণ্যাগারিকং ক্রয উপাগতং আহবলব্ধং আজাতং সাহায্যাগতকং পণস্থিতং যাবত্কালিকং বাঽশ্বপর্যগ্রং কুলবযোবর্ণচিহ্নবর্গাগমৈর্লেখযেত্

02.30.02 অপ্রশস্তন্যঙ্গব্যাধিতাংশ্চাবেদযেত্

02.30.03 কোশকোষ্ঠাগারাভ্যাং চ গৃহীত্বা মাসলাভং অশ্ববাহশ্চিন্তযেত্

02.30.04 অশ্ববিভবেনাযতাং অশ্বাযাং অদ্বিগুণবিস্তারাং চতুর্দ্বার উপাবর্তনমধ্যাং স-প্রগ্রীবাং প্রদ্বারাসনফলকযুক্তানাং বানরমযূরপৃষতনকুলচকোরশুকসারিকাকীর্ণাং শালাং নিবেশযেত্

02.30.05 অশ্বাযাং অচতুর্ঽশ্রশ্লক্ষ্ণফলকাস্তারং স-খাদনকোষ্ঠকং স-মূত্রপুরীষ উত্সর্গং এক একশঃ প্রান্মুখং উদন্মুখং বা স্থানং নিবেশযেত্

02.30.06 শালাবশেন বা দিগ্বিভাগং কল্পযেত্

02.30.07 বডবাবৃষকিশোরাণাং একান্তেষু

02.30.08 বডবাযাঃ প্রজতাযাঃ ত্রিরাত্রং ঘৃতপ্রস্থঃ পানম্

02.30.09 অত ঊর্ধ্বং সক্তুপ্রস্থঃ স্নেহভৈষজ্যপ্রতিপানং দশরাত্রম্

02.30.10 ততঃ পুলাকো যবসং আর্তবশ্চাহারঃ

02.30.11 দশরাত্রাদ্ ঊর্ধ্বং কিশোরস্য ঘৃতচতুর্ভাগঃ সক্তুকুডুবঃ ক্ষীরপ্রস্থশ্চাহার আষণ্মাসাত্

02.30.12 ততঃ পরং মাস উত্তরং অর্ধবৃদ্ধির্যবপ্রস্থ আত্রিবর্ষাত্, দ্রোণ আচতুর্বর্ষাত্

02.30.13 অত ঊর্ধ্বং চতুর্বর্ষঃ পঞ্চবর্ষো বা কর্মণ্যঃ পূর্ণপ্রমাণঃ

02.30.14 দ্বাত্রিংশদ্ঽঙ্গুলং মুখং উত্তমাশ্বস্য, পঞ্চমুখান্যাযামো, বিংশত্য্ঽঙ্গুলা জঙ্ঘা, চতুর্জঙ্ঘ উত্সেধঃ

02.30.15 ত্র্য্ঽঙ্গুলাবরং মধ্যমাবরযোঃ

02.30.16 শতাঙ্গুলঃ পরিণাহঃ

02.30.17 পঞ্চভাগাবরো মধ্যমাবরযোঃ

02.30.18 উত্তমাশ্বস্য দ্বিদ্রোণং শালিব্রীহিযবপ্রিযঙ্গূণাং অর্ধশুষ্কং অর্ধসিদ্ধং বা মুদ্গমাষাণাং বা পুলাকঃ স্নেহপ্রস্থশ্চ, পঞ্চপলং লবণস্য, মাংসং পঞ্চাশত্পলিকং রসস্যাঢকং দ্বিগুণং বা দধ্নঃ পিণ্ডক্লেদনার্থং, ক্ষারপঞ্চপলিকঃ সুরাযাঃ প্রস্থঃ পযসো বা দ্বিগুণঃ প্রতিপানম্

02.30.19 দীর্ঘপথভারক্লান্তানাং চ খাদনার্থং স্নেহপ্রস্থোঽনুবাসনং কুডুবো নস্যকর্মণঃ, যবসস্যার্ধভারঃ তৃণস্য দ্বিগুণঃ ষড্ঽরত্নিপরিক্ষেপঃ পুঞ্জীলগ্রহো বা

02.30.20 পাদাবরং এতন্ মধ্যমাবরযোঃ

02.30.21 উত্তমসমো রথ্যো বৃষশ্চ মধ্যমঃ

02.30.22 মধ্যমসমশ্চাবরঃ

02.30.23 পাদহীনং বডবানাং পারশমানাং চ

02.30.24 অতোঽর্ধং কিশোরাণাং চ

02.30.25 ইতি বিধাযোগঃ

02.30.26 বিধাপাচকসূত্রগ্রাহকচিকিত্সকাঃ প্রতিস্বাদভাজঃ

02.30.27 যুদ্ধব্যাধিজরাকর্মক্ষীণাঃ পিণ্ডগোচরিকাঃ স্যুঃ

02.30.28 অসমরপ্রযোগ্যাঃ পৌরজানপদানাং অর্থেন বৃষা বডবাস্বাযোজ্যাঃ

02.30.29 প্রযোগ্যানাং উত্তমাঃ কাম্বোজসৈন্ধবারট্টবনাযুজাঃ, মধ্যমা বাহ্লীকপাপেযকসৌবীরকতৈতলাঃ, শেষাঃ প্রত্যবরাঃ

02.30.30 তেষাং তীষ্ক্ণভদ্রমন্দবশেন সাম্নাহ্যং ঔপবাহ্যকং বা কর্ম প্রযোজযেত্

02.30.31 চতুর্ঽশ্রং কর্মাশ্বস্য সাম্নাহ্যম্

02.30.32 বল্গনো নীচৈর্গতো লঙ্ঘনো ঘোরণো নারোষ্ট্রশ্চাউপবাহ্যাঃ

02.30.33 তত্রাউপবেণুকো বর্ধমানকো যমক আলীঢপ্লুতঃ পৃথুগ্ঽস্ত্রিকচালী চ বল্গনঃ

02.30.34 স এব শিরঃকর্ণবিশুদ্ধো নীচৈর্গতঃ, ষোডশমার্গো বা

02.30.35 প্রকীর্ণকঃ প্রকীর্ণ উত্তরো নিষণ্ণঃ পার্শ্বানুবৃত্ত ঊর্মিমার্গঃ শরভক্রীডিতঃ শরভপ্লুতঃ ত্রিতালো বাহ্যানুবৃত্তঃ পঞ্চপাণিঃ সিংহাযতঃ স্বাধূতঃ ক্লিষ্টঃ শ্লিঙ্গিতো বৃংহিতঃ পুষ্পাভিকীর্ণশ্চ ইতি নীচৈর্গতমার্গঃ

02.30.36 কপিপ্লুতো ভেকপ্লুতেণপ্লুত একপাদপ্লুতঃ কোকিলসঞ্চার্য্.উরস্যো বকচারী চ লঙ্ঘনঃ

02.30.37 কাঙ্কো বারিকাঙ্কো মাযূরোঽর্ধমাযূরো নাকুলোর্ধনাকুলো বারাহোঽর্ধবারাহশ্চ ইতি ধোরণঃ

02.30.38 সংজ্ঞাপ্রতিকারো নার উষ্ট্র ইতি

02.30.39 ষণ্ণব দ্বাদশ ইতি যোজনান্য্ধ্বা রথ্যানাং, পঞ্চ যোজনান্যর্ধাষ্টমানি দশ ইতি পৃষ্ঠবাহিনাং অশ্বানাং অধ্বা

02.30.40 বিক্রমো ভদ্রাশ্বাসো ভারবাহ্য ইতি মার্গাঃ

02.30.41 বিক্রমো বল্গিতং উপকণ্ঠং উপজবো জবশ্চ ধারাঃ

02.30.42 তেষাং বন্ধন উপকরণং যোগ্যাচার্যাঃ প্রতিদিশেযুঃ, সাঙ্গ্রামিকং রথাশ্বালঙ্কারং চ সূতাঃ

02.30.43 অশ্বানাং চিকিত্সকাঃ শরীরহ্রাসবৃদ্ধিপ্রতীকারং ঋতুবিভক্তং চাহারম্

02.30.44 সূত্রগ্রাহকাশ্ববন্ধকযাবসিকবিধাপাচকস্থানপালকেশকারজাঙ্গুলীবিদশ্চ স্বকর্মভিরশ্বান্ আরাধযেযুঃ

02.30.45 কর্মাতিক্রমে চ এষাং দিবসবেতনচ্ছেদনং কুর্যাত্

02.30.46 নীরাজন উপরুদ্ধং বাহযতশ্চিকিত্সক উপরুদ্ধং বা দ্বাদশপণো দণ্ডঃ

02.30.47 ক্রিযাভৈষজ্যসঙ্গেন ব্যাধিবৃদ্ধৌ প্রতীকারদ্বিগুণো দণ্ডঃ

02.30.48 তদ্ঽপরাধেন বৈলোম্যে পত্ত্রমূল্যং দণ্ডঃ

02.30.49 তেন গোমণ্ডলং খর উষ্ট্রমহিষং অজাবিকং চ ব্যাখ্যাতম্

02.30.50ab দ্বিরহ্নঃ স্নানং অশ্বানাং গন্ধমাল্যং চ দাপযেত্ |

02.30.50chd কৃষ্ণসন্ধিষু ভূত ইজ্যাঃ শুক্লেষু স্বস্তিবাচনম্

02.30.51ab নীরাজনাং আশ্বযুজে কারযেন্নবমেঽহনি |

02.30.51chd যাত্রাঽঽদাববসানে বা ব্যাধৌ বা শান্তিকে রতঃ ( ইতি)

Chapt | Superintendent of elephants

02.31.01 হস্ত্য্ঽধ্যক্ষো হস্তিবনরক্ষাং দম্যকর্মক্ষান্তানাং হস্তিহস্তিনীকলভানাং শালাস্থানশয্যাকর্মবিধাযবসপ্রমাণং কর্মস্বাযোগং বন্ধন উপকরণং সাঙ্গ্রামিকং অলঙ্কারং চিকিত্সকানীকস্থাউপস্থাযিকবর্গং চানুতিষ্ঠেত্

02.31.02 হস্ত্য্ঽঅযামদ্বিগুণ উত্সেধবিষ্কম্ভাযামাং হস্তিনীস্থানাধিকাং সপ্রগ্রীবাং কুমারীসঙ্গ্রহাং প্রান্মুখীং উদন্মুখীং বা শালাং নিবেশযেত্

02.31.03 হস্ত্য্ঽঅযামচতুর্ঽশ্রশ্লক্ষ্ণালানস্তম্ভফলকাস্তরকং স-মূত্রপুরীষ উত্সর্গং স্থানং নিবেশযেত্

02.31.04 স্থানসমাং শয্যাং অর্ধাপাশ্রযাং দুর্গে সাম্নাহ্যাউপবাহ্যানাং বহির্দম্যব্যালানাম্

02.31.05 প্রথমসপ্তম অষ্টমভাগাবহ্নঃ স্নানকালৌ, তদ্ঽনন্তরং বিধাযাঃ

02.31.06 পূর্বাহ্নে ব্যাযামকালঃ, পশ্চাহ্নঃ প্রতিপানকালঃ

02.31.07 রাত্রিভাগৌ দ্বৌ স্বপ্নকালা, ত্রিভাগঃ সংবেশন উত্থানিকঃ

02.31.08 গ্রীষ্মে গ্রহণকালঃ

02.31.09 বিংশতিবর্ষো গ্রাহ্যঃ

02.31.10 বিক্কো মোঢো মক্কণো ব্যাথিতো গর্ভিণী ধেনুকা হস্তিনী চাগ্রাহ্যাঃ

02.31.11 সপ্তারত্নি উত্সেধো নবাযামো দশ পরিণাহঃ প্রমাণতশ্চত্বারিংশদ্বর্ষো ভবত্যুত্তমঃ, ত্রিংশদ্বর্ষো মধ্যমঃ, পঞ্চবিংশতিবর্ষোঽবরঃ

02.31.12 তযোঃ পাদাবরো বিধাবিধিঃ

02.31.13 অরত্নৌ তণুলদ্রোণঃ, অর্ধাঢকং তৈলস্য, সর্পিষঃ ত্রযঃ প্রস্থাঃ, দশপলং লবণস্য, মাংসং পঞ্চাশত্পলিকং, রসস্যাঢকং দ্বিগুণং বা দধ্নঃ পিণ্ডক্লেদনার্থং, ক্ষারদশপলিকং মদ্যস্যাঢকং দ্বিগুণং বা পযসঃ প্রতিপানং, গাত্রাবসেকঃ তৈলপ্রস্থঃ, শিরসোঽষ্টভাগঃ প্রাদীপিকশ্চ, যবসস্য দ্বৌ ভারৌ স-পাদৌ, শষ্পস্য শুষ্কস্যার্ধতৃতীযো ভারঃ, কডঙ্করস্যানিযমঃ

02.31.14 সপ্তারত্নিনা তুল্যভোজনোঽষ্টারত্নিরত্যরালঃ

02.31.15 যথাহস্তং অবশেষঃ ষড্ঽরত্নিঃ পঞ্চারত্নিশ্চ

02.31.16 ক্ষীরযাবসিকো বিক্কঃ ক্রীডাঽর্থং গ্রাহ্যঃ

02.31.17 সঞ্জাতলোহিতা প্রতিচ্ছন্না সম্লিপ্তপক্ষা সমকক্ষ্যা ব্যতিকীর্ণমাংসা সমতল্পতলা জাতদ্রোণিকা ইতি শোভাঃ

02.31.18ab শোভাবশেন ব্যাযামং ভদ্র্ম মন্দং চ কারযেত্ |

02.31.18chd মৃগং সঙ্কীর্ণলিঙ্গং চ কর্মস্বৃতুবশেন বা

Chapt | Activity of elephants

02.32.01 কর্মস্কন্ধাশ্চত্বারো দম্যঃ সাম্নাহ্য ঔপবাহ্যো ব্যালশ্চ

02.32.02 তত্র দম্যঃ পঞ্চবিধঃ স্কন্ধগতঃ স্তম্ভগতো বারিগতোঽবপাতগতো যূথগতশ্চ ইতি

02.32.03 তস্য উপবিচারো বিক্ককর্ম

02.32.04 সাম্নাহ্যঃ সপ্তক্রিযাপথ উপস্থানং সংবর্তনং সম্যানং বধাবধো হস্তিযুদ্ধং নাগরাযণং সাঙ্গ্রামিকং চ

02.32.05 তস্য উপবিচারঃ কক্ষ্যাকর্ম গ্রৈবেযকর্ম যূথকর্ম চ

02.32.06 ঔপবাহ্যোঽষ্টবিধ আচরণঃ কুঞ্জরাউপবাহ্যো ধোরণ আধানগতিকো যষ্ট্য্.উপবাহ্যঃ তোত্র উপবাহ্যঃ শুদ্ধ উপবাহ্যো মার্গযুকশ্চ ইতি

02.32.07 তস্য উপবিচারঃ শারদকর্ম হীনকর্ম নার উষ্ট্রকর্ম চ

02.32.08 ব্যাল একক্রিযাপথঃ শঙ্কিতোঽবরুদ্ধো বিষমঃ প্রভিন্নঃ প্রভিন্নবিনিশ্চযো মদহেতুবিনিশ্চযশ্চ

02.32.09 তস্য-উপবিচার আযম্য একরক্ষাকর্ম

02.32.10 ক্রিযাবিপন্নো ব্যালঃ শুদ্ধঃ সুব্রতো বিষমঃ সর্বদোষপ্রদুষ্টশ্চ

02.32.11 তেষাং বন্ধন উপকরণং অনীকস্থপ্রমাণম্

02.32.12 আলানগ্রৈবেযকক্ষ্যাপারাযণপরিক্ষেপ উত্তরাদিকং বন্ধনম্

02.32.13 অঙ্কুশবেণুযন্ত্রাদিকং উপকরণম্

02.32.14 বৈজযন্তীক্ষুরপ্রমালাস্তরণকুথাঽঽদিকং ভূষণম্

02.32.15 বর্মতোমরশরাবাপযন্ত্রাদিকঃ সাঙ্গ্রামিকালঙ্কারঃ

02.32.16 চিকিত্সকানীকস্থারোহকাধোরণহস্তিপকৌপচারিকবিধাপাচকযাবসিকপাদপাশিককুটীর্রক্ষকাউপশযৈকাদিরৌপস্থাযিকবর্গঃ

02.32.17 চিকিত্সককুটীরক্ষবিধাপাচকাঃ প্রস্থোদনং স্নেহপ্রসৃতিং ক্ষারলবণযোশ্চ দ্বিপলিকং হরেযুঃ, দশপলং মাংসস্য, অন্যত্র চিকিত্সকেভ্যঃ

02.32.18 পথিব্যাধিকর্মমদজরাঽভিতপ্তানাং চিকিত্সকাঃ প্রতিকুর্যুঃ

02.32.19 স্থানস্যাশুদ্ধির্যবসস্যাগ্রহণং স্থলে শাযনং অভাগে ঘাতঃ পরারোহণং অকালে যানং অভূমাবতীর্থেঽবতারণং তরুষণ্ড ইত্যত্যযস্থানানি

02.32.20 তং এষাং ভক্তবেতনাদ্ আদদীত

02.32.21ab তিস্রো নীরাজনাঃ কার্যাশ্চাতুর্মাস্য.ঋতুসন্ধিষু |

02.32.21chd ভূতানাং কৃষ্ণসন্ধী ইজ্যাঃ সেনান্যঃ শুক্লসন্ধুষু

02.32.22ab দন্তমূলপরীণাহদ্বিগুণং প্রোজ্ঝ্য কল্পযেত্ |

02.32.22chd অব্দে দ্ব্য্ঽর্ধে নদীজানাং পঞ্চাব্দে পর্বতোকসাম্ ( ইতি)

Chapt | Superintendent of chariots

Superintendent of foot-soldiers

Activity of the commandant of the armয্

02.33.01 অশ্বাধ্যক্ষেণ রথাধ্যক্ষো ব্যাখ্যাতঃ

02.33.02 স রথকর্মান্তান্ কারযেত্

02.33.03 দশপুরুষো দ্বাদশান্তরো রথঃ

02.33.04 তস্মাদ্ একান্তরাবরা আষড্ঽন্তরাদ্ ইতি সপ্ত রথাঃ

02.33.05 দেবরথপুষ্যরথসাঙ্গ্রামিকপারিযাণিকপরপুরাভিযানিকবৈনযিকাংশ্চ রথান্ কারযেত্

02.33.06 ইষ্ব্ঽস্ত্রপ্রহরণাবরণ উপকরণকল্পনাঃ সারথিরথিকরথ্যানাং চ কর্মস্বাযোগং বিদ্যাত্, আকর্মভ্যশ্চ ভক্তবেতনং ভৃতানাং অভৃতানাং চ যোগ্যারক্ষাঽনুষ্ঠানং অর্থমানকর্ম চ

02.33.07 এতেন পত্ত্য্ঽধ্যক্ষো ব্যাখ্যাতঃ

02.33.08 স মৌলভৃতশ্রেণিমিত্রামিত্রাটবীবলানাং সারফল্গুতাং বিদ্যাত্, নিম্নস্থলপ্রকাশকূটখনকাকাশদিবারাত্রিযুদ্ধব্যাযামং চ, আযোগং অযোগং চ কর্মসু

02.33.09 তেদ্ এব সেনাপতিঃ সর্বযুদ্ধপ্রহরণবিদ্যাবিনীতো হস্ত্য্ঽশ্বরথচর্যাসঙ্ঘুষ্টশ্চতুর্ঽঙ্গস্য বলস্যানুষ্ঠানাধিষ্ঠানং বিদ্যাত্

02.33.10 স্বভূমিং যুদ্ধকালং প্রত্যনীকং অভিন্নভেদনং ভিন্নসন্ধানং সংহতভেদনং ভিন্নবধং দুর্গবধং যাত্রাকালং চ পশ্যেত্

02.33.11ab তূর্যধ্বজপতাকাভির্ব্যূহসংজ্ঞাঃ প্রকল্পযেত্ |

02.33.11chd স্থানে যানে প্রহরণে সৈন্যানাং বিনযে রতঃ ( ইতি)

Chapt | Superintendent of passports

Superintendent of pasture lands

02.34.01 মুদ্রাঽধ্যক্ষো মুদ্রাং মাষকেণ দদ্যাত্

02.34.02 স-মুদ্রো জনপদং প্রবেষ্টুং নিষ্ক্রমিতুং বা লভেত

02.34.03 দ্বাদশপণং অমুদ্রো জানপদো দদ্যাত্

02.34.04 কূটমুদ্রাযাং পূর্বঃ সাহসদণ্ডঃ তিরোজনপদস্য উত্তমঃ

02.34.05 বিবীতাধ্যক্ষো মুদ্রাং পশ্যেত্

02.34.06 গ্রামান্তরেষু চ বিবীতং স্থাপযেত্

02.34.07 চোরব্যালভযান্নিম্নারণ্যানি শোধযেত্

02.34.08 অনুদকে কূপসেতুবন্ধ উত্সান্ স্থাপযেত্, পুষ্পফলবাটাংশ্চ

02.34.09 লুব্ধকশ্বগণিনঃ পরিব্রজেযুররণ্যানি

02.34.10 তস্করামিত্রাভ্যাগমে শঙ্খদুন্দুভিশব্দং অগ্রাহ্যাঃ কুর্যুঃ শৈলবৃক্ষাধিরূঢা বা শীঘ্রবাহনা বা

02.34.11 অমিত্রাটবীসঞ্চারং চ রাজ্ঞো গৃহকপোতৈর্মুদ্রাযুক্তৈর্হারযেত্, ধূমাগ্নিপরম্পরযা বা

02.34.12ab দ্রব্যহস্তিবনাজীবং বর্তনীং চোররক্ষণম্ |

02.34.12chd সার্থাতিবাহ্যং গোরক্ষ্যং ব্যবহারং চ কারযেত্ ( ইতি)

Chapt | Activity of the administrator

Secret agents in the disguise of householders, traders, and ascetics

02.35.01 সমাহর্তা চতুর্ধা জনাপ্দং বিভজ্য জ্যেষ্ঠমধ্যমকনিষ্ঠবিভাগেন গ্রামাগ্রং পরিহারকং আযুধীযং ধান্যপশুহিরণ্যকুপ্যবিষ্টিপ্রতিকরং ইদং এতাবদ্ ইতি নিবন্ধযেত্

02.35.02 তত্প্রদিষ্টঃ পঞ্চগ্রামীং দশগ্রামীং বা গোপশ্চিন্তযেত্

02.35.03 সীমাবরোধেন গ্রামাগ্রং, কৃষ্টাকৃষ্টস্থলকেদারারামষণ্ডবাটবনবাস্তুচৈত্যদেবগৃহসেতুবন্ধশ্মশানসত্ত্রপ্রপাপুণ্যস্থানবিবীতপথিসঙ্খ্যানেন ক্ষেত্রাগ্রং, তেন সীম্নাং ক্ষেত্রাণাং চ করদাকরদসঙ্খ্যানেন

02.35.04 তেষু চ এতাবচ্চাতুর্বার্ণ্যং, এতাবন্তঃ কর্ষকগোরক্ষকবৈদেহককারুকর্মকরদাসাশ্চ, এতাবচ্চ দ্বিপদচতুষ্পদং, ইদং চ এষু হিরণ্যল্বিষ্টিশুল্কদণ্ডং সমুত্তিষ্ঠতি ইতি

02.35.05 কুলানাং চ স্ত্রীপুরুষাণাং বালবৃদ্ধকর্মচরিত্রাজীবব্যযপরিমাণং বিদ্যাত্

02.35.06 এবং চ জনপদচতুর্ভাগং স্থানিকশ্চিন্তযেত্

02.35.07 গোপস্থানিকস্থানেষু প্রদেষ্টারঃ কার্যকরণং বলিপ্রগ্রহং চ কুর্যুঃ

02.35.08 সমাহর্তৃপ্রদিষ্টাশ্চ গৃহপতিকব্যঞ্জনা যেষু গ্রামেষু প্রণিহিতাঃ তেষাং গ্রামাণাং ক্ষেত্রগৃহকুলাগ্রং বিদ্যুঃ, মানসঞ্জাতাভ্যাং ক্ষেত্রাণি ভোগপরিহারাভ্যাং গৃহাণি বর্ণকর্মভ্যাং কুলানি চ

02.35.09 তেষাং জঙ্ঘাগ্রং আযব্যযৌ চ বিদ্যুঃ

02.35.10 প্রস্থিতাগতানাং চ প্রবাসাবাসকারণং, অনর্থ্যানাং চ স্ত্রীপুরুষাণাং চারপ্রচারং চ বিদ্যুঃ

02.35.11 এবং বৈদেহকব্যঞ্জনাঃ স্বভূমিজানাং রাজপণ্যানাং খনিসেতুবনকর্মান্তক্ষেত্রজানাং প্রমাণং অর্ঘং চ বিদ্যুঃ

02.35.12 পরভূমিজাতানাং বারিস্থলপথ উপযাতানাং সারফল্গুপুণ্যানাং কর্মসু চ শুল্কবর্তন্য্ঽঅতিবাহিকগুল্মতরদেযভাগভক্তপণ্যাগারপ্রমাণং বিদ্যুঃ

02.35.13 এবং সমাহর্তৃপ্রদিষ্টাঃ তাপসব্যঞ্জনাঃ কর্ষকগোরক্ষকবৈদেহকানাং অধ্যক্ষাণাং চ শৌচাশৌচং বিদ্যুঃ

02.35.14 পুরাণ চোরব্যঞ্জনাশ্চান্তেবাসিনশ্চৈত্যচতুষ্পথশূন্যপদ উদপাননদীনিপানতীর্থাযতনাশ্রমারণ্যশৈলবনগহনেষু স্তেনামিত্রপ্রবীরপুরুষাণাং চ প্রবেশনস্থানগমনপ্রযোজনান্যুপলভেরন্

02.35.15ab সমাহর্তা জনপদং চিন্তযেদ্ এবং উত্থিতঃ |

02.35.15chd চিন্তযেযুশ্চ সংস্থাঃ তাঃ সংস্থাশ্চান্যাঃ স্বযোনযঃ ( ইতি)

Chapt | Rules for the city-superintendent

02.36.01 সমাহর্তৃবন্নাগরিকো নগরং চিন্তযেত্

02.36.02 দশকুলীং গোপো বিংশতিকুলীং চত্বারিংশত্কুলীং বা

02.36.03 স তস্যাং স্ত্রীপুরুষাণাং জাতিগোত্রনামকর্মভিঃ জঙ্ঘাগ্রং আযব্যযৌ চ বিদ্যাত্

02.36.04 এবং দুর্গচতুর্ভাগং স্থানিকশ্চিন্তযেত্

02.36.05 ধর্মাবসথিনঃ পাষণ্ডিপথিকান্ আবেদ্য বাসযেযুঃ, স্বপ্রত্যযাশ্চ তপস্বিনঃ শ্রোত্রিযাংশ্চ

02.36.06 কারুশিল্পিনঃ স্বকর্মস্থানেষু স্বজনং বাসযেযুঃ, বৈদেহকাশ্চান্যোন্যং স্বকর্মস্থানেষু

02.36.07 পণ্যানাং অদেশকালবিক্রেতারং অস্বকরণং চ নিবেদযেযুঃ

02.36.08 শৌণ্ডিকপাক্বমাংসিকাউদনিকরূপাজীবাঃ পরিজ্ঞাতং আবাসযেযুঃ

02.36.09 অতিব্যযকর্তারং অত্যাহিতকর্মাণং চ নিবেদযেযুঃ

02.36.10 চিকিত্সকঃ প্রচ্ছন্নব্রণপ্রতীকারকারযিতারং অপথ্যকারিণং চ গৃহস্বামী চ নিবেদ্য গোপস্থানিকযোর্মুচ্যেত, অন্যথা তুল্যদোষঃ স্যাত্

02.36.11 প্রস্থিতাগতৌ চ নিবেদযেত্, অন্যথা রাত্রিদোষং ভজেত

02.36.12 ক্ষেমরাত্রিষু ত্রিপণং দদ্যাত্

02.36.13 পথিক উত্পথিকাশ্চ বহির্ঽন্তশ্চ নগরস্য দেবগৃহপুণ্যস্থানবনশ্মশানেষু স-ব্রণং অনিষ্ট উপকরণং উদ্ভাণ্ডীকৃতং আবিগ্নং অতিস্বপ্নং অধ্বক্লান্তং অপূর্বং বা গৃহ্ণীযুঃ

02.36.14 এবং অভ্যন্তরে শূন্যনিবেশাবেশনশৌণ্ডিকাউদনিকপাক্বমাংসিকদ্যূতপাষণ্ডাবাসেষু বিচযং কুর্যুঃ

02.36.15 অগ্নিপ্রতীকারং চ গ্রীষ্মে

02.36.16 মধ্যমযোরহ্নশ্চতুর্ভাগযোরষ্টভাগোঽগ্নিদণ্ডঃ

02.36.17 বহির্ঽধিশ্রযণং বা কুর্যুঃ

02.36.18 পাদঃ পঞ্চঘটীনাং কুম্ভদ্রোণিনিহ্শ্রেণীপরশুশূর্পাঙ্কুশকচগ্রহণীদৃতীনাং চাকরণে

02.36.19 তৃণকটচ্ছন্নান্যপনযেত্

02.36.20 অগ্নিজীবিন একস্থান্ বাসযেত্

02.36.21 স্বগৃহপ্রদ্বারেষু গৃহস্বামিনো বসেযুঃ অসম্পাতিনো রাত্রৌ

02.36.22 রথ্যাসু কুটব্রজাঃ সহস্রং তিষ্ঠেযুঃ, চতুষ্পথদ্বাররাজপরিগ্রহেষু চ

02.36.23 প্রদীপ্তং অনভিধাবতো গৃহস্বামিনো দ্বাদশপণো দণ্ডঃ, ষট্পণোঽবক্রযিণঃ

02.36.24 প্রমাদাদ্ দীপ্তেষু চতুষ্পঞ্চাশত্পণো দণ্ডঃ

02.36.25 প্রদীপিকোঽগ্নিনা বধ্যঃ

02.36.26 পাংসুন্যাসে রথ্যাযাং অষ্টভাগো দণ্ডঃ, পঙ্ক উদকসম্নিরোধে পাদঃ

02.36.27 রাজমার্গে দ্বিগুণঃ

02.36.28 পণ্যস্থান উদকস্থানদেবগৃহরাজপরিগ্রহেষু পণ উত্তরা বিষ্টাদণ্ডাঃ, মূত্রেষ্বর্ধদণ্ডাঃ

02.36.29 ভৈষজ্যব্যাধিভযনিমিত্তং অদণ্ড্যাঃ

02.36.30 মার্জারশ্বনকুলসর্পপ্রেতানাং নগরস্যান্তর্.উত্সর্গে ত্রিপণো দণ্ডঃ, খর উষ্ট্রাশ্বতরাশ্বপ্রেতানাং ষট্পণঃ, মনুষ্যপ্রেতানাং পঞ্চাশত্পণঃ

02.36.31 মার্গবিপর্যাসে শবদ্বারাদ্ অন্যতশ্চ শবনির্ণযনে পূর্বঃ সাহসদণ্ডঃ

02.36.32 দ্বাঃস্থানাং দ্বিশতম্

02.36.33 শ্মশানাদ্ অন্যত্র ন্যাসে দহনে চ দ্বাদশপণো দণ্ডঃ

02.36.34 বিষণ্ণালিকং উভযতোরাত্রং যামতূর্যম্

02.36.35 তূর্যশব্দে রাজ্ঞো গৃহাভ্যাশে সপাদপণংঽক্ষণতাডনং প্রথমপশ্চিমযামিকং, মধ্যমযামিকং দ্বিগুণং, অন্তশ্চতুর্গুণম্

02.36.36 শঙ্কনীযে দেশে লিঙ্গে পূর্বাপদানে চ গৃহীতং অনুযুঞ্জীত

02.36.37 রাজপরিগ্রহ উপগমনে নগররক্ষাঽঽরোহণে চ মধ্যমঃ সাহসদণ্ডঃ

02.36.38 সূতিকাচিকিত্সকপ্রেতপ্রদীপযাননাগরিকতূর্যপ্রেক্ষাঽগ্নিনিমিত্তং মুদ্রাভিশ্চাগ্রাহ্যাঃ

02.36.39 চাররাত্রিষু প্রচ্ছন্নবিপরীতবেষাঃ প্রব্রজিতা দণ্ডশস্ত্রহস্তাশ্চ মনুষ্যা দোষতো দণ্ড্যাঃ

02.36.40 রক্ষিণাং অবার্যং বারযতাং বার্যং চাবারযতাং ক্ষণদ্বিগুণো দণ্ডঃ

02.36.41 স্ত্রিযং দাসীং অধিমেহযতাং পূর্বঃ সাহসদণ্ডঃ, অদাসীং মধ্যমঃ, কৃতাবরোধাং উত্তমঃ, কুলস্ত্রিযং বধঃ

02.36.42 চেতনাচেতনিকং রাত্রিদোষং অশংসতো নাগরিকস্য দোষানুরূপো দণ্ডঃ, প্রমাদস্থানে চ

02.36.43 নিত্যং উদকস্থানমার্গভ্রমচ্ছন্নপথবপ্রপ্রাকাররক্ষাঽবেক্ষণং নষ্টপ্রস্মৃতাপসৃতানাং চ রক্ষণম্

02.36.44 বন্ধনাগারে চ বালবৃদ্ধব্যাধিতানাথানাং জাতনক্ষত্রপৌর্ণমাসীষু বিসর্গঃ

02.36.45 পণ্যশীলাঃ সমযানুবদ্ধা বা দোষনিষ্ক্রযং দদ্যুঃ

02.36.46ab দিবসে পঞ্চরাত্রে বা বন্ধনস্থান্ বিশোধযেত্ |

02.36.46chd কর্মণা কাযদণ্ডেন হিরণ্যানুগ্রহেণ বা

02.36.47ab অপূর্বদেশাধিগমে যুবরাজাভিSএচনে |

02.36.47chd পুত্রজন্মনি বা মোক্ষো বন্ধনস্য বিধীযতে ( ইতি)

অর্থশাস্ত্র ০৩

কৌটিলীয অর্থশাস্ত্রং – ০৩

Book | Determination of (valid and invalid) transactions

Chapt | Filing of law-suits

03.1.01 ধর্মস্থাঃ ত্রযঃ ত্রযোঽমাত্যা জনপদসন্ধিসঙ্গ্রহণদ্রোণমুখস্থানীযেষু ব্যাবহারিকান্ অর্থান্ কুর্যুঃ

03.1.02 তিরোহিতান্তর্ঽগারনক্তারণ্য উপধ্য্.উপহ্বরকৃতাংশ্চ ব্যবহারান্ প্রতিষেধযেযুঃ

03.1.03 কর্তুঃ কারযিতুঃ পূর্বঃ সাহসদণ্ডঃ

03.1.04 শ্রোতৄণাং এক একং প্রত্যর্ধদণ্ডাঃ

03.1.05 শ্রদ্ধেযানাং তু দ্রব্যব্যপনযঃ

03.1.06 পরোক্ষেণাধিক.ঋণগ্রহণং অবক্তব্যকরা বা তিরোহিতাঃ সিধ্যেযুঃ

03.1.07 দাযনিক্ষেপ উপনিধিবিবাহযুক্তাঃ স্ত্রীণাং অনিষ্কাসিনীনাং ব্যাধিতানাং চামূঢসংজ্ঞানাং অন্তর্ঽগারকৃতাঃ সিধ্যেযুঃ

03.1.08 সাহসানুপ্রবেশকলহবিবাহরাজনিযোগযুক্তাঃ পূর্বরাত্রব্যবহারিণাং চ রাত্রিকৃতাঃ সিধ্যেযুঃ

03.1.09 সার্থব্রজাশ্রমব্যাধচারণমধ্যেষ্বরণ্যচরাণাং অরণ্যকৃতাঃ সিধ্যেযুঃ

03.1.10 গূঢাজীবিষু চ উপধিকৃতাঃ সিধ্যেযুঃ

03.1.11 মিথঃসমবাযে চ উপহ্বরকৃতাঃ সিধ্যেযুঃ

03.1.12 অতোঽন্যথা ন সিধ্যেযুঃ, অপাশ্রযবদ্ভিশ্চ কৃতাঃ, পিতৃমতা পুত্রেণ, পিত্রা পুত্রবতা, নিষ্কুলেন ভ্রাত্রা, কনিষ্ঠেনাবিভক্তাংশেন, পতিমত্যা পুত্রবত্যা চ স্ত্রিযা, দাসাহিতকাভ্যাং, অপ্রাপ্তাতীতব্যবহারাভ্যাং, অভিশস্তপ্রব্রজিতন্যঙ্গব্যসনিভিশ্চ, অন্যত্র নিষৃষ্টব্যবহারেভ্যঃ

03.1.13 তত্রাপি ক্রুদ্ধেনার্তেন মত্তেন উন্মত্তেনাবগৃহীতেন বা কৃতা ব্যবহারা ন সিধ্যেযুঃ

03.1.14 কর্তৃকারযিতৃশ্রোতৄণাং পৃথগ্ যথা উক্তা দণ্ডাঃ

03.1.15 স্বে স্বে তু বর্গে দেশে কালে চ স্বকরণকৃতাঃ সম্পূর্ণাচারাঃ শুদ্ধদেশা দৃষ্টরূপলক্ষণপ্রমাণগুণাঃ সর্বব্যবহারাঃ সিধ্যেযুঃ

03.1.16 পশ্চিমং চ এষাং করণং আদেশাধিবর্জং শ্রদ্ধেযম্ ইতি ব্যবহারস্থাপনা |

03.1.17 সংবত্সরং ঋতুং মাসং পক্ষং দিবসং করণং অধিকরণং ঋণং বেদকাবেদকযোঃ কৃতসমর্থাবস্থযোর্দেশগ্রামজাতিগোত্রনামকর্মাণি চাভিলিখ্য বাদিপ্রতিবাদিপ্রশ্নান্ অর্থানুপূর্ব্যা নিবেশযেত্

03.1.18 নিবিষ্টাংশ্চাবেক্ষেত

03.1.19 নিবদ্ধং বাদং উত্সৃজ্যান্যং বাদং সঙ্ক্রামতি, পূর্ব উক্তং পশ্চিমেনার্থেন নাভিসন্ধত্তে, পরবাক্যং অনভিগ্রাহ্যং অভিগ্রাহ্যাবতিষ্ঠতে, প্রতিজ্ঞায দেশং নির্দিশ ইত্যুক্তে ন নির্দিশতি, হীনদেশং অদেশং বা নির্দিশতি, নির্দিষ্টাদ্ দেশাদ্ অন্যং দেশং উপস্থাপযতি, উপস্থিতে দেশেঽর্থবচনং ন এবং ইত্যপব্যযতে, সাক্ষিভিরবধৃতং ন ইচ্ছতি, অসম্ভাষ্যে দেশে সাক্ষিভির্মিথঃ সম্ভাষতে, ইতি পরা উক্তহেতবঃ

03.1.20 পরা উক্তদণ্ডঃ পঞ্চবন্ধঃ

03.1.21 স্বযংবাদিদণ্ডো দশবন্ধঃ

03.1.22 পুরুষভৃতিরষ্টাংশঃ

03.1.23 পথিভক্তং অর্ঘবিশেষতঃ

03.1.24 তদ্ উভযং নিযম্যো দদ্যাত্

03.1.25 অভিযুক্তো ন প্রত্যভিযুঞ্জীত, অন্যত্র কলহসাহসসার্থসমবাযেভ্যঃ

03.1.26 ন চাভিযুক্তেঽভিযোগেঽস্তি

03.1.27 অভিযোক্তা চেত্ প্রত্যুক্তঃ তদ্ঽহরেব ন প্রতিব্রূযাত্ পরা উক্তঃ স্যাত্

03.1.28 কৃতকার্যবিনিশ্চযো হ্যভিযোক্তা নাভিযুক্তঃ

03.1.29 তস্যাপ্রতিব্রুবতঃ ত্রিরাত্রং সপ্তরাত্রং ইতি

03.1.30 অত ঊর্ধ্বং ত্রিপণাবরার্ধ্যং দ্বাদশপণপরং দণ্ডং কুর্যাত্

03.1.31 ত্রিপক্ষাদ্ ঊর্ধ্বং অপ্রতিব্রুবতঃ পরা উক্তদণ্ডং কৃত্বা যান্যস্য দ্রব্যাণি স্যুঃ ততোঽভিযোক্তারং প্রতিপাদযেদ্, অন্যত্র বৃত্ত্য্.উপকরণেভ্যঃ

03.1.32 তদ্ এব নিষ্পততোঽভিযুক্তস্য কুর্যাত্

03.1.33 অভিযোক্তুর্নিষ্পাতসমকালঃ পরা উক্তভাবঃ

03.1.34 প্রেতস্য ব্যসনিনো বা সাক্ষিবচনং অসারম্

03.1.35 অভিযোক্তা দণ্ডং দত্ত্বা কর্ম কারযেত্

03.1.36 আধিং বা স কামং প্রবেশযেত্

03.1.37 রক্ষোঘ্নরক্ষিতং বা কর্মণা প্রতিপাদযেদ্, অন্যত্র ব্রাহ্মণাত্

03.1.38ab চতুর্বর্ণাশ্রমস্যাযং লোকস্যাচাররক্ষণাত্ |

03.1.38chd নশ্যতাং সর্বধর্মাণাং রাজা ধর্মপ্রবর্তকঃ

03.1.39ab ধর্মশ্চ ব্যবহারশ্চ চরিত্রং রাজশাসনম্ |

03.1.39chd বিবাদার্থশ্চতুষ্পাদঃ পশ্চিমঃ পূর্ববাধকঃ

03.1.40ab তত্র সত্যে স্থিতো ধর্মো ব্যবহারঃ তু সাক্ষিষু |

03.1.40chd চরিত্রং সঙ্গ্রহে পুংসাং রাজ্ঞাং আজ্ঞা তু শাসনম্

03.1.41ab রাজ্ঞঃ স্বধর্মঃ স্বর্গায প্রজা ধর্মেণ রক্ষিতুঃ |

03.1.41chd অরক্ষিতুর্বা ক্ষেপ্তুর্বা মিথ্যাদণ্ডং অতোঽন্যথা

03.1.42ab দণ্ডো হি কেবলো লোকং পরং চ ইমং চ রক্ষতি |

03.1.42chd রাজ্ঞা পুত্রে চ শত্রৌ চ যথাদোষং সমং ধৃতঃ

03.1.43ab অনুশাসদ্দ্ হি ধর্মেণ ব্যবহারেণ সংস্থযা |

03.1.43chd ন্যাযেন চ চতুর্থেন চতুর্ঽন্তাং বা মহীং জযেত্

03.1.44ab সংস্থা যা ধর্মশাস্ত্রেণ শাস্ত্রং বা ব্যাবহারিকম্ |

03.1.44chd যস্মিন্ন্ অর্থে বিরুধ্যেত ধর্মেণার্থং বিনির্ণযেত্

03.1.45ab শাস্ত্রং বিপ্রতিপদ্যেত ধর্মে ন্যাযেন কেনচিত্ |

03.1.45chd ন্যাযঃ তত্র প্রমাণং স্যাত্ তত্র পাঠো হি নশ্যতি

03.1.46ab দৃষ্টদোষঃ স্বযংবাদঃ স্বপক্ষপরপক্ষযোঃ |

03.1.46chd অনুযোগার্জবং হেতুঃ শপথশ্চার্থসাধকঃ

03.1.47ab পূর্ব উত্তরার্থব্যাঘাতে সাক্ষিবক্তব্যকারণে |

03.1.47chd চারহস্তাচ্চ নিষ্পাতে প্রদেষ্টব্যঃ পরাজযঃ ( ইতি)

Chapt | Concerning marriage

(i) Law of marriage (ii) Rules concerning women property(iii) Concerning supersession (of a wife) by a second marriage

03.2.01 বিবাহপূর্বো ব্যবহারঃ

03.2.02 কন্যাদানং কন্যাং অলঙ্কৃত্য ব্রাহ্মো বিবাহঃ

03.2.03 সহধর্মচর্যা প্রাজাপত্যঃ

03.2.04 গোমিথুনাদানাদ্ আর্ষঃ

03.2.05 অন্তর্বেদ্যাং ঋত্বিজে দানাদ্ দৈবঃ

03.2.06 মিথঃসমবাযাদ্ গান্ধর্বঃ

03.2.07 শুল্কাদানাদ্ আসুরঃ

03.2.08 প্রসহ্যাদানাদ্ রাক্ষসঃ

03.2.09 সুপ্তমত্তাদানাত্ পৈশাচঃ

03.2.10 পিতৃপ্রমাণাশ্চত্বারঃ পূর্বে ধর্ম্যাঃ, মাতাপিতৃপ্রমাণাঃ শেষাঃ

03.2.11 তৌ হি শুল্কহরৌ দুহিতুঃ, অন্যতরাভাবেঽন্যতরো বা

03.2.12 দ্বিতীযং শুল্কং স্ত্রী হরেত

03.2.13 সর্বেষাং প্রীত্য্ঽঅরোপণং অপ্রতিষিদ্ধম্ ইতি বিবাহধর্মঃ |

03.2.14 বৃত্তিরাবন্ধ্যং বা স্ত্রীধনম্

03.2.15 পরদ্বিসাহস্রা স্থাপ্যা বৃত্তিঃ, আবন্ধ্যানিযমঃ

03.2.16 তদ্ আত্মপুত্রস্নুষাভর্মণি প্রবাসাপ্রতিবিধানে চ ভার্যাযা ভোক্তুং অদোষঃ, প্রতিরোধকব্যাধিদুর্ভিক্ষভযপ্রতীকারে ধর্মকার্যে চ পত্যুঃ, সম্ভূয বা দম্পত্যোর্মিথুনং প্রজাতযোঃ

03.2.17 ত্রিবর্ষ উপভুক্তং চ ধর্মিষ্ঠেষু বিবাহেষু নানুযুঞ্জীত

03.2.18 গান্ধর্বাসুর উপভুক্তং স-বৃদ্ধিকং উভযং দাপ্যেত, রাক্ষসপৈশাচ উপভুক্তং স্তেযং দদ্যাত্

03.2.19 মৃতে ভর্তরি ধর্মকামা তদানীং এব স্থাপ্যাভরণং শুল্কশেষং চ লভেত

03.2.20 লব্ধ্বা বা বিন্দমানা স-বৃদ্ধিকং উভযং দাপ্যেত

03.2.21 কুটুম্বকামা তু শ্বশুরপতিদত্তং নিবেশকালে লভেত

03.2.22 নিবেশকালং হি দীর্ঘপ্রবাসে ব্যাখ্যাস্যামঃ

03.2.23 শ্বশুরপ্রাতিলোম্যেন বা নিবিষ্টা শ্বশুরপতিদত্তং জীযেত

03.2.24 জ্ঞাতিহস্তাদ্ঽভিমৃষ্টাযা জ্ঞাতযো যথাগৃহীতং দদ্যুঃ

03.2.25 ন্যায উপগতাযাঃ প্রতিপত্তা স্ত্রীধনং গোপযেত্

03.2.26 পতিদাযং বিন্দমানা জীযেত

03.2.27 ধর্মকামা ভুঞ্জীত

03.2.28 পুত্রবতী বিন্দমানা স্ত্রীধনং জীযেত

03.2.29 তত্ তু স্ত্রীধনং পুত্রা হরেযুঃ

03.2.30 পুত্রভরণার্থং বা বিন্দমানা পুত্রার্থং স্ফাতীকুর্যাত্

03.2.31 বহুপুরুষপ্রজানাং পুত্রাণাং যথাপিতৃদত্তং স্ত্রীধনং অবস্থাপযেত্

03.2.32 কামকরণীযং অপি স্ত্রীধনং বিন্দমানা পুত্রসংস্থং কুর্যাত্

03.2.33 অপুত্রা পতিশযনং পালযন্তী গুরুসমীপে স্ত্রীধনং আযুঃক্ষযাদ্ ভুঞ্জীত

03.2.34 আপদ্ঽর্থং হি স্ত্রীধনম্

03.2.35 ঊর্ধ্বং দাযাদং গচ্ছেত্

03.2.36 জীবতি ভর্তরি মৃতাযাঃ পুত্রা দুহিতরশ্চ স্ত্রীধনং বিভজেরন্, অপুত্রাযা দুহিতরঃ, তদ্ঽভাবে ভর্তা

03.2.37 শুল্কং অন্বাধেযং অন্যদ্ বা বন্ধুভির্দত্তং বান্ধবা হরেযুঃ ইতি স্ত্রীধনকল্পঃ |

03.2.38 বর্ষাণ্যষ্টাবপ্রজাযমানাং অপুত্রাং বন্ধ্যাং চাকাঙ্ক্ষেত, দশ নিন্দুং, দ্বাদশ কন্যাপ্রসবিনীম্

03.2.39 ততঃ পুত্রার্থী দ্বিতীযাং বিন্দেত

03.2.40 তস্যাতিক্রমে শুল্কং স্ত্রীধনং অর্ধং চাধিবেদনিকং দদ্যাত্, চতুর্বিংশতিপণপরং চ দণ্ডম্

03.2.41 শুল্কং স্ত্রীধনং অশুল্কস্ত্রীধনাযাঃ তত্প্রমাণং আধিবেদনিকং অনুরূপাং চ বৃত্তিং দত্ত্বা বহ্বীরপি বিন্দেত

03.2.42 পুত্রার্থা হি স্ত্রিযঃ

03.2.43 তীর্থসমবাযে চাসাং যথাবিবাহং পূর্ব ঊঢাং জীবত্পুত্রাং বা পূর্বং গচ্ছেত্

03.2.44 তীর্থগূহনাগমনে ষণ্ঁঅবতির্দণ্ডঃ

03.2.45 পুত্রবতীং ধর্মকামাং বন্ধ্যাং নিন্দুং নীরজস্কাং বা নাকামাং উপেযাত্

03.2.46 ন চাকামঃ পুরুষঃ কুষ্ঠিনীং উন্মত্তাং বা গচ্ছেত্

03.2.47 স্ত্রী তু পুত্রার্থং এবম্ভূতং বা উপগচ্ছেত্

03.2.48ab নীচত্বং পরদেশং বা প্রস্থিতো রাজকিল্বিষী |

03.2.48chd প্রাণাভিহন্তা পতিতঃ ত্যাজ্যঃ ক্লীবোঽপি বা পতিঃ ( ইতি)

Chapt | iv) Marital duty, (v) Maintenance, (vi) Cruelty, (vii) Disaffection, (viii) Misconduct, (ix) Prohibition of favours and dealings

03.3.01 দ্বাদশবর্ষা স্ত্রী প্রাপ্তব্যবহারা ভবতি, ষোডশবর্ষঃ পুমান্

03.3.02 অত ঊর্ধ্বং অশুশ্রূষাযাং দ্বাদশপণঃ স্ত্রিযা দণ্ডঃ, পুংসো দ্বিগুণঃ ইতি শুশ্রূষা |

03.3.03 ভর্মণ্যাযাং অনির্দিষ্টকালাযাং গ্রাসাচ্ছাদনং বাঽধিকং যথাপুরুষপরিবাপং সবিশেষং দদ্যাত্

03.3.04 নির্দিষ্টকালাযাং তদ্ এব সঙ্খ্যায বন্ধং চ দদ্যাত্

03.3.05 শুল্কস্ত্রীধনাধিবেদনিকানাং অনাদানে চ

03.3.06 শ্বশুরকুলপ্রবিষ্টাযাং বিভক্তাযাং বা নাভিযোজ্যঃ পতিঃ ইতি ভর্ম |

03.3.07 নষ্টে বিনষ্টে ন্যঙ্গে অপিতৃকে অমাতৃকে ইত্যনির্দেশেন বিনযগ্রাহণম্

03.3.08 বেণুদলরজ্জুহস্তানাং অন্যতমেন বা পৃষ্ঠে ত্রিরাঘাতঃ

03.3.09 তস্যাতিক্রমে বাগ্দণ্ডপারুষ্যদণ্ডাভ্যাং অর্ধদণ্ডাঃ

03.3.10 তদ্ এব স্ত্রিযা ভর্তরি প্রসিদ্ধদোষাযাঃ

03.3.11 ঈর্ষ্যযা বাহ্যবিহারেষু দ্বারেষ্বত্যযো যথানির্দিষ্টঃ ইতি পারুষ্যম্ |

03.3.12 ভর্তারং দ্বিষতী স্ত্রী সপ্তার্তবান্যমণ্ডযমানা তদানীং এব স্থাপ্যাভরণং নিধায ভর্তারং অন্যযা সহ শযানং অনুশযীত

03.3.13 ভিক্ষুক্য্ঽন্বাধিজ্ঞাতিকুলানাং অন্যতমে বা ভর্তা দ্বিষন্ স্ত্রিযং একাং অনুশযীত

03.3.14 দৃষ্টলিঙ্গে মৈথুনাপহারে সবর্ণাপসর্প উপগমে বা মিথ্যাবাদী দ্বাদশপণং দদ্যাত্

03.3.15 অমোক্ষ্যা ভর্তুরকামস্য দ্বিষতী ভার্যা, ভার্যাযাশ্চ ভর্তা

03.3.16 পরস্পরন্দ্বেষান্ মোক্ষঃ

03.3.17 স্ত্রীবিপ্রকারাদ্ বা পুরুষশ্চেন্ মোক্ষং ইচ্ছেদ্ যথাগৃহীতং অস্যৈ দদ্যাত্

03.3.18 পুরুষবিপ্রকারাদ্ বা স্ত্রী চেন্ মোক্ষং ইচ্ছেন্নাস্যৈ যথাগৃহীতং দদ্যাত্

03.3.19 অমোক্ষো ধর্মবিবাহানাম্ ইতি দ্বেষঃ |

03.3.20 প্রতিষিদ্ধা স্ত্রী দর্পমদ্যক্রীডাযাং ত্রিপণং দণ্ডং দদ্যাত্

03.3.21 দিবা স্ত্রীপ্রেক্ষাবিহারগমনে ষট্পণো দণ্ডঃ, পুরুষপ্রেক্ষাবিহারগমনে দ্বাদশপণঃ

03.3.22 রাত্রৌ দ্বিগুণঃ

03.3.23 সুপ্তমত্তপ্রব্রজনে ভর্তুরদানে চ দ্বারস্য দ্বাদশপণঃ

03.3.24 রাত্রৌ নিষ্কসনে দ্বিগুণঃ

03.3.25 স্ত্রীপুংসযোর্মৈথুনার্থেনাঙ্গবিচেষ্টাযাং রহোঽশ্লীলসম্ভাষাযাং বা চতুর্বিংশতিপণঃ স্ত্রিযা দণ্ডঃ, পুংসো দ্বিগুণঃ

03.3.26 কেশনীবিদন্তনখালম্বনেষু পূর্বঃ সাহসদণ্ডঃ, পুংসো দ্বিগুণঃ

03.3.27 শঙ্কিতস্থানে সম্ভাষাযাং চ পণস্থানে শিফাদণ্ডঃ

03.3.28 স্ত্রীণাং গ্রামমধ্যে চণ্ডালঃ পক্ষান্তরে পঞ্চশিফা দদ্যাত্

03.3.29 পণিকং বা প্রহারং মোক্ষযেত্ ইত্যতীচারঃ |

03.3.30 প্রতিষিদ্ধযোঃ স্ত্রীপুংসযোরন্যোন্য উপকারে ক্ষুদ্রকদ্রব্যাণাং দ্বাদশপণো দণ্ডঃ, স্থূলকদ্রব্যাণাং চতুর্বিংশতিপণঃ, হিরণ্যসুবর্ণযোশ্চতুষ্পঞ্চাশত্পণঃ স্ত্রিযা দণ্ডঃ, পুংসোর্দ্বিগুণঃ

03.3.31 ত এবাগম্যযোরর্ধদণ্ডাঃ, তথা প্রতিষিদ্ধপুরুষব্যবহারেষু চ ইতি প্রতিষেধঃ |

03.3.32ab রাজদ্বিষ্টাতিচারাভ্যাং আত্মাপক্রমণেন চ |

03.3.32chd স্ত্রীধনানীতশুল্কানাং অস্বাম্যং জাযতে স্ত্রিযাঃ ( ইতি)

Chapt | Leaving home, goi.g away(with a man), Short absence from home, Long absence from home

03.4.01 পতিকুলান্নিষ্পতিতাযাঃ স্ত্রিযাঃ ষট্পণো দণ্ডঃ, অন্যত্র বিপ্রকারাত্

03.4.02 প্রতিষিদ্ধাযাং দ্বাদশপণঃ

03.4.03 প্রতিবেশগৃহাতিগতাযাঃ ষট্পণঃ

03.4.04 প্রাতিবেশিকভিক্ষুকবৈদেহকানাং অবকাশভিক্ষাপণ্যদানে দ্বাদশপণো দণ্ডঃ

03.4.05 প্রতিষিদ্ধানাং পূর্বঃ সাহসদণ্ডঃ

03.4.06 পরগৃহাতিগতাযাশ্চতুর্বিংশতিপণঃ

03.4.07 পরভার্যাঽবকাশদানে শত্যো দণ্ডঃ, অন্যত্রাপদ্ভ্যঃ

03.4.08 বারণাজ্ঞানযোর্নির্দোষঃ

03.4.09 পতিবিপ্রকারাত্ পতিজ্ঞাতিসুখাবস্থগ্রামিকান্বাধিভিক্ষুকীজ্ঞাতিকুলানাং অন্যতমং অপুরুষং গন্তুং অদোষঃ ইতি আচার্যাঃ

03.4.10 স-পুরুষং বা জ্ঞাতিকুলম্

03.4.11 কুতো হি সাধ্বীজনস্যচ্ছলম্

03.4.12 সুখং এতদ্ অববোদ্ধুং, ইতি কৌটিল্যঃ

03.4.13 প্রেতব্যাধিব্যসনগর্ভনিমিত্তং অপ্রতিষিদ্ধং এব জ্ঞাতিকুলগমনম্

03.4.14 তন্নিমিত্তং বারযতো দ্বাদশপণো দণ্ডঃ

03.4.15 তত্রাপি গূহমানা স্ত্রীধনং জীযেত, জ্ঞাতযো বা ছাদযন্তঃ শুল্কশেষম্ ইতি নিষ্পতনং |

03.4.16 পতিকুলান্নিষ্পত্য গ্রামান্তরগমনে দ্বাদশপণো দণ্ডঃ স্থাপ্যাঽঽভরণলোপশ্চ

03.4.17 গম্যেন বা পুংসা সহ প্রস্থানে চতুর্বিংশতিপণঃ সর্বধর্মলোপশ্চ, অন্যত্র ভর্মদানতীর্থগমনাভ্যাম্

03.4.18 পুংসঃ পূর্বঃ সাহসদণ্ডঃ তুল্যশ্রেযসোঃ, পাপীযসো মধ্যমঃ

03.4.19 বন্ধুর্ঽদণ্ড্যঃ

03.4.20 প্রতিষেধেঽর্ধদণ্ডাঃ

03.4.21 পথি ব্যন্তরে গূঢদেশাভিগমনে মৈথুনার্থেন শঙ্কিতপ্রতিষিদ্ধাযাং বা পথ্য্ঽনুসরণে সঙ্গ্রহণং বিদ্যাত্

03.4.22 তালাবচরচারণমত্স্যবন্ধকলুব্ধকগোপালকশৌণ্ডিকানাং অন্যেষাং চ প্রসৃষ্টস্ত্রীকাণাং পথ্য্ঽনুসরণং অদোষঃ

03.4.23 প্রতিষিদ্ধে বা নযতঃ পুংসঃ স্ত্রিযো বা গচ্ছন্ত্যাঃ ত এবার্ধদণ্ডাঃ ইতি পথ্য্ঽনুসরণম্ |

03.4.24 হ্রস্বপ্রবাসিনাং শূদ্রবৈশ্যক্ষত্রিযব্রাহ্মণানাং ভার্যাঃ সংবত্সর উত্তরং কালং আকাঙ্ক্ষেরন্ অপ্রজাতাঃ, সংবত্সরাধিকং প্রজাতাঃ

03.4.25 প্রতিবিহিতা দ্বিগুণং কালম্

03.4.26 অপ্রতিবিহিতাঃ সুখাবস্থা বিভৃযুঃ, পরং চত্বারি বর্ষাণ্যষ্টৌ বা জ্ঞাতযঃ

03.4.27 ততো যথাদত্তং আদায প্রমুঞ্চেযুঃ

03.4.28 ব্রাহ্মণং অধীযানং দশবর্ষাণ্যপ্রজাতা, দ্বাদশ প্রজাতা, রাজপুরুষং আযুঃক্ষযাদ্ আকাঙ্ক্ষেত

03.4.29 সবর্ণতশ্চ প্রজাতা নাপবাদং লভেত

03.4.30 কুটুম্ব.ঋদ্ধিলোপে বা সুখাবস্থৈর্বিমুক্তা যথা ইষ্টং বিন্দেত, জীবিতার্থং আপদ্গতা বা

03.4.31 ধর্মবিবাহাত্ কুমারী পরিগ্রহীতারং অনাখ্যায প্রোষিতং অশ্রূযমাণং সপ্ত তীর্থান্যাকাঙ্ক্ষেত, সংবত্সরং শ্রূযমাণম্

03.4.32 আখ্যায প্রোষিতং অশ্রূযমাণং পঞ্চ তীর্থান্যাকাঙ্ক্ষেত, দশ শ্রূযমাণম্

03.4.33 একদেশদত্তশুল্কং ত্রীণি তীর্থান্যশ্রূযমাণং, শ্রূযমাণং সপ্ত তীর্থান্যাকাঙ্ক্ষেত

03.4.34 দত্তশুল্কং পঞ্চ তীর্থান্যশ্রূযমাণং, দশ শ্রূযমাণম্

03.4.35 ততঃ পরং ধর্মস্থৈর্বিসৃষ্টা যথা ইষ্টং বিন্দেত

03.4.36 তীর্থ উপরোধো হি ধর্মবধ ইতি কৌটিল্যঃ ইতি হ্রস্বপ্রবাসঃ ||

03.4.37 দীর্ঘপ্রবাসিনঃ প্রব্রজিতস্য প্রেতস্য বা ভার্যা সপ্ত তীর্থান্যাকাঙ্ক্ষেত, সংবত্সরং প্রজাতা

03.4.38 ততঃ পতিসোদর্যং গচ্ছেত্

03.4.39 বহুষু প্রত্যাসন্নং ধার্মিকং ভর্মসমর্থং কনিষ্ঠং অভার্যং বা

03.4.40 তদ্ঽভাবেঽপ্যসোদর্যং সপিণ্ডং কুল্যং বাঽঽসন্নম্

03.4.41 এতেষাং এষ এব ক্রমঃ

03.4.42ab এতান্ উত্ক্রম্য দাযাদান্ বেদনে জারকর্মণি |

03.4.42chd জারস্ত্রীদাতৃবেত্তারঃ সম্প্রাপ্তাঃ সঙ্গ্রহাত্যযম্ ( ইতি)

Chapt | Partition of inheritance

Orderof inheritance

03.5.01 অনীশ্বরাঃ পিতৃমন্তঃ স্থিতপিতৃমাতৃকাঃ পুত্রাঃ

03.5.02 তেষাং ঊর্ধ্বং পিতৃতো দাযবিভাগঃ পিতৃদ্রব্যাণাম্

03.5.03 স্বযংঽঅর্জিতং অবিভাজ্যং, অন্যত্র পিতৃদ্রব্যাদ্ উত্থিতেভ্যঃ

03.5.04 পিতৃদ্রব্যাদ্ অবিভক্ত উপগতানাং পুত্রাঃ পৌত্রা বা আচতুর্থাদ্ ইত্যংশভাজঃ

03.5.05 তাবদ্ অবিচ্ছিন্নঃ পিণ্ডো ভবতি

03.5.06 বিচ্ছিন্নপিণ্ডাঃ সর্বে সমং বিভজেরন্

03.5.07 অপিতৃদ্রব্যা বিভক্তপিতৃদ্রব্যা বা সহ জীবন্তঃ পুনর্বিভজেরন্

03.5.08 যতশ্চ উত্তিষ্ঠেত স দ্ব্য্ঽংশং লভেত

03.5.09 দ্রব্যং অপুত্রস্য সোদর্যা ভ্রাতরঃ সহজীবিনো বা হরেযুঃ কন্যাশ্চ

03.5.10 রিক্থং পুত্রবতঃ পুত্রা দুহিতরো বা ধর্মিষ্ঠেষু বিবাহেষু জাতাঃ

03.5.11 তদ্ঽভাবে পিতা ধরমাণঃ

03.5.12 পিত্র্ঽভাবে ভ্রাতরো ভ্রাতৃপুত্রাশ্চ

03.5.13 অপিতৃকা বহবোঽপি চ ভ্রাতরো ভ্রাতৃপুত্রাশ্চ পিতুরেকং অংশং হরেযুঃ

03.5.14 সোদর্যাণাং অনেকপিতৃকাণাং পিতৃতো দাযবিভাগঃ

03.5.15 পিতৃভ্রাতৃপুত্রাণাং পূর্বে বিদ্যমানে নাপরং অবলম্বন্তে, জ্যেষ্ঠে চ কনিষ্ঠং অর্থগ্রাহিণম্

03.5.16 জীবদ্বিভাগে পিতা ন একং বিশেষযেত্

03.5.17 ন চ একং অকারণান্নির্বিভজেত

03.5.18 পিতুরসত্যর্থে জ্যেষ্ঠাঃ কনিষ্ঠান্ অনুগৃহ্ণীযুঃ, অন্যত্র মিথ্যাবৃত্তেভ্যঃ

03.5.19 প্রাপ্তব্যবহারাণাং বিভাগঃ

03.5.20 অপ্রাপ্তব্যবহারাণাং দেযবিশুদ্ধং মাতৃবন্ধুষু গ্রামবৃদ্ধেষু বা স্থাপযেযুঃ আব্যবহারপ্রাপণাত্, প্রোষিতস্য বা

03.5.21 সম্নিবিষ্টসমং অসম্নিবিষ্টেভ্যো নৈবেশনিকং দদ্যুঃ, কন্যাভ্যশ্চ প্রাদানিকম্

03.5.22 ঋণরিক্থযোঃ সমো বিভাগঃ

03.5.23 উদপাত্রাণ্যপি নিষ্কিঞ্চনা বিভজেরন্ ইত্যাচার্যাঃ

03.5.24 ছলং এতদ্ ইতি কৌটিল্যঃ

03.5.25 সতোঽর্থস্য বিভাগো নাসতঃ

03.5.26 এতাবান্ অর্থঃ সামান্যঃ তস্য এতাবান্ প্রত্য্ঽংশ ইত্যনুভাষ্য ব্রুবন্ সাক্ষিষু বিভাগং কারযেত্

03.5.27 দুর্বিভক্তং অন্যোন্যাপহৃতং অন্তর্হিতং অবিজ্ঞাত উত্পন্নং বা পুনর্বিভজেরন্

03.5.28 অদাযাদকং রাজা হরেত্ স্ত্রীবৃত্তিপ্রেতকার্যবর্জং, অন্যত্র শ্রোত্রিযদ্রব্যাত্

03.5.29 তত্ ত্রৈবেদ্যেভ্যঃ প্রযচ্ছেত্

03.5.30 পতিতঃ পতিতাজ্ জাতঃ ক্লীবশ্চানংশাঃ, জড উন্মত্তান্ধকুষ্ঠিনশ্চ

03.5.31 সতি ভার্যার্থে তেষাং অপত্যং অতদ্বিধং ভাগং হরেত্

03.5.32 গ্রাসাচ্ছাদনং ইতরে পতিতবর্জাঃ

03.5.33ab তেষাং চ কৃতদারাণাং লুপ্তে প্রজননে সতি |

03.5.33chd সৃজেযুর্বান্ধবাঃ পুত্রাংঃ তেষাং অংশান্ প্রকল্পযেত্ ( ইতি)

Chapt | Division into shares

03.6.01 একস্ত্রীপুত্রাণাং জ্যেষ্ঠাংশঃ – ব্রাহ্মণানাং অজাঃ, ক্ষত্রিযাণাং অশ্বাঃ, বৈশ্যানাং গাবঃ, শূদ্রাণাং অবযঃ

03.6.02 কাণলঙ্গাঃ তেষাং মধ্যমাংশঃ, ভিন্নবর্ণাঃ কনিষ্ঠাংশঃ

03.6.03 চতুষ্পদাভাবে রত্নবর্জানাং দশানাং ভাগং দ্রব্যাণাং একং জ্যেষ্ঠো হরেত্

03.6.04 প্রতিমুক্তস্বধাপাশো হি ভবতি

03.6.05 ইত্যৌশনসো বিভাগঃ

03.6.06 পিতুঃ পরিবাপাদ্ যানং আভরণং চ জ্যেষ্ঠাংশঃ, শযনাসনং ভুক্তকাংস্যং চ মধ্যমাংশঃ, কৃষ্ণং ধান্যাযসং গৃহপরিবাপো গোশকটং চ কনিষ্ঠাংশঃ

03.6.07 শেষদ্রব্যাণাং একদ্রব্যস্য বা সমো বিভাগঃ

03.6.08 অদাযাদা ভগিন্যঃ, মাতুঃ পরিবাপাদ্ ভুক্তকাংস্যাভরণভাগিন্যঃ

03.6.09 মানুষহীনো জ্যেষ্ঠঃ তৃতীযং অংশং জ্যেষ্ঠাংশাল্লভেত, চতুর্থং অন্যাযবৃত্তিঃ, নিবৃত্তধর্মকার্যো বা

03.6.10 কামাচারঃ সর্বং জীযেত

03.6.11 তেন মধ্যমকনিষ্ঠৌ ব্যাখ্যাতৌ

03.6.12 তযোর্মানুষ উপেতো জ্যেষ্ঠাংশাদ্ অর্ধং লভেত

03.6.13 নানাস্ত্রীপুত্রাণাং তু সংস্কৃতাসংস্কৃতযোঃ কন্যাকৃতক্ষতযোরভাবে চ একস্যাঃ পুত্রযোর্যমযোর্বা পূর্বজন্মনা জ্যেষ্ঠভাবঃ

03.6.14 সূতমাগধব্রাত্যরথকারাণাং ঐশ্বর্যতো বিভাগঃ

03.6.15 শেষাঃ তং উপজীবেযুঃ

03.6.16 অনীশ্বরাঃ সমবিভাগাঃ

03.6.17 চাতুর্বর্ণ্যপুত্রাণাং ব্রাহ্মণীপুত্রশ্চতুরোঽংশান্ হরেত্, ক্ষত্রিযাপুত্রস্ত্রীন্ অংশান্, বৈশ্যাপুত্রো দ্বাবংশৌ, একং শূদ্রাপুত্রঃ

03.6.18 তেন ত্রিবর্ণদ্বিবর্ণপুত্রবিভাগঃ ক্ষত্রিযবৈশ্যযোর্ব্যাখ্যাতঃ

03.6.19 ব্রাহ্মণস্যানন্তরাপুত্রঃ তুল্যাংশঃ

03.6.20 ক্ষত্রিযবৈশ্যযোরর্ধাংশঃ তুল্যাংশো বা মানুষ উপেতঃ

03.6.21 তুল্যাতুল্যযোরেকপুত্রঃ সর্বং হরেত্, বন্ধূংশ্চ বিভৃযাত্

03.6.22 ব্রাহ্মণানাং তু পারশবঃ তৃতীযং অংশং লভেত, দ্বাবংশৌ সপিণ্ডঃ কুল্যো বাঽঽসন্নঃ, স্বধাদানহেতোঃ

03.6.23 তদ্ঽভাবে পিতুরাচার্যোঽন্তেবাসী বা

03.6.24ab ক্ষেত্রে বা জনযেদ্ অস্য নিযুক্তঃ ক্ষেত্রজং সুতম্ |

03.6.24chd মাতৃবন্ধুঃ সগোত্রো বা তস্মৈ তত্ প্রদিশেদ্ ধনম্ ( ইতি)

Chapt | Classification of sons

03.7.01 পরপরিগ্রহে বীজং উত্সৃষ্টং ক্ষেত্রিণঃ ইত্যাচার্যাঃ

03.7.02 মাতা ভস্ত্রা, যস্য রেতঃ তস্যাপত্যম্ ইত্যপরে

03.7.03 বিদ্যমানং উভযং ইতি কৌটিল্যঃ

03.7.04 স্বযঞ্জাতঃ কৃতক্রিযাযাং ঔরসঃ

03.7.05 তেন তুল্যঃ পুত্রিকাপুত্রঃ

03.7.06 সগোত্রেণান্যগোত্রেণ বা নিযুক্তেন ক্ষেত্রজাতঃ ক্ষেত্রজঃ পুত্রঃ

03.7.07 জনযিতুরসত্যন্যস্মিন্ পুত্রে স এব দ্বিপিতৃকো দ্বিগোত্রো বা দ্বযোরপি স্বধারিক্থভাগ্ ভবতি

03.7.08 তত্সধর্মা বন্ধূনাং গৃহে গূঢজাতঃ তু গূঢজঃ

03.7.09 বন্ধুনা উত্সৃষ্টোঽপবিদ্ধঃ সংস্কর্তুঃ পুত্রঃ

03.7.10 কন্যাগর্ভঃ কানীনঃ

03.7.11 সগর্ভ ঊঢাযাঃ সহ ঊঢঃ

03.7.12 পুনর্ভূতাযাঃ পৌনর্ভবঃ

03.7.13 স্বযঞ্জাতঃ পিতুর্বন্ধূনাং চ দাযাদঃ

03.7.14 পরজাতঃ সংস্কর্তুরেব ন বন্ধূনাম্

03.7.15 তত্সধর্মা মাতাপিতৃভ্যাং অদ্ভির্মুক্তো দত্তঃ

03.7.16 স্বযং বন্ধুভির্বা পুত্রভাব উপগত উপগতঃ

03.7.17 পুত্রত্বেঽধিকৃতঃ কৃতকঃ

03.7.18 পরিক্রীতঃ ক্রীতঃ ইতি |

03.7.19 ঔরসে তু উত্পন্নে সবর্ণাঃ তৃতীযাংশহরাঃ, অসবর্ণা গ্রাসাচ্ছাদনভাগিনঃ

03.7.20 ব্রাহ্মণক্ষত্রিযযোরনন্তরাপুত্রাঃ সবর্ণাঃ, একান্তরা অসবর্ণাঃ

03.7.21 ব্রাহ্মণস্য বৈশ্যাযাং অম্বষ্ঠঃ, শূদ্রাযাং নিষাদঃ পারশবো বা

03.7.22 ক্ষত্রিযস্য শূদ্রাযাং উগ্রঃ

03.7.23 শূদ্র এব বৈশ্যস্য

03.7.24 সবর্ণাসু চ এষাং অচরিতব্রতেভ্যো জাতা ব্রাত্যাঃ

03.7.25 ইত্যনুলোমাঃ

03.7.26 শূদ্রাদ্ আযোগবক্ষত্তচণ্ডালাঃ

03.7.27 বৈশ্যান্ মাগধবৈদেহকৌ

03.7.28 ক্ষত্রিযাত্ সূতঃ

03.7.29 পৌরাণিকঃ ত্বন্যঃ সূতো মাগধশ্চ, ব্রহ্মক্ষত্রাদ্ বিশেষঃ

03.7.30 ত এতে প্রতিলোমাঃ স্বধর্মাতিক্রমাদ্ রাজ্ঞঃ সম্ভবন্তি

03.7.31 উগ্রান্নৈষাদ্যাং কুক্কুটঃ, বিপর্যযে পুল্কসঃ

03.7.32 বৈদেহিকাযাং অম্বষ্ঠাদ্ বৈণঃ, বিপর্যযে কুশীলবঃ

03.7.33 ক্ষত্তাযাং উগ্রাত্শ্বপাকঃ

03.7.34 ইত্যেতেঽন্যে চান্তরালাঃ

03.7.35 কর্মণা বৈশ্যো রথকারঃ

03.7.36 তেষাং স্বযোনৌ বিবাহঃ, পূর্বাপরগামিত্বং বৃত্তানুবৃত্তং চ

03.7.37 শূদ্রসধর্মাণো বা, অন্যত্র চণ্ডালেভ্যঃ

03.7.38 কেবলং এবং বর্তমানঃ স্বর্গং আপ্নোতি রাজা, নরকং অন্যথা

03.7.39 সর্বেষাং অন্তরালানাং সমো বিভাগঃ

03.7.40ab দেশস্য জাত্যাঃ সঙ্ঘস্য ধর্মো গ্রামস্য বাঽপি যঃ |

03.7.40chd উচিতঃ তস্য তেন এব দাযধর্মং প্রকল্পযেত্ ( ইতি)

Chapt | Immovable propertয্

Dwelling-places

03.8.01 সামন্তপ্রত্যযা বাস্তুবিবাদাঃ

03.8.02 গৃহং ক্ষেত্রং আরামঃ সেতুবন্ধঃ তটাকং আধারো বা বাস্তুঃ

03.8.03 কর্ণকীলাযসসম্বন্ধোঽনুগৃহং সেতুঃ

03.8.04 যথাসেতুভোগং বেশ্ম কারযেত্

03.8.05 অভূতং বা পরকুড্যাদ্ অপক্রম্য দ্বাবরত্নী ত্রিপদীং বা দেশবন্ধং কারযেত্

03.8.06 অবস্করং ভ্রমং উদপানং বা ন গৃহ উচিতাদ্ অন্যত্র, অন্যত্র সূতিকাকূপাদ্ আনির্দশাহাদ্ ইতি

03.8.07 তস্যাতিক্রমে পূর্বঃ সাহসদণ্ডঃ

03.8.08 তেন ইন্ধনাবঘাতনকৃতং কল্যাণকৃত্যেষ্বাচাম উদকমার্গাশ্চ ব্যাখ্যাতাঃ

03.8.09 ত্রিপদীপ্রতিক্রান্তং অধ্যর্ধং অরত্নিং বা গাঢপ্রসৃতং উদকমার্গং প্রস্রবণপ্রপাতং বা কারযেত্

03.8.10 তস্যাতিক্রমে চতুষ্পঞ্চাশত্পণো দণ্ডঃ

03.8.11 একপদীপ্রতিক্রান্তং অরত্নিং বা চক্রিচতুষ্পদস্থানং অগ্নিষ্ঠং উদঞ্জরস্থানং রোচনীং কুট্টনীং বা কারযেত্

03.8.12 তস্যাতিক্রমে চতুর্বিংশতিপণো দণ্ডঃ

03.8.13 সর্ববাস্তুকযোঃ প্রাক্ষিপ্তকযোর্বা শালযোঃ কিষ্কুরন্তরিকা ত্রিপদী বা

03.8.14 তযোশ্চতুর্ঽঙ্গুলং নীপ্রান্তরম্ নীব্রান্তরম্? সমারূঢকং বা

03.8.15 কিষ্কুমাত্রং আণিদ্বারং অন্তরিকাযাং খণ্ডফুল্লার্থং অসম্পাতং কারযেত্

03.8.16 প্রকাশার্থং অল্পং ঊর্ধ্বং বাতাযনং কারযেত্

03.8.17 তদ্ঽবসিতে বেশ্মনিচ্ছাদযেত্

03.8.18 সম্ভূয বা গৃহস্বামিনো যথা ইষ্টং কারযেযুঃ, অনিষ্টং বারযেযুঃ

03.8.19 বানলট্যাশ্চ ঊর্ধ্বং আবার্যভাগং কটপ্রচ্ছন্নং অবমর্শভিত্তিং বা কারযেদ্ বর্ষাবাধভযাত্

03.8.20 তস্যাতিক্রমে পূর্বঃ সাহসদণ্ডঃ, প্রতিলোমদ্বারবাতাযনবাধাযাং চ, অন্যত্র রাজমার্গরথ্যাভ্যঃ

03.8.21 খাতসোপানপ্রণালীনিশ্রেণ্য্ঽবস্করভাগৈর্বহির্বাধাযাং ভোগনিগ্রহে চ

03.8.22 পরকুড্যং উদকেন উপঘ্নতো দ্বাদশপণো দণ্ডঃ, মূত্রপুরীষ উপঘাতে দ্বিগুণঃ

03.8.23 প্রণালীমোক্ষো বর্ষতি, অন্যথা দ্বাদশপণো দণ্ডঃ

03.8.24 প্রতিষিদ্ধস্য চ বসতঃ, নিরস্যতশ্চাবক্রযিণং অন্যত্র পারুষ্যস্তেযসাহসসঙ্গ্রহণমিথ্যাভোগেভ্যঃ

03.8.25 স্বযংঽভিপ্রস্থিতো বর্ষাবক্রযশেষং দদ্যাত্

03.8.26 সামান্যে বেশ্মনি সাহায্যং অপ্রযচ্ছতঃ, সামান্যং উপরুন্ধতো ভোগং চ গৃহে দ্বাদশপণো দণ্ডঃ

03.8.27 বিনাশযতঃ তদ্দ্বিগুণঃ

03.8.28ab কোষ্ঠকাঙ্গণবর্চানাং অগ্নিকুট্টনশালযোঃ |

03.8.28chd বিবৃতানাং চ সর্বেষাং সামান্যো ভোগ ইষ্যতে ( ইতি)

Chapt | sale of immovable property Fixing of boundaries Enchroachment and Damage

03.9.01 জ্ঞাতিসামন্তধনিকাঃ ক্রমেণ ভূমিপরিগ্রহান্ ক্রেতুং অভ্যাভবেযুঃ

03.9.02 ততোঽন্যে বাহ্যাঃ

03.9.03 সামন্তচত্বারিংশত্কুল্যেষু গৃহপ্রতিমুখে বেশ্ম শ্রাবযেযুঃ, সামন্তগ্রামবৃদ্ধেষু ক্ষেত্রং আরামং সেতুবন্ধং তটাকং আধারং বা মর্যাদাসু যথাসেতুভোগং অনেনার্ঘেণ কঃ ক্রেতা ইতি

03.9.04 ত্রিরাঘুষিতং অব্যাহতং ক্রেতা ক্রেতুং লভেত

03.9.05 স্পর্ধযা বা মূল্যবর্ধনে মূল্যবৃদ্ধিঃ স-শুল্কা কোশং গচ্ছেত্

03.9.06 বিক্রযপ্রতিক্রোষ্টা শুল্কং দদ্যাত্

03.9.07 অস্বামিপ্রতিক্রোশে চতুর্বিংশতিপণো দণ্ডঃ

03.9.08 সপ্তরাত্রাদ্ ঊর্ধ্বং অনভিসরতঃ প্রতিক্রুষ্টো বিক্রীণীত

03.9.09 প্রতিক্রুষ্টাতিক্রমে বাস্তুনি দ্বিশতো দণ্ডঃ, অন্যত্র চতুর্বিংশতিপণো দণ্ডঃ ইতি বাস্তুবিক্রযঃ |

03.9.10 সীমবিবাদং গ্রামযোরুভযোঃ সামন্তা পঞ্চগ্রামী দশগ্রামী বা সেতুভিঃ স্থাবরৈঃ কৃত্রিমৈর্বা কুর্যাত্

03.9.11 কর্ষকগোপালকবৃদ্ধাঃ পূর্বভুক্তিকা বা বাহ্যাঃ সেতূনাং অভিজ্ঞা বহব একো বা নির্দিশ্য সীমসেতূন্ বিপরীতবেষাঃ সীমানং নযেযুঃ

03.9.12 উদ্দিষ্টানাং সেতূনাং অদর্শনে সহস্রং দণ্ডঃ |

03.9.13 তদ্ এব নীতে সীমাপহারিণাং সেতুচ্ছিদাং চ কুর্যাত্

03.9.14 প্রনষ্টসেতুভোগং বা সীমানং রাজা যথা উপকারং বিভজেত্ ইতি সীমবিবাদঃ |

03.9.15 ক্ষেত্রবিবাদং সামন্তগ্রামবৃদ্ধাঃ কুর্যুঃ

03.9.16 তেষাং দ্বৈধীভাবে যতো বহবঃ শুচযোঽনুমতা বা ততো নিযচ্ছেযুঃ মধ্যং বা গৃহ্ণীযুঃ

03.9.17 তদ্.উভযপরা উক্তং বাস্তু রাজা হরেত্, প্রনষ্টস্বামিকং চ

03.9.18 যথা উপকারং বা বিভজেত্

03.9.19 প্রসহ্যাদানে বাস্তুনি স্তেযদণ্ডঃ

03.9.20 কারণাদানে প্রযাসং আজীবং চ পরিসঙ্খ্যায বন্ধং দদ্যাত্ ইতি ক্ষেত্রবিবাদঃ |

03.9.21 মর্যাদাঽপহরণে পূর্বঃ সাহসদণ্ডঃ

03.9.22 মর্যাদাভেদে চতুর্বিংশতিপণঃ

03.9.23 তেন তপোবনবিবীতমহাপথশ্মশানদেবকুলযজনপুণ্যস্থানবিবাদা ব্যাখ্যাতাঃ ইতি মর্যাদাস্থাপনম্ |

03.9.24 সর্ব এব বিবাদাঃ সামন্তপ্রত্যযাঃ

03.9.25 বিবীতস্থলকেদারষণ্ডখলবেশ্মবাহনকোষ্ঠানাং পূর্বম্পূর্বং আবাধং সহেত

03.9.26 ব্রহ্মসোমারণ্যদেবযজনপুণ্যস্থানবর্জাঃ স্থলপ্রদেশাঃ

03.9.27 আধারপরিবাহকেদার উপভোগৈঃ পরক্ষেত্রকৃষ্টবীজহিংসাযাং যথা উপঘাতং মূল্যং দদ্যুঃ

03.9.28 কেদারারামসেতুবন্ধানাং পরস্পরহিংসাযাং হিংসাদ্বিগুণো দণ্ডঃ

03.9.29 পশ্চান্নিবিষ্টং অধরতটাকং ন উপরিতটাকস্য কেদারং উদকেনাপ্লাবযেত্

03.9.30 উপরিনিবিষ্টং নাধরতটাকস্য পূরাস্রাবং বারযেদ্, অন্যত্র ত্রিবর্ষ উপরতকর্মণঃ

03.9.31 তস্যাতিক্রমে পূর্বঃ সাহসদণ্ডঃ, তটাকবামনং চ

03.9.32 পঞ্চবর্ষ উপরতকর্মণঃ সেতুবন্ধস্য স্বাম্যং লুপ্যেত, অন্যত্রাপদ্ভ্যঃ

03.9.33 তটাকসেতুবন্ধানাং নবপ্রবর্তনে পাঞ্চবর্ষিকঃ পরিহারঃ, ভগ্ন উত্সৃষ্টানাং চাতুর্বর্ষিকঃ, সমুপারূঢানাং ত্রৈবর্ষিকঃ, স্থলস্য দ্বৈবর্ষিকঃ

03.9.34 স্বাত্মাধানে বিক্রযে চ

03.9.35 খাতপ্রাবৃত্তিং অনদীনিবন্ধাযতনতটাককেদারারামষণ্ডবাপানাং সস্যবর্ণভাগ উত্তরিকং অন্যেভ্যো বা যথা উপকারং দদ্যুঃ

03.9.36 প্রক্রযাবক্রযাধিভাগভোগনিষৃষ্ট উপভোক্তারশ্চ এষাং প্রতিকুর্যুঃ

03.9.37 অর্পতীকারে হীনদ্বিগুণো দণ্ডঃ

03.9.38ab সেতুভ্যো মুঞ্চতঃ তোযং অবারে ষট্পণো দমঃ |

03.9.38chd বারে বা তোযং অন্যেষাং প্রমাদেন উপরুন্ধতঃ ( ইতি)

Chapt | Damage to pastures, fields and roads

03.10.01 কর্ম উদকমার্গং উচিতং রুন্ধতঃ কুর্বতোঽনুচিতং বা পূর্বঃ সাহসদণ্ডঃ, সেতুকূপপুণ্যস্থানচৈত্যদেবাযতনানি চ পরভূমৌ নিবেশযতঃ

03.10.02 পূর্বানুবৃত্তং ধর্মসেতুং আধানং বিক্রযং বা নযতো নাযযতো বা মধ্যমঃ সাহসদণ্ডঃ, শ্রোতৄণাং উত্তমঃ, অন্যত্র ভগ্ন উত্সৃষ্টাত্

03.10.03 স্বাম্যভাবে গ্রামাঃ পুণ্যশীলা বা প্রতিকুর্যুঃ

03.10.04 পথিপ্রমাণং দুর্গনিবেশে ব্যাখ্যাতম্

03.10.05 ক্ষুদ্রপশুমনুষ্যপথং রুন্ধতো দ্বাদশপণো দণ্ডঃ, মহাপশুপথং চতুর্বিংশতিপণঃ, হস্তিক্ষেত্রপথং চতুষ্পঞ্চাশত্পণঃ, সেতুবনপথং ষট্শতঃ, শ্মশানগ্রামপথং দ্বিশতঃ, দ্রোণমুখপথং পঞ্চশতঃ, স্থানীযরাষ্ট্রবিবীতপথং সাহস্রঃ

03.10.06 অতিকর্ষণে চ এষাং দণ্ডচতুর্থা দণ্ডাঃ

03.10.07 কর্ষণে পূর্ব উক্তাঃ

03.10.08 ক্ষেত্রিকস্যাক্ষিপতঃ ক্ষেত্রং উপবাসস্য বা ত্যজতো বীজকালে দ্বাদশপণো দণ্ডঃ, অন্যত্র দোষ উপনিপাতাবিষহ্যেভ্যঃ

03.10.09 করদাঃ করদেষ্বাধানং বিক্রযং বা কুর্যুঃ, ব্রহ্মদেযিকা ব্রহ্মদেযিকেষু

03.10.10 অন্যথা পূর্বঃ সাহসদণ্ডঃ

03.10.11 করদস্য বাঽকরদগ্রামং প্রবিশতঃ

03.10.12 করদং তু প্রবিশতঃ সর্বদ্রব্যেষু প্রাকাম্যং স্যাত্, অন্যত্রাগারাত্

03.10.13 তদ্ অপ্যস্মৈ দদ্যাত্

03.10.14 অনাদেযং অকৃষতোঽন্যঃ পঞ্চবর্ষাণ্যুপভুজ্য প্রযাসনিষ্ক্রযেণ দদ্যাত্

03.10.15 অকরদাঃ পরত্র বসন্তো ভোগং উপজীবেযুঃ

03.10.16 গ্রামার্থেন গ্রামিকং ব্রজন্তং উপবাসাঃ পর্যাযেণানুগচ্ছেযুঃ

03.10.17 অননুগচ্ছন্তঃ পণার্ধপণিকং যোজনং দদ্যুঃ

03.10.18 গ্রামিকস্য গ্রামাদ্ অস্তেনপারদারিকং নিরস্যতশ্চতুর্বিংশতিপণো দণ্ডঃ, গ্রামস্য উত্তমঃ

03.10.19 নিরস্তস্য প্রবেশো হ্যভিগমেন ব্যাখ্যাতঃ

03.10.20 স্তম্ভৈঃ সমন্ততো গ্রামাদ্ ধনুঃশতাপকৃষ্টং উপসালং কারযেত্

03.10.21 পশুপ্রচারার্থং বিবীতং আলবনেন উপজীবেযুঃ

03.10.22 বিবীতং ভক্ষযিত্বাঽপসৃতানাং উষ্ট্রমহিষাণাং পাদিকং রূপং গৃহ্ণীযুঃ, গবাশ্বখরাণাং চার্ধপাদিকং, ক্ষুদ্রপশূনাং ষোডশভাগিকম্

03.10.23 ভক্ষযিত্বা নিষণ্ণানাং এত এব দ্বিগুণা দণ্ডাঃ, পরিবসতাং চতুর্গুণাঃ

03.10.24 গ্রামদেববৃষা বাঽনির্দশাহা বা ধেনুরুক্ষাণো গোবৃষাশ্চাদণ্ড্যাঃ

03.10.25 সস্যভক্ষণে সস্য উপঘাতং নিষ্পত্তিতঃ পরিসঙ্খ্যায দ্বিগুণং দাপযেত্

03.10.26 স্বামিনশ্চানিবেদ্য চারযতো দ্বাদশপণো দণ্ডঃ, প্রমুঞ্চতশ্চতুর্বিংশতিপণঃ

03.10.27 পালিনাং অর্ধদণ্ডাঃ

03.10.28 তদ্ এব ষণ্ডভক্ষণে কুর্যাত্

03.10.29 বাটভেদে দ্বিগুণঃ বেশ্মখলবলযগতানাং চ ধান্যানাং ভক্ষণে

03.10.30 হিংসাপ্রতীকারং কুর্যাত্

03.10.31 অভযবনমৃগাঃ পরিগৃহীতা বা ভক্ষযন্তঃ স্বামিনো নিবেদ্য যথাঽবধ্যাঃ তথা প্রতিষেদ্ধব্যাঃ

03.10.32 পশবো রশ্মিপ্রতোদাভ্যাং বারযিতব্যাঃ

03.10.33 তেষাং অন্যথা হিংসাযাং দণ্ডপারুষ্যদণ্ডাঃ

03.10.34 প্রার্থযমানা দৃষ্টাপরাধা বা সর্ব উপাযৈর্নিযন্তব্যাঃ ইতি ক্ষেত্রপথহিংসা |

03.10.35 কর্ষকস্য গ্রামং অভ্যুপেত্যাকুর্বতো গ্রাম এবাত্যযং হরেত্

03.10.36 কর্মাকরণে কর্মবেতনদ্বিগুণং, হিরণ্যাদানে প্রত্যংশদ্বিগুণং, ভক্ষ্যপেযাদানে চ প্রহবণেষু দ্বিগুণং অংশং দদ্যাত্

03.10.37 প্রেক্ষাযাং অনংশদঃ, স-স্বজনো ন প্রেক্ষেত

03.10.38 প্রচ্ছন্নশ্রবণ ঈক্ষণে চ সর্বহিতে চ কর্মণি নিগ্রহেণ দ্বিগুণং অংশং দদ্যাত্

03.10.39 সর্বহিতং একস্য ব্রুবতঃ কুর্যুরাজ্ঞাম্

03.10.40 অকরণে দ্বাদশপণো দণ্ডঃ

03.10.41 তং চেত্ সম্ভূয বা হন্যুঃ পৃথগ্ এষাং অপরাধদ্বিগুণো দণ্ডঃ

03.10.42 উপহন্তৃষু বিশিষ্টঃ

03.10.43 ব্রাহ্মণশ্চ এষাং জ্যৈষ্ঠ্যং নিযম্যেত

03.10.44 প্রহবণেষু চ এষাং ব্রাহ্মণা নাকামাঃ কুর্যুঃ, অংশং চ লভেরন্

03.10.45 তেন দেশজাতিকুলসঙ্ঘানাং সমযস্যানপাকর্ম ব্যাখ্যাতম্

03.10.46ab রাজা দেশহিতান্ সেতূন্ কুর্বতাং পথি সঙ্ক্রমান্ |

03.10.46chd গ্রামশোভাশ্চ রক্ষাশ্চ তেষাং প্রিযহিতং চরেত্ ( ইতি)

Chapt | Non-payment of debts

03.11.01 সপাদপণা ধর্ম্যা মাসবৃদ্ধিঃ পণশতস্য, পঞ্চপণা ব্যাবহারিকী, দশপণা কান্তারগাণাং, বিংশতিপণা সামুদ্রাণাম্

03.11.02 ততঃ পরং কর্তুঃ কারযিতুশ্চ পূর্বঃ সাহসদণ্ডঃ, শ্রোতৄণাং এক একং প্রত্যর্ধদণ্ডঃ

03.11.03 রাজন্যযোগক্ষেমাবহে তু ধনিকধারণিকযোশ্চরিত্রং অবেক্ষেত

03.11.04 ধান্যবৃদ্ধিঃ সস্যনিষ্পত্তাবুপার্ধা, পরং মূল্যকৃতা বর্ধেত

03.11.05 প্রক্ষেপবৃদ্ধিরুদযাদ্ অর্ধং সম্নিধানসন্না বার্ষিকী দেযা

03.11.06 চিরপ্রবাসঃ স্তম্ভপ্রবিষ্টো বা মূল্যদ্বিগুণং দদ্যাত্

03.11.07 অকৃত্বা বৃদ্ধিং সাধযতো বর্ধযতো বা, মূল্যং বা বৃদ্ধিং আরোপ্য শ্রাবযতো বন্ধচতুর্গুণো দণ্ডঃ

03.11.08 তুচ্ছশ্রাবণাযাং অভূতচতুর্গুণঃ

03.11.09 তস্য ত্রিভাগং আদাতা দদ্যাত্, শেষং প্রদাতা

03.11.10 দীর্ঘসত্ত্রব্যাধিগুরুকুল উপরুদ্ধং বালং অসারং বা নঋণং অনুবর্ধেত

03.11.11 মুচ্যমানং ঋণং অপ্রতিগৃহ্ণতো দ্বাদশপণো দণ্ডঃ

03.11.12 কারণাপদেশেন নিবৃত্তবৃদ্ধিকং অন্যত্র তিষ্ঠেত্

03.11.13 দশবর্ষ উপেক্ষিতং ঋণং অপ্রতিগ্রাহ্যং, অন্যত্র বালবৃদ্ধব্যাধিতব্যসনিপ্রোষিতদেশত্যাগরাজ্যবিভ্রমেভ্যঃ

03.11.14 প্রেতস্য পুত্রাঃ কুসীদং দদ্যুঃ, দাযাদা বা রিক্থহরাঃ, সহগ্রাহিণঃ, প্রতিভুবো বা

03.11.15 ন প্রাতিভাব্যং অন্যত্

03.11.16 অসারং বালপ্রাতিভাব্যম্

03.11.17 অসঙ্খ্যাতদেশকালং তু পুত্রাঃ পৌত্রা দাযাদা বা রিক্থং হরমাণা দদ্যুঃ

03.11.18 জীবিতবিবাহভূমিপ্রাতিভাব্যং অসঙ্খ্যাতদেশকালং তু পুত্রাঃ পৌত্রা বা বহেযুঃ

03.11.19 নানাঋণসমবাযে তু ন একং দ্বৌ যুগপদ্ অভিবদেযাতাং, অন্যত্র প্রতিষ্ঠমানাত্

03.11.20 তত্রাপি গৃহীতানুপূর্ব্যা রাজশ্রোত্রিযদ্রব্যং বা পূর্বং প্রতিপাদযেত্

03.11.21 দম্পত্যোঃ পিতাপুত্রযোঃ ভ্রাতৄণাং চাবিভক্তানাং পরস্পর.কৃতং ঋণং অসাধ্যম্

03.11.22 অগ্রাহ্যাঃ কর্মকালেষু কর্ষকা রাজপুরুষাশ্চ

03.11.23 স্ত্রী চাপ্রতিশ্রাবিণী পতিকৃতং ঋণং, অন্যত্র গোপালকার্ধসীতিকেভ্যঃ

03.11.24 পতিঃ তু গ্রাহ্যঃ স্ত্রীকৃতং ঋণং, অপ্রতিবিধায প্রোষিত ইতি

03.11.25 সম্প্রতিপত্তাবুত্তমঃ

03.11.26 অস্মপ্রতিপত্তৌ তু সাক্ষিণঃ প্রমাণং প্রাত্যযিকাঃ শুচযোঽনুমতা বা ত্রযোঽবরার্ধ্যাঃ

03.11.27 পক্ষানুমতৌ বা দ্বৌ, ঋণং প্রতি ন ত্বেব একঃ

03.11.28 প্রতিষিদ্ধাঃ স্যালসহাযান্বর্থিধনিকধারণিকবৈরিন্যঙ্গধৃতদণ্ডাঃ, পূর্বে চাব্যবহার্যাঃ

03.11.29 রাজশ্রোত্রিযগ্রামভৃতককুষ্ঠিব্রণিনঃ পতিতচণ্ডালকুত্সিতকর্মাণোঽন্ধবধিরমূকাহংবাদিনঃ স্ত্রীরাজপুরুষাশ্চ, অন্যত্র স্ববর্গেভ্যঃ

03.11.30 পারুষ্যস্তেযসঙ্গ্রহণেষু তু বৈরিস্যালসহাযবর্জাঃ

03.11.31 রহস্যব্যবহারেষ্বেকা স্ত্রী পুরুষ উপশ্রোতা উপদ্রষ্টা বা সাক্ষী স্যাদ্ রাজতাপসবর্জম্

03.11.32 স্বামিনো ভৃত্যানাং ঋত্বিগ্ঽঅচার্যাঃ শিষ্যাণাং মাতাপিতরৌ পুত্রাণাং চানিগ্রহেণ সাক্ষ্যং কুর্যুঃ, তেসাং ইতরে বা

03.11.33 পরস্পরাভিযোগে চ এষাং উত্তমাঃ পরা উক্তা দশবন্ধং দদ্যুঃ, অবরাঃ পঞ্চবন্ধম্ ইতি সাক্ষ্য্ঽধিকারঃ ||

03.11.34 ব্রাহ্মণ উদকুম্ভাগ্নিসকাশে সাক্ষিণঃ পরিগৃহ্ণীযাত্

03.11.35 তত্র ব্রাহ্মণং ব্রূযাত্ সত্যং ব্রূহি ইতি

03.11.36 রাজন্যং বৈশ্যং বা মা তব ইষ্টাপূর্তফলং, কপালহস্তঃ শত্রুকুলং ভিক্ষাঽর্থী গচ্ছেঃ ইতি

03.11.37 শূদ্রং জন্মমরণান্তরে যদ্ বঃ পুণ্যফলং তদ্ রাজানং গচ্ছেদ্, রাজ্ঞশ্চ কিল্বিষং যুষ্মান্ অন্যথাবাদে, দণ্ডশ্চানুবদ্ধঃ, পশ্চাদ্ অপি জ্ঞাযেত যথাদৃষ্টশ্রুতং, একমন্ত্রাঃ সত্যং উপহরত ইতি

03.11.38 অনুপহরতাং সপ্তরাত্রাদ্ ঊর্ধ্বং দ্বাদশপণো দণ্ডঃ, ত্রিপক্ষাদ্ ঊর্ধ্বং অভিযোগং দদ্যুঃ

03.11.39 সাক্ষিভেদে যতো বহবঃ শুচযোঽনুমতা বা ততো নিযচ্ছেযুঃ, মধ্যং বা গৃহ্ণীযুঃ

03.11.40 তদ্ বা দ্রব্যং রাজা হরেত্

03.11.41 সাক্ষিণশ্চেদ্ অভিযোগাদ্ ঊনং ব্রূযুরতিরিক্তস্যাভিযোক্তা বন্ধং দদ্যাত্

03.11.42 অতিরিক্তং বা ব্রূযুঃ তদ্ঽতিরিক্তং রাজা হরেত্

03.11.43 বালিশ্যাদ্ অভিযোক্তুর্বা দুহ্শ্রুতং দুর্লিখিতং প্রেতাভিনিবেশং বা সমীক্ষ্য সাক্ষিপ্রত্যযং এব স্যাত্

03.11.44 সাক্ষিবালিষ্যেষ্বেব পৃথগ্ঽনুযোগে দেশকালকার্যাণাং পূর্বমধ্যম উত্তমা দণ্ডাঃ ইত্যৌশনসাঃ

03.11.45 কূটসাক্ষিণো যং অর্থং অভূতং কুর্যুর্ভূতং বা নাশযেযুঃ তদ্ দশগুণং দণ্ডং দদ্যুঃ ইতি মানবাঃ

03.11.46 বালিশ্যাদ্ বা বিসংবাদযতাং চিত্রো ঘাতঃ ইতি বার্হস্পত্যাঃ

03.11.47 ন ইতি কৌটিল্যঃ

03.11.48 ধ্রুবং হি সাক্ষিভিঃ শ্রোতব্যম্

03.11.49 অশৃণ্বতাং চতুর্বিংশতিপণো দণ্ডঃ, ততোঽর্ধং অব্রুবাণানাম্

03.11.50ab দেশকালাবিদূরস্থান্ সাক্ষিণঃ প্রতিপাদযেত্ |

03.11.50chd দূরস্থান্ অপ্রসারান্ বা স্বামিবাক্যেন সাধযেত্ ( ইতি)

Chapt | Deposits

03.12.01 উপনিধিরৃণেন ব্যাখ্যাতঃ

03.12.02 পরচক্রাটবিকাভ্যাং দুর্গরাষ্ট্রবিলোপে বা, প্রতিরোধকৈর্বা গ্রামসার্থব্রজবিলোপে, চক্রযুক্তনাশে বা, গ্রামমধ্যাগ্ন্য্.উদকাবাধে জ্বালাবেগ উপরুদ্ধে বা, নাবি নিমগ্নাযাং মুষিতাযাং বা স্বযং উপরূঢো ন উপনিধিং অভ্যাবহেত্

03.12.03 উপনিধিভোক্তা দেশকালানুরূপং ভোগবেতনং দদ্যাত্, দ্বাদশপণং চ দণ্ডম্

03.12.04 উপভোগনিমিত্তং নষ্টং বিনষ্টং বাঽভ্যাবহেত্, চতুর্বিংশতিপণশ্চ দণ্ডঃ, অন্যথা বা নিষ্পতনে

03.12.05 প্রেতং ব্যসনগতং বা ন উপনিধিং অভ্যাবহেত্

03.12.06 আধানবিক্রযাপব্যযনেষু চাস্য চতুর্গুণপঞ্চবন্ধো দণ্ডঃ

03.12.07 পরিবর্তনে নিষ্পাতনে বা মূল্যসমঃ

03.12.08 তেনাধিপ্রণাশ উপভোগবিক্রযাধানাপহারা ব্যাখ্যাতাঃ

03.12.09 নাধিঃ স-উপকারঃ সীদেত্, ন চাস্য মূল্যং বর্ধেত, অন্যত্র নিসর্গাত্

03.12.10 নিরুপকারঃ সীদেত্, মূল্যং চাস্য বর্ধেত

03.12.11 উপস্থিতস্যাধিং অপ্রযচ্ছতো দ্বাদশণ্পণো দণ্ডঃ

03.12.12 প্রযোজকাসম্নিধানে বা গ্রামবৃদ্ধেষু স্থাপযিত্বা নিষ্ক্রযং আধিং প্রতিপদ্যেত

03.12.13 নিবৃত্তবৃদ্ধিকো বাঽঽধিঃ তত্কালকৃতমূল্যঃ তত্র এবাবতিষ্ঠেত, অনাশবিনাশকরণাধিষ্ঠিতো বা

03.12.14 ধারণিকাসম্নিধানে বা বিনাশভযাদ্ উদ্গতার্ঘং ধর্মস্থানুজ্ঞাতো বিক্রীণীত, আধিপালপ্রত্যযো বা

03.12.15 স্থাবরঃ তু প্রযাসভোগ্যঃ ফলভোগ্যো বা প্রক্ষেপবৃদ্ধিমূল্যশুদ্ধং আজীবং অমূল্যক্ষযেণ উপনযেত্

03.12.16 অনিসৃষ্ট উপভোক্তা মূল্যশুদ্ধং আজীবং বন্ধং চ দদ্যাত্

03.12.17 শেষং উপনিধিনা ব্যাখ্যাতম্

03.12.18 এতেনাদেশোঽন্বাধিশ্চ ব্যাখ্যাতৌ

03.12.19 সার্থেনান্বাধিহস্তো বা প্রদিষ্টাং ভূমিং অপ্রাপ্তশ্চোরৈর্ভগ্ন উত্সৃষ্টো বা নান্বাধিং অভ্যাবহেত্

03.12.20 অন্তরে বা মৃতস্য দাযাদোঽপি নাভ্যাবহেত্

03.12.21 শেষং উপনিধিনা ব্যকহ্যাতম্

03.12.22 যাচিতকং অবক্রীতকং বা যথাবিধং গৃহ্ণীযুঃ তথাবিধং এবার্পযেযুঃ

03.12.23 ভ্রেষ উপনিপাতাভ্যাং দেশকাল উপরোধি দত্তং নষ্টং বিনষ্টং বা নাভ্যাবহেযুঃ

03.12.24 শেষং উপনিধিনা ব্যাখ্যাতম্

03.12.25 বৈযাবৃত্যবিক্রযঃ তু – বৈযাবৃত্যকরা যথাদেশকালং বিক্রীণানাঃ পণ্যং যথাজাতং মূল্যং উদযং চ দদ্যুঃ

03.12.26 দেশকালাতিপাতনে বা পরিহীণং সম্প্রদানকালিকেনার্ঘেণ মূল্যং উদযং চ দদ্যুঃ

03.12.27 যথাসম্ভাষিতং বা বিক্রীণানা ন উদযং অধিগচ্ছেযুঃ, মূল্যং এব দদ্যুঃ

03.12.28 অর্ঘপতনে বা পরিহীণং যথাপরিহীণং মূল্যং ঊনং দদ্যুঃ

03.12.29 সাংব্যবহারিকেষু বা প্রাত্যযিকেষ্বরাজবাচ্যেষু ভ্রেষ উপনিপাতাভ্যাং নষ্টং বিনষ্টং বা মূল্যং অপি ন দদ্যুঃ

03.12.30 দেশকালান্তরিতানাং তু পণ্যানাং ক্ষযব্যযবিশুদ্ধং মূল্যং উদযং চ দদ্যুঃ, পণ্যসমবাযানাং চ প্রত্যংশম্

03.12.31 শেষং উপনিধিনা ব্যাখ্যাতম্

03.12.32 এতেন বৈযাবৃত্যবিক্রযো ব্যাখ্যাতঃ

03.12.33 নিক্ষেপশ্চ উপনিধিনা

03.12.34 তং অন্যেন নিক্ষ্পিতং অন্যস্যার্পযতো হীযেত

03.12.35 নিক্ষেপাপহারে পূর্বাপদানং নিক্ষেপ্তারশ্চ প্রমাণম্

03.12.36 অশুচযো হি কারবঃ

03.12.37 ন এষাং করণপূর্বো নিক্ষেপধর্মঃ

03.12.38 করণহীনং নিক্ষেপং অপব্যযমানং গূঢভিত্তিন্যস্তান্ সাক্ষিণো নিক্ষেপ্তা রহসি প্রণিপাতেন প্রজ্ঞাপযেত্, বনান্তে বা মদ্যপ্রহবণবিশ্বাসেন

03.12.39 রহসি বৃদ্ধো ব্যাধিতো বা বৈদেহকঃ কশ্চিত্ কৃতলক্ষণং দ্রব্যং অস্য হস্তে নিক্ষিপ্যাপগচ্ছেত্

03.12.40 তস্য প্রতিদেশেন পুত্রো ভ্রাতা বাঽভিগম্য নিক্ষেপং যাচেত

03.12.41 দানে শুচিঃ, অন্যথা নিক্ষেপং স্তেযদণ্ডং চ দদ্যাত্

03.12.42 প্রব্রজ্যাঽভিমুখো বা শ্রদ্ধেযঃ কশ্চিত্ কৃতলক্ষণং দ্রব্যং অস্য হস্তে নিক্ষিপ্য প্রতিষ্ঠেত

03.12.43 ততঃ কালান্তরাগতো যাচেত

03.12.44 দানে শুচিঃ, অন্যথা নিক্ষেপং স্তেযদণ্ডং চ দদ্যাত্

03.12.45 কৃতলক্ষণেন বা দ্রব্যেণ প্রত্যানযেদ্ এনম্

03.12.46 বালিশজাতীযো বা রাত্রৌ রাজদাযিকাক্ষণভীতঃ সারং অস্য হস্তে নিক্ষিপ্যাপগচ্ছেত্

03.12.47 স এনং বন্ধনাগারগতো যাচেত

03.12.48 দানে শুচিঃ, অন্যথা নিক্ষেপং স্তেযদণ্ডং চ দদ্যাত্

03.12.49 অভিজ্ঞানেন চাস্য গৃহে জনং উভযং যাচেত

03.12.50 অন্যতর্তাদানে যথা উক্তং পুরস্তাত্

03.12.51 দ্রব্যভোগানাং আগমং চাস্যানুযুঞ্জীত, তস্য চার্থস্য ব্যবহার উপলিঙ্গনং, অভিযোক্তুশ্চার্থসামর্থ্যম্

03.12.52 এতেন মিথঃসমবাযো ব্যাখ্যাতঃ

03.12.53ab তস্মাত্ সাক্ষিমদ্ অচ্ছন্নং কুর্যাত্ সম্যগ্বিভাষিতম্ |

03.12.53chd স্বে পরে বা জনে কার্যং দেশকালাগ্রবর্ণতঃ ( ইতি)

Chapt | Law concerning slaves and labourers

03.13.01 উদরদাসবর্জং আর্যপ্রাণং অপ্রাপ্তব্যবহারং শূদ্রং বিক্রযাধানং নযতঃ স্বজনস্য দ্বাদশপণো দণ্ডঃ, বৈশ্যং দ্বিগুণঃ, ক্ষত্রিযং ত্রিগুণঃ, ব্রাহ্মণং চতুর্গুণঃ

03.13.02 পরজনস্য পূর্বমধ্যম উত্তমবধা দণ্ডাঃ, ক্রেতৃশ্রোতৄণাং চ

03.13.03 ম্লেচ্ছানাং অদোষঃ প্রজাং বিক্রেতুং আধাতুং বা

03.13.04 ন ত্বেবার্যস্য দাসভাবঃ

03.13.05 অথবাঽঽর্যং আধায কুলবন্ধন আর্যাণাং আপদি, নিষ্ক্রযং চাধিগম্য বালং সাহায্যদাতারং বা পূর্বং নিষ্ক্রীণীরন্

03.13.06 সকৃদ্ঽঅত্মাধাতা নিষ্পতিতঃ সীদেত্, দ্বিরন্যেনাহিতকঃ, সকৃদ্ উভৌ পরবিষযাভিমুখৌ

03.13.07 বিত্তাপহারিণো বা দাসস্যার্যভাবং অপহরতোঽর্ধদণ্ডঃ

03.13.08 নিষ্পতিতপ্রেতব্যসনিনাং আধাতা মূল্যং ভজেত

03.13.09 প্রেতবিণ্মূত্র উচ্ছিষ্টগ্রাহণং আহিতস্য নগ্নস্নাপনং দণ্ডপ্রেষণং অতিক্রমণং চ স্ত্রীণাং মূল্যনাশকরং, ধাত্রীপরিচারিকার্ধসীতিক উপচারিকাণাং চ মোক্ষকরম্

03.13.10 সিদ্ধং উপচারকস্যাভিপ্রজাতস্যাপক্রমণম্

03.13.11 ধাত্রীং আহিতিকাং বাঽকামাং স্ববশাং গচ্ছতঃ পূর্বঃ সাহসদণ্ডঃ, পরবশাং মধ্যমঃ

03.13.12 কন্যাং আহিতিকাং বা স্বযং অন্যেন বা দুষযতো মূল্যনাশঃ শুল্কং তদ্দ্বুগুণশ্চ দণ্ডঃ

03.13.13 আত্মবিক্রযিণঃ প্রজাং আর্যাং বিদ্যাত্

03.13.14 আত্মাধিগতং স্বামিকর্মাবিরুদ্ধং লভেত, পিত্র্যং চ দাযম্

03.13.15 মূল্যেন চার্যত্বং গচ্ছেত্

03.13.16 তেন উদরদাসাহিতকৌ ব্যাখ্যাতৌ

03.13.17 প্রক্ষেপানুরূপশ্চাস্য নিষ্ক্রযঃ

03.13.18 দণ্ডপ্রণীতঃ কর্মণা দণ্ডং উপনযেত্

03.13.19 আর্যপ্রাণো ধ্বজাহৃতঃ কর্মকালানুরূপেণ মূল্যার্ধেন বা বিমুচ্যেত

03.13.20 গৃহেজাতদাযাগতলব্ধক্রীতানাং অন্যতমং দাসং ঊনাষ্টবর্ষং বিবন্ধুং অকামং নীচে কর্মণি বিদেশে দাসীং বা সগর্ভাং অপ্রতিবিহিতগর্ভভর্মণ্যাং বিক্রযাধানং নযতঃ পূর্বঃ সাহসদণ্ডঃ, ক্রেতৃশ্রোতৄণাং চ

03.13.21 দাসং অনুরূপেণ নিষ্ক্রযেণার্যং অকুর্বতো দ্বাদশপণো দণ্ডঃ, সংরোধশ্চাকরণাত্

03.13.22 দাসদ্রব্যস্য জ্ঞাতযো দাযাদাঃ, তেষাং অভাবে স্বামী

03.13.23 স্বামিনঃ স্বস্যাং দাস্যাং জাতং সমাতৃকং অদাসং বিদ্যাত্

03.13.24 গৃহ্যা চেত্ কুটুম্বার্থচিন্তনী মাতা ভ্রাতা ভগিনী চাস্যা অদাসাঃ স্যুঃ

03.13.25 দাসং দাসীং বা নিষ্ক্রীয পুনর্বিক্রযাধানং নযতো দ্বাদশপণো দণ্ডঃ, অন্যত্র স্বযংবাদিভ্যঃ ইতি দাসকল্পঃ |

03.13.26 কর্মকরস্য কর্মসম্বন্ধং আসন্না বিদ্যুঃ

03.13.27 যথাসম্ভাষিতং বেতনং লভেত, কর্মকালানুরূপং অসম্ভাষিতবেতনঃ

03.13.28 কর্ষকঃ সস্যানাং গোপালকঃ সর্পিষাং বৈদেহকঃ পণ্যানাং আত্মনা ব্যবহৃতানাং দশভাগং অসম্ভাষিতবেতনো লভেত

03.13.29 সম্ভাষিতবেতনঃ তু যথাসম্ভাষিতম্

03.13.30 কারুশিল্পিকুশীলবচিকিত্সকবাগ্জীবনপরিচারকাদিরাশাকারিকবর্গঃ তু যথাঽন্যঃ তদ্বিধঃ কুর্যাদ্ যথা বা কুশলাঃ কল্পযেযুঃ তথা বেতনং লভেত

03.13.31 সাক্ষিপ্রত্যযং এব স্যাত্

03.13.32 সাক্ষিণাং অভাবে যতঃ কর্ম ততোঽনুযুঞ্জীত

03.13.33 বেতনাদানে দশবন্ধো দণ্ডঃ, ষট্পণো বা

03.13.34 অপব্যযমানে দ্বাদশপণো দণ্ডঃ, পঞ্চবন্ধো বা

03.13.35 নদীবেগজ্বালাস্তেনব্যাল উপরুদ্ধঃ সর্বস্বপুত্রদারাত্মদানেনার্তঃ ত্রাতারং আহূয নিষ্তীর্ণঃ কুশলপ্রদিষ্টং বেতনং দদ্যাত্

03.13.36 তেন সর্বত্রার্তদানানুশযা ব্যাখ্যাতাঃ

03.13.37ab লভেত পুংশ্চলী ভোগং সঙ্গমস্য উপলিঙ্গনাত্ |

03.13.37chd অতিযাচ্না তু জীযেত দৌর্মত্যাবিনযেন বা ( ইতি)

Chapt | Duties of servants

Undertaking in partnership

03.14.01 গৃহীত্বা বেতনং কর্মাকুর্বতো ভৃতকস্য দ্বাদশপণো দণ্ডঃ, সংরোধশ্চাকরণাত্

03.14.02 অশক্তঃ কুত্সিতে কর্মণি ব্যাধৌ ব্যসনে বাঽনুশযং লভেত, পরেণ বা কারযিতুম্

03.14.03 তস্যব্যযকর্মণা লভেত ভর্তা বা কারযিতুম্

03.14.04 নান্যঃ ত্বযা কারযিতব্যো, মযা বা নান্যস্য কর্তব্যম্ ইত্যবরোধে ভর্তুরকারযতো ভৃতকস্যাকুর্বতো বা দ্বাদশপণো দণ্ডঃ

03.14.05 কর্মনিষ্ঠাপনে ভর্তুরন্যত্র গৃহীতবেতনো নাসকামঃ কুর্যাত্

03.14.06 উপস্থিতং অকারযতঃ কৃতং এব বিদ্যাদ্ ইত্যাচার্যাঃ

03.14.07 ন ইতি কৌটিল্যঃ

03.14.08 কৃতস্য বেতনং নাকৃতস্যাস্তি

03.14.09 স চেদ্ অল্পং অপি কারযিত্বা ন কারযেত্ কৃতং এবাস্য বিদ্যাত্

03.14.10 দেশকালাতিপাতনেন কর্মণাং অন্যথাকরণে বা নাসকামঃ কৃতং অনুমন্যেত

03.14.11 সম্ভাষিতাদ্ অধিকক্রিযাযাং প্রযাসং ন মোঘং কুর্যাত্

03.14.12 তেন সঙ্ঘভৃতা ব্যাখ্যাতাঃ

03.14.13 তেষাং আধিঃ সপ্তরাত্রং আসীত

03.14.14 ততোঽন্যং উপস্থাপযেত্, কর্মনিষ্পাকং চ

03.14.15 ন চানিবেদ্য ভর্তুঃ সঙ্ঘঃ কঞ্চিত্ পরিহরেদ্ উপনযেদ্ বা

03.14.16 তস্যাতিক্রমে চতুর্বিংশতিপণো দণ্ডঃ

03.14.17 সঙ্ঘেন পরিহৃতস্যার্ধদণ্ডঃ ইতি ভৃতকাধিকারঃ ||

03.14.18 সঙ্ঘভৃতাঃ সম্ভূযসমুত্থাতারো বা যথাসম্ভাষিতং বেতনং সমং বা বিভজেরন্

03.14.19 কর্ষণবৈদেহকা বা সস্যপণ্যারম্ভপর্যবসানান্তরে সন্নস্য যথাকৃতস্য কর্মণঃ প্রত্যংশং দদ্যুঃ

03.14.20 পুরুষ উপস্থানে সমগ্রং অংশং দদ্যুঃ

03.14.21 সংসিদ্ধে তু উদ্ধৃতপণ্যে সন্নস্য তদানীং এব প্রত্যংশং দদ্যুঃ

03.14.22 সামান্যা হি পথিসিদ্ধিশ্চাসিদ্ধিশ্চ

03.14.23 প্রক্রান্তে তু কর্মণি স্বস্থস্যাপক্রামতো দ্বাদশপণো দণ্ডঃ

03.14.24 ন চ প্রাকাম্যং অপক্রমণে

03.14.25 চোরং ত্বভযপূর্বং কর্মণঃ প্রত্যংশেন গ্রাহযেদ্, দদ্যাত্ প্রত্যংশং অভযং চ

03.14.26 পুনঃস্তেযে প্রবাসনং, অন্যত্রগমনে চ

03.14.27 মহাঽপরাধে তু দূষ্যবদ্ আচরেত্

03.14.28 যাজকাঃ স্বাপ্রচারদ্রব্যবর্জং যথাসম্ভাষিতং বেতনং সমং বা বিভজেরন্

03.14.29 অগ্নিষ্টোমাদিষু চ ক্রতুষু দীক্ষণাদ্ ঊর্ধ্বং তৃতীযং অংশং, মধ্যম উপসদ ঊর্ধ্বং অর্ধং অংশং, সুত্যে প্রাতঃসবনাদ্ ঊর্ধ্বং পাদ ঊনং অংশম্

03.14.30 মাধ্যন্দিনাত্ সবনাদ্ ঊর্ধ্বং সমগ্রং অংশং লভেত

03.14.31 নীতা হি দক্ষিণা ভবন্তি

03.14.32 বৃহস্পতিসববর্জং প্রতিসবনং হি দক্ষিণা দীযন্তে

03.14.33 তেনাহর্গণদক্ষিণা ব্যাখ্যাতাঃ

03.14.34 সনানাং আদশাহোরাত্রাত্শেষভৃতাঃ কর্ম কুর্যুঃ, অন্যে বা স্বপ্রত্যযাঃ

03.14.35 কর্মণ্যসমাপ্তে তু যজমানঃ সীদেদ্, ঋত্বিজঃ কর্ম সমাপয্য দক্ষিণাং হরেযুঃ

03.14.36 অসমাপ্তে তু কর্মণি যাজ্যং যাজকং বা ত্যজতঃ পূর্বঃ সাহসদণ্ডঃ

03.14.37ab অনাহিতাগ্নিঃ শতগুরুযজ্বা চ সহস্রগুঃ |

03.14.37chd সুরাপো বৃষলীভর্তা ব্রহ্মহা গুরুতল্পগঃ

03.14.38ab অসত্প্রতিগ্রহে যুক্তঃ স্তেনঃ কুত্সিতযাজকঃ |

03.14.38chd অদোষঃ ত্যক্তুং অন্যোন্যং কর্মসঙ্করনিশ্চযাত্ ( ইতি)

Chapt | Rescission of sale and purchase

03.15.01 বিক্রীয পণ্যং অপ্রযচ্ছতো দ্বাদশপণো দণ্ডঃ, অন্যত্র দোষ উপনিপাতাবিষহ্যেভ্যঃ

03.15.02 পণ্যদোষো দোষঃ

03.15.03 রাজচোরাগ্ন্য্.উদকবাধ উপনিপাতঃ

03.15.04 বহুগুণহীনং আর্তকৃতং বাঽবিষহ্যম্

03.15.05 বৈদেহকানাং একরাত্রং অনুশযঃ, কর্ষকাণাং ত্রিরাত্রং, গোরক্ষকাণাং পঞ্চরাত্রম্

03.15.06 ব্যামিশ্রাণাং উত্তমানাং চ বর্ণানাং বৃত্তিবিক্রযে সপ্তরাত্রম্

03.15.07 আতিপাতিকানাং পণ্যানাং অন্যত্রাবিক্রেযম্ ইত্যবরোধেনানুশযো দেযঃ

03.15.08 তস্যাতিক্রমে চতুর্বিংশতিপণো দণ্ডঃ, পণ্যদশভাগো বা

03.15.09 ক্রীত্বা পণ্যং অপ্রতিগৃহ্ণতো দ্বাদশপণো দণ্ডঃ, অন্যত্র দোষ উপনিপাতাবিষহ্যেভ্যঃ

03.15.10 সমানশ্চানুশযো বিক্রেতুরনুশযেন

03.15.11 বিবাহানাং তু ত্রযাণাং পূর্বেষাং বর্ণানাং পাণিগ্রহণাত্ সিদ্ধং উপাবর্তনং, শূদ্রাণাং চ প্রকর্মণঃ

03.15.12 বৃত্তপাণিগ্রহণযোরপি দোষং ঔপশাযিকং দৃষ্ট্বা সিদ্ধং উপাবর্তনম্

03.15.13 ন ত্বেবাভিপ্রজাতযোঃ

03.15.14 কন্যাদোষং ঔপশাযিকং অনাখ্যায প্রযচ্ছতঃ কন্যাং ষণ্ঁঅবতির্দণ্ডঃ, শুল্কস্ত্রীধনপ্রতিদানং চ

03.15.15 বরযিতুর্বা বরদোষং অনাখ্যায বিন্দতো দ্বিগুণঃ, শুল্কস্ত্রীধননাশশ্চ

03.15.16 দ্বিপদচতুষ্পদানাং তু কুণ্ঠব্যাধিতাশুচীনাং উত্সাহস্বাস্থ্যশুচীনাং আখ্যানে দ্বাদশপণো দণ্ডঃ

03.15.17 আত্রিপক্ষাদ্ ইতি চতুষ্পদানাং উপাবর্তনং, আসংবত্সরাদ্ ইতি মনুষ্যাণাম্

03.15.18 তাবতা হি কালেন শক্যং শৌচাশৌচে জ্ঞাতুম্

03.15.19ab দাতা প্রতিগ্রহীতা চ স্যাতাং ন উপহতৌ যথা |

03.15.19chd দানে ক্রযে বাঽনুশযং তথা কুর্যুঃ সভাসদঃ ( ইতি)

Chapt | Non-conveyance of gifts

sale without ownership

Relation of ownership

03.16.01 দত্তস্যাপ্রদানং ঋণাদানেন ব্যাখ্যাতম্

03.16.02 দত্তং অব্যবহার্যং একত্রানুশযে বর্তেত

03.16.03 সর্বস্বং পুত্রদারং আত্মানং বা প্রদাযানুশযিনঃ প্রযচ্ছেত্

03.16.04 ধর্মদানং অসাধুষু কর্মসু চাউপঘাতিকেষু বা, অর্থদানং অনুপকারিষ্বপকারিষু বা, কামদানং অনর্হেষু চ

03.16.05 যথা চ দাতা প্রতিগ্রহীতা চ ন উপহতৌ স্যাতাং তথাঽনুশযং কুশলাঃ কল্পযেযুঃ

03.16.06 দণ্ডভযাদ্ আক্রোশভযাদ্ অনর্থভযাদ্ বা ভযদানং প্রতিগৃহ্ণতঃ স্তেযদণ্ডঃ, প্রযচ্ছতশ্চ

03.16.07 রোষদানং পরহিংসাযাং, রাজ্ঞাং উপরি দর্পদানং চ

03.16.08 তত্র উত্তমো দণ্ডঃ

03.16.09 প্রাতিভাব্যং দণ্ডশুল্কশেষং আক্ষিকং সৌরিকং চ নাকামঃ পুত্রো দাযাদো বা রিক্থহরো দদ্যাত্ ইতি দত্তস্যানপাকর্ম |

03.16.10 অস্বামিবিক্রযঃ তু – নষ্টাপহৃতং আসাদ্য স্বামী ধর্মস্থেন গ্রাহযেত্

03.16.11 দেশকালাতিপত্তৌ বা স্বযং গৃহীত্বা উপহরেত্

03.16.12 ধর্মস্থশ্চ স্বামিনং অনুযুঞ্জীত কুতঃ তে লব্ধম্ ইতি

03.16.13 স চেদ্ আচারক্রমং দর্শযেত, ন বিক্রেতারং, তস্য দ্রব্যস্যাতিসর্গেণ মুচ্যেত

03.16.14 বিক্রেতা চেদ্ দৃশ্যেত, মূল্যং স্তেযদণ্ডং চ দদ্যাত্

03.16.15 স চেদ্ অপসারং অধিগচ্ছেদ্ অপসরেদ্ আঽপসারক্ষযাত্

03.16.16 ক্ষযে মূল্যং স্তেযদণ্ডং চ দদ্যাত্

03.16.17 নাষ্টিকশ্চ স্বকরণং কৃত্বা নষ্টপ্রত্যাহৃতং লভেত

03.16.18 স্বকরণাভাবে পঞ্চবন্ধো দণ্ডঃ

03.16.19 তচ্চ দ্রব্যং রাজধর্ম্যং স্যাত্

03.16.20 নষ্টাপহৃতং অনিবেদ্য উত্কর্ষতঃ স্বামিনঃ পূর্বঃ সাহসদণ্ডঃ

03.16.21 শুল্কস্থানে নষ্টাপহৃত উত্পন্নং তিষ্ঠেত্

03.16.22 ত্রিপক্ষাদ্ ঊর্ধ্বং অনভিসারং রাজা হরেত্, স্বামী বা স্বকরণেন

03.16.23 পঞ্চপণিকং দ্বিপদরূপস্য নিষ্ক্রযং দদ্যাত্, চতুষ্পণিকং একখুরস্য, দ্বিপণিকং গোমহিষস্য, পাদিকং ক্ষুদ্রপশূনাম্

03.16.24 রত্নসারফল্গুকুপ্যানাং পঞ্চকং শতং দদ্যাত্

03.16.25 পরচক্রাটবীহৃতং তু প্রত্যানীয রাজা যথাস্বং প্রযচ্ছেত্

03.16.26 চোরহৃতং অবিদ্যমানং স্বদ্রব্যেভ্যঃ প্রযচ্ছেত্, প্রত্যানেতুং অশক্তো বা

03.16.27 স্বযঙ্গ্রাহেণাহৃতং প্রত্যানীয তন্নিষ্ক্রযং বা প্রযচ্ছেত্

03.16.28 পরবিষযাদ্ বা বিক্রমেণানীতং যথাপ্রদিষ্টং রাজ্ঞা ভুঞ্জীত, অন্যত্রার্যপ্রাণেভ্যো দেবব্রাহ্মণতপস্বিদ্রব্যেভ্যশ্চ ইত্যস্বামিবিক্রযঃ |

03.16.29 স্বস্বামিসম্বন্ধঃ তু – ভোগানুবৃত্তিরুচ্ছিন্নদেশানাং যথাস্বং দ্রব্যাণাম্

03.16.30 যত্ স্বং দ্রব্যং অন্যৈর্ভুজ্যমানং দশ বর্ষাণ্যুপেক্ষেত, হীযেতাস্য, অন্যত্র বালবৃদ্ধব্যাধিতব্যসনিপ্রোষিতদেশত্যাগরাজ্যবিভ্রমেভ্যঃ

03.16.31 বিংশতিবর্ষ উপেক্ষিতং অনবসিতং বাস্তু নানুযুঞ্জীত

03.16.32 জ্ঞাতযঃ শ্রোত্রিযাঃ পাষণ্ডা বা রাজ্ঞাং অসংনিধৌ পরবাস্তুষু বিবসন্তো ন ভোগেন হরেযুঃ, উপনিধিং আধিং নিধিং নিক্ষেপং স্ত্রিযং সীমানং রাজশ্রোত্রিযদ্রব্যাণি চ

03.16.33 আশ্রমিণঃ পাষণ্ডা বা মহত্যবকাশে পরস্পরং অবাধমানা বসেযুঃ

03.16.34 অল্পাং বাধাং সহেরন্

03.16.35 পূর্বাগতো বা বাসপর্যাযং দদ্যাত্

03.16.36 অপ্রদাতা নিরস্যেত

03.16.37 বানপ্রস্থযতিব্রহ্মচারিণাং আচার্যশিষ্যধর্মভ্রাতৃসমানতীর্থ্যা রিক্থভাজঃ ক্রমেণ

03.16.38 বিবাদপদেষু চ এষাং যাবন্তঃ পণা দণ্ডাঃ তাবতী রাত্রীঃ ক্ষপণাভিষেকাগ্নিকার্যমহাকচ্ছবর্ধনানি রাজ্ঞশ্চরেযুঃ

03.16.39 অহিরণ্যসুবর্ণাঃ পাষঢাঃ সাধবঃ

03.16.40 তে যথাস্বং উপবাসব্রতৈরারাধযেযুঃ, অন্যত্র পারুষ্যস্তেযসাহসসঙ্গ্রহণেভ্যঃ

03.16.41 তেষু যথা উক্তা দণ্ডাঃ কার্যাঃ

03.16.42ab প্রব্রজ্যাসু বৃথাঽঽচারান্ রাজা দণ্ডেন বারযেত্ |

03.16.42chd ধর্মো হ্যধর্ম উপহতঃ শাস্তারং হন্ত্যুপেক্ষিতঃ ( ইতি)

Chapt | Forcible seizure

03.17.01 সাহসং অন্বযবত্ প্রসভকর্ম

03.17.02 নিরন্বযে স্তেযং, অপব্যযনে চ

03.17.03 রত্নসারফল্গুকুপ্যানাং সাহসে মূল্যসমো দণ্ডঃ ইতি মানবাঃ

03.17.04 মূল্যদ্বিগুণঃ ইত্যৌশনসাঃ

03.17.05 যথাঽপরাধ ইতি কৌটিল্যঃ

03.17.06 পুষ্পফলশাকমূলকন্দপক্বান্নচর্মবেণুমৃদ্ভাণ্ডাদীনাং ক্ষুদ্রকদ্রব্যাণাং দ্বাদ্শপণাবরশ্চতুর্বিংশতিপণপরো দণ্ডঃ

03.17.07 কালাযসকাষ্ঠরজ্জুদ্রব্যক্ষুদ্রপশুপটাদীনাং স্থূলকদ্রব্যাণাং চতুর্বিংশতিপণাবরোঽষ্টচত্বারিংশত্পণপরো দণ্ডঃ

03.17.08 তাম্রবৃত্তকংসকাচদন্তভাণ্ডাদীনাং স্থূলকদ্রব্যাণাং অষ্টচত্বারিংশত্পণাবরঃ ষণ্ঁঅবতিপরঃ পূর্বঃ সাহসদণ্ডঃ

03.17.09 মহাপশুমনুষ্যক্ষেত্রগৃহহিরণ্যসুবর্ণসূক্ষ্মবস্ত্রাদীনাং স্থূলকদ্রব্যাণাং দ্বিশতাবরঃ পঞ্চশতপরো মধ্যমঃ সাহসদণ্ডঃ

03.17.10 স্ত্রিযং পুরুষং বাঽভিষহ্য বধ্নতো বন্ধযতো বন্ধং বা মোক্ষযতঃ পঞ্চশতাবরঃ সহস্রপর উত্তমঃ সাহসদণ্ডঃ ইত্যাচার্যাঃ ||

03.17.11 যঃ সাহসং প্রতিপত্তা ইতি কারযতি স দ্বিগুণং দদ্যাত্

03.17.12 যাবদ্দ্ হিরণ্যং উপযোক্ষ্যতে তাবদ্ দাস্যামি ইতি স চতুর্গুণং দণ্ডং দদ্যাত্

03.17.13 যঃ এতাবদ্দ্ হিরণ্যং দাস্যামি ইতি প্রমাণং উদ্দিশ্য কারযতি স যথা উক্তং হিরণ্যং দণ্ডং চ দদ্যাত্ ইতি বার্হস্পত্যাঃ

03.17.14 স চেত্ কোপং মদং মোহং বাঽপদিশেদ্ যথা উক্তবদ্ দণ্ডং এনং কুর্যাদ্ ইতি কৌটিল্যঃ

03.17.15ab দণ্ডকর্মসু সর্বেষু রূপং অষ্টপণং শতম্ |

03.17.15chd শতাত্ পরেষু ব্যাজীং চ বিদ্যাত্ পঞ্চপণং শতম্

03.17.16ab প্রজানাং দোষবাহুল্যাদ্ রাজ্ঞাং বা ভাবদোষতঃ |

03.17.16chd রূপব্যাজ্যাবধর্মিষ্ঠে ধর্ম্যা তু প্রকৃতিঃ স্মৃতা ( ইতি)

Chapt | Verbal iJNjurয্

03.18.01 বাক্পারুষ্যং উপবাদঃ কুত্সনং অভিভর্ত্সনং ইতি

03.18.02 শরীরপ্রকৃতিশ্রুতবৃত্তিজনপদানাং শরীর উপবাদে কাণখঞ্জাদিভিঃ সত্যে ত্রিপণো দণ্ডঃ, মিথ্যা উপবাদে ষট্পণো দণ্ডঃ

03.18.03 শোভনাক্ষিমন্তঃ ইতি কাণখঞ্জাদীনাং স্তুতিনিন্দাযাং দ্বাদশপণো দণ্ডঃ

03.18.04 কুষ্ঠ উন্মাদক্লৈব্যাদিভিঃ কুত্সাযাং চ সত্যমিথ্যাস্তুতিনিন্দাসু দ্বাদশপণ উত্তরা দণ্ডাঃ তুল্যেষু

03.18.05 বিশিষ্টেষু দ্বিগুণাঃ, হীনেষ্বর্ধদণ্ডাঃ, পরস্ত্রীষু দ্বিগুণাঃ, প্রমাদমদমোহাদিভিরর্ধদণ্ডাঃ

03.18.06 কুষ্ঠ উন্মাদযোশ্চিকিত্সকাঃ সংনিকৃষ্টা পুমাংসশ্চ প্রমাণং, ক্লীবভাবে স্ত্রিযো মূত্রফেনোঽপ্সু বিষ্ঠানিমজ্জনং চ

03.18.07 প্রকৃত্য্.উপবাদে ব্রাহ্মণক্ষত্রিযবৈশ্যশূদ্রান্তাবসাযিনাং অপরেণ পূর্বস্য ত্রিপণ উত্তরা দণ্ডাঃ, পূর্বেণাপরস্য দ্বিপণাধরাঃ, কুব্রাহ্মণাদিভিশ্চ কুত্সাযাম্

03.18.08 তেন শ্রুত উপবাদো বাগ্জীবনানাং, কারুকুশীলবানাং বৃত্ত্য্.উপবাদঃ, প্রাজ্জূণকগান্ধারাদীনাং চ জনপদ উপবাদা ব্যাখ্যাতাঃ

03.18.09 যঃ পরং এবং ত্বাং করিষ্যামি ইতি করণেনাভিভর্ত্সযেদ্, অকরণে যঃ তস্য করণে দণ্ডঃ ততোঽর্ধদণ্ডং দদ্যাত্

03.18.10 অশক্তঃ কোপং মদং মোহং বাঽপদিশেদ্ দ্বাদশপণং দণ্ডং দদ্যাত্

03.18.11 জাতবৈরাশযঃ শক্তশ্চাপকর্তুং যাবজ্জীবিকাবস্থং দদ্যাত্

03.18.12ab স্বদেশগ্রামযোঃ পূর্বং মধ্যমং জাতিসঙ্ঘযোঃ |

03.18.12chd আক্রোশাদ্ দেবচৈত্যানাং উত্তমং দণ্ডং অর্হতি ( ইতি)

Chapt | Physical iJNjurয্

03.19.01 দণ্ডপারুষ্যং স্পর্শনং অবগূর্ণং প্রহতং ইতি

03.19.02 নাভেরধঃকাযং হস্তপঙ্কভস্মপাংসুভিরিতি স্পৃশতঃ ত্রিপণো দণ্ডঃ, তৈরেবামেধ্যৈঃ পাদষ্ঠীবিকাভ্যাং চ ষট্পণঃ, ছর্দিমূত্রপুরীষাদিভির্দ্বাদশপণঃ

03.19.03 নাভেরুপরি দ্বিগুণাঃ, শিরসি চতুর্গুণাঃ সমেষু

03.19.04 বিশিষ্টেষু দ্বিগুণাঃ, হীনেষ্বর্ধদণ্ডাঃ, পরস্ত্রীষু দ্বিগুণাঃ, প্রমাদমদমোহাদিভিরর্ধদণ্ডাঃ

03.19.05 পাদবস্ত্রহস্তকেশাবলম্বনেষু ষট্পণ উত্তরা দণ্ডাঃ

03.19.06 পীডনাবেষ্টনাঞ্চনপ্রকর্ষণাধ্যাসনেষু পূর্বঃ সাহসদণ্ডঃ

03.19.07 পাতযিত্বাঽপক্রামতোঽর্ধদণ্ডঃ

03.19.08 শূদ্রো যেনাঙ্গেন ব্রাহ্মণং অভিহন্যাত্ তদ্ অস্যচ্ছেদযেত্

03.19.09 অবগূর্ণে নিষ্ক্রযঃ, স্পর্শেঽর্ধদণ্ডঃ

03.19.10 তেন চণ্ডালাশুচযো ব্যাখ্যাতঃ

03.19.11 হস্তেনাবগূর্ণে ত্রিপণাবরো দ্বাদশপণপরো দণ্ডঃ, পাদেন দ্বিগুণঃ, দুঃখ উত্পাদনেন দ্রব্যেণ পূর্বঃ সাহসদণ্ডঃ, প্রাণাবাধিকেন মধ্যমঃ

03.19.12 কাষ্ঠলোষ্টপাষাণলোহদণ্ডরজ্জুদ্রব্যাণাং অন্যতমেন দুঃখং অশোণিতং উত্পাদযতশ্চতুর্বিংশতিপণো দণ্ডঃ, শোণিত উত্পাদনে দ্বিগুণঃ, অন্যত্র দুষ্টশোণিতাত্

03.19.13 মৃতকল্পং অশোণিতং ঘ্নতো হস্তপাদপারঞ্চিকং বা কুর্বতঃ পূর্বঃ সাহসদণ্ডঃ, পাণিপাদদন্তভঙ্গে কর্ণনাসাচ্ছেদনে ব্রণবিদারণে চ্চ, অন্যত্র দুষ্টব্রণেভ্যঃ

03.19.14 সক্থিগ্রীবাভঞ্জনে নেত্রভেদনে বা বাক্যচেষ্টাভোজন উপরোধেষু চ মধ্যমঃ সাহসদণ্ডঃ সমুত্থানব্যযশ্চ

03.19.15 বিপত্তৌ কণ্টকশোধনায নীযেত

03.19.16 মহাজনস্য একং ঘ্নতঃ প্রত্যেকং দ্বিগুণো দণ্ডঃ

03.19.17 পর্যুষিতঃ কলহোঽনুপ্রবেশো বা নাভিযোজ্যঃ ইত্যাচার্যাঃ

03.19.18 নাস্ত্যপকারিণো মোক্ষ ইতি কৌটিল্যঃ

03.19.19 কলহে পূর্বাগতো জযতি, অক্ষমমাণো হি প্রধাবতি ইত্যাচার্যাঃ

03.19.20 ন ইতি কৌটিল্যঃ

03.19.21 পূর্বং পশ্চাদ্ বাঽভিগতস্য সাক্ষিণঃ প্রমাণং, অসাক্ষিকে ঘাতঃ কলহ উপলিঙ্গনং বা

03.19.22 ঘাতাভিযোগং অপ্রতিব্রুবতঃ তদ্ অহরেব পশ্চাত্কারঃ

03.19.23 কলহে দ্রব্যং অপহরতো দশপণো দণ্ডঃ, ক্ষুদ্রকদ্রব্যহিংসাযাং তচ্চ তাবচ্চ দণ্ডঃ, স্থূলকদ্রব্যহিংসাযাং তচ্চ দ্বিগুণশ্চ দণ্ডঃ, বস্ত্রাভরণহিরণ্যসুবর্ণভাণ্ডহিংসাযাং তচ্চ পূর্বশ্চ সাহসদণ্ডঃ

03.19.24 পরকুড্যং অভিঘাতেন ক্ষোভযতঃ ত্রিপণো দণ্ডঃ, ছেদনভেদনে ষট্পণঃ, প্রতীকারশ্চ

03.19.25 দুঃখ উত্পাদনং দ্রব্যং অন্যবেশ্মনি প্রক্ষিপতো দ্বাদশপণো দণ্ডঃ, প্রাণাবাধিকং পূর্বঃ সাহসদণ্ডঃ

03.19.26 ক্ষুদ্রপশূনাং কাষ্ঠাদিভির্দুঃখ উত্পাদনে পণো দ্বিগুণো বা দণ্ডঃ, শোণিত উত্পাদনে দ্বিগুণঃ

03.19.27 মহাপশূনাং এতেষ্বেব স্থানেষ্ব্দ্বিগুণো দণ্ডঃ সমুত্থানব্যযশ্চ

03.19.28 পুর উপবনবনস্পতীনাং পুষ্পফলচ্ছাযাবতাং প্ররোহচ্ছেদনে ষট্পণঃ, ক্ষুদ্রশাখাচ্ছেদনে দ্বাদশপণঃ, পীনশাখাচ্চ্ছেদনে চতুর্বিংশতিপণঃ, স্কন্ধবধে পূর্বঃ সাহসদণ্ডঃ, সমুচ্ছিত্তৌ মধ্যমঃ

03.19.29 পুষ্পফলচ্ছাযাবদ্গুল্মলতাস্বর্ধদণ্ডাঃ, পুণ্যস্থানতপোবনশ্মশানদ্রুমেষু চ

03.19.30ab সীমবৃক্ষেষু চৈত্যেষু দ্রুমেষ্বালক্ষিতেষু চ |

03.19.30chd ত এব দ্বিগুণা দণ্ডাঃ কার্যা রাজবনেষু চ ( ইতি)

Chapt | Gambling and betting

Mischellaneous

03.20.01 দ্যূতাধ্যক্ষো দ্যূতং একমুখং কারযেত্

03.20.02 অন্যত্র দীব্যতো দ্বাদশপণো দণ্ডো গূঢাজীবিজ্ঞাপনার্থম্

03.20.03 দ্যূতাভিযোগে জেতুঃ পূর্বঃ সাহসদণ্ডঃ, পরাজিতস্য মধ্যমঃ

03.20.04 বালিশজাতীযো হ্যেষ জেতুকামঃ পরাজযং ন ক্ষমতে ইত্যাচার্যাঃ

03.20.05 ন ইত্য্কৌটিল্যঃ

03.20.06 পরাজিতশ্চেদ্ দ্বিগুণদণ্ডঃ ক্রিযেত ন কশ্চন রাজানং অভিসরিষ্যতি

03.20.07 প্রাযশো হি কিতবাঃ কূটদেবিনঃ

03.20.08 তেষাং অধ্যক্ষাঃ শুদ্ধাঃ কাকণীরক্ষাংশ্চ স্থাপযেযুঃ

03.20.09 কাকণ্য্ঽক্ষাণাং অন্য উপধানে দ্বাদশপণো দণ্ডঃ, কূটকর্মণি পূর্বঃ সাহসদণ্ডো জিতপ্রত্যাদানং, উপধৌ স্তেযদণ্ডশ্চ

03.20.10 জিতদ্রব্যাদ্ অধ্যক্ষঃ পঞ্চকং শতং আদদীত, কাকণ্য্ঽক্ষারালাশলাকাঽবক্রযং উদকভূমিকর্মক্রযং চ

03.20.11 দ্রব্যাণাং আধানং বিক্রযং চ কুর্যাত্

03.20.12 অক্ষভূমিহস্তদোষাণাং চাপ্রতিষেধনে দ্বিগুণো দণ্ডঃ

03.20.13 তেন সমাহ্বযো ব্যাখ্যাতঃ, অন্যত্র বিদ্যাশিল্পসমাহ্বযাত্ | ইতি

03.20.14 প্রকীর্ণকং তু – যাচিতকাবক্রীতকাহিতকনিক্ষেপকাণাং যথাদেশকালং অদানে, যামচ্ছাযাসমুপবেশসংস্থিতীনাং বা দেশকালাতিপাতনে, গুল্মতরদেযং ব্রাহ্মণং সাধযতঃ, প্রতিবেশানুবেশযোরুপরি নিমন্ত্রণে চ দ্বাদশপণো দণ্ডঃ

03.20.15 সন্দিষ্টং অর্থং অপ্রযচ্ছতো, ভ্রাতৃভার্যাং হস্তেন লঙ্ঘযতো, রূপাজীবাং অন্য উপরুদ্ধাং গচ্ছতঃ, পরবক্তব্যং পণ্যং ক্রীণানস্য, সমুদ্রং গৃহং উদ্ভিন্দতঃ, সামন্তচত্বারিংশত্কুল্যাবাধাং আচরতশ্চাষ্টচত্বারিংশত্পণো দণ্ডঃ

03.20.16 কুলনীবীগ্রাহকস্যাপব্যযনে, বিধবাং ছন্দবাসিনীং প্রসহ্যাধিচরতঃ, চণ্ডালস্যার্যাং স্পৃশতঃ, প্রত্যাসন্নং আপদ্যনভিধাবতো, নিষ্কারণং অভিধাবনং কুর্বতঃ, শাক্যাজীবকাদীন্ বৃষলপ্রব্রজিতান্ দেবপিতৃকার্যেষু ভোজযতঃ শত্যো দণ্ডঃ

03.20.17 শপথবাক্যানুযোগং অনিষৃষ্টং কুর্বতঃ, যুক্তকর্ম চাযুক্তস্য, ক্ষুদ্রপশুবৃষাণাং পুংস্ত্ব উপঘাতিনঃ, দাস্যা গর্ভং ঔষধেন পাতযতশ্চ পূর্বঃ সাহসদণ্ডঃ

03.20.18 পিতাপুত্রযোর্দম্পত্যোর্ভ্রাতৃভগিন্যোর্মাতুলভগিনেযযোঃ শিষ্যাচার্যযোর্বা পরস্পরং অপতিতং ত্যজতঃ, সার্থাভিপ্রযাতং গ্রামমধ্যে বা ত্যজতঃ পূর্বঃ সাহসদণ্ডঃ, কান্তারে মধ্যমঃ, তন্নিমিত্তং ভ্রেষযত উত্তমঃ, সহপ্রস্থাযিষ্বন্যেষ্বর্ধদণ্ডাঃ

03.20.19 পুরুষং অবন্ধনীযং বধ্নতো বন্ধযতো বন্ধং বা মোক্ষযতো, বালং অপ্রাপ্তব্যবহারং বধ্নতো বন্ধযতো বা সহস্রং দণ্ডঃ

03.20.20 পুরুষাপরাধবিশেষেণ দণ্ডবিশেষঃ কার্যঃ

03.20.21 তীর্থকরঃ তপস্বী ব্যাধিতঃ ক্ষুত্পিপাসাঽধ্বক্লান্তঃ তিরোজনপদো দণ্ডখেদী নিষ্কিঞ্চনশ্চানুগ্রাহ্যাঃ

03.20.22 দেবব্রাহ্মণতপস্বিস্ত্রীবালবৃদ্ধব্যাধিতানাং অনাথানাং অনভিসরতাং ধর্মস্থাঃ কার্যাণি কুর্যুঃ, ন চ দেশকালভোগচ্ছলেনাতিহরেযুঃ

03.20.23 পূজ্যা বিদ্যাবুদ্ধিপৌরুষাভিজনকর্মাতিশযতশ্চ পুরুষাঃ

03.20.24ab এবং কার্যাণি ধর্মস্থাঃ কুর্যুরচ্ছলদর্শিনঃ |

03.20.24chd সমাঃ সর্বেষু ভাবেষু বিশ্বাস্যা লোকসম্প্রিযাঃ ( ইতি)

অর্থশাস্ত্র ০৪

Book | suppression of criminals

Chapt | keeping a watch over artisans

04.1.01 প্রদেষ্টারঃ ত্রযঃ ত্রযোঽমাত্যাঃ কণ্টকশোধনং কুর্যুঃ

04.1.02 অর্থ্যপ্রতীকারাঃ কারুশাসিতারঃ সংনিক্ষেপ্তারঃ স্ববিত্তকারবঃ শ্রেণীপ্রমাণা নিক্ষেপং গৃহ্ণীযুঃ

04.1.03 বিপত্তৌ শ্রেণী নিক্ষেপং ভজেত

04.1.04 নির্দিষ্টদেশকালকার্যং চ কর্ম কুর্যুঃ, অনির্দিষ্টদেশকালং কার্যাপদেশম্

04.1.05 কালাতিপাতনে পাদহীনং বেতনং তদ্দ্বিগুণশ্চ দণ্ডঃ

04.1.06 অন্যত্র ভ্রেষ উপনিপাতাভ্যাং নষ্টং বিনষ্টং বাঽভ্যাবহেযুঃ

04.1.07 কার্যস্যান্যথাকরণে বেতননাশঃ তদ্দ্বিগুণশ্চ দণ্ডঃ

04.1.08 তন্তুবাযা দশ একাদশিকং সূত্রং বর্ধযেযুঃ

04.1.09 বৃদ্ধিচ্ছেদে ছেদদ্বিগুণো দণ্ডঃ

04.1.10 সূত্রমূল্যং বানবেতনং, ক্ষৌমকৌশেযানাং অধ্যর্ধগুণং, পত্ত্র ঊর্ণাকম্বলদুকূলানাং দ্বিগুণম্

04.1.11 মানহীনে হীনাবহীনং বেতনং তদ্দ্বিগুণশ্চ দণ্ডঃ, তুলাহীনে হীনচতুর্গুণো দণ্ডঃ, সূত্রপরিবর্তনে মূল্যদ্বিগুণঃ

04.1.12 তেন দ্বিপটবানং ব্যাখ্যাতম্

04.1.13 ঊর্ণাতুলাযাঃ পঞ্চপলিকো বিহননচ্ছেদো রোমচ্ছেদশ্চ

04.1.14 রজকাঃ কাষ্ঠফলকশ্লক্ষ্ণশিলাসু বস্ত্রাণি নেনিজ্যুঃ

04.1.15 অন্যত্র নেনিজতো বস্ত্র উপঘাতং ষট্পণং চ দণ্ডং দদ্যুঃ

04.1.16 মুদ্গরাঙ্কাদ্ অন্যদ্ বাসঃ পরিদধানাঃ ত্রিপণং দণ্ডং দদ্যুঃ

04.1.17 পরবস্ত্রবিক্রযাবক্রযাধানেষু চ দ্বাদশপণো দণ্ডঃ, পরিবর্তনে মূল্যদ্বিগুণো বস্ত্রদানং চ

04.1.18 মুকুলাবদাতং শিলাপট্টশুদ্ধং ধৌতসূত্রবর্ণং প্রমৃষ্টশ্বেতং চ একরাত্র উত্তরং দদ্যুঃ

04.1.19 পঞ্চরাত্রিকং তনুরাগং, ষড্রাত্রিকং নীলং, পুষ্পলাক্ষামঞ্জিষ্ঠারক্তং গুরুপরিকর্ম যত্ন উপচার্যং জাত্যং বাসঃ সপ্তরাত্রিকম্

04.1.20 ততঃ পরং বেতনহানিং প্রাপ্নুযুঃ

04.1.21 শ্রদ্ধেযা রাগবিবাদেষু বেতনং কুশলাঃ কল্পযেযুঃ

04.1.22 পরার্ধ্যানাং পণো বেতনং, মধ্যমানাং অর্ধপণঃ, প্রত্যবরাণাং পাদঃ, স্থূলকানাং মাষকদ্বিমাষকং, দ্বিগুণং রক্তকানাম্

04.1.23 প্রথমনেজনে চতুর্ভাগঃ ক্ষযঃ, দ্বিতীযে পঞ্চভাগঃ

04.1.24 তেন উত্তরং ব্যাখ্যাতম্

04.1.25 রজকৈঃ তুন্নবাযা ব্যাখ্যাতাঃ

04.1.26 সুবর্ণকারাণাং অশুচিহস্তাদ্ রূপ্যং সুবর্ণং অনাখ্যায সরূপং ক্রীণতাং দ্বাদশপণো দণ্ডঃ, বিরূপং চতুর্বিংশতিপণঃ, চোরহস্তাদ্ অষ্টচত্বারিংশত্পণঃ

04.1.27 প্রচ্ছন্নবিরূপমূল্যহীনক্রযেষু স্তেযদণ্ডঃ, কৃতভাণ্ড উপধৌ চ

04.1.28 সুবর্ণান্ মাষকং অপহরতো দ্বিশতো দণ্ডঃ, রূপ্যধরণান্ মাষকং অপহরতো দ্বাদশপণঃ

04.1.29 তেন উত্তরং ব্যাখ্যাতম্

04.1.30 বর্ণ উত্কর্ষং অপসারণং যোগং বা সাধযতঃ পঞ্চশতো দণ্ডঃ

04.1.31 তযোরপচরণে রাগস্যাপহারং বিদ্যাত্

04.1.32 মাষকো বেতনং রূপ্যধরণস্য, সুবর্ণস্যাষ্টভাগঃ

04.1.33 শিক্ষাবিশেষেণ দ্বিগুণো বেতনবৃদ্ধিঃ

04.1.34 তেন উত্তরং ব্যাখ্যাতম্

04.1.35 তাম্রবৃত্তকংসবৈকৃন্তকারকূটকানাং পঞ্চকং শতং বেতনম্

04.1.36 তাম্রপিণ্ডো দশভাগক্ষযঃ

04.1.37 পলহীনে হীনদ্বিগুণো দণ্ডঃ

04.1.38 তেন উত্তরং ব্যাখ্যাতম্

04.1.39 সীসত্রপুপিণ্ডো বিংশতিভাগক্ষযঃ

04.1.40 কাকণী চাস্য পলবেতনম্

04.1.41 কালাযসপিণ্ডঃ পঞ্চভাগক্ষযঃ

04.1.42 কাকণীদ্বযং চাস্য পলবেতনম্

04.1.43 তেন উত্তরং ব্যাখ্যাতম্

04.1.44 রূপদর্শকস্য স্থিতাং পণযাত্রাং অকোপ্যাং কোপযতঃ কোপ্যাং অকোপযতো দ্বাদশপণো দণ্ডঃ

04.1.45 ব্যাজীপরিশুদ্ধৌ পণযাত্রা

04.1.46 পণান্ মাষকং উপজীবতো দ্বাদশপণো দণ্ডঃ

04.1.47 তেন উত্তরং ব্যাখ্যাতম্

04.1.48 কূটরূপং কারযতঃ প্রতিগৃহ্ণতো নির্যাপযতো বা সহস্রং দণ্ডঃ, কোশে প্রক্ষিপতো বধঃ

04.1.49 চরকপাংসুধাবকাঃ সারত্রিভাগং, দ্বৌ রাজা রত্নং চ

04.1.50 রত্নাপহার উত্তমো দণ্ডঃ

04.1.51 খনিরত্ননিধিনিবেদনেষু ষষ্ঠং অংশং নিবেত্তা লভেত, দ্বাদশং অংশং ভৃতকঃ

04.1.52 শতসহস্রাদ্ ঊর্ধ্বং রাজগামী নিধিঃ

04.1.53 ঊনে ষষ্ঠং অংশং দদ্যাত্

04.1.54 পৌর্বপৌরুষিকং নিধিং জানপদঃ শুচিঃ স্বকরণেন সমগ্রং লভেত

04.1.55 স্বকরণাভাবে পঞ্চশতো দণ্ডঃ, প্রচ্ছন্নাদানে সহস্রম্

04.1.56 ভিষজঃ প্রাণাবাধিকং অনাখ্যায উপক্রমমাণস্য বিপত্তৌ পূর্বঃ সাহসদণ্ডঃ, কর্মাপরাধেন বিপত্তৌ মধ্যমঃ

04.1.57 মর্মবধবৈগুণ্যকরণে দণ্ডপারুষ্যং বিদ্যাত্

04.1.58 কুশীলবা বর্ষারাত্রং একস্থা বসেযুঃ

04.1.59 কামদানং অতিমাত্রং একস্যাতিবাদং চ বর্জযেযুঃ

04.1.60 তস্যাতিক্রমে দ্বাদশপণো দণ্ডঃ

04.1.61 কামং দেশজাতিগোত্রচরণমৈথুনাবহাসেন নর্মযেযুঃ

04.1.62 কুশীলবৈশ্চারণা ভিক্ষুকাশ্চ ব্যাখ্যাতাঃ

04.1.63 তেষাং অযঃশূলেন যাবতঃ পণান্ অভিবদেযুঃ তাবন্তঃ শিফাপ্রহারা দণ্ডাঃ

04.1.64 শেষাণাং কর্মণাং নিষ্পত্তিবেতনং শিল্পিনাং কল্পযেত্

04.1.65ab এবং চোরান্ অচোরাখ্যান্ বণিক্কারুকুশীলবান্ |

04.1.66chd ভিক্ষুকান্ কুহকাংশ্চান্যান্ বারযেদ্ দেশপীডনাত্ ( ইতি)

Chapt | keeping a watch overtraders

04.2.01 সংস্থাঽধ্যক্ষঃ পণ্যসংস্থাযাং পুরাণভাণ্ডানাং স্বকরণবিশুদ্ধানাং আধানং বিক্রযং বা স্থাপযেত্

04.2.02 তুলামানভাণ্ডানি চাবেক্ষেত পৌতবাপচারাত্

04.2.03 পরিমাণীদ্রোণযোরর্ধপলহীনাতিরিক্তং অদোষঃ

04.2.04 পলহীনাতিরিক্তে দ্বাদশপণো দণ্ডঃ

04.2.05 তেন পল উত্তরা দণ্ডবৃদ্ধির্ব্যাখ্যাতা

04.2.06 তুলাযাঃ কর্ষহীনাতিরিক্তং অদোষঃ

04.2.07 দ্বিকর্ষহীনাতিরিক্তে ষট্পণো দণ্ডঃ

04.2.08 তেন কর্ষ উত্তরা দণ্ডবৃদ্ধির্ব্যাখ্যাতা

04.2.09 আঢকস্যার্ধকর্ষহীনাতিরিক্তং অদোষঃ

04.2.10 কর্ষহীনাতিরিক্তে ত্রিপণো দণ্ডঃ

04.2.11 তেন কর্ষ উত্তরা দণ্ডবৃদ্ধির্ব্যাখ্যাতা

04.2.12 তুলামানবিশেষাণাং অতোঽন্যেষাং অনুমানং কুর্যাত্

04.2.13 তুলামানাভ্যাং অতিরিক্তাভ্যাং ক্রীত্বা হীনাভ্যাং বিক্রীণানস্য ত এব দ্বিগুণা দণ্ডাঃ

04.2.14 গণ্যপণ্যেষ্বষ্টভাগং পণ্যমূল্যেষ্বপহরতঃ ষণ্ঁঅবতির্দণ্ডঃ

04.2.15 কাষ্ঠলোহমণিমযং রজ্জুচর্মমৃণ্মযং সূত্রবল্করোমমযং বা জাত্যং ইত্যজাত্যং বিক্রযাধানং নযতো মূল্যাষ্টগুণো দণ্ডঃ

04.2.16 সারভাণ্ডং ইত্যসারভাণ্ডং তজ্জাতং ইত্যতজ্জাতং রাধাযুক্তং ইত্যুপধিযুক্তং সমুদ্গপরিবর্তিমং বা বিক্রযাধানং নযতো হীনমূল্যং চতুষ্পঞ্চাশত্পণো দণ্ডঃ, পণমূল্যং দ্বিগুণো, দ্বিপণমূল্যং দ্বিশতঃ

04.2.17 তেনার্ঘবৃদ্ধৌ দণ্ডবৃদ্ধির্ব্যাখ্যাতা

04.2.18 কারুশিল্পিনাং কর্মগুণাপকর্ষং আজীবং বিক্রযক্রয উপঘাতং বা সম্ভূয সমুত্থাপযতাং সহস্রং দণ্ডঃ

04.2.19 বৈদেহকানাং বা সম্ভূয পণ্যং অবরুন্ধতাং অনর্ঘেণ বিক্রীণতাং বা সহস্রং দণ্ডঃ

04.2.20 তুলামানান্তরং অর্ঘবর্ণান্তরং বা – ধরকস্য মাযকস্য বা পণমূল্যাদ্ অষ্টভাগং হস্তদোষেণাচরতো দ্বিশতো দণ্ডঃ

04.2.21 তেন দ্বিশত উত্তরা দণ্ডবৃদ্ধির্ব্যাখ্যাতা

04.2.22 ধান্যস্নেহক্ষারলবণগন্ধভৈষজ্যদ্রব্যাণাং সমবর্ণ উপধানে দ্বাদশপণো দণ্ডঃ

04.2.23 যন্নিষৃষ্টং উপজীবেযুঃ তদ্ এষাং দিবসসঞ্জাতং সঙ্খ্যায বণিক্ স্থাপযেত্

04.2.24 ক্রেতৃবিক্রেত্রোরন্তরপতিতং আদাযাদ্ অন্যদ্ ভবতি

04.2.25 তেন ধান্যপণ্যনিচযাংশ্চানুজ্ঞাতাঃ কুর্যুঃ

04.2.26 অন্যথানিচিতং এষাং পণ্যাধ্যক্ষো গৃহ্ণীযাত্

04.2.27 তেন ধান্যপণ্যবিক্রযে ব্যবহরেতানুগ্রহেণ প্রজানাম্

04.2.28 অনুজ্ঞাতক্রযাদ্ উপরি চ এষাং স্বদেশীযানাং পণ্যানাং পঞ্চকং শতং আজীবং স্থাপযেত্, পরদেশীযানাং দশকম্

04.2.29 ততঃ পরং অর্ঘং বর্ধযতাং ক্রযে বিক্রযে বা ভাবযতাং পণশতে পঞ্চপণাদ্ দ্বিশতো দণ্ডঃ

04.2.30 তেনার্ঘবৃদ্ধৌ দণ্ডবৃদ্ধির্ব্যাখ্যাতা

04.2.31 সম্ভূযক্রযে চ এষাং অবিক্রীতে নান্যং সম্ভূযক্রযং দদ্যাত্

04.2.32 পণ্য উপঘাতে চ এষাং অনুগ্রহং কুর্যাত্

04.2.33 পণ্যবাহুল্যাত্ পণ্যাধ্যক্ষঃ সর্বপণ্যান্যেকমুখানি বিক্রীণীত

04.2.34 তেষ্ববিক্রীতেষু নান্যে বিক্রীণীরন্

04.2.35 তানি দিবসবেতনেন বিক্রীণীরন্ন্ অনুগ্রহেণ প্রজানাম্

04.2.36ab দেশকালান্তরিতানাং তু পণ্যানাং – প্রক্ষেপং পণ্যনিষ্পত্তিং শুল্কং বৃদ্ধিং অবক্রযম্ |

04.2.36chd ব্যযান্ অন্যাংশ্চ সঙ্খ্যায স্থাপযেদ্ অর্ঘং অর্ঘবিত্ ( ইতি)

Chapt | Remedial measures during calamities

04.3.01 দৈবান্যষ্টৌ মহাভযানি – অগ্নিরুদকং ব্যাধির্দুর্ভিক্ষং মূষিকা ব্যালাঃ সর্পা রক্ষাংসি ইতি

04.3.02 তেভ্যো জনপদং রক্ষেত্

04.3.03 গ্রীষ্মে বহির্ঽধিশ্রযণং গ্রামাঃ কুর্যুঃ, দশমূলীসঙ্গ্রহেণাধিষ্ঠিতা বা

04.3.04 নাগরিকপ্রণিধাবগ্নিপ্রতিষেধো ব্যাখ্যাতঃ, নিশান্তপ্রণিধৌ রাজপরিগ্রহে চ

04.3.05 বলিহোমস্বস্তিবাচনৈঃ পর্বসু চাগ্নিপূজাঃ কারযেত্

04.3.06 বর্ষারাত্রং আনূপগ্রামাঃ পূরবেলাং উত্সৃজ্য বসেযুঃ

04.3.07 কাষ্ঠবেণুনাবশ্চ উপগৃহ্ণীযুঃ

04.3.08 উহ্যমানং অলাবুদৃতিপ্লবগণ্ডিকাবেণিকাভিঃ তারযেযুঃ

04.3.09 অনভিসরতাং দ্বাদশপণো দণ্ডঃ, অন্যত্র প্লবহীনেভ্যঃ

04.3.10 পর্বসু চ নদীপূজাঃ কারযেত্

04.3.11 মাযাযোগবিদো বেদবিদো বা বর্ষং অভিচরেযুঃ

04.3.12 বর্ষাবগ্রহে শচীনাথগঙ্গাপর্বতমহাকচ্ছপূজাঃ কারযেত্

04.3.13 ব্যাধিভযং ঔপনিষদিকৈঃ প্রতীকারৈঃ প্রতিকুর্যুঃ, ঔষধৈশ্চিকিত্সকাঃ শান্তিপ্রাযশ্চিত্তৈর্বা সিদ্ধতাপসাঃ

04.3.14 তেন মরকো ব্যাখ্যাতঃ

04.3.15 তীর্থাভিSএচনং মহাকচ্ছবর্ধনং গবাং শ্মশানাবদোহনং কবন্ধদহনং দেবরাত্রিং চ কারযেত্

04.3.16 পশুব্যাধিমরকে স্থানার্থনীরাজনং স্বদৈবতপূজনং চ কারযেত্

04.3.17 দুর্ভিক্ষে রাজা বীজভক্ত উপগ্রহং কৃত্বাঽনুগ্রহং কুর্যাত্, দুর্গসেতুকর্ম বা ভক্তানুগ্রহেণ, ভক্তসংবিভাগং বা, দেশনিক্ষেপং বা

04.3.18 মিত্রাণি বা ব্যপাশ্রযেত, কর্শনং বমনং বা কুর্যাত্

04.3.19 নিষ্পন্নসস্যং অন্যবিষযং বা সজনপদো যাযাত্, সমুদ্রসরস্তটাকানি বা সংশ্রযেত

04.3.20 ধান্যশাকমূলফলাবাপান্ বা সেতুষু কুর্বীত, মৃগপশুপক্ষিব্যালমত্স্যারম্ভান্ বা

04.3.21 মূষিকভযে মার্জারনকুল উত্সর্গঃ

04.3.22 তেষাং গ্রহণহিংসাযাং দ্বাদশপণো দণ্ডঃ, শুনাং অনিগ্রহে চান্যত্রারণ্যচরেভ্যঃ

04.3.23 স্নুহিক্ষীরলিপ্তানি ধান্যানি বিসৃজেদ্, উপনিষদ্যোগযুক্তানি বা

04.3.24 মূষিককরং বা প্রযুঞ্জীত

04.3.25 শান্তিং বা সিদ্ধতাপসাঃ কুর্যুঃ

04.3.26 পর্বসু চ মূষিকপূজাঃ কারযেত্

04.3.27 তেন শলভপক্ষিক্রিমিভযপ্রতীকারা ব্যাখ্যাতাঃ

04.3.28 ব্যালভযে মদনরসযুক্তানি পশুশবানি প্রসৃজেত্, মদনকোদ্রবপূর্ণান্যৌদর্যাণি বা

04.3.29 লুব্ধকাঃ শ্বগণিনো বা কূটপঞ্জরাবপাতৈশ্চরেযুঃ

04.3.30 আবরণিনঃ শস্ত্রপাণযো ব্যালান্ অভিহন্যুঃ

04.3.31 অনভিসর্তুর্দ্বাদশপণো দণ্ডঃ

04.3.32 স এব লাভো ব্যালঘাতিনঃ

04.3.33 পর্বসু চ পর্বতপূজাঃ কারযেত্

04.3.34 তেন মৃগপশুপক্ষিসঙ্ঘগ্রাহপ্রতীকারা ব্যাখ্যাতাঃ

04.3.35 সর্পভযে মন্ত্রৈরোষধিভিশ্চ জাঙ্গুলীবিদশ্চরেযুঃ

04.3.36 সম্ভূয বাঽপি সর্পান্ হন্যুঃ

04.3.37 অথর্ববেদবিদো বাঽভিচরেযুঃ

04.3.38 পর্বসু চ নাগপূজাঃ কারযেত্

04.3.39 তেন উদকপ্রাণিভযপ্রতীকারা ব্যাখ্যাতাঃ

04.3.40 রক্ষোভযে রক্ষোঘ্নান্যথর্ববেদবিদো মাযাযোগবিদো বা কর্মাণি কুর্যুঃ

04.3.41 পর্বসু চ বিতর্দিচ্ছত্র উল্লোপিকাহস্তপতাকাচ্ছাগ উপহারৈশ্চৈত্যপূজাঃ কারযেত্

04.3.42 চরুং বশ্চরামঃ ইত্যেবং সর্বভযেষ্বহোরাত্রং চরেযুঃ

04.3.43 সর্বত্র চ উপহতান্ পিতা ইবানুগৃহ্ণীযাত্

04.3.44ab মাযাযোগবিদঃ তস্মাদ্ বিষযে সিদ্ধতাপসাঃ |

04.3.44chd বসেযুঃ পূজিতা রাজ্ঞা দৈবাপত্প্রতিকারিণঃ ( ইতি)

Chapt | Guarding against persons with secret means of income

04.4.01 সমাহর্তৃপ্রণিধৌ জনপদরক্ষণং উক্তম্

04.4.02 তস্য কণ্টকশোধনং বক্ষ্যামঃ

04.4.03 সমাহর্তা জনপদে সিদ্ধতাপসপ্রব্রজিতচক্রচরচারণকুহকপ্রচ্ছন্দককার্তান্তিকনৈমিত্তিকমৌহূর্তিকচিকিত্সক উন্মত্তমূকবধিরজডান্ধবৈদেহককারুশিল্পিকুশীলববেশশৌণ্ডিকাপূপিকপাক্বমাংসিকাউদনিকব্যঞ্জনান্ প্রণিদধ্যাত্

04.4.04 তে গ্রামাণাং অধ্যক্ষাণাং চ শৌচাশৌচং বিদ্যুঃ

04.4.05 যং চাত্র গূঢাজীবিনং শঙ্কেত তং সত্ত্রিণাঽপসর্পযেত্

04.4.06 ধর্মস্থং বিশ্বাস উপগতং সত্ত্রী ব্রূযাত্ – অসৌ মে বন্ধুরভিযুক্তঃ, তস্যাযং অনর্থঃ প্রতিক্রিযতাং, অযং চার্থঃ প্রতিগৃহ্যতাম্ ইতি

04.4.07 স চেত্ তথা কুর্যাদ্ উপদাগ্রাহক ইতি প্রবাস্যেত

04.4.08 তেন প্রদেষ্টারো ব্যাখ্যাতাঃ

04.4.09 গ্রামকূটং অধ্যক্ষং বা সত্ত্রী ব্রূযাত্ – অসৌ জাল্মঃ প্রভূতদ্রব্যঃ, তস্যাযং অনর্থঃ, তেন এনং আহারযস্ব ইতি

04.4.10 স চেত্ তথা কুর্যাদ্ উত্কোচক ইতি প্রবাস্যেত

04.4.11 কৃতকাভিযুক্তো বা কূটসাক্ষিণোঽভিজ্ঞাতানর্থবৈপুল্যেনারভেত

04.4.12 তে চেত্ তথা কুর্যুঃ কূটসাক্ষিণ ইতি প্রবাস্যেরন্

04.4.13 তেন কূটশ্রাবণকারকা ব্যাখ্যাতাঃ

04.4.14 যং বা মন্ত্রযোগমূলকর্মভিঃ শ্মাশানিকৈর্বা সংবদনকরকং মন্যেত তং সত্ত্রী ব্রূযাত্ – অমুষ্য ভার্যাং স্নুষাং দুহিতরং বা কামযে, সা মাং প্রতিকামযতাং, অযং চার্থঃ প্রতিগৃহ্যতাম্ ইতি

04.4.15 স চেত্ তথা কুর্যাত্ সংবদনকারক ইতি প্রবাস্যেত

04.4.16 তেন কৃত্যাভিচারশীলৌ ব্যাখ্যাতৌ

04.4.17 যং বা রসস্য কর্তারং ক্রেতারং বিক্রেতারং ভৈষজ্যাহারব্যবহারিণং বা রসদং মন্যেত তং সত্ত্রী ব্রূযাত্ – অসৌ মে শত্রুঃ, তস্য উপঘাতঃ ক্রিযতাং, অযং চার্থঃ প্রতিগৃহ্যতাম্ ইতি

04.4.18 স চেত্ তথা কুর্যাদ্ রসদ ইতি প্রবাস্যেত

04.4.19 তেন মদনযোগব্যবহারী ব্যাখ্যাতঃ

04.4.20 যং বা নানালোহক্ষারাণাং অঙ্গারভস্মাসন্দংশমুষ্টিকাধিকরণীবিম্ব.টঙ্কমূষাণাং অভীক্ষ্ণক্রেতারং মষীভস্মধূমদিগ্ধহস্তবস্ত্রলিঙ্গং কর্মার উপকরণসংসর্গং কূটরূপকারকং মন্যেত তং সত্ত্রী শিষ্যত্বেন সংব্যবহারেণ চানুপ্রবিশ্য প্রজ্ঞাপযেত্

04.4.21 প্রজ্ঞাতঃ কূটরূপকারক ইতি প্রবাস্যেত

04.4.22 তেন রাগস্যাপহর্তা কূটসুবর্ণব্যবহারী চ ব্যাখ্যাতঃ

04.4.23ab আরব্ধারঃ তু হিংসাযাং গূঢাজীবাঃ ত্রযোদশ |

04.4.23chd প্রবাস্যা নিষ্ক্রযার্থং বা দদ্যুর্দোষবিশেষতঃ ( ইতি)

Chapt | Detection of criminals througH secret agents in the disguise of holymen

04.5.01 সত্ত্রিপ্রযোগাদ্ ঊর্ধ্বং সিদ্ধব্যঞ্জনা মাণবান্ মাণববিদ্যাভিঃ প্রলোভযেযুঃ, প্রস্বাপনান্তর্ধানদ্বারাপোহমন্ত্রেণ প্রতিরোধকান্, সংবদনমন্ত্রেণ পারতল্পিকান্

04.5.02 তেষাং কৃত উত্সাহানাং মহান্তং সঙ্ঘং আদায রাত্রাবন্যং গ্রামং উদ্দিশ্যান্যং গ্রামং কৃতকস্ত্রীপুরুষং গত্বা ব্রূযুঃ – ইহ এব বিদ্যাপ্রভাবো দৃশ্যতাং, কৃচ্ছ্রঃ পরগ্রামো গন্তুম্ ইতি

04.5.03 ততো দ্বারাপোহমন্ত্রেণ দ্বারাণ্যপোহ্য প্রবিশ্যতাম্ ইতি ব্রূযুঃ

04.5.04 অন্তর্ধানমন্ত্রেণ জাগ্রতাং আরক্ষিণাং মধ্যেন মাণবান্ অতিক্রামযেযুঃ

04.5.05 প্রস্বাপনমন্ত্রেণ প্রস্বাপযিত্বা রক্ষিণঃ শযাভির্মাণবৈঃ সঞ্চারযেযুঃ

04.5.06 সংবদনমন্ত্রেণ ভার্যাব্যঞ্জনাঃ পরেষাং মাণবৈঃ সম্মোদযেযুঃ

04.5.07 উপলব্ধবিদ্যাপ্রভাবাণাং পুরশ্চরণাঽঽদ্যাদিশেযুরভিজ্ঞানার্থম্

04.5.08 কৃতলক্ষণদ্রব্যেষু বা বেশ্মসু কর্ম কারযেযুঃ

04.5.09 অনুপ্রবিষ্টা বা একত্র গ্রাহযেযুঃ

04.5.10 কৃতলক্ষণদ্রব্যক্রযবিক্রযাধানেষু যোগসুরামত্তান্ বা গ্রাহযেযুঃ

04.5.11 গৃহীতান্ পূর্বাপদানসহাযান্ অনুযুঞ্জীত

04.5.12 পুরাণচোরব্যঞ্জনা বা চোরান্ অনুপ্রবিষ্টাঃ তথা এব কর্ম কারযেযুর্গ্রাহযেযুশ্চ

04.5.13 গৃহীতান্ সমাহর্তা পৌরজানপদানাং দর্শযেত্ – চোরগ্রহণীং বিদ্যাং অধীতে রাজা, তস্য উপদেশাদ্ ইমে চোরা গৃহীতাঃ, ভূযশ্চ গ্রহীষ্যামি, বারযিতব্যো বঃ স্বজনঃ পাপাচারহ্ ইতি

04.5.14 যং চাত্রাপসর্প উপদেশেন শম্যাপ্রতোদাদীনাং অপহর্তারং জানীযাত্ তং এষাং প্রত্যাদিশেত্ এষ রাজ্ঞঃ প্রভাবঃ ইতি

04.5.15 পুরাণচোরগোপালকব্যাধশ্বগণিনশ্চ বনচোরাটবিকান্ অনুপ্রবিষ্টাঃ প্রভূতকূটহিরণ্যকুপ্যভাণ্ডেষু সার্থব্রজগ্রামেষ্বেনান্ অভিযোজযেযুঃ

04.5.16 অভিযোগে গূঢবলৈর্ঘাতযেযুঃ, মদনরসযুক্তেন বা পথ্য্ঽদনেন

04.5.17 গৃহীতলোপ্ত্রভারান্ আযতগতপরিশ্রান্তান্ প্রস্বপতঃ প্রহবণেষু যোগসুরামত্তান্ বা গ্রাহযেযুঃ

04.5.18ab পূর্ববচ্চ গৃহীত্বা এনান্ সমাহর্তা প্ররূপযেত্ |

04.5.18chd সর্বজ্ঞখ্যাপনং রাজ্ঞঃ কারযন্ রাষ্ট্রবাসিষু ( ইতি)

Chapt | Arrest on suspicion, with the stolen article and by indication of the act

04.6.01 সিদ্ধপ্রযোগাদ্ ঊর্ধ্বং শঙ্কারূপকর্মাভিগ্রহঃ

04.6.02a ক্ষীণদাযকুটুম্বং, অল্পনির্বেশং, বিপরীতদেশজাতিগোত্রনামকর্মাপদেশং, প্রচ্ছন্নবৃত্তিকর্মাণং,

04.6.02b মাংসসুরাভক্ষ্যভোজনগন্ধমাল্যবস্ত্রবিভূষণেষু প্রসক্তং, অতিব্যযকর্তারং, পুংশ্চলীদ্যূতশৌণ্ডিকেষু প্রসক্তং,

04.6.02ch অভীক্ষ্ণপ্রবাসিনং, অবিজ্ঞাতস্থানগমনং, একান্তারণ্যনিষ্কুটবিকালচারিণং, প্রচ্ছন্নে সামিষে বা দেশে বহুমন্ত্রসংনিপাতং,

04.6.02d সদ্যঃক্ষতব্রণানাং গূঢপ্রতীকারকারযিতারং, অন্তর্গৃহনিত্যং, অভ্যধিগন্তারং, কান্তাপরং,

04.6.02e পরপরিগ্রহাণাং পরস্ত্রীদ্রব্যবেশ্মনাং অভীক্ষ্ণপ্রষ্টারং, কুত্সিতকর্মশাস্ত্র উপকরণসংসর্গং,

04.6.02f বিরাত্রে ছন্নকুড্যচ্ছাযাসঞ্চারিণং, বিরূপদ্রব্যাণাং অদেশকালবিক্রেতারং, জাতবৈরশযং, হীনকর্মজাতিং,

04.6.02g বিগূহমানরূপং, লিঙ্গেনালিঙ্গিনং, লিঙ্গিনং বা ভিন্নাচারং, পূর্বকৃতাপদানং, স্বকর্মভিরপদিষ্টং,

04.6.02h নাগরিকমহামাত্রদর্শনে গুহমানং অপসরন্তং অনুচ্ছ্বাস উপবেশিনং আবিগ্নং শুষ্কভিন্নস্বরমুখবর্ণং,

04.6.02i শস্ত্রহস্তমনুষ্যসম্পাতত্রাসিনং, হিংস্রস্তেননিধিনিক্ষেপাপহারপরপ্রযোগগূঢাজীবিনাং অন্যতমং শঙ্কেত ইতি শঙ্কাঽভিগ্রহঃ ||

04.6.03 রূপাভিগ্রহঃ তু – নষ্টাপহৃতং অবিদ্যমানং তজ্জাতব্যবহারিষু নিবেদযেত্

04.6.04 তচ্চেন্নিবেদিতং আসাদ্য প্রচ্ছাদযেযুঃ সাচিব্যকরদোষং আপ্নুযুঃ

04.6.05 অজানন্তোঽস্য দ্রব্যস্যাতিসর্গেণ মুচ্যেরন্

04.6.06 ন চানিবেদ্য সংস্থাঽধ্যক্ষস্য পুরাণভাণ্ডানাং আধানং বিক্রযং বা কুর্যুঃ

04.6.07 তচ্চেন্নিবেদিতং আসাদ্যেত, রূপাভিগৃহীতং আগমং পৃচ্ছেত্ কুতঃ তে লব্ধম্ ইতি

04.6.08 স চেত্ ব্রূযাত্ দাযাদ্যাদ্ অবাপ্তং, অমুষ্মাল্লব্ধং ক্রীতং কারিতং আধিপ্রচ্ছন্নং, অযং অস্য দেশঃ কালশ্চ উপসম্প্রাপ্তেঃ, অযং অস্যার্ঘঃ প্রমাণং লক্ষণং মূল্যং চ ইতি, তস্যাগমসমাধৌ মুচ্যেত

04.6.09 নাষ্টিকশ্চেত্ তদ্ এব প্রতিসন্দধ্যাত্, যস্যা পূর্বো দীর্ঘশ্চ পরিভোগঃ শুচির্বা দেশঃ তস্য দ্রব্যং ইতি বিদ্যাত্

04.6.10 চতুষ্পদদ্বিপদানাং অপি হি রূপলিঙ্গসামান্যং ভবতি, কিং অঙ্গ পুনরেকযোনিদ্রব্যকর্তৃপ্রসূতানাং কুপ্যাভরণভাণ্ডানাং ইতি

04.6.11 স চেদ্ ব্রূযাত্ যাচিতকং অবক্রীতকং আহিতকং নিক্ষেপং উপনিধিং বৈযাবৃত্যকর্ম বাঽমুষ্য ইতি, তস্যাপসারপ্রতিসন্ধানেন মুচ্যেত

04.6.12 ন এবম্ ইত্যপসারো বা ব্রূযাত্, রূপাভিগৃহীতঃ পরস্য দানকারণং আত্মনঃ প্রতিগ্রহকারণং উপলিঙ্গনং বা দাযকদাপকনিবন্ধকপ্রতিগ্রাহক উপদ্রষ্টৃভিরুপশ্রোতৃভির্বা প্রতিসমানযেত্

04.6.13 উজ্ঝিতপ্রনষ্টনিষ্পতিত উপলব্ধস্য দেশকাললাভ উপলিঙ্গনেন শুদ্ধিঃ

04.6.14 অশুদ্ধঃ তচ্চ তাবচ্চ দণ্ডং দদ্যাত্

04.6.15 অন্যথা স্তেযদণ্ডং ভজেত ইতি রূপাভিগ্রহঃ |

04.6.16 কর্মাভিগ্রহঃ তু – মুষিতবেশ্মনঃ প্রবেশনিষ্কসনং অদ্বারেণ, দ্বারস্য সন্ধিনা বীজেন বা বেধং, উত্তমাগারস্য জালবাতাযননীপ্রবেধং, আরোহণাবতরণে চ কুড্যস্য বেধং, উপখননং বা গূঢদ্রব্যনিক্ষেপণগ্রহণ উপাযং, উপদেশ উপলভ্যং অভ্যন্তরচ্ছেদ উত্করপরিমর্দ উপকরণং অভ্যন্তরকৃতং বিদ্যাত্

04.6.17 বিপর্যযে বাহ্যকৃতং, উভযত উভযকৃতম্

04.6.18a অভ্যন্তরকৃতে পুরুষং আসন্নং ব্যসনিনং ক্রূরসহাযং তস্কর উপকরণসংসর্গং, স্ত্রিযং বা দরিদ্রকুলাং অন্যপ্রসক্তাং বা,

04.6.18b পরিচারকজনং বা তদ্বিধাচারং, অতিস্বপ্নং, নিদ্রাক্লান্তং, আবিগ্নং | শুষ্কভিন্নস্বরমুখবর্ণং, অনবস্থিতং,

04.6.18ch অতিপ্রলাপিনং, উচ্চারোহণসংরব্ধগাত্রং, বিলূননিঘৃষ্টভিন্নপাটিতশরীরবস্ত্রং, জাতকিণসংরব্ধহস্তপাদং,

04.6.18d পাংসুপূর্ণকেশনখং বিলূনভুগ্নকেশনখং বা, সম্যক্স্নাতানুলিপ্তং তৈলপ্রমৃষ্টগাত্রং সদ্যোদৌতহস্তপাদং বা,

04.6.18e পাংসুপিচ্ছিলেষু তুল্যপাদপদনিক্ষেপং, প্রবেশনিষ্কসনযোর্বা তুল্যমাল্যমদ্যগন্ধবস্ত্রচ্ছেদবিলেপনস্বেদং পরীক্ষেত

04.6.19 চোরং পারদারিকং বা বিদ্যাত্

04.6.20ab সগোপস্থানিকো বাহ্যং প্রদেষ্টা চোরমার্গণম্ |

04.6.20chd কুর্যান্নাগরিকশ্চান্তর্দুর্গে নির্দিষ্টহেতুভিঃ ( ইতি)

Chapt | In quest of sudden deaths

04.7.01 তৈলাভ্যক্তং আশুমৃতকং পরীক্ষেত

04.7.02 নিষ্কীর্ণমূত্রপুরীষং বাতপূর্ণকোষ্ঠত্বক্কং শূনপাদপাণিমান্ মীলিতাক্ষং সব্যঞ্জনকণ্ঠং পীটননিরুদ্ধ উচ্ছ্বাসহতং বিদ্যাত্

04.7.03 তং এব সঙ্কুচিতবাহুসক্থিং উদ্বন্ধহতং বিদ্যাত্

04.7.04 শূনপাণিপাদ উদরং অপগতাক্ষং উদ্বৃত্তনাভিং অবরোপিতং বিদ্যাত্

04.7.05 নিস্তব্ধগুদাক্ষং সন্দষ্টজিহ্বং আধ্মাত উদরং উদকহতং বিদ্যাত্

04.7.06 শোণিতানুসিক্তং ভগ্নভিন্নগাত্রং কাষ্ঠৈরশ্মভির্বা হতং বিদ্যাত্

04.7.07 সম্ভগ্নস্ফুটিতগাত্রং অবক্ষিপ্তং বিদ্যাত্

04.7.08 শ্যাবপাণিপাদদন্তনখং শিথিলমাংসরোমচর্মাণং ফেন উপদিগ্ধমুখং বিষহতং বিদ্যাত্

04.7.09 তং এব স-শোণিতদংশং সর্পকীটহতং বিদ্যাত্ |

04.7.10 বিক্ষিপ্তবস্ত্রগাত্রং অতিবন্তবিরিক্তং মদনযোগহতং বিদ্যাত্

04.7.11 অতোঽন্যতমেন কারণেন হতং হত্বা বা দণ্ডভযাদ্ উদ্বদ্ধনিকৃত্তকণ্ঠং বিদ্যাত্

04.7.12 বিষহতস্য ভোজনশেষং বযোভিঃ পরীক্ষেত

04.7.13 হৃদযাদ্ উদ্ধৃত্যাগ্নৌ প্রক্ষিপ্তং চিটিচিটাযদ্.ইন্দ্রধনুর্বর্ণং বা বিষযুক্তং বিদ্যাত্, দগ্ধস্য হৃদযং অদগ্ধং দৃষ্ট্বা বা

04.7.14 তস্য পরিচারকজনং বাগ্দণ্ডপারুষ্যাতিলব্ধং মার্গেত, দুঃখ উপহতং অন্যপ্রসক্তং বা স্ত্রীজনং, দাযবৃত্তিস্ত্রীজনাভিমন্তারং বা বন্ধুম্

04.7.15 তদ্ এব হত উদ্বদ্ধস্য পরীক্ষেত

04.7.16 স্বযং উদ্বদ্ধস্য বা বিপ্রকারং অযুক্তং মার্গেত

04.7.17 সর্বেষাং বা স্ত্রীদাযাদ্যদোষঃ কর্মস্পর্ধা প্রতিপক্ষদ্বেষঃ পণ্যসংস্থাসমবাযো বা বিবাদপদানাং অন্যতমদ্ বা রোষস্থানম্

04.7.18 রোষনিমিত্তো ঘাতঃ

04.7.19 স্বযংঽঅদিষ্টপুরুষৈর্বা, চোরৈরর্থনিমিত্তং, সাদৃশ্যাদ্ অন্যবৈরিভির্বা হতস্য ঘাতং আসন্নেভ্যঃ পরীক্ষেত

04.7.20 যেনাহূতঃ সহ স্থিতঃ প্রস্থিতো হতভূমিং আনীতো বা তং অনুযুঞ্জীত

04.7.21 যে চাস্য হতভূমাবাসন্নচরাঃ তান্ এক একশঃ পৃচ্ছেত্ কেনাযং ইহানীতো হতো বা, কঃ সশস্ত্রঃ সঙ্গূহমান উদ্বিগ্নো বা যুষ্মাভির্দৃষ্টঃ ইতি

04.7.22 তে যথা ব্রূযুঃ তথাঽনুযুঞ্জীত

04.7.23ab অনাথস্য শরীরস্থং উপভোগং পরিচ্ছদম্ |

04.7.23chd বস্ত্রং বেষং বিভূষাং বা দৃষ্ট্বা তদ্ব্যবহারিণঃ

04.7.24ab অনুযুঞ্জীত সংযোগং নিবাসং বাসকারণম্ |

04.7.24chd কর্ম চ ব্যবহারং চ ততো মার্গণং আচরেত্

04.7.25ab রজ্জুশস্ত্রবিষৈর্বাঽপি কামক্রোধবশেন যঃ |

04.7.25chd ঘাতযেত্ স্বযং আত্মানং স্ত্রী বা পাপেন মোহিতা

04.7.26ab রজ্জুনা রাজমার্গে তাংশ্চণ্ডালেনাপকর্ষযেত্ |

04.7.26chd ন শ্মশানবিধিঃ তেষাং ন সম্বন্ধিক্রিযাঃ তথা

04.7.27ab বন্ধুঃ তেষাং তু যঃ কুর্যাত্ প্রেতকার্যক্রিযাবিধিম্ |

04.7.27chd তদ্গতিং স চরেত্ পশ্চাত্ স্বজনাদ্ বা প্রমুচ্যতে

04.7.28ab সংবত্সরেণ পততি পতিতেন সমাচরন্ |

04.7.28chd যাজনাধ্যাপনাদ্ যৌনাত্ তৈশ্চান্যোঽপি সমাচরন্ ( ইতি)

Chapt | Investigation througH interrogation and througH torture

04.8.01 মুষিতসংনিধৌ বাহ্যানাং অভ্যন্তরাণাং চ সাক্ষিণাং অভিশস্তস্য দেশজাতিগোত্রনামকর্মসারসহাযনিবাসান্ অনুযুঞ্জীত

04.8.02 তাংশ্চাপদেশৈঃ প্রতিসমানযেত্

04.8.03 ততঃ পূর্বস্যাহ্নঃ প্রচারং রাত্রৌ নিবাসং চ গ্রহণাদ্ ইত্যনুযুঞ্জীত

04.8.04 তস্যাপসারপ্রতিসন্ধানে শুদ্ধঃ স্যাত্, অন্যথা কর্মপ্রাপ্তঃ

04.8.05 ত্রিরাত্রাদ্ ঊর্ধ্বং অগ্রাহ্যঃ শঙ্কিতকঃ পৃচ্ছাঽভাবাদ্ অন্যত্র উপকরণদর্শনাত্

04.8.06 অচোরং চোর ইত্যভিব্যাহরতশ্চোরসমো দণ্ডঃ, চোরং প্রচ্ছাদযতশ্চ

04.8.07 চোরেণাভিশস্তো বৈরদ্বেষাভ্যাং অপদিষ্টকঃ শুদ্ধঃ স্যাত্

04.8.08 শুদ্ধং পরিবাসযতঃ পূর্বঃ সাহসদণ্ডঃ

04.8.09 শঙ্কানিষ্পন্নং উপকরণমন্ত্রিসহাযরূপবৈযাবৃত্যকরান্নিষ্পাদযেত্

04.8.10 কর্মণশ্চ প্রদেশদ্রব্যাদানাংশবিভাগৈঃ প্রতিসমানযেত্

04.8.11 এতেষাং কারণানাং অনভিসন্ধানে বিপ্রলপন্তং অচোরং বিদ্যাত্

04.8.12 দৃশ্যতে হ্যচোরোঽপি চোরমার্গে যদৃচ্ছযা সংনিপাতে চোরবেষশস্ত্রভাণ্ডসামান্যেন গৃহ্যমাণশ্চোরভাণ্ডস্য উপবাসেন বা, যথাঽণিমাণ্ডব্যঃ কর্মক্লেশভযাদ্ অচোরঃ চোরোঽস্মি ইতি ব্রুবাণঃ

04.8.13 তস্মাত্ সমাপ্তকরণং নিযমযেত্

04.8.14 মন্দাপরাধং বালং বৃদ্ধং ব্যাধিতং মত্তং উন্মত্তং ক্ষুত্পিপাসাঽধ্বক্লান্তং অত্যাশিতং আমকাশিতং দুর্বলং বা ন কর্ম কারযেত্

04.8.15 তুল্য শীলপুংশ্চলীপ্রাপাবিককথাঽবকাশভোজনদাতৃভিরপসর্পযেত্

04.8.16 এবং অতিসন্দধ্যাত্, যথা বা নিক্ষেপাপহারে ব্যাখ্যাতম্

04.8.17 আপ্তদোষং কর্ম কারযেত্, ন ত্বেব স্ত্রিযং গর্ভিণীং সূতিকাং বা মাসাবরপ্রজাতাম্

04.8.18 স্ত্রিযাঃ ত্বর্ধকর্ম, বাক্যানুযোগো বা

04.8.19 ব্রাহ্মণস্য সত্ত্রিপরিগ্রহঃ শ্রুতবতঃ তপস্বিনশ্চ

04.8.20 তস্যাতিক্রম উত্তমো দণ্ডঃ কর্তুঃ কারযিতুশ্চ, কর্মণা ব্যাপাদনেন চ

04.8.21 ব্যাবহারিকং কর্মচতুষ্কং – ষড্ দণ্ডাঃ, সপ্ত কশাঃ, দ্বাবুপরিনিবন্ধৌ, উদকনালিকা চ

04.8.22 পরং পাপকর্মণাং নব বেত্রলতাঃ, দ্বাদশ কশাঃ, দ্বাবূরুবেষ্টৌ, বিংশতির্নক্তমাললতাঃ, দ্বাত্রিংশত্তলাঃ, দ্বৌ বৃশ্চিকবন্ধৌ, উল্লম্বনে চ দ্বে, সূচী হস্তস্য, যবাগূপীতস্য একপর্বদহনং অঙ্গুল্যাঃ, স্নেহপীতস্য প্রতাপনং একং অহঃ, শিশিররাত্রৌ বল্বজাগ্রশয্যা চ

04.8.23 ইত্যষ্টাদশকং কর্ম

04.8.24 তস্য উপকরণং প্রমাণং প্রহরণং প্রধরণং অবধারণং চ খরপট্টাদ্ আগমযেত্

04.8.25 দিবসান্তরং এক একং চ কর্ম কারযেত্

04.8.26 পূর্বকৃতাপদানং প্রতিজ্ঞাযাপহরন্তং একদেশদৃষ্টদ্রব্যং কর্মণা রূপেণ বা গৃহীতং রাজকোশং অবস্তৃণন্তং কর্মবধ্যং বা রাজবচনাত্ সমস্তং ব্যস্তং অভ্যস্তং বা কর্ম কারযেত্

04.8.27 সর্বাপরাধেষ্বপীডনীযো ব্রাহ্মণঃ

04.8.28 তস্যাভিশস্তাঙ্কো ললাটে স্যাদ্ ব্যবহারপতনায, স্তেযো শ্বা, মনুষ্যবধে কবন্ধঃ, গুরুতল্পে ভগং, সুরাপানে মদ্যধ্বজঃ

04.8.29ab ব্রাহ্মণং পাপকর্মাণং উদ্ঘুষ্যাঙ্ককৃতব্রণম্ |

04.8.29chd কুর্যান্নির্বিষযং রাজা বাসযেদ্ আকরেষু বা ( ইতি)

Chapt | keeping a watch over officers of all departments

04.9.01 সমাহর্তৃপ্রদেষ্টারঃ পূর্বং অধ্যক্ষাণাং অধ্যক্ষপুরুষাণাং চ নিযমনং কুর্যুঃ

04.9.02 খনিসারকর্মান্তেভ্যঃ সারং রত্নং বাঽপহরতঃ শুদ্ধবধঃ

04.9.03 ফল্গুদ্রব্যকর্মান্তেভ্যঃ ফল্গু দ্রব্যং উপস্করং বা পূর্বঃ সাহসদণ্ডঃ

04.9.04 পণ্যভূমিভ্যো বা রাজপণ্যং মাষমূল্যাদ্ ঊর্ধ্বং আপাদমূল্যাদ্ ইত্যপহরতো দ্বাদশপণো দণ্ডঃ, আদ্বিপাদমূল্যাদ্ ইতি চতুর্বিংশতিপণঃ, আত্রিপাদমূল্যাদ্ ইতি ষট্ত্রিংশত্পণঃ, আপণমূল্যাদ্ ইত্যষ্টচত্বারিংশত্পণঃ, আদ্বিপণমূল্যাদ্ ইতি পূর্বঃ সাহসদণ্ডঃ, আচতুষ্পণমূল্যাদ্ ইতি মধ্যমঃ, আঽষ্টপণমূল্যাদ্ ইত্যুত্তমঃ, আদশপণমূল্যাদ্ ইতি বধঃ

04.9.05 কোষ্ঠপণ্যকুপ্যাযুধাগারেভ্যঃ কুপ্যভাণ্ড উপস্করাপহারেষ্বর্ধমূল্যেষু এত এব দণ্ডাঃ

04.9.06 কোশভাণ্ডাগারাক্ষশালাভ্যশ্চতুর্ভাগমূল্যেষু এত এব দ্বিগুণা দণ্ডাঃ

04.9.07 চোরাণাং অভিপ্রধর্ষণে চিত্রো ঘাতঃ

04.9.08 ইতি রাজপরিগ্রহেষু ব্যাখ্যাতম্

04.9.09 বাহ্যেষু তু – প্রচ্ছন্নং অহনি ক্ষেত্রখলবেশ্মাপণেভ্যঃ কুপ্যভাণ্ডং উপস্করং বা মাষমূল্যাদ্ ঊর্ধ্বং আপাদমূল্যাদ্ ইত্যপহরতঃ ত্রিপণো দণ্ডঃ, গোমযপ্রদেহেন বা প্রলিপ্যাবঘোষণম্ আদ্বিপাদমূল্যাদ্ ইতি ষট্পণঃ, গোমযভস্মনা বা প্রলিপ্যাবঘোষণং, আত্রিপাদমূল্যাদ্ ইতি নবপণঃ, গোমযভস্মনা বা প্রলিপ্যাবঘোষণং, শরাবমেখলযা বাঽঅপণমূল্যাদ্ ইতি দ্বাদশপণঃ, মুণ্ডনং প্রব্রাজনং বাঽঅদ্বিপণমূল্যাদ্ ইতি চতুর্বিংশতিপণঃ, মুণ্ডস্য ইষ্টকাশকলেন প্রব্রাজনং বাঽঅচতুষ্পণমূল্যাদ্ ইতি ষট্ত্রিংশত্পণঃ আপঞ্চপণমূল্যাদ্ ইত্যষ্টচত্বারিংশত্পণঃ, আদশপণমূল্যাদ্ ইতি পূর্বঃ সাহসদণ্ডঃ আবিংশতিপণমূল্যাদ্ ইত্ দ্বিশতঃ আত্রিংশত্পণমূল্যাদ্ ইতি পঞ্চশতঃ আচত্বারিংশত্পণমূল্যাদ্ ইতি সাহস্রঃ আপঞ্চাশত্পণমূল্যাদ্ ইতি বধঃ

04.9.10 প্রসহ্য দিবা রাত্রৌ বাঽঽন্তর্যামিকং অপহরতোঽর্ধমূল্যেষু এত এব দণ্ডাঃ

04.9.11 প্রসহ্য দিবা রাত্রৌ বা স-শস্ত্রস্যাপহরতশ্চতুর্ভাগমূল্যেষু এত এব দ্বিগুণা দণ্ডাঃ

04.9.12 কুটুম্বিকাধ্যক্ষমুখ্যস্বামিনাং কূটশাসনমুদ্রাকর্মসু পূর্বমধ্য উত্তমবধা দণ্ডাঃ, যথাঽপরাধং বা

04.9.13 ধর্মস্থশ্চেদ্ বিবদমানং পুরুষং তর্জযতি ভর্ত্সযত্যপসারযত্যভিগ্রসতে বা পূর্বং অস্মৈ সাহসদণ্ডং কুর্যাত্, বাক্পারুষ্যে দ্বিগুণম্

04.9.14 পৃচ্ছ্যং ন পৃচ্ছতি, অপৃচ্ছ্যং পৃচ্ছতি, পৃষ্ট্বা বা বিসৃজতি, শিক্ষযতি, স্মারযতি, পূর্বং দদাতি বা, ইতি মধ্যমং অস্মৈ সাহসদণ্ডং কুর্যাত্

04.9.15 দেযং দেশং ন পৃচ্ছতি, অদেযং দেশং পৃচ্ছতি, কার্যং অদেশেনাতিবাহযতি, ছলেনাতিহরতি, কালহরণেন শ্রান্তং অপবাহযতি, মার্গাপন্নং বাক্যং উত্ক্রমযতি, মতিসাহায্যং সাক্ষিভ্যো দদাতি, তারিতানুশিষ্টং কার্যং পুনরপি গৃহ্ণাতি, উত্তমং অস্মৈ সাহসদণ্ডং কুর্যাত্

04.9.16 পুনর্ঽপরাধে দ্বিগুণং স্থানাদ্ ব্যবরোপণং চ

04.9.17 লেখকশ্চেদ্ উক্তং ন লিখতি, অনুক্তং লিখতি, দুরুক্তং উপলিখতি, সূক্তং উল্লিখতি, অর্থ উত্পত্তিং বা বিকল্পযতি, ইতি পূর্বং অস্মৈ সাহসদণ্ডং কুর্যাদ্, যথাঽপরাধং বা

04.9.18 ধর্মস্থঃ প্রদেষ্টা বা হৈরণ্যদণ্ডং অদণ্ড্যে ক্ষিপতি ক্ষেপদ্বিগুণং অস্মৈ দণ্ডং কুর্যাত্, হীনাতিরিক্তাষ্টগুণং বা

04.9.19 শরীরদণ্ডং ক্ষিপতি শারীরং এব দণ্ডং ভজেত, নিষ্ক্রযদ্বিগুণং বা

04.9.20 যং বা ভূতং অর্থং নাশযতি অভূতং অর্থং করোতি তদ্ঽষ্টগুণং দণ্ডং দদ্যাত্

04.9.21 ধর্মস্থীযে চারকে বন্ধনাগারে বা শয্যাঽঽসনভোজন উচ্চারসঞ্চাররোধবন্ধনেষু ত্রিপণ উত্তরা দণ্ডাঃ কর্তুঃ কারযিতুশ্চ

04.9.22 চারকাদ্ অভিযুক্তং মুঞ্চতো নিষ্পাতযতো বা মধ্যমঃ সাহসদণ্ডঃ, অভিযোগদানং চ, বন্ধনাগারাত্ সর্বস্বং বধশ্চ

04.9.23 বন্ধনাগারাধ্যক্ষস্য সংরুদ্ধকং অনাখ্যায চারযতশ্চতুর্বিংশতিপণো দণ্ডঃ, কর্ম কারযতো দ্বিগুণঃ, স্থানান্যত্বং গমযতোঽন্নপানং বা রুন্ধতঃ ষণ্ঁঅবতির্দণ্ডঃ, পরিক্লেশযত উত্কোটযতো বা মধ্যমঃ সাহসদণ্ডঃ, ঘ্নতঃ সাহস্রঃ

04.9.24 পরিগৃহীতাং দাসীং আহিতিকাং বা সংরুদ্ধিকাং অধিচরতঃ পূর্বঃ সাহসদণ্ডঃ, চোরড়ামরিকভার্যাং মধ্যমঃ, সংরুদ্ধিকাং আর্যাং উত্তমঃ

04.9.25 সংরুদ্ধস্য বা তত্র এব ঘাতঃ

04.9.26 তদ্ এবাক্ষণগৃহীতাযাং আর্যাযাং বিদ্যাত্, দাস্যাং পূর্বঃ সাহসদণ্ডঃ

04.9.27 চারকং অভিত্ত্বা নিষ্পাতযতো মধ্যমঃ, ভিত্ত্বা বধঃ, বন্ধনাগারাত্ সর্বস্বং বধশ্চ

04.9.28ab এবং অর্থচরান্ পূর্বং রাজা দণ্ডেন শোধযেত্ |

04.9.28chd শোধযেযুশ্চ শুদ্ধাঃ তে পৌরজানপদান্ দমৈঃ ( ইতি)

Chapt | Redemption from the cutting of individual limbs

04.10.01 তীর্থঘাতগ্রন্থিভেদ ঊর্ধ্বকরাণাং প্রথমেঽপরাধে সন্দেশচ্ছেদনং চতুষ্পঞ্চাশত্পণো বা দণ্ডঃ, দ্বিতীযে ছেদনং পণস্য শত্যো বা দণ্ডঃ, তৃতীযে দক্ষিণহস্তবধশ্চতুঃশতো বা দণ্ডঃ, চতুর্থে যথাকামী বধঃ

04.10.02 পঞ্চবিংশতিপণাবরেষু কুক্কুটনকুলমার্জারশ্বসূকরস্তেযেষু হিংসাযাং বা চতুষ্পঞ্চাশত্পণো দণ্ডঃ, নাসাগ্রচ্ছেদনং বাচণ্ডালারণ্যচরাণাং অর্ধদণ্ডাঃ

04.10.03 পাশজালকূটাবপাতেষু বদ্ধানাং মৃগপশুপক্ষিব্যালমত্স্যানাং আদানে তচ্চ তাবচ্চ দণ্ডঃ

04.10.04 মৃগদ্রব্যবনান্ মৃগদ্রব্যাপহারে শাত্যো দণ্ডঃ

04.10.05 বিম্ববিহারমৃগপক্ষিস্তেযে হিংসাযাং বা দ্বিগুণো দণ্ডঃ

04.10.06 কারুশিল্পিকুশীলবতপস্বিনাং ক্ষুদ্রকদ্রব্যাপহারে শত্যো দণ্ডঃ, স্থূলকদ্রব্যাপহারে দ্বিশতঃ, কৃষিদ্রব্যাপহারে চ

04.10.07 দুর্গং অকৃতপ্রবেশস্য প্রবিশতঃ প্রাকারচ্ছিদ্রাদ্ বা নিক্ষেপং গৃহীত্বাঽপসরতঃ কাণ্ডরাবধো, দ্বিশাতো বা দণ্ডঃ

04.10.08 চক্রযুক্তং নাবং ক্ষুদ্রপশুং বাঽপহরত একপাদবধঃ, ত্রিশতো বা দণ্ডঃ

04.10.09 কূটকাকণ্য্ঽক্ষারালাশলাকাহস্তবিষমকারিণ একহস্তবধঃ, চতুঃশতো বা দণ্ডঃ

04.10.10 স্তেনপারদারিকযোঃ সাচিব্যকর্মণি স্ত্রিযাঃ সঙ্গৃহীতাযাশ্চ কর্ণনাসাচ্ছেদনং, পঞ্চশতো বা দণ্ডঃ, পুংষো দ্বিগুণঃ

04.10.11 মহাপশুং একং দাসং দাসীং বাঽপহরতঃ প্রেতভাণ্ডং বা বিক্রীণানস্য দ্বিপাদবধঃ, ষট্ছতো বা দণ্ডঃ

04.10.12 বর্ণ উত্তমানাং গুরূণাং চ হস্তপাদলঙ্ঘনে রাজযানবাহনাদ্য্ঽঅরোহণে চ একহস্তপাদবধঃ, সপ্তশতো বা দণ্ডঃ

04.10.13 শূদ্রস্য ব্রাহ্মণবাদিনো দেবদ্রব্যং অবস্তৃণতো রাজদ্বিষ্টং আদিশতো দ্বিনেত্রভেদিনশ্চ যোগাঞ্জনেনান্ধত্বং, অষ্টশতো বা দণ্ডঃ

04.10.14 চোরং পারদারিকং বা মোক্ষযতো রাজশাসনং ঊনং অতিরিক্তং বা লিখতঃ কন্যাং দাসীং বা স-হিরণ্যং অপরহতঃ কূটব্যবহারিণো বিমাংসবিক্রযিণশ্চ বামহস্তদ্বিপাদবধো, নবশতো বা দণ্ডঃ

04.10.15 মানুষমাংসবিক্রযে বধঃ

04.10.16 দেবপশুপ্রতিমামনুষ্যক্ষেত্রগৃহহিরণ্যসুবর্ণরত্নসস্যাপহারিণ উত্তমো দণ্ডঃ, শুদ্ধবধো বা

04.10.17ab পুরুষং চাপরাধং চ কারণং গুরুলাঘবম্ |

04.10.17chd অনুবন্ধং তদাত্বং চ দেশকালৌ সমীক্ষ্য চ

04.10.18ab উত্তমাবরমধ্যত্বং প্রদেষ্টা দণ্ডকর্মণি |

04.10.18chd রাজ্ঞশ্চ প্রকৃতীনাং চ কল্পযেদ্ অন্তরা স্থিতঃ ( ইতি)

Chapt | Law of capital punishment, simple and with torture

04.11.01 কলহে ঘ্নতঃ পুরুষং চিত্রো ঘাতঃ

04.11.02 সপ্তরাত্রস্যান্তর্মৃতে শুদ্ধবধঃ, পক্ষস্যান্তরুত্তমঃ, মাসস্যান্তঃ পঞ্চশতঃ সমুত্থানব্যযশ্চ

04.11.03 শস্ত্রেণ প্রহরত উত্তমো দণ্ডঃ

04.11.04 মদেন হস্তবধঃ, মোহেন দ্বিশতঃ

04.11.05 বধে বধঃ

04.11.06 প্রহারেণ গর্ভং পাতযত উত্তমো দণ্ডঃ, ভৈষজ্যেন মধ্যমঃ, পরিক্লেশেন পূর্বঃ সাহসদণ্ডঃ

04.11.07 প্রসভস্ত্রীপুরুষঘাতকাভিসারকনিগ্রাহকাবঘোষকাবস্কন্দক উপবেধকান্ পথিবেশ্মপ্রতিরোধকান্ রাজহস্ত্য্ঽশ্বরথানাং হিংসকান্ স্তেনান্ বা শূলান্ আরোহযেযুঃ

04.11.08 যশ্চ এনান্ দহেদ্ অপনযেদ্ বা স তং এব দণ্ডং লভেত, সাহসং উত্তমং বা

04.11.09 হিংস্রস্তেনানাং ভক্তবাস উপকরণাগ্নিমন্ত্রদানবৈযাবৃত্যকর্মসু উত্তমো দণ্ডঃ, পরিভাষণং অবিজ্ঞাতে

04.11.10 হিংস্রস্তেনানাং পুত্রদারং অসমন্ত্রং বিসৃজেত্, সমন্ত্রং আদদীত

04.11.11 রাজ্যকামুকং অন্তঃপুরপ্রধর্ষকং অটব্য্ঽমিত্র উত্সাহকং দুর্গরাষ্ট্রদণ্ডকোপকং বা শিরোহস্তপ্রদীপিকং ঘাতযেত্

04.11.12 ব্রাহ্মণং তমঃ প্রবেশযেত্

04.11.13 মাতৃপিতৃপুত্রভ্রাত্র্ঽঅচার্যতপস্বিঘাতকং বাঽত্বক্ষিরঃপ্রাদীপিকং ঘাতযেত্

04.11.14 তেষাং আক্রোশে জিহ্বাচ্ছেদঃ, অঙ্গাভিরদনে তদ্ঽঙ্গান্ মোচ্যঃ

04.11.15 যদৃচ্ছাঘাতে পুংসঃ পশুযূথস্তেযে চ শুদ্ধবধঃ

04.11.16 দশাবরং চ যূথং বিদ্যাত্

04.11.17 উদকধারণং সেতুং ভিন্দতঃ তত্র এবাপ্সু নিমজ্জনং, অনুদকং উত্তমঃ সাহসদণ্ডঃ, ভগ্ন উত্সৃষ্টকং মধ্যমঃ

04.11.18 বিষদাযকং পুরুষং স্ত্রিযং চ পুরুষঘ্নীং অপঃ প্রবেশযেদ্ অগর্ভিণীং, গর্ভিণীং মাসাবরপ্রজাতাম্

04.11.19 পতিগুরুপ্রজাঘাতিকাং অগ্নিবিষদাং সন্ধিচ্ছেদিকাং বা গোভিঃ পাটযেত্

04.11.20 বিবীতক্ষেত্রখলবেশ্মদ্রব্যহস্তিবনাদীপিকং অগ্নিনা দাহযেত্

04.11.21 রাজাক্রোশকমন্ত্রভেদকযোরনিষ্টপ্রবৃত্তিকস্য ব্রাহ্মণমহানসাবলেহিনশ্চ জিহ্বাং উত্পাটযেত্

04.11.22 প্রহরণাবরণস্তেনং অনাযুধীযং ইষুভির্ঘাতযেত্

04.11.23 আযুধীযস্য উত্তমঃ

04.11.24 মেঢ্রফল উপঘাতিনঃ তদ্ এবচ্ছেদযেত্

04.11.25 জিহ্বানাস উপঘাতে সন্দংশবধঃ

04.11.26ab এতে শাস্ত্রেষ্বনুগতাঃ ক্লেশদণ্ডা মহাত্মনাম্ |

04.11.26chd অক্লিষ্টানাং তু পাপানাং ধর্ম্যঃ শুদ্ধবধঃ স্মৃতঃ ( ইতি)

Chapt | Violation of maidens

04.12.01 সবর্ণাং অপ্রাপ্তফলাং প্রকুর্বতো হস্তবধঃ, চতুঃশতো বা দণ্ডঃ

04.12.02 মৃতাযাং বধঃ

04.12.03 প্রাপ্তফলাং প্রকুর্বতো মধ্যমাপ্রদেশিনীবধো, দ্বিশতো বা দণ্ডঃ

04.12.04 পিতুশ্চাবহীনং দদ্যাত্

04.12.05 ন চ প্রাকাম্যং অকামাযাং লব্ভেত

04.12.06 সকামাযাং চতুষ্পঞ্চাশত্পণো দণ্ডঃ, স্ত্রিযাঃ ত্বর্ধদণ্ডঃ

04.12.07 পরশুল্কাবরুদ্ধাযাং হস্তবধঃ, চতুঃশতো বা দণ্ডঃ, শুল্কদানং চ

04.12.08 সপ্তার্তবপ্রজাতাং বরণাদ্ ঊর্ধ্বং অলভমানঃ প্রকৃত্য প্রাকামী স্যাত্, ন চ পিতুরবহীনং দদ্যাত্

04.12.09 ঋতুপ্রতিরোধিভিঃ স্বাম্যাদ্ অপক্রামতি

04.12.10 ত্রিবর্ষপ্রজাতার্তবাযাঃ তুল্যো গন্তুং অদোষঃ, ততঃ পরং অতুল্যোঽপ্যনলঙ্কৃতাযাঃ

04.12.11 পিতৃদ্রব্যাদানে স্তেযং ভজেত

04.12.12 পরং উদ্দিশ্যান্যস্য বিন্দতো দ্বিশতো দণ্ডঃ

04.12.13 ন চ প্রাকাংযং অকামাযাং লভেত

04.12.14 কন্যাং অন্যাং দর্শযিত্বাঽন্যাং প্রযচ্ছতঃ শত্যো দণ্ডঃ তুল্যাযাং, হীনাযাং দ্বিগুণঃ

04.12.15 প্রকর্মণ্যকুমার্যাশ্চতুষ্পঞ্চাশত্পণো দণ্ডঃ, শুল্কব্যযকর্মণী চ প্রতিদদ্যাত্

04.12.16 অবস্থায তজ্জাতং পশ্চাত্কৃতা দ্বিগুণং দদ্যাত্

04.12.17 অন্যশোণিত উপধানে দ্বিশতো দণ্ডঃ, মিথ্যাঽভিশংসিনশ্চ পুংসঃ

04.12.18 শুল্কব্যযকর্মণী চ জীযেত

04.12.19 ন চ প্রাকাংযং অকামাযাং লভেত

04.12.20 স্ত্রীপ্রকৃতা সকামা সমানা দ্বাদশপণং দণ্ডং দদ্যাত্, প্রকর্ত্রী দ্বিগুণম্

04.12.21 অকামাযাঃ শত্যো দণ্ড আত্মরাগার্থং, শুল্কদানং চ

04.12.22 স্বযং প্রকৃতা রাজদাস্যং গচ্ছেত্

04.12.23 বহির্গ্রামস্য প্রকৃতাযাং মিথ্যাঽভিশংসনে চ দ্বিগুণো দণ্ডঃ

04.12.24 প্রসহ্য কন্যাং অপহরতো দ্বিশতঃ, স-সুবর্ণাং উত্তমঃ

04.12.25 বহূনাং কন্যাঽপহারিণাং পৃথগ্ যথা উক্তা দণ্ডাঃ

04.12.26 গণিকাদুহিতরং প্রকুর্বতশ্চতুষ্পঞ্চাশত্পণো দণ্ডঃ, শুল্কং মাতুর্ভোগঃ ষোডশগুণঃ

04.12.27 দাসস্য দাস্যা বা দুহিতরং অদাসীং প্রকুর্বতশ্চতুর্বিংশতিপণো দণ্ডঃ শুল্কাবন্ধ্যদানং চ

04.12.28 নিষ্ক্রযানুরূপাং দাসীং প্রকুর্বতো দ্বাদশপণো দণ্ডো বস্ত্রাবন্ধ্যদানং চ

04.12.29 সাচিব্যাবকাশদানে কর্তৃসমো দণ্ডঃ

04.12.30 প্রোষিতপতিকাং অপচরন্তীং পতিবন্ধুঃ তত্পুরুষো বা সঙ্গৃহ্ণীযাত্

04.12.31 সঙ্গৃহীতা পতিং আকাঙ্ক্ষেত

04.12.32 পতিশ্চেত্ ক্ষমেত বিসৃজ্যেত উভযম্

04.12.33 অক্ষমাযাং স্ত্রিযাঃ কর্ণনাসাচ্ছেদনং, বধং জারশ্চ প্রাপ্নুযাত্

04.12.34 জারং চোর ইত্যভিহরতঃ পঞ্চশতো দণ্ডঃ, হিরণ্যেন মুঞ্চতঃ তদ্ঽষ্টগুণঃ

04.12.35 কেশাকেশিকং সঙ্গ্রহণং, উপলিঙ্গনাদ্ বা শরীর উপভোগানাং, তজ্জাতেভ্যঃ( তজ্জ্ঞাতেভ্যঃ? chf.N12.60) , স্ত্রীবচনাদ্ বা

04.12.36 পরচক্রাটবীহৃতাং ওঘপ্রব্যূঢাং অরণ্যেষু দুর্ভিক্ষে বা ত্যক্তাং প্রেতভাব উত্সৃষ্টাং বা পরস্ত্রিযং নিস্তারযিত্বা যথাসম্ভাষিতং সমুপভুঞ্জীত

04.12.37 জাতিবিশিষ্টাং অকামাং অপত্যবতীং নিষ্ক্রযেণ দদ্যাত্

04.12.38ab চোরহস্তান্নদীবেগাদ্ দুর্ভিক্ষাদ্ দেশবিভ্রমাত্ |

04.12.38chd নিস্তারযিত্বা কান্তারান্নষ্টাং ত্যক্তাং মৃতা ইতি বা

04.12.39ab ভুঞ্জীত স্ত্রিযং অন্যেষাং যথাসম্ভাষিতং নরঃ |

04.12.39chd ন তু রাজপ্রতাপেন প্রমুক্তাং স্বজনেন বা

04.12.40ab ন চ উত্তমাং ন চাকামাং পূর্বাপত্যবতীং ন চ |

04.12.40chd ঈদৃশীং ত্বনুরূপেণ নিষ্ক্রযেণাপবাহযেত্ ( ইতি)

Chapt | Punishments for transgressions

04.13.01 ব্রাহ্মণং অপেযং অভক্ষ্যং বা গ্রাসযত উত্তমো দণ্ডঃ, ক্ষত্রিযং মধ্যমঃ, বৈশ্যং পূর্বঃ সাহসদণ্ডঃ, শূদ্রং চতুষ্পঞ্চাশত্পণো দণ্ডঃ

04.13.02 স্বযং গ্রসিতারো নির্বিষযাঃ কার্যাঃ

04.13.03 পরগৃহাভিগমনে দিবা পূর্বঃ সাহসদণ্ডঃ, রাত্রৌ মধ্যমঃ

04.13.04 দিবা রাত্রৌ বা সশস্ত্রস্য প্রবিশত উত্তমো দণ্ডঃ

04.13.05 ভিক্ষুকবৈদেহকৌ মত্ত উন্মত্তৌ বলাদ্ আপদি চাতিসংনিকৃষ্টাঃ প্রবৃত্তপ্রবেশাশ্চাদণ্ড্যাঃ, অন্যত্র প্রতিষেধাত্

04.13.06 স্ববেশ্মনো বিরাত্রাদ্ ঊর্ধ্বং পরিবারং আরোহতঃ পূর্বঃ সাহসদণ্ডঃ, পরবেশ্মনো মধ্যমঃ, গ্রামারামবাটভেদিনশ্চ

04.13.07 গ্রামেষ্বন্তঃ সার্থিকা জ্ঞাতসারা বসেযুঃ

04.13.08 মুষিতং প্রবাসিতং চ এষাং অনির্গতং রাত্রৌ গ্রামস্বামী দদ্যাত্

04.13.09 গ্রামান্তরেষু বা মুষিতং প্রবাসিতং বিবীতাধ্যক্ষো দদ্যাত্

04.13.10 অবিবীতানাং চোররজ্জুকঃ

04.13.11 তথাঽপ্যগুপ্তানাং সীমাবরোধেন বিচযং দদ্যুঃ

04.13.12 অসীমাবরোধে পঞ্চগ্রামী দশগ্রামী বা

04.13.13 দুর্বলং বেশ্ম শকটং অনুত্তব্ধং ঊর্ধস্তম্ভং শস্ত্রং অনপাশ্রযং অপ্রতিচ্ছন্নং শ্বভ্রং কূপং কূটাবপাতং বা কৃত্বা হিংসাযাং দণ্ডপারুষ্যং বিদ্যাত্

04.13.14 বৃক্ষচ্ছেদনে দংযরশ্মিহরণে চতুষ্পদানাং অদান্তসেবনে বাহনে বা কাষ্ঠলোষ্টপাষাণদণ্ডবাণবাহুবিক্ষেপণেষু যানে হস্তিনা চ স্মঘট্টনে অপেহি ইতি প্রকোশন্ন্ অদণ্ড্যঃ

04.13.15 হস্তিনা রোষিতেন হতো দ্রোণান্নং মদ্যকুম্ভং মাল্যানুলেপনং দন্তপ্রমার্জনং চ পটং দদ্যাত্

04.13.16 অশ্বমেধাবভৃথস্নানেন তুল্যো হস্তিনা বধ ইতি পাদপ্রক্ষালনম্

04.13.17 উদাসীনবধে যাতুরুত্তমো দণ্ডঃ

04.13.18 শৃঙ্গিণা দংষ্ট্রিণা বা হিংস্যমানং অমোক্ষযতঃ স্বামিনঃ পূর্বঃ সাহসদণ্ডঃ, প্রতিক্রুষ্টস্য দ্বিগুণঃ

04.13.19 শৃঙ্গিদংষ্ট্রিভ্যাং অন্যোন্যং ঘাতযতঃ তচ্চ তাবচ্চ দণ্ডঃ

04.13.20 দেবপশুং ঋষভং উক্ষাণং গোকুমারীং বা বাহযতঃ পঞ্চশতো দণ্ডঃ, প্রবাসযত উত্তমঃ

04.13.21 লোমদোহবাহনপ্রজনন উপকারিণাং ক্ষুদ্রপশূনাং অদানে তচ্চ তাবচ্চ দণ্ডঃ, প্রবাসনে চ, অন্যত্র দেবপিতৃকার্যেভ্যঃ

04.13.22 ছিন্ননস্যং ভগ্নযুগং তির্যক্প্রতিমুখাগতং প্রত্যাসরদ্ বা চক্রযুক্তং যাতা পশুমনুষ্যসম্বাধে বা হিংসাযাং অদণ্ড্যঃ

04.13.23 অন্যথা যথা উক্তং মানুষপ্রাণিহিংসাযাং দণ্ডং অভ্যাবহেত্

04.13.24 অমানুষপ্রাণিবধে প্রাণিদানং চ

04.13.25 বালে যাতরি যানস্থঃ স্বামী দণ্ড্যঃ, অস্বামিনি যানস্থঃ, প্রাপ্তব্যবহারো বা যাতা

04.13.26 বালাধিষ্ঠিতং অপুরুষং বা যানং রাজা হরেত্

04.13.27 কৃত্যাভিচারাভ্যাং যত্পরং আপাদযেত্ তদ্ঽঅপাদযিতব্যঃ

04.13.28 কামং ভার্যাযাং অনিচ্ছন্ত্যাং কন্যাযাং বা দারার্থিনো ভর্তরি ভার্যাযা বা সংবদনকরণম্

04.13.29 অন্যথাহিংসাযাং মধ্যমঃ সাহসদণ্ডঃ

04.13.30 মাতাপিত্রোর্ভগিনীং মাতুলানীং আচার্যাণীং স্নুষাং দুহিতরং ভগিনীং বাঽধিচরতঃ ত্রিলিঙ্গচ্ছেদনং বধশ্চ

04.13.31 সকামা তদ্ এব লভেত, দাসপরিচারকাহিতকভুক্তা চ

04.13.32 ব্রাহ্মণ্যাং অগুপ্তাযাং ক্ষত্রিযস্য উত্তমঃ, সর্বস্বং বৈশ্যস্য, শূদ্রঃ কটাগ্নিনা দহ্যেত

04.13.33 সর্বত্র রাজভার্যাগমনে কুম্ভীপাকঃ

04.13.34 শ্বপাকীগমনে কৃতকবন্ধাঙ্কঃ পরবিষযং গচ্ছেত্, শ্বপাকত্বং বা শূদ্রঃ

04.13.35 শ্বপাকস্যার্যাগমনে বধঃ, স্ত্রিযাঃ কর্ণনাসাচ্ছেদনম্

04.13.36 প্রব্রজিতাগমনে চতুর্বিংশতিপণো দণ্ডঃ

04.13.37 সকামা তদ্ এব লভেত

04.13.38 রূপাজীবাযাঃ প্রসহ্য উপভোগে দ্বাদশপণো দণ্ডঃ

04.13.39 বহূনাং একাং অধিচরতাং পৃথক্ চতুর্বিংশতিপণো দণ্ডঃ

04.13.40 স্ত্রিযং অযোনৌ গচ্ছতঃ পূর্বঃ সাহসদণ্ডঃ, পুরুষং অধিমেহতশ্চ

04.13.41ab মৈথুনে দ্বাদশপণঃ তির্যগ্যোনিষ্বনাত্মনঃ |

04.13.41chd দৈবতপ্রতিমানাং চ গমনে দ্বিগুণঃ স্মৃতঃ

04.13.42ab অদণ্ড্যদণ্ডনে রাজ্ঞো দণ্ডঃ ত্রিংশদ্গুণোঽম্ভসি |

04.13.42chd বরুণায প্রদাতব্যো ব্রাহ্মণেভ্যঃ ততঃ পরম্

04.13.43ab তেন তত্ পূযতে পাপং রাজ্ঞো দণ্ডাপচারজম্ |

04.13.43chd শাস্তা হি বরুণো রাজ্ঞাং মিথ্যা ব্যাচরতাং নৃষু ( ইতি)

অর্থশাস্ত্র ০৫

কৌটিলীয অর্থশাস্ত্রং – ০৫

Book |

Chapt | Infliction of secret punishment

05.1.01 দুর্গরাষ্ট্রযোঃ কণ্টকশোধনং উক্তম্

05.1.02 রাজরাজ্যযোর্বক্ষ্যামঃ

05.1.03 রাজানং অবগৃহ্য উপজীবিনঃ শত্রুসাধারণা বা যে মুখ্যাঃ তেষু গূঢপুরুষপ্রণিধিঃ কৃত্যপক্ষ উপগ্রহো বা সিদ্ধিঃ যথা উক্তং পুরস্তাদ্, উপজাপোঽপসর্পো বা যথা পারগ্রামিকে বক্ষ্যামঃ

05.1.04 রাজ্য উপঘাতিনঃ তু বল্লভাঃ সংহতা বা যে মুখ্যাঃ প্রকাশং অশক্যাঃ প্রতিষেদ্ধুং দূষ্যাঃ তেষু ধর্মরুচিরুপাংশুদণ্ডং প্রযুঞ্জীত

05.1.05 দূষ্যমহামাত্রভ্রাতরং অসত্কৃতং সত্ত্রী প্রোত্সাহ্য রাজানং দর্শযেত্

05.1.06 তং রাজা দূষ্যদ্রব্য উপভোগাতিসর্গেণ দূষ্যে বিক্রমযেত্

05.1.07 শস্ত্রেণ রসেন বা বিক্রান্তং তত্র এব ঘাতযেদ্ ভ্রাতৃঘাতকোঽযম্ ইতি

05.1.08 তেন পারশবঃ পরিচারিকাপুত্রশ্চ ব্যাখ্যাতৌ

05.1.09 দূষ্যংমহামাত্রং বা সত্ত্রিপ্রোত্সাহিতো ভ্রাতা দাযং যাচেত

05.1.10 তং দূষ্যগৃহপ্রতিদ্বারি রাত্রাবুপশযানং অন্যত্র বা বসন্তং তীক্ষ্ণো হন্তা ব্রূযাদ্ হতোঽযং দাযকামুকঃ ইতি

05.1.11 ততো হতপক্ষং উপগৃহ্য ইতরং নিগৃহ্ণীযাত্

05.1.12 দূষ্যসমীপস্থা বা সত্ত্রিণো ভ্রাতরং দাযং যাচমানং ঘাতেন পরিভর্ত্সযেযুঃ

05.1.13 তং রাত্রৌ ইতি সমানম্

05.1.14 দূষ্যমহামাত্রযোর্বা যঃ পুত্রঃ পিতুঃ পিতা বা পুত্রস্য দারান্ অধিচরতি, ভ্রাতা বা ভ্রাতুঃ, তযোঃ কাপটিকমুখঃ কলহঃ পূর্বেণ ব্যাখ্যাতঃ

05.1.15 দূষ্যমহামাত্রপুত্রং আত্মসম্ভাবিতং বা সত্ত্রী রাজপুত্রঃ ত্বং, শত্রুভযাদ্ ইহ ন্যস্তোঽসি ইত্যুপজপেত্

05.1.16 প্রতিপন্নং রাজা রহসি পূজযেত্ প্রাপ্তযৌবরাজ্যকালং ত্বাং মহামাত্রভযান্নাভিষিঞ্চামি ইতি

05.1.17 তং সত্ত্রী মহামাত্রবধে যোজযেত্

05.1.18 বিক্রান্তং তত্র এব ঘাতযেত্ পিতৃঘাতকোঽযম্ ইতি

05.1.19 ভিক্ষুকী বা দূষ্যভার্যাং সাংবদনিকীভিরৌষধীভিঃ সংবাস্য রসেনাতিসন্দধ্যাত্

05.1.20 ইত্যাপ্যপ্রযোগঃ

05.1.21 দূষ্যমহামাত্রং অটবীং পরগ্রামং বা হন্তুং কান্তারব্যবহিতে বা দেশে রাষ্ট্রপালং অন্তপালং বা স্থাপযিতুং নাগরস্থানং বা কুপিতং অবগ্রাহিতুং সার্থাতিবাহ্যং প্রত্যন্তে বা স-প্রত্যাদেযং আদাতুং ফল্গুবলং তীক্ষ্ণযুক্তং প্রেষযেত্

05.1.22 রাত্রৌ দিবা বা যুদ্ধে প্রবৃত্তে তীক্ষ্ণাঃ প্রতিরোধকব্যঞ্জনা বা হন্যুঃ অভিযোগে হতঃ ইতি

05.1.23 যাত্রাবিহারগতো বা দূষ্যমহামাত্রান্ দর্শনাযাহ্বযেত্

05.1.24 তে গূঢশস্ত্রৈঃ তীক্ষ্ণৈঃ সহ প্রবিষ্টা মধ্যমকক্ষ্যাযাং আত্মবিচযং অন্তঃপ্রবেশনার্থং দদ্যুঃ

05.1.25 ততো দৌবারিকাভিগৃহীতাঃ তীক্ষ্ণাঃ দূষ্যপ্রযুক্তাঃ স্ম ইতি ব্রূযুঃ

05.1.26 তে তদ্ঽভিবিখ্যাপ্য দূষ্যান্ হন্যুঃ

05.1.27 তীক্ষ্ণস্থানে চান্যে বধ্যাঃ

05.1.28 বহির্বিহারগতো বা দূষ্যান্ আসন্নাবাসান্ পূজযেত্

05.1.29 তেষাং দেবীব্যঞ্জনা বা দুঃস্ত্রী রাত্রাবাবাসেষু গৃহ্যেত ইতি সমানং পূর্বেণ

05.1.30 দূষ্যমহামাত্রং বা সূদো ভক্ষকারো বা তে শোভনঃ ইতি স্তবেন ভক্ষ্যভোজ্যং যাচেত, বহির্বা ক্বচিদ্ অধ্বগতঃ পানীযম্

05.1.31 তদ্.উভযং রসেন যোজযিত্বা প্রতিস্বাদনে তাবেব উপযোজযেত্

05.1.32 তদ্ঽভিবিখ্যাপ্য রসদৌ ইতি ঘাতযেত্

05.1.33 অভিচারশীলং বা সিদ্ধব্যঞ্জনো গোধাকূর্মকর্কটককূটানাং লক্ষণ্যানাং অন্যতমপ্রাশনেন মনোরথান্ অবাপ্স্যসি ইতি গ্রাহযেত্

05.1.34 প্রতিপন্নং কর্মণি রসেন লোহমুসলৈর্বা ঘাতযেত্ কর্মব্যাপদা হতঃ ইতি

05.1.35 চিকিত্সকব্যঞ্জনো বা দৌরাত্মিকং অসাধ্যং বা ব্যাধিং দূষ্যস্য স্থাপযিত্বা ভৈষজ্যাহারযোগেষু রসেনাতিসন্দধ্যাত্

05.1.36 সূদারালিকব্যঞ্জনা বা প্রণিহিতা দূষ্যং রসেনাতিসন্দধ্যুঃ

05.1.37 ইত্যুপনিষত্প্রতিষেধঃ

05.1.38 উভযদূষ্যপ্রতিষেধঃ তু

05.1.39 যত্র দূষ্যঃ প্রতিষেদ্ধব্যঃ তত্র দূষ্যং এব ফল্গুবলতীক্ষ্ণযুক্তং প্রেষযেত্, গচ্ছ, অমুষ্মিন্ দুর্গে রাষ্ট্রে বা সৈন্যং উত্থাপয হিরণ্যং বা, বল্লভাদ্ বা হিরণ্যং আহারয, বল্লভকন্যাং বা প্রসহ্যানয, দুর্গসেতুবণিক্পথশূন্যনিবেশখনিদ্রব্যহস্তিবনকর্মণাং অন্যতমদ্ বা কারয রাষ্ট্রপাল্যং অন্তপাল্যং বাযশ্চ ত্বা প্রতিষেধযেন্ন বা তে সাহায্যং দদ্যাত্ স বন্ধব্যঃ স্যাত্ ইতি

05.1.40 তথৈব ইতরেষাং প্রেষযেদ্ অমুষ্যাবিনযঃ প্রতিষেদ্ধব্যঃ ইতি

05.1.41 তং এতেষু কলহস্থানেষু কর্মপ্রতিঘাতেষু বা বিবদমানং তীক্ষ্ণাঃ শস্ত্রং পাতযিত্বা প্রচ্ছন্নং হন্যুঃ

05.1.42 তেন দোষেণ ইতরে নিযন্তব্যাঃ

05.1.43 পুরাণাং গ্রামাণাং কুলানাং বা দূষ্যাণাং সীমাক্ষেত্রখলবেশ্মমর্যাদাসু দ্রব্য উপকরণসস্যবাহনহিংসাসু প্রেক্ষাকৃত্য উত্সবেষু বা সমুত্পন্নে কলহে তীক্ষ্ণৈরুত্পাদিতে বা তীক্ষ্ণাঃ শস্ত্রং পাতযিত্বা ব্রূযুঃ এবং ক্রিযন্তে যেঽমুনা কলহাযন্তে: ইতি

05.1.44 তেন দোষেণ ইতরে নিযন্তব্যাঃ

05.1.45 যেষাং বা দূষ্যাণাং জাতমূলাঃ কলহাঃ তেষাং ক্ষেত্রখলবেশ্মান্যাদীপযিত্বা বন্ধুসম্বন্ধিষু বাহনেষু বা তীক্ষ্ণাঃ শস্ত্রং পাতযিত্বা তথৈব ব্রূযুঃ অমুনা প্রযুক্তাঃ স্মঃ ইতি

04.4.46 তেন দোষেণ ইতরে নিযন্তব্যাঃ

05.1.47 দুর্গরাষ্ট্রদূষ্যান্ বা সত্ত্রিণঃ পরস্পরস্যাবেশনিকান্ কারযেযুঃ

05.1.48 তত্র রসদা রসং দদ্যুঃ

05.1.49 তেন দোষেণ ইতরে নিযন্তব্যাঃ

05.1.50 ভিক্ষুকী বা দূষ্যরাষ্ট্রমুখ্যং দূষ্যরাষ্ট্রমুখ্যস্য ভার্যা স্নুষা দুহিতা বা কামযতে ইত্যুপজপেত্

05.1.51 প্রতিপন্নস্যাভরণং আদায স্বামিনে দর্শযেত্ অসৌ তে মুখ্যো যৌবন উত্সিক্তো ভার্যাং স্নুষাং দুহিতরং বাঽভিমন্যতে ইতি

05.1.52 তযোঃ কলহো রাত্রৌ ইতি সমানম্

05.1.53 দূষ্যদণ্ড উপনতেষু তু – যুবরাজঃ সেনাপতির্বা কিঞ্চিদ্ অপকৃত্যাপক্রান্তো বিক্রমেত

05.1.54 ততো রাজা দূষ্যদণ্ড উপনতান্ এব প্রেষযেত্ ফল্গুবলতীক্ষ্ণযুক্তান্ ইতি সমানাঃ সর্ব এব যোগাঃ

05.1.55 তেষাং চ পুত্রেষ্বনুক্ষিযত্সু যো নির্বিকারঃ স পিতৃদাযং লভেত

05.1.56 এবং অস্য পুত্রপৌত্রান্ অনুবর্ততে রাজ্যং অপাস্তপুরুষদোষম্

05.1.57ab স্বপক্ষে পরপক্ষে বা তূষ্ণীং দণ্ডং প্রযোজযেত্ |

05.1.57chd আযত্যাং চ তদাত্বে চ ক্ষমাবান্ অবিশঙ্কিতঃ ( ইতি)

Chapt | Replenishment of the treasurয্

05.2.01 কোশং অকোশঃ প্রত্যুত্পন্নার্থকৃচ্ছ্রঃ সঙ্গৃহ্ণীযাত্

05.2.02 জনপদং মহান্তং অল্পপ্রমাণং বাঽদেবমাতৃকং প্রভূতধান্যং ধান্যস্যাংশং তৃতীযং চতুর্থং বা যাচেত, যথাসারং মধ্যং অবরং বা

05.2.03 দুর্গসেতুকর্মবণিক্পথশূন্যনিবেশখনিদ্রব্যহস্তিবনকর্ম উপকারিণং প্রত্যন্তং অল্পপ্রমাণং বা ন যাচেত

05.2.04 ধান্যপশুহিরণ্যাদি নিবিশমানায দদ্যাত্

05.2.05 চতুর্থং অংশং ধান্যানাং বীজভক্তশুদ্ধং চ হিরণ্যেন ক্রীণীযাত্

05.2.06 অরণ্যজাতং শ্রোত্রিযস্বং চ পরিহরেত্

05.2.07 তদ্ অপ্যনুগ্রহেণ ক্রীণীযাত্

05.2.08 তস্যাকরণে বা সমাহর্তৃপুরুষা গ্রীষ্মে কর্ষকাণাং উদ্বাপং কারযেযুঃ

05.2.09 প্রমাদাবস্কন্নস্যাত্যযং দ্বিগুণং উদাহরন্তো বীজকালে বীজলেখ্যং কুর্যুঃ

05.2.10 নিষ্পন্নে হরিতপক্বাদানং বারযেযুঃ, অন্যত্র শাককটভঙ্গমুষ্টিভ্যাং দেবপিতৃপূজাদানার্থং গবার্থং বা

05.2.11 ভিক্ষুকগ্রামভৃতকার্থং চ রাশিমূলং পরিহরেযুঃ

05.2.12 স্বসস্যাপহারিণঃ প্রতিপাতোঽষ্টগুণঃ

05.2.13 পরসস্যাপহারিণঃ পঞ্চাশদ্গুণঃ সীতাঽত্যযঃ, স্ববর্গস্য, বাহ্যস্য তু বধঃ

05.2.14 চতুর্থং অংশং ধান্যানাং ষষ্ঠং বন্যানাং তূললাক্ষাক্ষৌমবল্ককার্পাসরৌমকৌশেযকৌষধগন্ধপুষ্পফলশাকপণ্যানাং কাষ্ঠবেণুমাংসবল্লূরাণাং চ গৃহ্ণীযুঃ, দন্তাজিনস্যার্ধম্

05.2.15 তদ্ অনিসৃষ্টং বিক্রীণানস্য পূর্বঃ সাহসদণ্ডঃ

05.2.16 ইতি কর্ষকেষু প্রণযঃ

05.2.17 সুবর্ণরজতবজ্রমণিমুক্তাপ্রবালাশ্বহস্তিপণ্যাঃ পঞ্চাশত্করাঃ

05.2.18 সূত্রবস্ত্রতাম্রবৃত্তকংসগন্ধভৈষজ্যশীধুপণ্যাশ্চত্বারিংশত্করাঃ

05.2.19 ধান্যরসলোহপণ্যাঃ শকটব্যবহারিণশ্চ ত্রিংশত্করাঃ

05.2.20 কাচব্যবহারিণো মহাকারবশ্চ বিংশতিকরাঃ

05.2.21 ক্ষুদ্রকারবো বন্ধকীপোষকাশ্চ দশকরাঃ

05.2.22 কাষ্ঠবেণুপাষাণমৃদ্ভাণ্ডপক্বান্নহরিতপণ্যাঃ পঞ্চকরাঃ

05.2.23 কুশীলবা রূপাজীবাশ্চ বেতনার্ধং দদ্যুঃ

05.2.24 হিরণ্যকরং কর্মণ্যান্ আহারযেযুঃ, ন চ এষাং কঞ্চিদ্ অপরাধং পরিহরেযুঃ

05.2.25 তে হ্যপরিগৃহীতং অভিনীয বিক্রীণীরন্

05.2.26 ইতি ব্যবহারিষু প্রণযঃ

05.2.27 কুক্কুটসূকরং অর্ধং দদ্যাত্, ক্ষুদ্রপশবঃ ষড্ভাগং, গোমহিষাশ্বতরখর উষ্ট্রাশ্চ দশভাগম্

05.2.28 বন্ধকীপোষকা রাজপ্রেষ্যাভিঃ পরমরূপযৌবনাভিঃ কোশং সংহরেযুঃ

05.2.29 ইতি যোনিপোষকেষু প্রণযঃ

05.2.30 সকৃদ্ এব ন দ্বিঃ প্রযোজ্যঃ

05.2.31 তস্যাকরণে বা সমাহর্তা কার্যং অপদিশ্য পৌরজানপদান্ ভিক্ষেত

05.2.32 যোগপুরুষাশ্চাত্র পূর্বং অতিমাত্রং দদ্যুঃ

05.2.33 এতেন প্রদেশেন রাজা পৌরজানপদান্ ভিক্ষেত

05.2.34 কাপটিকাশ্চ এনান্ অল্পং প্রযচ্ছতঃ কুত্সযেযুঃ

05.2.35 সারতো বা হিরণ্যং আঢ্যান্ যাচেত, যথা উপকারং বা, স্ববশা বা যদ্ উপহরেযুঃ

05.2.36 স্থানচ্ছত্রবেষ্টনবিভূষাশ্চ এষাং হিরণ্যেন প্রযচ্ছেত্

05.2.37 পাষণ্ডসঙ্ঘদ্রব্যং অশ্রোত্রিয উপভোগ্যং দেবদ্রব্যং বা কৃত্যকরাঃ প্রেতস্য দগ্ধগৃহস্য বা হস্তে ন্যস্তং ইত্যুপহরেযুঃ

05.2.38 দেবতাঽধ্যক্ষো দুর্গরাষ্ট্রদেবতানাং যথাস্বং একস্থং কোশং কুর্যাত্, তথৈব চ উপহরেত্

05.2.39 দৈবতচৈত্যং সিদ্ধপুণ্যস্থানং ঔপপাদিকং বা রাত্রাবুত্থাপ্য যাত্রাসমাজাভ্যাং আজীবেত্

05.2.40 চৈত্য উপবনবৃক্ষেণ বা দেবতাঽভিগমনং অনার্তবপুষ্পফলযুক্তেন খ্যাপযেত্

05.2.41 মনুষ্যকরং বা বৃক্ষে রক্ষোভযং প্ররূপযিত্বা সিদ্ধব্যঞ্জনাঃ পৌরজানপদানাং হিরণ্যেন প্রতিকুর্যুঃ

05.2.42 সুরুঙ্গাযুক্তে বা কূপে নাগং অনিযতশিরস্কং হিরণ্য উপহারেণ দর্শযেত্

05.2.43 নাগপ্রতিমাযাং অন্তশ্ছন্নাযাং চৈত্যচ্ছিদ্রে বল্মীকচ্ছিদ্রে বা সর্পদর্শনং আহারেণ প্রতিবদ্ধসংজ্ঞং কৃত্বা শ্রদ্দধানানাং দর্শযেত্

05.2.44 অশ্রদ্দধানানাং আচমনপ্রোক্ষণেষু রসং উপচার্য দেবতাঽভিশাপং ব্রূযাত্, অভিত্যক্তং বা দংশযিত্বা

05.2.45 যোগদর্শনপ্রতীকারেণ বা কোশাভিসংহরণং কুর্যাত্

05.2.46 বৈদেহকব্যঞ্জনো বা প্রভূতপণ্যান্তেবাসী ব্যবহরেত

05.2.47 স যদা পণ্যমূল্যে নিক্ষেপপ্রযোগৈরুপচিতঃ স্যাত্ তদা এনং রাত্রৌ মোষযেত্

05.2.48 এতেন রূপদর্শকঃ সুবর্ণকারশ্চ ব্যাখ্যাতৌ

05.2.49 বৈদেহকব্যঞ্জনো বা প্রখ্যাতব্যবহারঃ প্রহবণনিমিত্তং যাচিতকং অবক্রীতকং বা রূপ্যসুবর্ণভাণ্ডং অনেকং গৃহ্ণীযাত্

05.2.50 সমাজে বা সর্বপণ্যসন্দোহেন প্রভূতং হিরণ্যসুবর্ণং ঋণং গৃহ্ণীযাত্, প্রতিভাণ্ডমূল্যং চ

05.2.51 তদ্ উভযং রাত্রৌ মোষযেত্

05.2.52 সাধ্বীব্যঞ্জনাভিঃ স্ত্রীভির্দূষ্যান্ উন্মাদযিত্বা তাসাং এব বেশ্মস্বভিগৃহ্য সর্বস্বান্যাহরেযুঃ

05.2.53 দূষ্যকুল্যানাং বা বিবাদে প্রত্যুত্পন্নে রসদাঃ প্রণিহিতা রসং দদ্যুঃ

05.2.54 তেন দোষেণ ইতরে পর্যাদাতব্যাঃ

05.2.55 দূষ্যং অভিত্যক্তো বা শ্রদ্ধেযাপদেশং পণ্যং হিরণ্যনিক্ষেপং ঋণপ্রযোগং দাযং বা যাচেত

05.2.56 দাসশব্দেন বা দূষ্যং আলম্বেত, ভার্যাং অস্য স্নুষাং দুহিতরং বা দাসীশব্দেন ভার্যাশব্দেন বা

05.2.57 তং দূষ্যগৃহপ্রতিদ্বারি রাত্রাবুপশযানং অন্যত্র বা বসন্তং তীক্ষ্ণো হত্বা ব্রূযাত্ হতোঽযং অর্থকামুকঃ ইতি

05.2.58 তেন দোষেণ ইতরে পর্যাদাতব্যাঃ

05.2.59 সিদ্ধব্যঞ্জনো বা দূষ্যং জম্ভকবিদ্যাভিঃ প্রলোভযিত্বা ব্রূযাত্ অক্ষযহিরণ্যং রাজদ্বারিকং স্ত্রীহৃদযং অরিব্যাধিকরং আযুষ্যং পুত্রীযং বা কর্ম জানামি ইতি

05.2.60 প্রতিপন্নং চৈত্যস্থানে রাত্রৌ প্রভূতসুরামাংসগন্ধং উপহারং কারযেত্

05.2.61 একরূপং চাত্র হিরণ্যং পূর্বনিখাতং প্রেতাঙ্গং প্রেতশিশুর্বা যত্র নিহিতঃ স্যাত্, ততো হিরণ্যং অস্য দর্শযেদ্ অত্যল্পম্ ইতি চ ব্রূযাত্

05.2.62 প্রভূতহিরণ্যহেতোঃ পুনরুপহারঃ কর্তব্য ইতি স্বযং এব এতেন হিরণ্যেন শ্বোভূতে প্রভূতং ঔপহারিকং ক্রীণীহি ইতি

05.2.63 স তেন হিরণ্যেনাউপহারিকক্রযে গৃহ্যেত

05.2.64 মাতৃব্যঞ্জনযা বা পুত্রো মে ত্বযা হতঃ ইত্যবকুপিতা স্যাত্

05.2.65 সংসিদ্ধং এবাস্য রাত্রিযাগে বনযাগে বনক্রীডাযাং বা প্রবৃত্তাযাং তীক্ষ্ণা বিশস্যাভিত্যক্তং অতিনযেযুঃ

05.2.66 দূষ্যস্য বা ভৃতকব্যঞ্জনো বেতনহিরণ্যে কূটরূপং প্রক্ষিপ্য প্ররূপযেত্

05.2.67 কর্মকরব্যঞ্জনো বা গৃহে কর্ম কুর্বাণঃ স্তেনকূটরূপকারক উপকরণং উপনিদধ্যাত্, চিকিত্সকব্যঞ্জনো বা গরং অগদাপদেশেন

05.2.68 প্রত্যাসন্নো বা দূষ্যস্য সত্ত্রী প্রণিহিতং অভিষেকভাণ্ডং অমিত্রশাসনং চ কাপটিকমুখেনাচক্ষীত, কারণং চ ব্রূযাত্

05.2.69 এবং দূষ্যেষ্বধার্মিকেষু চ বর্তেত, ন ইতরেষু

05.2.70ab পক্বং পক্বং ইবারামাত্ ফলং রাজ্যাদ্ অবাপ্নুযাত্ |

05.2.70chd আত্মচ্ছেদভযাদ্ আমং বর্জযেত্ কোপকারকম্ ( ইতি)

Chapt | Salaries of state servants

05.3.01 দুর্গজনপদশক্ত্যা ভৃত্যকর্ম সমুদযপাদেন স্থাপযেত্, কার্যসাধনসহেন বা ভৃত্যলাভেন

05.3.02 শরীরং অবেক্ষেত, ন ধর্মার্থৌ পীডযেত্

05.3.03 ঋত্বিগ্ঽঅচার্যমন্ত্রিপুরোহিতসেনাপতিযুবরাজরাজমাতৃরাজমহিষ্যোঽষ্টচত্বারিংশত্সাহস্রাঃ

05.3.04 এতাবতা ভরণেনানাস্পদ্যত্বং অকোপকং চ এষাং ভবতি

05.3.05 দৌবারিকান্তর্বংশিকপ্রশাস্তৃসমাহর্তৃসংনিধাতারশ্চতুর্বিংশতিসাহস্রাঃ

05.3.06 এতাবতা কর্মণ্যা ভবন্তি

05.3.07 কুমারকুমারমাতৃনাযকপৌরব্যাবহারিককার্মান্তিকমন্ত্রিপরিষদ্রাষ্ট্রান্তপালাশ্চ দ্বাদশসাহস্রাঃ

05.3.08 স্বামিপরিবন্ধবলসহাযা হ্যেতাবতা ভবন্তি

05.3.09 শ্রেণীমুখ্যা হস্ত্য্ঽশ্বরথমুখ্যাঃ প্রদেষ্টারশ্চাষ্টসাহস্রাঃ

05.3.10 স্ববর্গানুকর্ষিণো হ্যেতাবতা ভবন্তি

05.3.11 পত্ত্য্ঽশ্বরথহস্ত্য্ঽধ্যক্ষা দ্রব্যহস্তিবনপালাশ্চ চতুঃসাহস্রাঃ

05.3.12 রথিকানীকস্থচিকিত্সকাশ্বদমকবর্ধকযো যোনিপোষকাশ্চ দ্বিসাহস্রাঃ

05.3.13 কার্তান্তিকনৈমিত্তিকমৌহূর্তিকপৌরাণিকসূতমাগধাঃ পুরোহিতপুরুষাঃ সর্বাধ্যক্ষাশ্চ সাহস্রাঃ

05.3.14 শিল্পবন্তঃ পাদাতাঃ সঙ্খ্যাযকলেখকাদিবর্গশ্চ পঞ্চশতাঃ

05.3.15 কুশীলবাঃ ত্বর্ধতৃতীযশতাঃ, দ্বিগুণবেতনাশ্চ এষাং তূর্যকরাঃ

05.3.16 কারুশিল্পিনো বিংশতিশতিকাঃ

05.3.17 চতুষ্পদদ্বিপদপরিচারকপারিকর্মিকাউপস্থাযিকপালকবিষ্টিবন্ধকাঃ ষষ্টিবেতনাঃ, আর্যযুক্তারোহকমাণবকশৈলখনকাঃ সর্ব উপস্থাযিনশ্চ

05.3.18 আচার্যা বিদ্যাবন্তশ্চ পূজাবেতনানি যথাঽর্হং লভেরন্ পঞ্চশতাবরং সহস্রপরম্

05.3.19 দশপণিকো যোজনে দূতো মধ্যমঃ, দশ উত্তরে দ্বিগুণবেতন আযোজনশতাদ্ ইতি

05.3.20 সমানবিদ্যেভ্যঃ ত্রিগুণবেতনো রাজা রাজসূযাদিষু ক্রতুষু

05.3.21 রাজ্ঞঃ সারথিঃ সাহস্রঃ

05.3.22 কাপটিক উদাস্থিতগৃহপতিকবৈদেহকতাপসব্যঞ্জনাঃ সাহস্রাঃ

05.3.23 গ্রামভৃতকসত্ত্রিতীক্ষ্ণরসদভিক্ষুক্যঃ পঞ্চশতাঃ

05.3.24 চারসঞ্চারিণোঽর্ধতৃতীযশতাঃ, প্রযাসবৃদ্ধবেতনা বা

05.3.25 শতবর্গসহস্রবর্গাণাং অধ্যক্ষা ভক্তবেতনলাভং আদেশং বিক্ষেপং চ কুর্যুঃ

05.3.26 অবিক্ষেপো রাজপরিগ্রহদুর্গরাষ্ট্ররক্ষাবেক্ষণেষু চ

05.3.27 নিত্যমুখ্যাঃ স্যুরনেকমুখ্যাশ্চ

05.3.28 কর্মসু মৃতানাং পুত্রদারা ভক্তবেতনং লভেরন্

05.3.29 বালবৃদ্ধব্যাধিতাশ্চ এষাং অনুগ্রাহ্যাঃ

05.3.30 প্রেতব্যাধিতসূতিকাকৃত্যেষু চ এষাং অর্থমানকর্ম কুর্যাত্

05.3.31 অল্পকোশঃ কুপ্যপশুক্ষেত্রাণি দদ্যাত্, অল্পং চ হিরণ্যম্

05.3.32 শূন্যং বা নিবেশযিতুং অভ্যুত্থিতো হিরণ্যং এব দদ্যাত্, ন গ্রামং গ্রামসঞ্জাতব্যবহারস্থাপনার্থম্

05.3.33 এতেন ভৃতানাং অভৃতানাং চ বিদ্যাকর্মভ্যাং ভক্তবেতনবিশেষং চ কুর্যাত্

05.3.34 ষষ্টিবেতনস্যাঢকং কৃত্বা হিরণ্যানুরূপং ভক্তং কুর্যাত্

05.3.35 পত্ত্য্ঽশ্বরথদ্বিপাঃ সূর্য উদযে বহিঃ সন্ধিদিবসবর্জং শিল্পযোগ্যাঃ কুর্যুঃ

05.3.36 তেষু রাজা নিত্যযুক্তঃ স্যাত্, অভীক্ষ্ণং চ এষাং শিল্পদর্শনং কুর্যাত্

05.3.37 কৃতনর ইন্দ্রাঙ্কং শস্ত্রাবরণং আযুধাগারং প্রবেশযেত্

05.3.38 অশস্ত্রাশ্চরেযুঃ, অন্যত্র মুদ্রাঽনুজ্ঞাতাত্

05.3.39 নষ্টংবিনষ্টং বা দ্বিগুণং দদ্যাত্

05.3.40 বিধ্বস্তগণনাং চ কুর্যাত্

05.3.41 সার্থিকানাং শস্ত্রাবরণং অন্তপালা গৃহ্ণীযুঃ, সমুদ্রং অবচারযেযুর্বা

05.3.42 যাত্রাং অভ্যুত্থিতো বা সেনাং উদ্যোজযেত্

05.3.43 ততো বৈদেহকব্যঞ্জনাঃ সর্বপণ্যান্যাযুধীযেভ্যো যাত্রাকালে দ্বিগুণপ্রত্যাদেযানি দদ্যুঃ

05.3.44 এবং রাজপণ্যযোগবিক্রযো বেতনপ্রত্যাদানং চ ভবতি

05.3.45 এবং অবেক্ষিতাযব্যযঃ কোশদণ্ডব্যসনং নাবাপ্নোতি

05.3.46 ইতি ভক্তবেতনবিকল্পঃ

05.3.47ab সত্ত্রিণশ্চাযুধীযানাং বেশ্যাঃ কারুকুশীলবাঃ |

05.3.47chd দণ্ডবৃদ্ধাশ্চ জানীযুঃ শৌচাশৌচং অতন্দ্রিতাঃ ( ইতি)

Chapt | Proper conduct fora dependant

05.4.01 লোকযাত্রাবিদ্ রাজানং আত্মদ্রব্যপ্রকৃতিসম্পন্নং প্রিযহিতদ্বারেণাশ্রযেত

05.4.02 যং বা মন্যেত যথাঽহং আশ্রয ঈপ্সুরেবং অসৌ বিনয ঈপ্সুরাভিগামিকগুণযুক্তঃ ইতি, দ্রব্যপ্রকৃতিহীনং অপ্যেনং আশ্রযেত, ন ত্বেবানাত্মসম্পন্নম্

05.4.03 অনাত্মবা হি নীতিশাস্ত্রদ্বেষাদ্ অনর্থ্যসংযোগাদ্ বা প্রাপ্যাপি মহদ্ ঐশ্বর্যং ন ভবতি

05.4.04 আত্মবতি লব্ধাবকাশঃ শাস্ত্রানুযোগং দদ্যাত্

05.4.05 অবিসংবাদাদ্দ্ হি স্থানস্থৈর্যং অবাপ্নোতি

05.4.06 মতিকর্মসু পৃষ্ঠঃ তদাত্বে চাযত্যাং চ ধর্মার্থসংযুক্তং সমর্থং প্রবীণবদ্ অপরিষদ্ভীরুঃ কথযেত্

05.4.07 ঈপ্সিতঃ পণেত ধর্মার্থানুযোগং অবিশিষ্টেষু বলবত্সংযুক্তেষু দণ্ডধারণং মত্সংযোগে তদাত্বে চ দণ্ডধারণং ইতি ন কুর্যাঃ, পক্ষং বৃত্তিং গুহ্যং চ মে ন উপহন্যাঃ, সংজ্ঞযা চ ত্বাং কামক্রোধদণ্ডনেষু বারযেযম্ ইতি

05.4.08 আদিষ্টঃ প্রদিষ্টাযাং ভূমাবনুজ্ঞাতঃ প্রবিশেত্, উপবিশেচ্চ পার্শ্বতঃ সংনিকৃষ্টবিপ্রকৃষ্টঃ পরাসনম্

05.4.09 বিগৃহ্য কথনং অসভ্যং অপ্রত্যক্ষং অশ্রদ্ধেযং অনৃতং চ বাক্যং উচ্চৈরনর্মণি হাসং বাতষ্ঠীবনে চ শব্দবতী ন কুর্যাত্

05.4.10 মিথঃ কথনং অন্যেন, জনবাদে দ্বন্দ্বকথনং, রাজ্ঞো বেষং উদ্ধতকুহকানাং চ, রত্নাতিশযপ্রকাশাভ্যর্থনং, একাক্ষ্য্.ওষ্ঠনির্ভোগং ভ্রুকুটীকর্ম বাক্যাবক্ষেপণং চ ব্রুবতি, বলবত্ সংযুক্তবিরোধং, স্ত্রীভিঃ স্ত্রীদর্শিভিঃ সামন্তদূতৈর্দ্বেষ্যপক্ষাবক্ষিপ্তান্ অর্থ্যৈশ্চ প্রতিসংসর্গং একার্থচর্যাং সঙ্ঘাতং চ বর্জযেত্

05.4.11ab অহীনকালং রাজার্থং স্বার্থং প্রিযহিতৈঃ সহ |

05.4.11chd পরার্থং দেশকালে চ ব্রূযাদ্ ধর্মার্থসংহিতম্

05.4.12ab পৃষ্টঃ প্রিযহিতং ব্রূযান্ন ব্রূযাদ্ অহিতং প্রিযম্ |

05.4.12chd অপ্রিযং বা হিতং ব্রূযাত্শৃণ্বতোঽনুমতো মিথঃ

05.4.13ab তূষ্ণীং বা প্রতিবাক্যে স্যাদ্ বেষ্যাদীংশ্চ ন বর্ণযেত্ |

05.4.13chd অপ্রিযা অপি দক্ষাঃ স্যুঃ তদ্ভাবাদ্ যে বহিষ্কৃতাঃ

05.4.14ab অনর্থ্যাশ্চ প্রিযা দৃষ্টাশ্চিত্তজ্ঞানানুবর্তিনঃ |

05.4.14chd অভিহাস্যেষ্বভিহসেদ্ ঘোরহাসাংশ্চ বর্জযেত্ ( ইতি)

05.4.15ab পরাত্ সঙ্ক্রামযেদ্ ঘোরং ন চ ঘোরং পরে বদেত্ |

05.4.15chd তিতিক্ষেতাত্মনশ্চৈব ক্ষমাবান্ পৃথিবীসমঃ

05.4.16ab আত্মরক্ষা হি সততং পূর্বং কার্যা বিজানতা |

05.4.16chd অগ্নাবিব হি সম্প্রোক্তা বৃত্তী রাজা উপজীবিনাম্

05.4.17ab একদেশং দহেদ্ অগ্নিঃ শরীরং বা পরং গতঃ |

05.4.17chd স-পুত্রদারং রাজা তু ঘাতযেদ্ অর্ধযেত বা ( ইতি)

Chapt | Proper behaviour for a courtier

05.5.01 নিযুক্তঃ কর্মসু ব্যযবিশুদ্ধং উদযং দর্শযেত্

05.5.02 আভ্যন্তরং বাহ্যং গুহ্যং প্রকাশ্যং আত্যযিকং উপেক্ষিতব্যং বা কার্যং ইদং এবম্ ইতি বিশেষযেচ্চ

05.5.03 মৃগযাদ্যূতমদ্যস্ত্রীষু প্রসক্তং ন এনং অনুবর্তেত প্রশংসাভিঃ

05.5.04 আসন্নশ্চাস্য ব্যসন উপঘাতে প্রযতেত, পর উপজাপাতিসন্ধান উপধিভ্যশ্চ রক্ষেত্

05.5.05 ইঙ্গিতাকারৌ চাস্য লক্ষযেত্

05.5.06 কামদ্বেষহর্ষদৈন্যব্যবসাযভযদ্বন্দ্ববিপর্যাসং ইঙ্গিতাকারাভ্যাং হি মন্ত্রসংবরণার্থং আচরতি প্রাজ্ঞঃ

05.5.07 দর্শনে প্রসীদতি, বাক্যং প্রতিগৃহ্ণাতি, আসনং দদাতি, বিবিক্তো দর্শযতে, শঙ্কাস্থানে নাতিশঙ্কতে, কথাযাং রমতে, পরিজ্ঞাপ্যেষ্ববেক্ষতে, পথ্যং উক্তং সহতে, স্মযমানো নিযুঙ্ক্তে, হস্তেন স্পৃশতি, শ্লাঘ্যে ন উপহসতি, পরোক্ষং গুণং ব্রবীতি, ভক্ষ্যেষু স্মরতি, সহ বিহারং যাতি, ব্যসনেঽভ্যুপপদ্যতে, তদ্ভক্তীন্ পূজযতি, গুহ্যং আচষ্টে, মানং বর্ধযতি, অর্থং করোতি, অনর্থং প্রতিহন্তি – ইতি তুষ্টজ্ঞানম্

05.5.08 এতদ্ এব বিপরীতং অতুষ্টস্য, ভূযশ্চ বক্ষ্যামঃ

05.5.09 সন্দর্শনে কোপঃ, বাক্যস্যাশ্রবণপ্রতিষেধৌ, আসনচক্ষুষোরদানং, বর্ণস্বরভেদঃ, একাক্ষিভ্রুকুট্য্.ওষ্ঠনির্ভোগঃ, স্বেদশ্বাসস্মিতানাং অস্থান উত্পত্তিঃ, পরমন্ত্রণং, অকস্মাদ্ব্রজনং, বর্ধনং অন্যস্য, ভূমিগাত্রবিলেখনং, অন্যস্য উপতোদনং, বিদ্যাবর্ণদেশকুত্সা, সমদোষনিন্দা, প্রতিদোষনিন্দা, প্রতিলোমস্তবঃ, সুকৃতানবেক্ষণং, দুষ্কৃতানুকীর্তনং, পৃষ্ঠাবধানং, অতিত্যাগঃ, মিথ্যাঽভিভাষণং, রাজদর্শিনাং চ তদ্বৃত্তান্যত্বম্

05.5.10 বৃত্তিবিকারং চাবেক্ষেতাপ্যমানুষাণাম্

05.5.11 অযং উচ্চৈঃ সিঞ্চতি ইতি কাত্যাযনঃ প্রবব্রাজ, ক্রৌঞ্চোঽপসব্যম্ ইতি কণিঙ্কো ভারদ্বাজঃ, তৃণম্ ইতি দীর্ঘশ্চারাযণঃ, শীতা শাটী ইতি ঘোটমুখঃ, হস্তী প্রত্যৌক্ষীত্ ইতি কিঞ্জল্কঃ, রথাশ্বং প্রাশংসীত্ ইতি পিশুনঃ, প্রতিরবণে শুনঃ পিশুনপুত্রঃ

05.5.12 অর্থমানাবক্ষেপে চ পরিত্যাগঃ

05.5.13 স্বামিশীলং আত্মনশ্চ কিল্বিষং উপলভ্য বা প্রতিকুর্বীত

05.5.14 মিত্রং উপকৃষ্টং বাঽস্য গচ্ছেত্

05.5.15ab তত্রস্থো দোষনির্ঘাতং মিত্রৈর্ভর্তরি চাচরেত্ |

05.5.15chd ততো ভর্তরি জীবে বা মৃতে বা পুনরাব্রজেত্ ( ইতি)

Chapt | Continuance of the kingdom

Continuous sovereigntয্

05.6.01 রাজব্যসনং এবং অমাত্যঃ প্রতিকুর্বীত

05.6.02 প্রাগ্ এব মরণাবাধভযাদ্ রাজ্ঞঃ প্রিযহিত উপগ্রহেণ মাসদ্বিমাসান্তরং দর্শনং স্থাপযেদ্ দেশপীডাঽপহং অমিত্রাপহং আযুষ্যং পুত্রীযং বা কর্ম রাজা সাধযতি ইত্যপদেশেন

05.6.03 রাজব্যঞ্জনং অরূপবেলাযাং প্রকৃতীনাং দর্শযেত্, মিত্রামিত্রদূতানাং চ

05.6.04 তৈশ্চ যথা উচিতাং সম্ভাষাং অমাত্যমুখো গচ্ছেত্

05.6.05 দৌবারিকান্তর্বংশিকমুখশ্চ যথা উক্তং রাজপ্রণিধিং অনুবর্তযেত্

05.6.06 অপকারিষু চ হেডং প্রসাদং বা প্রকৃতিকান্তং দর্শযেত্, প্রসাদং এব উপকারিষু

05.6.07 আপ্তপুরুষাধিষ্ঠিতৌ দুর্গপ্রত্যন্তস্থৌ বা কোশদণ্ডাবেকস্থৌ কারযেত্, কুল্যকুমারমুখ্যাংশ্চান্যাপদেশেন

05.6.08 যশ্চ মুখ্যঃ পক্ষবান্ দুর্গাটবীস্থো বা বৈগুণ্যং ভজেত তং উপগ্রাহযেত্

05.6.09 বহ্ব্ঽঅবাধং বা যাত্রাং প্রেষযেত্, মিত্রকুলং বা

05.6.10 যস্মাচ্চ সামন্তাদ্ আবাধং পশ্যেত্ তং উত্সববিবাহহস্তিবন্ধনাশ্বপণ্যভূমিপ্রদানাপদেশেনাবগ্রাহযেত্, স্বমিত্রেণ বা

05.6.11 ততঃ সন্ধিং অদূষ্যং কারযেত্

05.6.12 আটবিকামিত্রৈর্বা বৈরং গ্রাহযেত্

05.6.13 তত্কুলীনং অপরুদ্ধং বা ভূংয্.একদেশেন উপগ্রাহযেত্

05.6.14 কুল্যকুমারমুখ্য উপগ্রহং কৃত্বা বা কুমারং অভিষিক্তং এব দর্শযেত্

05.6.15 দাণ্ডকর্মিকবদ্ বা রাজ্যকণ্টকান্ উদ্ধৃত্য রাজ্যং কারযেত্

05.6.16 যদি বা কশ্চিন্ মুখ্যঃ সামন্তাদীনাং অন্যতমঃ কোপং ভজেত তং এহি, রাজানং ত্বা করিষ্যামি ইত্যাবাহযিত্বা ঘাতযেত্

05.6.17 আপত্প্রতীকারেণ বা সাধযেত্

05.6.18 যুবরাজে বা ক্রমেণ রাজ্যভারং আরোপ্য রাজব্যসনং খ্যাপযেত্

05.6.19 পরভূমৌ রাজব্যসনে মিত্রেণামিত্রব্যঞ্জনেন শত্রোঃ সন্ধিং অবস্থাপ্যাপগচ্ছেত্

05.6.20 সামন্তাদীনাং অন্যতমং বাঽস্য দুর্গে স্থাপযিত্বাঽপগচ্ছেত্

05.6.21 কুমারং অভিষিচ্য বা প্রতিব্যূহেত

05.6.22 পরেণাভিযুক্তো বা যথা উক্তং আপত্প্রতীকারং কুর্যাত্

05.6.23 এবং একাইশ্বর্যং অমাত্যঃ কারযেদ্ ইতি কৌটিল্যঃ

05.6.24 ন এবম্ ইতি ভারদ্বাজঃ

05.6.25 প্রম্রিযমাণে বা রাজন্যমাত্যঃ কুল্যকুমারমুখ্যান্ পরস্পরং মুখ্যেষু বা বিক্রমযেত্

05.6.26 বিক্রান্তং প্রকৃতিকোপেন ঘাতযেত্

05.6.27 কুল্যকুমারমুখ্যান্ উপাংশুদণ্ডেন বা সাধযিত্বা স্বযং রাজ্যং গৃহ্ণীযাত্

05.6.28 রাজ্যকারণাদ্দ্ হি পিতা পুত্রান্ পুত্রাশ্চ পিতরং অভিদ্রুহ্যন্তি, কিং অঙ্গ পুনরমাত্যপ্রকৃতির্হ্যেকপ্রগ্রহো রাজ্যস্য

05.6.29 তত্ স্বযং উপস্থিতং নাবমন্যেত

05.6.30 স্বযং আরূঢা হি স্ত্রী ত্যজ্যমানাঽভিশপতি ইতি লোকপ্রবাদঃ

05.6.31ab কালশ্চ সকৃদ্ অভ্যেতি যং নরং কালকাঙ্ক্ষিণম্ |

05.6.31chd দুর্লভঃ স পুনঃ তস্য কালঃ কর্ম চিকীর্ষতঃ

05.6.32 প্রকৃতিকোপকং অধর্মিষ্ঠং অনৈকান্তিকং চ এতদ্ ইতি কৌটিল্যঃ

05.6.33 রাজপুত্রং আত্মসম্পন্নং রাজ্যে স্থাপযেত্

05.6.34 সম্পন্নাভাবেঽব্যসনিনং কুমারং রাজকন্যাং গর্ভিণীং দেবীং বা পুরস্কৃত্য মহামাত্রান্ সংনিপাত্য ব্রূযাত্ অযং বো নিক্ষেপঃ, পিতরং অস্যাবেক্ষধ্বং সত্ত্বাভিজনং আত্মনশ্চ, ধ্বজমাত্রোঽযং ভবন্ত এব স্বামিনঃ, কথং বা ক্রিযতাম্ ইতি

05.6.35 তথা ব্রুবাণং যোগপুরুষা ব্রূযুঃ কোঽন্যো ভবত্পুরোগাদ্ অস্মাদ্ রাজ্ঞশ্চাতুর্বর্ণ্যং অর্হতি পালযিতুম্ ইতি

05.6.36 তথা ইত্যমাত্যঃ কুমারং রাজকন্যাং গর্ভিণীং দেবীং বাঽধিকুর্বীত, বন্ধুসম্বন্ধিনাং মিত্রামিত্রদূতানাং চ দর্শযেত্

05.6.37 ভক্তবেতনবিশেষং অমাত্যানাং আযুধীযানাং চ কারযেত্, ভূযশ্চাযং বৃদ্ধঃ করিষ্যতি ইতি ব্রূযাত্

05.6.38 এবং দুর্গরাষ্ট্রমুখ্যান্ আভাষেত, যথাঽর্হং চ মিত্রামিত্রপক্ষম্

05.6.39 বিনযকর্মণি চ কুমারস্য প্রযতেত

05.6.40 কন্যাযাং সমানজাতীযাদ্ অপত্যং উত্পাদ্য বাঽভিষিঞ্চেত্

05.6.41 মাতুশ্চিত্তক্ষোভভযাত্ কুল্যং অল্পসত্ত্বং ছাত্রং চ লক্ষণ্যং উপনিদধ্যাত্

05.6.42 ঋতৌ চ এনাং রক্ষেত্

05.6.43 ন চাত্মার্থং কঞ্চিদ্ উত্কৃষ্টং উপভোগং কারযেত্

05.6.44 রাজার্থং তু যানবাহনাভরণবস্ত্রস্ত্রীবেশ্মপরিবাপান্ কারযেত্

05.6.45ab যৌবনস্থং চ যাচেত বিশ্রমং চিত্তকারণাত্ |

05.6.45chd পরিত্যজেদ্ অতুষ্যন্তং তুষ্যন্তং চানুপালযেত্

05.6.46ab নিবেদ্য পুত্ররক্ষাঽর্থং গূঢসারপরিগ্রহান্ |

05.6.46chd অরণ্যং দীর্ঘসত্ত্রং বা সেবেতারুচ্যতাং গতঃ

05.6.47ab মুখ্যৈরবগৃহীতং বা রাজানং তত্প্রিযাশ্রিতঃ |

05.6.47chd ইতিহাসপুরাণাভ্যাং বোধযেদ্ অর্থশাস্ত্রবিত্

05.6.48ab সিদ্ধব্যঞ্জনরূপো বা যোগং আস্থায পার্থিবম্ |

05.6.48chd লভেত লব্ধ্বা দূষ্যেষু দাণ্ডকর্মিকং আচরেত্ ( ইতি)

অর্থশাস্ত্র ০৬

কৌটিলীয অর্থশাস্ত্রং – ০৬

Book | মণ্ডলযোনিঃ ষষ্ঠং অধিকরণম্

Chapt | ষণ্ঁঅবতিতমং প্রকরণং – প্রকৃতিসম্পদঃ

06.1.01 স্বাম্য্ঽমাত্যজনপদদুর্গকোশদণ্ডমিত্রাণি প্রকৃতযঃ

06.1.02 তত্র স্বামিসম্পত্

06.1.03 মহাকুলীনো দৈববুদ্ধিসত্ত্বসম্পন্নো বৃদ্ধদর্শী ধার্মিকঃ সত্যবাগ্ অবিসংবাদকঃ কৃতজ্ঞঃ স্থূললক্ষো মহা উত্সাহোঽদীর্ঘসূত্রঃ শক্যসামন্তো দৃঢবুদ্ধিরক্ষুদ্রপরিষত্কো বিনযকাম ইত্যাভিগামিকা গুণাঃ

06.1.04 শুশ্রূষাশ্রবণগ্রহণধারণবিজ্ঞান ঊহাপোহতত্ত্বাভিনিবেশাঃ প্রজ্ঞাগুণাঃ

06.1.05 শৌর্যং অমর্ষঃ শীঘ্রতা দাক্ষ্যং চ উত্সাহগুণাঃ

06.1.06 বাগ্মী প্রগল্ভঃ স্মৃতিমতিবলবান্ উদগ্রঃ স্ব্ঽবগ্রহঃ কৃতশিল্পোঽব্যসনো দণ্ডনায্যুপকারাপকারযোর্দৃষ্টপ্রতীকারী হ্রীমান্ আপত্প্রকৃত্যোর্বিনিযোক্তা দীর্ঘদূরদর্শী দেশকালপুরুষকারকার্যপ্রধানঃ সন্ধিবিক্রমত্যাগসম্যমপণপরচ্ছিদ্রবিভাগী সংবৃতোঽদীনাভিহাস্যজিহ্মভ্রুকুটীক্ষণঃ কামক্রোধলোভস্তম্ভচাপল উপতাপপৈশুন্যহীনঃ শক্লঃ স্মিত উদগ্রাভিভাষী বৃদ্ধ উপদেশাচার ইত্যাত্মসম্পত্

06.1.07 অমাত্যসম্পদ্ উক্তা পুরস্তাত্

06.1.08 মধ্যে চান্তে চ স্থানবান্ আত্মধারণঃ পরধারণশ্চাপদি স্বারক্ষঃ স্বাজীবঃ শত্রুদ্বেষী শক্যসামন্তঃ পঙ্কপাষাণ উষরবিষমকণ্টকশ্রেণীব্যালমৃগাটবীহীনঃ কান্তঃ সীতাখনিদ্রব্যহস্তিবনবান্ গব্যঃ পৌরুষেযো গুপ্তগোচরঃ পশুমান্ অদেবমাতৃকো বারিস্থলপথাভ্যাং উপেতঃ সারচিত্রবহুপণ্যো দণ্ডকরসহঃ কর্মশীলকর্ষকোঽবালিশস্বাম্য্ঽবরবর্ণপ্রাযো ভক্তশুচিমনুষ্য ইতি জনপদসম্পত্

06.1.09 দুর্গসম্পদ্ উক্তা পুরস্তাত্

06.1.10 ধর্মাধিগতঃ পূর্বৈঃ স্বযং বা হেমরূপ্যপ্রাযশ্চিত্রস্থূলরত্নহিরণ্যো দীর্ঘাং অপ্যাপদং অনাযতিং সহেত ইতি কোশসম্পত্

06.1.11 পিতৃপৈতামহো নিত্যো বশ্যঃ তুষ্টভৃতপুত্রদারঃ প্রবাসেষ্ববিসংবাদিতঃ সর্বত্রাপ্রতিহতো দুঃখসহো বহুযুদ্ধঃ সর্বযুদ্ধপ্রহরণবিদ্যাবিশারদঃ সহবৃদ্ধিক্ষযিকত্বাদ্ অদ্বৈধ্যঃ ক্ষত্রপ্রায ইতি দণ্ডসম্পত্

06.1.12 পিতৃপৈতামহং নিত্যং বশ্যং অদ্বৈধ্যং মহল্লঘুসমুত্থং ইতি মিত্রসম্পত্

06.1.13 অরাজবীজী লুব্ধঃ ক্ষুদ্রপরিষত্কো বিরক্তপ্রকৃতিরন্যাযবৃত্তিরযুক্তো ব্যসনী নিরুত্সাহো দৈবপ্রমাণো যত্কিঞ্চনকার্যগতিরননুবন্ধঃ ক্লীবো নিত্যাপকারী চ ইত্যমিত্রসম্পত্

06.1.14 এবম্ভূতো হি শত্রুঃ সুখঃ সমুচ্ছেত্তুং ভবতি

06.1.15ab অরিবর্জাঃ প্রকৃতযঃ সপ্ত এতাঃ স্বগুণ উদযাঃ |

06.1.15chd উক্তাঃ প্রত্যঙ্গভূতাঃ তাঃ প্রকৃতা রাজসম্পদঃ

06.1.16ab সম্পাদযত্যসম্পন্নাঃ প্রকৃতীরাত্মবান্নৃপঃ |

06.1.16chd বিবৃদ্ধাশ্চানুরক্তাশ্চ প্রকৃতীর্হন্ত্যনাত্মবান্

06.1.17ab ততঃ স দুষ্টপ্রকৃতিশ্চাতুরন্তোঽপ্যনাত্মবান্ |

06.1.17chd হন্যতে বা প্রকৃতিভির্যাতি বা দ্বিষতাং বশম্

06.1.18ab আত্মবাংঃ ত্বল্পদেশোঽপি যুক্তঃ প্রকৃতিসম্পদা |

06.1.18chd নযজ্ঞঃ পৃথিবীং কৃত্স্নাং জযত্যেব ন হীযতে ( ইতি)

Chapt | শমব্যাযামিকম্

06.2.01 শমব্যাযামৌ যোগক্ষেমযোর্যোনিঃ

06.2.02 কর্মারম্ভাণাং যোগারাধনো ব্যাযামঃ

06.2.03 কর্মফল উপভোগানাং ক্ষেমারাধনঃ শমঃ

06.2.04 শমব্যাযামযোর্যোনিঃ ষাড্গুণ্যম্

06.2.05 ক্ষযঃ স্থানং বৃদ্ধিরিত্যুদযাঃ তস্য

06.2.06 মানুষং নযাপনযৌ, দৈবং অযানযৌ

06.2.07 দৈবমানুষং হি কর্ম লোকং যাপযতি

06.2.08 অদৃষ্টকারিতং দৈবম্

06.2.09 তস্মিন্ন্ ইষ্টেন ফলেন যোগোঽযঃ, অনিষ্টেনানযঃ

06.2.10 দৃষ্টকারিতং মানুষম্

06.2.11 তস্মিন্ যোগক্ষেমনিষ্পত্তির্নযঃ, বিপত্তিরপনযঃ

06.2.12 তচ্চিন্ত্যং, অচিন্ত্যং দৈবম্

06.2.13 রাজা আত্মদ্রব্যপ্রকৃতিসম্পন্নো নযস্যাধিষ্ঠানং বিজিগীষুঃ

06.2.14 তস্য সমন্ততো মণ্ডলীভূতা ভূম্য্ঽনন্তরা অরিপ্রকৃতিঃ

06.2.15 তথা এব ভূম্য্.একান্তরা মিত্রপ্রকৃতিঃ

06.2.16 অরিসম্পদ্যুক্তঃ সামন্তঃ শত্রুঃ, ব্যসনী যাতব্যঃ, অনপাশ্রযো দুর্বলাশ্রযো বা উচ্ছেদনীযঃ, বিপর্যযে পীডনীযঃ কর্শনীযো বা

06.2.17 ইত্যরিবিশেষাঃ

06.2.18 তস্মান্ মিত্রং অরিমিত্রং মিত্রমিত্রং অরিমিত্রমিত্রং চানন্তর্যেণ ভূমীনাং প্রসজ্যন্তে পুরস্তাত্, পশ্চাত্ পার্ষ্ণিগ্রাহ আক্রন্দঃ পার্ষ্ণিগ্রাহাসার আক্রন্দাসারঃ

06.2.19 ভূম্য্ঽনন্তরঃ প্রকৃতিমিত্রঃ, তুল্যাভিজনঃ সহজঃ, বিরুদ্ধো বিরোধযিতা বা কৃত্রিমঃ

06.2.20 ভূম্য্.একান্তরং প্রকৃতিমিত্রং, মাতাপিতৃসম্বদ্ধং সহজং, ধনজীবিতহেতোরাশ্রিতং কৃত্রিমম্

06.2.21 অরিবিজিগীষ্বোর্ভূম্য্ঽনন্তরঃ সংহতাসংহতযোরনুগ্রহসমর্থো নিগ্রহে চাসংহতযোর্মধ্যমঃ

06.2.22 অরিবিজিগীষুমধ্যানাং বহিঃ প্রকৃতিভ্যো বলবত্তরঃ সংহতাসংহতানাং অরিবিজিগীষুমধ্যমানাং অনুগ্রহসমর্থো নিগ্রহে চাসংহতানাং উদাসীনঃ

06.2.23 ইতি প্রকৃতযঃ

06.2.24 বিজিগীষুর্মিত্রং মিত্রমিত্রং বাঽস্য প্রকৃতযঃ তিস্রঃ

06.2.25 তাঃ পঞ্চভিরমাত্যজনপদদুর্গকোশদণ্ডপ্রকৃতিভিরেক একশঃ সম্যুক্তা মণ্ডলং অষ্টাদশকং ভবতি

06.2.26 অনেন মণ্ডলপৃথক্ত্বং ব্যাখ্যাতং অরিমধ্যম উদাসীনানাম্

06.2.27 এবং চতুর্মণ্ডলসঙ্ক্ষেপঃ

06.2.28 দ্বাদশ রাজপ্রকৃতযঃ ষষ্টির্দ্রব্যপ্রকৃতযঃ, সঙ্ক্ষেপেণ দ্বিসপ্ততিঃ

06.2.29 তাসাং যথাস্বং সম্পদঃ

06.2.30 শক্তিঃ সিদ্ধিশ্চ

06.2.31 বলং শক্তিঃ

06.2.32 সুখং সিদ্ধিঃ

06.2.33 শক্তিঃ ত্রিবিধা – জ্ঞানবলং মন্ত্রশক্তিঃ, কোশদণ্ডবলং প্রভুশক্তিঃ, বিক্রমবলং উত্সাহশক্তিঃ

06.2.34 এবং সিদ্ধিঃ ত্রিবিধা এব – মন্ত্রশক্তিসাধ্যা মন্ত্রসিদ্ধিঃ, প্রভুশক্তিসাধ্যা প্রভুসিদ্ধিঃ, উত্সাহশক্তিসাধ্যা উত্সাহসিদ্ধিঃ

06.2.35 তাভিরভ্যুচ্চিতো জ্যাযান্ ভবতি, অপচিতো হীনঃ, তুল্যশক্তিঃ সমঃ

06.2.36 তস্মাত্শক্তিং সিদ্ধিং চ ঘটেতাত্মন্যাবেশযিতুং, সাধারণো বা দ্রব্যপ্রকৃতিষ্বানন্তর্যেণ শৌচবশেন বা

06.2.37 দূষ্যামিত্রাভ্যাং বাঽপক্রষ্টুং যতেত

06.2.38 যদি বা পশ্যেত্ অমিত্রো মে শক্তিযুক্তো বাগ্দণ্ডপারুষ্যার্থদূষণৈঃ প্রকৃতীরুপহনিষ্যতি, সিদ্ধিযুক্তো বা মৃগযাদ্যূতমদ্যস্ত্রীভিঃ প্রমাদং গমিষ্যতি, স বিরক্তপ্রকৃতিরুপক্ষীণঃ প্রমত্তো বা সাধ্যো মে ভবিষ্যতি, বিগ্রহাভিযুক্তো বা সর্বসন্দোহেন একস্থোঽদুর্গস্থো বা স্থাস্যতি, স সংহতসৈন্যো মিত্রদুর্গবিযুক্তঃ সাধ্যো মে ভবিষ্যতি, বলবান্ বা রাজা পরতঃ শত্রুং উচ্ছেত্তুকামঃ তং উচ্ছিদ্য মাং উচ্ছিন্দ্যাদ্ ইতি বলবতা প্রার্থিতস্য মে বিপন্নকর্মারম্ভস্য বা সাহায্যং দাস্যতি, মধ্যমলিপ্সাযাং চ, ইত্যেবংঽঅদিষু কারণেষ্বমিত্রস্যাপি শক্তিং সিদ্ধিং চ ইচ্ছেত্

06.2.39ab নেমিং একান্তরান্ রাজ্ঞঃ কৃত্বা চানন্তরান্ অরান্ |

06.2.39chd নাভিং আত্মানং আযচ্ছেন্নেতা প্রকৃতিমণ্ডলে

06.2.40ab মধ্যে হ্যুপহিতঃ শত্রুর্নেতুর্মিত্রস্য চ উভযোঃ |

06.2.40chd উচ্ছেদ্যঃ পীডনীযো বা বলবান্ অপি জাযতে ( ইতি)

অর্থশাস্ত্র ০৭

কৌটিলীয অর্থশাস্ত্রং – ০৭

Book |

Chapt | ষাড্গুণ্যসমুদ্দেশঃ – ক্ষযস্থানবৃদ্ধিনিশ্চযঃ

07.1.01 ষাড্গুণ্যস্য প্রকৃতিমণ্ডলং যোনিঃ

07.1.02 সন্ধিবিগ্রহাসনযানসংশ্রযদ্বৈধীভাবাঃ ষাড্গুণ্যম্ ইত্যাচার্যাঃ

07.1.03 দ্বৈগুণ্যম্ ইতি বাতব্যাধিঃ

07.1.04 সন্ধিবিগ্রহাভ্যাং হি ষাড্গুণ্যং সম্পদ্যতে ইতি

07.1.05 ষাড্গুণ্যং এব এতদ্ অবস্থাভেদাদ্ ইতি কৌটিল্যঃ

07.1.06 তত্র পণবন্ধঃ সন্ধিঃ

07.1.07 অপকারো বিগ্রহঃ

07.1.08 উপেক্ষণং আসনম্

07.1.09 অভ্যুচ্চযো যানম্

07.1.10 পরার্পণং সংশ্রযঃ

07.1.11 সন্ধিবিগ্রহ উপাদানং দ্বৈধীভাবঃ

07.1.12 ইতি ষড্গুণাঃ

07.1.13 পরস্মাদ্দ্ হীযমানঃ সন্দধীত

07.1.14 অভ্যুচ্চীযমানো বিগৃহ্ণীযাত্

07.1.15 ন মাং পরো নাহং পরং উপহন্তুং শক্তঃ ইত্যাসীত

07.1.16 গুণাতিশযযুক্তো যাযাত্

07.1.17 শক্তিহীনঃ সংশ্রযেত

07.1.18 সহাযসাধ্যে কার্যে দ্বৈধীভাবং গচ্ছেত্

07.1.19 ইতি গুণাবস্থাপনম্

07.1.20 তেষাং যস্মিন্ বা গুণে স্থিতঃ পশ্যেত্ ইহস্থঃ শক্ষ্যামি দুর্গসেতুকর্মবণিক্পথশূন্যনিবেশখনিদ্রব্যহস্তিবনকর্মাণ্যাত্মনঃ প্রবর্তযিতুং, পরস্য চ এতানি কর্মাণ্যুপহন্তুম্ ইতি তং আতিষ্ঠেত্

07.1.21 সা বৃদ্ধিঃ

07.1.22 আশুতরা মে বৃদ্ধির্ভূযস্তরা বৃদ্ধ্য্.উদযতরা বা ভবিষ্যতি, বিপরীতা পরস্য ইতি জ্ঞাত্বা পরবৃদ্ধিং উপেক্ষেত

07.1.23 তুল্যকালফল উদযাযাং বা বৃদ্ধৌ সন্ধিং উপেযাত্

07.1.24 যস্মিন্ বা গুণে স্থিতঃ স্বকর্মণাং উপঘাতং পশ্যেন্ন ইতরস্য তস্মিন্ন তিষ্ঠেত্

07.1.25 এষ ক্ষযঃ

07.1.26 চিরতরেণাল্পতরং বৃদ্ধ্য্.উদযতরং বা ক্ষেষ্যে, বিপরীতং পরঃ ইতি জ্ঞাত্বা ক্ষযং উপেক্ষেত

07.1.27 তুল্যকালফল উদযে বা ক্ষযে সন্ধিং উপেযাত্

07.1.28 যস্মিন্ বা গুণে স্থিতঃ স্বকর্মবৃদ্ধিং ক্ষযং বা নাভিপশ্যেদ্ এতত্স্থানম্

07.1.29 হ্রস্বতরং বৃদ্ধ্য্.উদযতরং বা স্থাস্যামি, বিপরীতং পরঃ ইতি জ্ঞাত্বা স্থানং উপেক্ষেত

07.1.30 তুল্যকালফল উদযে বা স্থানে সন্ধিং উপেযাদ্ ইত্যাচার্যাঃ

07.1.31 ন এতদ্ বিভাষিতং ইতি কৌটিল্যঃ

07.1.32a যদি বা পশ্যেত্ সন্ধৌ স্থিতো মহাফলৈঃ স্বকর্মভিঃ পরকর্মাণ্যুপহনিষ্যামি, মহাফলানি বা স্বকর্মাণ্যুপভোক্ষ্যে, পরকর্মাণি বা, সন্ধিবিশ্বাসেন বা যোগ উপনিষত্প্রণিধিভিঃ পরকর্মাণ্যুপহনিষ্যামি, সুখং বা সানুগ্রহপরিহারসৌকর্যং ফললাভভূযস্ত্বেন স্বকর্মণাং পরকর্মযোগাবহং জনং আস্রাবযিষ্যামি –

07.1.32b বলিনাঽতিমাত্রেণ বা সংহিতঃ পরঃ স্বকর্ম উপঘাতং প্রাপ্স্যতি, যেন বা বিগৃহীতো মযাসন্ধত্তে তেনাস্য বিগ্রহং দীর্ঘং করিষ্যামি, মযা বা সংহিতস্য মদ্দ্বেষিণো জনপদং পীডযিষ্যতি –

07.1.32ch পর উপহতো বাঽস্য জনপদো মাং আগমিষ্যতি, ততঃ কর্মসু বৃদ্ধিং প্রাপ্স্যামি, বিপন্নকর্মারম্ভো বা বিষমস্থঃ পরঃ কর্মসু ন মে বিক্রমেত –

07.1.32d পরতঃ প্রবৃত্তকর্মারম্ভো বা তাভ্যাং সংহিতঃ কর্মসু বৃদ্ধিং প্রাপ্স্যামি, শত্রুপ্রতিবদ্ধং বা শত্রুণা সন্ধিং কৃত্বা মণ্ডলং ভেত্স্যামি –

07.1.32e ভিন্নং অবাপ্স্যামি, দণ্ডানুগ্রহেণ বা শত্রুং উপগৃহ্য মণ্ডললিপ্সাযাং বিদ্বেষং গ্রাহযিষ্যামি, বিদ্বিষ্টং তেন এব ঘাতযিষ্যামি ইতি সন্ধিনা বৃদ্ধিং আতিষ্ঠেত্

07.1.33a যদি বা পশ্যেত্ আযুধীযপ্রাযঃ শ্রেণীপ্রাযো বা মে জনপদঃ শৈলবননদীদুর্গ একদ্বারারক্ষো বা শক্ষ্যতি পরাভিযোগং প্রতিহন্তুং, বিষযান্তে দুর্গং অবিষহ্যং অপাশ্রিতো বা শক্ষ্যামি পরকর্মাণ্যুপহন্তুং –

07.1.33b ব্যসনপীড উপহত উত্সাহো বা পরঃ সম্প্রাপ্তকর্ম উপঘাতকালঃ, বিগৃহীতস্যান্যতো বা শক্ষ্যামি জনপদং অপবাহযিতুম্ ইতি বিগ্রহে স্থিতো বৃদ্ধিং আতিষ্ঠেত্

07.1.34 যদি বা মন্যেত ন মে শক্তঃ পরঃ কর্মাণ্যুপহন্তুং নাহং তস্য কর্ম উপঘাতী বা, ব্যসনং অস্য, শ্ববরাহযোরিব কলহে বা, স্বকর্মানুষ্ঠানপরো বা বর্ধিষ্যে ইত্যাসনেন বৃদ্ধিং আতিষ্ঠেত্

07.1.35 যদি বা মন্যেত যানসাধ্যঃ কর্ম উপঘাতঃ শত্রোঃ, প্রতিবিহিতস্বকর্মারক্ষশ্চাস্মি ইতি যানেন বৃদ্ধিং আতিষ্ঠেত্

07.1.36 যদি বা মন্যেত নাস্মি শক্তঃ পরকর্মাণ্যুপহন্তুং, স্বকর্ম উপঘাতং বা ত্রাতুম্ ইতি, বলবন্তং আশ্রিতঃ স্বকর্মানুষ্ঠানেন ক্ষযাত্ স্থানং স্থানাদ্ বৃদ্ধিং চাকাঙ্ক্ষেত

07.1.37 যদি বা মন্যেত সন্ধিনা একতঃ স্বকর্মাণি প্রবর্তযিষ্যামি, বিগ্রহেণ একতঃ পরকর্মাণ্যুপহনিষ্যামি ইতি দ্বৈধীভাবেন বৃদ্ধিং আতিষ্ঠেত্

07.1.38ab এবং ষড্ভির্গুণৈরেতৈঃ স্থিতঃ প্রকৃতিমণ্ডলে |

07.1.38chd পর্যেষেত ক্ষযাত্ স্থানং স্থানাদ্ বৃদ্ধিং চ কর্মসু ( ইতি)

Chapt | সংশ্রযবৃত্তি

07.2.01 সন্ধিবিগ্রহযোঃ তুল্যাযাং বৃদ্ধৌ সন্ধিং উপেযাত্

07.2.02 বিগ্রহে হি ক্ষযব্যযপ্রবাসপ্রত্যবাযা ভবন্তি

07.2.03 তেনাসনযানযোরাসনং ব্যাখ্যাতম্

07.2.04 দ্বৈধীভাবসংশ্রযযোর্দ্বৈধীভাবং গচ্ছেত্

07.2.05 দ্বৈধীভূতো হি স্বকর্মপ্রধান আত্মন এব উপকরোতি, সংশ্রিতঃ তু পরস্য উপকরোতি, নাত্মনঃ

07.2.06 যদ্বলঃ সামন্তঃ তদ্বিশিষ্টবলং আশ্রযেত্

07.2.07 তদ্বিশিষ্টবলাভাবে তং এবাশ্রিতঃ কোশদণ্ডভূমীনাং অন্যতমেনাস্য উপকর্তুং অদৃষ্টঃ প্রযতেত

07.2.08 মহাদোষো হি বিশিষ্টবলসমাগমো রাজ্ঞাং, অন্যত্রারিবিগৃহীতাত্

07.2.09 অশক্যে দণ্ড উপনতবদ্ বর্তেত

07.2.10 যদা চাস্য প্রাণহরং ব্যাধিং অন্তঃকোপং শত্রুবৃদ্ধিং মিত্রব্যসনং উপস্থিতং বা তন্নিমিত্তাং আত্মনশ্চ বৃদ্ধিং পশ্যেত্ তদা সম্ভাব্যব্যাধিধর্মকার্যাপদেশেনাপযাযাত্

07.2.11 স্ববিষযস্থো বা ন উপগচ্ছেত্

07.2.12 আসন্নো বাঽস্য চ্ছিদ্রেষু প্রহরেত্

07.2.13 বলীযসোর্বা মধ্যগতঃ ত্রাণসমর্থং আশ্রযেত, যস্য বাঽন্তর্ধিঃ স্যাত্, উভৌ বা

07.2.14 কপালসংশ্রযঃ তিষ্ঠেত্, মূলহরং ইতরস্য ইতরং অপদিশন্

07.2.15 ভেদং উভযোর্বা পরস্পরাপদেশং প্রযুঞ্জীত, ভিন্নযোরুপাংশুদণ্ডম্

07.2.16 পার্শ্বস্থো বা বলস্থযোরাসন্নভযাত্ প্রতিকুর্বীত

07.2.17 দুর্গাপাশ্রযো বা দ্বৈধীভূতঃ তিষ্ঠেত্

07.2.18 সন্ধিবিগ্রহক্রমহেতুভির্বা চেষ্টেত

07.2.19 দূষ্যামিত্রাটবিকান্ উভযোরুপগৃহ্ণীযাত্

07.2.20 এতযোরন্যতরং গচ্ছংঃ তৈরেবান্যতরস্য ব্যসনে প্রহরেত্

07.2.21 দ্বাভ্যাং উপহতো বা মণ্ডলাপাশ্রযঃ তিষ্ঠেত্, মধ্যমং উদাসীনং বা সংশ্রযেত

07.2.22 তেন সহ একং উপগৃহ্য ইতরং উচ্ছিন্দ্যাদ্, উভৌ বা

07.2.23 দ্বাভ্যাং উচ্ছিন্নো বা মধ্যম উদাসীনযোঃ তত্পক্ষীযাণাং বা রাজ্ঞাং ন্যাযবৃত্তিং আশ্রযেত

07.2.24 তুল্যানাং বা যস্য প্রকৃতযঃ সুখ্যেযুরেনং, যত্রস্থো বা শক্নুযাদ্ আত্মানং উদ্ধর্তুং, যত্র বা পূর্বপুরুষ উচিতা গতিরাসন্নঃ সম্বন্ধো বা, মিত্রাণি ভূযাংস্যতিশক্তিমন্তি বা ভবেযুঃ

07.2.25ab প্রিযো যস্য ভবেদ্ যো বা প্রিযোঽস্য কতরঃ তযোঃ |

07.2.25chd প্রিযো যস্য স তং গচ্ছেদ্ ইত্যাশ্রযগতিঃ পরা ( ইতি)

Chapt | সমহীনজ্যাযসাং গুণাভিনিবেশঃ – হীনসন্ধযঃ

07.3.01 বিজিগীষুঃ শক্ত্য্ঽপেক্ষঃ ষাড্গুণ্যং উপযুঞ্জীত

07.3.02 সমজ্যাযোভ্যাং সন্ধীযেত, হীনেন বিগৃহ্ণীযাত্

07.3.03 বিগৃহীতো হি জ্যাযসা হস্তিনা পাদযুদ্ধং ইবাভ্যুপৈতি

07.3.04 সমেন চামং পাত্রং আমেনাহতং ইব উভযতঃ ক্ষযং করোতি

07.3.05 কুম্ভেন ইবাশ্মা হীনেন একান্তসিদ্ধিং অবাপ্নোতি

07.3.06 জ্যাযাংশ্চেন্ন সন্ধিং ইচ্ছেদ্ দণ্ড উপনতবৃত্তং আবলীযসং বা যোগং আতিষ্ঠেত্

07.3.07 সমশ্চেন্ন সন্ধিং ইচ্ছেদ্ যাবন্মাত্রং অপকুর্যাত্ তাবন্মাত্রং অস্য প্রত্যপকুর্যাত্

07.3.08 তেজো হি সন্ধানকারণম্

07.3.09 নাতপ্তং লোহং লোহেন সন্ধত্ত ইতি

07.3.10 হীনশ্চেত্ সর্বত্রানুপ্রণতঃ তিষ্ঠেত্ সন্ধিং উপেযাত্

07.3.11 আরণ্যোঽগ্নিরিব হি দুঃখামর্ষজং তেজো বিক্রমযতি

07.3.12 মণ্ডলস্য চানুগ্রাহ্যো ভবতি

07.3.13 সংহিতশ্চেত্ পরপ্রকৃতযো লুব্ধক্ষীণাপচরিতাঃ প্রত্যাদানভযাদ্ বা ন উপগচ্ছন্তি ইতি পশ্যেদ্দ্ হীনোঽপি বিগৃহ্ণীযাত্

07.3.14 বিগৃহীতশ্চেত্ পরপ্রকৃতযো লুব্ধক্ষীণাপচরিতা বিগ্রহ উদ্বিগ্না বা মাং ন উপগচ্ছন্তি ইতি পশ্যেজ্ জ্যাযান্ অপি সন্ধীযেত, বিগ্রহ উদ্বেগং বা শমযেত্

07.3.15 ব্যসনযৌগপদ্যেঽপি গুরুব্যসনোঽস্মি, লঘুব্যসনঃ পরঃ সুখেন প্রতিকৃত্য ব্যসনং আত্মনোঽভিযুঞ্জ্যাদ্ ইতি পশ্যেজ্ জ্যাযান্ অপি সন্ধীযেত

07.3.16 সন্ধিবিগ্রহযোশ্চেত্ পরকর্শনং আত্ম উপচযং বা নাভিপশ্যেজ্ জ্যাযান্ অপ্যাসীত

07.3.17 পরব্যসনং অপ্রতিকার্যং চেত্ পশ্যেদ্দ্ হীনোঽপ্যভিযাযাত্

07.3.18 অপ্রতিকার্যাসন্নব্যসনো বা জ্যাযান্ অপি সংশ্রযেত

07.3.19 সন্ধিনা একতো বিগ্রহেণ একতশ্চেত্ কার্যসিদ্ধিং পশ্যেজ্ জ্যাযান্ অপি দ্বৈধীভূতঃ তিষ্ঠেত্

07.3.20 এবং সমস্য ষাড্গুণ্য উপযোগঃ

07.3.21 তত্র তু প্রতিবিশেষঃ

07.3.22ab প্রবৃত্তচক্রেণাক্রান্তো রাজ্ঞা বলবতাঽবলঃ |

07.3.22chd সন্ধিনা উপনমেত্ তূর্ণং কোশদণ্ডাত্মভূমিভিঃ

07.3.23ab স্বযং সঙ্খ্যাতদণ্ডেন দণ্ডস্য বিভবেন বা |

07.3.23chd উপস্থাতব্যং ইত্যেষ সন্ধিরাত্মামিষো মতঃ

07.3.24ab সেনাপতিকুমারাভ্যাং উপস্থাতব্যং ইত্যযম্ |

07.3.24chd পুরুষান্তরসন্ধিঃ স্যান্নাত্মনা ইত্যাত্মরক্ষণঃ

07.3.25ab একেনান্যত্র যাতব্যং স্বযং দণ্ডেন বা ইত্যযম্ |

07.3.25chd অদৃষ্টপুরুষঃ সন্ধির্দণ্ডমুখ্যাত্মরক্ষণঃ

07.3.26ab মুখ্যস্ত্রীবন্ধনং কুর্যাত্ পূর্বযোঃ পশ্চিমে ত্বরিম্ |

07.3.26chd সাধযেদ্ গূঢং ইত্যেতে দণ্ড উপনতসন্ধযঃ

07.3.27ab কোশদানেন শেষাণাং প্রকৃতীনাং বিমোক্ষণম্ |

07.3.27chd পরিক্রযো ভবেত্ সন্ধিঃ স এব চ যথাসুখম্

07.3.28ab স্কন্ধ উপনেযো বহুধা জ্ঞেযঃ সন্ধিরুপগ্রহঃ |

07.3.28chd নিরুদ্ধো দেশকালাভ্যাং অত্যযঃ স্যাদ্ উপগ্রহঃ

07.3.29ab বিষহ্যদানাদ্ আযত্যাং ক্ষমঃ স্ত্রীবন্ধনাদ্ অপি |

07.3.29chd সুবর্ণসন্ধির্বিশ্বাসাদ্ একীভাবগতো ভবেত্

07.3.30ab বিপরীতঃ কপালঃ স্যাদ্ অত্যাদানাভিভাষিতঃ |

07.3.30chd পূর্বযোঃ প্রণযেত্ কুপ্যং হস্ত্য্ঽশ্বং বা গরান্বিতম্

07.3.31ab তৃতীযে প্রণযেদ্ অর্থং কথযন্ কর্মণাং ক্ষযম্ |

07.3.31chd তিষ্ঠেচ্চতুর্থ ইত্যেতে কোশ উপনতসন্ধযঃ

07.3.32ab ভূম্য্.একদেশত্যাগেন শেষপ্রকৃতিরক্ষণম্ |

07.3.32chd আদিষ্টসন্ধিঃ তত্র ইষ্টো গূঢস্তেন উপঘাতিনঃ

07.3.33ab ভূমীনাং আত্তসারাণাং মূলবর্জং প্রণামনম্ |

07.3.33chd উচ্ছিন্নসন্ধিঃ তত্র ইষ্টঃ পরব্যসনকাঙ্ক্ষিণঃ

07.3.34ab ফলদানেন ভূমীনাং মোক্ষণং স্যাদ্ অবক্রযঃ |

07.3.34chd ফলাতিমুক্তো ভূমিভ্যঃ সন্ধিঃ স পরিদূষণঃ

07.3.35ab কুর্যাদ্ অবেক্ষণং পূর্বৌ পশ্চিমৌ ত্বাবলীযসম্ |

07.3.35chd আদায ফলং ইত্যেতে দেশ উপনতসন্ধযঃ

07.3.36ab স্বকার্যাণাং বশেন এতে দেশে কালে চ ভাষিতাঃ |

07.3.36chd আবলীযসিকাঃ কার্যাঃ ত্রিবিধা হীনসন্ধযঃ ( ইতি)

Chapt | বিগৃহ্যাসনং – সন্ধাযাসনং – বিগৃহ্যযানং – সন্ধাযযানং – সম্ভূযপ্রযাণম্

07.4.01 সন্ধিবিগ্রহযোরাসনং যানং চ ব্যাখ্যাতম্

07.4.02 স্থানং আসনং উপেক্ষণং চ ইত্যাসনপর্যাযাঃ

07.4.03 বিশেষঃ তু – গুণ একদেশে স্থানং, স্ববৃদ্ধিপ্রাপ্ত্য্ঽর্থং আসনং, উপাযানাং অপ্রযোগ উপেক্ষণম্

07.4.04 অতিসন্ধানকামযোররিবিজিগীষ্বোরুপহন্তুং অশক্তযোর্বিগৃহ্যাসনং সন্ধায বা

07.4.05 যদা বা পশ্যেত্ স্বদণ্ডৈর্মিত্রাটবীদণ্ডৈর্বা সমং জ্যাযাংসং বা কর্শযিতুং উত্সহে ইতি তদা কৃতবাহ্যাভ্যন্তরকৃত্যো বিগৃহ্যাসীত

07.4.06 যদা বা পশ্যেত্ উত্সাহযুক্তা মে প্রকৃতযঃ সংহতা বিবৃদ্ধাঃ স্বকর্মাণ্যব্যাহতাশ্চরিষ্যন্তি পরস্য বা কর্মাণ্যুপহনিষ্যন্তি ইতি তদা বিগৃহ্যাসীত

07.4.07a যদা বা পশ্যেত্ পরস্যাপচরিতাঃ ক্ষীণা লুব্ধাঃ স্বচক্রস্তেনাটবীব্যথিতা বা প্রকৃতযঃ স্বযং উপজাপেন বা মাং এষ্যন্তি, সম্পন্না মে বার্ত্তা, বিপন্না পরস্য, তস্য প্রকৃতযো দুর্ভিক্ষ উপহতা মাং এষ্যন্তি; বিপন্না মে বার্ত্তা, সম্পন্না পরস্য, –

07.4.07b তং মে প্রকৃতযো ন গমিষ্যন্তি, বিগৃহ্য চাস্য ধান্যপশুহিরণ্যান্যাহরিষ্যামি, স্বপণ্য উপঘাতীনি বা পরপণ্যানি নিবর্তযিষ্যামি, –

07.4.07ch পরবণিক্পথাদ্ বা সরবন্তি মাং এষ্যন্তি বিগৃহীতে, ন ইতরং, দূষ্যামিত্রাটবীনিগ্রহং বা বিগৃহীতো ন করিষ্যতি, তৈরেব বা বিগ্রহং প্রাপ্স্যতি, –

07.4.07d মিত্রং মে মিত্রভাব্যভিপ্রযাতো বহ্ব্ঽল্পকালং তনুক্ষযব্যযং অর্থং প্রাপ্স্যতি, গুণবতীং আদেযাং বা ভূমিং, –

07.4.07e সর্বসন্দোহেন বা মাং অনাদৃত্য প্রযাতুকামঃ কথং ন যাযাদ্ ইতি পরবৃদ্ধিপ্রতিঘাতার্থং প্রতাপার্থং চ বিগৃহ্যাসীত

07.4.08 তং এব হি প্রত্যাবৃত্তো গ্রসতে ইত্যাচার্যাঃ

07.4.09 ন ইতি কৌটিল্যঃ

07.4.10 কর্শনমাত্রং অস্য কুর্যাদ্ অব্যসনিনঃ, পরবৃদ্ধ্যা তু বৃদ্ধঃ সমুচ্ছেদনম্

07.4.11 এবং পরস্য যাতব্যোঽস্মৈ সাহায্যং অবিনষ্টঃ প্রযচ্ছেত্

07.4.12 তস্মাত্ সর্বসন্দোহপ্রকৃতং বিগৃহ্যাসীত

07.4.13 বিগৃহ্যাসনহেতুপ্রাতিলোম্যে সন্ধাযাসীত

07.4.14 বিগৃহ্যাসনহেতুভিরভ্যুচ্চিতঃ সর্বসন্দোহবর্জং বিগৃহ্য যাযাত্

07.4.15 যদা বা পশ্যেত্ ব্যসনী পরঃ, প্রকৃতিব্যসনং বাঽস্য শীষপ্রকৃতিভিরপ্রতিকার্যং, স্বচক্রপীডিতা বিরক্তা বাঽস্য প্রকৃতযঃ কর্শিতা নিরুত্সাহাঃ পরস্পরাদ্ বা ভিন্নাঃ শক্যা লোভযিতুং, অগ্ন্য্.উদকব্যাধিমরকদুর্ভিক্ষনিমিত্তং ক্ষীণযুগ্যপুরুষনিচযরক্ষাবিধানঃ পরঃ ইতি তদা বিগৃহ্য যাযাত্

07.4.16 যদা বা পশ্যেত্ মিত্রং আক্রন্দশ্চ মে শূরবৃদ্ধানুরক্তপ্রকৃতিঃ, বিপরীতপ্রকৃতিঃ পরঃ পার্ষ্ণিগ্রাহশ্চাসারশ্চ, শক্ষ্যামি মিত্রেণাসারং আক্রন্দেন পার্ষ্ণিগ্রাহং বা বিগৃহ্য যাতুম্ ইতি তদা বিগৃহ্য যাযাত্

07.4.17 যদা বা ফলং একহার্যং অল্পকালং পশ্যেত্ তদা পার্ষ্ণিগ্রাহাসারাভ্যাং বিগৃহ্য যাযাত্

07.4.18 বিপর্যযে সন্ধায যাযাত্

07.4.19 যদা বা পশ্যেত্ ন শক্যং একেন যাতুং অবশ্যং চ যাতব্যম্ ইতি তদা সমহীনজ্যাযোভিঃ সামবাযিকৈঃ সম্ভূয যাযাদ্, একত্র নির্দিষ্টেনাংশেন, অনেকত্রানির্দিষ্টেনাংশেন

07.4.20 তেষাং অসমবাযে দণ্ডং অন্যতমস্মান্নিবিষ্টাংশেন যাচেত

07.4.21 সম্ভূযাভিগমনেন বা নির্বিশ্যেত, ধ্রুবে লাভে নির্দিষ্টেনাংশেন, অধ্রুবে লাভাংশেন

07.4.22ab অংশো দণ্ডসমঃ পূর্বঃ প্রযাসসম উত্তমঃ |

07.4.22chd বিলোপো বা যথালাভং প্রক্ষেপসম এব বা ( ইতি)

Chapt | যাতব্যামিত্রযোরভিগ্রহচিন্তাঃ – ক্ষযলোভবিরাগহেতবঃ প্রকৃতীনাং – সামবাযিকবিপরিমর্শঃ

07.5.01 তুল্যসামন্তব্যসনে যাতব্যং অমিত্রং বা ইত্যমিত্রং অভিযাযাত্, তত্সিদ্ধৌ যাতব্যম্

07.5.02 অমিত্রসিদ্ধৌ হি যাতব্যঃ সাহায্যং দদ্যান্নামিত্রো যাতব্যসিদ্ধৌ

07.5.03 গুরুব্যসনং যাতব্যং লঘুব্যসনং অমিত্রং বা ইতি গুরুব্যসনং সৌকর্যতো যাযাদ্ ইত্যাচার্যাঃ

07.5.04 ন ইতি কৌটিল্যঃ

07.5.05 লঘুব্যসনং অমিত্রং যাযাত্

07.5.06 লঘ্বপি হি ব্যসনং অভিযুক্তস্য কৃচ্ছ্রং ভবতি

07.5.07 সত্যং গুর্বপি গুরুতরং ভবতি

07.5.08 অনভিযুক্তঃ তু লঘুব্যসনঃ সুখেন ব্যসনং প্রতিকৃত্যামিত্রো যাতব্যং অভিসরেত্, পার্ষ্ণিং বা গৃহ্ণীযাত্

07.5.09 যাতব্যযৌগপদ্যে গুরুব্যসনং ন্যাযবৃত্তিং লঘুব্যসনং অন্যাযবৃত্তিং বিরক্তপ্রকৃতিং বা ইতি বিরক্তপ্রকৃতিং যাযাত্

07.5.10 গুরুব্যসনং ন্যাযবৃত্তিং অভিযুক্তং প্রকৃতযোঽনুগৃহ্ণন্তি, লঘুব্যসনং অন্যাযবৃত্তিং উপেক্ষন্তে, বিরক্তা বলবন্তং অপ্যুচ্ছিন্দন্তি

07.5.11 তস্মাদ্ বিরক্তপ্রকৃতিং এব যাযাত্

07.5.12 ক্ষীণলুব্ধপ্রকৃতিং অপচরিতপ্রকৃতিং বা ইতি ক্ষীণলুব্ধপ্রকৃতিং যাযাত্, ক্ষীণলুব্ধা হি প্রকৃতযঃ সুখেন উপজাপং পীডাং বা উপগচ্ছন্তি, নাপচরিতাঃ প্রধানাবগ্রহসাধ্যাঃ ইত্যাচার্যাঃ

07.5.13 ন ইতি কৌটিল্যঃ

07.5.14 ক্ষীণলুব্ধা হি প্রকৃতযো ভর্তরি স্নিগ্ধা ভর্তৃহিতে তিষ্ঠন্তি, উপজাপং বা বিসংবাদযন্তি, অনুরাগে সার্বগুণ্যং ইতি

07.5.15 তস্মাদ্ অপচরিতপ্রকৃতিং এব যাযাত্

07.5.16 বলবন্তং অন্যাযবৃত্তিং দুর্বলং বা ন্যাযবৃত্তিং ইতি বলবন্তং অন্যাযবৃত্তিং যাযাত্

07.5.17 বলবন্তং অন্যাযবৃত্তিং অভিযুক্তং প্রকৃতযো নানুগৃহ্ণন্তি, নিষ্পাতযন্তি, অমিত্রং বাঽস্য ভজন্তে

07.5.18 দুর্বলং তু ন্যাযবৃত্তিং অভিযুক্তং প্রকৃতযঃ পরিগৃহ্ণন্তি, অনুনিষ্পতন্তি বা

07.5.19ab অবক্ষেপেণ হি সতাং অসতাং প্রগ্রহেণ চ |

07.5.19chd অভূতানাং চ হিংসানাং অধর্ম্যাণাং প্রবর্তনৈঃ

07.5.20ab উচিতানাং চরিত্রাণাং ধর্মিষ্ঠানাং নিবর্তনৈঃ |

07.5.20chd অধর্মস্য প্রসঙ্গেন ধর্মস্যাবগ্রহেণ চ

07.5.21ab অকার্যাণাং চ করণৈঃ কার্যাণাং চ প্রণাশনৈঃ |

07.5.21chd অপ্রদানৈশ্চ দেযানাং অদেযানাং চ সাধনৈঃ

07.5.22ab অদণ্ডনৈশ্চ দণ্ড্যানাং অদণ্ড্যানাং চ দণ্ডনৈঃ |

07.5.22chd অগ্রাহ্যাণাং উপগ্রাহৈর্গ্রাহ্যাণাং চানভিগ্রহৈঃ

07.5.23ab অনর্থ্যানাং চ করণৈরর্থ্যানাং চ বিঘাতনৈঃ |

07.5.23chd অরক্ষণৈশ্চ চোরেভ্যঃ স্বযং চ পরিমোষণৈঃ

07.5.24ab পাতৈঃ পুরুষকারাণাং কর্মণাং গুণদূষণৈঃ |

07.5.24chd উপঘাতৈঃ প্রধানানাং মান্যানাং চাবমাননৈঃ

07.5.25ab বিরোধনৈশ্চ বৃদ্ধানাং বৈষম্যেণানৃতেন চ |

07.5.25chd কৃতস্যাপ্রতিকারেণ স্থিতস্যাকরণেন চ

07.5.26ab রাজ্ঞঃ প্রমাদালস্যাভ্যাং যোগক্ষেমবধেন বা |

07.5.26chd প্রকৃতীনাং ক্ষযো লোভো বৈরাগ্যং চ উপজাযতে

07.5.27ab ক্ষীণাঃ প্রকৃতযো লোভং লুব্ধা যান্তি বিরাগতাম্ |

07.5.27chd বিরক্তা যান্ত্যমিত্রং বা ভর্তারং ঘ্নন্তি বা স্বযম্

07.5.28 তস্মাত্ প্রকৃতীনাং ক্ষযলোভবিরাগকারণানি ন উত্পাদযেত্, উত্পন্নানি বা সদ্যঃ প্রতিকুর্বীত

07.5.29 ক্ষীণা লুব্ধা বিরক্তা বা প্রকৃতয ইতি

07.5.30 ক্ষীণাঃ পীডন উচ্ছেদনভযাত্ সদ্যঃ সন্ধিং যুদ্ধং নিষ্পতনং বা রোচযন্তে

07.5.31 লুব্ধা লোভেনাসন্তুষ্টাঃ পর উপজাপং লিপ্সন্তে

07.5.32 বিরক্তাঃ পরাভিযোগং অভ্যুত্তিষ্ঠন্তে

07.5.33 তাসাং হিরণ্যধান্যক্ষযঃ সর্ব উপঘাতী কৃচ্ছ্রপ্রতীকারশ্চ, যুগ্যপুরুষক্ষযো হিরণ্যধান্যসাধ্যঃ

07.5.34 লোভ ঐকদেশিকো মুখ্যাযত্তঃ পরার্থেষু শক্যঃ প্রতিহন্তুং আদাতুং বা

07.5.35 বিরাগঃ প্রধানাবগ্রহসাধ্যঃ

07.5.36 নিষ্প্রধানা হি প্রকৃতযো ভোগ্যা ভবন্ত্যনুপজাপ্যাশ্চান্যেষাং, অনাপত্সহাঃ তু

07.5.37 প্রকৃতিমুখ্যপ্রগ্রহৈঃ তু বহুধা ভিন্না গুপ্তা ভবন্ত্যাপত্সহাশ্চ

07.5.38 সামবাযিকানাং অপি সন্ধিবিগ্রহকারণান্যবেক্ষ্য শক্তিশৌচযুক্তৈঃ সম্ভূয যাযাত্

07.5.39 শক্তিমান্ হি পার্ষ্ণিগ্রহণে যাত্রাসাহায্যদানে বা শক্তঃ, শুচিঃ সিদ্ধৌ চাসিদ্ধৌ চ যথাস্থিতকারী ইতি

07.5.40 তেষাং জ্যাযসা একেন দ্বাভ্যাং সমাভ্যাং বা সম্ভূয যাতব্যং ইতি দ্বাভ্যাং সমাভ্যাং শ্রেযঃ

07.5.41 জ্যাযসা হ্যবগৃহীতশ্চরতি, সমাভ্যাং অতিসন্ধানাধিক্যে বা

07.5.42 তৌ হি সুখৌ ভেদযিতুং, দুষ্টশ্চ একো দ্বাভ্যাং নিযন্তুং ভেদ উপগ্রহং চ উপগন্তুং ইতি

07.5.43 সমেন একেন দ্বাভ্যাং হীনাভ্যাং বা ইতি দ্বাভ্যাং হীনাভ্যাং শ্রেযঃ

07.5.44 তৌ হি দ্বিকার্যসাধকৌ বশ্যৌ চ ভবতঃ

07.5.45ab কার্যসিদ্ধৌ তু – কৃতার্থাজ্ জ্যাযসো গূঢঃ সাপদেশং অপস্রবেত্ |

07.5.45chd অশুচেঃ শুচিবৃত্তাত্ তু প্রতীক্ষেতা বিসর্জনাত্

07.5.46ab সত্ত্রাদ্ অপসরেদ্ যত্তঃ কলত্রং অপনীয বা |

07.5.46chd সমাদ্ অপি হি লব্ধার্থাদ্ বিশ্বঃ তস্য ভযং ভবেত্

07.5.47ab জ্যাযস্ত্বে চাপি লব্ধার্থঃ সমোঽপি পরিকল্পতে |

07.5.47chd অভ্যুচ্চিতশ্চাবিশ্বাস্যো বৃদ্ধিশ্চিত্তবিকারিণী

07.5.48ab বিশিষ্টাদ্ অল্পং অপ্যংশং লব্ধ্বা তুষ্টমুখো ব্রজেত্ |

07.5.48chd অনংশো বা ততোঽস্যাঙ্কে প্রহৃত্য দ্বিগুণং হরেত্

07.5.49ab কৃতার্থঃ তু স্বযং নেতা বিসৃজেত্ সামবাযিকান্ |

07.5.49chd অপি জীযেত ন জযেন্ মণ্ডল ইষ্টঃ তথা ভবেত্ ( ইতি)

Chapt | সংহিতপ্রযাণিকং – পরিপণিতাপরিপণিতাপসৃতাঃ সন্ধযঃ

07.6.01 বিজিগীষুর্দ্বিতীযাং প্রকৃতিং এবং অতিসন্দধ্যাত্

07.6.02 সামন্তং সংহিতপ্রযাণে যোজযেত্ ত্বং ইতো যাহি, অহং ইতো যাস্যামি, সমানো লাভঃ ইতি

07.6.03 লাভসাম্যে সন্ধিঃ, বৈষম্যে বিক্রমঃ

07.6.04 সন্ধিঃ পরিপণিতশ্চাপরিপণিতশ্চ

07.6.05 ত্বং এতং দেশং যাহি, অহং ইমং দেশং যাস্যামি ইতি পরিপণিতদেশঃ

07.6.06 ত্বং এতাবন্তং কালং চেষ্টস্ব, অহং এতাবন্তং কালং চেষ্টিষ্যে ইতি পরিপণিতকালঃ

07.6.07 ত্বং এতাবত্কার্যং সাধয, অহং ইদং কার্যং সাধযিষ্যামি ইতি পরিপণিতার্থঃ

07.6.08 যদি বা মন্যেত শৈলবননদীদুর্গং অটবীব্যবহিতং ছিন্নধান্যপুরুষবীবধাসারং অযবস ইন্ধন উদকং অবিজ্ঞাতং প্রকৃষ্টং অন্যভাবদেশীযং বা সৈন্যব্যাযামানাং অলব্ধভৌমং বা দেশং পরো যাস্যতি, বিপরীতং অহম্ ইত্যেতস্মিন্ বিশেষে পরিপণিতদেশং সন্ধিং উপেযাত্

07.6.09 যদি বা মন্যেত প্রবর্ষ উষ্ণশীতং অতিব্যাধিপ্রাযং উপক্ষীণাহার উপভোগং সৈন্যব্যাযামানাং চাউপরোধিকং কার্যসাধনানাং ঊনং অতিরিক্তং বা কালং পরশ্চেষ্টিষ্যতে, বিপরীতং অহম্ ইত্যেতস্মিন্ বিশেষে পরিপণিতকালং সন্ধিং উপেযাত্

07.6.10 যদি বা মন্যেত প্রত্যাদেযং প্রকৃতিকোপকং দীর্ঘকালং মহাক্ষযব্যযং অল্পং অনর্থানুবন্ধং অকল্যং অধর্ম্যং মধ্যম উদাসীনবিরুদ্ধং মিত্র উপঘাতকং বা কার্যং পরঃ সাধযিষ্যতি, বিপরীতং অহম্ ইত্যেতস্মিন্ বিশেষে পরিপণিতার্থং সন্ধিং উপেযাত্

07.6.11 এবং দেশকালযোঃ কালকার্যযোর্দেশকার্যযোর্দেশকালকার্যাণাং চাবস্থাপনাত্ সপ্তবিধঃ পরিপণিতঃ

07.6.12 তস্মিন্ প্রাগ্ এবারভ্য প্রতিষ্ঠাপ্য চ স্বকর্মাণি পরকর্মসু বিক্রমেত

07.6.13 ব্যসনত্বরাবমানালস্যযুক্তং অজ্ঞং বা শত্রুং অতিসন্ধাতুকামো দেশকালকার্যাণাং অনবস্থাপনাত্ সংহিতৌ স্বঃ ইতি সন্ধিবিশ্বাসেন পরচ্ছিদ্রং আসাদ্য প্রহরেদ্ ইত্যপরিপণিতঃ

07.6.14 তত্র এতদ্ ভবতি

07.6.15ab সামন্তেন এব সামন্তং বিদ্বান্ আযোজ্য বিগ্রহে |

07.6.15chd ততোঽন্যস্য হরেদ্ ভূমিং ছিত্ত্বা পক্ষং সমন্ততঃ

07.6.16 সন্ধেরকৃতচিকীর্ষা কৃতশ্লেষণং কৃতবিদূষণং অবশীর্ণক্রিযা চ

07.6.17 বিক্রমস্য প্রকাশযুদ্ধং কূটযুদ্ধং তূষ্ণীংযুদ্ধম্

07.6.18 ইতি সন্ধিবিক্রমৌ

07.6.19 অপূর্বস্য সন্ধেঃ সানুবন্ধৈঃ সামাদিভিঃ পর্যেষণং সমহীনজ্যাযসাং চ যথাবলং অবস্থাপনং অকৃতচিকীর্ষা

07.6.20 কৃতস্য প্রিযহিতাভ্যাং উভযতঃ পরিপালনং যথাসম্ভাষিতস্য চ নিবন্ধনস্যানুবর্তনং রক্ষণং চ কথং পরস্মান্ন ভিদ্যেত ইতি কৃতশ্লেষণম্

07.6.21 পরস্যাপসন্ধেযতাং দূষ্যাতিসন্ধানেন স্থাপযিত্বা ব্যতিক্রমঃ কৃতবিদূষণম্

07.6.22 ভৃত্যেন মিত্রেণ বা দোষাপসৃতেন প্রতিসন্ধানং অবশীর্ণক্রিযা

07.6.23 তস্যাং গতাগতশ্চতুর্বিধঃ – কারণাদ্ গতাগতো, বিপরীতঃ, কারণাদ্ গতোঽকারণাদ্ আগতো, বিপরীতশ্চ ইতি

07.6.24 স্বামিনো দোষেণ গতো গুণেনাগতঃ পরস্য গুণেন গতো দোষেণাগত ইতি কারণাদ্ গতাগতঃ সন্ধেযঃ

07.6.25 স্বদোষেণ গতাগতো গুণং উভযোঃ পরিত্যজ্য অকারণাদ্ গতাগতঃ চলবুদ্ধিরসন্ধেযঃ

07.6.26 স্বামিনো দোষেণ গতঃ পরস্মাত্ স্বদোষেণাগত ইতি কারণাদ্ গতোঽকারণাদ্ আগতঃ তর্কযিতব্যঃ পরপ্রযুক্তঃ স্বেন বা দোষেণাপকর্তুকামঃ, পরস্য উচ্ছেত্তারং অমিত্রং মে জ্ঞাত্বা প্রতিঘাতভযাদ্ আগতঃ, পরং বা মাং উচ্ছেত্তুকামং পরিত্যজ্যানৃশংস্যাদ্ আগতঃ ইতি

07.6.27 জ্ঞাত্বা কল্যাণবুদ্ধিং পূজযেদ্, অন্যথাবুদ্ধিং অপকৃষ্টং বাসযেত্

07.6.28 স্বদোষেণ গতঃ পরদোষেণাগত ইত্যকারণাদ্ গতঃ কারণাদ্ আগতঃ তর্কযিতব্যঃ ছিদ্রং মে পূরযিষ্যতি, উচিতোঽযং অস্য বাসঃ, পরত্রাস্য জনো ন রমতে, মিত্রৈর্মে সংহিতঃ, শত্রুভির্বিগৃহীতঃ, লুব্ধক্রূরাদ্ আবিগ্নঃ শত্রুসংহিতাদ্ বা পরস্মাত্ ইতি

07.6.29 জ্ঞাত্বা যথাবুদ্ধ্যবস্থাপযিতব্যঃ

07.6.30 কৃতপ্রণাশঃ শক্তিহানির্বিদ্যাপণ্যত্বং আশানির্বেদো দেশলৌল্যং অবিশ্বাসো বলবদ্বিগ্রহো বা পরিত্যাগস্থানম্ ইত্যাচার্যাঃ

07.6.31 ভযং অবৃত্তিরমর্ষ ইতি কৌটিল্যঃ

07.6.32 ইহাপকারী ত্যাজ্যঃ, পরাপকারী সন্ধেযঃ, উভযাপকারী তর্কযিতব্য ইতি সমানম্

07.6.33 অসন্ধেযেন ত্ববশ্যং সন্ধাতব্যে যতঃ প্রভাবঃ ততঃ প্রতিবিদধ্যাত্

07.6.34ab স উপকারং ব্যবহিতং গুপ্তং আযুঃক্ষযাদ্ ইতি |

07.6.34chd বাসযেদ্ অরিপক্ষীযং অবশীর্ণক্রিযাবিধৌ

07.6.35ab বিক্রমযেদ্ ভর্তরি বা সিদ্ধং বা দণ্ডচারিণম্

07.6.35chd কুর্যাদ্ অমিত্রাটবীষু প্রত্যন্তে বাঽন্যতঃ ক্ষিপেত্

07.6.36ab পণ্যং কুর্যাদ্ অসিদ্ধং বা সিদ্ধং বা তেন সংবৃতম্

07.6.36chd তস্য এব দোষেণাদূষ্য পরসন্ধেযকারণাত্

07.6.37ab অথ বা শমযেদ্ এনং আযত্য্ঽর্থং উপাংশুনা

07.6.37chd আযত্যাং চ বধপ্রেপ্সুং দৃষ্ট্বা হন্যাদ্ গতাগতম্

07.6.38ab অরিতোঽভ্যাগতো দোষঃ শত্রুসংবাসকারিতঃ

07.6.38chd সর্পসংবাসধর্মিত্বান্নিত্য উদ্বেগেন দূষিতঃ

07.6.39ab জাযতে প্লক্ষবীজাশাত্ কপোতাদ্ ইব শাল্মলেঃ

07.6.39chd উদ্বেগজননো নিত্যং পশ্চাদ্ অপি ভযাবহঃ

07.6.40ab প্রকাশযুদ্ধং নির্দিষ্টে দেশে কালে চ বিক্রমঃ

07.6.40chd বিভীষণং অবস্কন্দঃ প্রমাদব্যসনার্দনম্

07.6.41ab একত্র ত্যাগঘাতৌ চ কূটযুদ্ধস্য মাতৃকা

07.6.41chd যোগগূঢ উপজাপার্থং তূষ্ণীংযুদ্ধস্য লক্ষণম্ ( ইতি)

Chapt | দ্বৈধীভাবিকাঃ সন্ধিবিক্রমাঃ

07.7.01 বিজিগীষুর্দ্বিতীযাং প্রকৃতিং এবং উপগৃহ্ণীযাত্

07.7.02 সামন্তং সামন্তেন সম্ভূয যাযাত্, যদি বা মন্যেত পার্ষ্ণিং মে ন গ্রহীষ্যতি, পার্ষ্ণিগ্রাহং বারযিষ্যতি, যাতব্যং নাভিসরিষ্যতি, বলদ্বৈগুণ্যং মে ভবিষ্যতি, বীবধাসারৌ মে প্রবর্তযিষ্যতি, পরস্য বারযিষ্যতি, বহ্ব্ঽঅবাধে মে পথি কণ্টকান্ মর্দযিষ্যতি, দুর্গাটব্য্ঽপসারেষু দণ্ডেন চরিষ্যতি, যাতব্যং অবিষহ্যে দোষে সন্ধৌ বা

স্থাপযিষ্যতি, লব্ধলাভাংশো বা শত্রূন্ অন্যান্ মে বিশ্বাসযিষ্যতি ইতি

07.7.03 দ্বৈধীভূতো বা কোশেন দণ্ডং দণ্ডেন কোশং সামন্তানাং অন্যতমাল্লিপ্সেত

07.7.04 তেষাং জ্যাযসোঽধিকেনাংশেন সমাত্ সমেন হীনাদ্দ্ হীনেন ইতি সমসন্ধিঃ

07.7.05 বিপর্যযে বিষমসন্ধিঃ

07.7.06 তযোর্বিশেষলাভাদ্ অতিসন্ধিঃ

07.7.07 ব্যসনিনং অপাযস্থানে সক্তং অনর্থিনং বা জ্যাযাংসং হীনো বলসমেন লাভেন পণেত

07.7.08 পণিতঃ তস্যাপকারসমর্থো বিক্রমেত, অন্যথা সন্দধ্যাত্

07.7.09 এবম্ভূতো বা হীনশক্তিপ্রতাপপূরণার্থং সম্ভাব্যার্থাভিসারী মূলপার্ষ্ণিত্রাণার্থং বা জ্যাযাংসং হীনো বলসমাদ্ বিশিষ্টেন লাভেন পণেত

07.7.10 পণিতঃ কল্যাণবুদ্ধিং অনুগৃহ্ণীযাত্, অন্যথা বিক্রমেত

07.7.11 জাতব্যসনপ্রকৃতিরন্ধ্রং উপস্থিতানর্থং বা জ্যাযাংসং হীনো দুর্গমিত্রপ্রতিষ্টব্ধো বা হ্রস্বং অধ্বানং যাতুকামঃ শত্রুং অযুদ্ধং একান্তসিদ্ধিং বা লাভং আদাতুকামো বলসমাদ্দ্ হীনেন লাভেন পণেত

07.7.12 পণিতঃ তস্যাপকারসমর্থো বিক্রমেত, অন্যথা সন্দধ্যাত্

07.7.13 অরন্ধ্রব্যসনো বা জ্যাযান্ দুর্ঽঅরব্ধকর্মাণং ভূযঃ ক্ষযব্যযাভ্যাং যোক্তুকামো দূষ্যদণ্ডং প্রবাসযিতুকামো দূষ্যদণ্ডং আবাহযিতুকামো বা পীডনীযং উচ্ছেদনীযং বা হীনেন ব্যথযিতুকামঃ সন্ধিপ্রধানো বা কল্যাণবুদ্ধির্হীনং লাভং প্রতিগৃহ্ণীযাত্

07.7.14 কল্যাণবুদ্ধিনা সম্ভূযার্থং লিপ্সেত, অন্যথা বিক্রমেত

07.7.15 এবং সমঃ সমং অতিসন্দধ্যাদ্ অনুগৃহ্ণীযাদ্ বা

07.7.16 পরানীকস্য প্রত্যনীকং মিত্রাটবীনাং বা, শত্রোর্বিভূমীনাং দেশিকং মূলপার্ষ্ণিত্রাণার্থং বা সমো বলসমেন লাভেন পণেত

07.7.17 পণিতঃ কল্যাণবুদ্ধিং অনুগৃহ্ণীযাত্, অন্যথা বিক্রমেত

07.7.18 জাতব্যসনপ্রকৃতিরন্ধ্রং অনেকবিরুদ্ধং অন্যতো লভমানো বা সমো বলসমাদ্দ্ হীনেন লাভেন পণেত

07.7.19 পণিতঃ তস্যাপকারসমর্থো বিক্রমেত, অন্যথা সন্দধ্যাত্

07.7.20 এবম্ভূতো বা সমঃ সামন্তাযত্তকার্যঃ কর্তব্যবলো বা বলসমাদ্ বিশিষ্টেন লাভেন পণেত

07.7.21 পণিতঃ কল্যাণবুদ্ধিং অনুগৃহ্ণীযাত্ অন্যথা বিক্রমেত

07.7.22 জাতব্যসনপ্রকৃতিরন্ধ্রং অভিহন্তুকামঃ স্ব্ঽঅরব্ধং একান্তসিদ্ধিং বাঽস্য কর্ম উপহন্তুকামো মূলে যাত্রাযাং বা প্রহর্তুকামো যাতব্যাদ্ভূযো লভমানো বা জ্যাযাংসং হীনং সমং বা ভূযো যাচেত

07.7.23 ভূযো বা যাচিতঃ স্ববলরক্ষাঽর্থং দুর্ধর্ষং অন্যদুর্গং আসারং অটবীং বা পরদণ্ডেন মর্দিতুকামঃ প্রকৃষ্টেঽধ্বনি কালে বা পরদণ্ডং ক্ষযব্যযাভ্যাং যোক্তুকামঃ পরদণ্ডেন বা বিবৃদ্ধঃ তং এব উচ্ছেত্তুকামঃ পরদণ্ডং আদাতুকামো বা ভূযো দদ্যাত্

07.7.24 জ্যাযান্ বা হীনং যাতব্যাপদেশেন হস্তে কর্তুকামঃ পরং উচ্ছিদ্য বা তং এব উচ্ছেত্তুকামঃ, ত্যাগং বা কৃত্বা প্রত্যাদাতুকামো বলসমাদ্ বিশিষ্টেন লাভেন পণেত

07.7.25 পণিতঃ তস্যাপকারসমর্থো বিক্রমেত, অন্যথা সন্দধ্যাত্

07.7.26 যাতব্যসংহিতো বা তিষ্ঠেত্, দূষ্যামিত্রাটবীদণ্ডং বাঽস্মৈ দদ্যাত্

07.7.27 জাতব্যসনপ্রকৃতিরন্ধ্রো বা জ্যাযান্ হীনং বলসমেন লাভেন পণেত

07.7.28 পণিতঃ তস্যাপকারসমর্থো বিক্রমেত, অন্যথা সন্দধ্যাত্

07.7.29 এবম্ভূতং হীনং জ্যাযান্ বলসমাদ্দ্ হীনেন লাভেন পণেত

07.7.30 পণিতঃ তস্যাপকারসমর্থো বিক্রমেত, অন্যথা সন্দধ্যাত্

07.7.31ab আদৌ বুধ্যেত পণিতঃ পণমানশ্চ কারণম্

07.7.31chd ততো বিতর্ক্য উভযতো যতঃ শ্রেযশ্ততো ব্রজেত্ ( ইতি)

Chapt | যাতব্যবৃত্তিঃ – অনুগ্রাহ্যমিত্রবিশেষাঃ

07.8.01 যাতব্যোঽভিযাস্যমানঃ সন্ধিকারণং আদাতুকামো বিহন্তুকামো বা সামবাযিকানাং অন্যতমং লাভদ্বৈগুণ্যেন পণেত

07.8.02 পণমানঃ ক্ষযব্যযপ্রবাসপ্রত্যবাযপর উপকারশরীরাবাধাংশ্চাস্য বর্ণযেত্

07.8.03 প্রতিপন্নং অর্থেন যোজযেত্

07.8.04 বৈরং বা পরৈর্গ্রাহযিত্বা বিসংবাদযেত্

07.8.05 দুরারব্ধকর্মাণং ভূযঃ ক্ষযব্যযাভ্যাং যোক্তুকামঃ স্ব্ঽঅরব্ধাং বা যাত্রাসিদ্ধিং বিঘাতযিতুকামো মূলে যাত্রাযাং বা প্রহর্তুকামো যাতব্যসংহিতঃ পুনর্যাচিতুকামঃ প্রত্যুত্পন্নার্থকৃচ্ছ্রঃ তস্মিন্ন্ অবিশ্বস্তো বা তদাত্বে লাভং অল্পং ইচ্ছেত্, আযত্যাং প্রভূতম্

07.8.06 মিত্র উপকারং অমিত্র উপঘাতং অর্থানুবন্ধং অবেক্ষমাণঃ পূর্ব উপকারকং কারযিতুকামো ভূযঃ তদাত্বে মহান্তং লাভং উত্সৃজ্যাযত্যাং অল্পং ইচ্ছেত্

07.8.07 দূষ্যামিত্রাভ্যাং মূলহরেণ বা জ্যাযসা বিগৃহীতং ত্রাতুকামঃ তথাবিধং উপকারং কারযিতুকামঃ সম্বন্ধাবেক্ষী বা তদাত্বে চাযত্যাং চ লাভং ন প্রতিগৃহ্ণীযাত্

07.8.08 কৃতসন্ধিরতিক্রমিতুকামঃ পরস্য প্রকৃতিকর্শনং মিত্রামিত্রসন্ধিবিশ্লেষণং বা কর্তুকামঃ পরাভিযোগাত্শঙ্কমানো লাভং অপ্রাপ্তং অধিকং বা যাচেত

07.8.09 তং ইতরঃ তদাত্বে চাযত্যাং চ ক্রমং অবেক্ষেত

07.8.10 তেন পূর্বে ব্যাখ্যাতাঃ

07.8.11 অরিবিজিগীষ্বোঃ তু স্বং স্বং মিত্রং অনুগৃহ্ণতোঃ শক্যকল্যভব্যারম্ভিস্থিরকর্মানুরক্তপ্রকৃতিভ্যো বিশেষঃ

07.8.12 শক্যারম্ভী বিষহ্যং কর্মারভতে, কল্যারম্ভী নির্দোষং, ভব্যারম্ভী কল্যাণ উদযম্

07.8.13 স্থিরকর্মা নাসমাপ্য কর্ম উপরমতে

07.8.14 অনুরক্তপ্রকৃতিঃ সুসহাযত্বাদ্ অল্পেনাপ্যনুগ্রহেণ কার্যং সাধযতি

07.8.15 ত এতে কৃতার্থাঃ সুখেন প্রভূতং চ উপকুর্বন্তি

07.8.16 অতঃ প্রতিলোমা নানুগ্রাহ্যাঃ

07.8.17 তযোরেকপুরুষানুগ্রহে যো মিত্রং মিত্রতরং বাঽনুগৃহ্ণাতি সোঽতিসন্ধত্তে

07.8.18 মিত্রাদ্ আত্মবৃদ্ধিং হি প্রাপ্নোতি, ক্ষযব্যযপ্রবাসপর উপকারান্ ইতরঃ

07.8.19 কৃতার্থশ্চ শত্রুর্বৈগুণ্যং এতি

07.8.20 মধ্যমং ত্বনুগৃহ্ণতোর্যো মধ্যমং মিত্রং মিত্রতরং বাঽনুগৃহ্ণাতি সোঽতিসন্ধত্তে

07.8.21 মিত্রাদ্ আত্মবৃদ্ধিং হি প্রাপ্নোতি, ক্ষযব্যযপ্রবাসপর উপকারান্ ইতরঃ

07.8.22 মধ্যমশ্চেদ্ অনুগৃহীতো বিগুণঃ স্যাদ্ অমিত্রোঽতিসন্ধত্তে

07.8.23 কৃতপ্রযাসং হি মধ্যমামিত্রং অপসৃতং একার্থ উপগতং প্রাপ্নোতি

07.8.24 তেন উদাসীনানুগ্রহো ব্যাখ্যাতঃ

07.8.25 মধ্যম উদাসীনযোর্বলাংশদানে যঃ শূরং কৃতাস্ত্রং দুঃখসহং অনুরক্তং বা দণ্ডং দদাতি সোঽতিসন্ধীযতে

07.8.26 বিপরীতোঽতিসন্ধত্তে

07.8.27 যত্র তু দণ্ডঃ প্রহিতঃ তং বা চার্থং অন্যাংশ্চ সাধযতি তত্র মৌলভৃতশ্রেণীমিত্রাটবীবলানাং অন্যতমং উপলব্ধদেশকালং দণ্ডং দদ্যাত্, অমিত্রাটবীবলং বা ব্যবহিতদেশকালম্

07.8.28 যং তু মন্যেত কৃতার্থো মে দণ্ডং গৃহ্ণীযাদ্, অমিত্রাটব্য্ঽভূম্য্ঽনৃতুষু বা বাসযেদ্, অফলং বা কুর্যাদ্ ইতি, দণ্ডব্যাসঙ্গাপদেশেন ন এনং অনুগৃহ্ণীযাত্

07.8.29 এবং অবশ্যং ত্বনুগ্রহীতব্যে তত্কালসহং অস্মৈ দণ্ডং দদ্যাত্

07.8.30 আসমাপ্তেশ্চ এনং বাসযেদ্ যোধযেচ্চ বলব্যসনেভ্যশ্চ রক্ষেত্

07.8.31 কৃতার্থাচ্চ সাপদেশং অপস্রাবযেত্

07.8.32 দূষ্যামিত্রাটবীদণ্ডং বাঽস্মৈ দদ্যাত্

07.8.33 যাতব্যেন বা সন্ধায এনং অতিসন্দধ্যাত্

07.8.34ab সমে হি লাভে সন্ধিঃ স্যাদ্ বিষমে বিক্রমো মতঃ

07.8.34chd সমহীনবিশিষ্টানাং ইত্যুক্তাঃ সন্ধিবিক্রমাঃ ( ইতি)

Chapt | মিত্রহিরণ্যভূমিকর্মসন্ধযঃ, তত্র মিত্রসন্ধিঃ হিরণ্যসন্ধিশ্চ

07.9.01 সংহিতপ্রযাণে মিত্রহিরণ্যভূমিলাভানাং উত্তর উত্তরো লাভঃ শ্রেযান্

07.9.02 মিত্রহিরণ্যে হি ভূমিলাভাদ্ ভবতঃ, মিত্রং হিরণ্যলাভাত্

07.9.03 যো বা লাভঃ সিদ্ধঃ শেষযোরন্যতরং সাধযতি

07.9.04 ত্বং চাহং চ মিত্রং লভাবহে ইত্যেবংঽঅদিদঃ সমসন্ধিঃ

07.9.05 ত্বং মিত্রম্ ইত্যেবংঽঅদির্বিষমসন্ধিঃ

07.9.06 তযোর্বিশেষলাভাদ্ অতিসন্ধিঃ

07.9.07 সমসন্ধৌ তু যঃ সম্পন্নং মিত্রং মিত্রকৃচ্ছ্রে বা মিত্রং অবাপ্নোতি সোঽতিসন্ধত্তে

07.9.08 আপদ্দ্ হি সৌহৃদস্থৈর্যং উত্পাদযতি

07.9.09 মিত্রকৃচ্ছ্রেঽপি নিত্যং অবশ্যং অনিত্যং বশ্যং বা ইতি নিত্যং অবশ্যং শ্রেযঃ, তদ্দ্ হি অনুপকুর্বদ্ অপি নাপকরোতি ইত্যাচার্যাঃ

07.9.10 ন ইতি কৌটিল্যঃ

07.9.11 বশ্যং অনিত্যং শ্রেযঃ

07.9.12 যাবদ্ উপকরোতি তাবন্ মিত্রং ভবতি, উপকারলক্ষণং মিত্রং ইতি

07.9.13 বশ্যযোরপি মহাভোগং অনিত্যং অল্পভোগং বা নিত্যং ইতি মহাভোগং অনিত্যং শ্রেযঃ, মহাভোগং অনিত্যং অল্পকালেন মহদ্.উপকুর্বন্ মহান্তি ব্যযস্থানানি প্রতিকরোতি ইত্যাচার্যাঃ ||

07.9.14 ন ইতি কৌটিল্যঃ

07.9.15 নিত্যং অল্পভোগং শ্রেযঃ

07.9.16 মহাভোগং অনিত্যং উপকারভযাদ্ অপক্রামতি, উপকৃত্য বা প্রত্যাদাতুং ঈহতে

07.9.17 নিত্যং অল্পভোগং সাতত্যাদ্ অল্পং উপকুর্বন্ মহতা কালেন মহদ্ উপকরোতি

07.9.18 গুরুসমুত্থং মহন্ মিত্রং লঘুসমুত্থং অল্পং বা ইতি গুরুসমুত্থং মহন্ মিত্রং প্রতাপকরং ভবতি, যদা চ উত্তিষ্ঠতে তদা কার্যং সাধযতি ইত্যাচার্যাঃ

07.9.19 ন ইতি কৌটিল্যঃ

07.9.20 লঘুসমুত্থং অল্পং শ্রেযঃ

07.9.21 লগুসমুত্থং অল্পং মিত্রং কার্যকালং নাতিপাতযতি দৌর্বল্যাচ্চ যথা ইষ্টভোগ্যং ভবতি, ন ইতরত্ প্রকৃষ্টভৌমম্

07.9.22 বিক্ষিপ্তসৈন্যং অবশ্যসৈন্যং বা ইতি বিক্ষিপ্তং সৈন্যং শক্যং প্রতিসংহর্তুং বশ্যত্বাদ্ ইত্যাচার্যাঃ

07.9.23 ন ইতি কৌটিল্যঃ

07.9.24 অবশ্যসৈন্যং শ্রেযঃ

07.9.25 অবশ্যং হি শক্যং সামাদিভির্বশ্যং কর্তুং, ন ইতরত্ কার্যব্যাসক্তং প্রতিসংহর্তুম্

07.9.26 পুরুষভোগং হিরণ্যভোগং বা মিত্রং ইতি পুরুষভোগং মিত্রং শ্রেযঃ, প্রুষভোগং মিত্রং প্রতাপকরং ভবতি, যদা চ উত্তিষ্ঠতে তদা কার্যং সাধযতি ইত্যাচার্যাঃ

07.9.27 ন ইতি কৌটিল্যঃ

07.9.28 হিরণ্যভোগং মিত্রং শ্রেযঃ

07.9.29 নিত্যো হি হিরণ্যেন যোগঃ কদাচিদ্ দণ্ডেন

07.9.30 দণ্ডশ্চ হিরণ্যেনান্যে চ কামাঃ প্রাপ্যন্ত ইতি

07.9.31 হিরণ্যভোগং ভূমিভোগং বা মিত্রং ইতি হিরণ্যভোগং গতিমত্ত্বাত্ সর্বব্যযপ্রতীকারকরম্ ইত্যাচার্যাঃ

07.9.32 ন ইতি কৌটিল্যঃ

07.9.33 মিত্রহিরণ্যে হি ভূমিলাভাদ্ ভবত ইত্যুক্তং পুরস্তাদ্

07.9.34 তস্মাদ্ ভূমিভোগং মিত্রং শ্রেয ইতি

07.9.35 তুল্যে পুরুষভোগে বিক্রমঃ ক্লেশসহত্বং অনুরাগঃ সর্ববললাভো বা মিত্রকুলাদ্ বিশেষঃ

07.9.36 তুল্যে হিরণ্যভোগে প্রার্থিতার্থতা প্রাভূত্যং অল্পপ্রযসতা সাতত্যং চ বিশেষঃ

07.9.37 তত্র এতদ্ ভবতি

07.9.38ab নিত্যং বশ্যং লঘু.উত্থানং পিতৃপৈতামহং মহত্ |

07.9.38chd অদ্বৈধ্যং চ ইতি সম্পন্নং মিত্রং ষড্গুণং উচ্যতে

07.9.39ab ঋতে যদ্ অর্থং প্রণযাদ্ রক্ষ্যতে যচ্চ রক্ষতি |

07.9.39chd পূর্ব উপচিতসম্বন্ধং তন্ মিত্রং নিত্যং উচ্যতে

07.9.40ab সর্বচিত্রমহাভোগং ত্রিবিধং বশ্যং উচ্যতে |

07.9.40chd একতোভোগ্যুভযতঃ সর্বতোভোগি চাপরম্

07.9.41ab আদাতৃ বা দাত্র্ঽপি বা জীবত্যরিষু হিংসযা |

07.9.41chd মিত্রং নিত্যং অবশ্যং তদ্দুর্গাটব্য্ঽপসারি চ

07.9.42ab অন্যতো বিগৃহীতং যল্লঘুব্যসনং এব বা |

07.9.42chd সন্ধত্তে চ উপকারায তন্ মিত্রং বশ্যং অধ্রুবম্

07.9.43ab একার্থেনাথ সম্বদ্ধং উপকার্যবিকারি চ |

07.9.43chd মিত্রভাবি ভবত্যেতন্ মিত্রং অদ্বৈধ্যং আপদি

07.9.44ab মিত্রভাবাদ্ ধ্রুবং মিত্রং শত্রুসাধারণাচ্চলম্ |

07.9.44chd ন কস্যচিদ্ উদাসীনং দ্বযোরুভযভাবি তত্

07.9.45ab বিজিগীষোরমিত্রং যন্ মিত্রং অন্তর্ধিতাং গতম্ |

07.9.45chd উপকারেঽনিবিষ্টং বাঽশক্তং বাঽনুপকারি তত্

07.9.46ab প্রিযং পরস্য বা রক্ষ্যং পূজ্যং সম্বদ্ধং এব বা |

07.9.46chd অনুগৃহ্ণাতি যন্ মিত্রং শত্রুসাধারণং হি তত্

07.9.47ab প্রকৃষ্টভৌমং সন্তুষ্টং বলবচ্চালসং চ যত্ |

07.9.47chd উদাসীনং ভবত্যেতদ্ ব্যসনাদ্ অবমানিতম্

07.9.48ab অরের্নেতুশ্চ যদ্ বৃদ্ধিং দৌর্বল্যাদ্ অনুবর্ততে |

07.9.48chd উভযস্যাপ্যবিদ্বিষ্টং বিদ্যাদ্ উভযভাবি তত্

07.9.49ab কারণাকারণধ্বস্তং কারণাকারণাগতম্ |

07.9.49chd যো মিত্রং সমুপেক্ষেত স মৃত্যুং উপগূহতি

07.9.50 ক্ষিপ্রং অল্পো লাভশ্চিরান্ মহান্ ইতি বা ক্ষিপ্রং অল্পো লাভঃ কার্যদেশকালসংবাদকঃ শ্রেযান্ ইত্যাচার্যাঃ

07.9.51 ন ইতি কৌটিল্যঃ

07.9.52 চিরাদ্ অবিনিপাতী বীজসধর্মা মহাম্ল্লাভঃ শ্রেযান্, বিপর্যযে পূর্বঃ

07.9.53ab এবং দৃষ্ট্বা ধ্রুবে লাভে লাভাংশে চ গুণ উদযম্ |

07.9.53chd স্বার্থসিদ্ধিপরো যাযাত্ সংহিতঃ সামবাযিকৈঃ ( ইতি)

Chapt | মিত্রহিরণ্যভূমিকর্মসন্ধযঃ, তত্র ভূমিসন্ধিঃ

07.10.01 ত্বং চাহং চ ভূমিং লভাবহে ইতি ভূমিসন্ধিঃ

07.10.02 তযোর্যঃ প্রত্যুপস্থিতার্থঃ সম্পন্নাং ভূমিং অবাপ্নোতি সোঽতিসন্ধত্তে

07.10.03 তুল্যে সম্পন্নালাভে যো বলবন্তং আক্রম্য ভূমিং অবাপ্নোতি সোঽতিসন্ধত্তে

07.10.04 ভূমিলাভং শত্রুকর্শনং প্রতাপং চ হি প্রাপ্নোতি

07.10.05 দুর্বলাদ্ভূমিলাভে সত্যং সৌকর্যং ভবতি

07.10.06 দুর্বল এব চ ভূমিলাভঃ, তত্সামন্তশ্চ মিত্রং অমিত্রভাবং গচ্ছতি

07.10.07 তুল্যে বলীযস্ত্বে যঃ স্থিতশত্রুং উত্পাট্য ভূমিং অবাপ্নোতি সোঽতিসন্ধত্তে

07.10.08 দুর্গাবাপ্তির্হি স্বভূমিরক্ষণং অমিত্রাটবীপ্রতিষেধং চ করোতি

07.10.09 চলামিত্রাদ্ভূমিলাভে শক্যসামন্ততো বিশেষঃ

07.10.10 দুর্বলসামন্তা হি ক্ষিপ্রাপ্যাযনযোগক্ষেমা ভবতি

07.10.11 বিপরীতা বলবত্ সামন্তা কোশদণ্ডাবচ্ছেদনী চ ভূমির্ভবতি

07.10.12 সম্পন্না নিত্যামিত্রা মন্দগুণা বা ভূমিরনিত্যামিত্রা ইতি সম্পন্না নিত্যামিত্রা শ্রেযসী ভূমিঃ সম্পন্না হি কোশদণ্ডৌ সম্পাদযতি, তৌ চামিত্রপ্রতিঘাতকৌ ইত্যাচার্যাঃ

07.10.13 ন ইতি কৌটিল্যঃ

07.10.14 নিত্যামিত্রালাভে ভূযান্ শত্রুলাভো ভবতি

07.10.15 নিত্যশ্চ শত্রুরুপকৃতে চাপকৃতে চ শত্রুরেব ভবতি, অনিত্যঃ তু শত্রুরুপকারাদ্ অনপকারাদ্ বা শাম্যতি

07.10.16 যস্যা হি ভূমের্বহুদুর্গাশ্চোরগণৈর্ম্লেচ্ছাটবীভির্বা নিত্যাবিরহিতাঃ প্রত্যন্তাঃ সা নিত্যামিত্রা, বিপর্যযে ত্বনিত্যামিত্রা

07.10.17 অল্পা প্রত্যাসন্না মহতী ব্যবহিতা বা ভূমিরিতি অল্পা প্রত্যাসন্না শ্রেযসী

07.10.18 সুখা হি প্রাপ্তুং পালযিতুং অভিসারযিতুং চ ভবতি

07.10.19 বিপরীতা ব্যবহিতা

07.10.20 ব্যবহিতযোরপি দণ্ডধারণাঽঽত্মধারণা বা ভূমিরিতি আত্মধারণা শ্রেযসী

07.10.21 সা হি স্বসমুত্থাভ্যাং কোশদণ্ডাভ্যাং ধার্যতে

07.10.22 বিপরীতা দণ্ডধারণা দণ্ডস্থানম্

07.10.23 বালিশাত্ প্রাজ্ঞাদ্ বা ভূমিলাভ ইতি বালিশাদ্ভূমিলাভঃ শ্রেযান্

07.10.24 সুপ্রাপ্যাঽনুপাল্যা হি ভবতি, অপ্রত্যাদেযা চ

07.10.25 বিপরীতা প্রাজ্ঞাদ্ অনুরক্তা

07.10.26 পীডনীয উচ্ছেদনীযযোরুচ্ছেদনীযাদ্ ভূমিলাভঃ শ্রেযান্

07.10.27 উচ্ছেদনীযো হ্যনপাশ্রযো দুর্বলাপাশ্রযো বাঽভিযুক্তঃ কোশদণ্ডাবাদাযাপসর্তুকামঃ প্রকৃতিভিঃ ত্যজ্যতে, ন পীডনীযো দুর্গমিত্রপ্রতিষ্টব্ধঃ

07.10.28 দুর্গপ্রতিষ্টব্ধযোরপি স্থলনদীদুর্গীযাভ্যাং স্থলদুর্গীযাদ্ ভূমিলাভঃ শ্রেযান্

07.10.29 স্থালেযং হি সুরোধাবমর্দাবস্কন্দং অনিহ্শ্রাবিশত্রু চ

07.10.30 নদীদুর্গং তু দ্বিগুণক্লেশকরং, উদকং চ পাতব্যং বৃত্তিকরং চামিত্রস্য

07.10.31 নদীপর্বতদুর্গীযাভ্যাং নদীদুর্গীযাদ্ ব্ভূমিলাভঃ শ্রেযান্

07.10.32 নদীদুর্গং হি হস্তিস্তম্ভসঙ্ক্রমসেতুবন্ধনৌভিঃ সাধ্যং অনিত্যগাম্ভীর্যং অবস্রাব্যুদকং চ

07.10.33 পার্বতং তু স্ব্ঽঅরক্ষং দুরুপরোধি কৃচ্ছ্রারোহণং, ভগ্নে চ একস্মিন্ন সর্ববধঃ, শিলাবৃক্ষপ্রমোক্ষশ্চ মহাঽপকারিণাম্

07.10.34 নিম্নস্থলযোধিভ্যো নিম্নযোধিভ্যো ভূমিলাভঃ শ্রেযান্

07.10.35 নিম্নযোধিনো হ্যুপরুদ্ধদেশকালাঃ, স্থলযোধিনঃ তু সর্বদেশকালযোধিনঃ

07.10.36 খনকাকাশযোধিভ্যঃ খনকেভ্যো ভূমিলাভঃ শ্রেযান্

07.10.37 খনকা হি খাতেন শস্ত্রেণ চ উভযথা যুধ্যন্তে, শস্ত্রেণ এবাকাশযোধিনঃ

07.10.38ab এবংবিধ্যেভ্যঃ পৃথিবীং লভমানোঽর্থশাস্ত্রবিত্ |

07.10.38chd সংহিতেভ্যঃ পরেভ্যশ্চ বিশেষং অধিগচ্ছতি ( ইতি)

Chapt | মিত্রহিরণ্যভূমিকর্মসংধযঃ – তত্র অনবসিতসংধিঃ

07.11.01 ত্বং চাহং চ শূন্যং নিবেশযাবহে ইত্যনবসিতসন্ধিঃ

07.11.02 তযোর্যঃ প্রত্যুপস্থিতার্থো যথা উক্তগুণাং ভূমিং নিবেশযতি সোঽতিসন্ধত্তে

07.11.03 তত্রাপি স্থলং ঔদকং বা ইতি মহতঃ স্থলাদ্ অল্পং ঔদকং শ্রেযঃ, সাতত্যাদ্ অবস্থিতত্বাচ্চ ফলানাম্

07.11.04 স্থলযোরপি প্রভূতপূর্বাপরসস্যং অল্পবর্ষপাকং অসক্তারম্ভং শ্রেযঃ

07.11.05 ঔদকযোরপি ধান্যবাপং অধান্যবাপাত্শ্রেযঃ

07.11.06 তযোরল্পবহুত্বে ধান্যকান্তাদ্ অল্পান্ মহদ্ অধান্যকান্তং শ্রেযঃ

07.11.07 মহত্যবকাশে হি স্থাল্যাশ্চানূপ্যাশ্চোষধযো ভবন্তি

07.11.08 দুর্গাদীনি চ কর্মাণি প্রভূত্যেন ক্রিযন্তে

07.11.09 কৃত্রিমা হি ভূমিগুণাঃ

07.11.10 খনিধান্যভোগযোঃ খনিভোগঃ কোশকরঃ, ধান্যভোগঃ কোশকোষ্ঠাগারকরঃ

07.11.11 ধান্যমূলা হি দুর্গাদীনাং কর্মণাং আরম্ভাঃ

07.11.12 মহাবিষযবিক্রযো বা খনিভোগঃ শ্রেযান্

07.11.13 দ্রব্যহস্তিবনভোগযোর্দ্রব্যবনভোগঃ সর্বকর্মণাং যোনিঃ প্রভূতনিধানক্ষমশ্চ, বিপরীতো হস্তিবনভোগঃ ইত্যাচার্যাঃ

07.11.14 ন ইতি কৌটিল্যঃ

07.11.15 শক্যং দ্রব্যবনং অনেকং অনেকস্যাং ভূমৌ বাপযিতুং, ন হস্তিবনম্

07.11.16 হস্তিপ্রধানো হি পরানীকবধ ইতি

07.11.17 বারিস্থলপথভোগযোরনিত্যো বারিপথভোগঃ, নিত্যঃ স্থলপথভোগঃ

07.11.18 ভিন্নমনুষ্যা শ্রেণীমনুষ্যা বা ভূমিরিতি ভিন্নমনুষ্যা শ্রেযসী

07.11.19 ভিন্নমনুষ্যা ভোগ্যা ভবতি, অনুপজাপ্যা চান্যেষাং, অনাপত্সহা তু

07.11.20 বিপরীতা শ্রেণীমনুষ্যা, কোপে মহাদোষা

07.11.21 তস্যাং চাতুর্বর্ণ্যনিবেশে সর্বভোগসহত্বাদ্ অবরবর্ণপ্রাযা শ্রেযসী, বাহুল্যাদ্ ধ্রুবত্বাচ্চ কৃষ্যাঃ কর্ষকবতী, কৃষ্যাশ্চান্যেষাং চারম্ভাণাং প্রযোজকত্বাত্ গোরক্ষকবতী, পণ্যনিচয.ঋণানুগ্রহাদ্ আঢ্যবণিগ্বতী

07.11.22 ভূমিগুণানাং অপাশ্রযঃ শ্রেযান্

07.11.23 দুর্গাপাশ্রযা পুরুষাপাশ্রযা বা ভূমিরিতি পুরুষাপাশ্রযা শ্রেযসী

07.11.24 পুরুষবদ্ ধি রাজ্যম্

07.11.25 অপুরুষা গৌর্বন্ধ্যেব কিং দুহীত

07.11.26 মহাক্ষযব্যযনিবেশাং তু ভূমিং অবাপ্তুকামঃ পূর্বং এব ক্রেতারং পণেত দুর্বলং অরাজবীজিনং নিরুত্সাহং অপক্ষং অন্যাযবৃত্তিং ব্যসনিনং দৈবপ্রমাণং যত্কিঞ্চনকারিণং বা

07.11.27 মহাক্ষযব্যযনিবেশাযাং হি ভূমৌ দুর্বলো রাজবীজী নিবিষ্টঃ সগন্ধাভিঃ প্রকৃতিভিঃ সহ ক্ষযব্যযেনাবসীদতি

07.11.28 বলবান্ অরাজবীজী ক্ষযব্যযভযাদ্ অসগন্ধাভিঃ প্রকৃতিভিঃ ত্যজ্যতে

07.11.29 নিরুত্সাহঃ তু দণ্ডবান্ অপি দণ্ডস্যাপ্রণেতা সদণ্ডঃ ক্ষযব্যযেনাবভজ্যতে

07.11.30 কোশবান্ অপ্যপক্ষঃ ক্ষযব্যযানুগ্রহহীনত্বান্ন কুতশ্চিত্ প্রাপ্নোতি

07.11.31 অন্যাযবৃত্তির্নিবিষ্টং অপ্যুত্থাপযেত্

07.11.32 স কথং অনিবিষ্টং নিবেশযেত্

07.11.33 তেন ব্যসনী ব্যাখ্যাতঃ

07.11.34 দৈবপ্রমাণো মানুষহীনো নিরারম্ভো বিপন্নকর্মারম্ভো বাঽবসীদতি

07.11.35 যত্কিঞ্চনকারী ন কিঞ্চিদ্ আসাদযতি

07.11.36 স চ এষাং পাপিষ্ঠতমো ভবতি

07.11.37 যত্কিঞ্চিদ্ঽঅরভমাণো হি বিজিগীষোঃ কদাচিচ্ছিদ্রং আসাদযেদ্ ইত্যাচার্যাঃ

07.11.38 যথা ছিদ্রং তথা বিনাশং অপ্যাসাদযেদ্ ইতি কৌটিল্যঃ

07.11.39 তেষাং অলাভে যথা পার্ষ্ণিগ্রাহ উপগ্রহে বক্ষ্যামঃ তথা ভূমিং অবস্থাপযেত্

07.11.40 ইত্যভিহিতসন্ধিঃ

07.11.41 গুণবতীং আদেযাং বা ভূমিং বলবতা ক্রযেণ যাচিতঃ সন্ধিং অবস্থাপ্য দদ্যাত্

07.11.42 ইত্যনিভৃতসন্ধিঃ

07.11.43 সমেন বা যাচিতঃ কারণং অবেক্ষ্য দদ্যাত্ প্রত্যাদেযা মে ভূমির্বশ্যা বা, অনযা প্রতিবদ্ধঃ পরো মে বশ্যো ভবিষ্যতি ভূমিবিক্রযাদ্ বা মিত্রহিরণ্যলাভঃ কার্যসামর্থ্যকরো মে ভবিষ্যতি ইতি

07.11.44 তেন হীনঃ ক্রেতা ব্যাখ্যাতঃ

07.11.45ab এবং মিত্রং হিরণ্যং চ সজনাং অজনাং চ গাম্ |

07.11.45chd লভমানোঽতিসন্ধত্তে শাস্ত্রবিত্ সামবাযিকান্ ( ইতি)

Chapt | মিত্রহিরণ্যভূমিকর্মসংধযঃ, তত্র কর্মসংধিঃ

07.12.01 ত্বং চাহং চ দুর্গং কারযাবহে ইতি কর্মসন্ধিঃ

07.12.02 তযোর্যো দৈবকৃতং অবিষহ্যং অল্পব্যযারম্ভং দুর্গং কারযতি সোঽতিসন্ধত্তে

07.12.03 তত্রাপি স্থলনদীপর্বতদুর্গাণাং উত্তর উত্তরং শ্রেযঃ

07.12.04 সেতুবন্ধযোরপ্যাহার্য উদকাত্ সহ উদকঃ শ্রেযান্

07.12.05 সহ উদকযোরপি প্রভূতবাপস্থানঃ শ্রেযান্

07.12.06 দ্রব্যবনযোরপি যো মহত্সারবদ্দ্রব্যাটবীকং বিষযান্তে নদীমাতৃকং দ্রব্যবনং ছেদযতি সোঽতিসন্ধত্তে

07.12.07 নদীমাতৃকং হি স্ব্ঽঅজীবং অপাশ্রযশ্চাপদি ভবতি

07.12.08 হস্তিবনযোরপি যো বহুশূরমৃগং দুর্বলপ্রতিবেশংঽনন্তাবক্লেশি বিষযান্তে হস্তিবনং বধ্নাতি সোঽতিসন্ধত্তে

07.12.09 তত্রাপি বহুকুণ্ঠাল্পশূরযোঃ অল্পশূরং শ্রেযঃ, শূরেষু হি যুদ্ধং, অল্পাঃ শূরা বহূন্ অশূরান্ ভঞ্জন্তি, তে ভগ্নাঃ স্বসৈন্যাবঘাতিনো ভবন্তি ইত্যাচার্যাঃ

07.12.10 ন ইতি কৌটিল্যঃ

07.12.11 কুণ্ঠা বহবঃ শ্রেযাংসঃ, স্কন্ধবিনিযোগাদ্ অনেকং কর্ম কুর্বাণাঃ স্বেষাং অপাশ্রযো যুদ্ধে, পরেষাং দুর্ধর্ষা বিভীষণাশ্চ

07.12.12 বহুষু হি কুণ্ঠেষু বিনযকর্মণা শক্যং শৌর্যং আধাতুং, ন ত্বেবাল্পেষু শূরেষু বহুত্বং ইতি

07.12.13 খন্যোরপি যঃ প্রভূতসারাং অদুর্গমার্গাং অল্পব্যযারম্ভাং খনিং খানযতি, সোঽতিসন্ধত্তে

07.12.14 তত্রাপি মহাসারং অল্পং অল্পসারং বা প্রভূতং ইতি মহাসারং অল্পং শ্রেযঃ, বজ্রমণিমুক্তাপ্রবালহেমরূপ্যধাতুর্হি প্রভূতং অল্পসারং অত্যর্ঘেণ গ্রসতে ইত্যাচার্যাঃ

07.12.15 ন ইতি কৌটিল্যঃ

07.12.16 চিরাদ্ অল্পো মহাসারস্য ক্রেতা বিদ্যতে, প্রভূতঃ সাতত্যাদ্ অল্পসারস্য

07.12.17 এতেন বণিক্পথো ব্যাখ্যাতঃ

07.12.18 তত্রাপি বারিস্থলপথযোর্বারিপথঃ শ্রেযান্, অল্পব্যযব্যাযামঃ প্রভূতপণ্য উদযশ্চ ইত্যাচার্যাঃ

07.12.19 ন ইতি কৌটিল্যঃ

07.12.20 সম্রুদ্ধগতিরসার্বকালিকঃ প্রকৃষ্টভযযোনির্নিষ্প্রতীকারশ্চ বারিপথঃ, বিপরীতঃ স্থলপথঃ

07.12.21 বারিপথে তু কূলসম্যানপথযোঃ কূলপথঃ পণ্যপত্তনবাহুল্যাত্শ্রেযান্, নদীপথো বা, সাতত্যাদ্ বিষহ্যাবাধত্বাচ্চ

07.12.22 স্থলপথেঽপি হৈমবতো দক্ষিণাপথাত্শ্রেযান্, হস্ত্য্ঽশ্বগন্ধদন্তাজিনরূপ্যসুবর্ণপণ্যাঃ সারবত্তরাঃ ইত্যাচার্যাঃ

07.12.23 ন ইতি কৌটিল্যঃ

07.12.24 কম্বলাজিনাশ্বপণ্যবর্জাঃ শঙ্খবজ্রমণিমুক্তাসুবর্ণপণ্যাশ্চ প্রভূততরা দক্ষিণাপথে

07.12.25 দক্ষিণাপথেঽপি বহুখনিঃ সারপণ্যঃ প্রসিদ্ধগতিরল্পব্যযব্যাযামো বা বণিক্পথঃ শ্রেযান্, প্রভূতবিষযো বা ফল্গুপুণ্যঃ

07.12.26 তেন পূর্বঃ পশ্চিমশ্চ বণিক্পথো ব্যাখ্যাতঃ

07.12.27 তত্রাপি চক্রপাদপথযোশ্চক্রপথো বিপুলারম্ভত্বাত্শ্রেযান্, দেশকালসম্ভাবনো বা খর উষ্ট্রপথঃ

07.12.28 আভ্যাং অংসপথো ব্যাখ্যাতঃ

07.12.29 পরকর্ম উদযো নেতুঃ ক্ষযো বৃদ্ধির্বিপর্যযে

07.12.30 তুল্যে কর্মপথে স্থানং জ্ঞেযং স্বং বিজিগীষুণা

07.12.31 অল্পাগমাতিব্যযতা ক্ষযো বৃদ্ধির্বিপর্যযে

07.12.32 সমাযব্যযতা স্থানং কর্মসু জ্ঞেযং আত্মনঃ

07.12.33 তস্মাদ্ অল্পব্যযারম্ভং দুর্গাদিষু মহা উদযম্

07.12.34 কর্ম লব্ধ্বা বিশিষ্টঃ স্যাদ্ ইত্যুক্তাঃ কর্মসন্ধযঃ ( ইতি)

Chapt | পার্ষ্ণিগ্রাহ্চিন্তা

07.13.01 সংহত্যারিবিজিগীষ্বোরমিত্রযোঃ পরাভিযোগিনোঃ পার্ষ্ণিং গৃহ্ণতোর্যঃ শক্তিসম্পন্নস্য পার্ষ্ণিং গৃহ্ণাতি সোঽতিসন্ধত্তে

07.13.02 শক্তিসম্পন্নো হ্যমিত্রং উচ্ছিদ্য পার্ষ্ণিগ্রাহং উচ্ছিন্দ্যাত্, ন হীনশক্তিরলব্ধলাভঃ

07.13.03 শক্তিসাম্যে যো বিপুলারম্ভস্য পার্ষ্ণিং গৃহ্ণাতি সোঽতিসন্ধত্তে

07.13.04 বিপুলারম্ভো হ্যমিত্রং উচ্ছিদ্য পার্ষ্ণিগ্রাহং উচ্ছিন্দ্যাত্, নাল্পারম্ভঃ সক্তচক্রঃ

07.13.05 আরম্ভসাম্যে যঃ সর্বসন্দোহেন প্রযাতস্য পার্ষ্ণিং গৃহ্ণাতি সোঽতিসন্ধত্তে

07.13.06 শূন্যমূলো হ্যস্য সুকরো ভবতি, নৈকদেশবলপ্রযাতঃ কৃতপার্ষ্ণিপ্রতিবিধানঃ

07.13.07 বল উপাদানসাম্যে যশ্চলামিত্রং প্রযাতস্য পার্ষ্ণিং গৃহ্ণাতি সোঽতিসন্ধত্তে

07.13.08 চলামিত্রং প্রযাতো হি সুখেনাবাপ্তসিদ্ধিঃ পার্ষ্ণিগ্রাহং উচ্ছিন্দ্যাত্, ন স্থিতামিত্রং প্রযাতঃ

07.13.09 অসৌ হি দুর্গপ্রতিহতঃ পার্ষ্ণিগ্রাহে চ প্রতিনিবৃত্তঃ স্থিতেনামিত্রেণাবগৃহ্যতে

07.13.10 তেন পূর্বে ব্যাখ্যাতাঃ

07.13.11 শত্রুসাম্যে যো ধার্মিকাভিযোগিনঃ পার্ষ্ণিং গৃহ্ণাতি সোঽতিসন্ধত্তে

07.13.12 ধার্মিকাভিযোগী হি স্বেষাং পরেষাং চ দ্বেষ্যো ভবতি, অধার্মিকাভিযোগী সম্প্রিযঃ

07.13.13 তেন মূলহরতাদাত্বিককদর্যাভিযোগিনাং পার্ষ্ণিগ্রহণং ব্যাখ্যাতম্

07.13.14 মিত্রাভিযোগিনোঃ পার্ষ্ণিগ্রহণে ত এব হেতবঃ

07.13.15 মিত্রং অমিত্রং চাভিযুঞ্জানযোর্যো মিত্রাভিযোগিনঃ পার্ষ্ণিং গৃহ্ণাতি সোঽতিসন্ধত্তে

07.13.16 মিত্রাভিযোগী হি সুখেনাবাপ্তসিদ্ধিঃ পার্ষ্ণিগ্রাহং উচ্ছিন্দ্যাত্

07.13.17 সুকরো হি মিত্রেণ সন্ধির্নামিত্রেণ

07.13.18 মিত্রং অমিত্রং চ উদ্ধরতোর্যোঽমিত্র উদ্ধারিণঃ পার্ষ্ণিং গৃহ্ণাতি সোঽতিসন্ধত্তে

07.13.19 বৃদ্ধমিত্রো হ্যমিত্র উদ্ধারী পার্ষ্ণিগ্রাহং উচ্ছিন্দ্যাত্, ন ইতরঃ স্বপক্ষ উপঘাতী

07.13.20 তযোরলব্ধলাভাপগমনে যস্যামিত্রো মহতো লাভাদ্ বিযুক্তঃ ক্ষযব্যযাধিকো বা স পার্ষ্ণিগ্রাহোঽতিসন্ধত্তে

07.13.21 লব্ধলাভাপগমনে যস্যামিত্রো লাভেন শক্ত্যা হীনঃ স পার্ষ্ণিগ্রাহোঽতিসন্ধত্তে, যস্য বা যাতব্যঃ শত্রোর্বিগ্রহাপকারসমর্থঃ স্যাত্

07.13.22 পার্ষ্ণিগ্রাহযোরপি যঃ শক্যারম্ভবল উপাদানাধিকঃ স্থিতশত্রুঃ পার্শ্বস্থাযী বা সোঽতিসন্ধত্তে

07.13.23 পার্শ্বস্থাযী হি যাতব্যাভিসারো মূলাবাধকশ্চ ভবতি, মূলাবাধক এব পশ্চাত্স্থাযী

07.13.24ab পার্ষ্ণিগ্রাহাঃ ত্রযো জ্ঞেযাঃ শত্রোশ্চেষ্টানিরোধকাঃ |

07.13.24chd সামন্তঃ পৃষ্ঠতো বর্গঃ প্রতিবেশৌ চ পার্শ্বযোঃ

07.13.25ab অরের্নেতুশ্চ মধ্যস্থো দুর্বলোঽন্তর্ধিরুচ্যতে |

07.13.25chd প্রতিঘাতো বলবতো দুর্গাটব্য্ঽপসারবান্

07.13.26 মধ্যমং ত্বরিবিজিগীষ্বোর্লিপ্সমানযোর্মধ্যমস্য পার্ষ্ণিং গৃহ্ণতোর্লব্ধলাভাপগমনে যো মধ্যমং মিত্রাদ্ বিযোজযত্যমিত্রং চ মিত্রং আপ্নোতি সোঽতিসন্ধত্তে

07.13.27 সন্ধেযশ্চ শত্রুরুপকুর্বাণো, ন মিত্রং মিত্রভাবাদ্ উত্ক্রান্তম্

07.13.28 তেন উদাসীনলিপ্সা ব্যাখ্যাতা

07.13.29 পার্ষ্ণিগ্রহণাভিযানযোঃ তু মন্ত্রযুদ্ধাদ্ অভ্যুচ্চযঃ

07.13.30 ব্যাযামযুদ্ধে হি ক্ষযব্যযাভ্যাং উভযোরবৃদ্ধিঃ

07.13.31 জিত্বাঽপি হি ক্ষিণদণ্ডকোশঃ পরাজিতো ভবতি ইত্যাচার্যাঃ

07.13.32 ন ইতি কৌটিল্যঃ

07.13.33 সুমহতাঽপি ক্ষযব্যযেন শত্রুবিনাশোঽভ্যুপগন্তব্যঃ

07.13.34 তুল্যে ক্ষযব্যযে যঃ পুরস্তাদ্ দূষ্যবলং ঘাতযিত্বা নিহ্শল্যঃ পশ্চাদ্ বশ্যবলো যুধ্যেত সোঽতিসন্ধত্তে

07.13.35 দ্বযোরপি পুরস্তাদ্ দূষ্যবলঘাতিনোর্যো বহুলতরং শক্তিমত্তরং অত্যন্তদূষ্যং চ ঘাতযেত্ সোঽতিসন্ধত্তে

07.13.36 তেনামিত্রাটবীবলঘাতো ব্যাখ্যাতঃ

07.13.37ab পার্ষ্ণিগ্রাহোঽভিযোক্তা বা যাতব্যো বা যদা ভবেত্ |

07.13.37chd বিজিগীষুঃ তদা তত্র নেত্রং এতত্ সমাচরেত্

07.13.38ab পার্ষ্ণিগ্রাহো ভবেন্নেতা শত্রোর্মিত্রাভিযোগিনঃ |

07.13.38chd বিগ্রাহ্য পূর্বং আক্রন্দং পার্ষ্ণিগ্রাহাভিসারিণা

07.13.39ab আক্রন্দেনাভিযুঞ্জানঃ পার্ষ্ণিগ্রাহং নিবারযেত্ |

07.13.39chd তথাঽঽক্রন্দাভিসারেণ পার্ষ্ণিগ্রাহাভিসারিণম্

07.13.40ab অরিমিত্রেণ মিত্রং চ পুরস্তাদ্ অবঘট্টযেত্ |

07.13.40chd মিত্রমিত্রং অরেশ্চাপি মিত্রমিত্রেণ বারযেত্

07.13.41ab মিত্রেণ গ্রাহযেত্ পার্ষ্ণিং অভিযুক্তোঽভিযোগিনঃ |

07.13.41chd মিত্রমিত্রেণ চাক্রন্দং পার্ষ্ণিগ্রাহান্নিবারযেত্

07.13.42ab এবং মণ্ডলং আত্মার্থং বিজিগীষুর্নিবেশযেত্ |

07.13.42chd পৃষ্ঠতশ্চ পুরস্তাচ্চ মিত্রপ্রকৃতিসম্পদা

07.13.43ab কৃত্স্নে চ মণ্ডলে নিত্যং দূতান্ গূঢাংশ্চ বাসযেত্ |

07.13.43chd মিত্রভূতঃ সপত্নানাং হত্বা হত্বা চ সংবৃতঃ

07.13.44ab অসংবৃতস্য কার্যাণি প্রাপ্তান্যপি বিশেষতঃ |

07.13.44chd নিহ্সংশযং বিপদ্যন্তে ভিন্নপ্লব ইব উদধৌ ( ইতি)

Chapt | হীনশক্তিপূরণম্

07.14.01 সামবাযিকৈরেবং অভিযুক্তো বিজিগীষুর্যঃ তেষাং প্রধানঃ তং ব্রূযাত্ ত্বযা মে সন্ধিঃ, ইদং হিরণ্যং, অহং চ মিত্রং, দ্বিগুণা তে বৃদ্ধিঃ, নার্হস্যাত্মক্ষযেণ মিত্রমুখান্ অমিত্রান্ বর্ধযিতুং, এতে হি বৃদ্ধাঃ ত্বাং এব পরিভবিষ্যন্তি ইতি

07.14.02 ভেদং বা ব্রূযাত্ অনপকারো যথাঽহং এতৈঃ সম্ভূযাভিযুক্তঃ তথা ত্বাং অপ্যেতে সংহিতবলাঃ স্বস্থা ব্যসনে বাঽভিযোক্ষ্যন্তে, বলং হি চিত্তং বিকরোতি, তদ্ এষাং বিঘাতয ইতি

07.14.03 ভিন্নেষু প্রধানং উপগৃহ্য হীনেষু বিক্রমযেত্, হীনান্ অনুগ্রাহ্য বা প্রধানে, যথা বা শ্রেযোঽভিমন্যেত তথা

07.14.04 বৈরং বা পরৈর্গ্রাহযিত্বা বিসংবাদযেত্

07.14.05 ফলভূযস্ত্বেন বা প্রধানং উপজাপ্য সন্ধিং কারযেত্

07.14.06 অথ উভযবেতনাঃ ফলভূযস্ত্বং দর্শযন্তঃ সামবাযিকান্ অতিসংহিতাঃ স্থ ইত্যুদ্দ্দূষযেযুঃ

07.14.07 দুষ্টেষু সন্ধিং দূষযেত্

07.14.08 অথ উভযবেতনা ভূযো ভেদং এষাং কুর্যুঃ এবং তদ্ যদ্ অস্মাভির্দর্শিতম্ ইতি

07.14.09 ভিন্নেষ্বন্যতম উপগ্রহেণ চেষ্টেত

07.14.10 প্রধানাভাবে সামবাযিকানাং উত্সাহযিতারং স্থিরকর্মাণং অনুরক্তপ্রকৃক্তিং লোভাদ্ ভযাদ্ বা সঙ্ঘাতং উপাগতং বিজিগীষোর্ভীতং রাজ্যপ্রতিসম্বদ্ধং মিত্রং চলামিত্রং বা পূর্বান্ উত্তরাভাবে সাধযেত্ – উত্সাহযিতারং আত্মনিসর্গেণ, স্থিরকর্মাণং সান্ত্বপ্রণিপাতেন, অনুরক্তপ্রকৃতিং কন্যাদানযাপনাভ্যাং, লুব্ধং অংশদ্বৈগুণ্যেন, ভীতং এভ্যঃ কোশদণ্ডানুগ্রহেণ, স্বতো ভীতং বিশ্বাস্য প্রতিভূপ্রদানেন, রাজ্যপ্রতিসম্বদ্ধং একীভাব উপগমনেন, মিত্রং উভযতঃ প্রিযহিতাভ্যাং, উপকারত্যাগেন বা, চলামিত্রং অবধৃতং অনপকার উপকারাভ্যাম্

07.14.11 যো বা যথাঽযোগং ভজেত তং তথা সাধযেত্, সামদানভেদদণ্ডৈর্বা যথাঽঽপত্সু ব্যাখ্যাস্যামঃ

07.14.12 ব্যসন উপঘাতত্বরিতো বা কোশদণ্ডাভ্যাং দেশে কালে কার্যে বাঽবধৃতং সন্ধিং উপেযাত্

07.14.13 কৃতসন্ধির্হীনং আত্মানং প্রতিকুর্বীত

07.14.14 পক্ষে হীনো বন্ধুমিত্রপক্ষং কুর্বীত, দুর্গং অবিষহ্যং বা

07.14.15 দুর্গমিত্রপ্রতিষ্টব্ধো হি স্বেষাং পরেষাং চ পূজ্যো ভবতি

07.14.16 মন্ত্রশক্তিহীনঃ প্রাজ্ঞপুরুষ উপচযং বিদ্যাবৃদ্ধসম্যোগং বা কুর্বীত

07.14.17 তথা হি সদ্যঃ শ্রেযঃ প্রাপ্নোতি

07.14.18 প্রভাবহীনঃ প্রকৃতিযোগক্ষেমসিদ্ধৌ যতেত

07.14.19 জনপদঃ সর্বকর্মণাং যোনিঃ, ততঃ প্রভাবঃ

07.14.20 তস্য স্থানং আত্মনশ্চাপদি দুর্গম্

07.14.21 সেতুবন্ধঃ সস্যানাং যোনিঃ

07.14.22 নিত্যানুষক্তো হি বর্ষগুণলাভঃ সেতুবাপেষু

07.14.23 বণিক্পথঃ পরাতিসন্ধানস্য যোনিঃ

07.14.24 বণিক্পথেন হি দণ্ডগূঢপুরুষাতিনযনং শস্ত্রাবরণযানবাহনক্রযশ্চ ক্রিযতে, প্রবেশো নির্ণযনং চ

07.14.25 খনিঃ সঙ্গ্রাম উপকরণানাং যোনিঃ, দ্রব্যবনং দুর্গকর্মণাং যানরথযোশ্চ, হস্তিবনং হস্তিনাং, গবাশ্বখর উষ্ট্রাণাং চ ব্রজঃ

07.14.26 তেষাং অলাভে বন্ধুমিত্রকুলেভ্যঃ সমার্জনম্

07.14.27 উত্সাহহীনঃ শ্রেণীপ্রবীরপুরুষাণাং চোরগণাটবিকম্লেচ্ছজাতীনাং পরাপকারিণাং গূঢপুরুষাণাং চ যথালাব্ভং উপচযং কুর্বীত

07.14.28 পরমিশ্রাপ্রতীকারং আবলীযসং বা পরেষু প্রযুঞ্জীত

07.14.29ab এবং পক্ষেণ মন্ত্রেণ দ্রব্যেণ চ বলেন চ |

07.14.29chd সম্পন্নঃ প্রতিনির্গচ্ছেত্ পরাবগ্রহং আত্মনঃ ( ইতি)

Chapt | বিগৃহ্য উপরোধহেতবঃ – দণ্ড উপনতবৃত্তম্

07.15.01 দুর্বলো রাজা বলবতাঽভিযুক্তঃ তদ্বিশিষ্টবলং আশ্রযেত যং ইতরো মন্ত্রশক্ত্যা নাতিসন্দধ্যাত্

07.15.02 তুল্যমন্ত্রশক্তীনাং আযত্তসম্পদো বৃদ্ধসম্যোগাদ্ বা বিশেষঃ

07.15.03 বিশিষ্টবলাভাবে সমবলৈঃ তুল্যবলসঙ্ঘৈর্বা বলবতঃ সম্ভূয তিষ্ঠেদ্ যান্ন মন্ত্রপ্রভাবশক্তিভ্যাং অতিসন্দধ্যাত্

07.15.04 তুল্যমন্ত্রপ্রভাবশক্তীনাং বিপুলারম্ভতো বিশেষঃ

07.15.05 সমবলাভাবে হীনবলৈঃ শুচিভিরুত্সাহিভিঃ প্রত্যনীকভূতৈর্বলবতঃ সম্ভূয তিষ্ঠেদ্ যান্ন মন্ত্রপ্রভাব উত্সাহশক্তিভিরতিসন্দধ্যাত্

07.15.06 তুল্য উত্সাহশক্তীনাং স্বযুদ্ধভূমিলাভাদ্ বিশেষঃ

07.15.07 তুল্যভূমীনাং স্বযুদ্ধকাললাভাদ্ বিশেষঃ

07.15.08 তুল্যদেশকালানাং যুগ্যশস্ত্রাবরণতো বিশেষঃ

07.15.09 সহাযাভাবে দুর্গং আশ্রযেত যত্রামিত্রঃ প্রভূতসৈন্যোঽপি ভক্তযবস ইন্ধন উদক উপরোধং ন কুর্যাত্ স্বযং চ ক্ষযব্যযাভ্যাং যুজ্যেত

07.15.10 তুল্যদুর্গাণাং নিচযাপসারতো বিশেষঃ

07.15.11 নিচযাপসারসম্পন্নং হি মনুষ্যদুর্গং ইচ্ছেদ্ ইতি কৌটিল্যঃ

07.15.12a তদ্ এভিঃ কার্ণৈরাশ্রযেত – পার্ষ্ণিগ্রাহং আসারং মধ্যমং উদাসীনং বা প্রতিপাদযিষ্যামি, সামন্তাটবিকতত্কুলীনাপরুদ্ধানাং অন্যতমেনাস্য রাজ্যং হারযিষ্যামি ঘাতযিষ্যামি বা –

07.15.12b কৃত্যপক্ষ উপগ্রহেণ বাঽস্য দুর্গে রাষ্ট্রে স্কন্ধাবারে বা কোপং সমুত্থাপযিষ্যামি, শস্ত্রাগ্নিরসপ্রণিধানৈরৌপনিষদিকৈর্বা যথা ইষ্টং আসন্নং হনিষ্যামি –

07.15.12ch স্বযংঽধিষ্ঠিতেন বা যোগপ্রণিধানেন ক্ষযব্যযং এনং উপনেষ্যামি, ক্ষযব্যযপ্রবাস উপতপ্তে বাঽস্য মিত্রবর্গে সৈন্যে বা ক্রমেণ উপজাপং প্রাপ্স্যামি –

07.15.12d বীবধাসারপ্রসারবধেন বাঽস্য স্কন্ধাবারাবগ্রহং করিষ্যামি, দণ্ড উপনযেন বাঽস্য রন্ধ্রং উত্থাপ্য সর্বসন্দোহেন প্রহরিষ্যামি, প্রতিহত উত্সাহেন বা যথা ইষ্টং সন্ধিং অবাপ্স্যামি, মযি প্রতিবদ্ধস্য বা সর্বতঃ কোপাঃ সমুত্থাস্যন্তি –

07.15.12e নিরাসারং বাঽস্য মূলং মিত্রাটবীদণ্ডৈরুদ্ধাতযিষ্যামি, মহতো বা দেশস্য যোগক্ষেমং ইহস্থঃ পালযিষ্যামি, স্ববিক্ষিপ্তং মিত্রবিক্ষিপ্তং বা মে সৈন্যং ইহস্থস্য একস্থং অবিষহ্যং ভবিষ্যতি, নিম্নখাতরাত্রিযুদ্ধবিশারদং বা মে সৈন্যং পথ্যাবাধমুক্তং আসন্নে কর্ম করিষ্যতি –

07.15.12f বিরুদ্ধদেশকালং ইহাগতো বা স্বযং এব ক্ষযব্যযাভ্যাং ন ভবিষ্যতি, মহাক্ষযব্যযাভিগম্যোঽযং দেশো দুর্গাটব্য্ঽপসারবাহুল্যাত্ –

07.15.12g পরেষাং ব্যাধিপ্রাযঃ সৈন্যব্যাযামানাং অলব্ধভৌমশ্চ, তং আপদ্গতঃ প্রবেক্ষ্যতি, প্রবিষ্টো বা ন নির্গমিষ্যতি ইতি

07.15.13 কারণাভাবে বলসমুচ্ছ্রযে বা পরস্য দুর্গং উন্মুচ্যাপগচ্ছেত্

07.15.14 অগ্নিপতঙ্গবদ্ অমিত্রে বা প্রবিশেত্

07.15.15 অন্যতরসিদ্ধির্হি ত্যক্তাত্মনো ভবতি ইত্যাচার্যাঃ

07.15.16 ন ইতি কৌটিল্যঃ

07.15.17 সন্ধেযতাং আত্মনঃ পরস্য চ উপলভ্য সন্দধীত

07.15.18 বিপর্যযে বিক্রমেণ সন্ধিং অপসারং বা লিপ্সেত

07.15.19 সন্ধেযস্য বা দূতং প্রেষযেত্

07.15.20 তেন বা প্রেষিতং অর্থমানাভ্যাং সত্কৃত্য ব্রূযাত্ ইদং রাজ্ঞঃ পণ্যাগারং, ইদং দেবীকুমারাণাং, দেবীকুমারবচনাত্, ইদং রাজ্যং অহং চ ত্বদ্ঽর্পণঃ ইতি

07.15.21 লব্ধসংশ্রযঃ সমযাচারিকবদ্ ভর্তরি বর্তেত

07.15.22 দুর্গাদীনি চ কর্মাণি আবাহবিবাহপুত্রাভিষেকাশ্বপণ্যহস্তিগ্রহণসত্ত্রযাত্রাবিহারগমনানি চানুজ্ঞাতঃ কুর্বীত

07.15.23 স্বভূম্য্ঽবস্থিতপ্রকৃতিসন্ধিং উপঘাতং অপসৃতেষু বা সর্বং অনুজ্ঞাতঃ কুর্বীত

07.15.24 দুষ্টপৌরজানপদো বা ন্যাযবৃত্তিরন্যাং ভূমিং যাচেত

07.15.25 দুষ্যবদ্ উপাংশুদণ্ডেন বা প্রতিকুর্বীত

07.15.26 উচিতাং বা মিত্রাদ্ ভূমিং দীযমানাং ন প্রতিগৃহ্ণীযাত্

07.15.27 মন্ত্রিপুরোহিতসেনাপতিযুবরাজানাং অন্যতমং অদৃশ্যমানে ভর্তরি পশ্যেত্, যথাশক্তি চ উপকুর্যাত্

07.15.28 দৈবতস্বস্তিবাচনেষু তত্পরা আশিষো বাচযেত্

07.15.29 সর্বত্রাত্মনিসর্গং গুণং ব্রূযাত্

07.15.30ab সম্যুক্তবলবত্সেবী বিরুদ্ধঃ শঙ্কিতাদিভিঃ |

07.15.30chd বর্তেত দণ্ড উপনতো ভর্তর্যেবং অবস্থিতঃ ( ইতি)

Chapt | দণ্ড উপনাযিবৃত্তম্

07.16.01 অনুজ্ঞাতসন্ধিপণ উদ্বেগকরং বলবান্ বিজিগীষমাণো যতঃ স্বভূমিঃ স্ব.ঋতুবৃত্তিশ্চ স্বসৈন্যানাং, অদুর্গাপসারঃ শত্রুর্ঽপার্ষ্ণিরনাসারশ্চ, ততো যাযাত্

07.16.02 বিপর্যযে কৃতপ্রতীকারো যাযাত্

07.16.03 সামদানাভ্যাং দুর্বলান্ উপনমযেত্, ভেদদণ্ডাভ্যাং বলবতঃ

07.16.04 নিযোগবিকল্পসমুচ্চযৈশ্চ উপাযানাং অনন্তর একান্তরাঃ প্রকৃতীঃ সাধযেত্

07.16.05 গ্রামারণ্য উপজীবিব্রজবণিক্পথানুপালনং উজ্ঝিতাপসৃতাপকারিণাং চার্পণং ইতি সান্ত্বং আচরেত্

07.16.06 ভূমিদ্রব্যকন্যাদানং অভযস্য চ ইতি দানং আচরেত্

07.16.07 সামন্তাটবিকতত্কুলীনাপরুদ্ধানাং অন্যতম উপগ্রহেণ কোশদণ্ডভূমিদাযযাচনং ইতি ভেদং আচরেত্

07.16.08 প্রকাশকূটতূষ্ণীংযুদ্ধদুর্গলম্ভ উপাযৈরমিত্রপ্রগ্রহণং ইতি দণ্ডং আচরেত্

07.16.09 এবং উত্সাহবতো দণ্ড উপকারিণঃ স্থাপযেত্, স্বপ্রভাববতঃ কোশ উপকারিণঃ, প্রজ্ঞাবতো ভূম্য্.উপকারিণঃ

07.16.10 তেষাং পণ্যপত্তনগ্রামখনিসঞ্জাতেন রত্নসারফল্গুকুপ্যেন দ্রব্যহস্তিবনব্রজসমুত্থেন যানবাহনেন বা যদ্ বহুশ উপকরোতি তচ্চিত্রভোগম্

07.16.11 যদ্ দণ্ডেন কোশেন বা মহদ্ উপকরোতি তন্ মহাভোগম্

07.16.12 যদ্ দণ্ডকোশভূমীভিরুপকরোতি তত্ সর্বভোগম্

07.16.13 যদ্ অমিত্রং একতঃ প্রতিকরোতি তদ্ একতোভোগি

07.16.14 যদ্ অমিত্রং আসারং চ উভযতঃ প্রতিকরোতি তদ্ উভযতোভোগি

07.16.15 যদ্ অমিত্রাসারপ্রতিবেশাটবিকান্ সর্বতঃ প্রতিকরোতি তত্ সর্বতোভোগি

07.16.16a পার্ষ্ণিগ্রাহশ্চাটবিকঃ শত্রুমুখ্যঃ শত্রুর্বা ভূমিদানসাধ্যঃ কশ্চিদ্ আসাদ্যেত, নির্গুণযা ভূম্যা এনং উপগ্রাহযেত্, অপ্রতিসম্বদ্ধযা দুর্গস্থং, নিরুপজীব্যযাঽঽটবিকং –

07.16.16b প্রত্যাদেযযা তত্কুলীনং শত্রোঃ, অপচ্ছিন্নযা শত্রোরপরুদ্ধং নিত্যামিত্রযা শ্রেণীবলং, বলবত্সামন্তযা সংহতবলং, উভাভ্যাং যুদ্ধে প্রতিলোমং, –

07.16.16ch অলব্ধব্যাযামযা উত্সাহিনং, শূযযাঽরিপক্ষীযং, কর্শিতযাঽপবাহিতং, মহাক্ষযব্যযনিবেশযা গতপ্রত্যাগতং, অনপাশ্রযযা প্রত্যপসৃতং, পরেণানধিবাস্যযা স্বযং এব ভর্তারং উপগ্রাহযেত্

07.16.17 তেষাং মহা উপকারং নির্বিকারং চানুবর্তযেত্

07.16.18 প্রতিলোমং উপাংশুনা সাধযেত্

07.16.19 উপকারিণং উপকারশক্ত্যা তোষযেত্

07.16.20 প্রযাসতশ্চার্থমানৌ কুর্যাদ্, ব্যসনেষু চানুগ্রহম্

07.16.21 স্বযংঽঅগতানাং যথা ইষ্টদর্শনং প্রতিবিধানং চ কুর্যাত্

07.16.22 পরিভব উপঘাতকুত্সাতিবাদাংশ্চ এষু ন প্রযুঞ্জীত

07.16.23 দত্ত্বা চাভযং পিতা ইবানুগৃহ্ণীযাত্

07.16.24 যশ্চাস্যাপকুর্যাত্ তদ্ দোষং অভিবিখ্যাপ্য প্রকাশং এনং ঘাতযেত্

07.16.25 পর উদ্বেগকারণাদ্ বা দাণ্ডকর্মিকবচ্চেষ্টেত

07.16.26 ন চ হতস্য ভূমিদ্রব্যপুত্রদারান্ অভিমন্যেত

07.16.27 কুল্যান্ অপ্যস্য স্বেষু পাত্রেষু স্থাপযেত্

07.16.28 কর্মণি মৃতস্য পুত্রং রাজ্যে স্থাপযেত্

07.16.29 এবং অস্য দণ্ড উপনতাঃ পুত্রপৌত্রান্ অনুবর্তন্তে

07.16.30 যঃ তু উপনতান্ হত্বা বদ্ধ্বা বা ভূমিদ্রব্যপুত্রদারান্ অভিমন্যেত তস্য উদ্বিগ্নং মণ্ডলং অভাবায উত্তিষ্ঠতে

07.16.31 যে চাস্যামাত্যাঃ স্বভূমিষ্বাযত্তাঃ তে চাস্য উদ্বিগ্না মণ্ডলং আশ্রযন্তে

07.16.32 স্বযং বা রাজ্যং প্রাণান্ বাঽস্যাভিমন্যন্তে

07.16.33ab স্বভূমিষু চ রাজানঃ তস্মাত্ সাম্নাঽনুপালিতাঃ |

07.16.33chd ভবন্ত্যনুগুণা রাজ্ঞঃ পুত্রপৌত্রানুবর্তিনঃ ( ইতি)

Chapt | সংধিকর্ম -সমাধিমোক্ষঃ

07.17.01 শমঃ সন্ধিঃ সমাধিরিত্যেকোঽর্থঃ

07.17.02 রাজ্ঞাং বিশ্বাস উপগমঃ শমঃ সন্ধিঃ সমাধিরিতি

07.17.03 সত্যং শপথো বা চলঃ সন্ধিঃ, প্রতিভূঃ প্রতিগ্রহো বা স্থাবরঃ ইত্যাচার্যাঃ

07.17.04 ন ইতি কৌটিল্যঃ

07.17.05 সত্যং শপথো বা পরত্র ইহ চ স্থাবরঃ সন্ধিঃ, ইহার্থ এব প্রতিভূঃ প্রতিগ্রহো বা বলাপেক্ষঃ

07.17.06 সংহিতাঃ স্মঃ ইতি সত্যসন্ধাঃ পূর্বে রাজানঃ সত্যেন সন্দধিরে

07.17.07 তস্যাতিক্রমে শপথেন অগ্ন্য্.উদকসীতাপ্রাকারলোষ্টহস্তিস্কন্ধাশ্বপৃষ্টরথ উপস্থশস্ত্ররত্নবীজগন্ধরসসুবর্ণহিরণ্যান্যালেভিরে হন্যুরেতানি ত্যজেযুশ্চ এনং যঃ শপথং অতিক্রামেত্ ইতি

07.17.08 শপথাতিক্রমে মহতাং তপস্বিনাং মুখ্যানাং বা প্রাতিভাব্যবন্ধঃ প্রতিভূঃ

07.17.09 তস্মিন্ যঃ পরাবগ্রহসমর্থান্ প্রতিভুবো গৃহ্ণাতি, সোঽতিসন্ধত্তে

07.17.10 বিপরীতোঽতিসন্ধীযতে

07.17.11 বন্ধুমুখ্যপ্রগ্রহঃ প্রতিগ্রহঃ

07.17.12 তস্মিন্ যো দূষ্যামাত্যং দূষ্যাপত্যং বা দদাতি, সোঽতিসন্ধত্তে

07.17.13 বিপরীতোঽতিসন্ধীযতে

07.17.14 প্রতিগ্রহগ্রহণবিশ্বস্তস্য হি পরশ্ছিদ্রেষু নিরপেক্ষঃ প্রহরতি

07.17.15 অপত্যসমাধৌ তু কন্যাপুত্রদানে দদত্ তু কন্যাং অতিসন্ধত্তে

07.17.16 কন্যা হ্যদাযাদা পরেষাং এবার্থাযাক্লেশ্যা( ? ) চ

07.17.17 বিপরীতঃ পুত্রঃ

07.17.18 পুত্রযোরপি যো জাত্যং প্রাজ্ঞং শূরং কৃতাস্ত্রং একপুত্রং বা দদাতি সোঽতিসন্ধীযতে

07.17.19 বিপরীতোঽতিসন্ধত্তে

07.17.20 জাত্যাদ্ অজাত্যো হি লুপ্তদাযাদসন্তানত্বাদ্ আধাতুং শ্রেযান্, প্রাজ্ঞাদ্ অপ্রাজ্ঞো মন্ত্রশক্তিলোপাত্, শূরাদ্ অশূর উত্সাহশক্তিলোপাত্, কৃতাস্ত্রাদ্ অকৃতাস্ত্রঃ প্রহর্তব্যসম্পল্লোপাত্, একপুত্রাদ্ অনেকপুত্রো নিরপেক্ষত্বাত্

07.17.21 জাত্যপ্রাজ্ঞযোর্জাত্যং অপ্রাজ্ঞং ঐশ্বর্যপ্রকৃতিরনুবর্ততে, প্রাজ্ঞং অজাত্যং মন্ত্রাধিকারঃ

07.17.22 মন্ত্রাধিকারেঽপি বৃদ্ধসম্যোগাজ্ জাত্যঃ প্রাজ্ঞং অতিসন্ধত্তে

07.17.23 প্রাজ্ঞশূরযোঃ প্রাজ্ঞং অশূরং মতিকর্মণাং যোগোঽনুবর্ততে, শূরং অপ্রাজ্ঞং বিক্রমাধিকারঃ

07.17.24 বিক্রমাধিকারেঽপি হস্তিনং ইব লুব্ধকঃ প্রাজ্ঞঃ শূরং অতিসন্ধত্তেশ্

07.17.25 শূরকৃতাস্ত্রযোঃ শূরং অকৃতাস্ত্রং বিক্রমব্যবসাযোঽনুবর্ততে, কৃতাস্ত্রং অশূরং লক্ষ্যলম্ভাধিকারঃ

07.17.26 লক্ষ্যলম্ভাধিকারেঽপি স্থৈর্যপ্রতিপত্ত্য্ঽসম্মোষৈঃ শূরঃ কৃতাস্ত্রং অতিসন্ধত্তে

07.17.27 বহ্ব্.একপুত্রযোর্বহুপুত্র একং দত্ত্বা শেষপ্রতিষ্টব্ধঃ সন্ধিং অতিক্রামতি, ন ইতরঃ

07.17.28 পুত্রসর্বস্বদানে সন্ধিশ্চেত্ পুত্রফলতো বিশেষঃ

07.17.29 সমফলযোঃ শক্তপ্রজননতো বিশেষঃ

07.17.30 শক্তপ্রজননযোরপ্যুপস্থিতপ্রজননতো বিশেষঃ

07.17.31 শক্তিমত্যেকপুত্রে তু লুপ্তপুত্র উত্পত্তিরাত্মানং আদধ্যাত্, ন চ একপুত্রং ইতি

07.17.32 অভ্যুচ্চীযমানঃ সমাধিমোক্ষং কারযেত্

07.17.33 কুমারাসন্নাঃ সত্ত্রিণঃ কারুশিল্পিব্যঞ্জনাঃ কর্মাণি কুর্বাণাঃ সুরুঙ্গযা রাত্রাবুপখানযিত্বা কুমারং অপহরেযুঃ

07.17.34 নটনর্তকগাযনবাদকবাগ্জীবনকুশীলবপ্লবকসৌভিকা বা পূর্বপ্রণিহিতাঃ পরং উপতিষ্ঠেরন্

07.17.35 তে কুমারং পরম্পরযা উপতিষ্ঠেরন্

07.17.36 তেষাং অনিযতকালপ্রবেশস্থাননির্গমনানি স্থাপযেত্

07.17.37 ততঃ তদ্ব্যঞ্জনো বা রাত্রৌ প্রতিষ্ঠেত

07.17.38 তেন রূপাজীবা ভার্যাব্যঞ্জনাশ্চ ব্যাখ্যাতাঃ

07.17.39 তেষাং বা তূর্যভাণ্ডফেলাং গৃহীত্বা নির্গচ্ছেত্

07.17.40 সূদারালিকস্নাপকসংবাহকাস্তরককল্পকপ্রসাধক উদকপরিচারকৈর্বা দ্রব্যবস্ত্রভাণ্ডফেলাশযনাসনসম্ভোগৈর্নির্হ্রিযেত

07.17.41 পরিচারকচ্ছদ্মনা বা কিঞ্চিদ্ অরূপবেলাযাং আদায নির্গচ্ছেত্, সুরুঙ্গামুখেন বা নিশা উপহারেণ

07.17.42 তোযাশযে বা বারুণং যোগং আতিষ্ঠেত্

07.17.43 বৈদেহকব্যঞ্জনা বা পক্বান্নফলব্যবহারেণারক্ষিষু রসং উপচারযেযুঃ

07.17.44 দৈবত উপহারশ্রাদ্ধপ্রহবণনিমিত্তং আরক্ষিষু মদনযোগযুক্তং অন্নপানং রসং বা প্রযুজ্যাপগচ্ছেত্, আরক্ষকপ্রোত্সাহনেন বা

07.17.45 নাগরককুশীলবচিকিত্সকাপূপিকব্যঞ্জনা বা রাত্রৌ সমৃদ্ধগৃহাণ্যাদীপযেযুঃ আরক্ষিণাং বা

07.17.46 বৈদেহকব্যঞ্জনা বা পণ্যসংস্থাং আদীপযেযুঃ

07.17.47 অন্যদ্ বা শরীরং নিক্ষিপ্য স্বগৃহং আদীপযেদ্ অনুপাতভযাত্

07.17.48 ততঃ সন্ধিচ্ছেদখাতসুরুঙ্গাভিরপগচ্ছেত্

07.17.49 কাচকুম্ভভাণ্ডভারব্যঞ্জনো বা রাত্রৌ প্রতিষ্ঠেত

07.17.50 মুণ্ডজটিলানাং প্রবাসনান্যনুপ্রবিষ্টো বা রাত্রৌ তদ্ব্যঞ্জনঃ প্রতিষ্ঠেত, বিরূপব্যাধিকরণারণ্যচরচ্ছদ্মনাং অন্যতমেন বা

07.17.51 প্রেতব্যঞ্জনো বা গূঢৈর্নির্হ্রিযেত

07.17.52 প্রেতং বা স্ত্রীবেষেণানুগচ্ছেত্

07.17.53 বনচরব্যঞ্জনাশ্চ এনং অন্যতো যান্তং অন্যতোঽপদিশেযুঃ

07.17.54 ততোঽন্যতো গচ্ছেত্

07.17.55 চক্রচরাণাং বা শকটবাটৈরপগচ্ছেত্

07.17.56 আসন্নে চানুপাতে সত্ত্রং বা গৃহ্ণীযাত্

07.17.57 সত্ত্রাভাবে হিরণ্যং রসবিদ্ধং বা ভক্ষ্যজাতং উভযতঃপন্থানং উত্সৃজেত্

07.17.58 ততোঽন্যতোঽপগচ্ছেত্

07.17.59 গৃহীতো বা সামাদিভিরনুপাতং অতিসন্দধ্যাত্, রসবিদ্ধেন বা পথ্য্ঽদনেন

07.17.60 বারুণযোগাগ্নিদাহেষু বা শরীরং অন্যদ্ আধায শত্রুং অভিযুঞ্জীত পুত্রো মে ত্বযা হতঃ ইতি

07.17.61a উপাত্তচ্ছন্নশস্ত্রো বা রাত্রৌ বিক্রম্য রক্ষিষু

07.17.61b শীঘ্রপাতৈরপসরেদ্ গূঢপ্রণিহিতৈঃ সহ ( ইতি)

Chapt | মধ্যমচরিতং – উদাসীনচরিতং – মণ্ডলচরিতম্

07.18.01 মধ্যমস্যাত্মা তৃতীযা পঞ্চমী চ প্রকৃতী প্রকৃতযঃ

07.18.02 দ্বিতীযা চতুর্থী ষষ্ঠী চ বিকৃতযঃ

07.18.03 তচ্চেদ্ উভযং মধ্যমোঽনুগৃহ্ণীযাত্, বিজিগীষুর্মধ্যমানুলোমঃ স্যাত্

07.18.04 ন চেদ্ অনুগৃহ্ণীযাত্, প্রকৃত্য্ঽনুলোমঃ স্যাত্

07.18.05 মদ্যমশ্চেদ্ বিজিগীষোর্মিত্রং মিত্রভাবি লিপ্সেত, মিত্রস্যাত্মনশ্চ মিত্রাণ্যুত্থাপ্য মধ্যমাচ্চ মিত্রাণি ভেদযিত্বা মিত্রং ত্রাযেত

07.18.06 মণ্ডলং বা প্রোত্সাহযেত্ অতিপ্রবৃদ্ধোঽযং মধ্যমঃ সর্বেষাং নো বিনাশাযাভ্যুত্থিতঃ, সম্ভূযাস্য যাত্রাং বিহনাম ইতি

07.18.07 তচ্চেন্ মণ্ডলং অনুগৃহ্ণীযাত্, মধ্যমাবগ্রহেণাত্মানং উপবৃংহযেত্

07.18.08 ন চেদ্ অনুগৃহ্ণীযাত্, কোশদণ্ডাভ্যাং মিত্রং অনুগৃহ্য যে মধ্যমদ্বেষিণো রাজানঃ পরস্পরানুগৃহীতা বা বহবঃ তিষ্ঠেযুঃ, একসিদ্ধৌ বা বহবঃ সিধ্যেযুঃ, পরস্পরাদ্ বা শঙ্কিতা ন উত্তিষ্ঠেরন্, তেষাং প্রধানং একং আসন্নং বা সামদানাভ্যাং লভেত

07.18.09 দ্বিগুণো দ্বিতীযং ত্রিগুনঃ তৃতীযম্

07.18.10 এবং অভ্যুচ্চিতো মধ্যমং অবগৃহ্ণীযাত্

07.18.11 দেশকালাতিপত্তৌ বা সন্ধায মধ্যমেন মিত্রস্য সাচিব্যং কুর্যাত্, দূষ্যেষু বা কর্মসন্ধিম্

07.18.12 কর্শনীযং বাঽস্য মিত্রং মধ্যমো লিপ্সেত, প্রতিস্তম্ভযেদ্ এনং অহং ত্বা ত্রাযেয ইতি আ কর্শনাত্

07.18.13 কর্শিতং এনং ত্রাযেত

07.18.14 উচ্ছেদনীযং বাঽস্য মিত্রং মধ্যমো লিপ্সেত, কর্শিতং এনং ত্রাযেত মধ্যমবৃদ্ধিভযাত্

07.18.15 উচ্ছিন্নং বা ভূম্য্ঽনুগ্রহেণ হস্তে কুর্যাদ্ অন্যত্রাপসারভযাত্

07.18.16 কর্শনীয উচ্ছেদনীযযোশ্চেন্ মিত্রাণি মধ্যমস্য সাচিব্যকরাণি স্যুঃ, পুরুষান্তরেণ সন্ধীযেত

07.18.17 বিজিগীষোর্বা তযোর্মিত্রাণ্যবগ্রহসমর্থানি স্যুঃ, সন্ধিং উপেযাত্

07.18.18 অমিত্রং বাঽস্য মধ্যমো লিপ্সেত, সন্ধিং উপেযাত্

07.18.19 এবং স্বার্থশ্চ কৃতো ভবতি মধ্যমস্য প্রিযং চ

07.18.20 মধ্যমশ্চেত্ স্বমিত্রং মিত্রভাবি লিপ্সেত, পুরুষান্তরেণ সন্দধ্যাত্

07.18.21 সাপেক্ষং বা নার্হসি মিত্রং উচ্ছেত্তুম্ ইতি বারযেত্

07.18.22 উপেক্ষেত বা মণ্ডলং অস্য কুপ্যতু স্বপক্ষবধাত্ ইতি

07.18.23 অমিত্রং আত্মনো বা মধ্যমো লিপ্সেত, কোশদণ্ডাভ্যাং এনং অদৃশ্যমানোঽনুগৃহ্ণীযাত্

07.18.24 উদাসীনং বা মধ্যমো লিপ্সেত, অস্মৈ সাহায্যং দদ্যাদ্ উদাসীনাদ্ ভিদ্যতাম্ ইতি

07.18.25 মধ্যম উদাসীনযোর্যো মণ্ডলস্যাভিপ্রেতঃ তং আশ্রযেত

07.18.26 মধ্যমচরিতেন উদাসীনচরিতং ব্যাখ্যাতম্

07.18.27 উদাসীনশ্চেন্ মধ্যমং লিপ্সেত, যতঃ শত্রুং অতিসন্দধ্যান্ মিত্রস্য উপকারং কুর্যাদ্ উদাসীনং বা দণ্ড উপকারিণং লভেত ততঃ পরিণমেত

07.18.28 এবং উপবৃহ্যাত্মানং অরিপ্রকৃতিং কর্শযেন্ মিত্রপ্রকৃতিং চ উপগৃহ্ণীযাত্

07.18.29a সত্যপ্যমিত্রভাবে তস্যানাত্মবান্নিত্যাপকারী শত্রুঃ শত্রুসংহিতঃ পার্ষ্ণিগ্রাহো বা ব্যসনী যাতব্যো ব্যসনে বা নেতুরভিযোক্তা ইত্যরিভাবিনঃ, একার্থাভিপ্রযাতঃ পৃথগ্ঽর্থাভিপ্রযাতঃ সম্ভূযযাত্রিকঃ সংহিতপ্রযাণিকঃ স্বার্থাভিপ্রযাতঃ সামুত্থাযিকঃ কোশদণ্ডযোরন্যতরস্য ক্রেতা বিক্রেতা বা দ্বৈধীভাবিক ইতি মিত্রভাবিনঃ, –

07.18.29b সামন্তো বলবতঃ প্রতিঘাতোঽন্তর্ধিঃ প্রতিবেশো বা বলবতঃ পার্ষ্ণিগ্রাহো বা স্বযং উপনতঃ প্রতাপ উপনতো বা দণ্ড উপনত ইতি ভৃত্যভাবিনঃ সামন্তাঃ

07.18.30 তৈর্ভূম্য্.একান্তরা ব্যাখ্যাতাঃ

07.18.31ab তেষাং শত্রুবিরোধে যন্ মিত্রং একার্থতাং ব্রজেত্ |

07.18.31chd শক্ত্যা তদ্ঽনুগৃহ্ণীযাদ্ বিষহেত যযা পরম্

07.18.32ab প্রসাধ্য শত্রুং যন্ মিত্রং বৃদ্ধং গচ্ছেদ্ অবশ্যতাম্ |

07.18.32chd সামন্ত একান্তরাভ্যাং তত্প্রকৃতিভ্যাং বিরোধযেত্

07.18.33ab তত্কুলীনাপরুদ্ধাভ্যাং ভূমিং বা তস্য হারযেত্ |

07.18.33chd যথা বাঽনুগ্রহাপেক্ষং বশ্যং তিষ্ঠেত্ তথা চরেত্

07.18.34ab ন উপকুর্যাদ্ অমিত্রং বা গচ্ছেদ্ যদ্ অতিকর্শিতম্ |

07.18.34chd তদ্ অহীনং অবৃদ্ধং চ স্থাপযেন্ মিত্রং অর্থবিত্

07.18.35ab অর্থযুক্ত্যা চলং মিত্রং সন্ধিং যদ্ উপগচ্ছতি |

07.18.35chd তস্যাপগমনে হেতুং বিহন্যান্ন চলেদ্ যথা

07.18.36ab অরিসাধারণং যদ্ বা তিষ্ঠেত্ তদ্ অরিতঃ শঠম্ |

07.18.36chd ভেদযেদ্ ভিন্নং উচ্ছিন্দ্যাত্ ততঃ শত্রুং অনন্তরম্

07.18.37ab উদাসীনং চ যত্ তিষ্ঠেত্ সামন্তৈঃ তদ্ বিরোধযেত্ |

07.18.37chd ততো বিগ্রহসন্তপ্তং উপকারে নিবেশযেত্

07.18.38ab অমিত্রং বিজিগীষুং চ যত্ সঞ্চরতি দুর্বলম্ |

07.18.38chd তদ্ বলেনানুগৃহ্ণীযাদ্ যথা স্যান্ন পরান্মুখম্

07.18.39ab অপনীয ততোঽন্যস্যাং ভূমৌ বা সম্নিবেশযেত্ |

07.18.39chd নিবেশ্য পূর্বং তত্রান্যদ্ দণ্ডানুগ্রহহেতুনা

07.18.40ab অপকুর্যাত্ সমর্থং বা ন উপকুর্যাদ্ যদ্ আপদি |

07.18.40chd উচ্ছিন্দ্যাদ্ এব তন্মিত্রং বিশ্বস্যাঙ্কং উপস্থিতম্

07.18.41ab মিত্রব্যসনতো বাঽরিরুত্তিষ্ঠেদ্ যোঽনবগ্রহঃ |

07.18.41chd মিত্রেণ এব ভবেত্ সাধ্যশ্ছাদিতব্যসনেন সঃ

07.18.41ab অমিত্রব্যসনান্ মিত্রং উত্থিতং যদ্ বিরজ্যতি |

07.18.41chd অরিব্যসনসিদ্ধ্যা তত্শত্রুণা এব প্রসিধ্যতি

07.18.42ab বৃদ্ধিং ক্ষযং চ স্থানং চ কর্শন উচ্ছেদনং তথা

07.18.42chd সর্ব উপাযান্ সমাদধ্যাদ্ এতান্ যশ্চার্থশাস্ত্রবিত্ |

07.18.43ab এবং অন্যোন্যসঞ্চারং ষাড্গুণ্যং যোঽনুপশ্যতি

07.18.43chd স বুদ্ধিনিগলৈর্বদ্ধৈরিষ্টং ক্রীডতি পার্থিবৈঃ ( ইতি)

অর্থশাস্ত্র ০৮

কৌটিলীয অর্থশাস্ত্রং – ০৮

Book |

Chapt | প্রকৃতিব্যসনবর্গঃ

08.1.01 ব্যসনযৌগপদ্যে সৌকর্যতো যাতব্যং রক্ষিতব্যং বা ইতি ব্যসনচিন্তা

08.1.02 দৈবং মানুষং বা প্রকৃতিব্যসনং অনযাপনযাভ্যাং সম্ভবতি

08.1.03 গুণপ্রাতিলোম্যং অভাবঃ প্রদোষঃ প্রসঙ্গঃ পীডা বা ব্যসনম্

08.1.04 ব্যস্যত্যেনং শ্রেযস ইতি ব্যসনম্

08.1.05 স্বাম্য্ঽমাত্যজনপদদুর্গকোশদণ্ডমিত্রব্যসনানাং পূর্বং পূর্বং গরীযঃ ইত্যাচার্যাঃ

08.1.06 ন ইতি ভরদ্বাজঃ

08.1.07 স্বাম্য্ঽমাত্যব্যসনযোরমাত্যব্যসনং গরীযঃ

08.1.08 মন্ত্রো মন্ত্রফলাবাপ্তিঃ কর্মানুষ্ঠানং আযব্যযকর্ম দণ্ডপ্রণযনং অমিত্রাটবীপ্রতিষেধো রাজ্যরক্ষণং ব্যসনপ্রতীকারঃ কুমাররক্ষণং অভিষেকশ্চ কুমারাণাং আযত্তং অমাত্যেষু

08.1.09 তেষাং অভাবে তদ্ঽভাবঃ, ছিন্নপক্ষস্য ইব রাজ্ঞশ্চেষ্টানাশশ্চ

08.1.10 ব্যসনেষু চাসন্নঃ পর উপজাপঃ

08.1.11 বৈগুণ্যে চ প্রাণাবাধঃ প্রাণান্তিকচরত্বাদ্ রাজ্ঞঃ ইতি

08.1.12 ন ইতি কৌটিল্যঃ

08.1.13 মন্ত্রিপুরোহিতাদিভৃত্যবর্গং অধ্যক্ষপ্রচারং পুরুষদ্রব্যপ্রকৃতিব্যসনপ্রতীকারং এধনং চ রাজা এব করোতি

08.1.14 ব্যসনিষু বাঽমাত্যেষ্বন্যান্ অব্যসনিনঃ করোতি

08.1.15 পূজ্যপূজনে দূষ্যাবগ্রহে চ নিত্যযুক্তঃ তিষ্ঠতি

08.1.16 স্বামী চ সম্পন্নঃ স্বসম্পদ্ভিঃ প্রকৃতীঃ সম্পাদযতি

08.1.17 স যত্শীলঃ তত্শীলাঃ প্রকৃতযো ভবন্তি, উত্থানে প্রমাদে চ তদ্ঽঅযত্তত্বাত্

08.1.18 তত্কূটস্থানীযো হি স্বামী ইতি

08.1.19 অমাত্যজনপদব্যসনযোর্জনপদব্যসনং গরীযঃ ইতি বিশালাক্ষঃ

08.1.20 কোশো দণ্ডঃ কুপ্যং বিষ্টির্বাহনং নিচযাশ্চ জনপদাদ্ উত্তিষ্ঠন্তে

08.1.21 তেষাং অভাবো জনপদাভাবে, স্বাম্য্ঽমাত্যযোশ্চানন্তরঃ ইতি

08.1.22 ন ইতি কৌটিল্যঃ

08.1.23 অমাত্যমূলাঃ সর্বারম্ভাঃ – জনপদস্য কর্মসিদ্ধযঃ স্বতঃ পরতশ্চ যোগক্ষেমসাধনং ব্যসনপ্রতীকারঃ শূন্যনিবেশ উপচযৌ দণ্ডকরানুগ্রহশ্চ ইতি

08.1.24 জনপদদুর্গব্যসনযোর্দুর্গব্যসনম্ ইতি পারাশরাঃ

08.1.25 দুর্গে হি কোশদণ্ড উত্পত্তিরাপদি স্থানং চ জনপদস্য

08.1.26 শক্তিমত্তরাশ্চ পৌরা জানপদেভ্যো নিত্যাশ্চাপদি সহাযা রাজ্ঞঃ

08.1.27 জানপদাঃ ত্বমিত্রসাধারণাঃ ইতি

08.1.28 ন ইতি কৌটিল্যঃ

08.1.29 জনপদমূলা দুর্গকোশদণ্ডসেতুবার্ত্তাঽঽরম্ভাঃ

08.1.30 শৌর্যং স্থৈর্যং দাক্ষ্যং বাহুল্যং চ জানপদেষু

08.1.31 পর্বতান্তর্দ্বীপাশ্চ দুর্গা নাধ্যুষ্যন্তে জনপদাভাবাত্

08.1.32 কর্ষকপ্রাযে তু দুর্গব্যসনং, আযুধীযপ্রাযে তু জনপদে জনপদব্যসনং ইতি

08.1.33 দুর্গকোশব্যসনযোঃ কোশব্যসনম্ ইতি পিশুনঃ

08.1.34 কোশমূলো হি দুর্গসংস্কারো দুর্গরক্ষণং জনপদমিত্রামিত্রনিগ্রহো দেশান্তরিতানাং উত্সাহনং দণ্ডবলব্যবহারশ্চ

08.1.35 দুর্গঃ কোশাদ্ উপজাপ্যঃ পরেষাম্

08.1.36 কোশং আদায চ ব্যসনে শক্যং অপযাতুং, ন দুর্গম্ ইতি

08.1.37 ন ইতি কৌটিল্যঃ

08.1.38 দুর্গার্পণঃ কোশো দণ্ডঃ তূষ্ণীংযুদ্ধং স্বপক্ষনিগ্রহো দণ্ডবলব্যবহার আসারপ্রতিগ্রহঃ পরচক্রাটবীপ্রতিষেধশ্চ

08.1.39 দুর্গাভাবে চ কোশঃ পরেষাম্

08.1.40 দৃশ্যতে হি দুর্গবতাং অনুচ্ছিত্তিরিতি

08.1.41 কোশদণ্ডব্যসনযোর্দণ্ডব্যসনম্ ইতি কৌণপদন্তঃ

08.1.42 দণ্ডমূলো হি মিত্রামিত্রনিগ্রহঃ পরদণ্ড উত্সাহনং স্বদণ্ডপ্রতিগ্রহশ্চ

08.1.43 দণ্ডাভাবে চ ধ্রুবঃ কোশবিনাশঃ

08.1.44 কোশাভাবে চ শক্যঃ কুপ্যেন ভূম্যা পরভূমিস্বযঙ্গ্রাহেণ বা দণ্ডঃ পিণ্ডযিতুং, দণ্ডবতা চ কোশঃ

08.1.45 স্বামিনশ্চাসন্নবৃত্তিত্বাদ্ অমাত্যসধর্মা দণ্ডঃ ইতি

08.1.46 ন ইতি কৌটিল্যঃ

08.1.47 কোশমূলো হি দণ্ডঃ

08.1.48 কোশাভাবে দণ্ডঃ পরং গচ্ছতি, স্বামিনং বা হন্তি

08.1.49 সর্বাভিযোগকরশ্চ কোশো ধর্মকামহেতুঃ

08.1.50 দেশকালকার্যবশেন তু কোশদণ্ডযোরন্যতরঃ প্রমাণীভবতি

08.1.51 লম্ভপালনো হি দণ্ডঃ কোশস্য, কোশঃ কোশস্য দণ্ডস্য চ ভবতি

08.1.52 সর্বদ্রব্যপ্রযোজকত্বাত্ কোশব্যসনং গরীয ইতি

08.1.53 দণ্ডমিত্রব্যসনযোর্মিত্রব্যসনম্ ইতি বাতব্যাধিঃ

08.1.54 মিত্রং অভৃতং ব্যবহিতং চ কর্ম করোতি, পার্ষ্ণিগ্রাহং আসারং অমিত্রং আটবিকং চ প্রতিকরোতি, কোশদণ্ডভূমিভিশ্চ উপকরোতি ব্যসনাবস্থাযোগম্ ইতি

08.1.55 ন ইতি কৌটিল্যঃ

08.1.56 দণ্ডবতো মিত্রং মিত্রভাবে তিষ্ঠতি, অমিত্রো বা মিত্রভাবে

08.1.57 দণ্ডমিত্রযোঃ তু সাধারণে কার্যে সারতঃ স্বযুদ্ধদেশকাললাভাদ্ বিশেষঃ

08.1.58 শীঘ্রাভিযানে ত্বমিত্রাটবিকানভ্যন্তরকোপে চ ন মিত্রং বিদ্যতে

08.1.59 ব্যসনযৌগপদ্যে পরবৃদ্ধৌ চ মিত্রং অর্থযুক্তৌ তিষ্ঠতি

08.1.60 ইতি প্রকৃতিব্যসনসম্প্রধারণং উক্তম্

08.1.61ab প্রকৃত্য্ঽবযবানাং তু ব্যসনস্য বিশেষতঃ |

08.1.61chd বহুভাবোঽনুরাগো বা সারো বা কার্যসাধকঃ

08.1.62ab দ্বযোঃ তু ব্যসনে তুল্যে বিশেষো গুণতঃ ক্ষযাত্ |

08.1.62chd শেষপ্রকৃতিসাদ্গুণ্যং যদি স্যান্নাবিধেযকম্

08.1.63ab শেষপ্রকৃতিনাশঃ তু যত্র একব্যসনাদ্ ভবেত্ |

08.1.63chd ব্যসনং তদ্ গরীযঃ স্যাত্ প্রধানস্য ইতরস্য বা ( ইতি)

Chapt | রাজরাজ্যযোর্ব্যসনচিন্তা

08.2.01 রাজা রাজ্যং ইতি প্রকৃতিসঙ্ক্ষেপঃ

08.2.02 রাজ্ঞোঽভ্যন্তরো বাহ্যো বা কোপ ইতি

08.2.03 অহিভযাদ্ অভ্যন্তরঃ কোপো বাহ্যকোপাত্ পাপীযান্, অন্তর্ঽমাত্যকোপশ্চান্তঃকোপাত্

08.2.04 তস্মাত্ কোশদণ্ডশক্তিং আত্মসংস্থাং কুর্বীত

08.2.05 দ্বৈরাজ্যবৈরাজ্যযোর্দ্বৈরাজ্যং অন্যোন্যপক্ষদ্বেষানুরাগাভ্যাং পরস্পরসঙ্ঘর্ষেণ বা বিনশ্যতি, বৈরাজ্যং তু প্রকৃতিচিত্তগ্রহণাপেক্ষি যথাস্থিতং অন্যৈর্ভুজ্যতে ইত্যাচার্যাঃ

08.2.06 ন ইতি কৌটিল্যঃ

08.2.07 পিতাপুত্রযোর্ভ্রাত্রোর্বা দ্বৈরাজ্যং তুল্যযোগক্ষেমং অমাত্যাবগ্রহং বর্তযতি

08.2.08 বৈরাজ্যং তু জীবতঃ পরস্যাচ্ছিদ্য ন এতন্ মম ইতি মন্যমানঃ কর্শযতি, অপবাহযতি, পণ্যং বা করোতি, বিরক্তং বা পরিত্যজ্যাপগচ্ছতি ইতি

08.2.09 অন্ধশ্চলিতশাস্ত্রো বা রাজা ইতি অশাস্ত্রচক্ষুরন্ধো যত্কিঞ্চনকারী দৃঢাভিনিবেশী পরপ্রণেযো বা রাজ্যং অন্যাযেন উপহন্তি, চলিতশাস্ত্রঃ তু যত্র শাস্ত্রাচ্চলিতমতির্ভবতি শক্যানুনযো ভবতি ইত্যাচার্যাঃ

08.2.10 ন ইতি কৌটিল্যঃ

08.2.11 অন্ধো রাজা শক্যতে সহাযসম্পদা যত্র তত্র বা পর্যবস্থাপযিতুম্

08.2.12 চলিতশাস্ত্রঃ তু শাস্ত্রাদ্ অন্যথাঽভিনিবিষ্টবুদ্ধিরন্যাযেন রাজ্যং আত্মানং চ উপহন্তি ইতি

08.2.13 ব্যাধিতো নবো বা রাজা ইতি ব্যাধিতো রাজা রাজ্য উপঘাতং অমাত্যমূলং প্রাণাবাধং বা রাজ্যমূলং অবাপ্নোতি, নবঃ তু রাজা স্বধর্মানুগ্রহপরিহারদানমানকর্মভিঃ প্রকৃতিরঞ্জন উপকারৈশ্চরতি ইত্যাচার্যাঃ

08.2.14 ন ইতি কৌটিল্যঃ

08.2.15 ব্যাধিতো রাজা যথাপ্রবৃত্তং রাজপ্রণিধিং অনুবর্তযতি

08.2.16 নবঃ তু রাজা বলাবর্জিতং মম ইদং রাজ্যম্ ইতি যথা ইষ্টং অনবগ্রহশ্চরতি

08.2.17 সামুত্থাযিকৈরবগৃহীতো বা রাজ্য উপঘাতং মর্ষযতি

08.2.18 প্রকৃতিষ্বরূঢঃ সুখং উচ্ছেত্তুং ভবতি ইতি

08.2.19 ব্যাধিতে বিশেষঃ পাপরোগ্যপাপরোগী চ

08.2.20 নবেঽপ্যভিজাতোঽনভিজাত ইতি

08.2.21 দুর্বলোঽভিজাতো বলবান্ অনভিজাতো রাজা ইতি দুর্বলস্যাভিজাতস্য উপজাপং দৌর্বল্যাপেক্ষাঃ প্রকৃতযঃ কৃচ্ছ্রেণ উপগচ্ছন্তি, বলবতশ্চানভিজাতস্য বলাপেক্ষাঃ সুখেন ইত্যাচার্যাঃ

08.2.22 ন ইতি কৌটিল্যঃ

08.2.23 দুর্বলং অভিজাতং প্রকৃতযঃ স্বযং উপনমন্তি, জাত্যং ঐশ্বর্যপ্রকৃতিরনুবর্তত ইতি

08.2.24 বলবতশ্চানভিজাতস্য উপজাপং বিসংবাদযন্তি, অনুরাগে সার্বগুণ্যং ইতি

08.2.25 প্রযাসবধাত্ সস্যবধো মুষ্টিবধাত্ পাপীযান্, নিরাজীবত্বাদ্ অবৃষ্টিরতিবৃষ্টিতঃ

08.2.26ab দ্বযোর্দ্বযোর্ব্যসনযোঃ প্রকৃতীনাং বলাবলম্ |

08.2.26chd পারম্পর্যক্রমেণ উক্তং যানে স্থানে চ কারণম্ ( ইতি)

Chapt | পুরুষব্যসনবর্গঃ

08.3.01 অবিদ্যাবিনযঃ পুরুষব্যসনহেতুঃ

08.3.02 অবিনীতো হি ব্যসনদোষান্ন পশ্যতি

08.3.03 তান্ উপদেক্ষ্যামঃ

08.3.04 কোপজঃ ত্রিবর্গঃ, কামজশ্চতুর্বর্গঃ

08.3.05 তযোঃ কোপো গরীযান্

08.3.06 সর্বত্র হি কোপশ্চরতি

08.3.07 প্রাযশশ্চ কোপবশা রাজানঃ প্রকৃতিকোপৈর্হতাঃ শ্রূযন্তে, কামবশাঃ ক্ষযনিমিত্তং অরিব্যাধিভিরিতি

08.3.08 ন ইতি ভারদ্বাজঃ

08.3.09 সত্পুরুষাচারঃ কোপো বৈরযাতনং অবজ্ঞাবধো ভীতমনুষ্যতা চ

08.3.10 নিত্যশ্চ কোপেন সম্বন্ধঃ পাপপ্রতিষেধার্থঃ

08.3.11 কামঃ সিদ্ধিলাভঃ সান্ত্বং ত্যাগশীলতা সম্প্রিযভাবশ্চ

08.3.12 নিত্যশ্চ কামেন সম্বন্ধঃ কৃতকর্মণঃ ফল উপভোগার্থঃ ইতি

08.3.13 ন ইতি কৌটিল্যঃ

08.3.14 দ্বেষ্যতা শত্রুবেদনং দুঃখাসঙ্গশ্চ কোপঃ

08.3.15 পরিভবো দ্রব্যনাশঃ পাটচ্চরদ্যূতকারলুব্ধকগাযনবাদকৈশ্চানর্থ্যৈঃ সম্যোগঃ কামঃ

08.3.16 তযোঃ পরিভবাদ্ দ্বেষ্যতা গরীযসী

08.3.17 পরিভূতঃ স্বৈঃ পরৈশ্চাবগৃহ্যতে, দ্বেষ্যঃ সমুচ্ছিদ্যত ইতি

08.3.18 দ্রব্যনাশাত্শত্রুবেদনং গরীযঃ

08.3.19 দ্রব্যনাশঃ কোশাবাধকঃ, শত্রুবেদনং প্রাণাবাধকং ইতি

08.3.20 অনর্থ্যসম্যোগাদ্ দুঃখসম্যোগো গরীযান্

08.3.21 অনর্থ্যসম্যোগো মুহূর্তপ্রতীকারো, দীর্ঘক্লেশকরো দুঃখানাং আসঙ্গ ইতি

08.3.22 তস্মাত্ কোপো গরীযান্

08.3.23 বাক্পারুষ্যং অর্থদূষণং দণ্ডপারুষ্যং ইতি

08.3.24 বাক্পারুষ্যার্থদূষণযোর্বাক্পারুষ্যং গরীযঃ ইতি বিশালাক্ষঃ

08.3.25 পরুষমুক্তো হি তেজস্বী তেজসা প্রত্যারোহতি

08.3.26 দুরুক্তশল্যং হৃদি নিখাতং তেজঃসন্দীপনং ইন্দ্রিয উপতাপি চ ইতি

08.3.27 ন ইতি কৌটিল্যঃ

08.3.28 অর্থপূজা বাক্ষল্যং অপহন্তি, বৃত্তিবিলোপঃ ত্বর্থদূষণম্

08.3.29 অদানং আদানং বিনাশঃ পরিত্যাগো বাঽর্থস্য ইত্যর্থদূষণম্

08.3.30 অর্থদূষণদণ্ডপারুষ্যযোরর্থদূষণং গরীযঃ ইতি পারাশরাঃ

08.3.31 অর্থমূলৌ ধর্মকামৌ

08.3.32 অর্থপ্রতিবদ্ধশ্চ লোকো বর্ততে

08.3.33 তস্য উপঘাতো গরীযান্ ইতি

08.3.34 ন ইতি কৌটিল্যঃ

08.3.35 সুমহতাঽপ্যর্থেন ন কশ্চন শরীরবিনাশং ইচ্ছেত্

08.3.36 দণ্ডপারুষ্যাচ্চ তং এব দোষং অন্যেভ্যঃ প্রাপ্নোতি

08.3.37 ইতি কোপজঃ ত্রিবর্গঃ

08.3.38 কামজঃ তু মৃগযা দ্যূতং স্ত্রিযঃ পানং ইতি চতুর্বর্গঃ

08.3.39 তস্য মৃগযাদ্যূতযোর্মৃগযা গরীযসী ইতি পিশুনঃ

08.3.40 স্তেনামিত্রব্যালদাবপ্রস্খলনভযদিন্মোহাঃ ক্ষুত্পিপাসে চ প্রাণাবাধঃ তস্যাম্

08.3.41 দ্যূতে তু জিতং এবাক্ষবিদুষা যথা জযত্সেনদুর্যোধনাভ্যাম্ ইতি

08.3.42 ন ইত্য্কৌটিল্যঃ

08.3.43 তযোরপ্যন্যতরপরাজযোঽস্তি ইতি নলযুধিষ্ঠিরাভ্যাং ব্যাখ্যাতম্

08.3.44 তদ্ এব বিজিতদ্রব্যং আমিষং বৈরানুবন্ধশ্চ

08.3.45 সতোঽর্থস্য বিপ্রতিপত্তিরসতশ্চার্জনং অপ্রতিভুক্তনাশো মূত্রপুরীষধারণবুভুক্ষাঽঽদিভিশ্চ ব্যাধিলাভ ইতি দ্যূতদোষাঃ

08.3.46 মৃগযাযাং তু ব্যাযামঃ শ্লেষ্মপিত্তমেদঃস্বেদনাশশ্চলে স্থিতে চ কাযে লক্ষপরিচযঃ কোপভযস্থানেষু চ মৃগাণাং চিত্তজ্ঞানং অনিত্যযানং চ ইতি

08.3.47 দ্যূতস্ত্রীব্যসনযোঃ কৈতবব্যসনম্ ইতি কৌণপদন্তঃ

08.3.48 সাতত্যেন হি নিশি প্রদীপে মাতরি চ মৃতাযাং দীব্যত্যেব কিতবঃ

08.3.49 কৃচ্ছ্রে চ প্রতিপৃষ্টঃ কুপ্যতি

08.3.50 স্ত্রীব্যসনে তু স্নানপ্রতিকর্মভোজনভূমিষু ভবত্যেব ধর্মার্থপরিপ্রশ্নঃ

08.3.51 শক্যা চ স্ত্রী রাজহিতেনিযোক্তুং, উপাংশুদণ্ডেন ব্যাধিনা বা ব্যাবর্তযিতুং অবস্রাবযিতুং বা ইতি

08.3.52 ন ইতি কৌটিল্যঃ

08.3.53 সপ্রত্যাদেযং দ্যূতং নিষ্প্রত্যাদেযং স্ত্রীব্যসনম্

08.3.54 অদর্শনং কার্যনির্বেদঃ কালাতিপাতনাদ্ অনর্থো ধর্মলোপশ্চ তন্ত্রদৌর্বল্যং পানানুবন্ধশ্চ ইতি

08.3.55 স্ত্রীপানব্যসনযোঃ স্ত্রীব্যসনম্ ইতি বাতব্যাধিঃ

08.3.56 স্ত্রীষু হি বালিশ্যং অনেকবিধং নিশান্তপ্রণিধৌ ব্যাখ্যাতম্

08.3.57 পানে তু শব্দাদীনাং ইন্দ্রিযার্থানাং উপভোগঃ প্রীতিদানং পরিজনপূজনং কর্মশ্রমবধশ্চ ইতি

08.3.58 ন ইতি কৌটিল্যঃ

08.3.59 স্ত্রীব্যসনে ভবত্যপত্য উত্পত্তিরাত্মরক্ষণং চান্তর্দারেষু, বিপর্যযো বা বাহ্যেষু, অগম্যেষু সর্ব উচ্ছিত্তিঃ

08.3.60 তদ্ উভযং পানব্যসনে

08.3.61 পানসম্পত্ – সংজ্ঞানাশোঽনুন্মত্তস্য উন্মত্তত্বং অপ্রেতস্য প্রেতত্বং কৌপীনদর্শনং শ্রুতপ্রজ্ঞাপ্রাণবিত্তমিত্রহানিঃ সদ্ভির্বিযোগোঽনর্থ্যসম্যোগঃ তন্ত্রীগীতনৈপুণ্যেষু চার্থঘ্নেষু প্রসঙ্গ ইতি

08.3.62 দ্যূতমদ্যযোর্দ্যূতম্

08.3.63 একেষাং পণনিমিত্তো জযঃ পরাজযো বা প্রাণিষু নিশ্চেতনেষু বা পক্ষদ্বৈধেন প্রকৃতিকোপং করোতি

08.3.64 বিশেষতশ্চ সঙ্ঘানাং সঙ্ঘধর্মিণাং চ রাজকুলানাং দ্যূতনিমিত্তো ভেদঃ তন্নিমিত্তো বিনাশ ইত্যসত্প্রগ্রহঃ পাপিষ্ঠতমো ব্যসনানাং তন্ত্রদৌর্বল্যাদ্ ইতি

08.3.65ab অসতাং প্রগ্রহঃ কামঃ কোপশ্চাবগ্রহঃ সতাম্ |

08.3.65chd ব্যসনং দোষবাহুল্যাদ্ অত্যন্তং উভযং মতম্

08.3.66ab তস্মাত্ কোপং চ কামং চ ব্যসনারম্ভং আত্মবান্ |

08.3.66chd পরিত্যজেন্ মূলহরং বৃদ্ধসেবী জিত ইন্দ্রিযঃ ( ইতি)

Chapt | পীডনবর্গঃ – স্তম্ভবর্গঃ – কোশসংগবর্গঃ

08.4.01 দৈবপীডনং – অগ্নিরুদকং ব্যাধির্দুর্ভিক্ষং মরক ইতি

08.4.02 অগ্ন্য্.উদকযোরগ্নিপীডনং অপ্রতিকার্যং সর্বদাহি চ, শক্যাপগমনং তার্যাবাধং উদকপীডনম্ ইত্যাচার্যাঃ

08.4.03 ন ইত্ কৌটিল্যঃ

08.4.04 অগ্নির্গ্রামং অর্ধগ্রামং বা দহতি, উদকবেগঃ তু গ্রামশতপ্রবাহী ইতি

08.4.05 ব্যাধিদুর্ভিক্ষযোর্ব্যাধিঃ প্রেতব্যাধিত উপসৃষ্টপরিচারকব্যাযাম উপরোধেন কর্মাণ্যুপহন্তি, দুর্ভিক্ষং পুনরকর্ম উপঘাতি হিরণ্যপশুকরদাযি চ ইত্যাচার্যাঃ

08.4.06 ন ইতি কৌটিল্যঃ

08.4.07 একদেশপীডনো ব্যাধিঃ শক্যপ্রতীকারশ্চ, সর্বদেশপীডনং দুর্ভিক্ষং প্রাণিনাং অজীবনায ইতি

08.4.08 তেন মরকো ব্যাখ্যাতঃ

08.4.09 ক্ষুদ্রকমুখ্যক্ষযযোঃ ক্ষুদ্রকক্ষযঃ কর্মণাং অযোগক্ষেমং করোতি, মুখ্যক্ষযঃ কর্মানুষ্ঠান উপরোধধর্মা ইত্যাচার্যাঃ

08.4.10 ন ইতি কৌটিল্যঃ

08.4.11 শক্যঃ ক্ষুদ্রকক্ষযঃ প্রতিসন্ধাতুং বাহুল্যাত্ ক্ষুদ্রকাণাং, ন মুখ্যক্ষযঃ

08.4.12 সহস্রেষু হি মুখ্যো ভবত্যেকো ন বা সত্ত্বপ্রজ্ঞাঽঽধিক্যাত্ তদ্ঽঅশ্রযত্বাত্ ক্ষুদ্রকাণাং ইতি

08.4.13 স্বচক্রপরচক্রযোঃ স্বচক্রং অতিমাত্রাভ্যাং দণ্ডকরাভ্যাং পীডযত্যশক্যং চ বারযিতুং, পরচক্রং তু শক্যং প্রৈযোদ্ধুং উপসারেণ সন্ধিনা বা মোক্ষযিতুম্ ইত্যাচার্যাঃ

08.4.14 ন ইতি কৌটিল্যঃ

08.4.15 স্বচক্রপীডনং প্রকৃতিপুরুষমুখ্য উপগ্রহবিঘাতাভ্যাং শক্যতে বারযিতুং একদেশং বা পীডযতি, সর্বদেশপীডনং তু পরচক্রং বিলোপঘাতদাহবিধ্বংসনাপবাহনৈঃ পীডযতি ইতি

08.4.16 প্রকৃতিরাজবিবাদযোঃ প্রকৃইতিবিবাদঃ প্রকৃতীনাং ভেদকঃ পরাভিযোগান্ আবহতি, রাজবিবাদঃ তু প্রকৃতীনাং দ্বিগুণভক্তবেতনপরিহারকরো ভবতি ইত্যাচার্যাঃ

08.4.17 ন ইতি কৌটিল্যঃ

08.4.18 শক্যঃ প্রকৃতিবিবাদঃ প্রকৃতিমুখ্য উপগ্রহেণ কলহস্থানাপনযনেন বা বারযিতুম্

08.4.19 বিবদমানাঃ তু প্রকৃতযঃ পরস্পরসঙ্ঘর্ষেণ উপকুর্বন্তি

08.4.20 রাজবিবাদঃ তু পীডন উচ্ছেদনায প্রকৃতীনাং দ্বিগুণব্যাযামসাধ্য ইতি

08.4.21 দেশরাজবিহারযোর্দেশবিহারঃ ত্রৈকাল্যেন কর্মফল উপঘাতং করোতি, রাজবিহারঃ তু কারুশিল্পিকুশীলববাগ্জীবনরূপাজীবাবৈদেহক উপকারং করোতি ইত্যাচার্যাঃ

08.4.22 ন ইতি কৌটিল্যঃ

08.4.23 দেশবিহারঃ কর্মশ্রমং অবধাঽর্থং অল্পং ভক্ষযতি ভক্ষযিত্বা চ ভূযঃ কর্মসু যোগং গচ্ছতি, রাজবিহারঃ তু স্বযং বল্লভৈশ্চ স্বযঙ্গ্রাহপ্রণযপণ্যাগারকার্য উপগ্রহৈঃ পীডযতি ইতি

08.4.24 সুভগাকুমারযোঃ কুমারঃ স্বযং বল্লভৈশ্চ স্বযঙ্গ্রাহপ্রণযপণ্যাগারকার্য উপগ্রহৈঃ পীডযতি, সুভগা বিলাস উপভোগেন ইত্যাচার্যাঃ

08.4.25 ন ইতি কৌটিল্যঃ

08.4.26 শক্যঃ কুমারো মন্ত্রিপুরোহিতাভ্যাং বারযিতুং, ন সুভগা বালিশ্যাদ্ অনর্থ্যজনসম্যোগাচ্চ ইতি

08.4.27 শ্রেণীমুখ্যযোঃ শ্রেণী বাহুল্যাদ্ অনবগ্রহা স্তেযসাহসাভ্যাং পীডযতি, মুখ্যঃ কার্যানুগ্রহবিঘাতাভ্যাম্ ইত্যাচার্যাঃ

08.4.28 ন ইতি কৌটিল্যঃ

08.4.29 সুব্যাবর্ত্যা শ্রেণী সমানশীলব্যসনত্বাত্, শ্রেণীমুখ্য একদেশ উপগ্রহেণ বা

08.4.30 স্তম্ভযুক্তো মুখ্যঃ পরপ্রাণদ্রব্য উপঘাতাভ্যাং পীডযতি ইতি

08.4.31 সম্নিধাতৃসমাহর্ত্রোঃ সম্নিধাতা কৃতবিদূষণাত্যযাভ্যাং পীডযতি, সমাহর্তা করণাধিষ্ঠিতঃ প্রদিষ্টফল উপভোগী ভবতি ইত্যাচার্যাঃ

08.4.32 ন ইতি কৌটিল্যঃ

08.4.33 সম্নিধাতা কৃতাবস্থং অন্যৈঃ কোশপ্রবেশ্যং প্রতিগৃহ্ণাতি, সমাহর্তা তু পূর্বং অর্থং আত্মনঃ কৃত্বা পশ্চাদ্ রাজার্থং করোতি প্রণাশযতি বা, পরস্বাদানে চ স্বপ্রত্যযশ্চরতি ইতি

08.4.34 অন্তপালবৈদেহকযোরন্তপালশ্চোরপ্রসর্গদেযাত্যাদানাভ্যাং বণিক্পথং পীডযতি, বৈদেহকাঃ তু পণ্য.প্রতিপণ্যানুগ্রহৈঃ প্রসাধযন্তি ইত্যাচার্যাঃ

08.4.35 ন ইতি কৌটিল্যঃ

08.4.36 অন্তপালঃ পণ্যসম্পাতানুগ্রহেণ বর্তযতি, বৈদেহকাঃ তু সম্ভূয পণ্যানাং উত্কর্ষাপকর্ষং কুর্বাণাঃ পণে পণশতং কুম্ভে কুম্ভশতং ইত্যাজীবন্তি

08.4.37 অভিজাত উপরুদ্ধা ভূমিঃ পশুব্রজ উপরুদ্ধা বা ইতি অভিজাত উপরুদ্ধা ভূমিঃ মহাফলাঽপ্যাযুধীয উপকারিণী ন ক্ষমা মোক্ষযিতুং ব্যসনাবাধভযাত্, পশুব্রজ উপরুদ্ধা তু কৃষিযোগ্যা ক্ষমা মোক্ষযিতুম্

08.4.38 বিবীতং হি ক্ষেত্রেণ বাধ্যতে ইত্যাচার্যাঃ

08.4.39 ন ইতি কৌটিল্যঃ

08.4.40 অভিজাত উপরুদ্ধা ভূমিরত্যন্তমহা উপকারাঽপি ক্ষমা মোক্ষযিতুং ব্যসনাবাধভযাত্, পশুব্রজ উপরুদ্ধা তু কোশবাহন উপকারিণী ন ক্ষমা মোক্ষযিতুং, অন্যত্র সস্যবাপ উপরোধাদ্ ইতি

08.4.41 প্রতিরোধকাটবিকযোঃ প্রতিরোধকা রাত্রিসত্ত্রচরাঃ শরীরাক্রমিণো নিত্যাঃ শতসহস্রাহপারিণঃ প্রধানকোপকাশ্চ ব্যবহিতাঃ প্রত্যন্তরারণ্যচরাশ্চাটবিকাঃ প্রকাশা দৃস্যাশ্চরন্তি, একদেশঘাতকাশ্চ ইত্যাচার্যাঃ

08.4.42 ন ইতি কৌটিল্যঃ

08.4.43 প্রতিরোধকাঃ প্রমত্তস্যাপরহন্তি, অল্পাঃ কুণ্ঠাঃ সুখা জ্ঞাতুং গ্রহীতুং চ, স্বদেশস্থাঃ প্রভূতা বিক্রান্তাশ্চাটবিকাঃ প্রকাশযোদিনোঽপহর্তারো হন্তারশ্চ দেশানাং রাজসধর্মাণ ইতি

08.4.44 মৃগহস্তিবনযোঃ মৃগাঃ প্রভূতাঃ প্রভূতমাংসচর্ম উপকারিণো মন্দগ্রাসাবক্লেশিনঃ সুনিযম্যাশ্চ

08.4.45 বিপরীতা হস্তিনো গৃহ্যমাণা দুষ্টাশ্চ দেশবিনাশায ইতি

08.4.46 স্বপরস্থানীয উপকারযোঃ স্বস্থানীয উপকারো ধান্যপশুহিরণ্যকুপ্য উপকারো জানপদানাং আপদ্যাত্মধারণঃ

08.4.47 বিপরীতঃ পরস্থানীয উপকারঃ

08.4.48 ইতি পীডনানি – আভ্যন্তরো মুখ্যস্তম্ভো বাহ্যোঽমিত্রাটবীস্তম্ভঃ ইতি স্তম্ভবর্গহ্

08.4.49 তাভ্যাং পীডনৈর্যথা উক্তৈশ্চ পীডিতঃ, সক্তো মুখ্যেষু, পরিহার উপহতঃ, প্রকীর্ণো, মিথ্যাসংহৃতঃ, সামন্তাটবীহৃত ইতি কোশসঙ্গবর্গঃ

08.4.50ab পীডনানাং অনুত্পত্তাবুত্পন্নানাং চ বারণে |

08.4.50chd যতেত দেশবৃদ্ধ্য্ঽর্থং নাশে চ স্তম্ভসঙ্গযোঃ ( ইতি)

Chapt | বলব্যসনবর্গঃ – মিত্রব্যসনবর্গঃ

08.5.01 বলব্যসনানি – অমানিতং, বিমানিতং, অভৃতং, ব্যাধিতং, নবাগতং, দূরাযাতং, পরিশ্রান্তং, পরিক্ষীণং, প্রতিহতং, হতাগ্রবেগং, অনৃতুপ্রাপ্তং, অভূমিপ্রাপ্তং, আশানির্বেদি, পরিসৃপ্তং, কলত্রগর্ভি, অন্তঃশল্যং, কুপিতমূলং, ভিন্নগর্ভং, অপসৃতং, অতিক্ষিপ্তং, উপনিবিষ্টং, সমাপ্তং, উপরুদ্ধং, পরিক্ষিপ্তং, ছিন্নধান্যপুরুষবীবধং, স্ববিক্ষিপ্তং, মিত্রবিক্ষিপ্তং, দূষ্যযুক্তং, দুষ্টপার্ষ্ণিগ্রাহং, শূন্যমূলং, অস্বামিসংহতং, ভিন্নকূটং, অন্ধং ইতি

08.5.02 তেষাং অমানিতবিমানিতানিযতযোরমানিতং কৃতার্থমানং যুধ্যেত, ন বিমানিতং অন্তঃকোপম্

08.5.03 অভৃতব্যাধিতযোরভৃতং তদাত্বকৃতবেতনং যুধ্যেত, ন ব্যাধিতং অকর্মণ্যম্

08.5.04 নবাগতদূরাযাতযোর্নবাগতং অন্যত উপলব্ধদেশং অনবমিশ্রং যুধ্যেত, ন দূরাযতং আযতগতপরিক্লেশম্

08.5.05 পরিশ্রান্তপরিক্ষীণযোঃ পরিশ্রান্তং স্নানভোজনস্বপ্নলব্ধবিশ্রামং যুধ্যেত, ন পরিক্ষীণং অন্যত্রাহবে ক্ষীণযুগ্যপুরুষম্

08.5.06 প্রতিহতহতাগ্রবেগযোঃ প্রতিহতং অগ্রপাতভগ্নং প্রবীরপুরুষসংহতং যুধ্যেত, ন হতাগ্রবেগং অগ্রপাতহতবীরম্

08.5.07 অনৃত্ব্ঽভূমিপ্রাপ্তযোরনৃতুপ্রাপ্তং যথ.ঋতুযুগ্যশস্ত্রাবরণং যুধ্যেত, নাভূমিপ্রাপ্তং অবরুদ্ধপ্রসারব্যাযামম্

08.5.08 আশানির্বেদিপরিসৃপ্তযোরাশানির্বেদি লব্ধাভিপ্রাযং যুধ্যেত, ন পরিসৃপ্তং অপসৃতমুখ্যম্

08.5.09 কলত্রগর্ভ্য্ঽন্তঃশল্যযোঃ কলত্রগর্ভি উন্মুচ্য কলত্রং যুধ্যেত, নান্তঃশল্যং অন্তরমিত্রম্

08.5.10 কুপিতমূলভিন্নগর্ভযোঃ কুপিতমূলং প্রশমিতকোপং সামাদিভির্যুধ্যেত, ন ভিন্নগর্ভং অন্যোন্যস্মাদ্ ভিন্নম্

08.5.11 অপসৃতাতিক্ষিপ্তযোরপসৃতং একরাজ্যাতিক্রান্তং মন্ত্রব্যাযামাভ্যাং সত্ত্রমিত্রাপাশ্রযং যুধ্যেত, নাতিক্ষিপ্তং অনেকরাজ্যাতিক্রান্তং বহ্ব্ঽঅবাধত্বাত্

08.5.12 উপনিবিষ্টসমাপ্তযোরুপনিবিষ্টং পৃথগ্যানস্থানং অতিসন্ধাযারিং যুধ্যেত, ন সমাপ্তং অরিণা একস্থানযানম্

08.5.13 উপরুদ্ধপরিক্ষিপ্তযোরুপরুদ্ধং অন্যতো নিষ্ক্রম্য উপরোদ্ধারং প্রতিযুধ্যেত, ন পরিক্ষিপ্তং সর্বতঃ প্রতিরুদ্ধম্

08.5.14 ছিন্নধান্যপুরুষবীবধযোঃ ছিন্নধান্যং অন্যতো ধান্যং আনীয জঙ্গমস্থাবরাহারং বা যুধ্যেত, ন ছিন্নপুরুষবীবধং অনভিসারম্

08.5.15 স্ববিক্ষিপ্তমিত্রবিক্ষিপ্তযোঃ স্ববিক্ষিপ্তং স্বভূমৌ বিক্ষিপ্তং সৈন্যং আপদি শক্যং আবাহযিতুং, ন মিত্রবিক্ষিপ্তং বিপ্রকৃষ্টদেশকালত্বাত্

08.5.16 দূষ্যযুক্তদুষ্টপার্ষ্ণিগ্রাহযোর্দূষ্যযুক্তং আপ্তপুরুষাধিষ্ঠিতং অসংহতং যুধ্যেত, ন দুষ্টপার্ষ্ণিগ্রাহং পৃষ্ঠাভিঘাতত্রস্তম্

08.5.17 শূন্যমূলাস্বামিসংহতযোঃ শূন্যমূলং কৃতপৌরজানপদারক্ষং সর্বসন্দোহেন যুধ্যেত, নাস্বামিসংহতং রাজসেনাপতিহীনম্

08.5.18 ভিন্নকূটান্ধযোর্ভিন্নকূটং অন্যাধিষ্ঠিতং যুধ্যেত, নান্ধং অদেশিকং – ইতি

08.5.19ab দোষশুদ্ধির্বলাবাপঃ সত্ত্রস্থানাতিসংহিতম্ |

08.5.19chd সন্ধিশ্চ উত্তরপক্ষস্য বলব্যসনসাধনম্

08.5.20ab রক্ষেত্ স্বদণ্ডং ব্যসনে শত্রুভ্যো নিত্যং উত্থিতঃ |

08.5.20chd প্রহরেদ্ দণ্ডরন্ধ্রেষু শত্রূণাং নিত্যং উত্থিতঃ

08.5.21ab যতো নিমিত্তং ব্যসনং প্রকৃতীনাং অবাপ্নুযাত্ |

08.5.21chd প্রাগ্ এব প্রতিকুর্বীত তন্নিমিত্তং অতন্দ্রিতঃ |

08.5.22ab অভিযাতং স্বযং মিত্রং সম্ভূযান্যবশেন বা

08.5.22chd পরিত্যক্তং অশক্ত্যা বা লোভেন প্রণযেন বা |

08.5.23ab বিক্রীতং অভিযুঞ্জানে সঙ্গ্রামে বাঽপবর্তিনা

08.5.23chd দ্বৈধীভাবেন বাঽমিত্রং যাস্যতা বাঽন্যং অন্যতঃ |

08.5.24ab পৃথগ্ বা সহযানে বা বিশ্বাসেনাতিসংহিতম্

08.5.24chd ভযাবমানালস্যৈর্বা ব্যসনান্ন প্রমোক্ষিতম্ |

08.5.25ab অবরুদ্ধং স্বভূমিভ্যঃ সমীপাদ্ বা ভযাদ্ গতম্

08.5.25chd আচ্ছেদনাদ্ অদানাদ্ বা দত্ত্বা বাঽপ্যবমানিতম্ |

08.5.26ab অত্যাহারিতং অর্থং বা স্বযং পরমুখেন বা

08.5.26chd অতিভারে নিযুক্তং বা ভঙ্ক্ত্বা পরং উপস্থিতম্ |

08.5.27ab উপেক্ষিতং অশক্ত্যা বা প্রার্থযিত্বা বিরোধিতম্

08.5.27chd কৃচ্ছ্রেণ সাধ্যতে মিত্রং সিদ্ধং চাশু বিরজ্যতি |

08.5.28ab কৃতপ্রযাসং মান্যং বা মোহান্ মিত্রং অমানিতম্ |

08.5.28chd মানিতং বা ন সদৃশং শক্তিতো বা নিবারিতম্

08.5.29ab মিত্র উপঘাতত্রস্তং বা শঙ্কিতং বাঽরিসংহিতাত্ |

08.5.29chd দূষ্যৈর্বা ভেদিতুং মিত্রং সাধ্যং সিদ্ধং চ তিষ্ঠতি

08.5.30ab তস্মান্ন উত্পাদযেদ্ এনান্ দোষান্ মিত্র উপঘাতকান্ |

08.5.30chd উত্পন্নান্ বা প্রশমযেদ্ গুণৈর্দোষ উপঘাতিভিঃ ( ইতি)

অর্থশাস্ত্র ০৯

কৌটিলীয অর্থশাস্ত্রং – ০৯

Book |

Chapt | শক্তিদেশকালবলাবলজ্ঞানং – যাত্রাকালাঃ

09.1.01 বিজিগীষুরাত্মনঃ পরস্য চ বলাবলং শক্তিদেশকালযাত্রাকালবলসমুদ্দানকালপশ্চাত্কোপক্ষযব্যযলাভাপদাং জ্ঞাত্বা বিশিষ্টবলো যাযাত্, অন্যথাঽঽসীত

09.1.02 উত্সাহপ্রভাবযোরুত্সাহঃ শ্রেযান্

09.1.03 স্বযং হি রাজা শূরো বলবান্ অরোগঃ কৃতাস্ত্রো দণ্ডদ্বিতীযোঽপি শক্তঃ প্রভাববন্তং রাজানং জেতুম্

09.1.04 অল্পোঽপি চাস্য দণ্ডঃ তেজসা কৃত্যকরো ভবতি

09.1.05 নিরুত্সাহঃ তু প্রভাববান্ রাজা বিক্রমাভিপন্নো নশ্যতি ইত্যাচার্যাঃ

09.1.06 ন ইতি কৌটিল্যঃ

09.1.07 প্রভাববান্ উত্সাহবন্তং রাজানং প্রভাবেনাতিসন্ধত্তে তদ্বিশিষ্টং অন্যং রাজানং আবাহ্য ভৃত্বা ক্রীত্বা প্রবীরপুরুষান্

09.1.08 প্রভূতপ্রভাবহযহস্তিরথ উপকরণসম্পন্নশ্চাস্য দণ্ডঃ সর্বত্রাপ্রতিহতশ্চরতি

09.1.09 উত্সাহবতশ্চ প্রভাববন্তো জিত্বা ক্রীত্বা চ স্ত্রিযো বালাঃ পঙ্গবোঽন্ধাশ্চ পৃথিবীং জিগ্যুরিতি

09.1.10 প্রভাবমন্ত্রযোঃ প্রভাবঃ শ্রেযান্

09.1.11 মন্ত্রশক্তিসম্পন্নো হি বন্ধ্যবুদ্ধিরপ্রভাবো ভবতি

09.1.12 মন্ত্রকর্ম চাস্য নিশ্চিতং অপ্রভাবো গর্ভধান্যং অবৃষ্টিরিব উপহন্তি ইত্যাচার্যাঃ

09.1.13 ন ইতি কৌটিল্যঃ

09.1.14 মন্ত্রশক্তিঃ শ্রেযসী

09.1.15 প্রজ্ঞাশাস্ত্রচক্ষুর্হি রাজাঽল্পেনাপি প্রযত্নেন মন্ত্রং আধাতুং শক্তঃ পরান্ উত্সাহপ্রভাববতশ্চ সামাদিভির্যোগ উপনিষদ্ভ্যাং চাতিসন্ধাতুম্

09.1.16 এবং উত্সাহপ্রভাবমন্ত্রশক্তীনাং উত্তর উত্তরাধিকোঽতিসন্ধত্তে

09.1.17 দেশঃ পৃথিবী

09.1.18 তস্যাং হিমবত্সমুদ্রান্তরং উদীচীনং যোজনসহস্রপরিমাণং তির্যক্ চক্রবর্তিক্ষেত্রম্

09.1.19 তত্রারণ্যো গ্রাম্যঃ পর্বত ঔদকো ভৌমঃ সমো বিষম ইতি বিশেষাঃ

09.1.20 তেষু যথাস্ববলবৃদ্ধিকরং কর্ম প্রযুঞ্জীত

09.1.21 যত্রাত্মনঃ সৈন্যব্যাযামানাং ভূমিঃ, অভূমিঃ পরস্য, স উত্তমো দেশঃ, বিপরীতোঽধমঃ, সাধারণো মধ্যমঃ

09.1.22 কালঃ শীত উষ্ণবর্ষাত্মা

09.1.23 তস্য রাত্রিরহঃ পক্ষো মাস ঋতুরযনং সংবত্সরো যুগং ইতি বিশেষাঃ

09.1.24 তেষু যথাস্ববলবৃদ্ধিকরং কর্মপ্রযুঞ্জীত

09.1.25 যত্রাত্মনঃ সৈন্যব্যাযামানাং ঋতুঃ অনৃতুঃ পরস্য, স উত্তমঃ কালঃ, বিপরীতোঽধমঃ, সাধারণো মধ্যমঃ

09.1.26 শক্তিদেশকালানাং তু শক্তিঃ শ্রেযসী ইত্যাচার্যাঃ

09.1.27 শক্তিমান্ হি নিম্নস্থলবতো দেশস্য শীত উষ্ণবর্ষবতশ্চ কালস্য শক্তঃ প্রতীকারে ভবতি

09.1.28 দেশঃ শ্রেযান্ ইত্যেকে

09.1.29 স্থলগতো হি শ্বা নক্রং বিকর্ষতি, নিম্নগতো নক্রঃ শ্বানম্ ইতি

09.1.30 কালঃ শ্রেযান্ ইত্যেকে

09.1.31 দিবা কাকঃ কৌশিকং হন্তি, রাত্রৌ কৌশিকঃ কাকম্ ইতি

09.1.32 ন ইতি কৌটিল্যঃ

09.1.33 পরস্পরসাধকা হি শক্তিদেশকালাঃ

09.1.34 তৈরভ্যুচ্চিতঃ তৃতীযং চতুর্থং বা দণ্ডস্যাংশং মূলে পার্ষ্ণ্যাং প্রত্যন্তাটবীষু চ রক্ষা বিধায কার্যসাধনসহং কোশদণ্ডং চাদায ক্ষীণপুরাণভক্তং অগৃহীতনবভক্তং অসংস্কৃতদুর্গমমিত্রং বার্ষিকং চাস্য সস্যং হৈমনং চ মুষ্টিং উপহন্তুং মার্গশীর্ষীং যাত্রাং যাযাত্

09.1.35 হৈমানং চাস্য সস্যং বাসন্তিকং চ মুষ্টিং উপহন্তুং চৈত্রীং যাত্রাং যাযাত্

09.1.36 ক্ষীণকৃণকাষ্ঠ উদকং অসংস্কৃতদুর্গমমিত্রং বাসন্তিকং চাস্য সস্যং বার্ষিকীং চ মুষ্টিং উপহন্তুং জ্যেষ্ঠামূলীযাং যাত্রাং যাযাত্

09.1.37 অত্যুষ্ণং অল্পযবস ইন্ধন উদকং বা দেশং হেমন্তে যাযাত্

09.1.38 তুষারদুর্দিনং অগাধনিম্নপ্রাযং গহনতৃণবৃক্ষং বা দেশং গ্রীষ্মে যাযাত্

09.1.39 স্বসৈন্যব্যাযামযোগ্যং পরস্যাযোগ্যং বর্ষতি যাযাত্

09.1.40 মার্গশীর্ষীং তৈষীং চান্তরেণ দীর্ঘকালাং যাত্রাং যাযাত্, চৈত্রীং বৈশাখীং চান্তরেণ মধ্যমকালাং, জ্যেষ্ঠামূলীযাং আষাঢীং চান্তরেণ হ্রস্বকালাং, উপোষিষ্যন্ ব্যসনে চতুর্থীম্

09.1.41 ব্যসনাভিযানং বিগৃহ্যযানে ব্যাখ্যাতম্

09.1.42 প্রাযশশ্চাচার্যাঃ পরব্যসনে যাতব্যম্ ইত্যুপদিশন্তি

09.1.43 শক্ত্য্.উদযে যাতব্যং অনৈকান্ন্তিকত্বাদ্ ব্যসনানাং ইতি কৌটিল্যঃ

09.1.44 যদা বা প্রযাতঃ কর্শযিতুং উচ্ছেতুং বা শক্নুযাদ্ অমিত্রং তদা যাযাত্

09.1.45 অত্যুষ্ণ উপক্ষীণে কালে হস্তিবলপ্রাযো যাযাত্

09.1.46 হস্তিনো হ্যন্তঃস্বেদাঃ কুষ্ঠিনো ভবন্তি

09.1.47 অনবগাহমানাঃ তোযং অপিবন্তশ্চান্তর্ঽবক্ষারাচ্চান্ধীভবন্তি

09.1.48 তস্মাত্ প্রভূত উদকে দেশে বর্ষতি চ হস্তিবলপ্রাযো যাযাত্

09.1.49 বিপর্যযে খর উষ্ট্রাশ্ববলপ্রাযো দেশং অল্পবর্ষপঙ্কম্

09.1.50 বর্ষতি মরুপ্রাযং চতুর্ঽঙ্গবলো যাযাত্

09.1.51 সমবিষমনিম্নস্থলহ্রস্বদীর্ঘবশেন বাঽধ্বনো যাত্রাং বিভজেত্

09.1.52ab সর্বা বা হ্রস্বকালাঃ স্যুর্যাতব্যাঃ কার্যলাঘবাত্ |

09.1.52chd দীর্ঘাঃ কার্যগুরুত্বাদ্ বা বর্ষাবাসঃ পরত্র চ ( ইতি)

Chapt | বল উপাদানকালাঃ -সম্নাহগুণাঃ -প্রতিবলকর্ম

09.2.01 মৌলভৃতকশ্রেণীমিত্রামিত্রাটবীবলানাং সমুদ্দানকালাঃ

09.2.02 মূলরক্ষণাদ্ অতিরিক্তং মৌলবলং, অত্যাবাপযুক্তা বা মৌলা মূলে বিকুর্বীরন্, বহুলানুরক্তমৌলবলঃ সারবলো বা প্রতিযোদ্ধা, ব্যাযামেন যোদ্ধব্যং, প্রকৃষ্টেঽধ্বনি কালে বা ক্ষযব্যযসহত্বান্ মৌলানাং, বহুলানুরক্তসম্পাতে চ যাতব্যস্য উপজাপভযাদ্ অন্যসৈন্যানাং ভৃতাদীনাং অবিশ্বাসে, বলক্ষযে বা সর্বসৈন্যানাং – ইতি মৌলবলকালঃ

09.2.03 প্রভূতং মে ভৃতবলং অল্পং চ মৌলবলম্ণ্ পরস্যাল্পং বিরক্তং বা মৌলবলং, ফল্গুপ্রাযং অসারং বা ভৃতসৈন্যম্ণ্ মন্ত্রেণ যোদ্ধব্যং অল্পব্যাযামেনণ্ হ্রস্বো দেশঃ কালো বা তনুক্ষযব্যযহ্ণ্ অল্পাবাপং শান্ত উপজাপং বিশ্বস্তং বা মে সৈন্যম্ণ্ পরস্যাল্পঃ প্রসারো হন্তব্যহ্ণ্ – ইতি ভৃতবলকালঃ

09.2.04 প্রভূতং মে শ্রেণীবলং, শক্যং মূলে যাত্রাযাং চাধাতুম্ণ্ হ্রস্বঃ প্রবাসঃ, শ্রেণীবলপ্রাযঃ প্রতিযোদ্ধা মন্ত্রব্যাযামাভ্যাং প্রতিযোদ্ধুকামঃ, দণ্ডবলব্যবহারঃ – ইতি শ্রেণীবলকালঃ

09.2.05 প্রভূতং মে মিত্রবলং শক্যং মূলে যাত্রাযাং চাধাতুম্ণ্ অল্পঃ প্রবাসো মন্ত্রযুদ্ধাচ্চ ভূযো ব্যাযামযুদ্ধম্ণ্ মিত্রবলেন বা পূর্বং অটবীং নগরস্থানং আসারং বা যোধযিত্বা পশ্চাত্ স্ববলেন যোদ্ধযিষ্যামিণ্ মিত্রসাধারণং বা মে কার্যম্ণ্ মিত্রাযত্তা বা মে কার্যসিদ্ধিহ্ণ্ আসন্নং অনুগ্রাহ্যং বা মে মিত্রম্ণ্ অত্যাবাপং বাঽস্য সাদযিষ্যামি – ইতি মিত্রবলকালঃ

09.2.06 প্রভূতং মে শত্রুবলং, শত্রুবলেন যোধযিষ্যামি নগরস্থানং অটবীং বা, তত্র মে শ্ববরাহযোঃ কলহে চণ্ডালস্য ইবান্যতরসিদ্ধির্ভবিষ্যতিণ্ আসারাণাং অটবীনাং বা কণ্টকমর্দনং এতত্ করিষ্যামিণ্ – অত্যুপচিতং বা কোপভযান্নিত্যং আসন্নং অরিবলং বাসযেদ্, অন্যত্রাভ্যন্তরকোপশঙ্কাযাঃ – শত্রুযুদ্ধাবরযুদ্ধকালশ্চ – ইত্যমিত্রবলকালঃ

09.2.07 তেনাটবীবলকালো ব্যাখ্যাতঃ

09.2.08 মার্গাদেশিকং, পরভূমিযোগ্যং, অরিযুদ্ধপ্রতিলোমং, অটবীবলপ্রাযঃ শত্রুর্বা, বিল্বং বিল্বেন হন্যতাম্ণ্ অল্পঃ প্রসারো হন্তব্যঃ – ইত্যটবীবলকালঃ

09.2.09 সৈন্যং অনেকং অনেকস্থং উক্তং অনুক্তং বা বিলোপার্থং যদ্ উত্তিষ্ঠতি তদ্ ঔত্সাহিকং – অভক্তবেতনং বিলোপবিষ্টিপ্রতাপকরং ভেদ্যং পরেষাং, অভেদ্যং তুল্যদেশজাতিশিল্পপ্রাযং সংহতং মহত্ ইতি বল উপাদানকালাহ্

09.2.10 তেষাং কুপ্যভৃতং অমিত্রাটবীবলং বিলোপভৃতং বা কুর্যাত্

09.2.11 অমিত্রস্য বা বলকালে প্রত্যুত্পন্নে শত্রুবলং অবগৃহ্ণীযাত্, অন্যত্র বা প্রেষযেত্, অফলং বা কুর্যাত্, বিক্ষিপ্তং বা বাসযেত্, কালে বাঽতিক্রান্তে বিসৃজেত্

09.2.12 পরস্য চ এতদ্ বলসমুদ্দানং বিঘাতযেত্, আত্মনঃ সম্পাদযেত্

09.2.13 পূর্বং পূর্বং চ এষাং শ্রেযঃ সম্নাহযিতুম্

09.2.14 তদ্ভাবভাবিত্বান্নিত্যসত্কারানুগমাচ্চ মৌলবলং ভৃতবলাত্শ্রেযঃ

09.2.15 নিত্যানন্তরং ক্ষিপ্র উত্থাযি বশ্যং ব ভৃতবলং শ্রেণীবলাত্শ্রেযঃ

09.2.16 জানপদং একার্থ উপগতং তুল্যসঙ্ঘর্ষামর্ষসিদ্ধিলাভং চ শ্রেণীবলং মিত্রবলাত্শ্রেযঃ

09.2.17 অপরিমিতদেশকালং একার্থ উপগমাচ্চ মিত্রবলং অমিত্রবলাত্শ্রেযঃ

09.2.18 আর্যাধিষ্ঠিতং অমিত্রবলং অটবীবলাত্শ্রেযঃ

09.2.19 তদ্ উভযং বিলোপার্থম্

09.2.20 অবিলোপে ব্যসনে চ তাভ্যাং অহিভযং স্যাত্

09.2.21 ব্রাহ্মণক্ষত্রিযবৈশ্যশূদ্রসৈন্যানাং তেজঃপ্রাধান্যাত্ পূর্বং পূর্বং শ্রেযঃ সম্নাহযিতুম্ ইত্যাচার্যাঃ

09.2.22 ন ইতি কৌটিল্যঃ

09.2.23 প্রণিপাতেন ব্রাহ্মণবলং পরোঽভিহারযেত্

09.2.24 প্রহরণবিদ্যাবিনীতং তু ক্ষত্রিযবলং শ্রেযঃ, বহুলসারং বা বৈশ্যশূদ্রবলং ইতি

09.2.25 তস্মাদ্ এবম্বলঃ পরঃ, তস্য এতত্ প্রতিবলং ইতি বলসমুদ্দানং কুর্যাত্

09.2.26 হস্তিযন্ত্রশকটগর্ভকুন্তপ্রাসহাটকবেণুশল্যবদ্ হস্তিবলস্য প্রতিবলম্

09.2.27 তদ্ এব পাষাণলগুডাবরণাঙ্কুশকচগ্রহণীপ্রাযং রথবলস্য প্রতিবলম্

09.2.28 তদ্ এবাশ্বানাং প্রতিবলং, বর্মিণো বা হস্তিনোঽশ্বা বা বর্মিণঃ

09.2.29 কবচিনো রথা আবরণিনঃ পত্তযশ্চ চতুর্ঽঙ্গবলস্য প্রতিবলম্

09.2.30ab এবং বলসমুদ্দানং পরসৈন্যনিবারণম্ |

09.2.30chd বিভবেন স্বসৈন্যানাং কুর্যাদ্ অঙ্গবিকল্পশঃ ( ইতি)

Chapt | পশ্চাত্কোপচিন্তা – বাহ্যাভ্যন্তরপ্রকৃতিকোপপ্রতীকারঃ

09.3.01 অল্পঃ পশ্চাত্কোপো মহান্ পুরস্তাল্লাভ ইতি অল্পঃ পশ্চাত্কোপো গরীযান্

09.3.02 অল্পং পশ্চাত্কোপং প্রযাতস্স্য দূষ্যামিত্রাটবিকা হি সর্বতঃ সমেধযন্তি, প্রকৃতিকোপো বা

09.3.03 লব্ধং অপি চ মহান্তং পুরস্তাল্লাহং এবম্ভূতে ভৃত্যমিত্রক্ষযব্যযা গ্রসন্তে

09.3.04 তস্মাত্ সহস্র একীযঃ পুরস্তাল্লাভস্যাযোগঃ শত একীযো বা পশ্চাত্কোপ ইতি ন যাযাত্

09.3.05 সূচীমুখা হ্যনর্থা ইতি লোকপ্রবাদঃ

09.3.06 পশ্চাত্কোপে সামদানভেদদণ্ডান্ প্রযুঞ্জীত

09.3.07 পুরস্তাল্লাভে সেনাপতিং কুমারং বা দণ্ডচারিণং কুর্বীত

09.3.08 বলবান্ বা রাজা পশ্চাত্কোপাবগ্রহসমর্থঃ পুরস্তাল্লাভং আদাতুং যাযাত্

09.3.09 অভ্যন্তরকোপশঙ্কাযাং শঙ্কিতান্ আদায যাযাত্, বাহ্যকোপশঙ্কাযাং বা পুত্রদারং এষাম্

09.3.10 অভ্যন্তরাবগ্রহং কৃত্বা শূন্যপালং অনেকবলবর্গং অনেকমুখ্যং চ স্থাপযিত্বা যাযাত্, ন বা যাযাত্

09.3.11 অভ্যন্তরকোপো বাহ্যকোপাত্ পাপীযান্ ইত্যুক্তং পুরস্তাত্

09.3.12 মন্ত্রপুরোহিতসেনাপতিযুবরাজানাং অন্যতমকোপোঽভ্যন্তরকোপঃ

09.3.13 তং আত্মদোষত্যাগেন পরশক্ত্য্ঽপরাধবশেন বা সাধযেত্

09.3.14 মহাঽপরাধেঽপি পুরোহিতে সম্রোধনং অবস্রাবণং বা সিদ্ধিঃ, যুবরাজে সম্রোধনং নিগ্রহো বা গুণবত্যন্যস্মিন্ সতি পুত্রে

09.3.15 পুত্রং ভ্রাতরং অন্যং বা কুল্যং রাজগ্রাহিণং উত্সাহেন সাধযেত্, উত্সাহাব্ভাবে গৃহীতানুবর্তনসন্ধিকর্মভ্যাং অরিসন্ধানভযাত্

09.3.16 অন্যেভ্যঃ তদ্বিধেভ্যো বা ভূমিদানৈর্বিশ্বাসযেদ্ এনম্

09.3.17 তদ্বিশিষ্টং স্বযঙ্গ্রাহং দণ্ডং বা প্রেষযেত্, সামন্তাটবিকান্ বা, তৈর্বিগৃহীতং অতিসন্দধ্যাত্

09.3.18 অপরুদ্ধাদানং পারগ্রামিকং বা যোগং আতিষ্ঠেত্

09.3.19 এতেন মন্ত্রসেনাপতী ব্যাখ্যাতৌ

09.3.20 মন্ত্র্য্ঽঅদিবর্জানাং অন্তর্ঽমাত্যানাং অন্যতমকোপোঽন্তর্ঽমাত্যকোপঃ

09.3.21 তত্রাপি যথাঽর্হং উপাযান্ প্রযুঞ্জীত

09.3.22 রাষ্ট্রমুখ্যান্তপালাটবিকদণ্ড উপনতানাং অন্যতমকোপো বাহ্যকোপঃ

09.3.23 তং অন্যোন্যেনাবগ্রাহযেত্

09.3.24 অতিদুর্গপ্রতিষ্টব্ধং বা সামন্তাটবিকতত্কুলীনাপরুদ্ধানাং অন্যতমেনাবগ্রাহযেত্

09.3.25 মিত্রেণ উপগ্রাহযেদ্ বা যথা নামিত্রং গচ্ছেত্

09.3.26 অমিত্রাদ্ বা সত্ত্রী ভেদযেদ্ এনং – অযং ত্বা যোগপুরুষং মন্যমানো ভর্তর্যেব বিক্রমযিষ্যতি, অবাপ্তার্থো দণ্ডচারিণং অমিত্রাটবিকেষু কৃচ্ছ্রে বা প্রযাসে যোক্ষ্যতি, বিপুত্রদারং অন্তে বা বাসযিষ্যতি

09.3.27 প্রতিহতবিক্রমং ত্বাং ভর্তর্য্পণ্যং করিষ্যতি, ত্বযা বা সন্ধিং কৃত্বা ভর্তারং এব প্রসাদযিষ্যতি

09.3.28 মিত্রং উপকৃষ্টং বাঽস্য গচ্ছ ইতি

09.3.29 প্রতিপন্নং ইষ্টাভিপ্রাযৈঃ পূজযেত্

09.3.30 অপ্রতিপন্নস্য সংশ্রযং ভেদযেদ্ অসৌ তে যোগপুরুষঃ প্রণিহিতঃ ইতি

09.3.31 সত্ত্রী চ এনং অভিত্যক্তশাসনৈর্ঘাতযেত্, গূঢপুরুষৈর্বা

09.3.32 সহপ্রস্থাযিনো বাঽস্য প্রবীরপুরুষান্ যথাঽভিপ্রাযকরণেনাবাহযেত্

09.3.33 তেন প্রণিহিতান্ সত্ত্রী ব্রূযাত্

09.3.34 ইতি সিদ্ধিঃ

09.3.35 পরস্য চ এনান্ কোপান্ উত্থাপযেত্, আত্মনশ্চ শমযেত্

09.3.36 যঃ কোপং কর্তুং শমযিতুং বা শক্তঃ তত্র উপজাপঃ কার্যঃ

09.3.37 যঃ সত্যসন্ধঃ শক্তঃ কর্মণি ফলাবাপ্তৌ চানুগ্রহীতুং বিনিপাতে চ ত্রাতুং তত্র প্রতিজাপঃ কার্যঃ, তর্কযিতব্যশ্চ কল্যাণবুদ্ধিরুতাহো শঠ ইতি

09.3.38 শঠো হি বাহ্যোঽভ্যন্তরং এবং উপজপতি – ভর্তারং চেদ্দ্ হত্বা মাং প্রতিপাদযিষ্যতি শত্রুবধো ভূমিলাভশ্চ মে দ্বিবিধো লাভো ভবিষ্যতি, অথ বা শত্রুরেনং আহনিষ্যতি ইতি হতবন্ধুপক্ষঃ তুল্যদোষদণ্ডেন উদ্বিগ্নশ্চ মে ভূযান্ অকৃত্যপক্ষো ভবিষ্যতি, তদ্বিধে বাঽন্যস্মিন্ন্ অপি শঙ্কিতো ভবিষ্যতি, অন্যং অন্যং চাস্য মুখ্যং অভিত্যক্তশাসনেন ঘাতযিষ্যামি ইতি

09.3.39 অভ্যন্তরো বা শঠো বাহ্যং এবং উপজপতি – কোশং অস্য হরিষ্যামি, দণ্ডং বাঽস্য হনিষ্যামি, দুষ্টং বা ভর্তারং অনেন ঘাতযিষ্যামি, প্রতিপন্নং বাহ্যং অমিত্রাটবিকেষু বিক্রমযিষ্যামি চক্রং অস্য সজ্যতাং, বৈরং অস্য প্রসজ্যতাং, ততঃ স্বাধীনো মে ভবিষ্যতি, ততো ভর্তারং এব প্রসাদযিষ্যামি, স্বযং বা রাজ্যং গ্রহীষ্যামিণ্ বদ্ধ্বা বা বাহ্যভূমিং ভর্তৃভূমিং চ উভযং অবাপ্স্যামি, বিরুদ্ধং বাঽঽবাহযিত্বা বাহ্যং বিশ্বস্তং ঘাতযিষ্যামি, শূন্যং বাঽস্য মূলং হরিষ্যামি ইতি

09.3.40 কল্যাণবুদ্ধিঃ তু সহজীব্যর্থং উপজপতি

09.3.41 কল্যাণবুদ্ধিনা সন্দধীত, শঠং তথা ইতি প্রতিগৃহ্যাতিসন্দধ্যাত্ – ইতি

09.3.42ab এবং উপলভ্য – পরে পরেভ্যঃ স্বে স্বেভ্যঃ স্বে পরেভ্যঃ স্বতঃ পরে |

09.3.42chd রক্ষ্যাঃ স্বেভ্যঃ পরেভ্যশ্চ নিত্যং আত্মা বিপশ্চিতা ( ইতি)

Chapt | ক্ষযব্যযলাভবিপরিমর্শঃ

09.4.01 যুগ্যপুরুষাপচযঃ ক্ষযঃ

09.4.02 হিরণ্যধান্যাপচযো ব্যযঃ

09.4.03 তাভ্যাং বহুগুণবিশিষ্টে লাভে যাযাত্

09.4.04 আদেযঃ প্রত্যাদেযঃ প্রসাদকঃ প্রকোপকো হ্রস্বকালঃ তনুক্ষযোঽল্পব্যযো মহান্ বৃদ্ধ্য্.উদযঃ কল্যো ধর্ম্যঃ পুরোগশ্চ ইতি লাভসম্পত্

09.4.05 সুপ্রাপ্যানুপাল্যঃ পরেষাং অপ্রত্যাদেয ইত্যাদেযঃ

09.4.06 বিপর্যযে প্রত্যাদেযঃ

09.4.07 তং আদদানঃ তত্রস্থো বা বিনাশং প্রাপ্নোতি

09.4.08 যদি বা পশ্যেত্ প্রত্যাদেযং আদায কোশদণ্ডনিচযরক্ষাবিধানান্যবস্রাবযিষ্যামি, খনিদ্রব্যহস্তিবনসেতুবন্ধবণিক্পথান্ উদ্ধৃতসারান্ করিষ্যামি, প্রকৃতীরস্য কর্শযিষ্যামি, অপবাহযিষ্যামি, আযোগেনারাধযিষ্যামি বা, তাঃ পরং প্রতিযোগেন কোপযিষ্যতি, প্রতিপক্ষে বাঽস্য পণ্যং এনং করিষ্যামি, মিত্রং অপরুদ্ধং বাঽস্য প্রতিপাদযিষ্যামি, মিত্রস্য স্বস্য বা দেশস্য পীডাং অত্রস্থঃ তস্করেভ্যঃ পরেভ্যশ্চ প্রতিকরিষ্যামি, মিত্রং আশ্রযং বাঽস্য বৈগুণ্যং গ্রাহযিষ্যামি, তদ্ অমিত্রবিরক্তং তত্কুলীনং প্রতিপত্স্যতে, সত্কৃত্য বাঽস্মৈ ভূমিং দাস্যামি ইতি সংহিতসমুত্থিতং মিত্রং মে চিরায ভবিষ্যতি ইতি প্রত্যাদেযং অপি লাভং আদদীত

09.4.09 ইত্যাদেযপ্রত্যাদেযৌ ব্যাখ্যাতৌ

09.4.10 অধার্মিকাদ্ ধার্মিকস্য লাভো লভ্যমানঃ স্বেষাং পরেষাং চ প্রসাদকো ভবতি

09.4.11 বিপরীতঃ প্রকোপক ইতি

09.4.12 মন্ত্রিণাং উপদেশাল্লাভোঽলভ্যমানঃ কোপকো ভবতি অযং অস্মাভিঃ ক্ষযব্যযৌ গ্রাহিতঃ ইতি

09.4.13 দূষ্যমন্ত্রিণাং অনাদরাল্লাভো লভ্যমানঃ কোপকো ভবতি সিদ্ধার্থোঽযং অস্মান্ বিনাশযিষ্যতি ইতি

09.4.14 বিপরীতঃ প্রসাদকঃ

09.4.15 ইতি প্রসাদককোপকৌ ব্যাখ্যাতৌ

09.4.16 গমনমাত্রসাধ্যত্বাদ্ হ্রস্বকালঃ

09.4.17 মন্ত্রসাধ্যত্বাত্ তনুক্ষযঃ

09.4.18 ভক্তমাত্রব্যযত্বাদ্ অল্পব্যযঃ

09.4.19 তদাত্ববৈপুল্যান্ মহান্

09.4.20 অর্থানুবন্ধকত্বাদ্ বৃদ্ধ্য্.উদযঃ

09.4.21 নিরাবাধকত্বাত্ কল্যঃ

09.4.22 প্রশস্ত উপাদানাদ্ ধর্ম্যঃ

09.4.23 সামবাযিকানাং অনির্বন্ধগামিত্বাত্ পুরোগঃ – ইতি

09.4.24 তুল্যে লাভে দেশকালৌ শক্ত্য্.উপাযৌ প্রিযাপ্রিযৌ জবাজবৌ সামীপ্যবিপ্রকর্ষৌ তদাত্বানুবন্ধৌ সারত্বসাতত্যে বাহুল্যবাহুগুণ্যে চ বিমৃশ্য বহুগুণযুক্তং লাভং আদদীত

09.4.25 লাভবিঘ্নাঃ – কামঃ কোপঃ সাধ্বসং কারুণ্যং হ্রীরনার্যভাবো মানঃ সানুক্রোশতা পরলোকাপেক্ষা ধার্মিকত্বং অত্যাগিত্বং দৈন্যং অসূযা হস্তগতাবমানো দৌরাত্ম্যং অবিশ্বাসো ভযং অপ্রতীকারঃ শীত উষ্ণবর্ষাণাং আক্ষম্যং মঙ্গলতিথিনক্ষত্র ইষ্টিত্বং ইতি

09.4.26ab নক্ষত্রং অতি পৃচ্ছন্তং বালং অর্থোঽতিবর্ততে |

09.4.26chd অর্থো হ্যর্থস্য নক্ষত্রং কিং করিষ্যন্তি তারকাঃ

09.4.27ab নাধনাঃ প্রাপ্নুবন্ত্যর্থান্নরা যত্নশতৈরপি |

09.4.27chd অর্থৈরর্থা প্রবধ্যন্তে গজাঃ প্রজিগজৈরিব ( ইতি)

Chapt | বাহ্যাভ্যন্তরাশ্চাপদঃ

09.5.01 সন্ধ্য্ঽঅদীনাং অযথা উদ্দেশাবস্থাপনং অপনযঃ

09.5.02 তস্মাদ্ আপদঃ সম্ভবন্তি

09.5.03 বাহ্য উত্পত্তিরভ্যন্তরপ্রতিজাপা, অভ্যন্তর উত্পত্তির্বাহ্যপ্রতিজাপা, বাহ্য উত্পত্তির্বাহ্যপ্রতিজাপা, অভ্যন্তর উত্পত্তিরভ্যন্তরপ্রতিজাপা – ইত্যাপদঃ

09.5.04 যত্র বাহ্যা অভ্যন্তরানুপজপন্তি, অভ্যন্তরা বা বাহ্যান্, তত্র উভযযোগে প্রতিজপতঃ সিদ্ধির্বিশেষবতী

09.5.05 সুব্যাজা হি প্রতিজপিতারো ভবন্তি, ন উপজপিতারঃ

09.5.06 তেষু প্রশান্তেষু নান্যান্শক্নুযুরুপজপিতুং উপজপিতারঃ

09.5.07 কৃচ্ছ্র উপজাপা হি বাহ্যানাং অভ্যন্তরাঃ তেষাং ইতরে বা

09.5.08 মহতশ্চ প্রযত্নস্য বধঃ পরেষাং, অর্থানুবন্ধশ্চাত্মন ইতি

09.5.09 অভ্যন্তরেষু প্রতিজপত্সু সামদানে প্রযুঞ্জীত

09.5.10 স্থানমানকর্ম সান্ত্বম্

09.5.11 অনুগ্রহপরিহারৌ কর্মস্বাযোগো বা দানম্

09.5.12 বাহ্যেষু প্রতিজপত্সু ভেদদণ্ডৌ প্রযুঞ্জীত

09.5.13 সত্ত্রিণো মিত্রব্যঞ্জনা বা বাহ্যানাং চারং এষাং ব্রূযুঃ অযং বো রাজা দূষ্যব্যঞ্জনৈরতিসন্ধাতুকামঃ, বুধ্যধ্বম্ ইতি

09.5.14 দূষ্যেষু বা দূষ্যব্যঞ্জনাঃ প্রণিহিতা দূষ্যান্ বাহ্যৈর্ভেদযেযুঃ, বাহ্যান্ বা দূষ্যৈঃ

09.5.15 দূষ্যান্ অনুপ্রবিষ্টা বা তীক্ষ্ণাঃ শস্ত্ররসাভ্যাং হন্যুঃ

09.5.16 আহূয বা বাহ্যান্ ঘাতযেযুঃ

09.5.17 যত্র বাহ্যা বাহ্যান্ উপজপন্তি, অভ্যন্তরান্ অভ্যন্তরা বা, তত্র একান্তযোগ উপজপিতুঃ সিদ্ধির্বিশেষবতী

09.5.18 দোষশুদ্ধৌ হি দূষ্যা ন বিদ্যন্তে

09.5.19 দূষ্যশুদ্ধৌ হি দোষঃ পুনরন্যান্ দূষযতি

09.5.20 তস্মাদ্ বাহ্যেষু উপজপত্সু ভেদদণ্ডৌ প্রযুঞ্জীত

09.5.21 সত্ত্রিণো মিত্রব্যঞ্জনা বা ব্রূযুঃ অযং বো রাজা স্বযং আদাতুকামঃ, বিগৃহীতাঃ স্থানেন রাজ্ঞা, বুধ্যধ্বম্ ইতি

09.5.22 প্রতিজপিতুর্বা দূতদণ্ডান্ অনুপ্রবিষ্টাঃ তীক্ষ্ণাঃ শস্ত্ররসাদিভিরেষাং ছিদ্রেষু প্রহরেযুঃ

09.5.23 ততঃ সত্ত্রিণঃ প্রতিজপিতারং অভিশংসেযুঃ

09.5.24 অভ্যন্তরান্ অভ্যন্তরেষু উপজপত্সু যথাঽর্হং উপাযং প্রযুঞ্জীত

09.5.25 তুষ্টলিঙ্গং অতুষ্টং বিপরীতং বা সাম প্রযুঞ্জীত

09.5.26 শৌচসামর্থ্যাপদেশেন ব্যসনাভ্যুদযাবেক্ষণেন বা প্রতিপূজনং ইতি দানম্

09.5.27 মিত্রব্যঞ্জনো বা ব্রূযাদ্ এতান্ চিত্তজ্ঞানার্থং উপধাস্যতি বো রাজা, তদ্ অস্যাখ্যাতব্যং ইতি

09.5.28 পরস্পরাদ্ বা ভেদযেদ্ এনান্ অসৌ চাসৌ চ বো রাজন্যেবং উপজপতি – ইতি ভেদঃ

09.5.29 দাণ্ডকর্মিকবচ্চ দণ্ডঃ

09.5.30 এতাসাং চতসৃণাং আপদাং অভ্যন্তরাং এব পূর্বং সাধযেত্

09.5.31 অহিভযাদ্ অভ্যন্তরকোপো বাহ্যকোপাত্ পাপীযান্ ইত্যুক্তং পুরস্তাদ্

09.5.32ab পূর্বাং পূর্বাং বিজানীযাল্লঘ্বীং আপদং আপদাম্ |

09.5.32chd উত্থিতাং বলবদ্ভ্যো বা গুর্বীং লঘ্বীং বিপর্যযে ( ইতি)

Chapt | দূষ্যশত্রুসম্যুক্তাঃ

09.6.01 দূষ্যেভ্যঃ শত্রুভ্যশ্চ দ্বিবিধা শুদ্ধা

09.6.02 দূষ্যশুদ্ধাযাং পৌরেষু জানপদেষু বা দণ্ডবর্জান্ উপাযান্ প্রযুঞ্জীত

09.6.03 দণ্ডো হি মহাজনে ক্ষেপ্তুং অশক্যঃ

09.6.04 ক্ষিপ্তো বা তং চার্থং ন কুর্যাত্, অন্যং চানর্থং উত্পাদযেত্

09.6.05 মুখ্যেষু ত্বেষাং দাণ্ডকর্মিকবচ্চেষ্টেত

09.6.06 শত্রুশুদ্ধাযাং যতঃ শত্রুঃ প্রধানঃ কার্যো বা ততঃ সামাদিভিঃ সিদ্ধিং লিপ্সেত

09.6.07 স্বামিন্যাযত্তা প্রধানসিদ্ধিঃ, মন্ত্রিষ্বাযত্তাঽঽযত্তসিদ্ধিঃ, উভযাযত্তা প্রধানাযত্তসিদ্ধিঃ

09.6.08 দূষ্যাদূষ্যাণাং আমিশ্রিতত্বাদ্ আমিশ্রা

09.6.09 আমিশ্রাযাং অদূষ্যতঃ সিদ্ধিঃ

09.6.10 আলম্বনাভাবে হ্যালম্বিতা ন বিদ্যন্তে

09.6.11 মিত্রামিত্রাণাং একীভাবাত্ পরমিশ্রা

09.6.12 পরমিশ্রাযাং মিত্রতঃ সিদ্ধিঃ

09.6.13 সুকরো হি মিত্রেণ সন্ধিঃ, নামিত্রেণ ইতি

09.6.14 মিত্রং চেন্ন সন্ধিং ইচ্ছেদ্ অভীক্ষ্ণং উপজপেত্

09.6.15 ততঃ সত্ত্রিভিরমিত্রাদ্ ভেদযিত্বা মিত্রং লভেত

09.6.16 মিত্রসঙ্ঘস্য বা যোঽন্তস্থাযী তং লভেত

09.6.17 অন্তস্থাযিনি লব্ধে মধ্যস্থাযিনো ভিদ্যন্তে

09.6.18 মধ্যস্থাযিনং বা লভেত

09.6.19 মধ্যস্থাযিনি লব্ধে নান্তস্থাযিনঃ সংহন্যন্তে

09.6.20 যথা চ এষাং আশ্রযভেদঃ তান্ উপাযান্ প্রযুঞ্জীত

09.6.21 ধার্মিকং জাতিকুলশ্রুতবৃত্তস্তবেন সম্বন্ধেন পূর্বেষাং ত্রৈকাল্য উপকারান্ অপকারাভ্যাং বা সান্ত্বযেত্

09.6.22 নিবৃত্ত উত্সাহং বিগ্রহশ্রান্তং প্রতিহত উপাযং ক্ষযব্যযাভ্যাং প্রবাসেন চ উপতপ্তং শৌচেনান্যং লিপ্সমানং অন্যস্মাদ্ বা শঙ্কমানং মৈত্রীপ্রধানং বা কল্যাণবুদ্ধিং সাম্না সাধযেত্

09.6.23 লুব্ধং ক্ষীণং বা তপস্বিমুখ্যাবস্থাপনাপূর্বং দানেন সাধযেত্

09.6.24 তত্ পঞ্চবিধং – দেযবিসর্গো গৃহীতানুবর্তনং আত্তপ্রতিদানং স্বদ্রব্যদানং অপূর্বং পরস্বেষু স্বযঙ্গ্রাহদানং চ

09.6.25 ইতি দানকর্ম

09.6.26 পরস্পরদ্বেষবৈরভূমিহরণশঙ্কিতং অতোঽন্যতমেন ভেদযেত্

09.6.27 ভীরুং বা প্রতিঘাতেন কৃতসন্ধিরেষ ত্বযি কর্মকরিষ্যতি, মিত্রং অস্য নিসৃষ্টং, সন্ধৌ বা নাভ্যন্তরঃ ইতি

09.6.28 যস্য বা স্বদেশাদ্ অন্যদেশাদ্ বা পণ্যানি পণ্যাগারতযাঽঽগচ্ছেযুঃ তানি অস্য যাতব্যাল্লব্ধানি ইতি সত্ত্রিণশ্চারযেযুঃ

09.6.29 বহুলীভূতে শাসনং অভিত্যক্তেন প্রেষযেত্ এতত্ তে পণ্যং পণ্যাগারং বা মযা তে প্রেষিতং, সামবাযিকেষু বিক্রমস্ব, অপগচ্ছ বা, ততঃ পণশেষং অবাপ্স্যসি ইতি

09.6.30 ততঃ সত্ত্রিণঃ পরেষু গ্রাহযেযুঃ এতদ্ অরিপ্রদত্তম্ ইতি

09.6.31 শত্রুপ্রখ্যাতং বা পণ্যং অবিজ্ঞাতং বিজিগীষুং গচ্ছেত্

09.6.32 তদ্ অস্য বৈদেহকব্যঞ্জনাঃ শত্রুমুখ্যেষু বিক্রীণীরন্

09.6.33 ততঃ সত্ত্রিণঃ পরেষু গ্রাহযেযুঃ এতত্ পণ্যং অরিপ্রদত্তম্ ইতি

09.6.34 মহাঽপরাধান্ অর্থমানাভ্যাং উপগৃহ্য বা শস্ত্ররসাগ্নিভিরমিত্রে প্রণিদধ্যাত্

09.6.35 অথ একং অমাত্যং নিষ্পাতযেত্

09.6.36 তস্য পুত্রদারং উপগৃহ্য রাত্রৌ হতং ইতি খ্যাপযেত্

09.6.37 অথামাত্যঃ শত্রোঃ তান্ এক একশঃ প্ররূপযেত্

09.6.38 তে চেদ্ যথা উক্তং কুর্যুর্ন চ এনান্ গ্রাহযেত্

09.6.39 অশক্তিমতো বা গ্রাহযেত্

09.6.40 আপ্তভাব উপগতো মুখ্যাদ্ অস্যাত্মানং রক্ষণীযং কথযেত্

09.6.41 অথামিত্রশাসনং মুখ্য উপঘাতায প্রেষিতং উভযবেতনো গ্রাহযেত্

09.6.42 উত্সাহশক্তিমতো বা প্রেষযেত্ অমুষ্য রাজ্যং গৃহাণ, যথাঽস্থিতো নঃ সন্ধিঃ ইতি

09.6.43 ততঃ সত্ত্রিণঃ পরেষু গ্রাহযেযুঃ

09.6.44 একস্য স্কন্ধাবারং বীবধং আসারং বা ঘাতযেযুঃ

09.6.45 ইতরেষু মৈত্রীং ব্রুবাণাঃ ত্বং এতেষাং ঘাতযিতব্যঃ ইত্যুপজপেযুঃ

09.6.46 যস্য বা প্রবীরপুরুষো হস্তী হযো বা ম্রিযেত গূঢপুরুষৈর্হন্যেত হ্রিযেত বা সত্ত্রিণঃ পরস্পর উপহতং ব্রূযুঃ

09.6.47 ততঃ শাসনং অভিশস্তস্য প্রেষযেত্ ভূযঃ কুরু ততঃ পণশীষং অবাপ্স্যসি ইতি

09.6.48 তদ্ উভযবেতনা গ্রাহযেযুঃ

09.6.49 ভিন্নেষ্বন্যতমং লভেত

09.6.50 তেন সেনাপতিকুমারদণ্ডচারিণো ব্যাখ্যাতাঃ

09.6.51 সান্ধিকং চ ভেদং প্রযুঞ্জীত

09.6.52 ইতি ভেদকর্ম

09.6.53 তীক্ষ্ণং উত্সাহিনং ব্যসনিনং স্থিতশত্রুং বা গূঢপুরুষাঃ শস্ত্রাগ্নিরসাদিভিঃ সাধযেযুঃ, সৌকর্যতো বা তেষাং অন্যতমঃ

09.6.54 তীক্ষ্ণো হ্যেকঃ শস্ত্ররসাগ্নিভিঃ সাধযেত্

09.6.55 অযং সর্বসন্দোহকর্ম বিশিষ্টং বা করোতি

09.6.56 ইত্যুপাযচতুর্বর্গঃ

09.6.57 পূর্বঃ পূর্বশ্চাস্য লঘিষ্ঠঃ

09.6.58 সান্ত্বং একগুণম্

09.6.59 দানং দ্বিগুণং সান্ত্বপূর্বম্

09.6.60 ভেদঃ ত্রিগুণঃ সান্ত্বদানপূর্বঃ

09.6.61 দণ্ডশ্চতুর্গুণঃ সান্ত্বদানভেদপূর্বঃ

09.6.62 ইত্যভিযুঞ্জানেষু উক্তম্

09.6.63 স্বভূমিষ্ঠেষু তু ত এব উপাযাঃ

09.6.64 বিশেষঃ তু

09.6.65 স্বভূমিষ্ঠানাং অন্যতমস্য পণ্যাগারৈরভিজ্ঞাতান্ দূতমুখ্যান্ অভীক্ষ্ণং প্রেষযেত্

09.6.66 ত এনং সন্ধৌ পরহিংসাযাং বা যোজযেযুঃ

09.6.67 অপ্রতিপদ্যমানং কৃতো নঃ সন্ধিঃ ইত্যাবেদযেযুঃ

09.6.68 তং ইতরেষাং উভযবেতনাঃ সঙ্ক্রামযেযুঃ অযং বো রাজা দুষ্টঃ ইতি

09.6.69 যস্য বা যস্মাদ্ ভযং বৈরং দ্বেষো বা তং তস্মাদ্ ভেদযেযুঃ অযং তে শত্রুণা সন্ধত্তে, পুরা ত্বাং অতিসন্ধত্তে, ক্ষিপ্রতরং সন্ধীযস্ব, নিগ্রহে চাস্য প্রযতস্ব ইতি

09.6.70 আবাহবিবাহাভ্যাং বা কৃত্বা সম্যোগং অসম্যুক্তান্ ভেদযেত্

09.6.71 সামন্তাটবিকতত্কুলীনাপরুদ্ধৈশ্চ এষাং রাজ্যানি ঘাতযেত্, সার্থব্রজাটবীর্বা, দণ্ডং বাঽভিসৃতম্

09.6.72 পরস্পরাপাশ্রযাশ্চ এষাং জাতিসঙ্ঘাশ্ছিদ্রেষু প্রহরেযুঃ, গূঢাশ্চাগ্নিরসশস্ত্রেণ

09.6.73ab বীতংসগিলবচ্চারীন্ যোগৈরাচরিতৈঃ শঠঃ |

09.6.73chd ঘাতযেত্ পরমিশ্রাযাং বিশ্বাসেনামিষেণ চ ( ইতি)

Chapt | অর্থানর্থসংশযযুক্তাঃ – তাসাং উপাযবিকল্পজাঃ সিদ্ধযঃ

09.7.01 কামাদিরুত্সেকঃ স্বাঃ প্রকৃতীঃ কোপযতি, অপনযো বাহ্যাঃ

09.7.02 তদ্ উভযং আসুরী বৃত্তিঃ

09.7.03 স্বজনবিকারঃ কোপঃ

09.7.04 পরবৃদ্ধিহেতুষু আপদ্ঽর্থোঽনর্থঃ সংশয ইতি

09.7.05 যোঽর্থঃ শত্রুবৃদ্ধিং অপ্রাপ্তঃ করোতি, প্রাপ্তঃ প্রত্যাদেযঃ পরেষাং ভবতি, প্রাপ্যমাণো বা ক্ষযব্যয উদযো ভবতি, স ভবত্যাপদ্ঽর্থঃ

09.7.06 যথা সামন্তানাং আমিষভূতঃ সামন্তব্যসনজো লাভঃ, শত্রুপ্রার্থিতো বা স্বভাবাধিগম্যো লাভঃ, পশ্চাত্ কোপেন পার্ষ্ণিগ্রাহেণ বা বিগৃহীতঃ পুরস্তাল্লাভঃ, মিত্র উচ্ছেদেন সন্ধিব্যতিক্রমেণ বা মণ্ডলবিরুদ্ধো লাভঃ ইত্যাপদ্ঽর্থঃ

09.7.07 স্বতঃ পরতো বা ভয উত্পত্তিরিত্যনর্থঃ

09.7.08 তযোঃ অর্থো ন বা ইতি, অনর্থো ন বা ইতি, অর্থোঽনর্থ ইতি, অনর্থোঽর্থ ইতি সংশযঃ

09.7.09 শত্রুমিত্রং উত্সাহযিতুং অর্থো ন বা ইতি সংশযঃ

09.7.10 শত্রুবলং অর্থমানাভ্যাং আবাহযিতুং অনর্থো ন বা ইতি সংশযঃ

09.7.11 বলবত্সামন্তাং ভূমিং আদাতুং অর্থোঽনর্থ ইতি সংশযঃ

09.7.12 জাযসা সম্ভূযযানং অনর্থোঽর্থ ইতি সংশযঃ

09.7.13 তেষাং অর্থসংশযং উপগচ্ছেত্

09.7.14 অর্থোঽর্থানুবন্ধঃ, অর্থো নিরনুবন্ধঃ, অর্থোঽনর্থানুবন্ধঃ, অনর্থোঽর্থানুবন্ধঃ, অনর্থো নিরনুবন্ধঃ, অনর্থোঽনর্থানুবন্ধঃ ইত্যনুবন্ধষড্বর্গঃ

09.7.15 শত্রুং উত্পাট্য পার্ষ্ণিগ্রাহাদানং অর্থোঽনর্থানুবন্ধঃ

09.7.16 উদাসীনস্য দণ্ডানুগ্রহঃ ফলেন অর্থো নিরনুবন্ধঃ

09.7.17 পরস্যান্তর্.উচ্ছেদনং অর্থোঽনর্থানুবন্ধঃ

09.7.18 শত্রুপ্রতিবেশস্যানুগ্রহঃ কোশদণ্ডাভ্যাং অনর্থোঽনর্থানুবন্ধঃ

09.7.19 হীনশক্তিং উত্সাহ্য নিবৃত্তিরনর্থো নিরনুবন্ধঃ

09.7.20 জ্যাযাংসং উত্থাপ্য নিবৃত্তিরনর্থোঽনর্থানুবন্ধঃ

09.7.21 তেষাং পূর্বঃ পূর্বঃ শ্রেযান্ উপসম্প্রাপ্তুম্

09.7.22 ইতি কার্যাবস্থাপনম্

09.7.23 সমন্ততো যুগপদ্ঽর্থ উত্পত্তিঃ সমন্ততোঽর্থাপদ্ ভবতি

09.7.24 সা এব পার্ষ্ণিগ্রাহবিগৃহীতা সমন্ততোঽর্থসংশযাপদ্ ভবতি

09.7.25 তযোর্মিত্রাক্রন্দ উপগ্রহাত্ সিদ্ধিঃ

09.7.26 সমন্ততঃ শত্রুভ্যো ভয উত্পত্তিঃ সমন্ত্তোঽনর্থাপদ্ ভবতি

09.7.27 সা এব মিত্রবিগৃহীতা সমন্ততোঽনর্থসংশযাপদ্ ভবতি

09.7.28 তযোশ্চলামিত্রাক্রন্দ উপগ্রহাত্ সিদ্ধিঃ, পরমিশ্রাপ্রতীকারো বা

09.7.29 ইতো লাভ ইতরতো লাভ ইত্যুভযতোঽর্থাপদ্ ভবতি

09.7.30 তস্যাং সমন্ততোঽর্থাযাং চ লাভগুণযুক্তং অর্থং আদাতুং যাযাত্

09.7.31 তুল্যে লাভগুণে প্রধানং আসন্নং অনতিপাতিনং ঊনো বা যেন ভবেত্ তং আদাতুং যাযাত্

09.7.32 ইতোঽনর্থ ইতরতোঽনর্থ ইত্যুভযতোঽনর্থাপত্

09.7.33 তস্যাং সমন্ততোঽনর্থাযাং চ মিত্রেভ্যঃ সিদ্ধিং লিপ্সেত

09.7.34 মিত্রাভাবে প্রকৃতীনাং লঘীযস্য একতোঽনর্থাং সাধযেত্, উভযতোঽনর্থাং জ্যাযস্যা, সমন্ততোঽনর্থাং মূলেন প্রতিকুর্যাত্

09.7.35 অশক্যে সর্বং উত্সৃজ্যাপগচ্ছেত্

09.7.36 দৃষ্টা হি জীবতঃ পুনর্ঽঅবৃত্তির্যথা সুযাত্রা উদযনাভ্যাম্

09.7.37 ইতো লাভ ইতরতো রাজ্যাভিমর্শ ইত্যুভযতোঽর্থানর্থাপদ্ ভবতি

09.7.38 তস্যাং অনর্থসাধকো যোঽর্থঃ তং আদাতুং যাযাত্

09.7.39 অন্যথা হি রাজ্যাভিমর্শং বারযেত্

09.7.40 এতযা সমন্ততোঽর্থানর্থাপদ্ ব্যাখ্যাতা

09.7.41 ইতোঽনর্থ ইতরতোঽর্থসংশয ইত্যুভযতোঽনর্থার্থসংশযা

09.7.42 তস্যাং পূর্বং অনর্থং সাধযেত্, তত্সিদ্ধাবর্থসংশযম্

09.7.43 এতযা সমন্ততোঽনর্থার্থসংশযা ব্যাখ্যাতা

09.7.44 ইতোঽর্থ ইতরতোঽনর্থসংশয ইত্যুভযতোঽর্থানর্থসংশযাপদ্

09.7.45 এতযা সমন্ততোঽর্থানর্থসংশযা ব্যাখ্যাতা

09.7.46 তস্যাং পূর্বাং পূর্বাং প্রকৃতীনাং অনর্থসংশযান্ মোক্ষযিতুং যতেত

09.7.47 শ্রেযো হি মিত্রং অনর্থসংশযে তিষ্ঠন্ন দণ্ডঃ, দণ্ডো বা ন কোশ ইতি

09.7.48 সমগ্রমোক্ষণাভাবে প্রকৃতীনাং অবযবান্ মোক্ষযিতুং যতেত

09.7.49 তত্র পুরুষপ্রকৃতীনাং বহুলং অনুরক্তং বা তীক্ষ্ণলুব্ধবর্জং, দ্রব্যপ্রকৃতীনাং সারং মহা উপকারং বা

09.7.50 সন্ধিনাঽঽসনেন দ্বৈধীভাবেন বা লঘূনি, বিপর্যযৈর্গুরূণি

09.7.51 ক্ষযস্থানবৃদ্ধীনাং চ উত্তর উত্তরং লিপ্সেত

09.7.52 প্রাতিলোম্যেন বা ক্ষযাদীনাং আযত্যাং বিশেষং পশ্যেত্

09.7.53 ইতি দেশাবস্থাপনম্

09.7.54 এতেন যাত্রাঽঽদিমধ্যান্তেষ্বর্থানর্থসংশযানাং উপসম্প্রাপ্তির্ব্যাখ্যাতা

09.7.55 নিরন্তরযোগিত্বাচ্চার্থানর্থসংশযানাং যাত্রাঽঽদাবর্থঃ শ্রেযান্ উপসম্প্রাপ্তুং পার্ষ্ণিগ্রাহাসারপ্রতিঘাতে ক্ষযব্যযপ্রবাসপ্রত্যাদেযে মূলরক্ষণেষু চ ভবতি

09.7.56 তথাঽনর্থঃ সংশযো বা স্বভূমিষ্ঠস্য বিষহ্যো ভবতি

09.7.57 এতেন যাত্রামধ্যেঽর্থানর্থসংশযানাং উপসম্প্রাপ্তির্ব্যাখ্যাতা

09.7.58 যাত্রাঽন্তে তু কর্শনীযং উচ্ছেদনীযং বা কর্শযিত্বা উচ্ছিদ্য বাঽর্থঃ শ্রেযান্ উপসম্প্রাপ্তুং নানর্থঃ সংশযো বা পরাবাধভযাত্

09.7.59 সামবাযিকানাং অপুরোগস্য তু যাত্রামধ্যান্তগোঽনর্থঃ সংশযো বা শ্রেযান্ উপসম্প্রাপ্তুং অনির্বন্ধগামিত্বাত্

09.7.60 অর্থো ধর্মঃ কাম ইত্যর্থত্রিবর্গঃ

09.7.61 তস্য পূর্বঃ পূর্বঃ শ্রেযান্ উপসম্প্রাপ্তুম্

09.7.62 অনর্থোঽধর্মঃ শোক ইত্যনর্থত্রিবর্গঃ

09.7.63 তস্য পূর্বঃ পূর্বঃ শ্রেযান্ প্রতিকর্তুম্

09.7.64 অর্থোঽনর্থ ইতি, ধর্মোঽধর্ম ইতি, কামঃ শোক ইতি সংশযত্রিবর্গঃ

09.7.65 তস্য উত্তরপক্ষসিদ্ধৌ পূর্বপক্ষঃ শ্রেযান্ উপসম্প্রাপ্তুম্

09.7.66 ইতি কালাবস্থাপনম্

09.7.67 ইত্যাপদঃ – তাসাং সিদ্ধিঃ

09.7.68 পুত্রভ্রাতৃবন্ধুষু সামদানাভ্যাং সিদ্ধিরনুরূপা, পৌরজানপদদণ্ডমুখ্যেষু দানভেদাভ্যাং, সামন্তাটবিকেষু ভেদদণ্ডাভ্যাম্

09.7.69 এষাঽনুলোমা, বিপর্যযে প্রতিলোমা

09.7.70 মিত্রামিত্রেষু ব্যামিশ্রা সিদ্ধিঃ

09.7.71 পরস্পরসাধকা হ্যুপাযাঃ

09.7.72 শত্রোঃ শঙ্কিতামাত্যেষু সান্ত্বং প্রযুক্তং শেষপ্রযোগং নিবর্তযতি, দূষ্যামাত্যেষু দানং, সঙ্ঘাতেষু ভেদঃ, শক্তিমত্সু দণ্ড ইতি

09.7.73 গুরুলাঘবযোগাচ্চাপদাং নিযোগবিকল্পসমুচ্চযা ভবন্তি

09.7.74 অনেন এব উপাযেন নান্যেন ইতি নিযোগঃ

09.7.75 অনেন বাঽন্যেন বা ইতি বিকল্পঃ

09.7.76 অনেনান্যেন চ ইতি সমুচ্চযঃ

09.7.77 তেষাং একযোগাশ্চত্বারঃ ত্রিযোগাশ্চ, দ্বিযোগাঃ ষট্, একশ্চতুর্যোগঃ

09.7.78 ইতি পঞ্চদশ উপাযাঃ

09.7.79 তাবন্তঃ প্রতিলোমাঃ

09.7.80 তেষাং একেন উপাযেন সিদ্ধিরেকসিদ্ধিঃ, দ্বাভ্যাং দ্বিসিদ্ধিঃ, ত্রিভিঃ ত্রিসিদ্ধিঃ, চতুর্ভিশ্চতুঃসিদ্ধিরিতি

09.7.81 ধর্মমূলত্বাত্ কামফলত্বাচ্চার্থস্য ধর্মার্থকামানুবন্ধা যাঽর্থস্য সিদ্ধিঃ সা সর্বার্থসিদ্ধিঃ

09.7.82 দৈবাদ্ অগ্নিরুদকং ব্যাধিঃ প্রমারো বিদ্রবো দুর্ভিক্ষং আসুরী সৃষ্টিরিত্যাপদঃ

09.7.83 তাসাং দৈবতব্রাহ্মণর্পণিপাততঃ সিদ্ধিঃ

09.7.84ab অতিবৃষ্টিরবৃষ্টির্বা সৃষ্টির্বা যাঽঽসুরী ভবেত্ |

09.7.84chd তস্যাং আথর্বণং কর্ম সিদ্ধারম্ভাশ্চ সিদ্ধযঃ ( ইতি)

অর্থশাস্ত্র ১০

কৌটিলীয অর্থশাস্ত্রং – ১০

Book |

Chapt | স্কন্ধাবারনিবেশঃ

10.1.01 বাস্তুকপ্রশস্তে বাস্তুনি নাযকবর্ধকি মৌহূর্তিকাঃ স্কন্ধাবারং, বৃত্তং দীর্ঘং চতুর্ঽশ্রং বা ভূমিবশেন বা, চতুর্দ্বারং ষট্পথং নবসংস্থানং মাপযেযুঃ খাতবপ্রসালদ্বারাট্টালকসম্পন্নং ভযে স্থানে চ

10.1.02 মধ্যমস্য উত্তরে নবভাগে রাজবাস্তুকং ধনুঃশতাযামং অর্ধবিস্তারং, পশ্চিমার্ধে তস্যান্তঃপুরম্

10.1.03 অন্তর্বংশিকসৈন্যং চান্তে নিবিশেত

10.1.04 পুরস্তাদ্ উপস্থানং, দক্ষিণতঃ কোশশাসনকার্যকরণানি, বামতো রাজাউপবাহ্যানাং হস্ত্য্ঽশ্বরথানাং স্থানম্

10.1.05 অতো ধনুঃশতান্তরাশ্চত্বারঃ শকটমেথীপ্রততিস্তম্ভসালপরিক্ষেপাঃ

10.1.06 প্রথমে পুরস্তান্ মন্ত্রিপুরোহিতৌ, দণ্ষিণতঃ কোষ্ঠাগারং মহানসং চ, বামতঃ কুপ্যাযুধাগারম্

10.1.07 দ্বিতীযে মৌলভৃতানাং স্থানং অশ্বরথানাং সেনাপতেশ্চ

10.1.08 তৃতীযে হস্তিনঃ শ্রেণ্যঃ প্রশাস্তা চ

10.1.09 চতুর্থে বিষ্টির্নাযকো মিত্রামিত্রাটবীবলং স্বপুরুষাধিষ্ঠিতম্

10.1.10 বণিজো রূপাজীবাশ্চানুমহাপথম্

10.1.11 বাহ্যতো লুব্ধকশ্বগণিনঃ সতূর্যাগ্নযঃ, গূঢাশ্চারক্ষাঃ

10.1.12 শত্রূণাং আপাতে কূপকূটাবপাতকণ্টকিনীশ্চ স্থাপযেত্

10.1.13 অষ্টাদশবর্গাণাং আরক্ষবিপর্যাসং কারযেত্

10.1.14 দিবাযামং চ কারযেদ্ অপসর্পজ্ঞানার্থম্

10.1.15 বিবাদসৌরিকসমাজদ্যূতবারণং চ কারযেত্, মুদ্রারক্ষণং চ

10.1.16 সেনানিবৃত্তং আযুধীযং অশাসনং শূন্যপালো বধ্নীযাত্

10.1.17ab পুরস্তাদ্ অধ্বনঃ সম্যক্প্রশাস্তা রক্ষণানি চ |

10.1.17chd যাযাদ্ বর্ধকিবিষ্টিভ্যাং উদকানি চ কারযেত্ ( ইতি)

Chapt | স্কন্ধাবারপ্রযাণং – বলব্যসনাবস্কন্দকালরক্ষণম্

10.2.01 গ্রামারণ্যানাং অধ্বনি নিবেশান্ যবস ইন্ধন উদকবশেন পরিসঙ্খ্যায স্থানাসনগমনকালং চ যাত্রাং যাযাত্

10.2.02 তত্প্রতীকারদ্বিগুণং ভক্ত উপকরণং বাহযেত্

10.2.03 অশক্তো বা সৈন্যেষ্বাযোজযেত্, অন্তরেষু বা নিচিনুযাত্

10.2.04 পুরস্তান্নাযকঃ, মধ্যে কলত্রং স্বামী চ, পার্শ্বযোরশ্বা বাহু.উত্সারঃ, চক্রান্তেষু হস্তিনঃ প্রসারবৃদ্ধির্বা, পশ্চাত্ সেনাপতির্যাযাত্ নিবিশেত

10.2.05 সর্বতো বনাজীবঃ প্রসারঃ

10.2.06 স্বদেশাদ্ অন্বাযতির্বীবধঃ

10.2.07 মিত্রবলং আসারঃ

10.2.08 কলত্রস্থানং অপসারঃ

10.2.09 পুরস্তাদ্ অধ্যাঘাতে মকরেণ যাযাত্, পশ্চাত্শকটেন, পার্শ্বযোর্বজ্রেণ, সমন্ততঃ সর্বতোভদ্রেণ, একাযনে সূচ্যা

10.2.10 পথিদ্বৈধীভাবে স্বভূমিতো যাযাত্

10.2.11 অভূমিষ্ঠানাং হি স্বভূমিষ্ঠা যুদ্ধে প্রতিলোমা ভবন্তি

10.2.12 যোজনং অধমা, অধ্যর্ধং মধ্যমা, দ্বিযোজনং উত্তমা, সম্ভাব্যা বা গতিঃ

10.2.13 আশ্রযকারী সম্পন্নঘাতী পার্ষ্ণিরাসারো মধ্যম উদাসীনো বা প্রতিকর্তব্যঃ, সঙ্কটো মার্গঃ শোধযিতব্যঃ, কোশো দণ্ডো মিত্রামিত্রাটবীবলং বিষ্টি.ঋতুর্বা প্রতীক্ষ্যাঃ, কৃতদুর্গকর্মনিচযরক্ষাক্ষযঃ ক্রীতবলনির্বেদো মিত্রবলনির্বেদশ্চাগমিষ্যতি, উপজপিতারো বা নাতিত্বরযন্তি, শত্রুরভিপ্রাযং বা পূরযিষ্যতি, ইতি শনৈর্যাযাত্, বিপর্যযে শীঘ্রম্

10.2.14 হস্তিস্তম্ভসঙ্ক্রমসেতুবন্ধনৌকাষ্ঠবেণুসঙ্ঘাতৈরলাবুচর্মকরণ্ডদৃতিপ্লবগণ্ডিকাবেণিকাভিশ্চ উদকানি তারযেত্

10.2.15 তীর্থাভিগ্রহে হস্ত্য্ঽশ্বৈরন্যতো রাত্রাবুত্তার্য সত্ত্রং গৃহ্ণীযাত্

10.2.16 অনুদকে চক্রিচতুষ্পদং চাধ্বপ্রমাণেন শক্ত্যা উদকং বাহযেত্

10.2.17 দীর্ঘকান্তারং অনুদকং যবস ইন্ধন উদকহীনং বা কৃচ্ছ্রাধ্বানং অভিযোগপ্রস্কন্নং ক্ষুত্পিপাসাঽধ্বক্লান্তং পঙ্কতোযগম্ভীরাণাং বা নদীদরীশৈলানাং উদ্যানাপযানে ব্যাসক্তং একাযনমার্গে শৈলবিষমে সঙ্কটে বা বহুলীভূতং নিবেশে প্রস্থিতে বিসম্নাহং ভোজনব্যাসক্তং আযতগতপরিশ্রান্তং অবসুপ্তং ব্যাধিমরকদুর্ভিক্ষপীডিতং ব্যাধিতপত্ত্য্ঽশ্বদ্বিপং অভূমিষ্ঠং বা বলব্যসনেষু বা স্বসৈন্যং রক্ষেত্, পরসৈন্যং চাভিহন্যাত্

10.2.18 একাযনমার্গপ্রযাতস্য সেনানিশ্চারগ্রাসাহারশয্যাপ্রস্তারাগ্নিনিধানধ্বজাযুধসঙ্খ্যানেন পরবলজ্ঞানম্

10.2.19 তদাঽঽত্মানো গূহযেত্

10.2.20ab পার্বতং বনদুর্গং বা সাপসারপ্রতিগ্রহম্ |

10.2.20chd স্বভুমৌ পৃষ্ঠতঃ কৃত্বা যুধ্যেত নিবিশেত চ ( ইতি)

Chapt | কূটযুদ্ধবিকল্পাঃ – স্বসৈন্য উত্সাহনং – স্ববলান্যবলব্যাযোগঃ

10.3.01 বলবিশিষ্টঃ কৃত উপজাপঃ প্রতিবিহিত.ঋতুঃ স্বভূম্যাং প্রকাশযুদ্ধং উপেযাত্

10.3.02 বিপর্যযে কূটযুদ্ধম্

10.3.03 বলব্যসনাবস্কন্দকালেষু পরং অভিহন্যাত্, অভূমিষ্ঠং বা স্বভূমিষ্ঠঃ, প্রকৃতিপ্রগ্রহো বা স্বভূমিষ্ঠম্

10.3.04 দূষ্যামিত্রাটবীবলৈর্বা ভঙ্গং দত্ত্বা বিভূমিপ্রাপ্তং হন্যাত্

10.3.05 সংহতানীকং হস্তিভির্ভেদযেত্

10.3.06 পূর্বং ভঙ্গপ্রদানেনানুপ্রলীনং ভিন্নং অভিন্নঃ প্রতিনিবৃত্য হন্যাত্

10.3.07 পুরস্তাদ্ অভিহত্য প্রচলং বিমুখং বা পৃষ্ঠতো হস্ত্য্ঽশ্বেনাভিহন্যাত্

10.3.08 পৃষ্ঠতোঽভিহত্যা প্রচলং বিমুখং বা পুরস্তাত্ সারবলেনাভিহন্যাত্

10.3.09 তাভ্যাং পার্শ্বাভিগাতৌ ব্যাখ্যাতৌ

10.3.10 যতো বা দূষ্যফল্গুবলং ততোঽভিহন্যাত্

10.3.11 পুরস্তাদ্ বিষমাযাং পৃষ্ঠতোঽভিহন্যাত্

10.3.12 পৃষ্ঠতো বিষমাযাং পুরস্তাদ্ অভিহন্যাত্

10.3.13 পার্শ্বতো বিষমাযাং ইতরতোঽভিহন্যাত্

10.3.14 দূষ্যামিত্রাটবীবলৈর্বা পূর্বং যোধযিত্বা শ্রান্তং অশ্রান্তঃ পরং অভিহন্যাত্

10.3.15 দূষ্যবলেন বা স্বযং ভঙ্গং দত্ত্বা জিতম্ ইতি বিশ্বস্তং অবিশ্বস্তঃ সত্ত্রাপাশ্রযোঽভিহন্যাত্

10.3.16 সার্থব্রজস্কন্ধাবারসংবাহবিলোপপ্রমত্তং অপ্রমত্তোঽভিহন্যাত্

10.3.17 ফল্গুবলাবচ্ছন্নসারবলো বা পরবীরান্ অনুপ্রবিশ্য হন্যাত্

10.3.18 গোগ্রহণেন শ্বাপদবধেন বা পরবীরান্ আকৃষ্য সত্ত্রচ্ছন্নোঽভিহন্যাত্

10.3.19 রাত্রাববস্কন্দেন জাগরযিত্বা নিদ্রাক্লান্তান্ অবসুপ্তান্ বা দিবা হন্যাত্

10.3.20 সপাদচর্মকোশৈর্বা হস্তিভিঃ সৌপ্তিকং দদ্যাত্

10.3.21 অহঃসম্নাহপরিশ্রান্তান্ অপরাহ্নেঽভিহন্যাত্

10.3.22 শুষ্কচর্মবৃত্তশর্করাকোশকৈর্গোমহিষ উষ্ট্রযূথৈর্বা ত্রস্নুভিরকৃতহস্ত্য্ঽশ্বং ভিন্নং অভিন্নঃ প্রতিনিবৃত্তং হন্যাত্

10.3.23 প্রতিসূর্যবাতং বা সর্বং অভিহন্যাত্

10.3.24 ধান্বনবনসঙ্কটপঙ্কশৈলনিম্নবিষমনাবো গাবঃ শকটব্যূহো নীহারো রাত্রিরিতি সত্ত্রাণি

10.3.25 পূর্বে চ প্রহরণকালাঃ কূটযুদ্ধহেতবঃ

10.3.26 সঙ্গ্রামঃ তু নির্দিষ্টদেশকালো ধর্মিষ্ঠঃ

10.3.27 সংহত্য দণ্ডং ব্রূযাত্ তুল্যবেতনোঽস্মি, ভবদ্ভিঃ সহ ভোগ্যং ইদং রাজ্যং, মযাঽভিহিতৈঃ পরোঽভিহন্তব্যঃ ইতি

10.3.28 বেদেষ্বপ্যনুশ্রূযতে সমাপ্তদক্ষিণানাং যজ্ঞানাং অবভৃথেষু সা তে গতির্যা শূরাণাম্ ইতি

10.3.29 অপি ইহ শ্লোকৌ ভবতঃ

10.3.30ab যান্ যজ্ঞসঙ্ঘৈঃ তপসা চ বিপ্রাঃ স্বর্গ এষিণঃ পাত্রচযৈশ্চ যান্তি |

10.3.30chd ক্ষণেন তান্ অপ্যতিযান্তি শূরাঃ প্রাণান্ সুযুদ্ধেষু পরিত্যজন্তঃ

10.3.31ab নবং শরাবং সলিলস্য পূর্ণং সুসংস্কৃতং দর্ভকৃত উত্তরীযম্ |

10.3.31chd তত্ তস্য মা ভূন্নরকং চ গচ্ছেদ্ যো ভর্তৃপিণ্ডস্য কৃতে ন যুধ্যেত্ – ইতি

10.3.32 মন্ত্রিপুরোহিতাভ্যাং উত্সাহযেদ্ যোধান্ ব্যূহসম্পদা

10.3.33 কার্তান্তিকাদিশ্চাস্য বর্গঃ সর্বজ্ঞদৈবতসম্যোগখ্যাপনাভ্যাং স্বপক্ষং উদ্ধর্ষযেত্, পরপক্ষং চ উদ্বেজযেত্

10.3.34 শ্বো যুদ্ধম্ ইতি কৃত উপবাসঃ শস্ত্রবাহনং চানুশযীত

10.3.35 অথর্বভিশ্চ জুহুযাত্

10.3.36 বিজযযুক্তাঃ স্বর্গীযাশ্চাশিষো বাচযেত্

10.3.37 ব্রাহ্মণেভ্যশ্চাত্মানং অতিসৃজেত্

10.3.38 শৌর্যশিল্পাভিজনানুরাগযুক্তং অর্থমানাভ্যাং অবিসংবাদিতং অনীকগর্ভং কুর্বীত

10.3.39 পিতৃপুত্রভ্রাতৃকাণাং আযুধীযানাং অধ্বজং মুণ্ডানীকং রাজস্থানম্

10.3.40 হস্তী রথো বা রাজবাহনং অশ্বানুবন্ধঃ

10.3.41 যত্ প্রাযসৈন্যো যত্র বা বিনীতঃ স্যাত্ ত্( অদ্) অধিরোহযেত্

10.3.42 রাজব্যঞ্জনো ব্যূহাধিষ্ঠানং আযোজ্যঃ

10.3.43 সূতমাগধাঃ শূরাণাং স্বর্গং অস্বর্গং ভীরূণাং জাতিসঙ্ঘকুলকর্মবৃত্তস্তবং চ যোধানাং বর্ণযেযুঃ

10.3.44 পুরোহিতপুরুষাঃ কৃত্যাভিচারং ব্রূযুঃ, যন্ত্রিকবর্ধকিমৌহূর্তিকাঃ স্বকর্মসিদ্ধিং অসিদ্ধিং পরেষাম্

10.3.45 সেনাপতিরর্থমানাভ্যাং অভিসংস্কৃতং অনীকং আভাষেত – শতসাহস্রো রাজবধঃ, পঞ্চাশত্সাহস্রঃ সেনাপতিকুমারবধঃ, দশসাহস্রঃ প্রবীরমুখ্যবধঃ, পঞ্চসাহস্রো হস্তিরথবধঃ, সাহস্রোঽশ্ববধঃ, শত্যঃ পত্তিমুখ্যবধঃ, শিরো বিংশতিকং ভোগদ্বৈগুণ্যং স্বযঙ্গ্রাহশ্চ ইতি

10.3.46 তদ্ এষাং দশবর্গাধিপতযো বিদ্যুঃ

10.3.47 চিকিত্সকাঃ শস্ত্রযন্ত্রাগদস্নেহবস্ত্রহস্তাঃ স্ত্রিযশ্চান্নপানরক্ষিণ্যঃ পুরুষাণাং উদ্ধর্ষণীযাঃ পৃষ্ঠতঃ তিষ্ঠেযুঃ

10.3.48 অদক্ষিণামুখং পৃষ্ঠতঃসূর্যং অনুলোমবাতং অনীকং স্বভূমৌ ব্যূহেত

10.3.49 পরভূমিব্যূহে চাশ্বাংশ্চারযেযুঃ

10.3.50 যত্র স্থানং প্রজবশ্চাভূমির্ব্যূহস্য তত্র স্থিতঃ প্রজবিতশ্চ উভযথা জীযেত

বিপর্যযে জযতি, উভযথা স্থানে প্রজবে চ

10.3.52 সমা বিষমা ব্যামিশ্রা বা ভূমিরিতি পুরস্তাত্ পার্শ্বাভ্যাং পশ্চাচ্চ জ্ঞেযা

10.3.53 সমাযাং দণ্ডমণ্ডলব্যূহাঃ, বিষমাযাং ভোগাসংহতব্যূহাঃ, ব্যামিশ্রাযাং বিষমব্যূহাঃ

10.3.54 বিশিষ্টবলং ভঙ্ক্ত্বা সন্ধিং যাচেত

10.3.55 সমবলেন যাচিতঃ সন্দধীত

10.3.56 হীনং অনুহন্যাত্, ন ত্বেব স্বভূমিপ্রাপ্তং ত্যক্তাত্মানং বা

10.3.57ab পুনর্ঽঅবর্তমানস্য নিরাশস্য চ জীবিতে |

10.3.57chd অধার্যো জাযতে বেগঃ তস্মাদ্ ভগ্নং ন পীডযেত্ ( ইতি)

Chapt | যুদ্ধভূমযঃ – পত্ত্য্ঽশ্বরথহস্তিকর্মাণি

10.4.01 স্বভূমিঃ পত্ত্য্ঽশ্বরথদ্বিপানাং ইষ্টা যুদ্ধে নিবেশে চ

10.4.02 ধান্বনবননিম্নস্থলযোধিনাং খনকাকাশদিবারাত্রিযোধিনাং চ পুরুষাণাং নাদেযপার্বতানূপসারসানাং চ হস্তিনাং অশ্বানাং চ যথাস্বং ইষ্টা যুদ্ধভূমযঃ কালাশ্চ

10.4.03 সমা স্থিরাঽভিকাশা নিরুত্খাতিন্যচক্রখুরাঽনক্ষগ্রাহিণ্যবৃক্ষগুল্মব্রততীস্তম্ভকেদারশ্বভ্রবল্মীকসিকতাপঙ্কভঙ্গুরা দরণহীনা চ রথভূমিঃ, হস্ত্য্ঽশ্বযোর্মনুষ্যাণাং চ সমে বিষমে হিতা যুদ্ধে নিবেশে চ

10.4.04 অণ্ব্ঽশ্মবৃক্ষা হ্রস্বলঙ্ঘনীযশ্বভ্রা মন্দদরণদোষা চাশ্বভূমিঃ

10.4.05 স্থূলস্থাণ্বশ্মবৃক্ষব্রততীবল্মীকগুল্মা পদাতিভূমিঃ

10.4.06 গম্যশৈলনিম্নবিষমা মর্দনীযবৃক্ষা ছেদনীযব্রততী পঙ্কভঙ্গুরা দরণহীনা চ হস্তিভূমিঃ

10.4.07 অকণ্টকিন্যবহুবিষমা প্রত্যাসারবতী ইতি পদাতীনাং অতিশযঃ

10.4.08 দ্বিগুণপ্রত্যাসারা কর্দম উদকখঞ্জনহীনা নিহ্শর্করা ইতি বাজিনাং অতিশযঃ

10.4.09 পাংসুকর্দম উদকনলশরাধানবতী শ্বদণ্ষ্ট্রহীনা মহাবৃক্ষশাখাঘাতবিযুক্তা ইতি হস্তিনাং অতিশযঃ

10.4.10 তোযাশযাপাশ্রযবতী নিরুত্খাতিনী কেদারহীনা ব্যাবর্তনসমর্থা ইতি রথানাং অতিশযঃ

10.4.11 উক্তা সর্বেষাং ভূমিঃ

10.4.12 এতযা সর্ববলনিবেশা যুদ্ধানি চ ব্যাখ্যাতানি ভবন্তি

10.4.13 ভূমিবাসবনবিচযোঽবিষমতোযতীর্থবাতরশ্মিগ্রহণং বীবধাসারযোর্ঘাতো রক্ষা বা বিশুদ্ধিঃ স্থাপনা চ বলস্য প্রসারবৃদ্ধির্বাহু.উত্সারঃ পূর্বপ্রহারো ব্যাবেশনং ব্যাবেধনং আশ্বাসো গ্রহণং মোক্ষণং মার্গানুসারবিনিমযঃ কোশকুমারাভিহরণং জঘনকোট্য্ঽভিঘাতো হীনানুসারণং অনুযানং সমাজকর্ম ইত্যশ্বকর্মাণি

10.4.14 পুরোযানং অকৃতমার্গবাসতীর্থকর্ম বাহু.উত্সারঃ তোযতরণাবতরণে স্থানগমনাবতরণং বিষমসম্বাধপ্রবেশোঽগ্নিদানশমনং একাঙ্গবিজযো ভিন্নসন্ধানং অভিন্নভেদনং ব্যসনে ত্রাণং অভিঘাতো বিভীষিকা ত্রাসনংঽউদার্যং গ্রহণং মোক্ষণং সালদ্বারাট্টালকভঞ্জনং কোশবাহনাপবাহনং ইতি হস্তিকর্মাণি

10.4.15 স্ববলরক্ষা চতুর্ঽঙ্গবলপ্রতিষেধঃ সঙ্গ্রামে গ্রহণং মোক্ষণং ভিন্নসন্ধানং অভিন্নভেদনং ত্রাসনং ঔদার্যং ভীমঘোষশ্চ ইতি রথকর্মাণি

10.4.16 সর্বদেশকালশস্ত্রবহনং ব্যাযামশ্চ ইতি পদাতিকর্মাণি

10.4.17 শিবিরমার্গসেতুকূপতীর্থশোধনকর্ম যন্ত্রাযুধাবরণ উপকরণগ্রাসবহনং আযোধনাচ্চ প্রহরণাবরণপ্রতিবিদ্ধাপনযনং ইতি বিষ্টিকর্মাণি

10.4.18ab কুর্যাদ্ গবাশ্বব্যাযোগং রথেষ্বল্পহযো নৃপঃ |

10.4.18chd খর উষ্ট্রশকটানাং বা গর্ভং অল্পগজঃ তথা ( ইতি)

Chapt | পক্ষকক্ষ উরস্যানাং বলাগ্রতো ব্যূহবিভাগঃ – সারফল্গুবলবিভাগঃ – পত্ত্য্ঽশ্বরথহস্তিযুদ্ধানি

10.5.01 পঞ্চধনুঃশতাপকৃষ্টং দুর্গং অবস্থাপ্য যুদ্ধং উপেযাত্, ভূমিবশেন বা

10.5.02 বিভক্তমুখ্যাং অচক্ষুর্বিষযে মোক্ষযিত্বা সেনাং সেনাপতিনাযকৌ ব্যূহেযাতাম্

10.5.03 শমান্তরং পত্তিং স্থাপযেত্, ত্রিশমান্তরং অশ্বং, পঞ্চশমান্তরং রথং হস্তিনং বা

10.5.04 দ্বিগুণান্তরং ত্রিগুণান্তরং বা ব্যূহেত

10.5.05 এবং যথাসুখং অসম্বাধং যুধ্যেত

10.5.06 পঞ্চারত্নি ধনুঃ

10.5.07 তস্মিন্ ধন্বিনং স্থাপযেত্, ত্রিধনুষ্যশ্বং, পঞ্চধনুষি রথং হস্তিনং বা

10.5.08 পঞ্চধনুরনীকসন্ধিঃ পক্ষকক্ষ উরস্যানাম্

10.5.09 অশ্বস্য ত্রযঃ পুরুষাঃ প্রতিযোদ্ধারঃ

10.5.10 পঞ্চদশ রথস্য হস্তিনো বা, পঞ্চ চাশ্বাঃ

10.5.11 তাবন্তঃ পাদগোপা বাজিরথদ্বিপানাং বিধেযাঃ

10.5.12 ত্রীণি ত্রিকাণ্যনীকং রথানাং উরস্যং স্থাপযেত্, তাবত্ কক্ষং পক্ষং চ উভযতঃ

10.5.13 পঞ্চচত্বারিংশদ্ এবং রথা রথব্যূহে ভবন্তি, দ্বে শতে পঞ্চবিংশতিশ্চাশ্বাঃ, ষট্শতানি পঞ্চসপ্ততিশ্চ পুরুষাঃ প্রতিযোধারঃ, তাবন্তঃ পাদগোপাঃ

10.5.14 এষ সমব্যূহঃ

10.5.15 তস্য দ্বিরথ উত্তরা বৃদ্ধিরা একবিংশতিরথাদ্ ইতি

10.5.16 এবং ওজা দশ সমব্যূহপ্রকৃতযো ভবন্তি

10.5.17 পক্ষকক্ষ উরস্যানাং মিথো বিষমসঙ্খ্যানে বিষমব্যূহঃ

10.5.18 তস্যাপি দ্বিরথ উত্তরা বৃদ্ধিরা একবিংশতিরথাদ্ ইতি

10.5.19 এবং ওজা দশ বিষমব্যূহপ্রকৃতযো ভবন্তি

10.5.20 অতঃ সৈন্যানাং ব্যূহশেষং আবাপঃ কার্যঃ

10.5.21 রথানাং দ্বৌ ত্রিভাগাবঙ্গেষ্বাবাপযেত্, শেষং উরস্যং স্থাপযেত্

10.5.22 এবং ত্রিভাগ ঊনো রথানাং আবাপঃ কার্যঃ

10.5.23 তেন হস্তিনাং অশ্বানাং আবাপো ব্যাখ্যাতঃ

10.5.24 যাবদ্ঽশ্বরথদ্বিপানাং যুদ্ধসম্বাধন্ং ন কুর্যাত্ তাবদ্ আবাপঃ কার্যঃ

10.5.25 দণ্ডবাহুল্যং আবাপঃ

10.5.26 পত্তিবাহুল্যং প্রত্যাপাবঃ

10.5.27 একাঙ্গবাহুল্যং অন্বাবাপঃ

10.5.28 দূষ্যবাহুল্যং অত্যাবাপঃ

10.5.29 পরাবাপাত্ প্রত্যাবাপাচ্চ চতুর্গুণাদ্ আঽষ্টগুণাদ্ ইতি বা বিভবতঃ সৈন্যানাং আবাপঃ

10.5.30 রথব্যূহেন হস্তিব্যূহো ব্যাখ্যাতঃ

10.5.31 ব্যামিশ্রো বা হস্তিরথাশ্বানাং – চক্রান্তেষু হস্তিনঃ পার্শ্বযোরশ্বা রথা উরস্যে

10.5.32 হস্তিনাং উরস্যং রথানাং কক্ষাবশ্বানাং পক্ষাবিতি মধ্যভেদী

10.5.33 বিপরীতোঽন্তভেদী

10.5.34 হস্তিনাং এব তু শুদ্ধঃ – সাম্নাহ্যানাং উরস্যং ঔপবাহ্যানাং জঘনং ব্যালানাং কোট্যাবিতি

10.5.35 অশ্বব্যূহো – বর্মিণাং উরস্যং শুদ্ধানাং কক্ষপক্ষাবিতি

10.5.36 পত্তিব্যূহঃ – পুরস্তাদ্ আবরণিনঃ পৃষ্ঠতো ধন্বিনঃ

10.5.37 ইতি শুদ্ধাঃ

10.5.38 পত্তযঃ পক্ষযোরশ্বাঃ পার্শ্বযোঃ হস্তিনঃ পৃষ্ঠতো রথাঃ পুরস্তাত্, পরব্যূহবশেন বা বিপর্যাসঃ

10.5.39 ইতি দ্ব্য্ঽঙ্গবলবিভাগঃ

10.5.40 তেন ত্র্ঽঙ্গবলবিভাগো ব্যাখ্যাতঃ

10.5.41 দণ্ডসম্পত্ সারবলং পুংসাং

10.5.42 হস্ত্য্ঽশ্বযোর্বিশেষঃ কুলং জাতিঃ সত্ত্বং বযঃস্থতা প্রাণো বর্ষ্ম জবঃ তেজঃ শিল্পং স্তৈর্যং উদগ্রতা বিধেযত্বং সুব্যঞ্জনাচারতা ইতি

10.5.43 পত্ত্য্ঽশ্বরথদ্বিপানাং সারত্রিভাগং উরস্যং স্থাপযেত্, দ্বৌ ত্রিভাগৌ কক্ষং পক্ষং চ উভযতঃ, অনুলোমং অনুসারং, প্রতিলোমং তৃতীযসারং, ফল্গু প্রতিলোমম্

10.5.44 এবং সর্বং উপযোগং গমযেত্

10.5.45 ফল্গুবলং অন্তেষ্ববধায বেগাভিহূলিকো ভবতি

10.5.46 সারবলং অগ্রতঃ কৃত্বা কোটীষ্বনুসারং কুর্যাত্, জঘনে তৃতিযিযসারং, মধ্যে ফল্গুবলম্

10.5.47 এবং এতত্ সহিষ্ণু ভবতি

10.5.48 ব্যূহং তু স্থাপযিত্বা পক্ষকক্ষ উরস্যানাং একেন দ্বাভ্যাং বা প্রহরেত্, শেষৈঃ প্রতিগৃহ্ণীযাত্

10.5.49 যত্ পরস্য দুর্বলং বীতহস্ত্য্ঽশ্বং দূষ্যামাত্যং কৃত উপজাপং বা তত্প্রভূতসারেণাভিহন্যাত্

10.5.50 যদ্ বা পরস্য সারিষ্ঠং তদ্দ্বিগুণসারেণাভিহন্যাত্

10.5.51 যদ্ অঙ্গং অল্পসারং আত্মনঃ তদ্ বহুনা উপচিনুযাত্

10.5.52 যতঃ পরস্যাপচযঃ ততোঽভ্যাশে ব্যূহেত, যতোত্ বা ভযং স্যাত্

10.5.53 অভিসৃতং পরিসৃতং অতিসৃতং অপসৃতং উন্মথ্যাবধানং বলযো গোমূত্রিকা মণ্ডলং প্রকীর্ণিকা ব্যাবৃত্তপৃষ্ঠং অনুবংশং অগ্রতঃ পার্শ্বাভ্যাং পৃষ্ঠতো ভগ্নরক্ষা ভগ্নানুপাত ইত্যশ্বযুদ্ধানি

10.5.54 প্রকীর্ণিকাবর্জান্যেতান্যেব চতুর্ণাং অঙ্গানাং ব্যস্তসমস্তানাং বা ঘাতঃ, পক্ষকক্ষ উরস্যানাং চ প্রভঞ্জনং অবস্কন্দঃ সৌপ্তিকং চ ইতি হসিত্যুদ্ধানি

10.5.55 উন্মথ্যাবধানবর্জান্যেতান্যেব স্বভূমাবভিযানাপযানস্থিতযুদ্ধানি ইতি রথযুদ্ধানি

10.5.56 সর্বদেশকালপ্রহরণং উপাংশুদণ্ডশ্চ ইতি পত্তিযুদ্ধানি

10.5.57ab এতেন বিধিনা ব্যূহান্ ওজান্ যুগ্মাংশ্চ কারযেত্ |

10.5.57chd বিভবো যাবদ্ অঙ্গানাং চতুর্ণাং সদৃশো ভবেত্

10.5.58ab দ্বে শতে ধনুষাং গত্বা রাজা তিষ্ঠেত্ প্রতিগ্রহে |

10.5.58chd ভিন্নসঙ্ঘাতনং তস্মান্ন যুধ্যেতাপ্রতিগ্রহঃ ( ইতি)

Chapt | দণ্ডভোগমণ্ডলাসংহতব্যূহব্যূহনং – তস্য প্রতিব্যূহস্থানম্

10.6.01 পক্ষাবুরস্যং প্রতিগ্রহ ইত্যৌশনসো ব্যূহবিভাগঃ

10.6.02 পক্ষৌ কক্ষাবুরস্য্ং প্রতিগ্রহ ইতি বার্হস্প্ত্যঃ

10.6.03 প্রপক্ষকক্ষ উরস্যা উভযোঃ দণ্ডভোগমণ্ডলাসংহতাঃ প্রকৃতিব্যূহাঃ

10.6.04 তত্র তির্যগ্বৃত্তির্দণ্ডঃ

10.6.05 সমস্তানাং অন্বাবৃত্তির্ভোগঃ

10.6.06 সরতাং সর্বতোবৃত্তির্মণ্ডলঃ

10.6.07 স্থিতানাং পৃথগ্ঽনীকবৃত্তিরসংহতঃ

10.6.08 পক্ষকক্ষ উরস্যৈঃ সমং বর্তমানো দণ্ডঃ

10.6.09 স কক্ষাতিক্রান্তঃ প্রদরঃ

10.6.10 স এব পক্ষকক্ষাভ্যাং প্রতিক্রান্তো দৃঢকঃ

10.6.11 স এবাতিক্রান্তঃ পক্ষাভ্যাং অসহ্যঃ

10.6.12 পক্ষাববস্থাপ্য উরস্যাতিক্রান্তঃ শ্যেনঃ

10.6.13 বিপর্যযে চাপং চাপকুকুষিঃ প্রতিষ্ঠঃ সুপ্রতিষ্ঠশ্চ

10.6.14 চাপপক্ষঃ সঞ্জযঃ

10.6.15 স এব উরস্যাতিক্রান্তো বিজযঃ

10.6.16 স্থূলকর্ণপক্ষঃ স্থূণাকর্ণঃ

10.6.17 দ্বিগুণপক্ষস্থূণো বিশালবিজযঃ

10.6.18 ত্র্য্ঽভিক্রান্তপক্ষশ্চমূমুখঃ

10.6.19 বিপর্যযে ঝষাস্যঃ

10.6.20 ঊর্ধ্বরাজির্দণ্ডঃ সূচী

10.6.21 দ্বৌ দণ্ডৌ বলযঃ

10.6.22 চত্বারো দুর্জযঃ

10.6.23 ইতি দণ্ডব্যূহাঃ

10.6.24 পক্ষকক্ষ উরস্যৈর্বিষমং বর্তমানো ভোগঃ

10.6.25 স সর্পসারী গোমূত্রিকা বা

10.6.26 স যুগ্ম উরস্যো দণ্ডপক্ষঃ শকটঃ

10.6.27 বিপর্যযে মকরঃ

10.6.28 হস্ত্য্ঽশ্বরথৈর্ব্যতিকীর্ণঃ শকটঃ পারিপতন্তকঃ

10.6.29 ইতি ভোগব্যূহাঃ

10.6.30 পক্ষকক্ষ উরস্যানাং একীভাবে মণ্ডলঃ

10.6.31 স সর্বতোমুখঃ সর্বতোভদ্রঃ

10.6.32 অষ্টানীকো দুর্জযঃ

10.6.33 ইতি মণ্ডলব্যূহাঃ

10.6.34 পক্ষকক্ষ উরস্যানাং অসংহতাদ্ অসংহতঃ

10.6.35 স পঞ্চানীকানাং আকৃতিস্থাপনাদ্ বজ্রো গোধা বা

10.6.36 চতুর্ণাং উদ্ধানকঃ কাকপদী বা

10.6.37 ত্রযাণাং অর্ধচন্দ্রকঃ কর্কটকশৃঙ্গী বা

10.6.38 ইত্যসংহতব্যূহাঃ

10.6.39 রথ উরস্যো হস্তিকক্ষোঽশ্বপৃষ্ঠোঽরিষ্টঃ

10.6.40 পত্তযোঽশ্বা রথা হস্তিনশ্চানুপৃষ্ঠং অচলঃ

10.6.41 হস্তিনোঽশ্বা রথাঃ পত্তযশ্চানুপৃষ্ঠং অপ্রতিহতঃ

10.6.42 তেষাং প্রদরং দৃঢকেন ঘাতযেত্, দৃঢকং অসহ্যেন, শ্যেনং চাপেন, প্রতিষ্ঠং সুপ্রতিষ্ঠেন, সঞ্জযং বিজযেন, স্থূণাকর্ণং বিশালবিজযেন, পারিপতন্তকং সর্বতোভদ্রেণ

10.6.43 দুর্জযেন সর্বান্ প্রতিব্যূহেত

10.6.44 পত্ত্য্ঽশ্বরথদ্বিপানাং পূর্বং পূর্বং উত্তরেণ ঘাতযেত্, হীনাঙ্গং অধিকাঙ্গেন চ ইতি

10.6.45 অঙ্গদশকস্য একঃ পতিঃ পতিকঃ, পতিকদশকস্য একঃ সেনাপতিঃ, তদ্দশকস্য একো নাযক ইতি

10.6.46 স তূর্যঘোষধ্বজপতাকাভির্ব্যূহাঙ্গানাং সংজ্ঞাঃ স্থাপযেদ্ অঙ্গবিভাগে সঙ্ঘাতে স্থানে গমনে ব্যাবর্তনে প্রহরণে চ

10.6.47 সমে ব্যূহে দেশকালসারযোগাত্ সিদ্ধিঃ

10.6.48ab যন্ত্রৈরুপনিষদ্যোগৈঃ তীক্ষ্ণৈর্ব্যাসক্তঘাতিভিঃ |

10.6.48chd মাযাভির্দেবসম্যোগৈঃ শকটৈর্হস্তিভীষণৈঃ

10.6.49ab দূষ্যপ্রকোপৈর্গোযূথৈঃ স্কন্ধাবারপ্রদীপনৈঃ |

10.6.49chd কোটীজঘনঘাতৈর্বা দূতব্যঞ্জনভেদনৈঃ

10.6.50ab দুর্গং দগ্ধং হৃতং বা তে কোপঃ কুল্যঃ সমুত্থিতঃ |

10.6.50chd শত্রুরাটবিকো বা ইতি পরস্য উদ্বেগং আচরেত্

10.6.51ab একং হন্যান্ন বা হন্যাদ্ ইষুঃ ক্ষিপ্তো ধনুষ্মতা |

10.6.51chd প্রজ্ঞানেন তু মতিঃ ক্ষিপ্তা হন্যাদ্ গর্ভগতান্ অপি ( ইতি)

অর্থশাস্ত্র ১১

কৌটিলীয অর্থশাস্ত্রং – ১১

Book |

Chapt | ভেদ উপাদানানি – উপাংশুদণ্ডাঃ

11.1.01 সঙ্ঘলাভো দণ্ডমিত্রলাভানাং উত্তমঃ

11.1.02 সঙ্ঘা হি সংহতত্বাদ্ অধৃষ্যাঃ পরেষাম্

11.1.03 তান্ অনুগুণান্ ভুঞ্জীত সামদানাভ্যাং, বিগুণান্ ভেদদণ্ডাভ্যাম্

11.1.04 কাম্বোজসুরাষ্ট্রক্ষত্রিযশ্রেণ্য্ঽঅদযো বার্ত্তশস্ত্র উপজীবিনঃ

11.1.05 লিচ্ছিবিকবৃজিকমল্লকমদ্রককুকুরকুরুপাঞ্চালাদযো রাজশব্দ উপজীবিনঃ

11.1.06 সর্বেষাং আসন্নাঃ সত্ত্রিণঃ সঙ্ঘানাং পরস্পরন্যঙ্গদ্বেষবৈরকলহস্থানান্যুপলভ্য ক্রমাভিনীতং ভেদং উপচারযেযুঃ অসৌ ত্বা বিজল্পতি ইতি

11.1.07 এবং উভযতোবদ্ধরোষাণাং বিদ্যাশিল্পদ্যূতবৈহারিকেষ্বাচার্যব্যঞ্জনা বালকলহান্ উত্পাদযেযুঃ

11.1.08 বেশশৌণ্ডিকেষু বা প্রতিলোমপ্রশংসাভিঃ সঙ্ঘমুখ্যমনুষ্যাণাং তীক্ষ্ণাঃ কলহান্ উত্পাদযেযুঃ, কৃত্যপক্ষ উপগ্রহেণ বা

11.1.09 কুমারকান্ বিশিষ্টচ্ছিন্দিকযা হীনচ্ছিন্দিকান্ উত্সাহযেযুঃ

11.1.10 বিশিষ্টানাং চ একপাত্রং বিবাহং বা হীনেভ্যো বারযেযুঃ

11.1.11 হীনান্ বা বিশিষ্টৈরেকপাত্রে বিবাহে বা যোজযেযুঃ

11.1.12 অবহীনান্ বা তুল্যভাব উপগমনে কুলতঃ পৌরুষতঃ স্থানবিপর্যাসতো বা

11.1.13 ব্যবহারং অবস্থিতং বা প্রতিলোমস্থাপনেন নিশামযেযুঃ

11.1.14 বিবাদপদেষু বা দ্রব্যপশুমনুষ্যাভিঘাতেন রাত্রৌ তীক্ষ্ণাঃ কলহান্ উত্পাদযেযুঃ

11.1.15 সর্বেষু চ কলহস্থানেষু হীনপক্ষং রাজা কোশদণ্ডাভ্যাং উপগৃহ্য প্রতিপক্ষবধে যোজযেত্

11.1.16 ভিন্নান্ অপবাহযেদ্ বা

11.1.17 ভূমৌ চ এষাং পঞ্চকুলীং দশকুলীং বা কৃষ্যাযাং নিবেশযেত্

11.1.18 একস্থা হি শস্ত্রগ্রহণসমর্থাঃ স্যুঃ

11.1.19 সমবাযে চ এষাং অত্যযং স্থাপযেত্

11.1.20 রাজশব্দিভিরবরুদ্ধং অবক্ষিপ্তং বা কুল্যং অভিজাতং রাজপুত্রত্বে স্থাপযেত্

11.1.21 কার্তান্তিকাদিশ্চাস্য বর্গো রাজলক্ষণ্যতাং সঙ্ঘেষু প্রকাশযেত্

11.1.22 সঙ্ঘমুখ্যাংশ্চ ধর্মিষ্ঠান্ উপজপেত্ স্বধর্মং অমুষ্য রাজ্ঞঃ পুত্রে ভ্রাতরি বা প্রতিপদ্যধ্বম্ ইতি

11.1.23 প্রতিপন্নেষু কৃত্যপক্ষ উপগ্রহার্থং অর্থং দণ্ডং চ প্রেষযেত্

11.1.24 বিক্রমকালে শৌণ্ডিকব্যঞ্জনাঃ পুত্রদারপ্রেতাপদেশেন নৈSএচনিকম্ ইতি মদনরসযুক্তান্ মদ্যকুম্ভান্শতশঃ প্রযচ্ছেযুঃ

11.1.25 চৈত্যদৈবতদ্বাররক্ষাস্থানেষু চ সত্ত্রিণঃ সমযকর্মনিক্ষেপং সহিরণ্যাভিজ্ঞানমুদ্রাণি হিরণ্যভাজনানি চ প্ররূপযেযুঃ

11.1.26 দৃশ্যমানেষু চ সঙ্ঘেষু রাজকীযাঃ ইত্যাবেদযেযুঃ

11.1.27 অথাবস্কন্দং দদ্যাত্

11.1.28 সঙ্ঘানাং বা বাহনহিরণ্যে কালিকে গৃহীত্বা সঙ্ঘমুখ্যায প্রখ্যাতং দ্রব্যং প্রযচ্ছেত্

11.1.29 তদ্ এষাং যাচিতে দত্তং অমুষ্মৈ মুখ্যায ইতি ব্রূযাত্

11.1.30 এতেন স্কন্ধাবারাটবীভেদো ব্যাখ্যাতঃ

11.1.31 সঙ্ঘমুখ্যপুত্রং আত্মসম্ভাবিতং বা সত্ত্রী গ্রাহযেত্ অমুষ্য রাজ্ঞঃ পুত্রঃ ত্বং, শত্রুভযাদ্ ইহ ন্যস্তোঽসি ইতি

11.1.32 প্রতিপন্নং রাজা কোশদণ্ডাভ্যাং উপগৃহ্য সঙ্ঘেষু বিক্রমযেত্

11.1.33 অবাপ্তার্থঃ তং অপি প্রবাসযেত্

11.1.34 বন্ধকীপোষকাঃ প্লবকনটনর্তকসৌভিকা বা প্রণিহিতাঃ স্ত্রীভিঃ পরমরূপযৌবনাভিঃ সঙ্ঘমুখ্যান্ উন্মাদযেযুঃ

11.1.35 জাতকামানাং অন্যতমস্য প্রত্যযং কৃত্বাঽন্যত্র গমনেন প্রসভহরণেন বা কলহান্ উত্পাদযেযুঃ

11.1.36 কলহে তীক্ষ্ণাঃ কর্ম কুর্যুঃ হতোঽযং ইত্থং কামুকঃ ইতি

11.1.37 বিসংবাদিতং বা মর্ষযমাণং অভিসৃত্য স্ত্রী ব্রূযাত্ অসৌ মাং মুখ্যঃ ত্বযি জাতকামাং বাধতে, তস্মিঞ্জীবতি ন ইহ স্থাস্যামি ইতি ঘাতং অস্য প্রযোজযেত্

11.1.38 প্রসহ্যাপহৃতা বা বনান্তে ক্রিডাগৃহে বাঽপহর্তারং রাত্রৌ তীক্ষ্ণেন ঘাতযেত্, স্বযং বা রসেন

11.1.39 ততঃ প্রকাশযেত্ অমুনা মে প্রিযো হতঃ ইতি

11.1.40 জাতকামং বা সিদ্ধব্যঞ্জনঃ সাংবদনিকীভিরৌষধীভিঃ সংবাস্য রসেনাতিসন্ধাযাপগচ্ছেত্

11.1.41 তস্মিন্ন্ অপক্রান্তে সত্ত্রিণঃ পরপ্রযোগং অভিশংসেযুঃ

11.1.42 আঢ্যবিধবা গূঢাজীবা যোগস্ত্রিযো বা দাযনিক্ষেপার্থং বিবদমানাঃ সঙ্ঘমুখ্যান্ উন্মাদযেযুঃ, অদিতিকৌশিকস্ত্রিযো নর্তকীগাযনা বা

11.1.43 প্রতিপন্নান্ গূঢবেশ্মসু রাত্রিসমাগমপ্রবিষ্টাংঃ তীক্ষ্ণা হন্যুর্বদ্ধ্বা হরেযুর্বা

11.1.44 সত্ত্রী বা স্ত্রীলোলুপং সঙ্ঘমুখ্যং প্ররূপযেত্ অমুষ্মিন্ গ্রামে দরিদ্রকুল্লং অপসৃতং, তস্য স্ত্রী রাজার্হা, গৃহাণ এনাম্ ইতি

11.1.45 গৃহীতাযাং অর্ধমাসানন্তরং সিদ্ধব্যঞ্জনো দূষ্যসঙ্ঘমুখ্যমধ্যে প্রক্রোশেত্ অসৌ মে মুখ্যো ভার্যাং স্নুষাং ভগিনীং দুহিতরং বাঽধিচরতি ইতি

11.1.46 তং চেত্ সঙ্ঘো নিগৃহ্ণীযাত্, রাজা এনং উপগৃহ্য বিগুণেষু বিক্রমযেত্

11.1.47 অনিগৃহীতে সিদ্ধব্যঞ্জনং রাত্রৌ তীক্ষ্ণাঃ প্রবাসযেযুঃ

11.1.48 ততঃ তদ্ব্যঞ্জনাঃ প্রক্রোশেযুঃ অসৌ ব্রহ্মহা ব্রাহ্মণীজারশ্চ ইতি

11.1.49 কার্তান্তিকব্যঞ্জনো বা কন্যাং অন্যেন বৃতাং অন্যস্য প্ররূপযেত্ অমুষ্য কন্যা রাজপত্নী রাজপ্রসবিনী চ ভবিষ্যতি, সর্বস্বেন প্রসহ্য বা এনাং লভস্ব ইতি

11.1.50 অলভ্যমানাযাং পরপক্ষং উদ্ধর্ষযেত্

11.1.51 লব্ধাযাং সিদ্ধঃ কলহঃ

11.1.52 ভিক্ষুকী বা প্রিযভার্যং মুখ্যং ব্রূযাত্ অসৌ তে মুখ্যো যৌবন উত্সিক্তো ভার্যাযাং মাং প্রাহিণোত্, তস্যাহং ভযাল্লেখ্যং আভরণং গৃহীত্বাঽঽগতাঽস্মি, নির্দোষা তে ভার্যা, গূঢং অস্মিন্ প্রতিকর্তব্যং, অহং অপি তাবত্ প্রতিপত্স্যামি ইতি

11.1.53 এবংঽঅদিষু কলহস্থানেষু স্বযং উত্পন্নে বা কলহে তীক্ষ্ণৈরুত্পাদিতে বা হীনপক্ষং রাজা কোশদণ্ডাভ্যাং উপগৃহ্য বিগুণেষু বিক্রমযেদ্ অপবাহযেদ্ বা

11.1.54 সঙ্ঘেষ্বেবং একরাজো বর্তেত

11.1.55 সঙ্ঘাশ্চাপ্যেবং একরাজাদ্ এতেভ্যোঽতিসঙ্ঘান্ এভ্যো রক্ষযেযুঃ

11.1.56ab সঙ্ঘমুখ্যশ্চ সঙ্ঘেষু ন্যাযবৃত্তির্হিতঃ প্রিযঃ |

11.1.56chd দান্তো যুক্তজনঃ তিষ্ঠেত্ সর্বচিত্তানুবর্তকঃ ( ইতি)

অর্থশাস্ত্র ১২

কৌটিলীয অর্থশাস্ত্রং – ১২

Book |

Chapt | দূতকর্ম

12.1.01 বলীযসাঽভিযুক্তো দুর্বলঃ সর্বত্রানুপ্রণতো বেতসধর্মা তিষ্ঠেত্

12.1.02 ইন্দ্রস্য হি স প্রণমতি যো বলীযসো নমতি ইতি ভারদ্বাজঃ

12.1.03 সর্বসন্দোহেন বলানাং যুধ্যেত

12.1.04 পরাক্রমো হি ব্যসনং অপহন্তি

12.1.05 স্বধর্মশ্চ এষ ক্ষত্রিযস্য, যুদ্ধে জযঃ পরাজযো বা ইতি বিশালাক্ষঃ

12.1.06 ন ইতি কৌটিল্যঃ

12.1.07 সর্বত্রানুপ্রণতঃ কুলৈডক ইব নিরাশো জীবিতে বসতি

12.1.08 যুধ্যমানশ্চাল্পসৈন্যঃ সমুদ্রং ইবাপ্লবোঽবগাহমানঃ সীদতি

12.1.09 তদ্বিশিষ্টং তু রাজানং আশ্রিতো দুর্গং অবিষহ্যং বা চেষ্টেত

12.1.10 ত্রযোঽভিযোক্তারো ধর্মলোভাসুরবিজযিন ইতি

12.1.11 তেষাং অভ্যবপত্ত্যা ধর্মবিজযী তুষ্যতি

12.1.12 তং অভ্যবপদ্যেত, পরেষাং অপি ভযাত্

12.1.13 ভূমিদ্রব্যহরণেন লোভবিজযী তুষ্যতি

12.1.14 তং অর্থেনাভ্যবপদ্যেত

12.1.15 ভূমিদ্রব্যপুত্রদারপ্রাণহরণেনাসুরবিজযী

12.1.16 তং ভূমিদ্রব্যাভ্যাং উপগৃহ্যাগ্রাহ্যঃ প্রতিকুর্বীত

12.1.17 তেষাং অন্যতমং উত্তিষ্ঠমানং সন্ধিনা মন্ত্রযুদ্ধেন কূটযুদ্ধেন বা প্রতিব্যূহেত

12.1.18 শত্রুপক্ষং অস্য সামদানাভ্যাং, স্বপক্ষং ভেদদণ্ডাভ্যাম্

12.1.19 দুর্গং রাষ্ট্রং স্কন্ধাবারং বাঽস্য গূঢাঃ শস্ত্ররসাগ্নিভিঃ সাধযেযুঃ

12.1.20 সর্বতঃ পার্ষ্ণিং অস্য গ্রাহযেত্

12.1.21 অটবীভির্বা রাজ্যং ঘাতযেত্, তত্কুলীনাপরুদ্ধাভ্যাং বা হারযেত্

12.1.22 অপকারান্তেষু চাস্য দূটং প্রেষযেত্

12.1.23 অনপকৃত্য বা সন্ধানম্

12.1.24 তথাঽপ্যভিপ্রযান্তং কোশদণ্ডযোঃ পাদ উত্তরং অহোরাত্র উত্তরং বা সন্ধিং যাচেত

12.1.25 স চেদ্ দণ্ডসন্ধিং যাচেত, কুণ্ঠং অস্মৈ হস্ত্য্ঽশ্বং দদ্যাদ্, উত্সাহিতং বা গরযুক্তম্

12.1.26 পুরুষসন্ধিং যাচেত, দূষ্যামিত্রাটবীবলং অস্মৈ দদ্যাদ্ যোগপুরুষাধিষ্ঠিতম্

12.1.27 তথা কুর্যাদ্ যথা উভযবিনাশঃ স্যাত্

12.1.28 তীক্ষ্ণবলং বাঽস্মৈ দদ্যাদ্ যদ্ অবমানিতং বিকুর্বীত, মৌলং অনুরক্তং বা যদ্ অস্য ব্যসনেঽপকুর্যাত্

12.1.29 কোশসন্ধিং যাচেত, সারং অস্মৈ দদ্যাদ্ যস্য ক্রেতারং নাধিগচ্ছেত্, কুপ্যং অযুদ্ধযোগ্যং বা

12.1.30 ভূমিসন্ধিং যাচেত, প্রত্যাদেযাং নিত্যামিত্রাং অনপাশ্রযাং মহাক্ষযব্যযনিবেশাং বাঽস্মৈ ভূমিং দদ্যাত্

12.1.31 সর্বস্বেন বা রাজধানীবর্জেন সন্ধিং যাচেত বলীযসঃ

12.1.32ab যত্ প্রসহ্য হরেদ্ অন্যঃ তত্ প্রযচ্চেদ্ উপাযতঃ |

12.1.32chd রক্ষেত্ স্বদেহং ন ধনং কা হ্যনিত্যে ধনে দযা ( ইতি)

Chapt | মন্ত্রযুদ্ধ

12.2.01 স চেত্ সন্ধৌ নাবতিষ্ঠেত, ব্রূযাদ্ এনং – ইমে শত্রুষড্বর্গবশগা রাজানো বিনষ্টাঃ, তেষাং অনাত্মবতাং নার্হসি মার্গং অনুগন্তুম্

12.2.02 ধর্মং অর্থং চাবেক্ষস্ব

12.2.03 মিত্রমুখা হ্যমিত্রাঃ তে যে ত্বা সাহসং অধর্মং অর্থাতিক্রমং চ গ্রাহযন্তি

12.2.04 শূরৈঃ ত্যক্তাত্মভিঃ সহ যোদ্ধুং সাহসং, জনক্ষযং উভযতঃ কর্তুং অধর্মঃ, দৃষ্টং অর্থং মিত্রং অদুষ্টং চ ত্যক্তুং অর্থাতিক্রমঃ

12.2.05 মিত্রবাংশ্চ স রাজা, ভূযশ্চ এতেনার্থেন মিত্রাণ্যুদ্যোজযিষ্যতি যানি ত্বা সর্বতোঽভিযাস্যন্তি

12.2.06 ন চ মধ্যম উদাসীনযোর্মণ্ডলস্য বা পরিত্যক্তঃ, ভবাংঃ তু পরিত্যক্তঃ যত্ত্বা সমুদ্যুক্তং উপপ্রেক্ষন্তে ভূযঃ ক্ষযব্যযাভ্যাং যুজ্যতাং, মিত্রাচ্চ ভিদ্যতাং, অথ এনং পরিত্যক্তমূলং সুখেন উচ্ছেত্স্যামঃ ইতি

12.2.07 স ভবান্নার্হতি মিত্রমুখানাং অমিত্রাণাং শ্রোতুং, মিত্রাণ্যুদ্বেজযিতুং অমিত্রাংশ্চ শ্রেযসা যোক্তুং, প্রাণসংশযং অনর্থং চ উপগন্তুম্ ইতি যচ্ছেত্

12.2.08 তথাঽপি প্রতিষ্ঠমানস্য প্রকৃতিকোপং অস্য কারযেদ্ যথা সঙ্ঘবৃত্তে ব্যাখ্যাতং যোগবামনে চ

12.2.09 তীক্ষ্ণরসদপ্রযোগং চ

12.2.10 যদ্ উক্তং আত্মরক্ষিতকে রক্ষ্যং তত্র তীক্ষ্ণান্ রসদাংশ্চ প্রযুঞ্জীত

12.2.11 বন্ধকীপোষকাঃ পরমরূপযৌবনাভিঃ স্ত্রীভিঃ সেনামুখ্যান্ উন্মাদযেযুঃ

12.2.12 বহূনাং একস্যাং দ্বযোর্বা মুখ্যযোঃ কামে জাতে তীক্ষ্ণাঃ কলহান্ উত্পাদযেযুঃ

12.2.13 কলহে পরাজিতপক্ষং পরত্রাপগমনে যাত্রাসাহায্যদানে বা ভর্তুর্যোজযেযুঃ

12.2.14 কামবশান্ বা সিদ্ধব্যঞ্জনাঃ সাংবদনিকীভিরোষধীভিরতিসন্ধানায মুখ্যেষু রসং দাপযেযুঃ

12.2.15 বৈদেহকব্যঞ্জনে বা রাজমহিষ্যাঃ সুভগাযাঃ প্রেষ্যাং আসন্নাং কামনিমিত্তং অর্থেনাভিবৃষ্য পরিত্যজেত্

12.2.16 তস্য এব পরিচারকব্যঞ্জন উপদিষ্টঃ সিদ্ধব্যঞ্জনঃ সাংবদনিকীং ওষধীং দদ্যাত্ বৈদেহকশরীরেঽবঘাতব্যা ইতি

12.2.17 সিদ্ধে সুভগাযা অপ্যেনং যোগং উপদিশেত্ রাজশরীরেঽবধাতব্যা ইতি

12.2.18 ততো রসেনাতিসন্দধ্যাত্

12.2.19 কার্তান্তিকব্যঞ্জনো বা মহামাত্রং রাজলক্ষণসম্পন্নম্ ক্রমাভিনীতং ব্রূযাত্

12.2.20 ভার্যাং অস্য ভিক্ষুকী রাজপত্নী রাজপ্রসবিনী বা ভবিষ্যসি ইতি

12.2.21 ভার্যাব্যঞ্জনা বা মহামাত্রং ব্রূযাত্ রাজা কিল মাং অবরোধযিষ্যতি, তবান্তিকায পত্ত্রলেখ্যং আভরণং চ ইদং পরিব্রাজিকযাঽঽহৃতম্ ইতি

12.2.22 সূদারালিকব্যঞ্জনো বা রসপ্রযোগার্থং রাজবচনং অর্থং চাস্য লোভনীযং অভিনযেত্

12.2.23 তদ্ অস্য বৈদেহকব্যঞ্জনঃ প্রতিসন্দধ্যাত্, কার্যসিদ্ধিং চ ব্রূযাত্

12.2.24 এবং একেন দ্বাভ্যাং ত্রিভিরিত্যুপাযৈরেক একং অস্য মহামাত্রং বিক্রমাযাপগমনায বা যোজযেত্ – ইতি

12.2.25 দুর্গেষু চাস্য শূন্যপালাসন্নাঃ সত্ত্রিণঃ পৌরজানপদেষু মৈত্রীনিমিত্তং আবেদযেযুঃ – শূন্যপালেন উক্তা যোধাশ্চাধিকরণস্থাশ্চ কৃচ্ছ্রগতো রাজা জীবন্ন্ আগমিষ্যতি, ন বা, প্রসহ্য বিত্তং আর্জযধ্বং, অমিত্রাংশ্চ হত ইতি

12.2.26 বহুলীভূতে তীক্ষ্ণাঃ পৌরান্নিশাস্বাহারযেযুঃ, মুখ্যাংশ্চাভিহন্যুঃ এবং ক্রিযন্তে যে শূন্যপালস্য ন শুশ্রূষন্তে ইতি

12.2.27 শূন্যপালস্থানেষু চ সশোণিতানি শস্ত্রবিত্তবন্ধনান্যুত্সৃজেযুঃ

12.2.28 ততঃ সত্ত্রিণঃ শূন্যপালো ঘাতযতি বিলোপযতি চ ইত্যাবেদযেযুঃ

12.2.29 এবং জানপদান্ সমাহর্তুর্ভেদযেযুঃ

12.2.30 সমাহর্তৃপুরুষাংঃ তু গ্রামমধ্যেষু রাত্রৌ তীক্ষ্ণা হত্বা ব্রূযুঃ এবং ক্রিযন্তে যে জনপদং অধর্মেণ বাধন্তে ইতি

12.2.31 সমুত্পন্নে দোষে শূন্যপালং সমাহর্তারং বা প্রকৃতিকোপেন ঘাতযেযুঃ

12.2.32 তত্কুলীনং অপরুদ্ধং বা প্রতিপাদযেযুঃ

12.2.33ab অন্তঃপুরপুরদ্বারং দ্রব্যধান্যপরিগ্রহান্ |

12.2.33chd দহেযুঃ তাংশ্চ হন্যুর্বা ব্রূযুরস্যার্তবাদিনঃ ( ইতি)

Chapt | সেনামুখ্যবধহ্ – মণ্ডলপ্রোত্সাহনম্

12.3.01 রাজ্ঞো রাজবল্লভানাং চাসন্নাঃ সত্ত্রিণঃ পত্ত্য্ঽশ্বরথদ্বিপমুখ্যানাং রাজা ক্রুদ্ধঃ ইতি সুহৃদ্বিশ্বাসেন মিত্রস্থানীযেষু কথযেযুঃ

12.3.02 বহুলীভূতে তীক্ষ্ণাঃ কৃতরাত্রিচারপ্রতীকারা গৃহেষু স্বামিবচনেনাগম্যতাম্ ইতি ব্রূযুঃ

12.3.03 তান্নির্গচ্ছত এবাভিহন্যুঃ, স্বামিসন্দেশঃ ইতি চাসন্নান্ ব্রূযুঃ

12.3.04 যে চাপ্রবাসিতাঃ তান্ সত্ত্রিণো ব্রূযুঃ এতত্ তদ্ যদ্ অস্মাভিঃ কথিতং, জীবিতুকামেনাপক্রান্তব্যম্ ইতি

12.3.05 যেভ্যশ্চ রাজা যাচিতো ন দদাতি তান্ সত্ত্রিণো ব্রূযুঃ – উক্তঃ শূন্যপালো রাজ্ঞা অযাচ্যং অর্থং অসৌ চাসৌ চ মা যাচতে, মযা প্রত্যাখ্যাতাঃ শত্রুসংহিতাঃ, তেষাং উদ্ধরণে প্রযতস্ব ইতি

12.3.06 ততঃ পূর্ববদ্ আচরেত্

12.3.07 যেভ্যশ্চ রাজা যাচিতো দদাতি তান্ সত্ত্রিণো ব্রূযুঃ – উক্তঃ শূন্যপালো রাজ্ঞা অযাচ্যং অর্থং অসৌ চাসৌ চ মা যাচতে, তেভ্যো মযা সোঽর্থো বিশ্বাসার্থং দত্তঃ, শত্রুসংহিতাঃ, তেষাং উদ্ধরণে প্রযতস্ব ইতি

12.3.08 ততঃ পূর্ববদ্ আচরেত্

12.3.09 যে চ এনং যাচ্যং অর্থং ন যাচন্তে তান্ সত্ত্রিণো ব্রূযুঃ – উক্তঃ শূন্যপালো রাজ্ঞা যাচ্যং অর্থং অসৌ চাসৌ চ মা ন যাচতে, কিং অন্যত্ স্বদোষশঙ্কিতত্বাত্, তেষাং উদ্ধরণে প্রযতস্ব ইতি

12.3.10 ততঃ পূর্ববদ্ আচরেত্

12.3.11 এতেন সর্বঃ কৃত্যপক্ষো ব্যাখ্যাতঃ

12.3.12 প্রত্যাসন্নো বা রাজানং সত্ত্রী গ্রাহযেত্ অসৌ চাসৌ চ তে মহামাত্রঃ শত্রুপুরুষৈঃ সম্ভাষতে ইতি

12.3.13 প্রতিপন্নে দূষ্যান্ অস্য শাসনহরান্ দর্শযেত্ এতত্ তত্ ইতি

12.3.14 সেনামুখ্যপ্রকৃতিপুরুষান্ বা ভূম্যা হিরণ্যেন বা লোভযিত্বা স্বেষু বিক্রমযেদ্ অপবাহযেদ্ বা

12.3.15 যোঽস্য পুত্রঃ সমীপে দুর্গে বা প্রতিবসতি তং সত্ত্রিণা উপজাপযেত্ আত্মসম্পন্নতরঃ ত্বং পুত্রঃ, তথাঽপ্যন্তর্হিতঃ, তত্কিং উপেক্ষসে বিক্রম্য গৃহাণ, পুরা ত্বা যুবরাজো বিনাশযতি ইতি

12.3.16 তত্কুলীনং অপরুদ্ধং বা হিরণ্যেন প্রতিলোভ্য ব্রূযাত্ অন্তর্বলং প্রত্যন্তস্কন্ধং অন্তং বাঽস্য প্রমৃদ্নীহি ইতি

12.3.17 আটবিকান্ অর্থমানাভ্যাং উপগৃহ্য রাজ্যং অস্য ঘাতযেত্

12.3.18 পার্ষ্ণিগ্রাহং বাঽস্য ব্রূযাত্ এষ খলু রাজা মাং উচ্ছিদ্য ত্বাং উচ্ছেত্স্যতি, পার্ষ্ণিং অস্য গৃহাণ, ত্বযি নিবৃত্তস্যাহং পার্ষ্ণিং গ্রহীষ্যামি ইতি

12.3.19 মিত্রাণি বাঽস্য ব্রূযাত্ অহং বঃ সেতুঃ, মযি বিভিন্নে সর্বান্ এষ বো রাজা প্লাবযিষ্যতি, সম্ভূয বাঽস্য যাত্রাং বিহনাম ইতি

12.3.20 তত্সংহতানাং অসংহতানাং চ প্রেষযেত্ এষ খলু রাজা মাং উত্পাট্য ভবত্সু কর্ম করিষ্যতি, বুধ্যধ্বং, অহং বঃ শ্রেযান্ অভ্যুপপত্তুম্ ইতি

12.3.21ab মধ্যমস্য প্রহিণুযাদ্ উদাসীনস্য বা পুনঃ |

12.3.21chd যথাঽঽসন্নস্য মোক্ষার্থং সর্বস্বেন তদ্ঽর্পণম্ ( ইতি)

Chapt | শস্ত্রাগ্নিরসপ্রণিধযঃ – বীবধাসারপ্র্রসারবধঃ

12.4.01 যে চাস্য দুর্গেষু বৈদেহকব্যঞ্জনাঃ, গ্রামেসু গৃহপতিকব্যঞ্জনাঃ, জনপদসন্ধিষু গোরক্ষকতাপসব্যঞ্জনাঃ, তে সামন্তাটবিকতত্কুলীনাপরুদ্ধানাং পণ্যাগারপূর্বং প্রেষযেযুঃ অযং দেশো হার্যঃ ইতি

12.4.02 আগতাংশ্চ এষাং দুর্গে গূঢপুরুষান্ অর্থমানাভ্যাং অভিসত্কৃত্য প্রকৃতিচ্ছিদ্রাণি প্রদর্শযেযুঃ

12.4.03 তেষু তৈঃ সহ প্রহরেযুঃ

12.4.04 স্কন্ধাবারে বাঽস্য শৌণ্ডিকব্যঞ্জনঃ পুত্রং অভিত্যক্তং স্থাপযিত্বাঽবস্কন্দকালে রসেন প্রবাসযিত্বা নৈSএচনিকম্ ইতি মদনরসযুক্তান্ মদ্যকুম্ভান্শতশঃ প্রযচ্ছেত্

12.4.05 শুদ্ধং বা মদ্যং পাদ্যং বা মদ্যং দদ্যাদ্ একং অহঃ, উত্তরং রস্সিদ্ধং প্রযচ্ছেত্

12.4.06 শুদ্ধং বা মদ্যং দণ্ডমুখ্যেভ্যঃ প্রদায মদকালে রসসিদ্ধং প্রযচ্ছেত্

12.4.07 দণ্ডমুখ্যব্যঞ্জনো বা পুত্রং অভিত্যক্তং ইতি সমানম্

12.4.08 পাক্বমাংসিকাউদনিকাউণ্ডিকাপূপিকব্যঞ্জনা বা পণ্যবিশেষং অবঘোষযিত্বা পরস্পরসঙ্ঘর্ষেণ কালিকং সমর্ঘতরং ইতি বা পরান্ আহূয রসেন স্বপণ্যান্যপচারযেযুঃ

12.4.09 সুরাক্ষীরদধিসর্পিস্তৈলানি বা তদ্ব্যবহর্তৃহস্তেষু গৃহীতা স্ত্রিযো বালাশ্চ রসযুক্তেষু স্বভাজনেষু পরিকিরেযুঃ

12.4.10 অনেনার্ঘেণ, বিশিষ্টং বা ভূযো দীযতাম্ ইতি তত্র এবাবাকিরেযুঃ

12.4.11 এতান্যেব বৈদেহকব্যঞ্জনাঃ, পণ্যবিরেযেণাহর্তারো বা

12.4.12 হস্ত্য্ঽশ্বানাং বিধাযবসেষু রসং আসন্না দদ্যুঃ

12.4.13 কর্মকরব্যঞ্জনা বা রসাক্তং যবসং উদকং বা বিক্রীণীরন্

12.4.14 চিরসংসৃষ্টা বা গোবাণিজকা গবাং অজাবীনাং বা যূথান্যবস্কন্দকালেষু পরেষাং মোহস্থানেষু প্রমুঞ্চেযুঃ, অশ্বখর উষ্ট্রমহিষাদীনাং দুষ্টাংশ্চ

12.4.15 তদ্ব্যঞ্জনা বা চুচ্ছুন্দরীশোণিতাক্তাক্ষান্

12.4.16 লুব্ধকব্যঞ্জনা বা ব্যালমৃগান্ পঞ্জরেভ্যঃ প্রমুঞ্চেযুঃ, সর্পগ্রাহা বা সর্পান্ উগ্রবিষান্, হস্তিজীবিনো বা হস্তিনঃ

12.4.17 অগ্নিজীবিনো বাঽগ্নিং অবসৃজেযুঃ

12.4.18 গূঢপুরুষা বা বিমুখান্ পত্ত্য্ঽশ্বরথদ্বিপমুখ্যান্ অভিহন্যুঃ, আদীপযেযুর্বা মুখ্যাবাসান্

12.4.19 দূষ্যামিত্রাটবিকব্যঞ্জনাঃ প্রণিহিতাঃ পৃষ্ঠাভিঘাতং অবস্কন্দপ্রতিগ্রহং বা কুর্যুঃ

12.4.20 বনগূঢা বা প্রত্যন্তস্কন্ধং উপনিষ্কৃষ্যাভিহন্যুঃ, একাযনে বীবধাসারপ্রসারান্ বা

12.4.21 সসঙ্কেতং বা রাত্রিযুদ্ধে ভূরিতূর্যং আহত্য ব্রূযুঃ অনুপ্রবিষ্টাঃ স্মো, লব্ধং রাজ্যম্ ইতি

12.4.22 রাজাবাসং অনুপ্রবিষ্টা বা সঙ্কুলেষু রাজানং হন্যুঃ

12.4.23 সর্বতো বা প্রযাতং এন( ? এব? ) ম্লেচ্ছাটবিকদণ্টচারিণঃ সত্ত্রাপাশ্রযাঃ স্তম্ভবাটাপাশ্রযা বা হন্যুঃ

12.4.24 লুব্ধকব্যঞ্জনা বাঽবস্কন্দসঙ্কুলেষু গূঢযুদ্ধহেতুভিরভিহন্যুঃ

12.4.25 একাযনে বা শৈলস্তম্ভবাটখঞ্জনান্তর্.উদকে বা স্বভূমিবলেনাভিহন্যুঃ

12.4.26 নদীসরস্তটাকসেতুবন্ধভেদবেগেন বা প্লাবযেযুঃ

12.4.27 ধান্বনবনদুর্গনিম্নদুর্গস্থং বা যোগাগ্নিধূমাভ্যাং নাশযেযুঃ

12.4.28 সঙ্কটগতং অগ্নিনা, ধান্বনগতং ধূমেন, নিধানগতং রসেন, তোযাবগাঢং দুষ্টগ্রাহৈরুদকচরণৈর্বা তীক্ষ্ণাঃ সাধযেযুঃ, আদীপ্তাবাসান্নিষ্পতন্তং বা

12.4.29ab যোগবামনযোগাভ্যাং যোগেনান্যতমেন বা |

12.4.29chd অমিত্রং অতিসন্দধ্যাত্ সক্তং উক্তাসু ভূমিষু ( ইতি)

Chapt | যোগাতিসংধানং – দণ্ডাতিসংধানং – একবিজযঃ

12.5.01 দৈবতেজ্যাযাম্( দেবতা ইজ্যাযাম্? ) যাত্রাযাং অমিত্রস্য বহূনি পূজাঽঽগমস্থানানি ভক্তিতঃ

12.5.02 তত্রাস্য যোগং উব্জযেত্

12.5.03 দেবতাগৃহপ্রবিষ্টস্য উপরি যন্ত্রমোক্ষণেন গূঢভিত্তিং শিলাং বা পাতযেত্

12.5.04 শিলাশস্ত্রবর্ষং উত্তমাগারাত্, কপাটং অবপাতিতং বা, ভিত্তিপ্রণিহিতং একদেশবদ্ধং বা পরিঘং মোক্ষযেত্

12.5.05 দেবতাদেহধ্বজপ্রহরণানি বাঽস্য উপরিষ্টাত্ পাতযেত্

12.5.06 স্থানাসনগমনভূমিষু বাঽস্য গোমযপ্রদেহেন গন্ধ উদকপ্রসেকেন বা রসং অতিচারযেত্, পুষ্পচূর্ণ উপহারেণ বা

12.5.07 গন্ধপ্রতিচ্ছন্নং বাঽস্য তীক্ষ্ণং ধূমং অতিনযেত্

12.5.08 শূলকূপং অবপাতনং বা শযনাসনস্যাধস্তাদ্ যন্ত্রবদ্ধতলং এনং কীলমোক্ষণেন প্রবেশযেত্

12.5.09 প্রত্যাসন্নে বাঽমিত্রে জনপদাজ্ জনং অবরোধক্ষমং অতিনযেত্

12.5.10 দুর্গাচ্চানবরোধক্ষমং অপনযেত্, প্রত্যাদেযং অরিবিষযং বা প্রেষযেত্

12.5.11 জনপদং চ একস্থং শৈলবননদীদুর্গেষ্বটবীব্যবহিতেষু বা পুত্রভ্রাতৃপরিগৃহীতং স্থাপযেত্

12.5.12 উপরোধহেতবো দণ্ড উপনতবৃত্তে ব্যাখ্যাতাঃ

12.5.13 তৃণকাষ্ঠং আযোজনাদ্ দাহযেত্

12.5.14 উদকানি চ দূষযেত্, অবস্রাবযেচ্চ

12.5.15 কূপকূটাবপাতকণ্টকিনীশ্চ বহিরুব্জযেত্

12.5.16 সুরুঙ্গাং অমিত্রস্থানে বহুমুখীং কৃত্বা নিচযমুখ্যান্ অভিহারযেত্, অমিত্রং বা

12.5.17 পরপ্রযুক্তাযাং বা সুরুঙ্গাযাং পরিখাং উদকান্তিকীং খানযেত্, কূপশালাং অনুসালং বা

12.5.18 তোযকুম্ভান্ কাংস্যভাণ্ডানি বা শঙ্কাস্থানেষু স্থাপযেত্ খাতাভিজ্ঞানার্থম্

12.5.19 জ্ঞাতে সুরুঙ্গাপথে প্রতিসুরুঙ্গাং কারযেত্

12.5.20 মধ্যে ভিত্ত্বা ধূমং উদকং বা প্রযচ্ছেত্

12.5.21 প্রতিবিহিতদুর্গো বা মূলে দাযাদ্ কৃত্বা প্রতিলোমাং অস্য দিশং গচ্ছেত্, যতো বা মিত্রৈর্বন্ধুভিরাটবিকৈর্বা সংসৃজ্যেত পরস্যামিত্রৈর্দূষ্যৈর্বা মহদ্ভিঃ, যতো বা গতোঽস্য মিত্রৈর্বিযোগং কুর্যাত্ পার্ষ্ণিং বা গৃহ্ণীযাত্ রাজ্যং বাঽস্য হারযেত্ বীবধাসারপ্রসারান্ বা বারযেত্, যতো বা শক্নুযাদ্ আক্ষিকবদ্ অপক্ষেপেণাস্য প্রহর্তুং, যতো বা স্বং রাজ্যং ত্রাযেত মূলস্য উপচযং বা কুর্যাত্

12.5.22 যতঃ সন্ধিং অভিপ্রেতং লভেত ততো বা গচ্ছেত্

12.5.23 সহপ্রস্থাযিনো বাঽস্য প্রেষযেযুঃ অযং তে শত্রুরস্মাকং হস্তগতঃ, পণ্যং বিপ্রকারং বাঽপদিশ্য হিরণ্যং অন্তঃসারবলং চ প্রেষয যস্য এনং অর্পযেম বদ্ধং প্রবাসিতং বা ইতি

12.5.24 প্রতিপন্নে হিরণ্যং সারবলং চাদদীত

12.5.25 অন্তপালো বা দুর্গসম্প্রদানে বল একদেশং অতিনীয বিশ্বস্তং ঘাতযেত্

12.5.26 জনপদং একস্থং বা ঘাতযিতুং অমিত্রানীকং আবাহযেত্

12.5.27 তদ্ অবরুদ্ধদেশং অতিনীয বিশ্বস্তং ঘাতযেত্

12.5.28 মিত্রব্যঞ্জনো বা বাহ্যস্য প্রেষযেত্ ক্ষীণং অস্মিন্ দুর্গে ধান্যং স্নেহাঃ ক্ষারো লবণং বা, তদ্ অমুষ্মিন্ দেশে কালে চ প্রবেক্ষ্যতি, তদ্ উপগৃহাণ ইতি

12.5.29 ততো রসবিদ্ধং ধান্যং স্নেহং ক্ষারং লবণং বা দূষ্যামিত্রাটবিকাঃ প্রবেশযেযুঃ, অন্যে বাঽভিত্যক্তাঃ

12.5.30 তেন সর্বভাণ্ডবীবধগ্রহণং ব্যাখ্যাতম্

12.5.31 সন্ধিং বা কৃত্বা হিরণ্য একদেশং অস্মৈ দদ্যাত্, বিলম্বমানঃ শেষম্

12.5.32 ততো রক্ষাবিধানান্যবস্রাবযেত্

12.5.33 অগ্নিরসশস্ত্রৈর্বা প্রহরেত্

12.5.34 হিরণ্যপ্রতিগ্রাহিণো বাঽস্য বল্লভান্ অনুগৃহ্ণীযাত্

12.5.35 পরিক্ষীণো বাঽস্মৈ দুর্গং দত্ত্বা নির্গচ্ছেত্

12.5.36 সুরুঙ্গযা কুক্ষিপ্রদরেণ বা প্রাকারভেদেন নির্গচ্ছেত্

12.5.37 রাত্রাববস্কন্দং দত্ত্বা সিদ্ধঃ তিষ্ঠেত্, অসিদ্ধঃ পার্শ্বেনাপগচ্ছেত্

12.5.38 পাষণ্ডচ্ছদ্মনা মন্দপরিবারো নির্গচ্ছেত্

12.5.39 প্রেতব্যঞ্জনো বা গূঢৈর্নিহ্রিযেত

12.5.40 স্ত্রীবেষধারী বা প্রেতং অনুগচ্ছেত্

12.5.41 দৈবত উপহারশ্রাদ্ধপ্রহবণেষু বা রসবিদ্ধং অন্নপানং অবসৃজ্য

12.5.42 কৃত উপজাপো দূষ্যব্যঞ্জনৈর্নিষ্পত্য গূঢসৈন্যোঽভিহন্যাত্

12.5.43 এবং গৃহীতদুর্গো বা প্রাশ্যপ্রাশং চৈত্যং উপস্থাপ্য দৈবতপ্রতিমাচ্ছিদ্রং প্রবিশ্যাসীত, গূঢভিত্তিং বা, দৈবতপ্রতিমাযুক্তং বা ভূমিগৃহম্

12.5.44 বিস্মৃতে সুরুঙ্গযা রাত্রৌ রাজাবাসং অনুপ্রবিশ্য সুপ্তং অমিত্রং হন্যাত্

12.5.45 যন্ত্রবিশ্লেষণং বা বিশ্লেষ্যাধস্তাদ্ অবপাতযেত্

12.5.46 রসাগ্নিযোগেনাবলিপ্তং গৃহং জতুগৃহং বাঽধিশযানং অমিত্রং আদীপযেত্

12.5.47 প্রমদবনবিহারাণাং অন্যতমে বা বিহারস্থানে প্রমত্তং ভূমিগৃহসুরুঙ্গাগূঢভিত্তিপ্রবিষ্টাঃ তীক্ষ্ণা হন্যুঃ, গূঢপ্রণিহিতা বা রসেন

12.5.48 স্বপতো বা নিরুদ্ধে দেশে গূঢাঃ স্ত্রিযঃ সর্পরসাগ্নিধূমান্ উপরি মুঞ্চেযুঃ

12.5.49 প্রত্যুত্পন্নে বা কারণে যদ্ যদ্ উপপদ্যেত তত্ তদ্ অমিত্রেঽন্তঃপুরগতে গূঢসঞ্চারঃ প্রযুঞ্জীত

12.5.50 ততো গূঢং এবাপগচ্ছেত্, স্বজনসংজ্ঞাং চ প্ররূপযেত্

12.5.51ab দ্বাহ্স্থান্ বর্ষধরাংশ্চান্যান্নিগূঢ উপহিতান্ পরে |

12.5.51chd তূর্যসংজ্ঞাভিরাহূয দ্বিষত্শেষাণি ঘাতযেত্ ( ইতি)

অর্থশাস্ত্র ১৩

কৌটিলীয অর্থশাস্ত্রং – ১৩

Book |

Chapt | উপজাপঃ

13.1.01 বিজিগীষুঃ পরগ্রামং অবাপ্তুকামঃ সর্বজ্ঞদৈবতসম্যোগখ্যাপনাভ্যাং স্বপক্ষং উদ্ধর্ষযেত্, পরপক্ষং চ উদ্বেজযেত্

13.1.02 সর্বজ্ঞখ্যাপনং তু – গৃহগুহ্যপ্রবৃত্তিজ্ঞানেন প্রত্যাদেশো মুখ্যানাং, কণ্টকশোধনাপসর্পাবগমেন প্রকাশনং রাজদ্বিষ্টকারিণাং, বিজ্ঞাপ্য উপাযনখ্যাপনং অদৃষ্টসংসর্গবিদ্যাসংজ্ঞাঽঽদিভিঃ, বিদেশপ্রবৃত্তিজ্ঞানং তদ্ অহরেব গৃহকপোতেন মুদ্রাসম্যুক্তেন

13.1.03 দৈবতসম্যোগখ্যাপনং তু – সুরুঙ্গামুখেনাগ্নিচৈত্যদৈবতপ্রতিমাচ্ছিদ্রান্ অনুপ্রবিষ্টৈরগ্নিচৈত্যদৈবতব্যঞ্জনৈঃ সম্ভাষণং পূজনং চ, উদকাদ্ উত্থিতৈর্বা নাগবরুণব্যঞ্জনৈঃ সম্ভাষণং পূজনং চ, রাত্রাবন্তর্.উদকে সমুদ্রবালুকাকোশং প্রণিধাযাগ্নিমালাদর্শনং, শিলাশিক্যাবগৃহীতে প্লবকে স্থানং, উদকবস্তিনা জরাযুণা বা শিরোঽবগূঢনাসঃ পৃষতান্ত্রকুলীরনক্রশিংশুমার উদ্রবসাভির্বা শতপাক্যং তৈলং নস্তঃ প্রযোগঃ

13.1.04 তেন রাত্রিগণশ্চরতি

13.1.05 ইত্যুদকচরণানি

13.1.06 তৈর্বরুণনাগকন্যাবাক্যক্রিযা সম্ভাষণং চ, কোপস্থানেষু মুখাদ্ অগ্নিধূম উত্সর্গঃ

13.1.07 তদ্ অস্য স্ববিষযে কার্তান্তিকনৈমিত্তিকমৌহূর্তিকপৌরাণিক ইক্ষণিকগূঢপুরুষাঃ সাচিব্যকরাঃ তদ্দর্শিনশ্চ প্রকাশযেযুঃ

13.1.08 পরস্য বিষযে দৈবতদর্শনং দিব্যকোশদণ্ড উত্পত্তিং চাস্য ব্রূযুঃ

13.1.09 দৈবতপ্রশ্ননিমিত্তবাযসাঙ্গবিদ্যাস্বপ্নমৃগপক্ষিব্যাহারেষু চাস্য বিজযং ব্রূযুঃ, বিপরীতং অমিত্রস্য

13.1.10 সদুন্দুভিং উল্কাং চ পরস্য নক্ষত্রে দর্শযেযুঃ

13.1.11 পরস্য মুখ্যান্ মিত্রত্বেন উপদিশন্তো দূতব্যঞ্জনাঃ স্বামিসত্কারং ব্রূযুঃ, স্বপক্ষবলাধানং পরপক্ষপ্রতিঘাতং চ

13.1.12 তুল্যযোগক্ষেমং অমাত্যানাং আযুধীযানাং চ কথযেযুঃ

13.1.13 তেষু ব্যসনাভ্যুদযাবেক্ষণং অপত্যপূজনং চ প্রযুঞ্জীত

13.1.14 তেন পরপক্ষং উত্সাহযেদ্ যথা উক্তং পুরস্তাত্

13.1.15 ভূযশ্চ বক্ষ্যামঃ

13.1.16 সাধারণগর্দভেন দক্ষান্, লকুটশাখাহননাভ্যাং দণ্ডচারিণঃ, কুল এডকেন চ উদ্বিগ্নান্, অশনিবর্ষেণ বিমানিতান্, বিদুলেনাবকেশিনা বাযসপিণ্ডেন কৈতবজমেঘেন ইতি বিহতাশান্ দুর্ভগালঙ্কারেণ দ্বেষিণা ইতি পূজাফলান্, ব্যাঘ্রচর্মণা মৃত্যুকূটেন চ উপহিতান্, পীলুবিখাদনেন করকযোষ্ট্রযা গর্দভীক্ষীরাঽভিমন্থনেন ইতি ধ্রুব উপকারিণ ইতি

13.1.17 প্রতিপন্নান্ অর্থমানাভ্যাং যোজযেত্

13.1.18 দ্রব্যভক্তচ্ছিদ্রেষু চ এনান্ দ্রব্যভক্তদানৈরনুগৃহ্ণীযাত্

13.1.19 অপ্রতিগৃহ্ণতাং স্ত্রীকুমারালঙ্কারান্ অভিহরেযুঃ

13.1.20 দুর্ভিক্ষস্তেনাটব্য্.উপঘাতেষু চ পৌরজানপদান্ উত্সাহযন্তঃ সত্ত্রিণো ব্রূযুঃ রাজানং অনুগ্রহং যাচামহে নিরনুগ্রহাঃ পরত্র গচ্ছামঃ ইতি

13.1.21ab তথা ইতি প্রতিপন্নেষু দ্রব্যধান্যান্যপরিগ্রহৈঃ |

13.1.21chd সাচিব্যং কার্যং ইত্যেতদ্ উপজাপাদ্ ভূতং মহত্ ( ইতি)

Chapt | যোগবামনম্

13.2.01 মুণ্ডো জটিলো বা পর্বতগুহাবাসী চতুর্বর্ষশতাযুর্ব্রুবাণঃ প্রভূতজটিলান্তেবাসী নগরাভ্যাশে তিষ্ঠেত্

13.2.02 শিষ্যাশ্চাস্য মূলফল উপগমনৈরমাত্যান্ রাজানং চ ভগবদ্দর্শনায যোজযেযুঃ

13.2.03 সমাগতাশ্চ রাজ্ঞা পূর্বরাজদেশাভিজ্ঞানানি কথযেত্, শতে শতে চ বর্ষাণাং পূর্ণেঽহং অগ্নিং প্রবিশ্য পুনর্বালো ভবামি, তদ্ ইহ ভবত্ সমীপে চতুর্থং অগ্নিং প্রবেক্ষ্যামি, অবশ্যং মে ভবান্ মানযিতব্যঃ, ত্রীন্ বরান্ বৃণীষ্ণ( বৃষীষ্ব) ইতি

13.2.04 প্রতিপন্নং ব্রূযাত্ সপ্তরাত্রং ইহ সপুত্রদারেণ প্রেক্ষাপ্রহবণপূর্বং বস্তব্যম্ ইতি

13.2.05 বসন্তং অবস্কন্দেত

13.2.06 মুণ্ডো বা জটিলো বা স্থানিকব্যঞ্জনঃ প্রভূতজটিলান্তেবাসী বস্তশোণিতদিগ্ধাং বেণুশলাকাং সুবর্ণচূর্ণেনাবলিপ্য বল্মীকে নিদধ্যাদ্ উপজিহ্বিকানুসরণার্থং, স্বর্ণনালিকাং বা

13.2.07 ততঃ সত্ত্রী রাজ্ঞঃ কথযেত্ অসৌ সিদ্ধঃ পুষ্পিতং নিধিং জানাতি ইতি

13.2.08 স রাজ্ঞা পৃষ্ঠঃ তথা ইতি ব্রূযাত্, তচ্চাভিজ্ঞানং দর্শযেত্, ভূযো বা হিরণ্যং অন্তর্ঽঅধায

13.2.09 ব্রূযাচ্চ এনং নাগরক্ষিতোঽযং নিধিঃ প্রণিপাতসাধ্যঃ ইতি

13.2.10 প্রতিপন্নং ব্রূযাত্ সপ্তরাত্রম্ ইতি সমানম্

13.2.11 স্থানিকব্যঞ্জনং বা রাত্রৌ তেজনাগ্নিযুক্তং একান্তে তিষ্ঠন্তং সত্ত্রিণঃ ক্রমাভীনীতং রাজ্ঞঃ কথযেযুঃ অসৌ সিদ্ধঃ সামেধিকঃ ইতি

13.2.12 তং রাজা যং অর্থং যাচেত তং অস্য করিষ্যমাণঃ সপ্তরাত্রম্ ইতি সমানম্

13.2.13 সিদ্ধব্যঞ্জনো বা রাজানং জম্ভকবিদ্যাভিঃ প্রলোভযেত্

13.2.14 তং রাজা ইতি সমানম্

13.2.15 সিদ্ধব্যঞ্জনো বা দেশদেবতাং অভ্যর্হিতাং আশ্রিত্য প্রহবণৈরভীক্ষ্ণং প্রকৃতিমুখ্যান্ অভিসংবাস্য ক্রমেণ রাজানং অতিসন্দধ্যাত্

13.2.16 জটিলব্যঞ্জনং অন্তর্.উদকবাসিনং বা সর্বশ্বেতং তটসুরুঙ্গাভূমিগৃহাপসরণং বরুণং নাগরাজং বা সত্ত্রিণঃ ক্রমাভিনীতং রাজ্ঞঃ কথযেযুঃ

13.2.17 তং রাজা ইতি সমানম্

13.2.18 জনপদান্তেবাসী সিদ্ধব্যঞ্জনো বা রাজানং শত্রুদর্শনায যোজযেত্

13.2.19 প্রতিপন্নং বিম্বং কৃত্বা শত্রুং আবাহযিত্বা নিরুদ্ধে দেশে ঘাতযেত্

13.2.20 অশ্বপণ্য উপযাতা বৈদেহকব্যঞ্জনাঃ পণ্য উপাযননিমিত্তং আহূয রাজানং পণ্যপরীক্ষাযাং আসক্তং অশ্বব্যতিকীর্ণং বা হন্যুঃ, অশ্বৈশ্চ প্রহরেযুঃ

13.2.21 নগরাভ্যাশে বা চৈত্যং আরুহ্য রাত্রৌ তীক্ষ্ণাঃ কুম্ভেষু নালীন্ বা বিদুলানি ধমন্তঃ স্বামিনো মুখ্যানাং বা মাংসানি ভক্ষযিষ্যামঃ, পূজা নো বর্ততাম্ ইত্যব্যক্তং ব্রূযুঃ

13.2.22 তদ্ এষাং নৈমিত্তিকমৌহূর্তিকব্যঞ্জনাঃ খ্যাপযেযুঃ

13.2.23 মঙ্গল্যে বা হ্রদে তটাকমধ্যে বা রাত্রৌ তেজনতৈলাভ্যক্তা নাগরূপিণঃ শক্তিমুসলান্যযোমযানি নিষ্পেষযন্তঃ তথৈব ব্রূযুঃ

13.2.24 ঋক্ষচর্মকঞ্চুকিনো বাঽগ্নিধূম উত্সর্গযুক্তা রক্ষোরূপং বহন্তঃ ত্রিরপসব্যং নগরং কুর্বাণাঃ শ্বসৃগালবাশিতান্তরেষু তথৈব ব্রূযুঃ

13.2.25 চৈত্যদৈবতপ্রতিমাং বা তেজনতৈলেনাভ্রপটলচ্ছন্নেনাগ্নিনা বা রাত্রৌ প্রজ্বাল্য তথৈব ব্রূযুঃ

13.2.26 তদ্ অন্যে খ্যাপযেযুঃ

13.2.27 দৈবতপ্রতিমানাং অভ্যর্হিতানাং বা শোণিতেন প্রস্রাবং অতিমাত্রং কুর্যুঃ

13.2.28 তদ্ অন্যে দেবরুধিরসংস্রাবে সঙ্গ্রামে পরাজযং ব্রূযুঃ

13.2.29 সন্ধিরাত্রিষু শ্মশানপ্রমুখে বা চৈত্যং ঊর্ধ্বভক্ষিতৈর্মনুষ্যৈঃ প্ররূপযেযুঃ

13.2.30 ততো রক্ষোরূপী মনুষ্যকং যাচেত

13.2.31 যশ্চাত্র শূরবাদিকোঽন্যতমো বা দ্রষ্টুং আগচ্ছেত্ তং অন্যে লোহমুসলৈর্হন্যুঃ, যথা রক্ষোভির্হত ইতি জ্ঞাযেত

13.2.32 তদ্ অদ্ভুতং রাজ্ঞঃ তদ্দর্শিনঃ সত্ত্রিণশ্চ কথযেযুঃ

13.2.33 ততো নৈমিতিত্কমৌহূর্তিকব্যঞ্জনাঃ শান্তিং প্রাযশ্চিত্তং ব্রূযুঃ অন্যথা মহদ্ অকুশলং রাজ্ঞো দেশস্য চ ইতি

13.2.34 প্রতিপন্নং এতেষু সপ্তরাত্রং এক একমন্ত্রবলিহোমং স্বযং রাজ্ঞা কর্তব্যম্ ইতি ব্রূযুঃ

13.2.35 ততঃ সমানম্

13.2.36 এতান্ বা যোগান্ আত্মনি দর্শযিত্বা প্রতিকুর্বীত পরেষাং উপদেশার্থম্

13.2.37 ততঃ প্রযোজযেদ্ যোগান্

13.2.38 যোগদর্শনপ্রতীকারেণ বা কোশাভিসংহরণং কুর্যাত্

13.2.39 হস্তিকামং বা নাগবনপালা হস্তিনা লক্ষণ্যেন প্রলোভযেযুঃ

13.2.40 প্রতিপন্নং গহনং একাযনং বাঽতিনীয ঘাতযেযুঃ, বদ্ধ্বা বাঽপহরেযুঃ

13.2.41 তেন মৃগযাকামো ব্যাখ্যাতঃ

13.2.42 দ্রব্যস্ত্রীলোলুপং আঢ্যবিধবাভির্বা পরমরূপযৌবনাভিঃ স্ত্রীভির্দাযনিক্ষেপার্থং উপনীতাভিঃ সত্ত্রিণঃ প্রলোভযেযুঃ

13.2.43 প্রতিপন্নং রাত্রৌ সত্ত্রচ্ছন্নাঃ সমাগমে শস্ত্ররসাভ্যাং ঘাতযেযুঃ

13.2.44 সিদ্ধপ্রব্রজিতচৈত্যস্তূপদৈবতপ্রতিমানাং অভীক্ষ্ণাভিগমনেষু বা ভূমিগৃহসুরুঙ্গারূঢভিত্তিপ্রবিষ্টাঃ তীক্ষ্ণাঃ পরং অভিহন্যুঃ

13.2.45ab যেষু দেশেষু যাঃ প্রেক্ষাঃ প্রেক্ষতে পার্থিবঃ স্বযম্ |

13.2.45chd যাত্রাবিহারে রমতে যত্র ক্রীডতি বাঽম্ভসি

13.2.46ab ধিগ্.উক্ত্য্ঽঅদিষু সর্বেষু যজ্ঞপ্রহবণেষু বা |

13.2.46chd সূতিকাপ্রেতরোগেষু প্রীতিশোকভযেষু বা |

13.2.47ab প্রমাদং যাতি যস্মিন্ বা বিশ্বাসাত্ স্বজন উত্সবে

13.2.47chd যত্রাস্যারক্ষিসঞ্চারো দুর্দিনে সঙ্কুলেষু বা |

13.2.48ab বিপ্রস্থানে প্রদীপ্তে বা প্রবিষ্টে নির্জনেঽপি বা |

13.2.48chd বস্ত্রাভরণমাল্যানাং ফেলাভিঃ শযনাসনৈঃ

13.2.49ab মদ্যভোজনফেলাভিঃ তূর্যৈর্বাঽভিগতাঃ সহ |

13.2.49chd প্রহরেযুররিং তীক্ষ্ণাঃ পূর্বপ্রণিহিতৈঃ সহ ( ইতি)

13.2.50ab যথৈব প্রবিশেযুশ্চ দ্বিষতঃ সত্ত্রহেতুভিঃ |

13.2.50chd তথৈব চাপগচ্ছেযুরিত্যুক্তং যোগবামনম্

Chapt | অপসর্পপ্রণিধিঃ

13.3.01 শ্রেণীমুখ্যং আপ্তং নিষ্পাতযেত্

13.3.02 স পরং আশ্র্ত্য পক্ষাপদেশেন স্ববিষযাত্ সাচিব্যকরসহায উপাদানং কুর্বীত

13.3.03 কৃতাপসর্প উপচযো বা পরং অনুমান্য স্বামিনো দূষ্যগ্রামং বীতহস্ত্য্ঽশ্বং দূষ্যামাত্যং দণ্ডং আক্রন্দং বা হত্বা পরস্য প্রেষযেত্

13.3.04 জনপদ একদেশং শ্রেণীং অটবীং বা সহায উপাদানার্থং সংশ্রযেত

13.3.05 বিশ্বাসং উপগতঃ স্বামিনঃ প্রেষযেত্

13.3.06 ততঃ স্বামী হস্তিবন্ধনং অটবীঘাতং বাঽপদিশ্য গূঢং এব প্রহরেত্

13.3.07 এতেনামাত্যাটবিকা ব্যাখ্যাতাঃ

13.3.08 শত্রুণা মৈত্রীং কৃত্বাঽমাত্যান্ অবক্ষিপেত্

13.3.09 তে তত্শত্রোঃ প্রেষযেযুঃ ভর্তারং নঃ প্রসাদয ইতি

13.3.10 স যং দূতং প্রেষযেত্, তং উপালভেত ভর্তা তে মাং অমাত্যৈর্ভেদযতি, ন চ পুনরিহাগন্তব্যম্ ইতি

13.3.11 অথ একং অমাত্যং নিষ্পাতযেত্

13.3.12 স পরং আশ্রিত্য যোগাপসর্পাপরক্তদূষ্যান্ অশক্তিমতঃ স্তেনাটবিকান্ উভয উপঘাতকান্ বা পরস্য উপহরেত্

13.3.13 আপ্তভাব উপগতঃ প্রবীরপুরুষ উপঘাতং অস্য উপহরেদ্ অন্তপালং আটবিকং দণ্ডচারিণং বা দৃঢং অসৌ চাসৌ চ তে শত্রুণা সন্ধত্তে ইতি

13.3.14 অথ পশ্চাদ্ অভিত্যক্তশাসনৈরেনান্ ঘাতযেত্

13.3.15 দণ্ডবলব্যবহারেণ বা শত্রুং উদ্যোজ্য ঘাতযেত্

13.3.16 কৃত্যপক্ষ উপগ্রহেণ বা পরস্যামিত্রং রাজানং আত্মন্যপকারযিত্বাঽভিযুঞ্জীত

13.3.17 ততঃ পরস্য প্রেষযেত্ অসৌ তে বৈরী মমাপকরোতি, তং এহি সম্ভূয হনিষ্যাবঃ, ভূমৌ হিরণ্যে বা তে পরিগ্রহঃ ইতি

13.3.18 প্রতিপন্নং অভিসত্কৃত্যাগতং অবস্কন্দেন প্রকাশযুদ্ধেন বা শত্রুণা ঘাতযেত্

13.3.19 অভিবিশ্বাসনার্থং ভূমিদানপুত্রাভিষেকরক্ষাঽপদেশেন বা গ্রাহযেত্

13.3.20 অবিষহ্যং উপাংশুদণ্ডেন বা ঘাতযেত্

13.3.21 স চেদ্ দণ্ডং দদ্যান্ন স্বযং আগচ্ছেত্ তং অস্য বৈরিণা ঘাতযেত্

13.3.22 দণ্ডেন বা প্রযাতুং ইচ্ছেন্ন বিজিগীষুণা তথাঽপ্যেনং উভযতঃসম্পীডনেন ঘাতযেত্

13.3.23 অবিশ্বস্তো বা প্রত্যেকশো যাতুং ইচ্ছেদ্ রাজ্য একদেশং বা যাতব্যস্যাদাতুকামঃ, তথাঽপ্যেনং বৈরিণা সর্বসন্দোহেন বা ঘাতযেত্

13.3.24 বৈরিণা বা সক্তস্য দণ্ড উপনযেন মূলং অন্যতো হারযেত্

13.3.25 শত্রুভূম্যা বা মিত্রং পণেত, মিত্রভূম্যা বা শত্রুম্

13.3.26 ততঃ শত্রুভূমিলিপ্সাযাং মিত্রেণাত্মন্যপকারযিত্বাঽভিযুঞ্জীত – ইতি সমানাঃ পূর্বেণ সর্ব এব যোগাঃ

13.3.27 শত্রুং বা মিত্রভূমিলিপ্সাযাং প্রতিপন্নং দণ্ডেনানুগৃহ্ণীযাত্

13.3.28 ততো মিত্রগতং অতিসন্দধ্যাত্

13.3.29 কৃতপ্রতিবিধানো বা ব্যসনং আত্মনো দর্শযিত্বা মিত্রেণামিত্রং উত্সাহযিত্বাঽঽত্মানং অভিযোজযেত্

13.3.30 ততঃ সম্পীডনেন ঘাতযেত্, জীবগ্রাহেণ বা রাজ্যবিনিমযং কারযেত্

13.3.31 মিত্রেণাশ্রিতশ্চেত্শত্রুরগ্রাহ্যে স্থাতুং ইচ্ছেত্ সামন্তাদিভির্মূলং অস্য হারযেত্

13.3.32 দণ্ডেন বা ত্রাতুং ইছেত্ তং অস্য ঘাতযেত্

13.3.33 তৌ চেন্ন ভিদ্যেযাতাং প্রকাশং এবান্যোন্যভূম্যা পণেত

13.3.34 ততঃ পরস্পরং মিত্রব্যঞ্জনা বা উভযবেতনা বা দূতান্ প্রেষযেযুঃ অযং তে রাজা ভূমিং লিপ্সতে শত্রুসংহিতঃ ইতি

13.3.35 তযোরন্যতরো জাতাশঙ্কারোষঃ, পূর্ববচ্চেষ্তেত

13.3.36 দুর্গরাষ্ট্রদণ্ডমুখ্যান্ বা কৃত্যপক্ষহেতুভিরভিবিখ্যাপ্য প্রব্রাজযেত্

13.3.37 তে যুদ্ধাবস্কন্দাবরোধব্যসনেষু শত্রুং অতিসন্দধ্যুঃ

13.3.38 ভেদং বাঽস্য স্ববর্গেভ্যঃ কুর্যুঃ

13.3.39 অভিত্যক্তশাসনৈঃ প্রতিসমানযেযুঃ

13.3.40 লুব্ধকব্যঞ্জনা বা মাংসবিক্রযেণ দ্বাহ্স্থা দৌবারিকাপাশ্রযাশ্চোরাভ্যাগমং পরস্য দ্বিঃ ত্রিরিতি নিবেদ্য লব্ধপ্রত্যযা ভর্তুরনীকং দ্বিধা নিবেশ্য গ্রামবধেঽবস্কন্দে চ দ্বিষতো ব্রূযুঃ আসন্নশ্চোরগণঃ, মহাংশ্চাক্রন্দঃ, প্রভূতং সৈন্যং আগচ্ছতু ইতি

13.3.41 তদ্ অর্পযিত্বা গ্রামঘাতদণ্ডস্য সৈন্যং ইতরদ্ আদায রাত্রৌ দুর্গদ্বারেষু ব্রূযুঃ হতশ্চোরগণঃ, সিদ্ধযাত্রং ইদং সৈন্যং আগতং, দ্বারং অপাব্রিযতাম্ ইতি

13.3.42 পূর্বপ্রণিহিতা বা দ্বারাণি দদ্যুঃ

13.3.43 তৈঃ সহ প্রহরেযুঃ

13.3.44 কারুশিল্পিপাষণ্ডকুশীলববৈদেহকব্যঞ্জনান্ আযুধীযান্ ব্বা পরদুর্গে প্রণিদধ্যাত্

13.3.45 তেষাং গৃহপতিকব্যঞ্জনাঃ কাষ্ঠতৃণধান্যপণ্যশকটৈঃ প্রহরণাবরণান্যভিহরেযুঃ, দেবধ্বজপ্রতিমাভির্বা

13.3.46 ততঃ তদ্ব্যঞ্জনাঃ প্রমত্তবধং অবস্কন্দপ্রতিগ্রহং অভিপ্রহরণং পৃষ্ঠতঃ শঙ্খদুন্দুভিশব্দেন বা প্রবিষ্টম্ ইত্যাবেদযেযুঃ

13.3.47 প্রাকারদ্বারাট্টালকদানং অনীকভেদং ঘাতং বা কুর্যুঃ

13.3.48 সার্থগণবাসিভিরাতিবাহিকৈঃ কন্যাবাহিকৈরশ্বপণ্যব্যবহারিভিরুপকরণহারকৈর্ধান্যক্রেতৃবিক্রেতৃভির্বা প্রব্রজিতলিঙ্গিভির্দূতৈশ্চ দণড্ঽতিনযনং, সন্ধিকর্মবিশ্বাসনার্থম্

13.3.49 ইতি রাজাপসর্পাঃ

13.3.50 এত এবাটবীনাং অপসর্পাঃ কণ্টকশোধন উক্তাশ্চ

13.3.51 ব্রজং অটব্য্ঽঅসন্নং অপসর্পাঃ সার্থং বা চোরৈর্ঘাতযেযুঃ

13.3.52 কৃতসঙ্কেতং অন্নপানং চাত্র মদনরসবিদ্ধং বা কৃত্বাঽপগচ্ছেযুঃ

13.3.53 গোপালকবৈদেহকাশ্চ ততশ্চোরান্ গৃহীতলোপ্ত্রভারান্ মদনরসবিকারকালেঽবস্কন্দযেযুঃ

13.3.54 সঙ্কর্ষণদৈবতীযো বা মুণ্ডজটিলব্যঞ্জনঃ প্রহবণকর্মণা মদনরসযোগেনাতিসন্দধ্যাত্

13.3.55 অথাবস্কন্দং দদ্যাত্

13.3.56 শৌণ্ডিকব্যঞ্জনো বা দৈবতপ্রেতকার্য উত্সবসমাজেষ্বাটবিকান্ সুরাবিক্রয উপাযননিমিত্তং মদনরসযোগেনাতিসন্দধ্যাত্

13.3.57 অথাবস্কন্দং দদ্যাত্

13.3.58ab গ্রামঘাতপ্রবিষ্টাং বা বিক্ষিপ্য বহুধাঽটবীম্ |

13.3.58chd ঘাতযেদ্ ইতি চোরাণাং অপসর্পাঃ প্রকীর্তিতাঃ ( ইতি)

Chapt | পর্যুপাসনকর্ম – অবমর্দঃ

13.4.01 কর্শনপূর্বং পর্যুপাসনকর্ম

13.4.02 জনপদং যথানিবিষ্টং অভযে স্থাপযেত্

13.4.03 উত্থিতং অনুগ্রহপরিহারাভ্যাং নিবেষযেত্, অন্যত্রাপসরতঃ

13.4.04 সঙ্গ্রামাদ্ অন্যস্যাং ভূমৌ নিবেশযেত্, একস্যাং বা বাসযেত্

13.4.05 ন হ্যজনো জনপদো রাজ্যং অজনপদং বা ভবতি ইতি কৌটিল্যঃ

13.4.06 বিষমস্থস্য মুষ্টিং সস্যং বা হন্যাদ্, বীবধপ্রসারৌ চ

13.4.07ab প্রসারবীবধচ্ছেদান্ মুষ্টিসস্যবধাদ্ অপি |

13.4.07chd বমনাদ্ গূঢঘাতাচ্চ জাযতে প্রকৃতিক্ষযঃ

13.4.08 প্রভূতগুণবদ্ধ( বদ্ধ) অন্যকুপ্যযন্ত্রশস্ত্রাবরণবিষ্টিরশ্মিসমগ্রং মে সৈন্যং, ঋতুশ্চ পুরস্তাত্, অপর্তুঃ পরস্য, ব্যাধিদুর্ভিক্ষনিচযরক্ষাক্ষযঃ ক্রীতবলনির্বেদো মিত্রবলনির্বেদশ্চ ইতি পর্যুপাসীত

13.4.09 কৃত্বা স্কন্ধাবারস্য রক্ষাং বীবধাসারযোঃ পথশ্চ, পরিক্ষিপ্য দুর্গং খাতসালাভ্যাং, দূষযিত্বা উদকং, অবস্রাব্য পরিখাঃ সম্পূরযিত্বা বা, সুরুঙ্গাবলকুটিকাভ্যাং বপ্রপ্রাকারৌ হারযেত্, দারং চ গুডেন

13.4.10 নিম্নং বা পাংসুমালযাঽঽচ্ছাদযেত্

13.4.11 বহুলারক্ষং যন্ত্রৈর্ঘাতযেত্

13.4.12 নিষ্কিরাদ্ উপনিষ্কৃষ্যাশ্বৈশ্চ প্রহরেযুঃ

13.4.13 বিক্রমান্তরেষু চ নিযোগবিকল্পসমুচ্চযৈশ্চ উপাযানাং সিদ্ধিং লিপ্সেত

13.4.14 দুর্গবাসিনঃ শ্যেনকাকনপ্তৃভাসশুকসারিক উলূককপোতান্ গ্রাহযিত্বা পুচ্ছেষ্বগ্নিযোগযুক্তান্ পরদুর্গে বিসৃজেত্

13.4.15 অপকৃষ্টস্কন্ধাবারাদ্ উচ্ছ্রিতধ্বজধন্বারক্ষো বা মানুষেণাগ্নিনা পরদুর্গং আদীপযেত্

13.4.16 গূঢপুর্ষাশ্চান্তর্দুর্গপালকা নকুলবানরবিডালশুনাং পুচ্ছেষ্বগ্নিযোগং আধায কাণ্ডনিচযরক্ষাবিধানবেশ্মসু বিসৃজেযুঃ

13.4.17 শুষ্কমত্স্যানাং উদরেষ্বগ্নিং আধায বল্লূরে বা বাযস উপহারেণ বযোভির্হারযেযুঃ

13.4.18 সরলদেবদারুপূতিতৃণগুগ্গুলুশ্রীবেষ্টকসর্জরসলাক্ষাগুলিকাঃ খর উষ্ট্রাজাবীনাং লেণ্ডং চাগ্নিধারণম্

13.4.19 প্রিযালচূর্ণং অবল্গুজমষীমধু.উচ্ছিষ্টং অশ্বখর উষ্ট্রগোলেণ্ডং ইত্যেষ ক্ষেপ্যোঽগ্নিযোগঃ

13.4.20 সর্বলোহচূর্ণং অগ্নিবর্ণং বা কুম্ভীসীসত্রপুচূর্ণং বা পারিভদ্রকপলাশপুষ্পকেশমষীতৈলমধু.উচ্ছিষ্টকশ্রীবেষ্টকযুক্তোঽগ্নিযোগো বিশ্বাসঘাতী বা

13.4.21 তেনাবলিপ্তঃ শণত্রপুসবল্কবেষ্টিতো বাণ ইত্যগ্নিযোগঃ

13.4.22 ন ত্বেব বিদ্যমানে পরাক্রমেঽগ্নিং অবসৃজেত্

13.4.23 অবিশ্বাস্যো হ্যগ্নির্দৈবপীডনং চ, অপ্রতিসঙ্খ্যাতপ্রাণিধান্যপশুহিরণ্যকুপ্যদ্রব্যক্ষযকরঃ

13.4.24 ক্ষীণনিচযং চাবাপ্তং অপি রাজ্যং ক্ষযায এব ভবতি ইতি পর্যুপাসনকর্ম

13.4.25 সর্বারম্ভ উপকরণবিষ্টিসম্পন্নোঽস্মি, ব্যাধিতঃ পর উপধাবিরুদ্ধপ্রকৃতিরকৃতদুর্গকর্মনিচযো বা, নিরাসারঃ সাসারো বা পুরা মিত্রৈঃ সন্ধত্তে ইত্যবমর্দকালঃ

13.4.26 স্বযং অগ্নৌ জাতে সমুত্থাপিতে বা প্রহবণে প্রেক্ষাঽনীকদর্শনসঙ্গসৌরিককলহেষু নিত্যযুদ্ধশ্রান্তবলে বহুলযুদ্ধপ্রতিবিদ্ধপ্রেতপুরুষে জাগরণক্লান্তসুপ্তজনে দুর্দিনে নদীবেগে বা নীহারসম্প্লবে বাঽবমৃদ্নীযাত্

13.4.27 স্কন্ধাবারং উত্সৃজ্য বা বনগূঢঃ শত্রুং নিষ্ক্রান্তং ঘাতযেত্

13.4.28 মিত্রাসারমুখ্যব্যঞ্জনো বা সম্রুদ্ধেন মৈত্রীং কৃত্বা দূতং অভিত্যক্তং প্রেষযেত্ – ইদং তে ছিদ্রং, ইমে দূষ্যাঃ সম্রোদ্ধুর্বা ছিদ্রং, অযং তে কৃত্যপক্ষঃ ইতি

13.4.29 তং প্রতিদূতং আদায নির্গচ্ছন্তং বিজিগীষুর্গৃহীত্বা দোষং অভিবিখ্যাপ্য প্রবাস্য অপগচ্ছেত্

13.4.30 ততো মিত্রাসারব্যঞ্জনো বা সম্রুদ্ধং ব্রূযাত্ মাং ত্রাতুং উপনির্গচ্ছ, মযা বা সহ সম্রোদ্ধারং জহি ইতি

13.4.31 প্রতিপন্নং উভযতঃসম্পীডনেন ঘাতযেত্, জীবগ্রাহেণ বা রাজ্যবিনিমযং কারযেত্

13.4.32 নগরং বাঽস্য প্রমৃদ্নীযাত্

13.4.33 সারবলং বাঽস্য বমযিত্বাঽভিহন্যাত্

13.4.34 তেন দণ্ড উপনতাটবিকা ব্যাখ্যাতাঃ

13.4.35 দণ্ড উপনতাটবিকযোরন্যতরো বা সম্রুদ্ধস্য প্রেষযেত্ – অযং সম্রোদ্ধা ব্যাধিতঃ, পার্ষ্ণিগ্রাহেণাভিযুক্তঃ, ছিদ্রং অন্যদ্ উত্থিতং, অন্যস্যাং ভূমাবপযাতুকামঃ ইতি

13.4.36 প্রতিপন্নে সম্রোদ্ধা স্কন্ধাবারং আদীপ্যাপযাযাত্

13.4.37 ততঃ পূর্ববদ্ আচরেত্

13.4.38 পণ্যসম্পাতং বা কৃত্বা পণ্যেন এনং রসবিদ্ধেনাতিসন্দধ্যাত্

13.4.39 আসারব্যঞ্জনো বা সম্রুদ্ধস্য দূতং প্রেষযেত্ – মযা বাহ্যং অভিহতং উপনির্গচ্ছাভিহন্তুম্ ইতি

13.4.40 প্রতিপন্নং পূর্ববদ্ আচরেত্

13.4.41 মিত্রং বন্ধুং বাঽপদিশ্য যোগপুরুষাঃ শাসনমুদ্রাহস্তাঃ প্রবিশ্য দুর্গং গ্রাহযেযুঃ

13.4.42 আসারব্যঞ্জ্ঞনো বা সম্রুদ্ধস্য প্রেষযেত্ – অমুষ্মিন্ দেশে কালে চ স্কন্ধাবারং অভিহনিষ্যামি, যুষ্মাভিরপি যোদ্ধব্যম্ ইতি

13.4.43 প্রতিপন্নং যথা উক্তং অভ্যাঘাতসঙ্কুলং দর্শযিত্বা রাত্রৌ দুর্গান্নিষ্ক্রান্তং ঘাতযেত্

13.4.44 যদ্ বা মিত্রং আবাহযেদ্ আটব্বিকং বা, তং উত্সাহযেত্ বিক্রম্য সম্রুদ্ধে ভূমিং অস্য প্রতিপদ্যস্ব ইতি

13.4.45 বিক্রান্তং প্রকৃতিভির্দূষ্যমুখ্য উপগ্রহেণ বা ঘাতযেত্, স্বযং বা রসেন মিত্রঘাতকোঽযম্ ইত্যবাপ্তার্থঃ

13.4.46 বিক্রমিতুকামং বা মিত্রব্যঞ্জনঃ পরস্যাভিশংসেত্

13.4.47 আপ্তভাব উপগতঃ প্রবীরপুরুষানস্য উপঘাতযেত্

13.4.48 সন্ধিং বা কৃত্বা জনপদং এনং নিবেশযেত্

13.4.49 নিবিষ্টং অস্য জনপদং অবিজ্ঞাতো হন্যাত্

13.4.50 অপকারযিত্বা দূষ্যাটবিকেষু বা বল একদেশং অতিনীয দুর্গং অবস্কন্দেন হারযেত্

13.4.51 দূষ্যামিত্রাটবিকদ্বেষ্যপ্রত্যপসৃতাশ্চ কৃতার্থমানসংজ্ঞাচিহ্নাঃ পরদুর্গং অবস্কন্দেযুঃ

13.4.52 পরদুর্গং অবস্কন্দ্য স্কন্ধাবারং বা পতিতপরান্মুখাভিপন্নং উক্তকেশশস্ত্রভযবিরূপেভ্যশ্চাভযং অযুধ্যমানেভ্যশ্চ দদ্যুঃ

13.4.53 পরদুর্গং অবাপ্য বিশুদ্ধশত্রুপক্ষং কৃত উপাংশুদণ্ডপ্রতীকারং অন্তর্বহিশ্চ প্রবিশেত্

13.4.54 এবং বিজিগীষুরমিত্রভূমিং লব্ধ্বা মধ্যমং লিপ্সেত, তত্সিদ্ধাবুদাসীনম্

13.4.55 এষ প্রথমো মার্গঃ পৃথিবীং জেতুম্

13.4.56 মধ্যম উদাসীনযোরভাবে গুণাতিশযেনারিপ্রকৃতীঃ সাধযেত্, তত উত্তরাঃ প্রকৃতীঃ

13.4.57 এষ দ্বিতীযো মার্গঃ

13.4.58 মণ্ডলস্যাভাবে শত্রুণা মিত্রং মিত্রেণ বা শত্রুং উভযতঃসম্পীডনেন সাধযেত্

13.4.59 এষতৃতীযো মার্গঃ

13.4.60 শক্যং একং বা সামন্তং সাধযেত্, তেন দ্বিগুণো দ্বিতীযং, ত্রিগুণঃ তৃতীযম্

13.4.61 এষ চতুর্থো মার্গঃ পৃথিবীং জেতুম্

13.4.62 জিত্বা চ পৃথিবীং বিভক্তবর্ণাশ্রমাং স্বধর্মেণ ভুঞ্জীত

13.4.63ab উপজাপোঽপসর্পশ্চ বামনং পর্যুপাসনম্ |

13.4.63chd অবমর্দশ্চ পঞ্চ এতে দুর্গলম্ভস্য হেতবঃ ( ইতি)

Chapt | লব্ধপ্রশমনম্

13.5.01 দ্বিবিধং বিজিগীষোঃ সমুত্থানং – অটব্য্ঽঅদিকং একগ্রামাদিকং চ

13.5.02 ত্রিবিধশ্চাস্য লম্ভঃ – নবো, ভূতপূর্বঃ, পিত্র্য ইতি

13.5.03 নবং অবাপ্য লাভং পরদোষান্ স্বগুণৈশ্ছাদযেত্, গুণান্ গুণদ্বৈগুণ্যেন

13.5.04 স্বধর্মকর্মানুগ্রহপরিহারদানমানকর্মভিশ্চ প্রকৃতিপ্রিযহিতান্যনুবর্তেত

13.5.05 যথাসম্ভাষিতং চ কৃত্যপক্ষং উপগ্রাহযেত্, ভূযশ্চ কৃতপ্রযাসম্

13.5.06 অবিশ্বাসো হি বিসংবাদকঃ স্বেষাং পরেষাং চ ভবতি, প্রকৃতিবিরুদ্ধাচারশ্চ

13.5.07 তস্মাত্ সমানশীলবেষভাষাঽঽচারতাং উপগছেত্

13.5.08 দেশদৈবতস্মাজ উত্সববিহারেষু চ ভক্তিং অনুবর্তেত

13.5.09 দেশগ্রামজাতিসঙ্ঘমুখ্যেষু চাভীক্ষ্ণং সত্ত্রিণঃ পরস্যাপচারং দর্শযেযুঃ, মাহাভাগ্যং ভক্তিং চ তেষু স্বামিনঃ, স্বামিসত্কারং চ বিদ্যমানম্

13.5.10 উচিতৈশ্চ এনান্ ভোগপরিহাররক্ষাঽবেক্ষণৈর্ভুঞ্জীত

13.5.11 সর্বদেবতাঽঽশ্রমপূজনং চ বিদ্যাবাক্যধর্মশূরপুরুষাণাং চ ভূমিদ্রব্যদানপরিহারান্ কারযেত্, সর্ববন্ধনমোক্ষণং অনুগ্রহং দীনানাথব্যাধিতানাং চ

13.5.12 চাতুর্মাস্যেষ্বর্ধমাসিকং অঘাতং, পৌর্ণমাসীষু চ চাতূরাত্রিকং রাজদেশনক্ষত্রেষ্বৈকরাত্রিকম্

13.5.13 যোনিবালবধং পুংস্ত্ব উপঘাতং চ প্রতিষেধযেত্

13.5.14 যচ্চ কোশদণ্ড উপঘাতকং অধর্মিষ্ঠং বা চরিত্রং মন্যেত তদ্ অপনীয ধর্ম্যব্যবহারং স্থাপযেত্

13.5.15 চোরপ্রকৃতীনাং ম্লেচ্ছজাতীনাং চ স্থানবিপর্যাসং অনেকস্থং কারযেত্, দুর্গরাষ্ট্রদণ্ডমুখ্যানাং চ

13.5.16 পরা উপগৃহীতানাং চ মন্ত্রিপুরোহিতানাং পরস্য প্রত্যন্তেষ্বনেকস্থং বাসং কারযেত্

13.5.17 অপকারসমর্থান্ অনুক্ষিযতো বা ভর্তৃবিনাশং উপাংশুদণ্ডেন প্রশমযেত্

13.5.18 স্বদেশীযান্ বা পরেণ বাঽপরুদ্ধান্ অপবাহিতস্থানেষু স্থাপযেত্

13.5.19 যশ্চ তত্কুলীনঃ প্রত্যাদেযং আদাতুং শক্তঃ, প্রত্যন্তাটবীস্থো বা প্রবাধিতুং অভিজাতঃ, তস্মৈ বিগুণাং ভূমিং প্রযচ্ছেত্, গুণবত্যাশ্চতুর্ভাগং বা কোশদণ্ডদানং অবস্থাপ্য, যদ্ উপকুর্বাণঃ পৌরজানপদান্ কোপযেত্

13.5.20 কুপিতৈঃ তৈরেনং ঘাতযেত্

13.5.21 প্রকৃতিভিরুপক্রুষ্টং অপনযেত্, ঔপঘাতিকে বা দেশে নিবেশযেত্ – ইতি

13.5.22 ভূতপূর্বে যেন দোষেণাপবৃত্তঃ তং প্রকৃতিদোষং ছাদযেত্, যেন চ গুণেন উপাবৃত্তঃ তং তীব্রীকুর্যাত্ – ইতি

13.5.23 পিত্র্যে পিতুর্দোষাংশ্ছাদযেত্, গুণাংশ্চ প্রকাশযেত্ – ইতি

13.5.24ab চরিত্রং অকৃতং ধর্ম্যং কৃতং চান্যৈঃ প্রবর্তযেত্ |

13.5.24chd প্রবর্তযেন্ন চাধর্ম্যং কৃতং চান্যৈর্নিবর্তযেত্ ( ইতি)

অর্থশাস্ত্র ১৪

Book |

Chapt | পরবলঘাতপ্রযোগঃ

14.1.01 চাতুর্বর্ণ্যরক্ষাঽর্থং ঔপনিষদিকং অধর্মিষ্ঠেষু প্রযুঞ্জীত

14.1.02 কালকূটাদির্বিষবর্গঃ শ্রদ্ধেযদেশবেষশিল্পভাষাঽভিজনাপদেশৈঃ কুব্জবামনকিরাতমূকবধিরজডান্ধচ্ছদ্মভির্ম্লেচ্ছজাতীযৈরভিপ্রেতৈঃ স্ত্রীভিঃ পুম্ভিশ্চ পরশরীর উপভোগেষ্ববধাতব্যঃ

14.1.03 রাজক্রীডাভাণ্ডনিধানদ্রব্য উপব্ভোগেষু গূঢাঃ শস্ত্রনিধানং কুর্যুঃ, সত্ত্রাজীবিনশ্চ রাত্রিচারিণোঽগ্নিজীবিনশ্চাগ্নিনিধানম্

14.1.04 চিত্রভেককৌণ্ডিন্যককৃকণপঞ্চকুষ্ঠশতপদীচূর্ণং উচ্চিদিণ্গকম্বলীশতকন্দ( কর্দম? ) ইধ্মকৃকলাসচূর্ণং গৃহগোলিকান্ধাহিকক্রকণ্টকপূতিকীটগোমারিকাচূর্ণং ভল্লাতকাবল্গুজরসম্যুক্তং সদ্যঃপ্রাণহরং, এতেষাং বা ধূমঃ

14.1.05ab কীটো বাঽন্যতমঃ তপ্তঃ কৃষ্ণসর্পপ্রিযঙ্গুভিঃ |

14.1.05chd শোষযেদ্ এষ সম্যোগঃ সদ্যঃপ্রাণহরো মতঃ

14.1.06 ধামার্গবযাতুধানমূলং ভল্লাতকপুষ্পচূর্ণযুক্তং আর্ধমাসিকঃ

14.1.07 ব্যাঘাতকমূলং ভল্লাতকপুষ্পচূর্ণযুক্তং কীটযোগো মাসিকঃ

14.1.08 কলামাত্রং পুরুষাণাং, দ্বিগুণং খরাশ্বানাং, চতুর্গুণং হস্ত্য্.উষ্ট্রাণাম্

14.1.09 শতকর্দম উচ্চিদিঙ্গকরবীরকটুতুম্বীমত্স্যধূমো মদনকোদ্রবপলালেন হস্তিকর্ণপলাশপলালেন বা প্রবাতানুবাতে প্রণীতো যাবচ্চরতি তাবন্ মারযতি

14.1.10 পূকিকীটমস্ত্যকটুতুম্বীশতকর্দম ইধ্ম ইন্দ্রগোপচূর্ণং পূতিকীটক্ষুদ্রারালাহেমবিদারীচূর্ণং বা বস্তশৃঙ্গখুরচূর্ণযুক্তং অন্ধীকরো ধূমঃ

14.1.11 পূতিকরঞ্জপত্ত্রহরিতালমনঃশিলাগুঞ্জারক্তকার্পাসপলালান্যাস্ফোটকাচগোশকৃদ্রসপিষ্টং অন্ধীকরো ধূমঃ

14.1.12 সর্পনির্মোকং গোঽশ্বপুরীষং অন্ধাহিকশিরশ্চান্ধীকরো ধূমঃ

14.1.13 পারাবতপ্লবকক্রব্যাদানাং হস্তিনরবরাহাণাং চ মূত্রপুরীষং কাসীসহিঙ্গুযবতুষকণতণ্ডুলাঃ কার্পাসকুটজকোশাতকীনাং চ বীজানি গোমূত্রিকাভাণ্ডীমূলং নিম্বশিগ্রুফণির্জকাক্ষীবপীলুকভঙ্গঃ সর্পশফরীচর্ম হস্তিনখশৃঙ্গচূর্ণং ইত্যেষ ধূমো মদনকোদ্রবপলালেন হস্তিকর্ণপলাশপলালেন বা প্রণীতঃ প্রত্যেকশো যাবচ্চরতি তাবন্ মারযতি

14.1.14 কালীকুষ্ঠনডশতাবলীমূলং সর্পপ্রচলাককৃকণপঞ্চকুষ্ঠচূর্ণং বা ধূমঃ পূর্বকল্পেনার্দ্রশুষ্কপলালেন বা প্রণীতঃ সঙ্গ্রামাবতরণাবস্কন্দনসঙ্কুলেষু কৃতনেজন উদকাক্ষিপ্রতীকারৈঃ প্রণীতঃ সর্বপ্রাণিনাং নেত্রঘ্নঃ

14.1.15 শারিকাকপোতবকবলাকালেণ্ডং অর্কাক্ষিপীলুকস্নুহিক্ষীরপিষ্টং অন্ধীকরণং অঞ্জনং উদকদূষণং চ

14.1.16 যবকশালিমূলমদনফলজাতীপত্ত্রনরমূত্রযোগঃ প্লক্ষবিদারীমূলযুক্তো মূক উদুম্বরমদনকোদ্রবক্বাথযুক্তো হস্তিকর্ণপলাশক্বাথযুক্তো বা মদনযোগঃ

14.1.17 শৃঙ্গিগৌতমবৃককণ্টকারমযূরপদীযোগো গুঞ্জালাঙ্গলীবিষমূলিক ইঙ্গুদীযোগঃ করবীরাক্ষিপীলুকার্কমৃগমারণীযোগো মদ্নকোদ্রবক্বাথযুক্তো হস্তিকর্ণপলাশক্বাথযুক্তো বা মদনযোগঃ

14.1.18 সমস্তা বা যবস ইন্ধন উদকদূষণাঃ

14.1.19 কৃতকণ্ডলকৃকলাসগৃহগোলিকান্ধাহিকধূমো নেত্রবধং উন্মাদং চ করোতি

14.1.20 কৃকলাসগৃহগোলিকাযোগঃ কুষ্ঠকরঃ

14.1.21 স এব চিত্রং একান্ত্রমধুযুক্তঃ প্রমেহং আপাদযতি, মনুষ্যলোহিতযুক্তঃ শোষম্

14.1.22 দূষীবিষং মদনকোদ্রবচূর্ণং অপজিহ্বিকাযোগঃ

14.1.23 মাতৃবাহকাঞ্জলিকারপ্রচলাকভেকাক্ষিপীলুকযোগো বিষূচিকাকরঃ

14.1.24 পঞ্চকুষ্ঠককৌণ্ডিন্যকরাজবৃক্ষপুষ্পমধুযোগো জ্বরকরঃ

14.1.25 ভাসনকুলজিহ্বাগ্রন্থিকাযোগঃ খরীক্ষীরপিষ্টো মূকবধির.করো মাসার্ধমাসিকঃ

14.1.26 কলামাত্রং পুরুষাণাং ইত্ সমানং পূর্বেণ

14.1.27 ভঙ্গক্বাথ উপনযনং ঔষধানাং, চূর্ণং প্রাণভৃতাং, সর্বেষাং বা ক্বাথ উপনযনং, এবং বীর্যবত্তরং ভব্তি

14.1.28 ইতি যোগসম্পত্

14.1.29 শাল্মলী বিদারীধান্যসিদ্ধো মূলবত্সনাভসম্যুক্তশ্চুচ্ছুন্দরীশোণিতপ্রলেপেন দিগ্ধো বাণো যং বিধ্যতি স বিদ্ধোঽন্যান্ দশপুরুষান্ দশতি, তে দষ্টা দশান্যান্ দশন্তি পুরুষান্

14.1.30 বল্লাতকযাতুধানাবানুধামার্গববাণানাং পুষ্পৈরেলকাক্ষিগুগ্গুলুহালাহলানাং চ কষাযং বস্তনরশোণিতযুক্তং দংশযোগঃ

14.1.31 ততোঽর্ধধরণিকো যোগঃ সক্তুপিণ্যাকাভ্যাং উদকে প্রণীতো ধনুঃশতাযামং উদকাশযং দূষযতি

14.1.32 মত্স্যপরম্পরা হ্যেতেন দষ্টাঽভিমৃষ্টা বা বিষীভবতি, যশ্চ এতদ্ উদকং পিবতি স্পৃশতি বা

14.1.33 রক্তশ্বেতসর্ষপৈর্গোধা ত্রিপক্ষং উষ্ট্রিকাযাং ভূমৌ নিখাতাযাং নিহিতা বধ্যেন উদ্ধৃতা যাবত্ পশ্যতি তাবন্ মারযতি, কৃষ্ণসর্পো বা

14.1.34 বিদ্যুত্প্রদগ্ধোঽঙ্গারো জ্বালো বা বিদ্যুত্প্রদগ্ধৈঃ কাষ্ঠৈর্গৃহীতশ্চানুবাসিতঃ কৃত্তিকাসু ভরণীষু বা রৌদ্রেণ কর্মণাঽভিহুতোঽগ্নিঃ প্রণীতশ্চ নিস্প্রতীকারো দহতি

14.1.35ab কর্মারাদ্ অগ্নিং আহৃত্য ক্ষৌদ্রেণ জুহুযাত্ পৃথক্ |

14.1.35chd সুরযা শৌণ্ডিকাদ্ অগ্নিং মার্গতোঽগ্নিং ঘৃতেন চ

14.1.36ab মাল্যেন চ একপত্ন্য্ঽগ্নিং পুংশ্চল্য্ঽগ্নিং চ সর্ষপৈঃ |

14.1.36chd দধ্না চ সূতিকাস্বগ্নিং আহিতাগ্নিং চ তণ্ডুলৈঃ

14.1.37ab চণ্ডালাগ্নিং চ মাংসেন চিতাগ্নিং মানুষেণ চ

14.1.37chd সমস্তান্ বস্তবসযা মানুষেণ ধ্রুবেণ চ

14.1.38ab জুহুযাদ্ অগ্নিমন্ত্রেণ রাজবৃক্ষস্য দারুভিঃ |

14.1.38chd এষ নিষ্প্রতিকারোঽগ্নির্দ্বিষতাং নেত্রমোহনঃ

14.1.39 অদিতে নমস্তে, অনুমতে নমস্তে, সরস্বতি নমস্তে, দেব সবিতর্নমাস্তে

14.1.40 অগ্নযে স্বাহা, সোমায স্বাহা, ভূঃ স্বাহা ভুবঃ স্বাহা ( ইতি)

Chapt | প্রলম্ভনং, তত্র অদ্ভুত উত্পাদনম্

14.2.01 শিরীষ উদুম্বরশমীচূর্ণং সর্পিষা সংহৃত্যার্ধমাসিকঃ ক্ষুদ্যোগঃ

14.2.02 কশেরুক উত্পলকন্দেক্ষুমূলবিসদূর্বাক্ষীরঘৃতমণ্ডসিদ্ধো মাসিকঃ

14.2.03 মাষযবকুলত্থদর্ভমূলচূর্ণং বা ক্ষীরঘৃতাভ্যাং, বল্লীক্ষীরঘৃতং বা সমসিদ্ধং, সালপৃশ্নিপর্ণীমূলকল্কং পযসা পীত্বা, পযো বা তত্সিদ্ধং মধুঘৃতাভ্যাং অশিত্বা মাসং উপবসতি

14.2.04 শ্বেতবস্তমূত্রে সপ্তরাত্র উষিতৈঃ সিদ্ধার্থকৈঃ সিদ্ধং তৈলং কটুকালাবৌ মাসার্ধমাসস্থিতং চতুষ্পদদ্বিপদানাং বিরূপকরণম্

14.2.05 তক্রযবভক্ষস্য সপ্তরাত্রাদ্ ঊর্ধ্বং শ্বেতগর্দভস্য লেণ্ডযবৈঃ সিদ্ধং গৌরসর্ষপতৈলং বিরূপকরণম্

14.2.06 এতযোরন্যতরস্য মূত্রলেণ্ডরসসিদ্ধং সিদ্ধার্থকতৈলং অর্কতূলপতঙ্গচূর্ণপ্রতীবাপং শ্বেতীকরণম্

14.2.07 শ্বেতকুক্কুটাজগরলেণ্ডযোগঃ শ্বেতীকরণম্

14.2.08 শ্বেতবস্তমূত্রে শ্বেতসর্ষপাঃ সপ্তরাত্র উষিতাস্তক্র( ? ) মর্ক.ক্ষীরলবণং ধান্যং চ পক্ষস্থিতো যোগঃ শ্বেতীকরণম্

14.2.09 কটুকালাবৌ বলীগতে গতংঽর্ধমাসস্থিতং গৌরসর্ষপপিষ্টং রোম্ণাং শ্বেতীকরণম্

14.2.10ab অলোজুনেতি যঃ কীটঃ শ্বেতা চ গৃহগোলিকা |

14.2.10chd এতেন পিষ্তেনাভ্যক্তাঃ কেশাঃ স্যুঃ শঙ্খপাণ্ডরাঃ

14.2.11 গোমযেন তিন্দুকারিষ্টকল্কেন বা মর্দিতাঙ্গস্য ভল্লাতকরসানুলিপ্তস্য মাসিকঃ কুষ্ঠযোগঃ

14.2.12 কৃষ্ণসর্পমুখে গৃহগোলিকামুখে বা সপ্তরাত্র উষিতা গুজ্জাঃ কুষ্ঠযোগঃ

14.2.13 শুকপিত্তাণ্ডরসাভ্যঙ্গঃ কুষ্ঠযোগঃ

14.2.14 কুষ্ঠস্যপ্রিযালকল্ককষাযঃ প্রতীকারঃ

14.2.15 কুক্কুটকোশাতকী( ? ) শতাবরীমূলযুক্তং আহারযমাণো মাসেন গৌরো ভবতি

14.2.16 বটকষাযস্নাতঃ সহচরকল্কদিগ্ধঃ কৃষ্ণো ভবতি

14.2.17 শকুনকণ্গুতৈলযুক্তা হরিতালমনঃশিলাঃ শ্যামীকরণম্

14.2.18 খদ্যোতচূর্ণং সর্ষপতৈলযুক্তং রাত্রৌ জ্বলতি

14.2.19 খদ্যোতগণ্ডূপদচূর্ণং সমুদ্রজন্তূনাং ভৃঙ্গকপালানাং খদিরকর্ণিকারাণাং পুষ্পচূর্ণং বা শকুনকঙ্গুতৈলযুক্তং তেজনচূর্ণম্

14.2.20 পারিভদ্রকত্বন্মষী মণ্ডূকবসযা যুক্তা গাত্রপ্রজ্বালনং অগ্নিনা

14.2.21 পরিভদ্রকত্বক্তিলকল্কপ্রদিগ্ধং শরীরং অগ্নিনা জ্বলতি

14.2.22 পীলুত্বন্মষীমযঃ পিণ্ডো হস্তে জ্বলতি

14.2.23 মণ্ডূকবসাদিগ্ধোঽগ্নিনা জ্বলতি

14.2.24 তেন প্রদিগ্ধং অঙ্গং কুশাম্রফলতৈলসিক্তং সমুদ্রমণ্ডূকীফেনকসর্জরসচূর্ণযুক্তং বা জ্বলতি

14.2.25 মণ্ডূককুলীরাদীনাং বসযা সমভাগং তৈলং সিদ্ধং অভ্যঙ্গং গাত্রাণাং অগ্নিপ্রজ্বালনম্

14.2.26 বেণুমূলশৈবললিপ্তং অঙ্গং মণ্ডূকবসাদিগ্ধং অগ্নিনা জ্বলতি

14.2.27 পারিভদ্রকপ্পতিবলাবঞ্জুলবজ্রকদলীমূলকল্কেন মণ্ডূকবসাসিদ্ধেন তৈলেনাভ্যক্তপাদোঽঙ্গারেষু গচ্ছতি

14.2.28ab উপ উদকা প্রতিবলা বঞ্জুলঃ পারিভদ্রকঃ |

14.2.28chd এতেষাং মূলকল্কেন মণ্ডূকবসযা সহ

14.2.29ab সাধযেত্ তৈলং এতেন পাদাবভ্যজ্য নির্মলৌ |

14.2.29chd অঙ্গাররাশৌ বিচরেদ্ যথা কুসুমসঞ্চযে

14.2.30 হংসক্রৌঞ্চমযূরাণাং অন্যেষাং বা মহাশকুনীনাং উদকপ্লবানাং পুচ্ছেষু বদ্ধা নলদীপিকা রাত্রাবুল্কাদর্শনম্

14.2.31 বৈদ্যুতং ভস্মাঙ্গিশমনম্

14.2.32 স্ত্রীপুষ্পপাযিতা মাষা ব্রজকুলীমূলং মণ্ডূকবসামিশ্রং চুল্লুযাং দীপ্তাযাং অপাচনম্

14.2.33 চুল্লীশোধনং প্রতীকারঃ

14.2.34 পীলুমযো মণিরগ্নিগর্ভঃ সুবর্চলামূলগ্রন্থিঃ সূত্রগ্রন্থির্বা পিচুপরিবেষ্টিতো মুখ্যাদ্ অগ্নিধূম উত্সর্গঃ

14.2.35 কুশাম্রফলতৈলসিক্তোঽগ্নির্বর্ষপ্রবাতেষু জ্বলতি

14.2.36 সমুদ্রফেনকঃ তৈলযুক্তোঽম্ভসি প্লবমানো জ্বলতি

14.2.37 প্লবমানানাং অস্থিষু কল্মাষবেণুনা নির্মথিতোঽগ্নির্ন উদকেন শাম্যতি, উদকেন জ্বলতি

14.2.38 শস্ত্রহতস্য শূলপ্রোতস্য বা পুরুষস্য বামপার্শ্বপর্শুকাস্থিষু কল্মাষবেণুনা নির্মথিতোঽগ্নিঃ স্ত্রিযাঃ পুরুষস্য বাঽস্থিষু মনুষ্যপর্শুকযা নির্মথিতোঽগ্নির্যত্র ত্রিরপসব্যং গচ্ছতি ন চাত্রান্যোঽগ্নির্জ্বলতি

14.2.39ab চুচ্চুন্দরী খঞ্জরীটঃ খারকীটশ্চ পিষ্যতে |

14.2.39chd অশ্বমূত্রেণ সংসৃষ্টা নিগলানাং তু ভঞ্জনম্

14.2.40 অযস্কান্তো বা পাষাণঃ কুলীরদর্দুরখারকীটবসাপ্রদেহেন দ্বিগুণঃ

14.2.41 নারকগর্ভঃ কঙ্কভাসপার্শ্ব উত্পল উদকপিষ্টশ্চতুষ্পদদ্বিপদানাং পাদলেপঃ

14.2.42 উলূকগৃধ্রবসাভ্যাং উষ্ট্রচর্ম উপানহাবভ্যজ্য বটপত্ত্রৈঃ প্রতিচ্ছাদ্য পঞ্চাশদ্যোজনান্যশ্রান্তো গচ্ছতি

14.2.43 শ্যেনকঙ্ককাকগৃধ্রহংসক্রৌঞ্চবীচীরল্লানাং মজ্জানো রেতাংসি বা যোজনশতায, সিংহব্যাঘ্রদ্বীপকাক উলূকানাং মজ্জানো রেতাংসি বা

14.2.44 সার্ববর্ণিকানি গর্ভপতনান্যুষ্ট্রিকাযাং অভিষূয শ্মশানে প্রেতশিশূন্ বা তত্সমুত্থিতং মেদো যোজনশতায

14.2.45a অনিষ্টৈরদ্ভুত উত্পাতৈঃ পরস্য উদ্বেগং আচরেত্ |

14.2.45b আরাজ্যায ইতি নির্বাদঃ সমানঃ কোপ উচ্যতে ( ইতি)

Chapt | প্রলম্ভনং, তত্র ভৈষজ্যমন্ত্রযোগঃ

14.3.01 মার্জার উষ্ট্রবৃকবরাহশ্বাবিদ্বাগুলীনপ্তৃকাক উলূকানাং অন্যেষাং বা নিশাচরাণাং সত্ত্বানাং একস্য দ্বযোর্বহূনাং বা দক্ষিণানি বামানি চাক্ষীণি গৃহীত্বা দ্বিধা চূর্ণং কারযেত্

14.3.02 ততো দক্ষিণং বামেন বামং দক্ষিণেন সমভ্যজ্য রাত্রৌ তমসি চ পশ্যতি

14.3.03ab একাম্লকং বরাহাক্ষি খদ্যোতঃ কালশারিবা |

14.3.03chd এতেনাভ্যক্তনযনো রাত্রৌ রূপাণি পশ্যতি

14.3.04 ত্রিরাত্র উপোষিতঃ পুষ্যেণ শস্ত্রহতস্য শূলপ্রোতস্য বা পুংসঃ শিরঃকপালে মৃত্তিকাযাং যবান্ আবাস্যাবিক্ষীরেণ সেচযেত্

14.3.05 ততো যববিরূঢমালাং আবধ্য নষ্টচ্ছাযারূপশ্চরতি

14.3.06 ত্রিরত্র উপোষিতঃ পুষ্যেণ শ্বমার্জার উলূকবাগুলীনাং দক্ষিণানি বামানি চাক্ষীণি দ্বিধা চূর্ণং কারযেত্

14.3.07 ততো যথাস্বং অভ্যক্তাক্ষো নষ্টচ্ছাযারূপশ্চরতি

14.3.08 ত্রিরাত্র উপোষিতঃ পুষ্যেণ পুরুষঘাতিনঃ কাণ্ডকস্য শলাকাং অঞ্জনীং চ কারযেত্

14.3.09 ততো অন্যতমেনাক্ষিচূর্ণেনাভ্যক্তাক্ষো নষ্টচ্ছাযারূপশ্চরতি

14.3.10 ত্রিরাত্র উপোষিতঃ পুষ্যেণ কালাযসীং অঞ্জনীং শলাকাং চ কারযেত্

14.3.11 ততো নিশাচরাণাং সত্ত্বানাং অন্যতমস্য শিরঃকপালং অঞ্জনেন পূরযিত্বা মৃতাযাঃ স্ত্রিযা যোনৌ প্রবেশ্য দাহযেত্

14.3.12 তদ্ অঞ্জনং পুষ্যেণ উদ্ধৃত্য তস্যাং অঞ্জন্যাং নিদধ্যাত্

14.3.13 তেনাভ্যক্তাক্ষো নষ্টছাযারূপশ্চরতি

14.3.14 যত্র ব্রাহ্মণং আহিতাগ্নিং দগ্ধং দহ্যমানং বা পশ্যেত্ তত্র ত্রিরাত্র উপোষিতঃ পুষ্যেণ স্বযংমৃতস্য বাসসা প্রসেবং কৃত্বা চিতাভস্মনা পূরযিত্বা তং আবধ্য নষ্টচ্ছাযারূপশ্চরতি

14.3.15 ব্রাহ্মণস্য প্রেতকার্যে যো গৌর্মার্যতে তস্যাস্থিমজ্জচূর্ণপূর্ণাঽহিভস্ত্রা পশূনাং অন্তর্ধানম্

14.3.16 সর্পদষ্টস্য ভস্মনা পূর্ণা প্রচলাকভস্ত্রা মৃগাণাং অন্তর্ধানম্

14.3.17 উলূকবাগুলীপুচ্ছপুরীষজান্ব্ঽস্থিচূর্ণপূর্ণাঽহিভস্ত্রা পক্ষিণাং অন্তর্ধানম্

14.3.18 ইত্যষ্টাবন্তর্ধানযোগঃ

14.3.19ab বলিং বৈরোচনং বন্দে শতমাযং চ শম্বরম্ |

14.3.19chd ভণ্ডীরপাকং নরকং নিকুম্ভং কুম্ভং এব চ

14.3.20ab দেবলং নারদং বন্দে বন্দে সাবর্ণিগালবম্ |

14.3.20chd এতেষাং অনুযোগেন কৃতং তে স্বাপনং মহত্

14.3.21ab যথা স্বপন্ত্যজগরাঃ স্বপন্ত্যপি চমূখলাঃ |

14.3.21chd তথা স্বপন্তু পুরুষা যে চ গ্রামে কুতূহলাঃ

14.3.22ab ভণ্ডকানাং সহস্রেণ রথনেমিশতেন চ |

14.3.22chd ইমং গৃহং প্রবেক্ষ্যামি তূষ্ণীং আসন্তু ভাণ্ডকাঃ

14.3.23ab নমস্কৃত্বা চ মনবে বদ্ধ্বা শুনকফেলকাঃ |

14.3.23chd যে দেবা দেবলোকেষু মানুষেষু চ ব্রাহ্মণাঃ

14.3.24ab অধ্যযনপারগাঃ সিদ্ধা যে চ কৌলাস তাপসাঃ |

14.3.24chd এতেভ্যঃ সর্বসিদ্ধেভ্যঃ কৃতং তে স্বাপনং মহত্

14.3.25 অতিগচ্ছন্তি চ ময্যপগচ্ছন্তু সংহতাঃ

14.3.26 অলিতে, বলিতে, মনবে স্বাহা

14.3.27 এতস্য প্রযোগঃ

14.3.28 ত্রিরাত্র উপোষিতঃ কৃষ্ণচতুর্দশ্যাং পুষ্যযোগিন্যাং শ্বপাকীহস্তাদ্ বিলখাবলেখনং ক্রীণীযাত্

14.3.29 তন্মাষৈঃ সহ কণ্ডোলিকাযাং কৃত্বাঽসঙ্কীর্ণ আদহনে নিখানযেত্

14.3.30 দ্বিতীযস্যাং চতুর্দশ্যাং উদ্ধৃত্য কুমার্যা পেষযিত্বা গুলিকাঃ কারযেত্

14.3.31 তত একাং গুলিকাং অভিমন্ত্রযিত্বা যত্র এতন মন্ত্রেণ ক্ষিপতি তত্ সর্বং প্রস্বাপযতি

14.3.32 এতেন এব কল্পেন শ্বাবিধঃ শল্যকং ত্রিকালং ত্রিশ্বেতং অসঙ্কীর্ণ আদহনে নিখানযেত্

14.3.33 দ্বিতীযস্যাং চতুর্দশ্যাং উদ্ধৃত্যাদহনভস্মনা সহ যত্র এতেন মন্ত্রেণ ক্ষিপতি তত্ সর্বং প্রস্বাপযতি

14.3.34ab সুবর্ণপুষ্পীং ব্রহ্মাণীং ব্রহ্মাণং চ কুশধ্বজম্ |

14.3.34chd সর্বাশ্চ দেবতা বন্দে বন্দে সর্বাংশ্চ তাপসান্

14.3.35ab বশং মে ব্রাহ্মণা যান্তু ভূমিপালাশ্চ ক্ষত্রিযাঃ |

14.3.35chd বশং বৈশ্যাশ্চ শূদ্রাশ্চ বশতাং যান্তু মে সদা

14.3.36 স্বাহা – অমিলে কিমিলে বযুচারে প্রযোগে ফক্কে বযুহ্বে বিহালে দন্তকটকে স্বাহা

14.3.37ab সুখং স্বপন্তু শুনকা যে চ গ্রামে কুতূহলাঃ |

14.3.37chd শ্বাবিধঃ শল্যকং চ এতত্ ত্রিশ্বেতং ব্রহ্মনির্মিতম্

14.3.38ab প্রসুপ্তাঃ সর্বসিদ্ধা হি এতত্ তে স্বাপনং কৃতম্ |

14.3.38chd যাবদ্ গ্রামস্য সীমান্তঃ সূর্যস্য উদ্গমনাদ্ ইতি

14.3.39 স্বাহা

14.3.40 এতস্য প্রযোগঃ

14.3.41 শ্বাবিধঃ শল্যকানি ত্রিশ্বেতানি, সপ্তরাত্র উপোষিতঃ কৃষ্ণচতুর্দশ্যাং খাদিরাভিঃ সমিধামির্( ? ) অগ্নিং এতেন মন্ত্রেণাষ্টশতসম্পাতং কৃত্বা মধুঘৃতাভ্যাং অভিজুহুযাত্

14.3.42 তত একং এতেন মন্ত্রেণ গ্রামদ্বারি গৃহদ্বারি বা যত্র নিখন্যতে তত্ সর্বং প্রস্বাপযতি

14.3.43ab বলিং বৈরোচনং বন্দে শতমাযং চ শম্বরম্ |

14.3.43chd নিকুম্ভং নরকং কুম্ভং তন্তুকচ্ছং মহাঽসুরম্

14.3.44ab অর্মালবং প্রমীলং চ মণ্ড উলূকং ঘট উবলম্ |

14.3.44chd কৃষ্ণকংস উপচারং চ পৌলোমীং চ যশস্বিনীম্

14.3.45ab অভিমন্ত্রযিত্বা গৃহ্ণামি সিদ্ধ্য্ঽর্থং শবশারিকাম্ |

14.3.45chd জযতু জযতি চ নমঃ শলকভূতেভ্যঃ স্বাহা

14.3.46ab সুখং স্বপন্তু শুনকা যে চ গ্রামে কুতূহলাঃ |

14.3.46chd সুখং স্বপন্তু সিদ্ধার্থা যং অর্থং মার্গযামহে |

14.3.46ech যাবদ্ অস্তং অযাদ্ উদযো যাবদ্ অর্থং ফলং মম

14.3.47 ইতি স্বাহা

14.3.48 এতস্য প্রযোগঃ

14.3.49 চতুর্ভক্ত উপবাসী কৃষ্ণচতুর্দশ্যাং অসঙ্কীর্ণ আদহনে বলিং কৃত্বা এতেন মন্ত্রেণ শবশারিকাং গৃহীত্বা পৌত্রীপোট্টলিকং বধ্নীযাত্

14.3.50 তন্মধ্যে শ্বাবিধঃ শল্যকেন বিদ্ধ্বা যত্র এতেন মন্ত্রেণ নিখন্যতে তত্ সর্বং প্রস্বাপযতি

14.3.51ab উপৈমি শরণং চাগ্নিং দৈবতানি দিশো দশ |

14.3.51chd অপযান্তু চ সর্বাণি বশতাং যান্তু মে সদা

14.3.52 স্বাহা

14.3.53 এতস্য প্রযোগঃ

14.3.54 ত্রিরাত্র উপোস্ষিতঃ পুষ্যেণ শর্করা একবিংশতিসম্পাতং কৃত্বা মধুঘৃতাভ্যাং অভিজুহুযাত্

14.3.55 ততো গন্ধমাল্যেন পূজযিত্বা নিখানযেত্

14.3.56 দ্বিতীযেন পুষ্যেণ উদ্ধৃত্য একাং শর্করাং অভিমন্ত্রযিত্বা কপাটং আহন্যাত্

14.3.57 অভ্যন্তর্ং চতসৃণাং শর্করাণাং দ্বারং অপাব্রিযতে

14.3.58 চতুর্ভক্ত উপবাসী কৃষ্ণচতুর্দশ্যাং ভগ্নস্য পুরুষস্যাস্থ্না ঋষভং কারযেত্, অভিমন্ত্রযেচ্চ এতেন

14.3.59 দ্বিগোযুক্তং গোযানং আহৃতং ভবতি

14.3.60 ততঃ পরমাকাশে বিরামতি

14.3.61 রবিসগন্ধঃ পরিঘমতি সর্বং পৃণাতি

14.3.62 চণ্ডালীকুম্ভীতুম্বকটুকসারোঘঃ সনারীভগোঽসি – স্বাহা

14.3.63 তাল উদ্ঘাটনং প্রস্বাপনং চ

14.3.64 ত্রিরাত্র উপোষিতঃ পুষ্যেণ শস্ত্রহতস্য শূলপ্রোতস্য বা পুংসঃ শিরঃকপালে মৃত্তিকাযাং তুবরীরাবাস্য উদকেন সেচযেত্

14.3.65 জাতানাং পুষ্যেণ এব গৃহীত্বা রজ্জুকাং বর্তযেত্

14.3.66 ততঃ সজ্যানাং ধনুষাং যন্ত্রাণাং চ পুরস্তাচ্ছেদনং জ্যাচ্ছেদনং করোতি

14.3.67 উদকাহিভস্ত্রাং উচ্ছ্বাসমৃত্তিকযা স্ত্রিযাঃ পুরুষস্য বা পূরযেত্, নাসিকাবন্ধনং মুখগ্রহশ্চ

14.3.68 বরাহভস্ত্রাং উচ্ছ্বাসমৃত্তিকযা পূরযিত্বা মর্কটস্নাযুনাঽববধ্নীযাত্, আনাহকারণম্

14.3.69 কৃষ্ণচতুর্দশ্যাং শস্ত্রহতাযা গোঃ কপিলাযাঃ পিত্তেন রাজবৃক্ষমযীং অমিত্রপ্রতিমাং অঞ্জ্যাত্, অন্ধীকরণম্

14.3.70 চতুর্ভক্ত উপবাসী কৃষ্ণচতুর্দশ্যাং বলিং কৃত্বা শূলপ্রোতস্য পুরুষস্যাস্থ্না কীলকান্ কারযেত্

14.3.71 এতেষাং একঃ পুরীষে মূত্রে বা নিখাত আনাহং করোতি, পদেঽস্যাসনে বা নিখাতঃ শোষেণ মারযতি, আপণে ক্ষেত্রে গৃহে বা বৃত্তিচ্ছেদং করোতি

14.3.72 এতেন এব কল্পেন বিদ্যুদ্দগ্ধস্য বৃক্ষস্য কীলকা ব্যাখ্যাতাঃ

14.3.73ab পুনর্নবং অবাচীনং নিম্বঃ কামমধুশ্চ যঃ |

14.3.73chd কপিরোম মনুষ্যাস্থি বদ্ধ্বা মৃতকবাসসা

14.3.74ab নিখন্যতে গৃহে যস্য দৃষ্ট্বা বা যত্ পদং নযেত্ |

14.3.74chd সপুত্রদারঃ সধনস্ত্রীন্ পক্ষান্নাতিবর্ততে

14.3.75ab পুনর্নবং অবাচীনং নিম্বঃ কামমধুশ্চ যঃ |

14.3.75chd স্বযঙ্গুপ্তা মনুষ্যাস্থি পদে যস্য নিখন্যতে

14.3.76ab দ্বারে গৃহস্য সেনাযা গ্রামস্য নগরস্য বা |

14.3.76chd সপুত্রদারঃ সধনস্ত্রীন্ পক্ষান্নাতিবর্ততে

14.3.77ab অজমর্কটরোমাণি মার্জারনকুলস্য চ |

14.3.77chd ব্রাহ্মণানাং শ্বপাকানাং কাক উলূকস্য চাহরেত্ |

14.3.77chd এতেন বিষ্ঠাঽবক্ষুণ্ণা সদ্য উত্সাদকারিকা

14.3.78ab প্রেতনির্মালিকা কিণ্বং রোমাণি নকুলস্য চ |

14.3.78chd বৃশ্চিকাল্য্( ? ) অহিকৃত্তিশ্চ পদে যস্য নিখন্যতে |

14.3.78ef ভবত্যপুরুষঃ সদ্যো যাবত্ তন্নাপনীযতে

14.3.79 ত্রিরাত্র উপোষিতঃ পুষ্যেণ শস্ত্রহতস্য শূলপ্রোতস্য বা পুংসঃ শিরঃকপালে মৃত্তিকাযাং গুঞ্জা আবাস্য উদকেন সেচযেত্

14.3.80 জাতানাং অমাবাস্যাযাং পৌর্ণমাস্যাং বা পুষ্যযোগিন্যাং গুঞ্জবল্লীর্গ্রাহযিত্বা মণ্ডলিকানি কারযেত্

14.3.81 তেষ্বন্নপানভাজনানি ন্যস্তানি ন ক্ষীযন্তে

14.3.82 রাত্রিপ্রেক্ষাযাং প্রবৃত্তাযাং প্রদীপাগ্নিষু মৃতধেনোঃ স্তনান্ উত্কৃত্য দাহযেত্

14.3.83 দগ্ধান্ বৃষমূত্রেণ পেষযিত্বা নবকুম্ভং অন্তর্লেপযেত্

14.3.84 তং গ্রামং অপসব্যং পরিণীয যত্ তত্র ন্যস্তং নবনীতং এষাং তত্ সর্বং আগচ্ছতি

14.3.85 কৃষ্ণচতুর্দশ্যাং পুষ্যযোগিন্যাং শুনো লগ্নকস্য যোনৌ কালাযসীং মুদ্রিকাং প্রেষযেত্

14.3.85 তাং স্বযং পতিতাং গৃহ্ণীযাত্

14.3.87 তযা বৃক্ষফলান্যাকারিতান্যাগচ্ছন্তি

14.3.88ab মন্ত্রভৈষজ্যসম্যুক্তা যোগা মাযাকৃতাশ্চ যে |

14.3.88chd উপহন্যাদ্ অমিত্রাংঃ তৈঃ স্বজনং চাভিপালযেত্ ( ইতি)

কৌটিলীয অর্থশাস্ত্রং – ১৪

Chapt | স্ববল উপঘাতপ্রতীকারঃ

14.4.01 স্বপক্ষে পরপ্রযুক্তানাং দূষীবিষগরাণাং প্রতীকারঃ

14.4.02 শ্লেষ্মাতককপিত্থদন্তিদন্তশঠগোজিশিরীষপাটলীবলাস্যোনাগপুনর্নবাশ্বেতবারণক্বাথযুক্তম্( ? ) চন্দনসালাবৃকীলোহিতযুক্তং নেজন উদকং রাজ উপভোগ্যানাং গুহ্যপ্রক্ষালনং স্ত্রীণাং, সেনাযাশ্চ বিষপ্রতীকারঃ

14.4.03 পৃষতনকুলনীলকণ্ঠগোধাপিত্তযুক্তং মহীরাজীচূর্ণং সিন্দুবারিতবরণবারুণীতণ্ডুলীযকশতপর্বাগ্রপিণ্ডীতকযোগো মদনদোষহরঃ

14.4.04 সৃগালবিন্নামদনসিন্দুবারিতবরণবারণবলীমূলকষাযাণাং অন্যতমস্য সমস্তানাং বা ক্ষীরযুক্তং পানং মদনদোষহরম্

14.4.05 কৈডর্যপূতিতিলতৈলং উন্মাদহরং নস্তঃকর্ম

14.4.06 প্রিযঙ্গুনক্তমালযোগঃ কুষ্ঠহরঃ

14.4.07 কুষ্ঠলোধ্রযোগঃ পাকশোষঘ্নঃ

14.4.08 কটফলদ্রবন্তীবিলঙ্গচূর্ণং নস্তঃকর্ম শিরোরোগহরম্

14.4.09 প্রিযঙ্গুমঞ্জিষ্ঠাতগরলাক্ষারসমধুকহরিদ্রাক্ষৌদ্রযোগো রজ্জু.উদকবিষপ্রহারপতননিহ্সংজ্ঞানাং পুনঃপ্রত্যানযনায

14.4.10 মনুষ্যাণাং অক্ষমাত্রং, গবাশ্বানাং দ্বিগুণং, চতুর্গুণং হস্ত্য্.উষ্ট্রাণাম্

14.4.11 রুক্মগর্ভশ্চ এষাং মণিঃ সর্ববিষহরঃ

14.4.12 জীবন্তীশ্বেতামুষ্ককপুষ্পবন্দাকানাং অক্ষীবে জাতস্যাশ্বত্থস্য মণিঃ সর্ববিষহরঃ

14.4.13ab তূর্যাণাং তৈঃ প্রলিপ্তানাং শব্দো বিষবিনাশনঃ |

14.4.13chd লিপ্তধ্বজং পতাকাং বা দৃষ্ট্বা ভবতি নির্বিষঃ

14.4.14ab এতৈঃ কৃত্বা প্রতীকারং স্বসৈন্যানাং অথাত্মনঃ |

14.4.14chd অমিত্রেষু প্রযুঞ্জীত বিষধূমাম্বুদূষণান্ ( ইতি)

অর্থশাস্ত্র ১৫

কৌটিলীয অর্থশাস্ত্রং – ১৫

Book |

Chapt | তন্ত্রযুক্তযঃ

15.1.01 মনুষ্যাণাং বৃত্তিরর্থঃ, মনুষ্যবতী ভূমিরিত্যর্থঃ

15.1.02 তস্যাঃ পৃথিব্যা লাভপালন উপাযঃ শাস্ত্রং অর্থশাস্ত্রং ইতি

15.1.03 তদ্দ্বাত্রিংশদ্ যুক্তিযুক্তং – অধিকরণং, বিধানং, যোগঃ, পদার্থঃ, হেত্ব্ঽর্থঃ, উদ্দেশঃ, নির্দেশঃ, উপদেশঃ, অপদেশঃ, অতিদেশঃ, প্রদেশঃ, উপমানং, অর্থাপত্তিঃ, সংশযঃ, প্রসঙ্গঃ, বিপর্যযঃ, বাক্যশেষঃ, অনুমতং, ব্যাখ্যানং, নির্বচনং, নিদর্শনং, অপবর্গঃ, স্বসংজ্ঞা, পূর্বপক্ষঃ, উত্তরপক্ষঃ, একান্তঃ, অনাগতাবেক্ষণং, অতিক্রান্তাবেক্ষণং, নিযোগঃ, বিকল্পঃ, সমুচ্চযঃ ঊহ্যং ইতি

15.1.04 যং অর্থং অধিকৃত্য উচ্যতে তদ্ অধিকরণম্

15.1.05 পৃথিব্যা লাভে পালনে চ যাবন্ত্যর্থশাস্ত্রাণি পূর্বাচার্যৈঃ প্রস্থাপিতানি প্রাযশঃ তানি সংহৃত্য একং ইদং অর্থশাস্ত্রং কৃতম্ ইতি

15.1.06 শাস্ত্রস্য প্রকরণানুপূর্বী বিধানম্

15.1.07 বিদ্যাসমুদ্দেশঃ, বৃদ্ধসম্যোগঃ, ইন্দ্রিযজযঃ, অমাত্য উত্পত্তিঃ ইত্যেবংঽঅদিকং ইতি

15.1.08 বাক্যযোজনা যোগঃ

15.1.09 চতুর্বর্ণাশ্রমো লোকঃ ইতি

15.1.10 পদাবধিকঃ পদার্থঃ

15.1.11 মূলহর ইতি পদম্

15.1.12 যঃ পিতৃপৈতামহং অর্থং অন্যাযেন ভক্ষযতি স মূলহরঃ ইত্যর্থঃ

15.1.13 হেতুরর্থসাধকো হেত্ব্ঽর্থঃ

15.1.14 অর্থমূলৌ হি ধর্মকামৌ ইতি

15.1.15 সমাসবাক্যং উদ্দেশঃ

15.1.16 বিদ্যাবিনযহেতুরিন্দ্রিযজযঃ ইতি

15.1.17 ব্যাসবাক্যং নির্দেশঃ

15.1.18 কর্ণত্বগ্ঽক্ষিজিহ্বাঘ্রাণ ইন্দ্রিযাণাং শব্দস্পর্শরূপরসগন্ধেষ্ববিপ্রতিপত্তিরিন্দ্রিযজযঃইতি

15.1.19 এবং বর্তিতব্যং ইত্যুপদেশঃ

15.1.20 ধর্মার্থবিরোধেন কামং সেবেত, ন নিহ্সুখঃ স্যাত্ ইতি

15.1.21 এবং অসাবাহ ইত্যপদেশঃ

15.1.22 মন্ত্রিপরিষদং দ্বাদশামাত্যান্ কুর্বীত ইতি মানবাঃ – ষোডশ ইতি বার্হস্পত্যাঃ – বিংশতিং ইত্যৌশনসাঃ – যথাসামর্থ্যং ইতি কৌটিল্যঃ ইতি

15.1.23 উক্তেন সাধনং অতিদেশঃ

15.1.24 দত্তস্যাপ্রদানং ঋণাদানেন ব্যাখ্যাতম্ ইতি

15.1.25 বক্তব্যেন সাধনং প্রদেশঃ

15.1.26 সামদানভেদদণ্ডৈর্বা, যথাঽঽপত্সু ব্যাখ্যাস্যামঃ ইতি

15.1.27 দৃষ্টেনাদৃষ্টস্য সাধনং উপমানম্

15.1.28 নিবৃত্তপরিহারান্ পিতা ইবানুগৃহ্ণীযাত্ ইতি

15.1.29 যদ্ অনুক্তং অর্থাদ্ আপদ্যতে সাঽর্থাপত্তিঃ

15.1.30 লোকযাত্রাবিদ্ রাজানং আত্মদ্রব্যপ্রকৃতিসম্পন্নং প্রিযহিতদ্বারেণাশ্রযেত

15.1.31 নাপ্রিযহিতদ্বারেণাশ্রযেত ইত্যর্থাদ্ আপন্নং ভবতি ইতি

15.1.32 উভযতোহেতুমান্ অর্থঃ সংশযঃ

15.1.33 ক্ষীণলুব্ধপ্রকৃতিং অপচরিতপ্রকৃতিং বা ইতি

15.1.34 প্রকরণান্তরেণ সমানোঽর্থঃ প্রসঙ্গঃ

15.1.35 কৃষিকর্মপ্রদিষ্টাযাং ভূমৌ – ইতি সমানং পূর্বেণ ইতি

15.1.36 প্রতিলোমেন সাধনং বিপর্যযঃ

15.1.37 বিপরীতং অতুষ্টস্য ইতি

15.1.38 যেন বাক্যং সমাপ্যতে স বাক্যশেষঃ

15.1.39 ছিন্নপক্ষস্য ইব রাজ্ঞশ্চেষ্টানাশশ্চ ইতি

15.1.40 তত্র শকুনেঃ ইতি বাক্যশেষঃ

15.1.41 পরবাক্যং অপ্রতিষিদ্ধং অনুমতম্

15.1.42 পক্ষাবুরস্যং প্রতিগ্রহ ইত্যৌশনসো ব্যূহবিভাগঃ ইতি

15.1.43 অতিশযবর্ণনা ব্যাখ্যানম্

15.1.44 বিশেষতশ্চ সঙ্ঘানাং সঙ্ঘধর্মিণাং চ রাজকুলানাং দ্যূতনিমিত্তো ভেদঃ তন্নিমিত্তো বিনাশ ইত্যসত্প্রগ্রহঃ পাপিষ্ঠতমো ব্যসনানাং তন্ত্রদৌর্বল্যাত্ ইতি

15.1.45 গুণতঃ শব্দনিষ্পত্তির্নির্বচনম্

15.1.46 ব্যস্যত্যেনং শ্রেযস ইতি ব্যসনম্ ইতি

15.1.47 দৃষ্টান্তো দৃষ্টান্তযুক্তো নিদর্শনম্

15.1.48 বিগৃহীতো হি জ্যাযসা হস্তিনা পাদযুদ্ধং ইবাভ্যুপৈতি ইতি

15.1.49 অভিপ্লুতব্যপকর্ষণং অপবর্গঃ

15.1.50 নিত্যং আসন্নং অরিবলং বাসযেদ্ অন্যত্রাভ্যন্তরকোপশঙ্কাযাঃ ইতি

15.1.51 পরৈরসমিতঃ শব্দঃ স্বসংজ্ঞা

15.1.52 প্রথমা প্রকৃতিঃ, তস্য ভূম্য্ঽনন্তরা দ্বিতীযা, ভূম্য্.একান্তরা তৃতীযা ইতি

15.1.53 প্রতিষেদ্ধব্যং বাক্যং পূর্বপক্ষঃ

15.1.54 স্বাম্য্ঽমাত্যব্যসনযোরমাত্যব্যসনং গরীযঃ ইতি

15.1.55 তস্য নির্ণযনবাক্যং উত্তরপক্ষঃ

15.1.56 তদ্ঽঅযত্তত্বাত্, তত্কূটস্থানীযো হি স্বামী ইতি

15.1.57 সর্বত্রাযত্তং একান্তঃ

15.1.58 তস্মাদ্ উত্থানং আত্মনঃ কুর্বীত ইতি

15.1.59 পশ্চাদ্ এবং বিহিতং ইত্যনাগতাবেক্ষণম্

15.1.60 তুলাপ্রতিমানং পৌতবাধ্যক্ষে বক্ষ্যামঃ ইতি

15.1.61 পুরস্তাদ্ এবং বিহিতং ইত্যতিক্রান্তাবেষ্কণম্

15.1.62 অমাত্যসম্পদ্ উক্তা পুরস্তাত্ ইতি

15.1.63 এবং নান্যথা ইতি নিযোগঃ

15.1.64 তস্মাদ্ ধর্ম্যং অর্থ্যং চাস্য উপদিশেত্, নাধর্ম্যং অনর্থয্ং চ ইতি

15.1.65 অনেন বাঽনেন বা ইতি বিকল্পঃ

15.1.66 দুহিতরো বা ধর্মিষ্ঠেষু বিবাহেষু জাতাঃ ইতি

15.1.67 অনেন চানেন চ ইতি সমুচ্চযঃ

15.1.68 স্বযঞ্জাতঃ পিতুর্বন্ধূনাং চ দাযাদঃ ইতি

15.1.69 অনুক্তকরণং ঊহ্যম্

15.1.70 যথা চ দাতা প্রতিগ্রহীতা চ ন উপহতৌ স্যাতাং তথাঽনুশযং কুশলাঃ কল্পযেযুঃ ইতি

15.1.71ab এবং শাস্ত্রং ইদং যুক্তং এতাভিঃ তন্ত্রযুক্তিভিঃ |

15.1.71chd অবাপ্তৌ পালনে চ উক্তং লোকস্যাস্য পরস্য চ

15.1.72ab ধর্মং অর্থং চ কামং চ প্রবর্তযতি পাতি চ |

15.1.72chd অধর্মানর্থবিদ্বেষান্ ইদং শাস্ত্রং নিহন্তি চ

15.1.73ab যেন শাস্ত্রং চ শস্ত্রং চ নন্দরাজগতা চ ভূঃ |

15.1.73chd অমর্ষেণ উদ্ধৃতান্যাশু তেন শাস্ত্রং ইদং কৃতম্ ||

( ইতি) End of the Arthashaastra

শেষ পৃষ্ঠা

পড়ে ভাল লাগলে বই কিনে রাখুন।

🖤 করোনার প্রকোপের সময় বানানো বইগুলি। সবাই সুস্থ থাকুন, সুস্থ রাখুন।

আরও বই ⏬

টেলি বই

whocriesup@gmail